
Аллаһ Тааля буюра: 

«(Эй, Расулим!) Шубесиз, Сен юдже бир ахлякъ узериндесинъ!» (эль-Къалем, 4) 

«(Эй муминлер!) Ант олсын ки, Расулюллахта сиз ичюн Аллаһкъа ве ахи- 
рет кунюне къавушмакъны умют эткенлер ве Аллаһны чокъ зикр эткенлер 
ичюн, гузель бир орьнек бардыр». (эль-Ахзаб, 21) 

« Шубесиз Аллах ве мелеклери Пейгъамберге чокъ салават кетирирлер. 
Эй, муминлер! Сиз де онъа салават кетиринъ ве там бир теслимиетнен селям 
беринъ!» (эль-Ахзаб, 56) 

«...Пейгъамбер сизге не берди исе, оны алынъ, сизге не ясакълады исе, 
ондай да сакъынынъ. Аллаһтан къоркъунъ. Чюнки, Аллаһнынъ азабы че- 
тиндир». (эль-Хашр, 7) 

«Эй, иман эткенлер! Аллаһкъа итаат этинъ ве Пейгъамберге итаат этинъ 
КИ ишлеринъизни бошуна чыкъарманъ». (Мухаммед, 33) 

«Ким Аллаһкъа ве Расулине итаат этсе, иште, олар Аллаһнынъ озьле- 
рине лютфлерде булунгъан пейгъамберлер, сыддыкълар, шеитлер ве салих 
инсанларнен берабердир. Булар не гузель досттыр!» (эн-Ниса, 69) 

«(Аля) бильмейлерми ки, ким Аллаһ ве Расулине къаршы чыкъса, эль- 
бетте онынъ ичюн ичинде эбедий къаладжагъы джеэннем атеши бардыр. 
Иште, бу - буЮК реЗИЛЛИКТИр». (эт-Тёвбе, 63) 















Расулюллах -салляллаху алейхи ве селлем- буюра:: 


«(Муахьку>аку> уу мен, гузелъ ахлятуъны тамамламахъ ичюн ёлланыл- 

дым». (Муватта, Хуснуль-хулукъ, 8) 

«Юҗинлер ве инсанларнынъ исян^ярларындан баииуьа, ерде ве үркупе 
олгъан бутюн варлытуьлар, меним Яллабнынъ Фасули олгъанымны биле- 
Лер». (Ахмед, III, 310) 

«Сизге җи шей бырахъмахътам. Буларгъа сым-сылуьы сарылгъан 
муддетинъиздҗе асла далалет^е тюшмезсинъиз: Яллахнынъ «Китаб»ы 
('Къуран-ы 'Керим) ве <Расулининъ «суннети». (Муватта, къадер, 3) 


Азрети Мевлянадан: 

«(Бу дҗан бу тенде олгъан муддетче Къураннынъ уяулым; (Мухаммед 
IМухтар -салляллаху алейхи ве селлем-нинъ ёлунынъ топрагъыйым... 

Бириси сёзлеримден, бундан башкуа бир сёз наурыл этсе, о бишиден де 
шикяетчийим, о сёзден де...» 

Шбилер силъсилесининъ шъки өе сонъщ Ялк^ьасы, 
Сеййидулъ-Хевнейн, (расулюс-Сак^алейн, 
Имамуль-Харамейн, <Ъарлык$нынъ Нуры, алемлерге Фаумет 


АЗРЕТИ МУХАММЕД МУСТАФА 

-салляллауу алейуи өе селлем- 

Бутюн махлюкъатнынъ варлыгъынынъ себеби нур-и Мухаммедий 
олгъанындан Азрети Пейгъамбер -салляллаху алейхи ве селлем-ни ве 
онынъ «Хабибим» хитабына ляйыкъ оладжакъ бир шекильде яшагъаны 
мустесна ве орьнек аятыны шу аджиз сатырлар мухтевасы ичинде толу- 
сынен ифаде этебильмек, аелында мумкюн дегиль. Анджакъ Оны анъ- 
ламакъ ве анълатмакъ догърусында эр кеснинъ такъатына коре ёл ала 
бильмесининъ эсапсыз файдалары бар. Иште, буны дикъкъаткъа аларакъ, 
бир зерре къадар олса да, яза бильгенлеримизнен Азрети Пейгъамбер - 
салляллаху алейхи ве селлем-нинъ орьнек шахсиетинден насиб алмакъ, 
Онынъ ахлякъынен ахлякъланмакъ, бизлер ичюн шерефлернинъ энъ 
буюгидир. Ёкъса Оны ляйыкъ дереджеде анълата бильмек иддасындан 
мумкюн дегиль. Бир лампа насыл бир къара без иле орьтюлип, ондан 
сонъ да бу без бир ийненен тешильгенде, ичеридеки айдынлыкътан тыш- 
къа окъ киби ышыкъ чыкъкъаны киби, бизим сёзлеримиз де, Аллаһнынъ 
Расули-салляллаху алейхи ве селлем-нинъ мухтещем акъикъаты къар- 
шысында о шекильде анълашылмалыдыр. Чюнки, кяинатнынъ Юдже 
Яратыджысынынъ: 

«Шубесиз Аллаһ ве мелеклери Пейгъамберге (чокъча) салават 
кетирирлер. Эй, муминлер! Сиз де Онъа салават кетиринъ ве там 












АЗРЕТИ МУХАММЕД МУСТАФА Щ 


бир теслимиетнен селям беринъ!» (эль-Ахзаб, 56) буюраракъ, сайысыз ме- 
леклеринен берабер, «салят ве селям» ёллагъаны ве «Сенинъ омрюнъе 
ант этем ки ...» (эль-Хиджр, 72) буюраракъ, къадрини юджельткен бу 
Пейгъамберлер Султанынынъ фазл-у кемалыны керек киби анълая биль- 
мек, келимелернинъ сынъырлы имкянларынен асла мумкюн дегиль. 

Дженабы Хакъ Севгили Пейгъамберине итаатны озюне итаат сайгъ- 
ан, Онъа нисбетен япыладжакъ энъ кучюк бир урьметсизликнинъ, амел- 
лернинъ бошуна кетмесине себеп оладжагъыны бильдирген ве Онъа 
урьметни гонъюллернинъ такъва имтиханы япкъан. Пейгъамберине уй- 
гъунсыз хитапта булунмакъны буюк бир джаиллик оларакъ къабул эткен. 
Онъа даима салят ве селям кетирмемизни әмир этерек, Аллаһ Расули - 
салляллаху алейхи ве селлем-ни эр ань хатырда тутмамыз кереклигини 
бильдирген. Атта эр кунь намаз къылгъанда, тахийятта Расулюллах -сал¬ 
ляллаху алейхи ве селлем- ге: 



деп, селям бермемизни истеген. Намаз къылгъан вакъытта бир ин- 
сангъа селям бермек, намазны бозаджакъ бир вазиет олгъаны алда, 
Аллаһнынъ Расулине селям бермекни намазнынъ ваджип бир шарты яп¬ 
къан. Имам Гъазалий Азретлери бойле дегенлер: 

«Намазнынъ тешеххудында 1 Пейгъамбер Эфендимизнинъ сурети ве 
керим шахсыны къальбинъде азыр эйле! «эс-Селяму алейке эйюхен-не- 
бийю ве рахметуллахи ве берекятух» де! Әмин ол ки, сенинъ селямынъ 
Аллаһнынъ Расулине къавушыр ве О санъа даа яхшысы иле джевап бе- 
рир». (Ихъя, I, 224) 

Халид-и Багъдадий Азретлери де, «Мектюбат»ынынъ дёртюнджи мек- 
тюбинде улема Шихаб Ибн-и Хаджер эл-Меккийден шуларны икяе эте: 

«Намазда окъулгъан Тахийятнынъ «эс-Селяму алейке» джумлесинде 
Пейгъамбер Эфендимизге хитап этильмекте. Бу, санки, Аллаһ Таалянынъ 
намаз къылгъан умметинден Эфендимизни хабердар этмесине ишарет- 
тир ки, бу шекильде Пейгъамбер -алейхисселям- намаз къылгъанларнынъ 
янында азыр олып, къыямет куню оларнынъ файдасына энъ фазилетли 

1 Тешеххуд - Намазда «Эттехийят» дуасыны окъумакъ 

амеллеринен шаатлыкъ япаджакъ. Айрыджа, Онынъ азыр булунувынынъ 
хатырлатылмасы хушунынъ 2 артмасына себеп олур». 3 

Бу дередже къадри юдже олгъан Сервер-и Алем -алейхиссаляту ве 
селлем- Эфендимизни хакъкъы иле анълата бильмекнинъ къыйынлыгъы 
беллидир. Биз де, асьш акъикъатны сукютнинъ сонъсузлыгъынен ачыла 
бильген бу меселе акъкъында сёзлеримизни, садедже Онынъ исми иле 
дегерлендирип севиелендирмек ниети ве гъайретининъ шерефине та- 
либмиз. Бунынъ ичюн окъуйыджыларымызнынъ ифаделеримизни бу 
аджиз итирафымыз черчивесинде муталаа эйлемелерини риджа этемиз. 
Эльбетте, Онынъ идракъ этильмеси киби там оларакъ тасвир ве ифаде- 
синде де, тиллер мытлакъ бир аджизлик ичиндедирлер. О, озюне мухаб- 
беттеки шиддет ве самимиет нисбетинде улашылгъан сонъсуз бир нур ве 
сырлар алемидир. 

Онынъ мубарек ал ве давранышларыны идракъ гъайретинен ортагъа 
къояджакъ беянларымыз ичюн керем саиби Аллаһнынъ лютф ве ярдымы- 
ны беклемектемиз. 

«Небилер сильсилеси» адлы 4 джылтлы китабымызнынъ дёртюнджи 
джылты олгъан бу эсернинъ кенишлетилерек, янъыдан эльге алынувында 
ихляслы гъайретлерине шаат олгъаным Мурат Къая ве дигер академик 
къардашлаларыма тешеккюр этип, Раббимден олар ичюн садакъаи джа- 
рие 4 олмасыны тилейим. Айрыджа, файдалангъанымыз эсерлернинъ му- 
эллифлерини де рахмет иле яд этем. 


Муваффакъиет Аллаһтандыр. 


Осман Нурий ТОПБАШ 
Чамлыджа, 2004 


2 Хушу - Аллаһтан сакъынмакъ. Намазда садедже Аллахны тушюнмек. 

3 Мектюбаты Мевляна Халид, с. 118; Рисалетур-рабита, (Мевляна Сафиюдин, Решахат 

хамишинде) с. 225-226. 

4 Садакъаи джарие - девам эткен садакъа. Киши вефат эткен сонъра, амель дефтерине 

севабы язылмагъа девам эткен хайырлы иш. 

Ислямнынъ анълашылмасы ве яшанмасында 

Пейгъамбер аятынынъ эмиети 

Инсаннынъ догъувындан итибарен, тербие ве окъума, язмасына те- 
сир эткен пек чокъ амиллер бар. Ильк оларакъ инсан, эр бир саада орь- 
нек ве ребер бир шахсиетке мухтаджтыр. Чюнки о, тиль, дин, ахлякъий 
сыфатлар, алышкъанлыкълар ве яшайышыны шекиллендирген бутюн 
фикир, инаныш ве фаалиетлерини эп озюне косьтерильген орьнеклер ве 
олардан алгъан теэссюратларнен мейдангъа келир. Базы кучюк истис¬ 
налар олса да,г умумен бу бойледир. Меселя, бир баланынъ, ана-бабасы 
анги тильде лакъырды этсе, анджакъ оны огренир. Даа сонъра да башкъа 
мисаллернен экинджи, учюнджи ве дёртюнджи тиллерни огрене билир. 

Бу амиллернинъ эмиетлилеринден бири де, инсаннынъ затен озюнде 
табий оларакъ мевджут олгъан такълитчилигидир. Бу себептен, инсан¬ 
нынъ тербиеси де, мусбет я да менфий шейлерни такълит эттирмектен 
башкъа бир шей дегильдир. Бойледже, инсан, элинде оськен анасындан, 
бабасындан, къоранта азаларындан ве ниает, яшагъан чевресинден тесир- 
лер алыр, ве бу такълитлердеки къабилиетине коре, яхшы я да фена бир 
шахыс оларакъ джемиетке къошулыр. 

Анджакъ инсаннынъ, лаф эткен тили ве бунъа бенъзеген тышкъы 
хусусларны огренмеси умумен, буюк бир сыкъынты тешкиль этмесе де, 
онынъ диний, ахлякъий ве маневий дюньясынынъ шекилленмесинде буюк 
ве джиддий маниалар ортагьа чыкъар. Чюнки, иляхий ираденинъ инсан- 
гъа имтихан макъсадынен берген ве инсанны ич де терк этмеген, «нефис» 
ве «иблис» киби эки маниа бу киби фазилетлерни такълит этюв хусусында 
инсаннынъ чокъ керелер акс тарафкъа янтаймасына себеп олур. 

Дигер тарафтан, диний, ахлякъий ве маневий алем, кямиль ве устюн 
шахсиетлер, яни Пейгъамберлер ве Хакънынъ достлары тарафындан 
шеккилленмегендже, инсанлар, гъафлет, далялет ве исьянгъа сюйрекле- 
нир, ве бойледже, оларнынъ эбедий саадетлери аджджы бир бахтсыз- 

лыкъкъа чеврилир. Шунынъ ичюн, инсаниет эр вакъыт индже рухлы, на- 
зик ве йымшакъ юрекли реберлерге мухтадждыр. Шунынъ ичюндир ки, 
инсанлар -яхшы я да ярамай - ребер къабул эткен кимселерине мефтюн 
олур, ве бегенген бу инсанларны, кучьлери еткени къадар, такълит этме- 
ге тырышырлар. Бугунь ашшагъылыкъ ичерисинде яшагъан кимселерни 
озьлерине орьнек саяракъ, оларгъа ошамакъ ичюн озьлерининъ эбедий 
саадетлерини телюкеге аткъанларнынъ вазиети не къадар къоркъунчлы 
бир инсан исрафыдыр. Бу къоркъунчлы вазиет, әсасында бош быракъ- 
ылгъан гонъюль тахтынынъ, толдырылмасы ичюн янълыш кимселерге 
такъдим этилерек, зиян этильмесинден башкъа бир шей дегиль. Мевляна 
бу аджайип ве шашыладжакъ алны бойле мисальнен анълата: 

«Къозуньшъ къашкъырдан къачмасына шашылмаз. Чюнки, къаш- 
къыр, къозунынъ душманы ве авджысыдыр. Лякин шашыладжакъ шей 
- къозунынъ къашкъыргъа гонъюль бермесидир.» 

Къашкъыргъа гонъюль берип фена бир акъибетке тюшмемек ичюн, 
Дженабы Хакънынъ къулларына «Усве-и Хасене» яни энъ гузель орь¬ 
нек шахсиет оларакъ косьтерген Сервер-и Алем, Сеййидуль-Мурселин 
Мухаммед Мустафа Эфендимизге -салляллаху алейхи ве селлем- ашкъ 
ве севги иле таби олмалы ве Оны гонъюль тахтымызнынъ екяне султаны 
ве аятымызнынъ ребери япмалымыз. Чюнки, оны севмек бизге фарз къы- 
лынгъан. (эт-Тёвбе, 24) Аллаһу Тааля: 



«Пейгъамбер муминлерге озь джанларындан даа якъындыр». 

(эль-Ахзаб, 6) буюргъан. О бизге озь джанларымыздан даа да якъын ве даа 
да огдедир. 

Хадиси шерифте де Расулюллах -салляллаху алейхи ве селлем- ге 
севги акъикъий иманнынъ шарты оларакъ зикр этильген. 

«Нефсим, къудрет элинде олгъан Аллаһкъа емин олсын ки, сизден би- 
ринъиз, мени озь анасындан, озь бабасьшдан, озь эвлядындан ве бутюн 
инсанлардан даа да чокъ севмегендже, акъикъий манада иман эткен ола- 

МОЗ». (Бухари, Иман, 8). 

Башкъа бир Хадиси шерифте исе, иманнынъ лезетини, анджакъ учь 
хусусиетни ташыгъан инсан татмасы мумкюндир, ки булардан бири де: 
«Аллаһ ве Расулини эр шейден даа да чокъ севмек», деп айтыла. (Бухари, 
Иман, 9, 14; Муслим, Иман, 67) 

Абдуллах бии Хишамнынъ анълаткъан шу ривает, Расулюллахкъа 
севгининъ насыл дереджеде олмасы кереклигини косьтерюви нокътаи 
назарындан чокъ маналыдыр. 

«Бир дефасында Расулюллах -салляллаху алейхи ве селлем- нен бера- 
бер эдик. Расули Экрем о ерде булунгъанлардан Азрети Умернинъ элини 
авучынынъ ичине алып отура эди. О сырада Азрети Омер -радиаллаху анх: 

- «Эй, Расулюллах, Сен манъа джанымдан башкъа эр шейден даа се- 
вимлисинъ», - деп, Расулюллахкъа олгъан севгисини ифаде этти. Онынъ 
бу сёзюне къаршылыкъ Расулюллах Эфендимиз: 

-Екъ, мен санъа джанынъдан да севимли олмакъ кереким, - буюрды. 

Азрети Омер -радиаллаху анх- аман: 

- Сени джанымдан да чокъ севем, эй Расулюллах! - деди. Бунынъ 
узерине Расулюллах -салляллаху алейхи ве селлем- : 

- Иште, Шимди Олды, - буюрды. (Бухари, Эйман,3). 

Севгининъ шарты ве биринджи мейвасы севильген кишини унут- 
мамакъ, онъа сёзде, амельде, алда, фикирде уймакътыр. Пейгъамбер 
Эфендимизнинъ севгисинен толу бир къальпке сахип ола бильмек 
ичюн, эвеля онынъ суннет-и сениййесини 5 бутюн инджеликлеринен 
огренип, ал ве давранышларгъа кечирмек керек, юректе дуйгъу терен- 
лиги ве севги ичинде тадбикъ этмелидир. Чюнки, Онынъ аяты билинме- 
ден, къальплер онынъ севгисинен толмадан, истенильген Ислямий бир 
яшайышнынъ керчеклешмеси мумкюн дегиль. Бунынъ керчеклешмеси 
де Пейгъамберимизнинъ аятындан орьнек алынмасында, хассасиет ве 
дуйгъу теренлигини къазанмагъа багълыдыр. Оны танымадан, акъикъий 
севгиге иришмек, онъа севгиде энъ юксек дереджеге иришмеден, акъ¬ 
икъий имангъа наиль олмакъ мумкюн дегиль. Аллаһкъа севги биле онъа 
таби олмагъа багълыдыр. Расулюллах -салляллаху алейхи ве селлем- 
Эфендимиз иште бу себептен, севги узеринде бу къадар дикъкъатлы эди 




5 Суннет-и сенийе - макътавлы суннет, Пейгъамберимизнинъ аят тарзы. 

ве исрарнен севги иле багълы инджеликлерни анълатмакъ ихтияджыны 
ис эте эди. 

Пейгъамберлер сервери Азрети Мухаммед -салляллаху алейхи ве 
селлем- Эфендимизнинъ яшайышы санки терен бир дерья кибидир. О, 
риваетке коре, озюнден эвель кельген 124 бинъ пейгъамбернинъ билин- 
ген ве билинмеген бутюн васыфларынынъ эпсинден даа да чокъуна саип 
олгъан, гузель ахлякъ ве табиатларнынъ энъ юксек дереджесине иришкен. 
О, озь деврине къадар, инсанлыкънынъ тефеккюр ве яшайыш итибары 
иле къайд эткен инкишафкъа иляве оларакъ, къыяметке къадар ортагъа 
чыкъа биледжек ихтияджларыны да къаршылайджакъ орьнек бир шахси- 
ет олып, ахыр заман пейгъамбери оларакъ ёлланылгъандыр; О, Хатемун- 
Небийиндир 6 . 

Бунъа иляве оларакъ, тарихте бутюн аятыны энъ индже нокътала- 
рына къадар теспит этильген тек Пейгъамбер ве тек инсан да, Азрети 
Мухаммед -салляллаху алейхи ве селлем- Эфендимиздир. Пейгъамберлер 
зынджырынынъ инсанлыкъны Хакъкъа ве хайыргъа ёнельтеджек бирер 
орьнек ола биледжек давраныш мукеммелликлеринден кунюмизге къа¬ 
дар анджакъ белли бир микъдарда хатыра етип кельгендир. Албуки, ахыр 
заман Пейгъамбери -салляллаху алейхи ве селлем- Эфендимизнинъ энъ 
садеден энъ муреккеп ве мукеммеллине къадар, бутюн ишлери, сёзлери 
ве ифадеге акс эткени къадар гонъюль алеми эр ань такъип этильген ве та- 
рихке бир шереф левхасы алында къайд этильгендир. Бундан да гъайры, 
булар Аллаһнынъ лютфинен, асырлар отесинден къыяметкедже келеджек 
сонъки инсангъа къадар етишмек шерефине ириштирильгендир. 

Бизлер бирер инсан оларакъ, аятнынъ чешит белялары ве сюрприз- 
лери къаршисында, озюмизни фитнелерден къорчалай бильмек ичюн шу- 
кюр, тевеккюль, такъдирге разылыкъ, беляларгъа сабыр, азимет, джеса- 
рет, федакярлыкъ, къанаат, гонъюль зенгинлиги, башкъаларыны тушюн- 
мек, джумертлик, алчакъ гонъюллик киби юксек ахлякъий васыфларгъа 
саип ола бильмекнен берабер, вакъиаларнынъ фуртуналары къаршысын- 
да мувазенесини джоймамакъ борджлумыз. Бутюн бу хусусларда энъ гу¬ 
зель орьнек олмасы ичюн, Аллаһнынъ бутюн инсаниетке багъышлагъан 

6 Хатемун-Небийиндир - Пейгъамберлернинъ сонъунджысы. Ахир заман пейгъамбери 
Мухаммед Мустафа -салляллаху алейхи ве селлем-. 

энъ буюк Муршид-и ЬСямиль 7 , зариф, темиз ве орьнек яшайышы олгъан 
АзретиМухаммед -салляллаху алейхи ве селлем- Эфендимиздир. 

Топлумнынъ бир-бирине зыт нокъталарында булунгъанларгъа биле 
энъ мукеммель орьнек Расулюллах -салляллаху алейхи ве селлем- дир. 
Меселя, бир махкюмнинъ аяты хакимге, хакимнинъ аяты да махкюмге 
мисаль ола бильмез. Айны шекильде бутюн омюри маишет къавгъасы ве 
ёкъсузлыкъ ичинде кечкен бир фукъаренинъ вазиети де, варлыкъ ичин- 
де ялдагъан бир байгъа нумюне оламаз. Азрети Пейгъамбер -саллялла¬ 
ху алейхи ве селлем-нинъ яшайышы исе, эр эки тарафкъа да энъ гузель 
бир орьнектир. Зира, Дженабы Хакъ оны инсан топлулыгъы ичинде ад- 
жизлик нокъта-и назарындан, энъ ашагъы олгъан «Оксюз балалыкъ»тан 
башлатып, яшайышнынъ бутюн басамакъларындан кечирип, къудрет ве 
салахиет тарафындан энъ юксек нокътагъа, яни Пейгъамберлик ве девлет 
реислигине къадар юксельткендир. Эфендимизнинъ омюр бою яшагъан 
девирелер - инсан аятындаки эр чешит эниш ве чыкъышларда пек чокъ 
гузель давраныш орьнеклерини нумайыш эте. Бу себептен, Онынъ яшай¬ 
ышы анги дередже ве вазиетте олса-олсун, инсанларгъа кучь ве къабили- 
етлерине коре, такълид эте биледжек ишлери,джанлы ве мукеммель бир 
мисаль олгъан. Яни Ислям эр севиедеки инсаннынъ раат-раат анъламасы 
ичюн, Онынъ мубарек аятында тедбикъ олгъандыр. 

Дженабы Хакънынъ бу сынъырсыз керемине нисбетен бизим вазифе- 
миз - маневиет толу бир гъайретнен Алемлеринъ Фахри Эбедийсининъ 
мубарек ве темиз аятыны, яни Сийер-и Небийни энъ гузель шекильде 
огренмектир. 

Дигер тарафтан, Пейгъамберимизнинъ аяты Къуран Азимушшанны 
анълап, макъсатларына барып етмек ве онынъ рухына ашналыкъ къазан- 
макъ нокътасындан да буюк бир эмиетке саиптир. Зира, аети керимеде: 


(ДгУ ^ 1 0ДДДз ^ У 


«(Расулим!) Оны (Къуранны) Рух-и эмин (Джебраил) тенбиеджи- 
лерден олурсынъ деп, ап-ачыкъ арап тилинен сенинъ къальбинъе 
эндиргендир.» (Шуара 193-195) буюрылгъан ве Къурани Керим Эфендимиз 
-салляллаху алейхи ве селлем-нинъ 23 йыллыкъ Пейгъамберлик аятынен 


7 Муршид-и Кямиль - Мукеммель аят ребери. 

фиилий оларакъ (яшаяракъ) пек гузель бир тефсир этильгендир. Бу се- 
бептен, бир мусульманнынъ Пейгъамбер Эфендимизнинъ хадислерини 
ве аятыны гузель бир шекильде огренмеден, Къурани Керимни анълай 
бильмеси мумкюн дегильдир. 

Айны заманда, бир мусульман, Ислям медениетине, анджакъ Фахри 
ЬСяинат -салляллаху алейхи ве селлем-нинъ 23 йыллыкъ пейгъамбер ая- 
тындан ильхам алып яшаса, бунынъ нетиджесинде, дуйгъу теренлиги 
къазанып, догъру бир шекильде анълай билир. Гонъюль алемини, Аллаһ 
Расулиндан кельген ве «фейз» оларакъ тариф этильген мусбет энергия- 
нен толдырмакъ суретинен кемалгъа ирише билир. Зира, Ислям пренси- 
плерининъ ве укюмлерининъ энъ индже нокъталарына къадар нумаиш 
этильгени тек джанлы мисаль Варлыкъ Нуры -салляллаху алейхи ве сел- 
лем-нинъ пак яшайышыдыр. 

Инсанларгъа хузур ве саадет толу бир аят эдие эткен Ислям низа¬ 
мына чагъыргъан даветчи ве муаллимлернинъ де, акъыл ве къальп уй- 
гъунлыгъы ичинде окъунаджакъ сийер ильминден 8 марум къалувы тю- 
шюнильмез. Зира, Расулюллах -салляллаху алейхи ве селлем- талим ве 
тербие тарафындан да джанлы ве энъ гузель бир мисальдир. 

Къыскъасы, догъру ве эмин олмакъ истеген бир генч (эркек я да къа- 
дын), Аллаһкъа даветни озюне ёл оларакъ сечкен, икмет ве гузель огют- 
нен теблигьде 9 булунгъан бир теблигъджи, девлетини адалет ве фазилет- 
нен идаре этмек истеген бир девлет реиси, гузель бир муамеледе орьнек 
бир къоранта башы, балалары ве къадынына нисбетен шефкъат ве мер- 
хаметни эльден быракъмагъан бир баба, къабилиетли, идареджиликни 
бильген уста бир къомандан, къыскъасы, эр яш ве севиедеки мусульман 
ичюн энъ гузель ве дегишмеген юксек ольчюлер, Пейгъамберимизнинъ 
аятында сергиленгендир. 10 Бу себептен, Ислямны бутюн тарафларыңдай 

8 Сийер ильми — Азрети Пейгъамберимизнинъ яшайышыны инджелеген ве араштыргъан 

илим. 

9 Теблигъ - ислам динини яймакъ. 

10 Буны бир гъарп фейлесуфы, шу сёзлернен итираф этмек меджбуриетинде къалгъан- 
дыр: «Ич кимсе Азрети Мухаммеднинъ къойгъан шартларындан даа да илери адым 
атамаз. Аврупанынъ къазангъаны бутюн мувафакъиетлерге рагъмен, къойгъанлары 
къанун ве низамлар Ислам медениетине коре эксиктир. Биз Аврупа миллетлери, меде- 
ний имкянларымызны къулланып Азрети Мухаммеднинъ сонъ басамагъына баргъан 
мердивеннинъ даа ильк басамагъындамыз. Шубе ёкъ ки, ич кимсе бу мусабакъада оны 
кечемейджектир. Ве бу китап (Къуран) да сонъ дередже амелий олгъаны ичюн, эбеди- 
ен тесирини джоймайджакътыр ве башкъа миллетлерни әтрафында топлайджакътыр». 
(Иоганн Вольфганг фон Гёте) 
















КИРИШ 


анълап, тедбикъ этмек ичюн, Расулюллах -салляллаху алейхи ве селлем- 
нинъ аятыны энъ гузель шекильде огренмек зарурдыр. 

Шубесиз, Расулюллах -салляллаху алейхи ве селлем-нинъ аятыны 
яшаяракъ огренмек ве огретмек, инсанлыкъкъа чокъ гузель бир аят бахш 
этеджектир. 

Ислямнынъ догъувында Арабистаннынъ бешик 

оларакъ сечилювининъ икмети 

Ислямнинъ догъувында Арап ярым адасынынъ бир бешик, яни ильк 
тедбикъ ери оларакъ сечилювининъ икметини анлай бильмек ичюн, эве- 
ля арапларнынъ о куньки сыфатларыны ве Ислямдан эвельки табиат- 
ларыны бильмек, бунъа иляве оларакъ, яшагъан больгенинъ географик 
хусусиетлеринен берабер, сиясий ве ичтимаий вазиетлерини де бильмек 
керектир. 

О девирлернинъ эки буюк кучлю девлети олгъан Византия ве Иран, 
Арапларнынъ къомшусы эди. 

Византия, мустемлекеджилик анълайышынен, аким олгъан мемле- 
кетлеринде мейдангъа кельген диний ихтилафлар себебинден, сыкъынты 
ичинде эди. Идареджилер, христианлыкъны озь арзу ве истеклерине алет 
этерек, оюнджакъ алына кетирген эдилер. Консиллерде истеген китапла- 
рыны мукъаддес деп илян эте, истемегенлерини укюмден чыкъара, дин 
акъаидини истеклерине коре тесис эте эдилер. Янъы укюмдар эвелькиси- 
ни кяфир - динден чыкъмыш илян эте, истеген шекильде диннинъ эсас- 
ларыны дегиштире эди. Онъа табийлерге арткъач вергилер идареджилик- 
те яхшы ерлешкен къабар ве ахлякъий чёкюв, Византияны ичинден ашап, 
келеджегини ёкъ эте эди. 

Иран эм сиясий, эм де ахлякъий оларакъ, буюк къарышыкълар ичин¬ 
де эди. Инсаннынъ озь анасы, атта къызынен эвленювине мусааде эткен, 
инсанлыкъ шерефини гьайып эткен бир аят анълайышы аким эди. Пек 
чокъ янълыш ве сапыкъ фикирлерни ичине алгъан «Маздекджилик» ава, 
атеш ве сув насыл ортакъ къулланылса, бу ортакълыкъ эр шейде олмакъ 
кереклигини айтаракъ, бутюн къадынларны элял ве бутюн малларны 
ортакъ элял илян эткенлер. 

Юнан медениети бозукъ бир даире алына кельген фелсефий мунакъ- 
аша ве хурафатларнынъ фесады ичинде богъулгъанда, Инд медениети 

де, ахлякъий ве ичтимаий нокъта-и назардан энъ иптидаий деврини яша- 
макъта эди. 

Араплар исе, бутюн бу фитне-фесаттан узакъ, әтрафы чёллернен 
сарылы, бутюн аскерий ве медений уджюмлерден къорчалангъан бир 
больгеде, сукюнет ве эминлик ичерисинде яшай эдилер. Ич бир вакъ- 
ыт эсирлик деген ашагъылыкъны татмадылар. Араплар эр анги бир ше- 
кильге киререк, бозулмагъан хам мадде киби эди. Яратылышларындаки 
темизликни сонъуна къадар гъайып этмеген эдилер. Айрыджа, иффет, 
созюнде турмакъ, джумертлик, вефа, садакъат, сабыр ве мертлик киби 
макътаныладжакъ васыфларгъа саип эдилер. Факъат бу васыфлар оларда 
ифрат ве тефритлернен 11 толу, еринден тайпынгъан бир вазиетте эди. Бу 
себептен, олар акъикъатны косьтереджек бир реберден марум, джеалет 
къаранлыгъы ичерисинде яшай эдилер. Иште, бу джеалет ве нефислерине 
уймакъ, нетиджеде, яратылышларында сакълы бу гузель аслетлери ёл- 
ларындан саптыра, иффет ве шерефлерини къорчаламакъ макъсадында, 
кучюк къыз балаларыны, аналарнынъ юреклерини парчалап ольдюрмек 
киби бир феналыкъкъа, джумертликлерине тоз къондырмамакъ ичюн, ке- 
рекли малларыны биле телеф этмек киби бир ёкъсуллыкъкъа, йигитлик 
ве мертлик дуйгъусунынъ тесиринен де, озь араларында узун йыллар де- 
вам эткен къанлы дженклер чыкъармагъа давет эте эди. Ислямнынъ ке- 
лювинен, джахилиетнинъ ахлякий васыфлары белли бир мана денъишме- 
сине огърап, ерине отурып, кемалет алыны тапкъан эди. Яни Пейгъамбер 
Эфендимизнинъ келювинен, эски муруввет анълайышы бутюн зарарлы 
ашырылыкълардан арындырылгъан ве медений бир алгъа кельгендир. 

Арабистаннынъ сечилювинде бир башкъа икмет де, Пейгъамбер 
Эфендимизнинъ пейгъамберлиги акъкъында кимсенинъ юрегине бир 
шубе тюшмесине имкян бермемектир. Араплар окъума-язма бильмеген, 
уммий 12 бир миллет эди. Бу себептен, къомшу миллетлернинъ фитне-фе- 
сат медениет ве фелсефелеринден тесирленмедилер. 

Расулюллах -салляллаху алейхи ве селлем- уммий бир кимсе дегиль 
де, къомшу девлет ве мемлекетлернинъ тарих ве медениетине, эски сема- 
вий китапларны бильген бир кимсе оларакъ, пейгъамберлик вазифесинен 
инсанлыкънынъ узуруна чыкъса эди, эльбетте ки, инсанларнынъ, онынъ 
кетиргенлерини иляхий бир вахий оларакъ къабул этювлери бу къадар 


11 Ифрат ве тефрит - Ашырылыкъ. 

12 Уммий - окъумагъа-язмагъа бильмеген. 

къолай олмаз эди. Ислям давасы айны шекильде Юнан, Византия я да 
Иран киби, мединиетте белли бир севиеге иришкен миллетлерден бири- 
синде ортагъа чыкъса эди, инсанларнынъ Ислямнынъ эсасларыны къабул 
этювде зорланаджакълары муакъкъакъ эди. Чюнки, бу сефер де, Ислям 
низамынынъ иляхий олгъаны бельки де къабул этильмейип бу медени- 
еттен чикъкъаны тюшюнджеси мейдангъа келеджек эди. Бу нокъта-и на- 
зардан, Ислямнынъ илахий олгъанынынъ аксине бир тюшюндженинъ ха- 
тыргъа кельмемеси ичюн, Пейгъамбер Эфендимиз уммий бир джемиетке 
уммий бир Пейгъамбер оларакъ ёлланылгъандыр. 

Арап Ярымадасы, Асия, Африка ве Авропа къыталарынынъ бир- 
лешкен бир нокътада ве чешит девлетлернинъ там ортасында ер алгъаны 
мунасебетинен, Ислямнынъ яйылмасында географик бир устюнликке де 
саип ЭДИ. (Мухаммед Ильяс Абдулгъаний, Тариху Мекке 612-13). 

Ислямгъа бешик оларакъ сечильген Мекке, Къурани Керимде 
«Зираат япылмагъан бир вадий» оларакъ танытыла (Ибрахим, 37). Бу себеп- 
тен, о ерде ялынъыз тиджаретнен огьрашылгъан. Зираатнен мешгьуль 
олгъан инсанлар топракъкъа багълы, чокъ узакъ ерлерге кетмеге алыш- 
магъан кимселердир. Айны шекильде, зенаат эхли эснафлар да, месле- 
клери иджабына коре, арекетлиликтен узакътырлар. Анджакъ тиджарет 
адамлары узун сеяатларгъа къатланмакъ, мемлекетлеринден узакъ ерлер¬ 
ге кете бильмек ве фаркълы инсанларнен корюше бильмек имкянлары 
арткъачтыр. Ислямны теблигъ этмек гьаесинен фетихлерде булунмакъ, 
арекетли бир яшайыш талап эткени ичюн, Дженабы Хакъ бу васыфларгъа 
саип олгъан Мекке халкъыны Ислямнынъ ильк мухатаплары къылгъан. 

Иляхий такъдир, Ислям даветининъ тили, Аллаһ келямынынъ тер- 
джиманы ве теблигъ вастасы олмакъ шерефини арапчагъа берген. Бутюн 
миллетлернинъ тиллери арасында бир къыяслама япыладжакъ олса, 
арапчанынъ аэнк, келиме къурулышы ве келип чыкьышы, фииль тюр- 
лениши ве теляфуз къаиделери киби пек чокъ хусусиетлеринен, башкъа 
тиллерден устюнлиги корюле. Арапча энъ уфакъ бир айрынтыны биле 
зая этмеден, маналы ве озьгюн ифаделерге имкян берген бир тильдир. 
Лугъат саасындаки зенгинлиги саесинде, бу тиль, эр чешит фикрни такъ¬ 
дир этиледжек бир инджелик ве гузелликнен ифаде эте бильмектедир. Он 
беш асырдан берли, бу тилнинъ къаиделеринде ич бир денъишикликнинъ 
олмагъаны да, арапчанынъ, даа о вакъытларда истикърар къазангъан ве 
мукеммеллешкен бир тиль олгъаныны косьтере. Бу алынен, ер юзюнде о 

заман мевджут олгъан тиллер арасында садедже арапча, Иляхий ирадени 
ичине ала биледжек ве ифаде эте биледжек бир кенишлик ве мукеммел- 
ликке саип эди. 

Арап ярым адасы ялынъыз Ислямнынъ дегиль, пек чокъ хакъ диннинъ 
зуур этип кельген берекетли бир мекяндыр. Пейгъамбер Эфендимизнинъ 
атасы Ибрахим -алейхисселям- бу ерде яшагъан ве ЬСябени къургъан. 
Меккелилер де бунынъ шуурынен озьлерини Ибрахим ве Исмаил - 
алейхисселям- нынъ маневий вариси къабул эте эдилер. Бунынъ ичюн 
Ислямнынъ бойле бир мекянда зуур этюви, онынъ къабулы ве анълашыл- 
масыны къолайлаштыраджакъ эди. 

Инсанлыкъ тарихынен яшдаш диний бир меркез олгъан Кябенинъ бу 
ерде булунувы да, энъ муим себеплердендир. 

Бутюн булардан башкъа, бизим билип оламагъанымыз даа башкъа 
икметлернинъ барлыгъы да, бир акъикъаттыр. Иляхий ирадени бир такъ- 
ым икметлернен тайин этмек ве сынъырландырмакъ мумкюн дегиль. Бу 
себептен, а!11: «Аллаһ нени мурад эткенини энъ яхши билид- 

жидир», диерек, сёзюмизни битиремиз. 


Уммуль-Къура : 13 Мекке 

Мекке Къурани Керимде «Бекке», «Уммуль- Къураа» ве «эль- 
Беледуль-Эмин» адларынен де зикр әтиле. Мекке ве Бекке Бабиль ти- 
линде «эв» манасында олып, амаликалылар тарафындан бу ернинъ ады 
оларакъ къулланылгъан. 

Мекке - дженюпте Йеменге, шимальде Акъ денъизге, шаркъта Басра 
корфезине, гъарпта Къызыл денъиз лиманы Джиддагъа къомшу олып, 
Африка бетке кеткен ёлларнынъ кесишме нокътасында, икътисадий та¬ 
рафтан чокъ эльверишли бир ерде булунмакътадыр. Шеэр къурулгъан 
къысмына «Батн-ы Мекке», Месджиди Харам олгъан ерге исе, «Аль- 
Батха» дениле. 

Ибрахим -алейхисселям- нынъ Саре анамыздан баласы олмагъан эди. 
Саре анамыз джариеси Хаджерни азат этип, Ибрахим -алейхисселям- нен 
эвлендирди. Бу эвлиликтен Азрети Исмаил дюньягъа кельди ве Мухаммеди 
нур Исмаил -алейхисселям- гъа кечти. Саре анамыз бу нурнынъ озюнден 
кечмегени ичюн ынджынды. Ибрахим -алейхисселям- дан Хаджер анамыз- 




13 Умм-уль Къура — «Шеэрлернинъ анасы», Меккеге берильген бир исим. 

ны башкъа бир больгеге алып кетмесини истеди. Ибрахим -алейхисселям- 
да Аллаһнынъ эмиринен Хаджер анамызны ве огълу Азрети Исмаилни 
кимсесиз бир ер олгъан Меккеге кетирди. Джебраил -алейхисселям- Онъа 
реберлик япа эди. Мекке олгъан ерге кельгенлеринде: 

— Эй, Ибрахим, къорантанъны бу ерге ерлештир!» — деди. Азрети 
Ибрахим: 

— Бу ер не зирааткъа, не де айванджылыкъкъа эльверишли дегиль! 
- дегенде, Джебраил -алейхисселям-: 

«Эбет, ойледир, факъат бу ерде сенинъ огълунъ несилинден Уммий 
Пейгъамбер чыкъаджакъ ве «эль-Келиметуль-Улья: энъ юдже сёз олгъан 
тевхид» Онынънен тамамланаджакъ» - буюрды. (Ибн-нСад, 1,164). 

Абдуллах бии Аббас 14 -радиаллаху анхума- шойле ривает эте: 

«Ибрахим -алейхисселям- Хаджер анамызны ве даа эмизикли Исмаил 
-алейхисселям- ны Меккеге алып барды. Илериде фышкъыраджакъ «Зем- 
зем» къуюсунынъ янында бир терекнинъ астына быракъты. Янларына 
ичи хурма толу бир сепет ве ичи сув толу бир тестни къойды. Сонъра 
артына къайтты. Хаджер анамыз аркъасындан сесленди: 

«Бизни бу ерге быракъманъны Аллаһ мы әмир этти?»- Ибрахим - 
алейхисселям- : 

«Эбет!»- деп джевап берди. Хажер анамыз бу юк бир тевеккюль ве 
теслимиетнен: 

«Ойле исе, Раббим бизни къорчалар, зайы этмез!»- деди. Исмаил - 
алейхисселям- нынъ янына къайтты. 

14 Абдуллах ибн Аббас -радиаллаху анх-, Аллаһ Расули -саллаллаһу алейхи ве селлем- 
нинъ эмджеси Азрети Аббаснынъ огълудыр. Анасы, Азрети Хатиджеден сонъра му- 
сульман олгъан Уммуль Фадл Любабедир. Ибн-и Аббас хиджреттен учь йыл эвель 
Меккеде догъды. Догъгъанынен оны Азрети Пейгъамбернинъ къуджагъына берди- 
лер. Расулюллах -саллаллаху алейхи ве селлем мубарек агъызында бир хурма чайнап 
онынъ агъызына сюрди. Ибн-и Аббас, «тахник» ады берильген бу вакъиа себебинен, 
сахабилер арасында чокъ буюк бир мевкъийге саип олгъан. Даа сонъралары Пейгъам- 
беримиз -саллаллаху алейхи ве селлем- онъа эки кере дуа эткен эди. Бу дуаларнынъ 
бирисинде, «Аллаһым! Оны буюк дин алими (факъих) яп ве онъа Къуранны огрет!» 
буюргъандыр. Бу себепнен о, Къурани Керимни энъ яхшы бильген сахаби олгъандыр. 
Онъа «Терджиман-уль Къуран» лагъабы берильгендир. Умметнинъ энъ бильгили ада- 
мы манасына кельген «Хибр-уль Умме» лагъабы берильди. Текрарларынен берабер 
Пейгъамберимизден 1660 хадис ривает эткен. Аятынынъ сонъ йылларында козьлерини 
гъайып этти, 68/687 сенесинде де Таифте 71 яшында вефат этти.. 

- 

Ибрахим -алейхисселям- Хаджер анамыз ве Исмаил -алейхиссе- 
лям- дан узакълашып, козьден гъайып олгъандан сонъ, эллерини ачты ве 
Раббине бойле дуа этти: 


I ^ ДХа А^Р у \ \ (У 2 ул ^ ) 

*- Х' 0 / дй/ ^ ^ "" о / д ^ ^ ^ 0 / о У ' 0* 

(_г^ (_г"Ха йС 4_^а1 


«Эй, Раббимиз! Намазны дос-догъру къылмалары ичюн мен не- 
слимден бир къысмыны сенинъ Бейт-и Харамынънынъ (Кябенинъ) 
янында зираат япылмагъан бир вадиге ерлештирдим. Артыкъ сен де 
инсанлардан бир къысмынынъ гонъюллерини оларгъа мейль этид- 
жи яп ве мейвалардан буларгъа рызыкъ бер. Умют этилир ки, бу ни- 
метлерге шукюр этерлер». (Ибрахим, 37); (Бухари, Энбия 9). 

Бир данечик яврусыны ве къадыныны кимсесиз бир чёльге быракъ- 
къан Ибрахим -алейхисселям- онлар ичюн айрыджа шу дуаны да япты: 


^^ а11Ь ^ ^у у» Да! ^ 1аЬ 1Аа 


«Эй, Раббим! Бу ерни эмин бир шеэр яп, халкъындан Аллаһкъа 
ве ахирет кунюне инангъанларны чешит мейваларнен рызыкълан- 
ДЫр». (эль-Бакъара, 126). 

Дженабы Хакъ Азрети Ибрахимнинъ иман эткенлер акъкъында яп- 
къан дуасыны къабул этти. Артындан кяфир олгъанларны къоркъузып, 
шойле буюрды: 


° о * ' ' ' Л& ' 0 с * * * ' > с у •*' ' х ^ 

«Ким инкяр этсе, оны аз бир муддет (дюнья нийметлеринен) 
файдаландырыр, сонъра оны джеэннем азабына сюйреклерим. Не 
фена барыладжакъ ердир О ер!» (эль-Бакъара, 126). 

Бу дуалар весилесинен Аллаһу Тааля, хадж ве умре япкъан мумин- 
лернинъ гонъюллерини Мекке-и Мукерремеге нисбетен севгинен тол- 
дырмакъта, рухлар о ерде хузур ве сукунгъа къавушмакътадыр. 

Чокъ кечмеден, Ибархим -алейхисселям- нынъ янларына быракъ- 
къан бир тести сув биткен эди. Хаджер анамыз сув тапмакъ ичюн Сафа 
ве Мерве тёпелери арасында еди кере чапып кетип-кельди. Бу эки тёпе- 
нинъ арасы дёрт юз метр къадардыр. Хаджер анамыз бир тарафтан чала, 
бир тарафтан да, Азрети Исмаилге бакъа эди. О ерде бир инсан дегиль, 
учкъан бир къуш биле ёкъ эди. Ич бир ерде аятнынъ изи козге илишмей 
эди. Азрети Хаджер Мерве тёпелигине чыкъкъан сонъ, бир сес эшитти. 
Озь-озюне «Сус! Динъле?» деди. Сонъра яхшыджа динъледи, айны сесни 
бир даа эшитти. 

«Олды, сесинъни дуйдырдынъ. Япа бильсенъ, бизге ярдым эт!» -деп 
сесленди. Бир де бакъты ки, зем-зем олгъан ерде бир мелек, топугъынен 
я да къанатынен ерни къазмакъта! 

Ниает, сув корюнди. Буюк бир севинч ичерисинде Раббине шукюр 
этти. Хаджер, акъып кетмесин, деп сувнынъ этрафыны эллеринен чевир- 
меге, сувны авучлап сауткъа толдырмагъа башлады. Сувгъа да «Токъта, 
Токъта!» манасында «Зем, Зем» деди. Хаджер сувны авучлагъан сайын, 
бир риваетке коре, авучлагъаны къадар, ерден къайнап чыкъар эди. 

Расулюллах -салляллаху алейхи ве селлем- шойле буюргъан: 

«Аллаһ Исмаилнинъ анасы Хаджерге рахмет эйлесин! Әгер о зем- 
земни озъ алына быракъып, сувнынъ э}прафыны чевирмесе эди, муакъ- 
къакъ ки, Зем-зем девамлы акъкъан бир чокъракъ олур эди». (Бухари, Энбия, 
9) 

Ана-огъул, къургъакъ ве кимсесиз, бош бу ерде аятларыны ялынъыз 
Зем-земнен девам эттире эдилер. О ерден кечкен Джурхум къабилеси бир 
къушнынъ эр вакъыт бир ерге догъру тюшкенини ве сонъра текрар ава- 
лангъаныны корьдилер. Бунынъ бир аят изи ола биледжегини тюшюнюп, 
о ерге эки адамны ёлладылар. Кельгенлер Зем-зем сувыны корьгенлери- 
нен, Хаджер анамыздан: 

«Бу ерге ерлешсек олурмы?» - деп, изин истедилер. 

Хаджер анамыз, «сувгъа мулькиет идда этмемек» шартынен, изин бер- 
ди. Бойледже, Меккеге ильк ерлешкен къабиле Джурхумийлер олды. 

Заманынен, Мекке инкишаф этти ве бир шеэр девлети алына кель- 
ди. Йеменден кочькен Хузаалылар Джурхумийлерден ерлешмек изини 
истедилер. Истеклери къабул этильмеген сонъ, оларнен дженклешерек, 

шеэрни 207 сенесинде эльге кечирдилер. Исмаилогъуллары бу дженкте 
тарафсыз къалгъанлары ичюн Хузаалылар оларгъа токъунмадылар. 

Хузаалылар Меккеге узун бир муддет аким олдылар. Вакъты иле иче- 
рисинде Ибрахим-алейхисселям- нынъ дининден буюк ольчюде саптылар 
ве путперестликнинъ яйылмасыны теминлеп инсанларны янълыш ёлгъа 
сюйрекледилер. Хубель адында бир пут япып, онъа табындылар. Азрети 
Исмаилнинъ сою олгъан Къурейш къуветленгенинен, Къусайнынъ баш- 
чылыгъында арекетке кечип, 440 сенеси Хузааларны шеэрден узакьлаш- 
тырдылар. 

Къусай, Мекке шеэр девлетининъ парламенти киби олгъан Дарун- 
Недвени къурды ве джемиетнинъ идареси, диний вазифелернинъ эдасы- 
нен багълы муэссиселер мейдангъа кетирди. Дарун-Недвенинъ реислиги, 
дженк байрыгъы. мухафызлыгъы (къыяде), Кябенинъ хизметлери (сида- 
ане, хиджаабе), хаджыларгъа сув икрам этмек (сикъае) ве вергилерден 
эльде этильген келирден хаджыларгъа аш-сув бермек (ридаане) киби 
вазифелер шахсен Къусай тарафыңдай ерине кетириле эди. Вефат эткен 
вакъытта бу вазифелернинъ дёрт огълундан экиси - Абдуд- Даар ве Абду 
Менафкъа къалмасыны весиет этти. Бу вазифелер бабадан огъулгъа кече 
ЭДИ. (Ибн-и Хишам 1, 135-142). 


Меккенинъ къыркъ яшыны толдыргъан бутюн сакинлери меджлис 
топлашувларында иштирак эте биле эдилер. Анджакъ белли къоранта 
башлары ве къабиле реислеринден башкъасынынъ бу топлашувларгъа 
иштираки корюльмез эди. Не языкъ ки, бу Дарун-Недве узун вакъыттан 
сонъ, Расулюллах -салляллаху алейхи ве селлем-нинъ даветине мани ол- 
макъ ичюн япылгъан топлашувларгъа сана олгъанлар. 

Дарун-Небве ве мааллий топлашув ерлери олгъан «Нади»-лер сия- 
сий ве аскерий къарарлар берильген ерлер олмакънен берабер, ичтимаий 
фаалиетлернинъ де юргизильген мекянлар эди. 

Меккели мушриклер Аллаһны, эр шейнинъ яратыджысы олгъаны- 
ны къабул этмекнен бирликте, бир чокъ меселеде путларны Онъа ортакъ 
къошар эдилер. 



Мекке зираатке уйгъун олмагъаны ичюн, халкъ кечинишини тиджа- 
рет фаалиетлеринен темин эте эдилер. Бу себептен, Меккенинъ Арабыстан 
ярым адасында эм диний, эм де тиджарий тарафтан муим ве меркезий бир 

ери бардыр. Меккедеки тиджарий фаалиетлер яз-къыш девам эте эди. Яз 
сеферлери Сурие тарафларына, къыш сеферлери исе Йемен тарафларына 
япыла эди. Тешкиль эткен керванларында маллар девелернен ташыныр 
эди, базы вакъытларда девелернинъ сайысы 2500-ге ете эди. Бу тиджарет 
керванлары Мекке ичюн о къадар эмиетли эди ки, Аллаһ Тааля буларны 
хатырлатаракъ, Къурейшлилерни имангъа ве ибадетке давет этмектедир: 


1АА \ а ^ I_ 

' ХУ , ' '' 


«Къурейшке къолайлаштырылгъаны, эбет, къыш ве яз сенатла¬ 
ры оларгъа къолайлаштырылгъаны ичюн, олар озьлерини ачлыкъ- 
тан тоюргъан ве эр чешит къоркъудан эмин къылгъан шу эвнинъ 
(Кябенинъ) Раббине къуллыкъ этсинлер.» (Къурейш, 1-4). 


Сиясий акимиеттен махрум ве къарышыкълыкъ ичиндеки Арап Ярым 
адасындаки бу чешит икътисадий тешеббюслерни, хавфсыз бир шекильде 
япмакъ баягъы агъыр олмакънен бирликте, арам айларда бу хавфсызлыкъ 
там оларакъ темин этильмекте эди. Меккенинъ бу хусуста биле фаркълы 
вазиети олгъаны корюльмектедир. Зира, дигер бутюн ярмалыкълар ичюн 
садедже Реджеп айы арам къабул этилир экен, Мекке «Эшхуруль- хурум: 
арам олгъан дёрт ай»нынъ эписине саип эди. Айрыджа, Басл адындаки 
муэссисе иле Меккедеки базы аилелернинъ маллары секиз ай девамында 
къорчалав алтына алынгъан эди. (Хамидуллах, 1,24-25). 


Мекке дживарында Укъаз, Медженне ве Зуль-меджаз ярмалыкълары 
къурулыр, булар тиджаретнинъ джанланмасына ве Меккели туджарлар- 
нынъ болджа къазанмалырына имкян бере эди. Джахилие девиринде де 
ибадет олгъан хадж заманында къурылгъан бу ярмалыкълар чокъ къала- 
балыкъ олур эди. 


Меккенинъ джографий ери эскиден берли этрафындаки девлетлер- 
нинъ дикъкъатыны озюне чекмекте эди. Бейтуллах булунгъан ер олгъаны 
себебинден де, буюк бир эмиети бар эди. Мекке, бир чокъ тешеббюслер- 
ге рагъмен, къомшу девлетлер тарафындан ишгъаль этилемеген ве тарих 
боюнджа мустакъиллигини муафаза эткен. Византиялылар да Мекке узе- 

ринде нуфуз къурмакъ ичюн, девамлы гъайрет сарф эткенлер, анджакъ 
муваффакъ оламагъанлар. 



Иракъкъа 


|уЛинэ * 


. Арафа™ ъЭ 


Къуюлар 


Бени Амир 


Эбу Талиб 


★ 

Хира Къобасы 



Эски Къале 


Кябенинъ тарихы ве мукъадцеслиги 

Лугъатта «куб шекилиндеки шей» манасы берильген Кябе, Къурани 
Керимде эки ерде зикр этильмектедир. Аетлерде Бейт, Бейтуллах, 
Бейтуль-атикъ, Бейтуль-харам, Бейтуль-мухаррам, Месджидуль-харам 

киби чешит исимлернен де анъылгъан Кябеге халкъ арасында Кябе-и 
Муаззама денилир. 15 

Азрети Адем ер юзине эндирильгенде Меккеде Бейтуллахнынъ бу- 
лунгъан ерде бир ибадетхане инша этмекнен вазифелендирильген эди. 
(Таберий, Тарих, 1, 124). 

Аллаһ Тааля шойле буюра: 


✓ ' * * * * X 'Ъ* 

^ 15 ^ 1^* 4Хд; 




«Шубесиз, алемлерге берекет ве хидает чокърагъы оларакъ 
инсанлар ичюн къурулгъан ильк эв (ибадетхане) - Меккедеки 
(Кябе)дир.» (Али Имран, 96). 


15 Бейтуллах - 1,5 метр къадар кенъликте олгъан темеллер узерине къурулгъандыр. Мек- 
ке дживарындан кетирильген базальт ташларындан япылгъан Кябенинъ диварларында 
чешит буюкликте ташлар булунмакътадыр. Шаркъ кошесинде ерден 1,1 м. юксекликте 
кумюш къорумалыкъ ичинде «Хаджер-и Эсвед» булунмакъта 1 си, о, тавафнынъ башла¬ 
ма ве битиш нокътасына ишарет этмектедир. Кябенинъ шаркътаки кошесине Рукн-и 
Хаджер-и Эсвед я да Рукн-и Шаркъый, шималь кошесине Рукн-и Иракъий, гъарп 
кошесине Рукн-и Шамий ве дженюп кошесине де Рукн-и Неман и й денильмекте. Кя¬ 
бенинъ устюне ягъгъан ягъмур сувларынынъ акъкъаны олукъ (Мизаб-ы Кябе), «Ал¬ 
тын Олукъ» исми иле билинмектедир. Кябенинъ шимал-и гъарп диварынынъ (Рукн-и 
Иракъий иле Рукн-и Шамий арасы) къаршысындаки ерден 1,32 м. юкселик ве 1,55 м. 
къалынлыгъында яры тёгерек шекилиндеки дивар иле чеврили ернинъ, Кябеден итиба- 
рен ильк учь метролыкъ къысмына Хатим денильмекте. Ибрахим -алейхисселям-нынъ 
япкъаны Кябе бинасына бу къысым да кире эди. Къурейш тарафындан Кябе тамир 
этильгени заман къурулыш мальземеси етмегени ичюн бу къысым тышарыда быракъ- 
ылгъан эди. Къалгъан 5,46 метрлик къысым исе Хиджр-и Кябе, Хиджр-и Исмаил я да 
Хатира деп исимлендирильген. Ибрахим -алейхисселям-, Аджер анамыз ве огълу Ис¬ 
маил ичюн бу ерге «эрак» терегининъ далларындан бир кольгелик япкъан эди. Азрети 
Аджер иле огълу Исмаил -алейхисселям- Хиджр больгесинде дефин этильгени ривает 
әтиле. Тавафнынъ Хиджрнинъ ташындан япылмасы ваджип корюльгендир. (Кямиль 
Мирас, Теджрид Терджимеси, VI. 17-20). Кябенинъ къапысы, бинанынъ шимал-и шар- 
къында 2,25 м. юксекликтедир. Диварнынъ, къапы иле Хаджер-и Эсвед арасында къал¬ 
гъан къысмына «Мультезем» денильмекте. Кябенинъ юксеклиги 14 метрдир. «Муль- 
тезем» тарафындан узунлыгъы 12,84 м., Хатим тарафындан узунлугъы 11,28 м., Хатим 
иле Рукн-и Иемани арасы 12,11 м., Рукн-и Иемани иле Хаджер-и Эсвед арасы 11,52 
метрдир. Кябенинъ ичинде, таванны туткъан уч тиреме бар. Бу тиремелер ортада дже- 
нюптеки дивардан хатимге догъру сыралангъанлар. Къапыдан киргенде сагъ тарафта 
тавангъа чыкъкъан бир мердивен бар. Мердивеннинъ киришинде де «Тевбе Къапысы» 
оларакъ исимлендирильген бир къапы бар. Кябенинъ ич диварлары ве таваны ипектен 
япылгъан ешиль бир ортю иле ортюлидир. (Мухаммед Ильяс Абдульгъаний, с. 33-66.) 

Расулюллах -салляллаху алейхи ве селлем- де Эбу Зер 16 -радиаллаху 
анх- нынъ суалине джевап оларакъ ер юзюнде ильк къурулгъан месджит- 
нинъ «Месджид-и Харам», экинджи инша этильгени исе, «Месджид-и 
Акъса» олгъаныны беян эткен. (Бухари, Энбия, 10). 

Корюльгени киби, Мекке вадиси ильк инсаннен берабер, сечилип, 
мукъаддес къылынгъандыр. 

Кябе, Нух туфанындан сонъ, узун бир муддет къумлар астында къалды. 
Азрети Ибрахим, йыллардан сонъ, ханымы ве огълы Азрети Исмаилни къал- 
дыргъаны Меккеге кельгенде, Исмаил -алейхисселям- гъа: 

«- Раббимнинъ эмири бар. Бир бейт къураджакъмыз. Сен де манъа 
ярдым этеджексинъ!» - деди. 

Азрети Исмаил иле Джебраил -алейхисселям- таш ташыды; Азрети 
Ибрахим де бейтнинъ диварларыны инша этти. Макъам-ы Ибрахим деп 
билинген ве устюне Ибрахим -алейхисселям- нынъ аякъ изи булунгъан 
мермер де, Кябе диварлары инша этильгенде басамакъ вазифесини япты 17 . 
Аети керимеде буюрыла: 





^ ар1 ^у ■Ц з 

^ д 55 / О; ^ 51 $ 0 * 


16 Эбу Зер Азретлерининъ асыл исми Джундеб бин Джунадедир ве Гъифар кьабилеси- 
не менсуптыр. Бу себепнен Эбу Зер эль-Гъифари деп нам къазангъандыр. Исламны 
къабул эткен инсанларнынъ бешинджисидир. Зухд, такъва, къанаат ве шуюор эткен 
бир кимсе эди. Бу себепнен Аллаһ Расулининъ онъа «Исламнынъ Исасы» (Месих- 
уль Ислам) лагъабыны бергени бильдирильмекте. Исламнынъ яйылмасы ичюн буюк 
гъайрет сарф эте. Даима Азрети Пейгъамбернинъ янында булунып, ондан файдалана 
эди. Огренме ишинде буюк арзу ве истеги бар эди. Бильмедиги эр шейни Расулюллах 
-салляллаху алейхи ве селлем- ден сорай эди. Азрети Али онынъ ичюн «Илим менба- 
сы» деген эди. 281 хадис ривает эткендир, хиджрий 31 сенесинде Мекке этрафындаки 
Ребезеде вефат этти. О ерден кечмекте олгъан кучюк бир групп тарафындан дженазе 
намазы къылынып дефин этильди. 

17 Саид Бекташ, Фадлюль-Хаджериль-Эсвед ве Макъамы Ибрахим -алейхисселям-, с. 108; Му¬ 
хаммед Ильяс Абдульгъаний, с 71-73. Бир риваетке коре Ибрахим -алейхисселям- даа сонъ 
бу макъамнынъ узеринде юкселип, инсанларны хаджгьа давет эткен. (Саид Бекташ, с. 111) 
Аллаһ Тааля Макъамы Ибрахимнинъ фазилетини бильдирип, шойле буюрмакъта: 

^1 у» IЫлл- 

«Биз Бейтни (Кябени) инсанларгъа топланма меюшы ве ишанчлы бир ер яптыкъ. Сиз де 
Ибрахимнинъ макъамындан бир намаз ери этининъ (о ерде намаз къылынъ)...» (эль-Бакъа- 
ра, 125) 

«Бир заманлар Ибрахим Исмаилнен берабер Бейтуллахнынъ те- 
меллерини юксельтип, (ве шойле дей эдилер): Эй, Раббимиз! Бизден 
буны къабул буюр, шубесиз сен эшитиджисинъ, билиджисинъ». (эль- 
Бакъара, 127), (Бухари, Энбия, 9). 

Ибрахим -алейхисселям- инсанларнынъ Кябени тавафкъа башлама- 
ларына бир алямет олсын деп, Хаджер-и Эсведни Кябенинъ бир кошесине 
ерлештирди, Расулюллах -салляллаху алейхи ве селлем-нинъ бильдирге- 
нине коре, таш дженнеттен чыкъкъан вакътында сюттен ве къардан даа 
беяз олгьаны алда, инсанларнынъ гуняхлары онынъ къарармасына себеп 
олгъан. 18 (Тирмизий, Хадж, 49/877; Ахмед, 1, 307). Джахилие ве Ислям девирле- 
ринде бир-бири артындан чыкъкъан янгъынларньшъ оны даа да къара бир 
алгъа кетиргени ривает этилир. 

Анджакъ бу сияхлыкънынъ садедже корюнген къысмында олгьаны, 
Хаджер-и Эсведнинъ Кябе диварына комюли къысмынынъ аля даа беяз 
олгьаны бильдириле. Муджахид шойле деген: 

«Абдуллах бин Зубейр, - радиаллаху анх- Бейтуллахны янъыламакъ 
ичюн йыкъкъанда, Хаджер-и Эсведге бакътым, Бейтнинъ ичинде къал- 
гъан къысмы беяз эди». 

Къарматийлер еринден сокюп алып кеткен Хаджер-и Эсведни 339 
сенеси къайтарып бергенлери заман, ерине къоюлмадан эвель, Мухаммед 
бин Нафий эль-Хузаий оны тешкерген ве шойле деген: 

«Хаджер-и Эсведни еринден сокюльген алында инджеледим, сиях- 
лыкъ садедже баш тарафында эди, дигер тарафлары исе беяз эди». 

Кене хиджрий 1039 сенесинде Кябени буюк бир сель йыкъкъан эди. 
Янъыдан къурулгъан эснада о ерде булунгъан Имам Ибн-и Аллан эль- 
Меккий, иншаатны темаша этип, тефсилатынен къайд эткен ве Хаджер-и 
Эсвед акъкъында шуларны сёйлеген: 

«Хаджер-и Эсведнинъ Кябе ичинде орьтюли къалгъан къысмынынъ 
ренки Макъам-Ы Ибрахим киби беяздыр». (Саид Бекташ, с. 36-38; Др. Мухаммед 
Ильяс Абдулгъаний, с. 43). 

18 Алимлер дегенлер ки: Гунахлар бир ташкъа биле бу дередже тесир этип оны къарартса, 
къальп узериндеки тесири даа буюк ве даа шиддетли олур. О алда гунахлардан бутюн 
кучюмизнен узакъ турмакъ керекмиз. 

- 

Кябенинъ къурулувы биткенинен, Азрети Ибрахим ве Исмаил -алей- 
хиселям-, Аллаһкъа шойле дуа эттилер: 



«Эй, Раббимиз! Бизни Санъа теслим олгъанлардан къыл! 
Неслимизден де Санъа итаат эткен бир уммет чыкъар, бизге ибадет 
усулларымызны косьтер, тёвбемизни къабул эт; зира, тёвбелерни 
чокъча къабул этиджи, чокъ мерхаметли ялынъыз Сенсинъ». Эй, 
Раббимиз! Оларгъа араларыңдай Сенинъ аетлеринъни кендилери- 
не окъуйджакъ, оларгъа китап ве икмет огретеджек, оларны темиз- 
лейджек бир пейгъмбер ёлла. Чюнки, устюн келиджи эр шейни ерли- 
ериндже япыджы ялынъыз Сенсинъ». (эль-Бакъара, 128-129). 

Кябенинъ иншасы биткен сонъ, Аллаһ Тааля Ибрахим -алейхиссе- 
лям- гъа бутюн инсанларны хаджгъа давет этмесини әмир этти: 



«Инсанларны хаджгъа давет эт; джаяв я да зайыфлагъан айван- 
лары устюнде (узакъ еллардан) эр терен вадийни ашып, санъа кель- 
синлер». (Хадж, 27). 

Бу иляхий талимат узерине Азрети Ибрахим Эбу Къубейс дагъына 
чыкъаракъ я да Макъам-ы Ибрахим узерине котерилерек, дёрт бир та- 
рафкъа сесленди ве Аллаһнынъ Кябени хадж этмекни инсанларгъа фарз 
къылгъаныны бильдирди. (Кямиль Мирас, Теджерид терджимеси, VI, 20-21; Саид 
Бекташ, с. 111). 

Ибрахим -алейхисселям- бу илянны япкъан сонъ, Джебраил -алей- 
хисселям- келерек, онъа Сафа иле Мервени ве Харем-и шерифнинъ сынъ- 

ырларыны косьтерди, алямет олмакъ узьре де, бирер таш къоймасыны 
сёйледи. Даа сонъра хаджнынъ бутюн фарзларыны огретти. 

Бундан сонъ якъын ве узакъ больгелерден зияретчилер Хиджазгъа 
келерек, Бейтуллахны зиярет этмеге башладылар. Кябе муим бир диний 
меркез алына келерек, инсанларны әтрафына топламагъа башлады. 

Бу себепнен Кябе, онынъ мукъаддеслигини къызгъангъан пек чокъ 
мушрик къавмынынъ уджюмине огърагъан. Йемен укюмдары Эбрехенинъ 
чиркин уджумындан эвельки асырларда, путперест олгъан Йемен укюм- 
дарларындан учю даа, Кябени йыкъмакъ истеген эди. Бу уджумлардан 
бирисинде, Хузейогъулларындан базы кимселер, Туббагъа 19 Кябени 
йикъмасы ве о ердеки хазинени алмасы ичюн баскъы яптылар. Оны бой- 
ле чиркин бир уджумгъа ёнельтмелерининъ себеби, Туббадан къуртул- 
макъ истегенлери эди. Зира, Хузейогъуллары Кябенинъ мукъаддеслигине 
инана ве тарихий теджрибелерине таянаракъ, онъа нисбетен япыладжакъ 
эр анги бир суикъастнынъ кесен-кес элякетке себеп оладжагъыны биле 
эдилер. 

Кябени йикъмакъ ичюн ёлгъа чыкъкъан Тубба ве джемааты ёлда 
къумгъа батып къалгъанынен, Туббагъа аякъдаш олгъан алим кимселер- 
нинъ хабери ве догъру ёл косьтерювлери саесинде, Тубба Кябеге къаршы 
фена ниетлеринден вазгечти. Бейтуллахкъа урьмет косьтерип, Мекке хал- 
къына да иззет-икрамда булунаджагъыны ахд этти, ве бойледже, элякет- 
тен КЪуртулды. (Ибн-и Хишам, 1, 19-20; Абдурраззакъ, V, 153). 

Бу вакъиадан сонъ Кябенинъ Хакъ къатында къадр-къыймети ачыкъ- 
ча белли олды, бунынънен берабер халкъ индиндеки къыймет ве итибары 
да артты. Кябе, Мекке ве Къурейшлилернинъ иляхий муафаза алтында 
олгъанлары инанчы Арабистан эалиси тарафындан къабул этильди. 


Азрети Ибрахимден сонъ Бейтуллахта ибадет, путперестликнинъ 
башлагъаны замангъа къадар тевхид әсасларына мувафыкъ оларакъ де- 
вам эткен. Анджакъ Меккеде путперестликнинъ башламасынен берабер, 
мушриклер тарафындан Кябенинъ ичине ве әтрафына бир чокъ пут ти- 
кленген эди. Бунъа рагъмен, Кябе ич бир заман путларгъа нисбет этиль- 
меген, даима Бейтуллах исминен яд олунгъан. 20 


19 Тубба - Йемен укюмдарларына берильген исимдир. Падишах, Султан маналарына 
кельмектедир. 

20 Инсанлар ширкке сапланып пек чокъ ташкъа ве агъачкъа ибадет эткенлер. Амма бунъа 

Меккенинъ фетхинде, ичиндеки путлар къырылгъанынен, Кябе, 
Пейгъамбер Эфендимизнинъ незаретинде, ичи ве тышы Зем-земнен 
ювулды. О куньден берли Кябе Къурбан байрамы арефесинде Зем-зем ве 
гуль сувынен ювулып темизленир, миск-у амбернен къокъуландырылыр 
ве ортюси де, денъиштирилир. 

Джахилие девринде Муаллякъат ус-Себа киби мушриклернинъ чокъ 
къыймет берген эдебий эсерлерининъ ве мусульманларгъа эр тюрлю 
инсаний алякъаларыны кесмек къарары берген бойкотларынынъ метни 
киби муим сиясий весикъаларнынъ ЬСябенинъ диварына асылувы, онынъ 
эр джеэттен не къадар буюк бир эмиетке саип олгъаныны косьтермекте- 
дир. 

Кябе иле алякъадар, инша этильген кунюнден итибарен япылып 
кельген бир такъым хусусий вазифелер бар эди ки, буларны ильк за- 
манлар Азрети Исмаил -алейхисселям- идаре эткен эди. Ондай сонъ, 
бу ульвий вазифелер Исмаил -алейхисселям- нынъ огълуна кечкен, 
сонъ Джурхумилерге ве олардан да чешит къабилелерге кечерек, ниает 
Къурейшке кельген эди. Даа сонъунда къурулгъан Мекке шеэр девлетин- 
де итина иле ерине кетирильген бу вазифелер шулар эди: 

1. Сидане я да Хиджабе: Кябенинъ пердедарлыгъы, анахтар къорча- 
лайыджылыгъы иле орьтюджюлюк вазифеси эди». 21 

2. Сикъайе: Хаджыларгъа татлы сув икрам этмек ве Зем-зем къуюсы 
иле алякъалы вазифе. 


рагъмен Кябе, Хаджеруль Эсвед ве Макъамы Ибрахимге чокъ къыймет бергенлери 
алда, ич бир заман ибадет этмегенлердир. Бу Аллаһ Таалянынъ хусусий бир муафаза 
ве къорчалавыдыр. 

21 Кябеге ильк дефа ортю ортькен кишининъ Исмаил -алейхисселлям- олгъаны бильди- 
риле (Абдурреззакъ, V, 154). Ислям тарихында ЬСябенинъ ортюси буюк бир укюмдар, 
Халифе я да Мекке валиси тарафындан яптырыла эди. Ич ве тыш олмакъ узьре эки 
парча яптырылгъан ЬСябенинъ ортюси, 1517 йылында хиляфетнинъ Османлыларгъа 
кечмеси иле бир муддет даа Мысырда тикильмеге девам эткен. Къануний Султан Су- 
лейман девринде ич ортюси Истамбулда тикильмеге башлады, Султан 3-жди Ахмед 
заманында исе эм ич, эм де тыш ортю къумашлары Истамбулда тикильмеге башланды. 
Османлы Девлети тарафындан азырлангъан эн сонъ ортю 1916 сенесинде ёллангъан 
ве бу тарихтен сонъра Шериф Хусейн арекети себебинен алып барылмагъандыр. Даа 
сонъра бир муддет Мысырда азырланып алып барылгъан ортю, бугюн Меккеде тесис 
этильген хусусий бир фабрикада ималь этильмектедир . 

3. Ридане: Факъыр хаджыларгъа аш-сув икрам этмек, оларны миса- 
фир этме ве алякъа косьтерме вазифеси. Бу вазифелерни бойнуна алмакъ 
энъ буюк шереф сайыла эди. 

Бу хызметлер Аср-ы Сеадетте Меккенинъ илери кельген аилеле- 
ри арасында пайлашылгъан эди. Азрети Омер халифелиги заманында 
бу хызметлер ичюн девлет азнесинден бир пай айыргъан эди. Азрети 
Муаавиеден итибарен де, бу ишлер бир низамгъа къоюлгъандыр. Османлы 
идаресинде исе, ЬСябе хизметлерине эр йыл Харамейн 22 акъчасындан пай 
айырылгъандыр. 

Кябенинъ иляхий къорчалавда олгъаныны косьтерген 

ибретли бир адисе: Филь вакъиасы 

Юдже Аллаһнынъ эмиринен япылгъан Кябе, эп Дженабы Хакънынъ 
муафазасында олгъан. Буны ортагъа къойгъан ибретли мисаллерден бири 
де, «Филь вакъиасы» оларакъ билинген адиседир. Йемен валиси Эбрехе 
Рома императорынынъ ярдымынен Санада яптыргьан кильсеге инсанлар- 
дан беклеген рагъбетни корьмегени ичюн, сонъ дередже синъирленди. 
Артындан арапларнынъ эвельден берли къудсиетини къабул этерек, зиярет 
этип кельген Кябени йыкъмагъа къарар берди. Арасында, кунюмизнинъ 
танклары сайылгъан филлернинъ де булунгъан буюк бир орду азырлая- 
ракъ, Меккеге юрьди. Бойлеликле, инсанларнынъ дикъкъатларыны озю- 
нинъ яптыргьан кильсесине чевиреджек эди. 

Эбрехе бу иште о къадар къарарлы эди ки, зорнен къолундан алын- 
гъан девелерини къайтарып алмакъ ичюн кельген Абдульмутталибге ша- 
шаракъ: 

«Мен Кябени йикъмагъа кельдим. Сен исе, девелеринъни тюшюне- 
синъ!» - деген ве Абдулмутталибнинъ Кябе ичюн: 

«Онынъ саиби бар! О, оны къорчалар!» ифадесине мукъабиль ки- 
бирнен: 

«Манъа къаршы оны къорчалайджакъ ёкътыр!» - сафсатасында бу¬ 
лунгъан эди. 

Меккеге якъынлашкъан ордусына Кябеге арекет эмирини бергени- 
нен, филлер юрмедилер. Кок юзю эбабиль къушларынен толды. Олар 




22 Харамейн - Эки месджид, Месджид-и Харам ве Месджид-и Небевий. 

аякъларында кетирген пишкен толадан япылгъан ташларны Эбрехе ор- 
дусынынъ узерине, бурчакъ данелери киби, бошатмагъа башладылар. Бу 
ташлар кимге исабет этсе, оны эляк этмекте эди. Меккенинъ огю бир анда 
инсан ве филь мезарлыгъына чеврильди. Уфачыкъ къушлар, тонналар 
агъырлыгъындаки филлерни эзип, ерге сердилер. Бу къоркъунчлы иля- 
хий муджизе джерьян эткен йылгъа «Филь йылы» денильди. 

Аллаһ Тааля бу адисени Къурани Керимде шойле анълата: 


3 |_д ^ ул ^ & уу I ^ ^°1 с. 


«Раббининъ филь саиплерине иелер япкъаныны корьмединъми? 
Оларнынъ фена ийлелерини бошуна чыкъармадымы? Узерлерине 
эбабиль къушлары еллады. О къушлар оларнынъ узерлерине пиш¬ 
кен чамурдан япылгъан ташлар ата эдилер. Ниает, оларны ашалып, 
тапталгъан ЭКИНГе ЧеВНрДН». (Филь, 1 - 5). 


Чюнки, Кябе Дженабы Хакънынъ эмр-и иляхисинен инша эттирген 
«Хане-и Бирр» 23 эди. О ер, Аллаһкъа къуллыкъ мекяны оларакъ мукъад- 
дес ве мубарек къылынгъан эди. Бунынъ ичюн иляхий муафаза алтына 
алынгъан эди. 


Эбрехенинъ ибадетханеге нисбетен япкъан бу сайгъысызлыкъкъа 
къаршы берильген джеза исе, къыяметке къадар айны шекильде япылад- 
жакъ дигер арекетлер ичюн де, бир техдид маиетини ташымакътадыр . 

Бир башкъа аети керимеде шойле буюрыла: 


^X 01 Ал-0^» ^л ул~“ ул^ 

уу5\^- 1а01015" 0> ЦД У~ у? 0 
Дар оу^ ^ у* (*-$-! 


«Аллаһнынъ месджитлерннде Онынъ ады анъылувына мани 
олгъан ве оларны харап этмеге тырышкъан кимседен даа залым ким 





23 Хане-и Бирр - эйи, темиз эв. 

ола билир! Буларнынъ о ерлерге ялынъыз къоркъаракъ кирмелери 
керек. (Башкъа тюрлю кирмеге акълары ёкътыр). Булар ичюн дю- 
ньяда бир резиллик, ахиретте де буюк азап бардыр. (эль-Бакъара, 114). 

Зулумыны эйидже шиддетлендирген Эбрехе, нетиджеде озюнде сонъ- 
сыз бир къувет ве азамет олгъаны фикирине къапылгъан эди. Бунъа мукъ- 
абиль Аллаһ Тааля оны, чёллердеки арслан, къаплан, зеэрли йылан киби, 
дешет бериджи махлюкъларгъа дегиль де, кучьсиз ве зайыф варлыкъ- 
лар олгъан Эбабиль къушлары ве нохуттан кучюк ташларнен эляк этти. 
Бойледже, Аллаһ Тааля Фираун. Немрут, Джалут киби кибирленгенлерни 
эп кучюк варлыкъларнен эляк этерек, оларнынъ кибирлерининъ манасыз- 
лыгъыны ве аджизликлерини ортагъа къойгъан. 

Эбрехе де, буюк бир азамет ве кибирнен чыкъкъан Йеменге яра-пар- 
ча бир беденнен, чокъ зелиль ве перишан бир вазиетте, сюрюнерек дёне 
бильди. Онынъ бу алы, кибирлилернинъ дюняда олгъанда биле резиль 
олгъанларыны косьтериджи энъ ачыкъ бир ибреттир. 

«Филь йылы» Къурейшлилер арасында бир чешит тарих башлан- 
гъычы оларакъ къулланылды. Ашагъыдаки ривает бунынъ гузель бир 
мисалидир. Къубаш бин Ушейм: 

«Мен ве Пейгъамбер -салляллаху алейхи ве селлем- филь йылында 
догъдыкъ,»- деген эди. Осман бин Аффан онъа: 

«Сен даа буюксинъми, ёкъса Пейгъамбер -салляллаху алейхи ве сел¬ 
лем- даа буюктирми?» - деп сорады. Мубарек сахаби шу индже ве әдеп 
толу джевапны берди: 

«Пейгъамбер -салляллаху алейхи ве селлем- менден чокъ буюктир. 
Догъумда исе мен даа къартым ! 24 Мен филпернинъ кубресини ешиль ве 
ДеНЪИШКеН алда КОрЬДИМ.» (Тирмизи, Менакъиб, 2). 


Ибрахим -алейхисселям- ве ханифлик 

Меккеде умумен путперестлик аким олмасына рагъмен, тевхиднинъ 
излери де тамамен силинмеген эди. Азрети Ибрахимнинъ талим эткен 


24 Асхаб-и кирам, бу риваетте олгъаны киби, даима Расулюллах -салляллаху алейхи ве 
селлем-нинъ энъ устюн ве энъ юдже макъамда олгъаныны биле эдилер. Бойлеликнен, 
бу хусуста буюк бир хассасиет косьтере эдилер. Онынъ тенине токъунгъан киши, бун- 
дан буюк бир гьурур дуйып: «Иште, шу эки элимнен Расулюллахкъа бейат эттим» деп 
эллерини косьтере эди. (Ибн-и Сад, VI, 306; Хейсеми, 8, 42). 

- 















-АЗРЕТИ МУХАММЕД МУСТАФА Щ 

тевхид дини, аз да олса, бир къысым инсанлар тарафындан девам этти- 
рильмекте эди. 

«Аллаһнынъ досту» анъламына кельген «Халилуллах» васфына саип 
олгъан Ибрахим -алейхисселям» - Улюль-азм» 25 пейгъамберлерден бири- 
дир. Пек чокъ пейгъамбернинъ ве хусусан Расулюллах Эфендимизнинъ 
атасыдыр. Аллаһ Тааля, Ибрахим -алейхисселям- гъа он саифелик бир 
вахий лютф эткен. 

Азрети Ибрахимнинъ исми Къурани Керимде йигирми беш суреде ал¬ 
тмыш докъуз кере кечмекге, Эввах (чокъ ах эткен), Халим, Муниб (Аллаһкъа 
сыгъынгъан), Ханиф, Къанит (Аллаһкъа къуллыкъ эткен), Шакир киби че- 
шитли исим ве сыфатларнен зикр этилерек макъталгъандыр. 

Ибрахим -алейхисселям- нынъ динине «Ханифлик» денильген. 
Ханиф сёзю лугъатта эгриликни быракъып, догърулыкъкъа кеткен, ис- 
тикъамет узеринде олгъан, башкъа динлерден, батыл инанчлардан 
къачып, ялынъыз бир Аллаһкъа иман этиджи «Муваххид» демектир. 
Дженабы Хакъ Къуран-и Керимде шойле буюра: 

«(Еудийлер ве христианлар мусульманларгъа:) Еуций я да христиан 
олунъ ки, догъру ёлны тапарсынъыз, дедилер. (Эй Хабибим!) Де ки: 
Ёкъ! Биз ханиф олгъан Ибрахимнинъ динине уярмыз. О мушриклер- 
ден дегиль ЭДИ.» (эль-Бакъара, 135). 

25 Улю-ль Азм - Азим саиби, пек чокъ мешакъкъат корьген ве буларгъа даянгъан 5 пейгъ- 
амберге берильген сыфат. Азрети Нух, Азрети Ибрахим, Азрети Муса, Азрети Иса ве 
Азрети Мухаммед —алейхим-ус саляту ве-с селям-. 














КИРИШ 


«Ибрахим не еуцей, не де христиан эди; факъат О, Аллаһны бир 
таныгъан дос-догъру бир мусульман эди; мушриклерден де дегиль 
ЭДИ.» (Ал-и Имран, 67). 

Джахилие девиринде эр тюрлю сапыкълыкътан ве путперестликтен 
юз чевиререк, Хакъкъа ёнельген, Азрети Ибрахимнинъ динине талип ола- 
ракъ, ялынъыз бир Аллаһкъа инангъан кимселерге де ханиф дениле эди. 
Варакъа бии Невфель, Абдуллах бии Джахш, Осман бии Хувейрис, 
Зейд бии Амр, Кусс бии Сааиде киби шахыслар ханифлерден базылары- 
дыр. Олар джансыз, тильсиз, ич бир шейге кучьлери етмеген путларнынъ 
огюнде эгильмекни, оларгъа ялвармакъны чиркин «сая эдилер. Ибн-и 
Омер 26 - радиаллаху анхума- шойле анълата: 

«Пейгъамбер Эфендимиз нубуветтен эвель, Бельдахнынъ 27 ашагъы 
къысмында Зейд бин Амр бин Нуфейльге расткельди. Алемлернинъ 
Эфендисине бир софра къурулды, ашлар ичинде эт де бар эди. Фахри 
Кяинат Эфендимиз аштан ашамагъаны киби, Зейд де ашкъа эль узатмады: 

26 Абдуллах бин Умер -радиаллаху анх- пейгъамберликнинъ учюнджи сенесинде догъ- 
ды. Бабасы Азрети Умер иле бирликте хиджрет эттилер. Эбу Эйюб эль-Энсарининъ 
де булунгъаны Истамбул сеферине къошулды. Абласы Азрети Хафса, Расулюллаһ - 
саллаллаху алейхи ве селлем-нинъ ханымы олгъаны ичюн, Пейгъамбер Эфендимиз- 
нинъ якъын әтрафында булунма имкянына саип эди. Текрарларынен берабер 2630 ха- 
дис ривает этип, Эбу Хурейреден сонъ энъ чокъ хадис ривает эткен, еди сахабенинъ 
(Муксирун) экинджиси олды. Ибн-и Умер айны заманда энъ чокъ фетва берген еди 
сахабиден бири эди. Аллаһ Расулининъ аят тарзына арифи-арифине уйма ве онынъ 
эмирлерини айнен ерине кетирме мевзусында онъа бенъзеген ёкъ эди. Расули Экрем- 
нинъ вефатындан сонъра онъа олгъан муаббетининъ джошкъунлыгъы себебинден, Ра¬ 
сулюллаһ —алейхисселлям-нынъ намаз къылгъан ерлерини огренип, о ерлерде намаз 
къылар, юрьгени елларда юрер, кольгеленгени тереклернинъ астында отурур, къуру- 
масынлар деп о тереклерни суварар эди. (Бухари, Салят 89; Ибн-и Хаджер, эль-Исабе, 
II, 349). Бир кунь аягъынынъ синъирлери топланып къасылгъан эди. Янында булунгъан 
Абдуррахман ибн-и Сад: «Энъ чокъ севдигинъ инсаннынъ адыны анъ!» деди. О да «Я 
Мухаммед!» деди ве о анъда аягъы эйилешти. (Ибн-и Сад, 5, 154). Ибн-и Умер, асхабы 
кирамнынъ илери кельген зенгинлеринден эди. Серветининъ чокъ топланмасыны ис- 
темез, элине кечкенини ёкъсулларгъа дагъыта эди. Саип олгъаны шейлер ичинде энъ 
чокъ бегенгенини Аллаһ ёлунда къурбан этмек ве садакъа оларакъ бермек узьре айы- 
рыр эди. Яхшы арекетлер япкъаныны корьсе ве хусусан намаз къылгъаныны огренгени 
бутюн хызметчилерни азат эте эди. Достларындан бири онъа эвельден хабер эткенине 
коре, хызметчилерден базылары ялынъыз азат этильмек ичюн джамиге кете экенлер. 
Азрети Абдуллах къальбиндеки Аллаһкъа севгини косьтерген шу джевапны берди: 
«Биз Аллаһ иле алдатмакъ истегенлерге алданмагъа разымыз». Мухтелиф себеплернен 
Абдуллах, бинъден зияде хызметчи азат этти. 73/692 сенесинде сексен беш яшында 
экенде Меккеде вефат этти. 

27 Бельдах - Меккенинъ якъында бир вадийдир. 

АЗРЕТИ МУХАММЕД МУСТАФА Ц§? 


«Мен сизнинъ путларынъыз адына сойгъан этинъизден ашамам. 
Мен садедже Аллаһнынъ ады зикр этилерек союлгъанындан ашарым,» 
- деди. 

Зейд, Къурейшнинъ айванларыны путларнынъ адына сойгьанлары- 
ны айыплап, бойле дер эди: 

«Къоюнны Аллаһ яратты. Онынъ ичюн коктен ягъмур ягъдырды, ер- 
ден де отлар чыкъарды. Амма сиз оны Аллаһнынъ исмини зикр этмеден 
СОЙмакътаеыныз.» (Бухари, Менакъибул-Энсар, 24; Зебаих, 16). 

Бир башкъа ривает исе шойледир: 

«Зейд бин Амр, Варакъа бин Невфельни де янына аларакъ, акъикъий 
динни сорап, онъа табий олмакъ узере, Шамгъа барды. О ерде бир еудий 
алимине расткельди. Онъа динлери акъкъында суаль берди ве: 

«Бельки дининъизге кирерим, манъа онынъ акъкъында бильги бе- 
ринъ,» - деди. Еудий: 

«Сен, Аллаһнынъ гъадабындан насибинъни алмагъандже, динимиз- 
ге кирамазсынъ!» - джевабыны берди. Зейд: 

«Мен Аллаһнынъ гъадабындан къачаракъ, бу ерлерге кельдим, (гъа- 
даб дегиль, риза ве рахмет арайым). Аллаһнынъ гъадабындан эр анги бир 
пай алмагъа асла ниетим ёкъ. Сен манъа башкъа бир дин косьтер (де онъа 
барайым)!» -деди. Еудий алим: 

«Мен Ханифликтен башкъа бир дин бильмейим!» - джевабыны бер¬ 
ди. Зейд: 

«Ханифлик недир?» - деп сорады. Еудий алим: 

«Азрети Ибрахимнинъ динидир. О, не еудий, не де христиан эди, 
Аллаһтан башкъа бир шейге де табынмай эди,» - джевабыны берди. 

Зейд онынъ янындан чыкъкъанынен, христиан алимлеринден бири- 
нен расткелишти. Онъа да айны шейлерни сёйледи. О да: 

«Сен Аллаһнынъ лянетинден насибинъни алмагъандже, бизим ди- 
нимизге киралмазсынъ,» - деди. Зейд онъа да: 

«Мен затен Аллһнынъ лянетинден къачаракъ, бу диярларгъа кель¬ 
дим. Элимден кельгени къадар ич бир заман Аллаһнынъ лянетинден бир 
шей алмайджам. Сен манъа башкъа бир дин косьтерирсинъми?» - деди. 

О 

КИРИШ 


О алим де, еудий алими киби, ханифликтен баас этти. Зейд оларнынъ 
Азрети Ибрахим акъкъындаки сёзлерини эшиткенинен, о ерден айырыл- 
ды. Тышкъа чыкъкъанынен, эллерини котерип: 

«Аллаһым, Сени шаад этем, мен Ибрахим -алейхисселям- нынъ дини 
узериндем! —деди. (Бухари, Менакъибуль-Энсар, 24). 

Әсма бинт-и Эбу Бекир -радиаллаху анхума- дей ки, Зейд бин 
Амирнинъ Кябеге таянып, шойле дегенини эшиттим: 

«Эй Къурейш джематы! Валлахи, менден башкъа, ич биринъиз 
Ибрахим -алейхисселям-нинъ дининден дегильсиниз!» 

Зейд тирилейин топракъкъа комюледжек къызларны (къуртарып) ая- 
тыны багъышлар эди. Къызыны ольдюрмеге истеген адамгъа: 

«Оны ольдюрме, онынъ кульфетини мен устюме алам,» - дер ве 
къызны алыр эди. Къыз буюген сонъ, бабасына: 

«Истесенъ, оны санъа теслим этейим, истесенъ итияджларыны корь- 
меге девам этейим,» - дер ЭДИ. (Бухари, Менакъибуль-Энсар, 24). 

Аллаһнынъ Расули -салляллаху алейхи ве селлем- ханифлерден 
Варакъа акъкъында: 

«Оны дженнетнинъ ортасында, узеринде сюндюстен урбалары ол- 
гъан алда корьдим», Зейд ичюн де: «О, къыямет кунюнде, мен иле Иса 
-алейхисселям- арасында айры бир уммет оларакъ тирильтиледжек», - 
буюргъан. (Хейсемий, IX, 416). 

Баас этильген бу ханифлер, эвельки мукъаддес китаплардан аз-чокъ 
хабердар олгъанлары ичюн, сонъки Пейгъамбернинъ вакъты якъынлаш- 
къаныны биле ве Оны беклей эдилер. 

Ислям алимлерининъ чокъуна коре, Пейгъамбер -салляллаху алейхи 
ве селлем-нинъ анасы ве бабасы Меккедеки ханифлерден эди. 

Ханифлик, Ислямнынъ тевхид инанчындан башкъа бир шей дегиль- 
дир. Бу себеп иле Дженабы Хакъ, Пейгъамбер Эфендимизге ханиф олгъан 
Ибрахим -алейхисселям-нинъ динине табий олмакъны, шойле әмир эткен: 















АЗРЕТИ МУХАММЕД МУСТАФА Щ 


«Сонъра да эй Хабибим санъа: «Догъру ёлгъа ёнелерек, 
Ибрахимнинъ динине уй! О, мушриклерден дегиль эди, деп вахий 
ЭТТИК» (Нахль, 123). 

Бу себептен, ханифлик, Ислям ичюн дахи къулланылгъан ве самимий, 
ихляслы бир мусульмангъа да «ханиф» васфы берильген. Пейгъамбер 
Эфендимиз: 

«Мен, мусамахакяр ханиф динни (элъ-Ханифиййе эс-Семха) иле ёл- 
ланьшдым», - деп буюргъан. (Ахмед V, 266.). 

АЗРЕТИ ПЕЙГЪАМБЕРНИНЪ 
ЛОГЪУМЫ ВЕ БАЛАЛЫГЪЫ 


Мухаммедий Нур 

Аллаһ ичюн заман ве мекян тюшюнильмез. О, юдже варлыкъ, за¬ 
ман ве мекяндан мунеззехтир 28 . Эзельде яльшъыз озю бар олгъан ве бар 
олмакъ ичюн, башкъа бир яратыджыгъа мухтадж олмагъан Дженабы 
Хакъ, билинмекни ве бу бильгининъ кереги оларакъ, ибадетлернен урь- 
мет корюп юджельтильмекни истегени ичюн, «алем-и кесрет» (чокълукъ 
алеми яни кяинат) денильген масиваллаһны 29 яраткъандыр. Бу яратышта 
энъ башта мейдангъа кельген, бир «нур»дыр. О нур исе, «Акъикъат-ы 
Мухаммедие»нинъ озю, аслы ве маясыдыр. 

Насыл къыйметли бир муджевхер, чыплакъ бир суретте дегиль де, 
Гузель бир къуту ичинде такъдим этильсе, бутюн варлыкълар да «Нур-и 
Мухаммеди»ге нисбетен о мевкъидедир. Онынъ шерефине яратылгъан- 
дыр. Бунъа коре, барлыкънынъ ильк себеби, Дженабы Хакънынъ улу 
заты, экинджи себеби исе, «Нур-и Мухаммеди»ни, шерефи ве къыймети 
себебинден, дигер варлыкъларнен зарфландырмакъ 30 ве дюльберлештир- 
мек заруретидир. 

Башкъа бир ифаденен айтаджакъ олсакъ, Ислям инанджына коре, 
барлыкъларнынъ пеш-пешине яратылып, мейдангъа кетирильмесинде 
ильк башлангъыч, Фаил-и Мухтар (тилегенини япмакъта сербест) ола- 

28 Мунеззех - бир шейден узакъ олмакъ, ондан темиз олмакъ. Инсан мийи исе яратылышы 
итибары иле заман ве мекян шартынен тюшюнип олгъан бир васыфтадыр. Мушаххас 
(козьнен корюлип, къолнен тутулгъан) алемден алгъаны теэссуратларны къулланып 
-белли бир нисбетте олса биле- акъикъаткъа къавушыр. Мушахаде саасы тышында 
къалгъан, корюнмеген алемге аит акъикъатлар ичюн корюнген алемден алгъан теэс¬ 
суратларны къулланмакъ меджбуриетиндедир. Метафизик (физиканынъ тышындаки) 
керчеклер ичюн исе, маналарыны ве адларыны тайын этмек ичюн меджазий ифаделер 
къулланмагъа меджбурдыр. 

29 Масиваллаһ - Аллаһнынъ тышында ве инсанларны Ондан мен эткен эр шей ичюн къул- 
ланылгъан бир табирдир. 

30 Зарфландырмакъ — заман ве мекян хусусиетлеринен донатмакъ.. 

- 














АЗРЕТИ МУХАММЕД МУСТАФА Щ 


ракъ, Дженабы Хакъ; себеп ве весиле де «Нур-и Мухаммеди»дир. Яни 
яратылышта о, ильктир. Ислямгъа коре, кяинат, бир чокъ фельсефеджи- 
нинъ къабул эткенининъ аксине «къадим» 31 дегиль «хадис»тир. Яни сонъ- 
радан бар олгъандыр. Къадим садедже Дженабы Хакътыр. Сонърадан 
яратылгъанларнынъ илькиси исе, «Нур-и Мухаммеди»дир. Бу себептен, 
Аллаһнынъ Расули 32 -салляллаху алейхи ве селлем- : 

«Адем рух иле джесед арасында экенде, мен неби 33 эдим», - буюр- 
гъан. (Тирмизий, Менакъиб, 1). 

Яни Азрети Пейгъамбер, нурынынъ яратылышы ве пейгъамберлик 
берильмеси итибары иле Азрети Адемден эвельдир. Джисманиет кьаза- 
нып, алемимизде пейда олмасы итибарынен исе, пейгъамберлик такъ- 
вимининъ сонъки япрагъыдыр. Зира, рисалет такъвими, варлыкънынъ 
эвели олгъан «Нур-и Мухаммеди» иле башлады; сонъки япрагъы да, 
«Джисманиет-и Мухаммеди» иле ниаетини булды. 

«Варлыкъ нуры» исе, озюнинъ шерефи ичюн яратылгъан бу- 
тюн махлюкъатнынъ 34 , о ильки яратылгъан варлыкъ олгъан «Нур-и 
Мухаммеди»ге нисбетини ифаде этер. Бу, варлыкъларда бизатихи (озь- 
озюнден) бир шереф мевджут олмайып, олар къыйметлерини «Нур-и 
Мухаммеди»ге багълы оларакъ къазанырлар, демектир. 

Шу Хадиси шерифлер бу акъикъатнынъ энъ гузель ифадесидир: 

«Адем -алейхисселям- дженнеттен чыкъарылмасьша себеп олгъан 
янълыш арекетни япкъан сонъ, хатасыны анълап: 

«Я Рабби! Мухаммед акъкъы ичюн Сенден мени багъышламанъны 
истейим,»- деди. 

Аллаһ Тааля: 

«Эй, Адем!Дааяратмагъаным Мухаммедни сен къайдан билесинъ?» 
- деп буюрды. 

Адем -алейхисселам-: 

31 Къадим - эзелий, башлангъыджы олмагъан. 

32 Расул - янъы къанун ве китап иле йиберильген пейгъамбер. 

33 Неби - эвельки пейгъамбернинъ къанунларыны джанландырмакъ ичюн йиберильген 
пейгъамбер. 

34 Махлюкъат — яратылгъан эр шей. 
















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 


«Я Рабби! Сен мени яратып, манъа рухынъдан уфлегенинъде, ба¬ 
шымны котерип бакътым ве аршнынъ сутунлары устюнде «Ля иляхе 
илляллах, Мухаммедун Расулюллах» язылгъаныны корьдим. Анъладым ки, 
Сен, озь адынънынъ янына анджакъ яратылгъанларнынъ энъ севимлиси- 
ни къоярсынъ!» - деди. 

Бунынъ узерине Аллаһ Тааля: 

«Догъру сёйлединъ, эй, Адем! Акъикъатен, о, манъа коре, махлюкъ- 
атнынъ энъ севимлисидир. Онынъ акъкъы ичюн Манъа дуа эт. (Мадем 
ки, дуа эттинъ), Мен де сени багъышладым. Әгер Мухаммед олмаса эди, 
сени яратмаз эдим!» - буюрды. (Хаким, II. 672). 

Ибн-и Аббастан -радияллаһу анхума- шойле накъль этилир: 

«Аллаһ, Иса -алейхисселям- гъа вахий этти ве шойле буюрды: 

Эй, Иса, Мухаммедге иман эт ве умметинъден Онъа етишкенлер- 
ге Онъа иман этмелерини әмир эт! Әгер Мухаммед олмаса эди, Адемни 
яратмаз эдим! Мухаммед олмаса эди, дженнет ве джеэннемни де ярат¬ 
маз эдим. Аршны С)’в узеринде яраткъанымда сарсылмагъа башлады, 
узерине «Ля иляхе иллАллаһ, Мухаммедун Расулюллах» язгъанымнен, са- 
кишешти. (Хаким, II, 672). 

Бир кунь Джабир -радиаллаху анх- Пейгъамбер эфендимизге келип: 

«Анам, бабам санъа феда олсун, я РасулАллаһ! Манъа ильк яратыл - 
гъан шейнинъ не олгъаныны бильдирирсинъми?» - деп сорады. 

Расулюллах -салляллаху алейхи ве селлем- : 

«Эй, Джабир! Аллаһ Тааля эр шейден эвелъ, сенинъ пейгъамберинъ- 
нинъ нурыны, затынынъ нурындан яраткъандыр ...» - джевабыны берди. 
(Бакъ. Аджлюний, I, 265). 


Ибн-и Арабий азретлери бу хусуста шу фикирлерни юрсете: 


Аллаһ Тааля Мухаммед -салляллаху алейхи ве селлем- ге пейгъам- 
берлигини муджделегени вакъытта Адем -алейхисселям- даа ёкъ эди, 
сув иле чамур арасында эди... Бойледже, небий ве Расуллар вастасынен 
ортагъа чыкъкъан бутюн шериатларнынъ эвели ве сонъу олмакъ укми, 















АЗРЕТИ МУХАММЕД МУСТАФА Щ 


Аллаһ Расули ичюн керчеклешти. Пейгъамберимиз даа о вакъытлар- 
да шериат саиби эди, чюнки хадисте: «Адем рух иле джесед арасында 
экенде, мен небий эдим», - деп буюрылгъандыр. «Мен инсан эдим» я да 
«Мен мевджут эдим», - деп айтмагъан. Нубуввет анджакъ Аллаһ тара¬ 
фыңдай онъа берильген бир шериатнен мумкюн ола билир. (Ибн-и Арабий, 
эль-Футухат II, 171; IV, 66-67). 

Ибн-и Арабий Фусусу-ль Хикем адлы эсеринде исе, бойле дей: 

Расулюллах -салляллаху алейхи ве селлем- инсанлар арасында вар- 
лыкънынъ энъ мукеммелидир. Бунынъ ичюндир ки, пейгъамберлик онынъ- 
нен башлады Ве ОНЫНЪНеН НИаеТКе ИрИШТИ. (Ибн-и Арабий, Фусус, IV, 319). 

Сулейман Челеби де Мевлид-и шерифлеринде Нур-ы Мухаммедини 
шу сёзлернен анъа: 

Мустафа нурыны эвель къылды бар , 

Севди аны ол Керим-у Гирдигяр. 

Манасы: О яраткъан ве Керим олгъан Аллаһ Тааля, башта Мухаммед Муста¬ 
фа -салляллаху алейхи ве селлем- нинъ нуруны яратты ве оны севди. 


Сулейман Челеби дигер бейитлеринде, Азрети Пейгъамбер -саллялла¬ 
ху алейхи ве селлем- нинъ варлыкъ нуру олмасыны ве кяинатнынъ Нуры 
Мухаммеди урьметине бар этильгенини не къадар къыскъа ве ачыкъ-ай- 


дын бир шекильде ифаде эте: 

Хакъ онъа берди мукеммелъ эйледи 
Яратылгъанлардан муфаддал эйледи 
Андан олду эр нихан-у ашикяр 
Арш-у ферш-у ерде кокте не ки бар 
Гер Мухаммед олмая эди аян 
Олмайы серди земин-у асуман 
Эм весиле олдугъы ичюн ол Расул 
Адемин хакъ теебесини къылды къабулъ 
Гер Мухаммед келъмесе эди алемге 
Тадж-и иззет иришмез эди Адемге 
Нух анынчюн булды эм гъаркътан 
неджат 

Дагъы догъмадан корюнди муджизат 


Джумле анын достлугъына адына 
Бунджа иззет къылды хакъ эдждадына 
Джедди олдугъычюн анынъ эм Халил 
Нары дженнет къылды онъа олДжелил 
Эм дахи Муса элиндеки аса 
Олду онынъ урьметине эдждерха 
Ольмейип Иса кокке булды ёл 
Умметинден олмакъ ичюн иди ол 
Керчек ким булар биле мюрселъдурур 
Лик Ахмед экмелю эфдальдурур 
Чюн теменни къылдылар Хакътан бунълар 
Ким Мухаммед умметинден олдылар 
Суннетин тут уммети ол уммети 
Та насиб ола санъа Хакъ рахмети 


Манасы: 


«Аллаһ, онъа лютуфта булунуп оны мукеммелъ къылды ве дигер мах- 
люкълар арасында фазилетли эйледи.» 
















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

«Арш ве ферште, яни ерде ве кокте гизли ве ачыкъ не бар исе, эписи 
онын весилесинен мейдангъа келъдилер.» 

«Әгер Мухаммед Мустафа -салляллаху алейхи ве селлем- олмаса эди, 
шу ерлер ве коклер олмайджакъ эди.» 

«Эм оулу Расул себепчи олгъаны ичюн Аллаһ Тааля Азрети Адемнинъ 
тевбесини къабул этти.» 

«Әгер Мухаммед Мустафа -салляллаху> алейхи ве селлем- алемге 
келъмесе эди, Адем (а.с.)гъа иззет таджы кийдирилъмез эди.» 

«Азрети Нух, онынъ саесинде богъулмакътан къуртулды. О даа 
догъмадан бойле нидже муджизелер мейдангъа келъди.» 

«Юдже Аллаһ, уръметине онынъ эдждадьша сонъ дередже иззет 
эйледи.» 

«Джелил олгъан Мевля, онынъ атасы олгъаны ичюн Азрети Ибраим- 
ге атешни гуль бахчасьша чевирди.» 

«Эм Азрети Мусанынъ элиндеки асасы да онынъ уръметине эдждер- 
ха олгъандыр.» 

«Азрети Иса да онынъ умметинден олабилъмек ичюн ольмейип ко- 
клерге юкселъгендир.» 

«Бу сайгъанларымыз да пейгъамберлердир, амма Ахмед, оларнынъ 
энъ мукеммели ве энъ фазилетлисидир.» 

«Окъадар ки, олардан эписи Мухаммед умметинден олмакъ истеги 
ичинде олдылар.» 

«О алда онынъ суннетини (мисалъ яшайышыны) аяткъа кечирмек 
суретинен уммети олмагъа арекет эт ки, Хакъ Тааляньтъ мерхамети 
санъа насиб олсун...» 

Акъикъат-и Мухаммедне оларакъ да исимлендирильген Нур-ы 
Мухаммеди, бир нур, бир Акъикъат я да бир джевхердир ки, Расулюллах 
-салляллаху алейхи ве селлем-нинъ маневий шахсиетини темсиль этер. 
Аллаһ къатында энъ севимли ве энъ къыйметли одыр. Мевджудатнынъ 
бар олгъанынынъ себеби - Дженабы Хакънынъ, яратылышта ильки ол¬ 
гъан Нур-ы Мухаммедиге мухаббетидир 35 . Бу себептен бутюн кяинат 
Нур-ы Мухаммедининъ шерефине ве онъа бир мазруф олмакъ 36 узьре 
яратылгъандыр. Яни бутюн кяинат онынъ акъикьатыны ачыкъламакъ ве 
беян этмек ичюн яратылгъандыр. Бунынъ ичюн, насыл бир бардакъкъа 

35 Мухаббет - севги. 

36 Мазруф олмакъ - әтрафыны сармакъ, азыр ер ве заман олмакъ 


О 













АЗРЕТИ МУХАММЕД МУСТАФА 


бир денъизни сыгъдырмакъ мумкюн дегиль исе, Нур-ы Мухаммедини де 
ляйыкъ олгъаны киби идракъ этмек де, мумкюн дегиль. 

Пейгъамбер эфендимизнинъ пак сою 

Пейгъамберимизнинъ бабасы Абдуллах, анасы Аминедир. Онынъ 
мубарек сою Азрети Исмаилнинъ огълу Къайзар сюлялесининъ энъ ше- 
рефлиси олгъан Аднангъа къадар узаныр. 37 

Пейгъамберимизнинъ буюк атасы Аднан, Исмаил -алейхисселям- 
нынъ союндандыр. (Ибн-и Хишам, 1,1,5). Аднаннынъ огълу Меадднынъ Иса 
-алейхисселям- нынъ асырдашы олгъаны накъль этилир. 

Расулюллах -салляллаху алейхи ве селлем- Къурейш къабилеси 
ичинде эм баба, эм де ана тарафыңдай, энъ темиз ве энъ шерефли бир 
къорантагъа менсюптир. Аллаһ Расули -салляллаху алейхи ве селлем- не- 
себининъ темиз, пак олгъаны акъкъында шойле буюргъандырлар: 

«Мен, джахилие деврининъ чиркинликлеринден ич бир шейге булаш- 
мадан, ана ве бабамдан мейдангъа кельдим. Мен, та Адемден бабама ве 
анама къадар эп никях махсулы оларакъ мейдангъа кельдим, асла зинадан 
мейдангъа келъмедим!» (Ибн-и Кесир, элъ-Бидае, II, 260). 

Онынъ бир исм-и шерифи де Мустафадыр. Бу исим шу тарихий се- 
чилип сюзюльмекни ифаде этер. 

Азрети Пейгъамбер -салляллаху алейхи ве селлем-нинъ менсюп ол¬ 
гъан топлулыгъы не заман экиге айырылса, Аллаһ Тааля, Расулини энъ 
хайырлы тарафта булундыргъандыр. Онынъ, бутюн барлыкъны айдын- 
латкъан нуры Азрети Адем -алейхисселям- дан берли энъ темиз ана ве 
бабалардан кечип, озюне келип еткендир. (Ахмед, I, 210). Ибн-и Аббас аз- 
ретлери, Шуара суресининъ 219-ынджы аетини, бу мананы ифаде этерек, 
шу шекильде тефсир эткен: 

«Сен, яни нурынъ, эп седжде эткенлерден долаштырылып, санъа 
кельгендир». (Къуртубий, XIII, 144; Хейсемий, VII, 214). 

37 Расулаллаһ -салляллаху алейхи ве селлем-нинъ несеби шерифлери шойледир: Мухам¬ 
мед бин Абдуллаһ бин Абдульмутталиб бин Хашим бин Абди Менаф бин Кусай бин 
Киляб бин Мюрре бин Кяб бин Люэй бин Гъалиб бин Фихр бин Малик бин Надр бин Ки- 
нане бин Хузейме бин Мудрике бин Ильяс бин Мудар бин Низар бин Меадд бин Аднан. 
(Бухари, Менакибуль Әнсар, 28; Ибн-и Хишам, I, 1-3; Ибн-и Сад, I, 55-56) 
















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Фахри Кяинат 38 -салляллаху алейхи ве селлем- бу хусусны Хадиси 
шерифлеринде бойле ифаде эткен: 

«Мен Адем огъулларынынъ энъ хайырлы ве энъ темизлеринден, девир- 
ден девирге, къорантадан къорантагъа кечип, ниает шу, ичинде булунгъа- 
ным аиледен вуджуткъа кетирильдим!» (Бухари, Менакъиб, 23). 

«АллаһТааляИбрахимогъулларынданИсмаилнысечти.Исмаилогъул- 
ларындан Кннане огъулларыны сечтн. Кинанеогъулларындан Кьурейшни 
сечти. Къурейштен Хашимогъулларыны сечти. Хашимогъулларындан 
Абдулмутталиб огъулларыны сечти. Абдулмутталиб огъулларындан да, 
мени сечти». (Муслим, Фезаиль, 1; Термизий, Менакъиб, 1). 

Буюк Ислям алими Ибн-и Халдун, Пейгъамбер эфендимизнинъ не- 
себининъ бу къадар ачыкъ-айдын ве тафсилятлы бир шекильде билинме- 
си ве асалетнен девам этип кельгени акъкъында бойле деген: 

«Азрети Мухаммед -салляллаху алейхи ве селлем- ден башкъа ич 
бир къулнынъ, не несеби бу дередже къатий билинмектедир, не де Адем 
-алейхисселям- дан, озьлерине къадар сой асалети аралыкъсыз девам эт- 
кендир. Бу Аллаһ Таалянынъ Хабиб-и Эдибине 39 хусусий бир икрамы¬ 
дыр». (Ибн-и Халдун, I, 115). 


Азрети Пейгъамбернинъ бабасы Абдуллах иле анасы 
Аминенинъ эвленюви 

Азрети Пейгъамбернинъ вазифелендирильмесине якъын девирде 
тевхид 40 инанчы джоюлгъан, Кябе къавм ве къабилелерге аит путларнен 
толдырылгъан, Зем-зем къуюсы да, гъайып этильген алда эди. 

Пейгъамбер эфендимизнинъ къартбабасы Абдулмутталиб, Хиджрде 
юкълагъанда тюшюнде онъа Зем-зем къуюсыны къазмасы айтылды. Даа 
сонъра да бир ишарет иле къазмасы керек олгъан ер онъа косьтерильди. 

Абдулмутталиб къазув ишине башлагъанда, Къурейшлилер: 

« -Месджидимизнинъ яныны къаздырмамыз», - деп, кедер эттилер. 

38 Фахр-и Кяинат - кяинатын гьуруры, яни Пейгъамберимиз -салляллаху алейхи ве сел¬ 
лем-. 

39 Хабиб-и Эдиб - Аллахнынъ пек эдепли севгилиси демек, яни Пейгъамберимиз -саллял¬ 
лаху алейхи ве селлем-. 

40 Тевхид - Аллахны бирлемек, Онынъ бир тек илях оларакъ къабул этмек ве садедже 
Онъа ибадет этмек. 

- 

Бунынъ узерине Абдулмутталиб, Аллаһ он эвлят берир ве олар да озь- 
леринини къорчалайджакъ яшкъа етселер, олардан бирисини Кябенинъ 
янында къурбан этмекни адады. 

Бир муддеттен сонъ, Къурейшлилер, Абдулмутталибде корьген базы 
алельхусус ал ве ишаретлер себебинен, юмшадылар ве онъа мусааде эт- 
тилер. Абдулмутталиб къуюны къазды ве Зем-земни мейдангъа чыкьар- 
ды. Вакътынен он эвляды дюньягъа кельди ве озьлерини къорчалайджакъ 
яшкъа эттилер. Бунынъ узерине тюшюнде: 

«Адагъынъны ерине кетир», - денилерек, йыллар эвель Аллаһкъа 
берген сёзю озюне хатырлатылды. Адагъыны ерине кетирмек ичюн, сы- 
расынен къочкъар ве сыгъыр сойгъан Абдулмутталибден эр сеферинде 
даа буюги истенильди. О: 

«Даа буюги недир?» - деп сорагъанынен: 

«Огъланларынъдан бирисини къурбан этмекни адагъан эдинъ!» -де- 
нильди. Бунынъ узерине эвлятларыны топлагъан Абдулмутталиб, Аллаһ 
ичюн япкъан адакъны ерине кетирмек ичюн, оларны итааткъа давет этти. 
Олар да, къаршы чыкъмадан: 

«Сен адагъынъны ерине кетир, истегенинъни яп!» - дедилер. 

Абдулмутталиб къура чекеркен: 

«Аллаһым! Мен эвлятларымдан бирисини Санъа къурбан этмекни 
адагъан эдим. Араларында къура чекеджем, олардан истегенинъни ал», 
- деп дуа этти. 

Къура Пейгъамбер эфендимизнинъ бабасы Абдуллахкъа чыкъты. 
Абдулмутталиб, къурбан чалмакъ узьре огълуны Кябеге алып кеткенде, 
меккелилер, эвлят къурбан этмекнинъ адет алына келеджегинден къор- 
къып, оны токътаттылар. Абдулмутталибни икъна этерек, бир алимге 
алып бардылар. Алим: 

«Сизде бир инсаннынъ диети 41 не къадар?» - деп сорады. 

«Он деве», - деп джевап бердилер. Бунынъ узерине алим: 

«Ойле исе, Абдуллах иле он деве арасында къура чекинъ, къура 
Абдуллахкъа чыкъса, он деве даа къошып, йигирми деве иле Абдуллах 




41 Диет — бир инсан джанына къаршылыкъ кельген мал микътары. 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

арасында текрар къура чекинъ. Бу ракъамны, къура девелерге чыкъкъан- 
гъа къадар онар-онар арттырынъ!» -деп тевсиеде булунды. 

Он деве иле Абдуллах арсында къура чекильгенде, къура Абдуллахкъа 
чыкъты. Он деве даа иляве этип, къураны текрарладылар, кене Абдуллахкъа 
чыкъты. Девелернинъ сайысы юзге еткенгедже бу шекильде девам этиль- 
ди. Сайы юзге баргъанынен, къура девелерге чыкъты. Абдулмутталиб 
эмин олмакъ ичюн къура чекювини учь кере даа текрарлады. Бу эснада 
аякъкъа къалкъып, огълунынъ къуртулмасы ичюн Аллаһкъа дуа этти. 

Эр кересинде де къура девелерге чыкъкъаныны корьгенинен, о ердеки- 
лер, севинчлеринден «Аллаһу Экбер» диерек, текбир кетирдилер. Сонъра 
Абдулмутталиб девелерни къурбан чалып, этлерини халкъкъа дагъытты. 
(Ибн-и Хишам, I, 163-168; Ибн-и Сад, I, 83-85; Хаким, II, 604-4036). 

Бугунь, Ислям шериатында, ольдюрильген бир инсаннынъ диети- 
нинъ юз деве я да бунынъ бедели оларакъ тайин этильгени, бу тарихий 
адисеге эсаслангъандыр. 

Расулюллах -салляллаху алейхи ве селлем- Эфендимиз, атасы 
Исмаил -алейхисселям- нынъ ве бабасы Абдуллахнынъ къурбан ичюн се- 
чильгенлерине ишарет этип: 

«Мен эки къурбанлыкънынъ огълуйым», - дей эдилер. (Хаким, II, 604- 

4048). 

Бу себептен, Аллаһ Расули «Ибн-и Зебихайн - эки къурбанлыкънынъ 
огълу» деп зикр этилир ЭДИ. (Хаким, II, 609-4036). 

Азрети Абдуллах, эм озь къардашларынынъ, эм де дигер бутюн 
Къурейш яшларынынъ беден ве ахлякъ тарафындан энъ гузели эди. Акъыл, 
зекилик ве тербие тарафындан да, кене оларнынъ энъ устюни эди. (Халебий, 

1,51-62). Бу себептен, Къурейшнинъ бутюн къызлары онынънен эвленмеге 
истей эдилер. Атта Варакъа бин Невфельнинъ къыз къардашы Рукъиййе 
Абдуллахнынъ манълайындаки нурны корьгенинен бунынъ пейгъамбер- 
лик нуры олгъаныны анълагъан эди. Беклеген сонъ пейгъамбернинъ анасы 
олмакъ шерефине къавушмакъ ичюн, Азрети Абдуллахкъа, озюнен эвлен- 
месине къаршылыкъ юз деве теклиф эткендир. (Ибн-и Хишам, 1,168-169). 

АЗРЕТИ МУХАММЕД МУСТАФА 


Абдулмутталиб, огълуна Бени Зухре къабилесининъ буюги Вехб бин 
Абди Менафнынъ къызы Аминени истеди. Къурейшнинъ несеб ве шереф 
тарафындан энъ устюн къызы олгъан Амине бу теклифке сыджакъ бакъ- 
къанынен, никяхлары къыйылды. 

Азрети Пейгъамбер -салляллаху алейхи ве селлем-нинъ анасы 
Азрети Аминенинъ сою, Вехб бин Абд-и Менаф бин Киляб бин Мурре 
шеклиндедир. Зухре, Хашим огъулларынынъ аталары олгъан Къусай 
бин Килябнынъ къардашы олгъанындан, Азрети Аминенинъ сою Азрети 
Абдуллах иле Килябда бирлешир. (Ибн-и Сад, I, 59-60). 

Расулюллах ана рахмине тюшкенинен, Абдуллахнынъ манълайында 
ОЛГЪаН Нур Азрети Аминеге КеЧТН. (Ибн-и Хишам, 1,170). 

Пейгъамбер Эфендимизнинъ бабасы Абдуллахнынъ 
вефаты 

Пейгъамбер эфендимизнинъ бабасы Абдуллах, эвлилигинден къыс- 
къа бир муддет сонъра Къурейшнинъ бир тиджарет керванынен Шамгьа 
кеткен эди. Тиджаретини битирип къайткъанда, ёлда хасталанды. 
Мединеге кельгенинен, аркъардашларына: 

«Мен бу ерде дайыларым Неджджарогъулларынынъ янында бираз 
къалайым», - деди ве бир ай анда къалды. 

Дайылары не къадар гъайгет этсе де яхшы оламады ве о ерде вефат 
этти. Мединеде комюльди. Абдуллах вефат эткен вакъытта 25 яшында 
ЭДИ. (Ибн-и Сад, I, 99). 

Амине, къоджасы Абдуллахнынъ вефаты хаберини алгъанынен, пек 
янды-якъылды ве куньлер бою козьяш тёкти, онынъ киби бирисининъ та- 
пыламайджагъыны, эр кес тарафындан пек севильгенини, чокъ джумерт ве 
мерхаметли олгъаныны ифаде эткен мерсиелер сёйледи. (Ибн-и Сад, 1,100). 

Пейгъамберимизнинъ келишини муджделеген хабер ве 
адиселер 

О, догъмадан эвель, бир чокъ иляхий теджеллилер 42 мейдангьа кель- 
ген. Бутюн кяинат онъа асретлик чеке эди. Чюнки, о яратылышнынъ се- 
беби эди. 

42 Иляхий теджеллилер - Аллахнынъ мейдангьа кетиргени бир такъым адиселер. (Ал- 

АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Эвеля Аллаһ Тааля, даа эвельки пейгъамберлерден, Расулюллах -сал- 
ляллаху алейхи ве селлем- ге иман этип, ярдымджы олмаларына даир ахд 
ве мисакъ 43 алгъан эди. Бу онынъ мейдангъа чыкъаджагъынынъ энъ буюк 
муджделеринден биридир. Аети Керимеде бойле буюрыла: 




«Аллаһ, бир вакъыт пейгъамберлерден: «Мен сизге Китап ве ик- 
мет бергенден сонъ, нездинъиздекилерии тасдикъ эткем бир пейгъам- 
бер кельгенде, онъа мытлакъа инанып ярдым этеджексинъиз», деп 
сёз алгъан, «Къабул эттинъиз ве бу ахтымны бойнунъызгъа алдынъ- 
ызмы?», дегенде, «Къабул эттик», джевабыны бергенлер. Бунынъ усь- 
тюне Аллаһ: О алда шаат олунъ; мен де сизнен бирликте шаатлыкъ 
эткенлерденим, буюргъан». (Ал-иИмран, 3/81). 

Азрети Ибрахим иле огълу Азрети Исмаил, ЬСябени къурып битирген 
сонъ, эллерини кокке котерип, Пейгъамбер -салляллаху алейхи ве сел¬ 
лем- ичюн бойле дуа эткен эдилер: 



«Эй, Раббимиз! Оларгъа араларымдай Сенинъ аетлеринъни 
озьлерине окъуйджакъ, оларгъа китап ве икметни огретеджек, олар- 
ны темизлейджек бир пейгъамбер ёлла. Чюнки, усьтюн келиджи, эр 
шейни ерли-ериндже ЯПЫДЖЫ ЯЛЫНЪЫЗ Сенсинъ». (эль-Бакъара, 2/129). 

АзретиИса-алейхисселям-дапейгъамберлигиниИсраилогъулларына 
бильдиргенде, Варлыкъ Нурыны муджделей эди: 

лахнынъ сыфатларынынъ озюни костерюви). 

43 Мисакъ - ант, емин, еминли сёз. 
















АЗРЕТИ МУХАММЕД МУСТАФА Щ 



«Хатырла ки, бир заманлар Мерьем огълу Иса: Эй, 
Исраилогъуллары! Мен сизге Аллаһнынъ эльчисийим, менден эвель 
кельген Тевратны догърулайыджы ве менден сонъ келеджек Ахмед 
адында бир Пейгъамберни де, муджделейиджи оларакъ кельдим, де- 
ген ЭДИ.» (Саф, 61/6). 

Анасы Амине, Варлыкъ Нурына юклю олгъанынен ильк куньлерде 
бир тюш корьди. Тюште онъа: 

«Эй, Амине! Сен бу умметнинъ эфендисине юклюсинъ! Дюньягъа 
кельген вакътында: «Эр кунджининъ шерринден оны тек олгъан Аллаһкъа 
авале этем», - деп дуа эт ве онъа «Мухаммед» адыны бер!» - деп сесле- 
нильгенини ЭШИТТИ. (Ибн-и Хишам, I, 170). 

Шунынъ ичюндир ки, Аллаһ Расули -салляллаху алейхи ве селлем- 
бойле буюргъан: 

«Мен, атам Ибрахимнинъ дуасы, къардашым Исанынъ мудждеси ве 
анамнынъ руясыйым». (Хаким, II, 453; Ахмед, IV, 127-128). 

Бунынънен бирликте, Аллаһ Расули -салляллаху алейхи ве селлем- 
нинъ ады ве сыфатлары, Теврат ве Инджильде язылы олып, еудий ве хри¬ 
стиан алимлери бу хусуста там бир бильгиге саип эдилер. Бу себептен, 
олардан инсафлылары акъкъында Къурани Керимде бойле буюрыла: 




«Янларындаки Теврат ве Инджильде язылы булгъанлары о эль- 
чиге, о уммий Пейгъамберге уйгъанлар (бар я), иште...» (Араф, 7/157). 


О 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 


Атта эхл-и китап, Пейгъамбер Эфендимизни, озь эвлятларыны та- 
ныгъанлары киби таныр эдилер: 


0 0 ^УЧ А> У УЧ. I д!| 

0 ^ ^ (З^Л 


«Озьлерине китап бергенимиз кимселер оны (о китаптаки 
Пейгъамберни) озь огъулларыны таныгъаны киби танырлар. Бунъа 
рагъмен, олардан бир къысмы биле-биле акъикъатны гизлер». (эль- 
Бакъара, 2/146). 

Еудийлернинъ энъ буюк алимлеринден мусульман олгъан Абдуллах 
бин Селям 44 : 


«Мен, Расулюллах -салляллаху алейхи ве селлем- ни озь огълумдан 
даа яхшы таныйым!» - деген вакътында, Азрети Омер: 

«Эй, Ибн-и Селям! Бу насыл олур?» - деп сорады. О: 

«Мен Мухаммед -алейхисселям- нынъ акъикъатен Расулюллах олгъа- 
нына кесен-кес шаатлыкъ этем. Онынъ пейгъамбер олгъанына ич шубе эт- 
мем! Чюнки, онынъ Аллаһ тарафындан ёлланылгъан пейгъамбер олгъаны 
ве васыфлары китабымызда булунмакътадыр...», - деди. 

Бунынъ узерине Азрети Омер: 

«-Эй, Ибн-и Селям! Аллаһ сени акъикъаткъа мувафыкъ къылгъан!» 
-деди ве онынъ манълайындан опти. (Вахидий, с. 47; Разий, Тефсир, IV, 116). 


44 Абдуллаһ бин Селям -радиаллаху анх-нынъ лагъабы - Эбу Юсуф олып, Юсуф (а.с.)- 
нынъ неслиндендир. Асыл ады Хусейн эди, Пейгъамбер (а.с.) онынъ адыны Абдуллаһ 
оларакъ денъиштирди. Бени Къайнукъа еудийлерининъ алимлеринден бири эди. Эфен- 
димиз Меккеден Мединеге хиджрет эткени вакъыт Къуба коюне баргъанда, Абдуллаһ 
Пейгъамберимизнинъ янына кельген ве базы суаллер сорагъан эди. Пейгъамберимиз- 
нинъ о суаллерге берген джеваплары узерине, бу джевапларны анджакъ бир пейгъам¬ 
бер берип оладжагъыны айтып Исламгъа кирди. Сонъра да бутюн эв халкъынынъ ве 
базы акърабаларынынъ да Исламгъа кирмелерини теминледи. Пейгъамбер эфендимиз- 
нинъ дженнет иле муджделегени Абдуллаһ -радиаллаху анх-, сахабе арасында урьмет 
косьтерильген бир кимсе эди. Ахкяф суресининъ, 10-джи ве Рад суресининъ, 43-джи 
аетлери онынъ акъкъында энгени сёйленир. 25 хадис ривает этти. Муавиенинъ халифе- 
лиги эснасында 43/663 сенесинде Мединеде вефат этти. 

АЗРЕТИ МУХАММЕД МУСТАФА Щ 


Аети Керимеде, Теврат ве Инджильде Пейгъамбер эфендимиз ве ас- 
хабынынъ васыфларынынъ, ал ве шанларынынъ бойле беян этильгени 
бильдериле: 


1x5^ у , ^ Ах^» у д !|у аЛЗ\ 

Л & о АЛ Л у ^' / 0 & ^ 

оу и вЦг^ р-6^3 ^ (*-$^* 

«Мухаммед Аллаһнынъ эльчисидир. Янындакилер де, кяфир- 
лерге нисбетен четин, озь араларында мерхаметлидирлер. Оларны 
рукугъа баргъанда, седжде эткенде корерсинъ. Аллаһтан лютф ве 
ризалыкъ истерлер. Оларнынъ бельгилери - юзьлериндеки седжде 
изидир. Бу, оларнынъ Тевраттаки васыфларыдыр. Инджильдеки ва- 
сыфлары да бойледир: Олар филисини ярып чыкъаргъан, кеттикче 
оны къуветлендиререк, къалынлашкъан, кевдеси узеринде тургъан 
бир осюмликке бенъзерлер ки, бу, зираатчыларнынъ да ошуна ке¬ 
тер. Аллаһ бойледже, оларны чокълаштырып къуветлендирмекнен, 
кяфирлерни ачувландырыр. Аллаһ олардан инанып, яхшы ишлер 
япкъанларгъа магъфирет ве буюк мукяфат ваде эткендир». (Фетх, 29). 

Абдуллах бин Аббас -радиаллаху анхума- бир кунь Азрети Кабгъа: 45 

«Тевратта Расулюллах -салляллаху алейхи ве селлем-нинъ васыфла- 
ры насыл анълатыла?» - деп соргъан вакъытта, Азрети Каб: 

«Онынъ Тевраттаки васфы шойледир: 

«Мухаммед бин Абдуллах Меккеде догъаджакъ, Табеге (Мединеге) 
хиджрет этеджек, Шамгъа аким оладжакъ. О, не фена сёз сёйлер, не де 
базарларда юксек сеснен лаф этер. Феналыкъкъа феналыкънен къаршы- 
лыкъ бермез, аксине афу этер ве багъышлар. Уммети де боллукъта, тар- 




45 Каб эль-Ахбар, табиинден олып Бени Исраиль акъкъында риваетлеринен мешур ол- 
гьан. Азрети Эбу Бекир девринде мусульман олып Хиджрий 32 йылында вефат эт¬ 
кендир. 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

лыкъта ве эр ерде Аллаһкъа хамд этер, Оны юджельтирлер. Беллерине 
изар багъларлар. Къолларыны йикъарлар (абдест алырлар). Дженкте саф 
олгъанлары киби, намазларында да, саф тутарлар. Месджитлеринден бал- 
къуртнынъ увьштысы киби (Къуран ве зикр) сеслери келир. Эзан сеслери 
коклернинъ бошлугъыны толдырыр», - деп язылыдыр» денген. (Даримий, 
Мукъаддеме, 2). 

Ата бин Есар -рахимехуллах- анълата: 

«Абдуллах бин Амр 46 -радиаллаху анхума- гъа расткельдим ве: 

«Расулюллах -салляллаху алейхи ве селлем-нинъ Тевратта зикр 
этильген васыфларыны манъа айтырсынъмы?» - дедим. Бунынъ узерине 
шойле деди: 

«Яхшы! Аллаһкъа емин олсун, о Къуранда кечкен базы сыфатларынен 
Тевратта да васыфландырыла. (О ер бойле буюрыла): «Эй, Пейгъамбер! 

Биз Сени инсанларгъа шаат, мудждеджи, тенбиеджи ве уммийлер ичюн 
къорчалайыджы оларакъ ёлладыкъ. Сен Меним къулым ве Расулимсинъ. 
Мен сени Мутевеккиль деп адландырдым... Аллаһ, бозулгъан динни, 
инсанларнынъ «ля иляхе иллАллаһ» дегенинен, тюзельтмеден ве о дин 
иле корь козьлерни, сагъыр къулакъларны, тотлангъан юреклерни ачма- 
дан, ОИЫИЪ рухыны чекип алмаз.» (Бухари, Бую, 50; Тефсир, 48/3). 

Расулюллах -салляллаху алейхи ве селлем- ни бутюн васыфларынен 
бильген еудийлер, онынъ келеджек вакътыны беклей эдилер. Бойледже, 
мединели путперест Эвс ве Хазредж къабилелеринен еудийлер не вакъыт 
бир-бири иле анълашамайып, къавгъа этселер, еудийлер: 

«Шу сыраларда бир пейгъабер ёлланмакъ узьредир. Онынъ кельмеси 
пек якъындыр. О пейгъабер кельгенинен, биз онъа уяджакъ, Ирем ве Ад 

46 Абдуллаһ бин Амр бин Ас -радиаллаху анхума-, бабасы Амр иле бирликте хиджрет- 
нинъ единджи йылында Мединеге хиджрет этти. Эски медениетлерни бильген, окьугъ- 
ан ве язгъан бир сахаби эди. Расулуллаһ -салляллаху алейхи ве селлем-ден эшиткен 
хадислерни яза эди. Бу мевзуда Расули Экремден хусусий изин алгъан эди. Абдуллаһ, 
кенъиш хадис ве фыкъых бильгиси себебинен сахабе арасында «Абадиле» деп мешхур 
олгъан дёрт Абдуллахтан бириси олды. Бабасы Азрети Амр иле бирликте Шамнынъ 
фетхинде ве Ермук харбинде булунды ве бу дженкте бабасынынъ байракътарлыгъы- 
ны япты. Мысырнынъ фетхи узерине бабасы иле бирликте Мысыргъа ерлешип о ерде 
яшады. Бабасындан эвель мусульман олгъан Абдуллаһ, 72 яшында Мысырда вефат 
этти. Къабри, Къахиредеки Амр бин Ас Джамисиндедир. 

- 














АЗРЕТИ МУХАММЕД МУСТАФА |Ц 


къавмлары киби, сизни ольдюрип, тамырынъызны къурутаджакъмыз!» 
—дей ЭДИЛер. (Ибн-и Әсир, эль-Кямиль, II, 95-96). 

Пейгъамбер Эфендимизнинъ зевджеси Сафие бинт-и Хуей -радиал- 
лаху анха- нынъ накъл эткенине коре, Расулюллах -салляллаху алейхи ве 
селлем- хиджрет эснасында Куба коюне кельгенде, бабасы еудий Хуей 
бин Ахтабнен эмджеси Эбу Ясир аман анда кетелер, кунеш батаяткъанда 
да, пек ёргъун ве чырайлары къачкъан алда эвге къайтып келелер. Эбу 
Ясир къардашына: 

«Бу зат келюви бекленильген Пейгъамберми?» - деп сорады. Хуей: 

«Эбет, Валлахи о!» - деди. Эбу Ясир: 

«Бунынъ о Пейгъамбер олгъанына эминсинъми? Яхшыджа эсле- 
динъми?» - деп сорады. Хуей: 

«Эльбетте!» - джевабыны бер ди. 

«О алда, онъа нисбетен юрегинъде не бар?» - деп сорагъанынен де, 
Хуей: 

«Валлахи аятта олгъаным муддетче онъа эп душманлыкъ беслейд- 
жем!» - деди. (Эбу Нуайм, Делаил, I, 77-78). 

Еудийлер кельмесини беклеген сонъки пейгъамбернинъ 
Исраилогъулларындан олмасыны арзу эте эдилер. Аллаһ Расули -саллял¬ 
лаху алейхи ве селлем- Исмаил -алейхисселям- нынъ неслиндеки араплар- 
дан олгъаны ичюн, еудийлер асед этерек, онъа иман этмеген эдилер. (Ибн-и 
Сад, I, 155). 


Бу акъикъатны, Ибн-и Аббас -радиаллаху анхума- нынъ шу риваети 
де ортагъа къоя: 

Хайбер еудийлеринен Гъатафан арасында дженк кете эди ве эр бир 
къаршылашувда еудийлер енъиле эдилер. Сонъунда: 



«Эй, Аллаһымыз! Ахыр заманда ёлламагъа ваад эткен, сёз берген о 
уммий пейгъамберинъ акъкъы ичюн, Сенден бизни музаффер кьылманъ- 
ны тилеймиз», - дуасына сыгъынмакъны къарарлаштырдылар. Гъатафа 
иле къаршы къаршыгъа кельгенде де, бу дуаны яптылар. Дженкнинъ не- 
тиджесинде гъатафанлыларны дарма-дагъын эттилер. Аллаһ Тааля дуа- 
ларында весиле оларакъ къуллангъанлары Азрети Мухаммедни -саллял¬ 
лаху алейхи ве селлем- пейгъамбер оларакъ ёллагъанынен, онынъ пейгъ- 
амберлигини инкяр эттилер. Бунынъ узерине Аллаһ Тааля: 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 



«... Даа эвель (о пейгъамбернинъ адыны къулланып, онынъ акъкъы 
ичюн дейип) кяфирлерге къаршы зафер истеп тургъанларда, о танып 
бекленген (Пейгъамбер) оларгъа кельгенде, бу сефер оны инкяр эткен- 
лер. Иште Аллаһнынъ лянети 47 бойле кяфирлернинъ узеринедир.» (эль- 
Бакъара, 89) аетини ЭНДИрген. (Къуртубий, II, 27; Вахидий, с. 31). 

Фахри ЬСяинат Эфендимизнинъ келеджегини муджделемеси акъ- 
къында шу адисе чокъ диккъат чекиджидир: 

Сейф бин Зи Езен, Кисра тарафтан Йемен укюмдарлыгъына тайин 
этильгенинен, эр тарафтан араплар келип, оны тебрик эттилер. Меккеден 
кельген он кишилик эйетнинъ башында да, Пейгъамберимизнинъ дедеси 
бар эди. Укюмдаргъа: 

«Эй, укюмдар! Бизлер, Аллаһнынъ токъунылмаз эткен Харемининъ 
халкъы ве Бейтуллахнынъ хизметчилеримиз. Укюмдарлыгъынъны тебрик 
этмек ниетнен кельдик!» -деди. 

Йемен укюмдары оларны гузель бир шекильде къаршылады ве узун 
бир заман мусафир этти. Бир муддет Абдулмутталибни янына чагъырып, 
онъа бойле айтты: 

«Эй, Абдулмутталиб! Мен санъа бир сыр эманет этеджем ки, о сыр¬ 
ны башкъасы олса эди, ачмаз эдим. Факъат мен онынъ маденини сенде 
корьдим. Шунынъ ичюн, оны санъа ачыкълайджам. Аллаһ Тааля изин 
бергенге къадар бу сыр сенде гизли къалсын. Шубесиз, Аллаһ эмирини 
ерине кетирир. Озюмизге ачыкъ башкъасына гизли туткъанымыз Китапта 
ойле муим бир хабер бардыр ки, аятнынъ шерефи, олюмнинъ фазилети 
ондадыр; бутюн инсанларны, эйет аркъадашларынъны, алельхусус сени 
чокъ якъындан меракъландырмакътадыр!» - деди. 

47 Къурани Керимде ве Расулуллаһ -салляллаху алейхи ве селлем-нинъ хадислеринде уму- 
миетнен шахыс айтылмадан, гюнахкярларгъа лянет этильмектедир. Ахлякъий, итикъ- 
адий ве икътисадий джеэттен буюк хаталары олгъан анълайыш ве арекетлер лянет- 
ленгендир. Аллаһ Расулининъ, «Мен лянетчи дегиль, рахмет оларакъ ёлланылдым.» 
(Муслим, Бирр, 87) буюргъаны алда, базы арекетлерни япкъанларгъа лянет этмеси, бу 
давранышларнынъ Исламнынъ ичтимаий низамына ве инсаннынъ яшайышына чокъ 
джиддий ве менфий тесир эткени ичюн. 

-АЗРЕТИ МУХАММЕД МУСТАФА 

Абдулмуттали б: 

«Эй, укюмдар! Бутюн кочебе халкъы санъа феда олсун! О буюк ве 
шанлы хабер недир?» - деп сорады. 

Укюмдар: 

«Тихааме больгесинде бир бала догъаджак. Алямет оларакъ, Онынъ 
эки куреги арасында бир бенъ булунаджакъ. Къыямет кунюне къадар, 
озюнде имамлыкъ (реислик), сизде де сеййидлик 48 оладжакъ,» - деди. 

Сейф бин Зи Езен шойле девам этти: 

«Бу заман - онынъ догъаджакъ заманыдыр. Бельки де, догъгъан- 
дыр. Онынъ ады Мухаммеддир. Бабасы ве анасы ольген оладжакъ. Оны 
къартбабасы ве эмджеси бакъаджакъ. Аллаһ оны ап-ачыкъ теблигъ эткен 
пейгъамбер япаджакъ. Бизден бир къысым инсанларны Онъа энсар (яр- 
дымджылар) япаджакъ. Оларгъа достларыны азиз, душманларыны да ре- 
зиль тутаджакъ. О арзнынъ энъ къыйметли ерлерини фетх этежек. Онынъ 
догъувынен, атешке табынувлар сонеджек. Бир олгъан Рахмангъа ибадет 
этиледжек. Куфюр ясакъланаджакъ, путлар къырыладжакъ, шейтан таш 
боранына тутыладжакъ. Онынъ сёзю хакъ иле батыл арасыны айырад- 
жакъ. Укми адалетли оладжакъ. О эр заман яхшылыкъны әмир этеджек, 
фена ишлерни ясакълайджакъ ве бу ишлерни ёкъ этеджек,» - деди. 

Абдулмутталиб: 

«Омюринъ узун, шан ве шерефинъ буюк, салтанатынъ девамлы ол¬ 
сун! Бу баас эткенинъ меним неслимдир. Аджеба, укюмдар бу хусуста 
бираз даа изаат беререк, мени севиндирмеге лютф эте билирми?» - деди. 

Сейф: 

«Ортюлерге бурюнген Бейтуллахкъа, муджизелерге ве семавий ки- 
тапларгъа емин олсын ки, эй, Абулмутталиб! Ич ялан дегиль, сен Онынъ 
атасысынъ!» - дегенинен, Абдулмутталиб севинчинден ерге къапанды. 

Укюмдар: 





48 Сейид - Пейгъамберимизнинъ союндан ве хусусан буюк торуны Азрети Хасаннынъ 
союндан кельген инсанларгъа берильген умумий ад. 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

«Башынъны ерден котер! Юрегинъ ферах, омюринъ узун, шанынъ 
юдже олсун! Санъа анълаткъан аляметлеримден корьген бир шейинъ бар¬ 
мы?» - деди. 

Абдулмутталиб: 

«Эбет, эй, укюмдар! Меним чокъ севгили бир огълум бар эди. Онъа 
къавмынынъ шерефлилеринден олгъан Аминенен эвлендирдим. Амине 
дюньягъа бир эвлят кетирди. Онынъ адыны Мухаммед къойдым. Эки ку- 
регининъ арасында да бир бенъ бар. Сенинъ анълаткъан аляметлерининъ 
эписи онда мевджут. Онынъ бабасы ве анасы да вефат этти. Онъа бакьув- 
ны мен ве эмджеси устюмизге алдыкъ,» - деди. 

Бунынъ узерине укюмдар Сейф: 

«Огълунъны яхшы къорчала! Еудийлерге нисбетен дикъкъатлы ол! 
Чюнки, еудийлер онъа душмандырлар. Факъат Аллаһ бу хусуста оларгъа 
фырсат бермейджек. Бу сёйлегенлеримни сакъын аркъадашларынъа айт- 
ма! Сизге насип олгъан устюнликни куньлеп, торунунъызнынъ башына 
белялар ачмайджакъларына эмин дегилим. Әгер онынъ пейгъамбер ола- 
ракъ ёлланылмасындан эвель ольмейджегимни бильсе эдим, суварийле- 
рим ве пияделеримнен бирликте барып, Есрибни (Мединени) хиджрет 
юрту, девлетиме пайтахт япар эдим. Оны афат ве белялардан мен къорча- 
лагъан олсам не яхшы олур эди. Бир йылдан сонъ, манъа онынъ акъкъын- 
да хабер кетир!» - деди. 

Чокъ языкъ ки, Сейф бии Зи Езенни бир сене кечмеден ольдюрди- 
лер 49 . (Ибн-и Кесир, элъ-Бидае, III, 26-28, Диярбекрий, 1, 239-241). 

49 Теврат ве Инджильде Азрети Пейгъамбернинъ келеджеги ве белли васыфлары ачыкь- 
лангъаны ичюн Теврат ве Инджильдеки укюмлернинъ бугунь кечерли олмагъаны алда, 
мусульманлар оларгъа къаршы урьметсизлик косьтермезлер. Теврат ве Инджильде ол- 
гьаны киби Зердюштлик, Хиндуизм ве Буддизм киби шаркъ динлерининъ мукъаддес 
китапларында да Расулюллаһ -салляллаху алейхи ве селлем-нинъ келеджеги язылгъан- 
дыр. Зердюштликнинъ мукъаддес китабы Зенд Авестада Азрети Пейгъамбернинъ ады 
«Соешьянт» оларакъ кече. «Алемлерге рахмет» манасына кельмектедир. Бутюн инсан- 
ларгъа ёлланылгъан пейгъамбер оладжагъы бильдирильмекле берабер башкъа васыф¬ 
лары да анълатыла. Хиндуизмнинъ мукъаддес китабы олгъан Ведалар, Упанишадлар ве 
Пураналарда, Хатемуль Энбиянынъ - сакъалны суннет къыладжагъыны, домуз этини 
ясакълайджагъыны ве башкъа васыфлары бильдирильмектедир. Будданынъ китапла¬ 
рында да Аллаһ Расули -салляллаху алейхи ве селлем-нинъ пейгъамберлигини хабер 
берген ве васыфларыны анълаткъан бир чокъ ер бардыр. (Ремзи Къая, Иляхий Кита¬ 
пларда Азрети Мухаммед, с. 221-239; А. X. Виярти (У1уаг1Ы) - У. Али, Догьу къутсал 
метинлерде Азрети Мухаммед, Истанбул, 1997; Ибрахим Джанан, XIV, 79-81) 

>^тт^ АЗРЕТИ МУХАММЕД МУСТАФА Ц§ 


Пейгъамбер Эфендимизнинъ къартбабасы Абдулмутталибге торуну- 
нынъ келеджеги акъкъында берильген бир муджде де шойледир: 

Расулюллах -салляллаху алейхи ве селлем- бир кунь балалар- 
нен ойнагъанда, Редм махаллесине къадар кеткен эдилер. Анда 
Мудлиджогъулларындан бир джемаат Пейгъамбер Эфендимизни янла- 
рына чагъыраракъ, аякъларына бакътылар ве аякъ изини тешкердилер. О 
арада Абдулмутталиб кельди. Онен къучакълашып: 

«Бу бала сенинъ неслинъденми?» - деп сорадылар. Абдулмутталиб: 

«Меним огълум,» - деди. 

Мудлиджогъуллары: 

«Оны яхшы къорчала! Чюнки, биз Макъам-ы Ибрахимдеки аякъ из- 
ине бу баланынъкинден даа чокъ бенъзеген бир аякъ изи корьмедик!» - 
дедилер. 

Абдулмутталиб, огълу Эбу Талибге: 

«Бакъ! Булар не сёйлейлер, динъле!» - деди. Бунынъ ичюн Эфендимиз 
-салляллаху алейхи ве селлем-нинъ эмджеси Эбу Талиб, торунуны яхшы 
къорчалай ЭДИ. (Эбу Нуайм, Делаиль, I, 165; Ибн-и Сад, I, 118). 

О догъмадан эвель, бутюн алем, маневий тарафтан мутхиш бир къа- 
ранлыкъ ичинде эди. Инсанлар ниает дереджеде бахтсыз бир джеалет 
батакълыгъында богъулмакъта эдилер. Инсаниет шереф ве сайгъысыны 
джойгъан эди. Айванлар биле, инсанларнынъ вахшет ве зулумындан зия- 
де буналгъан эди. Аят яшанылмаз алгъа кельген эди. Алем кедерли, вар- 
лыкълар сыкъынтылы, гонъюллер чаресиз эди. Зайыф ве кучсюзлер куль- 
мекни унуткъан эдилер. Яшамакъ акъкъы кучлюлерге аит эди. Акифнинъ 
ифадесинен: 

Сыртланларны кечкен эди бешер йыртыджылыкъта, 

Кучсюзми бир инсан, оны къардашлары ашарды. 

Къураны Керим бу акъикъатны шойле беян эте: 




Бу вазиет Инджиль ве Тевратнынъ тахриф (бозулгъан) этильген олса биле иляхий мен- 
балы олгъаныны косьтермектедир. 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

«Инсанларнынъ япкъан ишлеринден къарада ве денъизде фесат 
ортагъа чыкъты. (Рум, 41). 

Ульвий тешриф якълашкъанда, эр кес, атта эр шей, даа бир шевкъ ве 
асрет ичинде О юдже нурнынъ имдаткъа етишип, оларны къаранлыкь- 
тан къуртараджагъыны беклей. О аб-ы аятнынъ 50 оларгъа икрам ве ихсан 
этильгенини арзулай эди. Бутюн инсаниет оны беклей эди. 

Бунынъ муджде ве ишаретлерни алгъанлар ве вакъты-вакътынен ала 
эдилер. Сулейман Челеби Мевлид-и Шерифинде кунешнинъ биле Азрети 
Пейгъамбер -салляллаху алейхи ве селлем- ге ашыкъ олып, Онынъ әтра¬ 
фында перване киби чевирильгенини бойле ифаде эте: 

Деди: корьдим олХабибин анеси, 

Бир аджеп нур ким кунеш перванеси. 

Индилер коктен мелеклер саф-у саф, 

Кябе киби къылдылар эвим таваф. 

Дедилер: Огълунъ киби ич бир огъул, 

Ярадылалы джиан гелъмиш дегиль... 

Бу гелен илъм-у ледун султаныдыр, 

Бу гелен тевхид-у ирфан кянидир. 

Ульвий тешриф ве бу эснада юзь берген алельхусус аллар 

Ниает, бекленильген Нур милядий 571 сенесининъ апрель 20-сине 
догъру кельген Ребиуль эвель 12-си, базартеси сабасында, Аминенинъ 
куджагъында дюньямызны шерефлендирди. 

Бу тешриф иле бутюн варлыкълар тильге келип: 

«Хош кельдинъ, я Расулюллах!» деп, къуванчкъа толдылар. 

Сулейман Челеби кяинатта бутюн варлыкънынъ бу тешриф иле догъ- 
гъан севинчини шу сёзлернен ифаде эткен: 

Мерхаба, эй, али султан, мерхаба, 

Мерхаба, эй, кян-ы ирфан, мерхаба! 

Мерхаба, эй, сырр-ы Фуркъан, мерхаба, 

Мерхаба, эй, дерде дерман, мерхаба! 

Мерхаба, эй, Рахметен лиль алемин, 

Мерхаба, Сенсинъ шефиуль музнибин!.. 




50 Аб-ы аят - аят сувы, Пейгъамберимиз къаст этильмекте. 













АЗРЕТИ МУХАММЕД МУСТАФА |Ц 


Онынъ дюньягъа кельмесинен, Аллаһнынъ рахмети бу алемде 
джошып ташты. Сабалар ве акъшамлар ренк денъиштирди. Дуйгъулар 
къуветленди. Сёзлер, субетлер, лезетлер теренлешти; эр шей айры бир 
мана, айры бир летяфет къазанды. Путлар сарсыларакъ ерге девириль- 
ди. Кисралар 51 мемлекетинде олгъан Медайин сарайларында сутунлар ве 
къулелер йыкъылды. О заман инсанлар мукъаддес сайгъан Савве голю 52 , 
Зулум батаКЪЛЫГЪЫ ОЛГЪаН алда КуруДЫ. (Ибн-и Кесир, элъ-Бидае, II, 273). 

Гонъюллер фейз ве берекетнен ташты. 

Чюнки, алемдеки мекян ве заманда керчеклешкен бу теджелли, о 
шерефли варлыкънынъ берекети эди. Бу берекет бутюн кяинатны къу- 
шатты. О сенеге боллукъ сенеси денильди. Бунынъ ичюн гонъюль ин¬ 
санлар тарафындан, Къадыр геджесинден сонъ, энъ къыйметли гедже, 
Расулюллахнынъ догъгъан гедже къабул этильген. 

О гедже бир гуль киби ачылгъан алемлернинъ Эфендисине ишарет 
оларакъ, тиллер артыкъ шойле демеге башлагъан эди: 

Суя вирсун багъбан, гуль-зары захмет чекмесун, 

Бир гуль ачылмаз, юзун тек вирсе бинъ гуль-заре сув. 

«Бахчеван гуль бахчасыны сувармакъ ичюн (бошуна) захмет чек- 
месин! (Зира), бинъ дане гуль бахчасы суварса (Я РасулАллаһ кене де) 
Сенинъ юзинъ киби бир гуль (ич бир заман) ачылмаз!..» 

О гуллер гулюнынъ бу ульвий тешрифинен эр шейнинъ вазиети 
денъишти. Аллаһнынъ рахмети инджи данелери киби, кяинаткъа сепиль- 
ген ве нургъа асретлик чеккен гонъюллер севинчке толды. 

Ибн-и Аббас -радиаллаху анхума- дан шойле ривает этильген: 

«Пейгъамбер -салляллаху алейхи ве селлем- базартеси куню догъды, 
базартеси куню пейгъамбер олды, базартеси куню Меккеден Мединеге хид- 
жрет этти, базартеси куню Мединеге кельди. Базартеси куню вефат этти. 
Базартеси куню (Кябеде акемлик япаракъ) Хаджер-и Эсведни ерине къой- 
ды, базартеси куню Бедир заферини къазанды. Базартеси куню оЛ57 

51 Кисра - Иран падишахларына берильген умумий ад. 

52 Савве голю - Хемдан иле Къум шеэрлери арасында, Техрандан 125 км. дженюб-ы 
гъарпта бир гольдир. Сув ёкъ олгъан сонъ, ерине Саве шеэри къурулды. 

- 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

* * X 

^ «Бугунь сизге дининъизни тамамладым» (эль-Маиде, 3) аети назил 
ОЛДЫ.» (Ахмед, I, 277; Хейсемий, I, 196). 

Онынъ догъувы, пейгъамберлиги, хиджрети ве вефаты иляхий бир 
теджелли олып, эр базартеси кунюне расткельмеси, бу куннинъ мукъад- 
деслигининъ ве эмиетининъ нишанесидир. Джемал ве джелял теджелли- 
си оларакъ, севинч эеджанынен, гъам-кедернинъ аджджылыгъы берабер 
яшанмакътадыр. Гонъюльде байрам нешесинен, еринден айрылмакъ 
элемлери зыт бир иссиет бераберлиги ичиндедир. 

Бу мубарек геджеде, Расулюллах -салляллаху алейхи ве селлем-нинъ 
кяинатны тешрифи иле базы алельхусус вакъиалар юзь берген. Бу муджи- 
зелерден бир къачы шойледир: 

Азрети Аминенинъ бильдиргенине коре, о не юклюлиги, не де до- 
гьум эснасында ич бир захмет чекмеген ве Аллаһ Расули дюньягъа ке- 
лиркен, шаркъ ве гъарп арасыны айдынлаткъан бир нурнынъ озюнден 
чыкъкъаныны корьген. Пейгъамбер -алейхисселям- темиз бир шекильде, 
эллерини ерге таяяракъ, догъгъан ве башыны семагъа котерген. (Ибн-и Сад, 

I, 102, 150). 

О анда шейтан, аятында къопаргъан энъ буюк фигъанлардан бирини 
къопаргъандыр. (Ибн-и Кесир, э ль-Бидае, II, 271). 

Иран баш къадысы ве дин адамы Мубезан тюшюнде бир такь- 
ым кийик девелернинъ бир сюрю джюйрик атларны оглерине алыпып, 
Диджле озенини кечип, Иран топракъларына яйылгъанларыны корьген. 
Семаве 53 вадисини сув баскъан. Кисранынъ сарайында 14 сутун йыкъыл- 
гъан. Иранлыларнынъ, табынакъларында бинъ йылдан берли янып тур- 
гъан атеш сёнген! (Ибн-и Кесир, эль-Бидае, II, 273). 

Айше -радиаллаху анха- нынъ анълаткъанына коре, Меккеде тид- 
жаретнен мешгъуль бир еудий, Расулюллах -салляллаху алейхи ве сел- 
лем- догъгъан гедже, Аллаһ Расулининъ дюньягъа кельгенини косьтерген 
йылдызнынъ догъгъаныны корьген, Къурейш меджлислеринден бирине 
барып: 

53 Семаве - Куфе иле Шам шеэрлери арасында, Багъдатнынъ 235 км. дженюб-ы шаркъта, 
Кельб аразисинде ташсыз бир чёльдир. 

- 
















-АЗРЕТИ МУХАММЕД МУСТАФА 

«Эй, Къурейшлилер! Ичинъизде бу гедже баласы догъгъан бармы?» 

- деп сорагъан эди. 

«Валлахи бильмеймиз!» - дедилер. Бунынъ узерине еудий: 

«Эй, Къурейш джемааты! Сизге сёйлеген шейимни яхшы анъланъыз! 
Бу гедже ахыр заман умметининъ пейгъамбери догъды. Онынъ эки куре- 
ги арасында, узеринде тюклери олгъан къара-сары къарышыкъ бир бенъ 
бар,» - деди. 

Меджлистекилер, еудийнинъ айткъанына айретленген алда дагъыл- 
дылар. Эвлерине баргъанларынен, еудийнинъ сёзлерини аилелерине анъ- 
латтылар. Бир къысмынынъ аилеси: 

«Абдуллахнынъ бир огълу догъды. Онъа Мухаммед исмини берди- 
лер!» - деди. Бунынъ узерине олар еудийнинъ эвине барып: 

«Меккеде бир бала догъгъан, хаберинъ бармы?» - дедилер. Еудий: 
«Мен сизге хабер бергенден сонъми, ёкъса эвельми?» - деп сорады. 
«Эвель догъгъан, исми де Ахмед!» - дедилер. 

Риджасы узьре, оны Азрети Аминенинъ эвине алып бардылар. 
Азрети Амине мубарек огълуны оларгъа косьтерди. Еудий, Фахри ЬСяинат 
-салляллаху алейхи ве селлем-нинъ сыртында пейгъамберлик муурини 
корьгенинен, байылды. Айынгъан вакътында, онъа: 

«Не бар, не олды?» дедилер. Еудий: 

Валлахи, артыкъ Исраилогъ улларыңдай пейгъамберлик кетти! 
Эллеринден китап да кетти! Сонъки пейгъамбернинъ, Исраилогъулларыны 
ольдюреджеги ве дин адамларынынъ итибарыны тюшюреджеги язылы- 
дыр. Араплар пейгъамберликнен буюк бир иззет ве шерефке иришедже- 
клер. Эй, Къурейш джемааты! Севининъиз, Валлахи, сиз, хабери гъар- 
птан шаркъкъа къадар етишежек бир къуветке малик оладжакъсынъыз! 

- деди. (Ибн-и Сад, 1,162-163; Хаким,, II, 657/4177). 

Расулюллах -салляллаху алейхи ве селлем-нинъ догъувына бутюн 
Мекке халкъы севинген эди. Атта Эбу Лехеб, мубарек торуныныпъ_догъ- 
гъаныны хабер эткен джариеси Сувейбени, азат этип мукяфатландыргъан 
ЭДИ. (Халебий, I, 138). 













АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Бу адисенен алякъалы оларакъ, сонъундан Аббас -радиаллаху анх- 
шуларны анълата: 

Ольгенден бир йыл сонъ Эбу Лехебни тюшюмде корьдим. Ярамай 
бир алда эди. 

«Санъа насыл муамеле япылды?» - деп сорадым. 

Эбу Лехеб: 

«Мухаммеднинъ догъгъанына севинип, Сувейбени азат эткеним 
ичюн базартеси куньлери азабым бираз хафифлетиле. О куню, баш пар- 
магъымнен ишарет пармагъым арасындаки шу кучюк деликтен чыккъан 
сувнен серинлейим,» - джевабыны берди. (Ибн-и Кесир, э лъ-Бидае, II, 277; Ибн-и 
Сад , I, 108, 125). 


Пейгъамбер Эфендимизнинъ исимлери 

Расулюллах -салляллаху алейхи ве селлем-нинъ бир чокъ мубарек 
ады бар. Буларнынъ энъ башта кельгенлери Къуранда ифаде этильген 
«Мухаммед» ве «Ахмед»дир. Мухаммед, чокъ макътангъан; Ахмед исе, 
чокъ хамд этиджи демектир. 

Къурани Керимде Мухаммед исми дёрт кере, Ахмед исми бир кере 
кече. Инджильде исе, айны манадаки «Фараклит» келимеси къулланыл- 
гьан. Озю бир Хадиси шерифинде бойле буюра: 

«Мен Мухаммедим ве Ахмедим. 

Мен о Махийим 54 ки, Аллаһ меним нубувветимнен куфюрни ёкъ 
этеджек. 

Мен о Хаширим ки, (Къыямет кунюнде) инсанлар мени такъип эте- 
рек, хашр 55 олунаджакъ. 

Мен Акибим, Хатему-ль Энбияйым, менден сонъ ич кимсе неби ол- 
маЙДЖакъ.» (Бухари, Менакиб, 17; Муслим, Фезаил, 125). 

Расулюллах -салляллаху алейхи ве селлем-нинъ мубарек исим ве 
сыфатлары бир чокъ эсерлерде зикр этильгендир. Булардан «Деляил- 
и Хайрат» адлы эсерде эки юз къадары беян этильген. Бугунь Равза-и 

54 Махи (^ 1 Л) - махв эткен, ёкъ эткен. 

55 Хашр - къыямет куню инсанларнынъ эсап бермек ичюн Аллахнынъ огюнде 
топланмалары. 

- 














***** АЗРЕТИ МУХАММЕД МУСТАФА Щ 


Небининъ къыбле диварыны нефис ве мукеммель языларнен сюслеген бу 
мубарек исим ве сыфатлар шойледир: 

Ахмед, Мухаммед, Махмуд, Хамид, Хамид, Бешир, Незир, Бурхан, 
Әмин, Эвель, Ахир, Духа, Хабибуллах, Хади, Хатем, Мухтар, Мустафа, 
Мутаххар, Муджтеба, Неби, Нур, Рауф, Рахим, Расулюллах, Расулис- 
Секъалейин, Рахметен лиль-Алемин, Сеййиду-ль Мурселин, Сеййиду- 
ль Кевнейн, Имаму-ль Харамейн, Имаму-ль Муттакъин, Шефиу-ль 
Музнибин, Шемс, Та-Ха, Уммий, Йа-Син... 

Сют анасына берильмеси 

Варлыкъ Нуры, дюньягъа етим оларакъ коьзлерини ачкъан эди. Буны 
ифаде этмек узьре аети керимеде Дженабы Хакъ шойле буюра: 



«О, сени бир етим булуп да барындырмадымы?» (Духа, 6). 

Фахри Кяинат Эфендимизни, ильк бир къач кунь Азрети Амине эмиз- 
ди. Даа сонъра Сувейбе къадын, огълу Месрухнен бирликте, Аллаһнынъ 
Расулине сют аналыгъы япты 56 . (Ибн-и Сад, 1, 108). 

Бир вефа мисали олгъан Расулюллах -салляллаху алейхи ве селлем- 
де, аятында сют анасы Сувейбеге даима дикъкъат айырыр ве алякъа кось- 
терир эди. Меккеде олгъанда эм Аллаһнынъ Расули эм де Хатидже вали- 
демиз, онъа яхшылыкъ ве икрамда булуна эди. Варлыкъ Нуры Мединеге 
хиджрет эткенинен, Сувейбе кьадынгъа даима урба ве ашайджагъыны 
ёллап, ихтияджларыны къаршылагъандыр. Хиджретнинъ единджи йы- 
лында Хайбер сеферинден къайткъанда, онынъ вефат эткенини хабер 
алгъанынен: 

«Огълу Месрух не япа?» - деп сорады. 

«О анасындан эвель вефат этти!» - дедилер. 

Бунынъ узерине Расулюллах -салляллаху алейхи ве селлем- онынъ 
акърабаларыдан сагъ къалгъан кимсенинъ олып олмагъаныны сорады ве 
кимсенинъ къалмагъаныны бильди. (Ибн-и Сад , I, 108, 109). 





56 Сувейбе Хатун - Азрети Хамза ве Эбу Селемени де эмизгени ичюн, бу сахабилер 
Аллаһ Расулининъ сют къардаши олдылар. (Ибн-и Сад, I, 108-110) 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 


Пейгъамбер Эфендимизнинъ Сувейбе хатунгъа япкъаны бу яхшы- 
лыгъы, февкъаляде бир къадыр-шынаслыкъ мисалидир. 

Алемлернинъ Эфендисине сют анасы олмакъ шерефи Сувейбе къа- 
дындан сон, Алиме хатунгъа кечти. 

О девирде арапларнынъ бир адети бар эди. Янъы догъгъан балаларны 
сют эммелери ичюн чёльде яшагъан къабилелерге бере эдилер. Чёль ава¬ 
сы инсанларны даа сагълам ве даа джесур алгъа кетиргени киби, андаки 
инсанларнынъ къонушмалары даа догъры ве эдебий эди. Бойледже, бала¬ 
лар даа сагълам ве эдебий лаф эткен бир кимсе оларакъ етише эдилер. 

Бу мубарек явру да, арап адети себебинен, сют анасы Алиме хатунгъа 
берильди. Чюнки, Бени Сад къабилеси арап къабилелерининъ энъ эдебий 
лаф эткени эди. Бу весиленен Расулюллах -салляллаху алейхи ве селлем- 
энъ эдебий ве догъру лаф эткенлерден олгъан, арап эдебиятынынъ зирве- 
си олгъан Аллаһнынъ келямыны теблигъ ве беян этмек вазифеси ичюн 
балалыгъындан итибарен азырлангъан эди. Бунынъ ичюн де, Азрети Эбу 
Бекир -радиаллаху анх: 

«Я Расулюллах! Сенден даа эдебий лаф эткен бир кимсени мен корь- 
медим,» - дегенде, Аллаһнынъ Расули -салляллаху алейхи ве селлем: 

«Мында шашылыджакъ не бар! Мен Къурейш къабилесине менсу- 
бым ве Сад огъулларына сют анасына берильдим,» - дегенлер. (Али эль 
Муггакъий, VI, 174/15247). 

Алиме бинт-и Харис -радиаллаху анха- , алемлернинъ Султанына 
сют анасы олувы адисесини бойле анълата: 

«Къытлыкъ укюм сюрген йыл эди. Беяз бир эшекке минип, 
Садогъулларындан базы къадынларгъа сют эмиздириледжек бала тап- 
макъ ичюн, Меккеге догъру ёлгъа чыкътыкъ. Ашайджакъ бир шейимиз 
къалмагъан, янымызда ыргъачы ве къарт бир деве бар эди, амма онынъ 
бир дамла сютю биле ёкъ эди. Бир де баламыз бар эди. Не менде, не де де- 
веде онъа етеджек бир сют олмагъаны ичюн, баланынъ агълав сесинден 
юкълап оламайджакъ алгъа кельдик. Ниает, Меккеге етиштик. Мухаммед 
-салляллаху алейхи ве селлем- такъдим этильмеген ич бир къадын къал- 
мады, факъат кимсе Оны къабул этмеди. Чюнки, эр кес бабасы сагъ ол¬ 
гъан бир бала къыдыра эди. Албуки, о бир етим эди. Дегенде менден 












АЗРЕТИ МУХАММЕД МУСТАФА Ц§ 


башкъа эр кес эмизеджек бир бала тапты ве алып кетти. Мен де бир бала 
алмадан, артыма къайтмакъ истемедим. Акъайыма дедим ки: 

«Мытлакъа барып, шу етим баланы аладжам!» 

Бойледже, бардым, Оны алдым ве чадырыма къайттым. Акъайым: 

«Оны алып яхшы яптынъ. Ким биле, бельки, Аллаһ бу бала себеби- 
нен бизге хайыр ве берекет берер,» - деди. 

Валлахи, бу баланы къуджагъыма алыр-алмаз, сютлерим толып таш- 
ты. Оны эмиздим, тойды; Сют къардашыны да эмиздим, о да къана-къа- 
на ичип тойды. Гедже олгъанынен, акъайым къарт девемизнинъ янына 
барды, бир де не корьсин, сютлери толып ташкъан! Истегенимиз къадар 
сагъдыкъ, къана-къана ичтик ве тойдыкъ. О гедже не ачлыгъым не де сув- 
сызлыгъымыз къалды. Балаларымыз да раат бир шекильде юкъладылар. 
Акъайым: 

«Валлахи, чокъ мубарек бир бала алдынъ!» - демектен озюни тутып 
оламады. 

Эшекке минип, ёлгъа чыкътыкъ. Эвельде энъ артта къалгъан эшек 
бутюн айванларны кече, оны зорнен баш эте эдим. Эр кес шашып, бойле 
сорай эди: 

«О, кельгенде мингенинъиз эшек дегильми?» 

«Эбет» дедим. Ниает, больгемизге кельдик. О чоракъ бир ер эди. 
Бизим къоюнлар яйылгъан ерлеринден мемелери сютке толгъан алда 
къайта эдилер. Башкъа инсанларнынъ къоюнлары ёргъун, ач ве сувсагъан 
алда келе эдилер. Эр кеснинъ къоюнлары сютсюз олгъанда, биз къоюн- 
ларымызны сагъып, бол-бол сют иче эдик. Мал саиплери чобанларыны 
сёгерек: 

«Языкъ сизлерге! Айванларымызны Алименинъ чобаны отлаткъан 
ерлерде отлатмайсызмы?» - дей эдилер. 

Эбет, акълы эдилер, айны ерлерде отлата эдилер, факъат оларнынъ 
къоюнлары ач ве сютсюз келир экен, бизимкилерининъ мемелери сютке 
толып-таша эди. 




Мухаммед -салляллаху алейхи ве селлем- бир куньде, башкъа бала- 
ларнынъ бир айда буюгенлери къадар буюди. Бир айда бир сенелик бала 













АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

къадар буюди. Бир яшына кельгенде, баягъы балабан корюне эди. Оны 
анасына кетиргенде, сют бабасы Аминеге: 

«Огълумны манъа къайтарынъыз. Меккедеки веба баскъысындан 
къоркъамыз,» - деп исрар этти. Айны вакъытта, Онынъ берекетинден ма- 
рум олмакъ да истемеймиз. О къадар исрар эттик ки, анасы: 

«Айды оны текрар алып кетиниз!» - демеге меджбур олды.» (Хайсемий, 
VIII, 221; Ибн-и Кесир, э ль-Бидае, II, 278-279). 

Сют анасынынъ янында олгъанда, бир кунь Варлыкъ Нуры, сют 
къардашы Шейманен уйле сыджагъында къозуларнынъ янына бардылар. 
Къайткъанларында Алиме къызына: 

«Бойле шиддетли сыджакъта не ичюн тышкъа чыкътынъыз?» - 
деди. 

Къызы да яшагъан иляхий лютюфни бойле ифаде этти: 

«Аначыгъым! Биз Кунешнинъ якъыджы сыджакълыгъыны ич де ис 
этмедик. Къардашымнынъ башы узеринде девамлы бир булут тура, бизни 
кольгелендире ЭДИ...» (Ибн-и Кесир, эль-Бидае, II, 279; Ибн-и Сад, 1, 112). 

Алиме хатун анълатмагъа девам этти: 

«Бизде эки ай даа яшады. Мейдангъа кельген базы алельхусус аллар 
себебинен, башына бир шей келеджегинден къоркъып, Оны алып, аман ёл- 
гъа чыкътыкъ. Меккенинъ юкъары тарафында къалабалыкъ арасында Оны 
ДЖОЙДЫКЪ. (Ибн Хишам, 1,179; Ибн-и Сад, 1,112). МеККеЛИЛерНИ буЮК бир ТеЛЯШ 
сарды, эр кес О масум явруны къыдырмагъа башлады. Анджакъ тапамады¬ 
лар. Абдулмутталиб Кябеде дуа эте эди. О эснада коктен бир сеснинъ: 

«Эй, джемаат, ферьяд этменъиз! Ич шубесиз Мухаммеднинъ Рабби 
бардыр. Оны ярдымсыз къалдырмаз ве зая этмез!» - деп сесленгенини 
эшиттик. 

Абдулмутталиб: 

«Эй бизге сесленген! Онынъ къайда олгъаныны да хабер бер!» - 
деди. 

О сес: 

«О, Тихаме вадисинде сагъдаки терекнинъ къатындадыр,» - деп ха¬ 
бер берди. 

- 













АЗРЕТИ МУХАММЕД МУСТАФА Щ 


Бунынъ узерине Абдулмутталиб аман о тарафкъа догъру кетти ве то- 
рунуны тапты. (Диярбекрий, 1,228). 

«Джаным санъа феда олсун! Мен Сенинъ деденъ Абдулмутталибим,» 
- деди. Оны опти, къучакълады ве кокрегине басты. (Халебий, 1,154). 

Духа суресиндеки: 




Сени (балалыгъынъда) шашыргъан вазиетте тапып, догъру ёл- 
гъа эриштирмедими?» (эд-Духа, 7) аети керимесининъ бу адисеге ишарет 
эткени ривает әтиле. (Замахшерий, VI, 240). 

Алиме хатун адисенинъ девамыны бойле анълата: 

«Анасынынъ янына баргъанымызда: 

«Исрарнен алып кеттинъиз, шимди де не ичюн къайтарып кетир- 
динъиз?» - деди. 

«Ёкъ, Валлахи, биз вазифемезни яптыкъ, узеримизге тюшькени- 
ни эксиксиз ерине кетирдик. Сонъунда башына кельген адиселерден 
къоркътыкъ да, алып барып къорантасына теслим этейик дедик,» дедим. 
Анасы: 


«Риджа этем, Онынъ башына кельген шейлерни манъа анълатынъ- 
ыз?» -деди. 


О къадар исрар этти ки, анълатмагъа меджбур олдыкъ. 
Анълаткъанламыз шейлерге ич де шашырмады. Бизге: 

«Затен меним бу огълумнынъ, инсанны шашыртаджакъ пек чокъ 
аллары олгъан эди. Шунынъ ичюн ич къасеветленменъиз. Мен де сизге 
Онен алякъалы корьгенлеримни анълатайым,» - деди ве догъгъаны вакъ- 
ыт олгъан алельхусус алларны анълатты. Сонъ да : 

«Айды, Оны къалдырынъ ве гонъюль узурынен юртунъызгъа къай- 
ТЫНЪ!» - ДеДИ. (Хайсемий, VIII, 221; Ибн-и Кесир, элъ-Бидае, II, 278-279). 


Алиме хатун дей ки: 

«Абдулмутталиб, мени энъ гузель эдиелернен озгъарды. Мен юртума 
тариф этип оламайджакъ къадар чокъ ве къыйметли малларнен къайттым. 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Мухаммед къартбабасынынъ янында къалды. Абдулмутталибге Онынъ 
башындан кечкен эр шейни анълаттым. Абдулмутталиб Оны багърына 
басып, агълады ве: 

«Эй, Алиме! Ич шубесиз огълумнынъ шаны чокъ юдже оладжакъ. Мен 
о замангъа етишмекни не къадар арзу этем!» - деди». (Бейхакъий, Деляаиль, I, 
145). 

Пейгъамбер -алейхисселям- сют акърабаларына нисбетен омюр бою 
вефакяр олды. Алиме хатунны эр корьгенде: «Аначыгъым! Аначыгъым!» 
дер, онъа джандан севги ве урьмет косьтерир, ридасыны (усть урбасыны) 
ерге яйып, усьтюне отуртыр, бир истеги олса, ерине кетирир эди. (Ибн-и Сад, 

I, 113, 114). 

Алиме хатун, бир кунь Пейгъамбер Эфендимизни корьмек ичюн 
Меккеге кельген эди. Эфендимиз о вакъыт Азрети Хатидженен эвли 
эди. Алиме хатунны мусафир эттилер ве сайгъы косьтердилер. Азрети 
Алиме, яшагъан юртларында къургъакълыкъ ве ачлыкъ олгъаныны ве ай- 
ванларнынъ зайыфлап ольгени акъкъында дертини тёкти. Фахри Кяинат 
Эфендимиз Азрети Хатидженен лаф этти. Хатидже анамыз онъа, къыркъ 
къоюннен, миньмек ве юклерини ташымакъ ичюн бир де деве эдие этти. 
(Ибн-и Сад, 1, 114). 

Меккенинъ фетхи эснасында Расулюллах -салляллаху алейхи ве сел- 
лем- Эбтах вадисинде олгъанда, Алиме хатуннынъ къыз къардашы Оны 
зиярет этмеге кельген эди. Бир богъчаджыкъ ичинде пенир ве ягъ киби 
шейлер эдие эткен эди. Аллаһ Расули ондан аман сют анасыны сорады. 
Вефат эткенини айткъанынен, Пейгъамберимизнинъ козьлери яшнен тол- 
ды. Кимлернинъ сагъ къалгъаныны сорады. Даа сонъра да бу къадынгъа 
урба кийдирильмесини, бир деве ве эки юз дирхем кумюш пара бериль- 
месини әмир этти. Къадынчыкъ севинерек, юртуна къайтыр экен: 

- Сен, бала олгъанынъда да, буюгенден сонъ да, не гузель кефиль 
олунгъан ве бакъылгъанлардансынъ!» демекте эди. (Вакъыдий, II, 869; 
Белязурий, I, 95) 


Биринджи Шерх-и Садр: Юрегининъ ачылмасы адисеси 

Аллаһ Тааля, иляхий сырларнынъ ала бильмеси ичюн, Расулюллах 
-салляллаху алейхи ве селлем-нинъ кокреги бир къач кере ачылгъан, ичи 














(*я*ч*о АЗРЕТИ МУХАММЕД МУСТАФА Ц§ 


темизлеп раатлыкъ, сукюнет, мерхамет, шевкъат, иман ве икмет киби уль- 
вий хаслетлернен толдырылгъандыр. Буларнынъ ильки сют анасынынъ 
янында олгъанда керчеклешкен эди. Адисени Фахри Кяинат Эфендимиз 
озьлери анълаткъанлар. 

Бир адам Расулюллах -саллалаху алейхи ве селлем- ге: 

«Пейгъамберлигинъизнинъ энъ биринджи аляметлери не эди?» - деп 
сорагъанда, Аллаһ Расули -салляллаху алейхи ве селлем- бойле буюрды: 

«Меним сют анам Сад бин Бекр огъулларындан эди. Мен ве сют 
къардашым айванларымызны алып кеттик. Янымызгъа ич бир ашалад- 
жакъ шей де алмагъан эдик. Дедим ки: 

«Къардашым, айды, бар, анамдан бираз аш ал да келъ!» 

О кетти, мен айванларнынъ янында къалдым. Чокъ вакъыт кечме- 
ден, беяз урбалы эки мелек кельди, бири дигерине: 

«Бу, Одырмы?» - деп сорады. 

Дигери де: 

«Эбет,» - деди. 

Аман яныма кельдилер, мени сыртустю яткъыздылар, кокрегимни 
ачтылар. Сонъра юрегимни чыкъардылар, оны ярып, ичинден эки къара 
къан пыхтысы чыкъардылар. 

Сонъра бири обирине: 

«Айды, бар, манъа къар сувы кетир!» - деди. 

Онен ичимни ювдылар. Сонъра кене: 

«Айды, шимди де бурчакъ сувы кетир!» - деди. Кетирди, онен де 
юрегимни ювдылар. Сонъра: «Айды шимди раатлыкъ ве сюкюнетни ке¬ 
тир!» - деди. 

Оны юрегиме ерлештирдилер. 

Даа сонъра бири обирине: 

«Айды, къапат ве Оны пейгъамберлик мууринен муурле!» - деди. 

Мелек де юрегимни къапатты ве нубуввет мууринен муурледи... Даа 
сонъра кеттилер, чокъ къоркъкъан эдим. Сонъ эвге къайтып бардым 
ве башыма кельген шейлерни бирлей-бирлей сют анама анълаттым... 
(Ахмед, IV, 184-185; Ибн-и Кесир, э ль-Бидае, II, 280; Хайсемий, VIII, 222). 













АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Базы къайнакъ китапларында бильдирильдигине коре, бу адисе, 
Варлыкъ Нуры дёрт яшында экенде юзь берген. (Ибн-и Сад, 1,112). 

Энес -радиаллаху анх-: 

«Мен Аллаһ Расулининъ коксюндеки о яра изини эп коре эдим,» - 
деген ЭДИ. (Муслим, Иман, 261). 

Шанлы Расулюллах Эфендимизнинъ кокюси ярылмасындаки икмет- 
лерден базылары шулардыр: 

Аллаһ Тааля, бу суретнен Расулининъ ал ве шаныны бутюн инсан- 
ларгъа бильдирген ве Оны балалыгъындан итибарен вахий ичюн азыр- 
лагъандыр. Маневий бир темизлик амелияты олгъан шерх-и садр адисе- 
сининъ, инсанлар мушааде эте биледжек бир шекильде мейдангъа кель- 
меси де, Онынъ рисалетине иман ве тасдикъыны теминлемек икметине 
эсаслангъандыр. 

Медине ёлджулыгьы ве анасынынъ вефаты 

Алты яшында олгъанда, анасы Азрети Амине, бабасынынъ джари- 
еси Умму Эйменни де янына алып, «Варлыкъ Нуры»ны бабасы Азрети 
Абдуллахнынъ къабрини зиярет этмек ичюн, Мединеге алып барды. 
Мединедеки дайыларынынынъ эвинде бир ай яшадылар. 

Аллаһ Расули -салляллаху алейхи ве селлем- Мединеде дайылары- 
нынъ балаларынен ойнады, атта ялдамагъа да бу зияретинде огренди. 
(Ибн-и Сад, I, 116). 

Фахри Кяинат Эфендимиз о куньлернинъ хатыраларыны бойле 
анълата эди: 

«Еудийлерден бир такъым кимселер яныма келир, манъа бакъып ту¬ 
рар эдилер. (Ибн-и Сад, 1,116) Кене бир кунь еудийлерден бир адам манъа пек 
дикъкъатлы бакъкъан сонъ, къайтып кетти. Тек башыма олгъаным бир 
кунь текрар яныма келип: 

«Эй, бала! Сенинъ адынъ недир!» - деп сорады. 

«Ахмед!» - дедим. 

Сыртыма бакъкъанынен: 

«Бу бала, бу умметнинъ пейгъамберидир !» - деди. 

- 













АЗРЕТИ МУХАММЕД МУСТАФА |Ц 


Дайыларым бу алны анама анълаткъанынен, анам къоркъмагъа 
башлады. Бойледже Меккеге къайтмакъ ичюн аман ёлгъа чыкътыкъ. 
(Эбу Нуайм, Делаилъ,1,163-164). 

Азрети Амине ёлда хасталанды ве Эбва денильген ерде, отуз яшында 
вефат этти. 0 ерге дефн олунды. Ольмеден эвель, етим яврусына севги ве 
шефкъат толу козьлеринен терен-терен бакъты, Оны багърына басаракъ, 
мубарек огълуна шуларны айтты: 

«Аллаһ Сени мубарек эйлесин! Әгер руяда корьгенлерим догъру 
чыкъса, Сен Джелял ве Икрам саиби Аллаһ тарафындан Адем огъулла- 
рына элял ве арамны бильдирмек ичюн ёлланыладжакъсынъ. Аллаһ Сени 
путлардан ве путпересликтен къорчалайджакъ. Эр аят саиби оледжек. 
Эр янъы эскиреджек. Эр буюген сонъ буладжакъ, ёкъ оладжакъ. Мен 
де оледжем, амма эбедиен хатырланаджам. Чюнки, темиз бир эвлят 
дюньягъа кетирдим ве артымда хайырлы бир хатыра къалдыраракъ 
кетем!..» (Диярбекрий, 1,229-230; Кямиль Мирас, Теджрид терджимеси, IV, 549). 

Бу акъикъатны анълагъан шаир Ариф Нихат Асья Азрети Аминеге 
бойле хитап эте: 

Эй, Эбвада яткъан олю, 

Бахченъде ачты дюньянынъ 
Энъ гузель гулю!.. 

Варлыкъ Нуры бу шекильде анадан да оксюз къаларакъ, Умму Эймен 
иле Меккеге къайтты. 

Расулюллах -салляллаху алейхи ве селлем-, омюри боюнджа бакъ- 
ыджысы Умму Эйменни сыкъ-сыкъ зиярет этер ве онъа : «Эй, ана!» деп 
хитап этер эди. Онъа: «Анамдан сонъра меним анам!» я да «Бу, меним 
къоранта азаларымдан сагъ къалгъан бир кишидир!», - деп ильтифат 
этер, урьмет ве севги КОСЬТерер ЭДИ. (Ибн-и Әсир, Усудуль-гъабе, VII, 303-304; 
Ибн-и Сад, VIII, 223). 


Къартбабасы Абдулмутталибнинъ имаеси 57 

Аллаһ Тааля, башта бабасыны сонъра да, анасыны гъайып эткен 
Хабиб-и Эдибини къорчалайыджысыз къалдырмады. Мубарек Етимни, 
къартбабасы Абдулмутталиб багърына басты. Эвлятларындан ич бирине 
косьтермеген шефкъат ве севгини Онъа косьтерди. 




57 Имае, имае этмек - эр шейден къорчаламакъ. 














АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

Абдулмутталиб юкълагъанда я да одасында ялынъыз олгъанда, яны¬ 
на ич кимсе киралмаз эди. Лякин, Эки Джихан Кунеши, къартбабасын- 
дан ич айырылмаз, одасында ялынъыз олгъаны, атта юкълагъан вакъытта 
биле, янына сербест кирип чыкъа эди. (Ибн-и Сад, 1,118). 

Кябенинъ кольгесинде яткъан ве Абдулмутталибге ант миндернинъ 
устюне, бабаларына сайгъы себебинден, огъулларындан ич бириси от- 
урмаз эди. Олар бабаларынынъ әтрафында аякъта тура эдилер, Фахри 
Кяинат Эфендимиз исе, келип дедесининъ миндерине раатча отура эди. 
Оны миндерден тургъызмакъ истеген эмджелерине Абдулмутталиб: 

- «Быракъынъыз огълумны! Валлахи, онынъ шан ве шерефи юксек 
оладжакъ!» - дер, миндерининъ узеринде янына отуртып, аркъасыны 
сыйпар эди. Гузеллер гузели торунунынъ япкъан эр шейни дедеси бегене 
ЭДИ. (Ибн-и Хишам, I, 180). 

Абдулмутталиб, Алемлернинъ Эфендиси оладжакъ кучюк торуны 
софрагъа кельмегендже, аш ашамаз, «Огълумны яныма кетиринъиз!» дер 
эди. (Ибн-и Сад, 1 , 118). Аш кетирильген вакъытта да, Оны янына алыр, базан 
да тизине отуртып, ашнынъ энъ гузель ве лезетли ерлерини Онъа ашата 

ЭДИ. (Белязурий, I, 81). 

Къытлыкъ ве къургъакълыкъ укюм сюрген, инсанлар буюк бир 
сыкъынты ичинде олгъан куньлерде меккелилер ягъмур дуасы ичюн 
Эбу Къубейс дагъына чыкъкъан эдилер. Абдулмутталиб де, еди яшын- 
даки Хабиб-и Экрем Эфендимизни омузына аларакъ, дагънынъ тепесине 
чыкъты. Джемаат онынъ янынла сыраланды. Абдулмутталиб, омузында 
Варлыкъ Нуры олгъан алда эллерини котерип дуа этти. Инсанлар тургъан 
ерлеринден даа айырылмагъан эдилер ки, санки кок ярылып, сувыны бо- 
шатмагъа башлады ве Мекке вадиси рахмет дерьясынынъ ичинде къал- 
ДЫ. (Ибн-и Сад, I, 90; Ибн-и Әсир, Усудуль-гъабе, VII, 112; Диярбекрий, 1,239). 

Расулюллах -салляллаху алейхи ве селлем-, секиз яшына кельгенде, 
дедеси Абдулмутталиб де вефат этти. 

Бу шекильде бутюн кечиджи ве корюнген дестеклер битти. Бундан 
сонъ Онынъ саиби, къорчалайыджысы ве тербиеджиси ялынъыз Рабби 
эди. Аятынынъ энъ зайыф вакътында корюльген бу кечиджи ве корюнген 
дестеклер, Онынъ эр тюрлю арекетинен инсаниетке къабил-и такълид ве 
мукеммель бир орьнек олмасы икметине таяна эди. 

- 













***** АЗРЕТИ МУХАММЕД МУСТАФА Ц§? 


Азрети Пейгъамбер -салляллаху алейхи ве селлем-нинъ бир заман¬ 
дай сонъ ана-баба имаесинден махрум быракъылмасынынъ да бир чокъ 
икметлери бардыр. Бу икметлернинъ энъ муими, пейгъамберлик ве давет 
иле алякъалы әсасларны, бабасындан я да дедесинден огренди шеклинде, 
илери сюрюле биледжек иддаларгъа имкян бермемектир. 

Айрыджа, Аллаһ Расули ана-баба ве дедесинден айырылмакънен, 
бабадан огъулгъа кечкен джахилие урф-адет ве ананелеринден къорча- 
лангъан, инсан эли тиймеден, тамамен Раббининъ тербиесинен етишкен- 
дир. Бунынъ ичюн бир Хадиси шерифлеринде: 

«Мени Раббим тербие этти ве тербиемни де пек гузель япты» буюр- 
гъанлар. (Суютий, 1,12) 

Дигер тарафтан, Пейгъамбер Эфендимизнинъ ана-баба тербие- 
синден узакъ олгъанынен берабер, ульвий бир ахлякъ узьре етишмеси, 
Онынъ нубувветининъ делиллеринден биридир. 

Онынъ етим оларакъ буюмесининъ башкъа бир икмети де, къальби- 
нинъ даа индже ве дуйгъылы алгъа кельмеси ве ялынъыз Аллаһкъа тевек- 
кюль этме дереджесине иришмесидир. Фахри Кяинат -саллалаху алей¬ 
хи ве селлем-, етимликнинъ ве зайыф олмакънынъ аджджысыны бутюн 
шиддетинен таткъаны ичюн, аяты бойюнджа эп зайыф инсанларнынъ 
къорчалайыджысы олгъан. Бир хадислеринде: 

«Озһ етимини я да башкъасьша ант бир етимни къорчалагъан ким¬ 
сенеп мен, дженнетте шойле ян-янаиш оладжакъмыз», буюргъан ве 
ишарет пармагъынен орта пармагъыны косьтерген. (Муслим, Зухд, 42; бакъ. 
Бухари, Эдеб, 24; Талякъ, 14). 

Бир башкъа икмет де шудыр ки: Аллаһ Тааля аятнынъ эр дередже- 
синдеки инсаннынъ Расулюллах -салляллаху алейхи ве селлем- ден орь- 
нек ала бильмеси ичюн, Оны энъ зайыф ал олгъан етимликнен аяткъа 
башлаткъан, чешит мертебелерден кечиререк, девлет реислигине къадар 
юксельткен. 


Эмджеси Эбу Талибнинъ имаеси 



Расулюллах -салляллаху алейхи ве селлем-нинъ дедеси 
Абдулмутталиб, вефат этеджеги заман бутюн эвлятларынъы топла- 
ды. Оларгъа, ялынъыз торунуна пек яхшы бакъмаларынъы васиет 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

этти. Зубейирнен Эбу Талиб, Фахри Кяинат Эфендимизнинъ бабасы 
Абдуллахнен бир анадан олгъанлары ичюн, къура чектилер. Къура Эбу 
Талибге чыкъты. 

Эбу Талиб, Пейгъамберимизге нисбетен, эмджелерининъ энъ мерха- 
метлиси ве ЭНЪ шефкъатлысы ЭДИ. (Ибн-и Әсир, Усудуль-гъабе, I, 22). Онынъ бир 
къач деведен башкъа малы ёкъ эди, къорантасы исе чокъ балалы эди. Бу 
фукъареликке бакъмадан, Эбу Талиб Къурейшнинъ эфендиси эди. Сёзю 
динълене, эмирлерине къаршы келинмей эди. Бабасы Абдулмутталиб 
киби, о да, агъызына ички къоймаз ЭДИ. (Халебий, 1,184). 

Эбу Талиб, мубарек торуны узерине титрер, Оны озь эвлятларындан 
даа чокъ север эди. Алемлернинъ Эфендисини янына алмагъандже юкъ- 
ламаз, не заман бир ерге кетеджек олса, Оны да озю иле берабер ала эди. 

Варлыкъ Нуры -алейхи-с саляату ве-с селям- олмадан, аш ашагъан- 
ларында тоймаз эдилер, лякин Онынънен бирликте ашагъанлары вакъыт 
тояр, атта ашлары да артар эди. Софрагъа ялынъыз бир кишиге етеджек 
микъдарда къюлгъан сюттен, эвель мубарек етим ичип, даа сонъ башкъа- 
ларына бергенинде, эписи де бу сюттен тойып-тойып ичер эди. Бу себеп- 
нен, Эбу Талиб аиле азаларына: 

-«Токътанъыз! Эвлядым кельсин!» - дер эди. (Ибн-и Сад, 1,119-120,168). 

Эбу Талибнинъ къадыны Фатыма хатун, сонъ дередже фазилетли 
ве яхшы къальпли бир ханым эди. Фахри Кяинат Эфендимиз, мусуль- 
ман олып Мединеге хиджрет эткен бу мухтерем къадынны, сагъ олгъан 
муддетче барып зиярет этер, онынъ эвинде къушлыкъ юкъусыны юкълар 
ЭДИ. (Ибн-и Сад, VIII, 222). 

Фатыма хатун вефат эткенде, Аллаһ Расулининъ козьлеринден яшлар 
акъкъан, «Бугунь анам вефат этти!» буюрып, кольмегини онъа кефин эт¬ 
кен, дженазе намазыны къылдырып, къабринде бир муддет узангъан эди. 

Бу япкъанларынынъ себебини сорагъанларгъа исе, шойле джевап берген: 

«Эбу Талибден сонъ, бу къадын къадар манъа яхшылыкъ япкъан ич 
кимсе ёкътыр! Ахиретте дженнет урбалары киймеси ичюн, онъа коль- 
мегимни кефин яптым. Къабирге алышмасы ичюн де, онынъ устюне би- 
раз узандым!» 

Расулюллах -салляллаху алейхи ве селлем-нинъ бу къадар кедерлен- 
генине тааджип эткенлерге: 

- 













АЗРЕТИ МУХАММЕД МУСТАФА |Ц 


«Оменим анамдан сонъ анам эди. Озь балалары ач тургъанларында, 
о эвеяя меним къарнымны тойдырыр, сачымны тарар ве гулъ ягъынен 
ягълар эди. О, меним анам эди!» - буюргъан. Сонъра да онынъ ичюн бой- 
ле дуа эткен: 

«Аллаһ сени магъфирет 58 этсин ве хайырнен мукяфатландырсын! 
Аллаһ санъа рахмет этсин, аначыгъым! Сен меним анамдан сонъра анам 
олдынъ! Озюнъ ач олгъанда, мени тойдырдынъ! Озюнъ киймез, мени кий- 
дире эдинъ! Энъ лезетли ашларны манъа таттырдынъ, озюнъни махрум 
эте эдинъ! Буны да, ялынъыз Аллаһ ризасы ве ахирет юртыны умют 
этип Япа эдинъ!..» (Хаким, III, 116-117; Хайсемий, IX, 256-257; Якъубий, II, 14). 


Экинджи Шерх-и Садр: Неби юрегининъ мерхамет, 
шефкъат ве рахметнен толдырылмасы 

Эбу Хурейре 59 -радиаллаху анх-, Пейгъамбер Эфендимиз -саллялла- 
ху алейхи ве селлем-ден ич кимсенинъ сорап олмагъан шейлерни сора- 
макъ хусусында сонъ дередже джесюр арекет эте эди. Бир кунь Фахри 
Кяинат Эфендимизге: 

«Я Расулюллах! Нубувветнен алякъалы ильк корьген аляметинъ не- 
дир?» - деп сорады. 

Эки джиан саадет ребери олгъан Аллаһ Расули шойле буюра: 

«Эй, Эбу Хурейре, мадем ки, сорадынъ, айтайым. Мен он ятларын¬ 
да олгъанда бир кунь чёльде эдим. Башымнынъ усътюнден кельген бир 
сестен сескендим. Бир адам башкъасьшдан сорады: 

58 Магъфирет - гунахларнынъ багъышланмасы. 

59 Эбу Хурейре -радиаллаху анх-нынъ Исламдай эвельки Ады Абдушемс эди. Мусульман 
олгъан сонъ Абдуррахман адыны алды. Бир кунь урбасына сарып, бир мышыкъ алып 
кете эди. Расулуллаһ -салляллаху алейхи ве селлем- буны корип: 

«- О недир?» деп сорады. Эбу Хурейре де: 

«- О бир мышыкъ», деди. Бунынъ ичюн Аллаһ Расули онъа «Мышычыкънынъ баба¬ 
сы» манасына кельген «Эбу Хурейре» деп шакъа эткен эди. О куньден сонъ Абдур- 
рахманнынъ асыл ады унутылгъан ве о эп бу лагъапнен танынгъандыр. Озь адындан 
даа чокъ, Пейгъамберимизнинъ бергени бу лагъапнен чагъырылмасыны истегендир. 
Эбу Хурейре -радиаллаху анх-, хиджрий единджи сенесинде Мединеге кельген эди. 
Месджид-и Небининъ ичинде ер алгъан ве Суффа денильген ерде факир сахабилернен 
яшагъандыр. Гедже-куньдюз Пейгъамберимизден айрылмадан, ондан эшиткен хадис- 
лерни огренмеге тырыша эди. Пейгъамберимизнинъ озюнден ве сахабилеринден эшит¬ 
кен, текрарларынен берабер 5374 хадис-и шериф накъыл эткендир. Бойледже, асхабы 
кирамдан энъ чокъ хадис ривает эткен сахабе олды. Хиджрий 59 сенеси Мединеде, 78 
яшында Аллаһнынъ рахметине къавушты. 

- 















АЗРЕТИ ПЕЙГЪАМБЕРНИНЪ ДОГЪУМЫ ВЕ БАЛАЛЫГЪЫ — 

«Бу, Одырмы?» - Обири джевап берди: 

«Эбет, бу Одыр.» 

О замангъа къадар кимседе корьмегеним бетлерни, кимседе къар- 
гиылаишагъаным рухлар, ич кимседе корьмегеним урбаларнен къаршы- 
ма чыкыпылар. Юрип манъа догъру келъген о эки адамдан эр бири, бир 
элимден тутты, факъат токъунгъанларыны ис этмедим. Бири аркъа- 
дашына: 

«Айды, Оны ерге яткъыз!» - деди. 

Мени узатып ерге яткъыздылар, мен ич бир къыйынлыкъ ве кучь- 
люкнен къаршылашмадым. Кене бири дигерине: 

«Айды, коксюни ач!» - деди ве о да ачты. Факъат не къан корьдим, 
не де бир аджджы дуйдым. Онъа кене шойле деди: 

«Айды, о ердеки кин ве аседни чыкъар!» 

О да коксюмден къан пыхтысы киби бир шей чыкъарды. Сонъ оны 
фырлатып атты. 

«Айды, шимди онынъ ерине шефкъат ве мерхамет ерлештир!» - деди. 
Чыкъаргъан шейлери буюклигинде ве кумюшке бенъзеген бир шей къойгъ- 
анларыны корьдим. Сонъ сагъ аягъымнынъ баш пармагъыны тутып ой- 
натты ве: 

«Айды, селяметнен кет!» - деди. 

Мен турып кеткенде, ичим шефкъат ве мерхамнтнен толу эди. 
Ондан сонъра да эп ку’чюклерге нисбетен шефкъат, буюклерге нисбетен 
де мерхамет ис эттим.» (Ахмед, V, 139;Хайсемий, VIII, 223). 


❖ 















АЗРЕТИ ПЕЙГЪАМБЕРНИНЪ ЯШЛЫГЪЫ 


Пейгъамбер Эфендимизнинъ иляхий 

къорчалавнен буюмеси 

Аллаһ Тааля, Расулюллах -салляллаху алейхи ве селлем-ни пейгъам- 
берликнен шерефлендиреджеги ичюн, оны джахилие деврининъ бутюн 
феналыкъларындан къорчалагъандыр. Онынъ етим ве оксюз балалыгъы- 
нен яшлыгъы, темиз ве энъ парлакъ бир келеджекке ляйыкъ олгъан бир 
ульвиет ичинде кечкендир. Эр девир ичюн айырыджы васфы, эль-Эмин 
ве эс-Садыкъ олгъандыр. 

Аллаһ Расули -салляллаху алейхи ве селлем- нубувветтен эвель де 
муруввет итибаринен, къавмынынъ энъ усьтюни ве гузель ахлякълы- 
сы, сой итибаринен, энъ шерефлиси, къомшулыкъ акъкъына энъ зияде 
дикъкъат эткени, йымшакълыкъ ве садакъатте энъ усьтюни, эминлик ве 
ишанчлы олмакъта энъ илери кельгени, инсанларгъа яманлыкъ ве эзиет 
этмектен энъ узакъ тургъаны эди. Ич кимсени утандырып айыплагъаны, 
ич кимсенен мунакъаша эткени корюльмегендир. Бойледже бутюн яхшы 
сыфат ве алышкъанлыкълырнынъ онда топлангъаны ичюн, къавмы онъа 
«эль-Эмин» васфыны берген. (Ибн-и Хишам, I, 191; Ибн-и Сад, I, 121). 

Расулюллах -салляллаху алейхи ве селлем-ге бир кунь: 

«Я Расулюллах! Аллаһтан башкъасьша ич ибадет эттинъизми?» - 
деп соралды. 

«Екъ!» джевабыны берди. 

«Ич ички ичтинъизми?» - деп сорадылар. 

«Екъ! Мен Китап ве иманнынъ не олгъаньшы билъмегенимде биле, 
оларнынъ япкъан шейлерининъ куфюр олгъаныны биле эдим», буюрды. 
(Диярбекрий, I, 254-255). 



Аллаһ Расули -салляллаху алейхи ве селлем-, балалыгъында Аллаһ 
Таалянынъ оны насыл къорчалагъаныны бойле анълата: 

«Къурейш балаларынен берабер оюн ойнагьанымызда бир ерден бир 
ерге таш ташый эдик. Балалар, изарларыны (аст урбаларыны) котерип, 
омузларына аткъан, ташларны онынъ узеринде къойып кете эдилер. 
Омузымнынъ аджытмасын деп мен де олар киби япмакъ истегенимде, 
корьмедигим бир къувет маньа джанымны якъкъан бир юмрукъ уруп: 

«Изарынъны белинъе багъла!» - деди. 

Мен де аман изарымны белиме багъладым. Аркъадашларым арасын¬ 
да, ялынъыз мен, изарым белимде олгъаны алда, омузымда таш ташы¬ 
дым.» (Ибн-и Хишам, 1.197) 

Фахри ЬСяинат Эфендимиз Кябе янъыдан къурулгъанда эмджеси 
Аббаснен берабер таш ташый эди. Аббас -радиаллаху анх-, ташларнынъ 
чыплакъ омузыны агъыртмамасы ичюн, Аллаһ Расулине: 

«Изарынъны омузынъа къой!» - деди. Варлыкъ Нуры изарыны ому- 
зына къоймакъ истеген сырада ерге йыкъылды ве козьлерини кокке тике- 
рек, эмджесине: 

«Манъа изарымны косьтер!» деди. Аман оны алып, устюне ортти. 
(Бухари, Хадж, 42). 

О заманки джемиетте урбасыз долашмакъ гъает адий къабул этиль- 
месине рагъмен, Аллаһнынъ Расули -салляллаху алейхи ве селлем- ич бир 
вакъыт әдеп худутлары тышында бир ал косьтермей эди. Хадисте де къайд 
этильгени киби, эмджесининъ сёзюне уйып бойле бир алнен къаршы- 
къаршыгъа къалгъанда исе, Аллаһ Тааля тарафындан къорчалангъандыр. 

Расулюллах -салляллаху алейхи ве селлем-, он эки яшында бир бала 
экенде, онъа Рахиб Бахиранынъ: 

« -Яврум, Лат ве Узза акъкъы ичюн сорайым, джевап бер!» - дегени 
узерине: 

«Лат ве Узза адына емин этип, менден бир шей сорама! Валлахи, 
Мен, булардан нефрет эткеним кьадар ич бир шейден нефрет этмем!» 
деген. (Ибн-и Исхакъ, с. 54; Ибн-и Сад, I, 154; Айрыджа бакъ. Ахмед, V , 362). 


Умму Эймен -радиаллаху анха- шойле анълата: 


«Къурейш мушриклери йылда бир кунь, тазим ичюн Буване пу- 
тынынъ янында топлана эдилер, геджеге къадар къурбан чалмакъ, сач 

кестирмек ве итикъафкъа кирмек суретинен, мерасим япа эдилер. Эбу 
Талиб де бу байрам ичюн азырлангъан эди. 

Варлыкъ Нуры оларгъа къошулмагъа истемегени ичюн, эмдже ве 
алалары онъа олдукъча ачувлангъанларыны корьдим. 

Алалары: 

«Иляхларымызгъа къаршы чыкъкъанынъ ичюн, бир фелякетке огъ- 
райджагъынъдан къоркъамыз!» - деп, о къадар исрар эттилер ки, Фахри 
Кяинат Эфендимиз оларнен берабер бармагъа меджбур олды. 

Бир муддет козьден гъайып олды, сонъ къоркъудан сараргьан бир 
алда, къайтып янымызгъа кельди. 

Алалары: 

«Санъа не олды?» - деп, теляшнен сорадылар. 

О да: 


«Манъа джин токъунаджагъындан къоркъам! - деди. 

Алалары: 

«Аллаһ Сени шейтангъа мубтеля къылмаз! Сенде эр тюрлю гузель ва- 
сыф бар. Сёйле, бакъайыкъ, корьген шейинъ недир?» - дедилер. 

Пейгъамберимиз: 

«Мен путнынъ янына эр якълашкъанымда, беяз ве узун бир адам ко- 
рюнип: 

«Эй, Мухаммед! Керн къайт, сакьын онъа тийме!» - диерек багъыра 
эди!» - буюрды. 

Буйдан сонъ Варлыкъ Нуры, озюне пейгъамберлик вазифеси бериль- 
генге къадар, оларнынъ байрам ве мерасимлерине ич бир вакъыт къошул- 
мады. (Ибн-и Сад, I, 158). 


Азрети Алининъ ривает эткенине коре, Расули Экрем Эфендимиз 
бойле буюргъанлар: 



«Мен, джахшие инсанларынынъ япкъанларыны эки кере япмагъа аре- 
кет эткен эдим. Анджакъ Аллаһ, мени олардан къорчалады. 

Бир гедже, Меккенинъ юкъары тарафларында, Къурейшли бир къач 
яшнен къоюнларымызны отлата эдик. Аркъадашыма: 

«Әгер къоюнларыма бакъаджакъ олсанъ, мен де башкъа яшлар 
киби, Меккеге барып, гедже субетлерине къошулыр эдим,» - дедим. 
Аркъадашым: 

«Олур, насыл истесенъ ойле яп!» - деди. Бунынъ узерине ёлгъа чыкъ- 
тым. Меккеге якълашкъан вакыпымда, деф, къавал ве ыслыкъ сеслерини 
эшиттим. 

«Бу недир?» - деп сорадым. 

«Фелян эркекнен фелян къадын эвлене!» - дедилер. 

Аман отурып, о тарафкъа бакъмагъа башладым. О эснада Аллаһ 
-джелле джелялюху- къулакъларыма бир агъырлыкъ берди ве о ерде юкъ- 
лап къалдым. Аллаһкъа емин этем ки, узериме кунеш догъгъангъа къадар 
уянамадым. Аман къайтып аркъадашымнынъ янына келъдим. 

«Неяптынъ?» - деп сорады. 

«Ич бир шей япамадым!» - дедим ве башымдан кечкенлерни онъа 
анълаттым. 

Башкъа бир гедже айны шей текрарланды. Мен кене Меккеге гедже 
субети ичюн кеткенде, Аллаһ Тааля тарафындан къулакъларыма чёккен 
агъырлыкънен кунеш догъгъангъа къадар юкъладым. Къайтып аркъада¬ 
шымнынъ янына келъдим. 

Раббим мени пейгъамберликнен шерефлендиргенге къадар, булардан 
башкъа, ич бир ярамай шейге мейилъ этмедим!» (Ибн-и Исхакъ, с. 58-59; Ибн-и 
Кесир, эль-Бидае, //, 292). 


Пейгъамберимизнинъ къой бакъувы 


Варлыкъ Нуры, эмджеси аятта олгъанда ве тиджаретке башламадан 
эвель, бир муддет «чобанлыкъ» япкъан. Бу вазифе, араплар арасында къо- 
лай, сырадан бир зенаат дегиль эди. Шерефли ве зенгин инсанларнынъ 
балаларынынъ да япкъанлары бир иш эди. Айрыджа, чобанлыкънен 
аман-аман бутюн пейгъамберлер мешгъул олгъанлар. Бунынънен Аллаһ 

Тааля, оларгъа теблигъ вазифесини бермеден эвель, идареджиликте керек 
олгъан бир такъым хусусиетлер къазандыргъандыр. 

Расулюллах -салляллаху алейхи ве селлем- бир кунь: 

«Аллаһ Таалянынъ ёллагъаны эр бир пейгъамбер, къоюн бакъкъан- 
дыр,» - буюрды. Бунынъ узерине сахабилер: 

«Сиз де къоюн бакътынъызмы, я Расулюллах?» - деп сорадылар. 

Сервер-и Алем -салляллаху алейхи ве селлем- Эфендимиз: 

«Эбет, уджрет къаршылыгъында 60 халкънынъ къоюнларыны отлата 
эдим,» - деди. (Бухари, Иджаре, 2, Энбия, 29; Ибн-и Маадже, Тиджарет, 5). 

Бир башкъа Хадиси шерифлеринде де бойле буюргъанлар: 

«Муса -алейхисселям- пейгъамбер оларакъ ёлланылгъан эди, о къоюн 
бакъты, Давуд -алейхисселям- пейгъамбер оларакъ ёлланылгъан эди, о да 
къоюн бакъа эди. Мен де пейгъамбер оларакъ ёлланылдым ве Эджядда аи- 
лемнинъ къоюнларыны бакъа эдим. (Ибн-и Сад, 1,126). 

Рахмет Пейгъамбери о девирлерде 20 яшында эди. 

Фахри Кяинат -салляллаху алейхи ве селлем- Эфендимиз: 

«Энъ хайырлы маишет ёлуны туткъан кимсе, бир тёпенинъ башында 
я да бир вадининъ ичинде къоюнларыны отлаткъан кимседир. Бу инсан, 
намазыны къылар, зекятыны берир, олюмюне къадар Раббине ибадет 
этер ве инсанларгьа девамлы яхшылыкъ япар», (Муслим, Имарет, 125; Ибн-и 
Мадже, Фитен, 13) буюраракъ, чобанлыкънынъ фазилетини беян эткен. 

Чобанлыкъ япкъан кимселерде тефеккюр уфкъы, вакъар ве мерха- 
мет дуйгъусы кенъишлер. Аллаһ Расули бунъа ишаретнен: «Сюкюнет ве 
Вакъар ЧобаНЛЫКЪ ЯПКЪаНЛардаДЫр», Деп буюргъанлар. (Бухари, Менакъиб, 
1; Муслим, Иман, 84/52). Къоюнларны идаре этип, йыртыджы айванлардан 
къорчаламагъа арекет этмек, инсанда сабыр ве бир шейни саипленме 
дуйгъусыны тербие этер. Зира, яратылмышларгъа мерхамет этмек, олар- 
нынъ къаба ве анъламсыз алларына сабыр этмек - пейгъамберлернинъ 
энъ чокъ мухтадж олгъан хусусиетлердендир. 

60 Хадис-и шерифте кечкен «Къараршп» келимеси, Меккеде бир ернинъ адыдыр, ан- 
джакъ акъча оларакъ къулланылгъан «Къырат» келимесининъ чокълугъы оларакъ да 
анълашылмасы мумкюндир. Экинджи корюшке коре исе Пейгъамберимиз -салляллаху 
алейхи ве селлем-, эр кунь Мекке халкъынынъ къойларыны отлаткъаны ичюн бир къой 
башына динарнынъ 1/20 болюги олгъан бир къырат акъча алгъаныны бильдиргендир. 

Эмджелеринен берабер ёлджулыкълары 

«Варлыкъ нуры» он эки яшында олгъанда ильк оларакъ, эмджеси 
Эбу Талибнен берабер Суриеге сеяат эткен эди. Экинджи тиджарет ёл- 
джулыгъы он алты яшында Йеменге олгъан эди. 

Къурейшлилер Шамгъа кетмеге азырлана эдилер. Эбу Талиб де бу 
тиджарет керванына къатылмагъа истей эди. Ёлгъа чыкъыладжакъ вакъ- 
ытта, бутюн эркек ве къыз къардашлары Эбу Талибни озгъармагъа кель- 
дилер. Эбу Талиб севимли торунуна: 

«Сен де меннен берабер барарсынъмы?» - деп сорады. 

Эмджелери ве алалары, Аллаһнынъ Расулининъ яшы кучюк олгъаны 
ичюн, ёлда хасталана биледжегини илери сюререк, къаршы чыкътылар. 
Эбу Талиб оны Меккеде быракъмагъа къарар бергенинен, Пейгъамбер 
Эфендимиз оксюнди ве агълады. Эбу Талиб: 

«Эй, къардашымнынъ огълу! Не олды? Сени алып бармагъаныма 
агълайсынъмы?» - деди. 

Эки джиан Кунеши Эфендимиз онынъ девесининъ юларындан тутый: 

«Эмджеджигим! Мени кимге ташлайсынъ? Меним не бабам бар, не 
де анам бар!» - деди. 

Эбу Талибнинъ юреги юмшап: 

«Валлахи, Сени де алып бараджам! Не сен менден, не де мен Сенден 
ич бир заман айрылмайджакъмыз!» - деди. (Ибн-и Исхакъ, с. 53; Эбу Нуайм, 
Делаилъ, I, 168). 

Даа сонъра, Алемлернинъ Эфендиси он алты яшында экенде, эмдже¬ 
си Зубейрнен Йеменге кетти. Зубейр Варлыкъ Нуры Эфендимизнинъ бе- 
рекетинден файдаланмакъ истей эди. Бу себепнен, Эбу Талибден мубарек 
торунуны озюнен бирликте ёлламасыны риджа этти. (Диярбекрий, 1,260) 

Тиджарет керваны ёлда девам эткенде, бир вадиден кече эдилер ки, 
къызгъын эркек бир деве о ерден кимсени кечирмей эди. Керван арткъа 
къайтмагъа истегенинен, Алемлернинъ Эфендиси: 

«Мен онынъ акъкъындан келирим!» - деп керванынъ огюне кечти. 

Къызгъын деве Пейгъамберимизни корьгенинен, сакинлешти. 

- 

Фахри Кяинат Эфендимиз девесинден тюшип, онынъ устюне минди. 
Вадини кечкенден сонъ, оны бош быракъты. 

Сеферден къайткъанларында исе, сель сувларынен толып-таш- 
къан бир вадиге расткельдилер ве кечип оламадылар. Пейгъамбер 
Эфендимиз: 

«Сиз меним артымдай келинъиз!» - деди. Керван онынъ артындан 
кетерек, селяметликнен кечтилер. Санки Юдже Аллаһ о сувларны къу- 
рыткъан ве ёл алына кетирген эди. (Ибн-и Кесир, эль-Бидае, п, 282). 


Рахип Бахиранен къаршылашувы ве Бахиранынъ 
тасдикълары 

Эбу Талиб Къурейш буюклеринден бир группа иле Шамгъа кеткен 
эди. Пейгъамбер Эфендимиз де онен берабер эди. Ёлда рахип Бахиранынъ 
Монастырине якълаштылар. Ве о монастырине якълаштылар ве онынъ 
якъынында къонакъладылар. Бахира о замандаки христианларнынъ энъ 
алими эди. 


Бахира керван келеяткъанда, бир булутнынъ ичлеринде бир кишини 
кольгелендиргенини, терекнинъ кольгесине отургъанларында да, терек 
далларынынъ о кишининъ узерине догъру эгильгенини коре. Бунынъ узе- 
рине кервангъа якълашты ве: 

«Эй, Къурейш джемааты! Мен сиз ичюн аш азырладым. Кучюк-буюк, 
къул-урь... эпинъизни бу софрагъа давет этем,» - деп хабер еллады. 

Албуки, Бахира даа эвельки келишлеринде, янларына огърамаз, 
оларнен алякъадар олмаз эди. Кервандакилернинъ эписи софрагъа кель- 
ген, ялынъыз Кяинатнынъ Эфендиси эшьяларнынъ янында къалгъан эди. 
Бахира кельгенлерге бирер-бирер бакъты китапларында окъугъан сыфат- 
ларны ич биринде корьмеди. 

«Эй Къурейш! Керванынъызда олып да, бу ерге кельмеген кимсе 
бармы?» - деп сорады. 

Къурейшлилер: 



«Эй, Бахира! Бир баладан башкъа кимсе къалмады. Арамызда энъ 
генчимиз олгъаны ичюн, оны эшьяларымызнынъ янында быракътыкъ,» 
- дедилер. 

Бахира: 

«Оны да чагъырынъыз, бу ашта о да булунсын,» - деди. 

Мухаммедуль-Эминни кетирип, софра башына отурттылар. Рахип 
оны корер-корьмез, дикъкъатлы-дикъкъатлы бакъмагъа ве баштан аякъ- 
къа сюзмеге башлады. Даа сонъра да, элинден тутып: 

«Бу, Алемлернинъ Эфендисидир! Бу, Алемлернинъ Раббининъ 
Расулидир! Аллаһ Оны Алемлерге рахмет оларакъ ёллайджакъ!» - деди. 

Къурейш буюклери онъа: 

«Буны не ерден билесинъ?» - деп сорадылар. 

«Мен онынъ васыфларыны бизге эндирильген китапта окъудым. 
Бойледже, Сиз якълашкъан вакътынъызда, онъа седжде этмеген не таш, 
не терек къалды, эписи де седжде эттилер. Бу джансыз шейлер ялынъыз 
бир пейгъамберге седжде этерлер. Мен Оны айрыджа Пейгъамберлик му- 
ури иле де таныдым. Бу муур курек кемиклери арасындадыр,» - деди. 

Бахира Пейгъамберимизге ве эмджесине базы суаллер берди ве ал- 
гъан джевапларынынъ бильгилери иле догъру кельгенини корьгенинен, 
къанааты къавилешти. Эбу Талибге чевирилип: 

«Турунуны аман мемлекетинъе алып къайт! Еудийлернинъ онъа за¬ 
рар бермелеринден сакъын! Валлахи, олар оны корюп танысалар, оны 
ольдюрмеге къалкъарлар. Бу бала араплардандыр. Албуки, еудийлер 
келеджек пейгъамбернинъ Исраилогъулларындан олмасыны истерлер. 
Сенинъ торунунынъ ал ве шаны пек буюк оладжакъ,» - деди. 

Эбу Талиб де рахип Бахиранынъ тевсиеси узерине, мубарек торуну- 
НЫ аларакъ, аман Меккеге къайтты. (Ибн-и Исхакъ, с. 54-55; Ибн-и Сад, I, 153-155; 
Термизий, Менакъиб, 3) 

Бу адисенен алякъалы, христиан мушриклер, Ислямны лекелемек 
ичюн, Азрети Пейгъамбер -салляллаху алейхи ве селлем-нинъ Бахирадан 
телкъинлер алгъаныны сёйлерлер. Бу исе, тамамен акъикъаткъа терстир. 
Къуран ве тевхид акъидесине 61 зыттыр. Зира, Бахира христиан бир папаз 
эди. Къурани Керим, тахриф этильген Теврат ве Инджильнинъ хаталары- 





61 Акъиде - Иман әсаслары. 

ны догьрулап тургъанда, Аллаһнынъ Расули бу бозулгъан бир дининъ 
менсубындан телькъин алгъаны насыл тюшюнилир?! 

Дигер тарафтан, Бахиранынъ дини христианлыкъта, Аллаһ анълай- 
ышы антропоморфик, яни инсаний сыфатларгъа саип олгъан бир танъры 
анълайышы къаршымызгъа чыкъмакътадыр. Амма, Аллаһнынъ Расули 
-салляллаху алейхи ве селлем- кетирген Ислям дини, тевхид темеллери 
узерине Хакъ тарафыңдай ёлланылгъан ачыкъ бир диндир. Аллаһ - му- 
теаль, яни идракъ тышында ве эр тюрлю эксик сыфатлардан ве маддий 
анълайыштан узакъ бир танърыдыр. 

Бу акъикъаткъа таянып, Къурани Керим, Эхли Китапнынъ 62 пейгъ- 
амберлигинден эвель де олса, догъры ёлдан сапмагъанларнынъ къурту- 
лушкъа ирише биледжеклерни бойле бильдире: 




«Шубесиз, иман эткенлер яни еудийлерден, христианлардан ве 
саабийлерден Аллаһкъа ве ахирет кунюне, хакъкъынен инанып, са- 
лих амель ишлегенлер ичюн, Рабблери къатында мукяфатлар бар. 
Олар ичюн ич бир къоркъу ёкътыр. Олар гъам чекмейджеклер.» (эль- 
Бакъара, 62) 

Расулюллах -салляллаху алейхи ве селлем- бутюн заман ве мекян- 
ларгъа сонъ пейгъамбер оларакъ ёлланылгъаны ичюн, озюнден эвель 
кельген бутюн динлер укюмсюздир, яни кечерликлери къалмагъандыр. 
Бунынъ ичюн Аллаһкъа иман этип, Азрети Пейгъамбер -салляллаху 
алейхи ве селлем-ге иман этмемек куфюрдир. Бу себепнен, бугуньки 
Эхли Китапнынъ диндар инсанлары юкъарыдаки аети керименинъ ты¬ 
шындадыр. 

Акъидеден сонъ, бир динни яшаткъан дигер хусуслар ибадет аяты ве 
муамеляттыр 63 . Ислям дини низамлы бир ибадет аятыны кетирди, инсан- 
лара мунасебетлерни (муамелят) акъ, адалет ве ахлякъ темеллери узерине 
текрар къургъан ве джезаларны да ичине алгъан бир укъукъ мейдана ке- 

62 Эхли Китап - Еудий ве Христианлар. 

63 Муамелят - къуллар арасындаки мунасебетлерни тертиплеген Исламий къанунлар. 

- 

тиргендир. Бахиранынъ дини христианлыкъта исе, ибадет аяты денъиш- 
тирильген. Муамелят ве укъубат 64 исе, мевджут дегильдир. 

Дигер бир хусус, Пейгъамберимиз, Къураннынъ бильдиргени ве та- 
рихнынъ да шаат олгъаны узьре, «Уммий» эди, яни окъума-язма бильмей 
эди. Аети керимеде бойле буюрыла: 

«Сен бундан эвель не бир язы окъур, не де элинънен оны язар 
эдинъ. Ойле олса эди, батылгъа уйгъанлар шубе дуяр эдилер. Ёкъ, 
о (Къуран) озьлерине илим берильгенлернинъ юреклеринде (ерлеш- 
кен) ап-ачыкъ аетлердир. Аетлеримизни анджакъ залымлар биле- 
биле инкяр этерлер». (эль-Анкебут, 48-49). 

Фахри Кяинат -салляллаху алейхи ве селлем-, Бахира иле корюшкен- 
де, он эки яшында эди. Бахираньшъ янында пек аз бир заман къалгъан ве 
пек аз корюшкен эди. Бу алда, уммий бир баланынъ, алты биньден чокъ 
аетни къыскъа бир заманда эзберлеп, йигирми секиз йыл афызасында 
тутмасы ве къыркъ яшындан сонъ, бир анда буларны анълатмагъа башла- 
масы мумкюн дегильдир. Кене бу шартларда Ислям киби мукеммель ве 
алемшумуль бир динни огренип, о диннинъ ибадет, муамелят, укъубат ве 
ахлякъ низамларыны ортагъа къоймасынынъ мумкюн олмагъаныны эр 
бир акъыл саиби къолайлыкънен къабул этер. 

Шает Бахира бу акьикъатларны биле эди исе, не ичюн озю теблигъ 
этип, пейгъамберлигини илян этмеди ве бу ич танымагъаны бир балагъа 
быракъты. 

Айрыджа, Бахиранынъ тили ибранийдже, Къурани Керим исе, эде- 
бий ве ачыкъ арапчадыр. Аллаһ Тааля бу киби тюшюнджелер акъкъында 
бойле буюра: 

64 Укъубат — джезалар укъукъы. 

«Шубесиз, биз оларнынъ: «Къуранны онъа анджакъ бир инсан 
огрете», дегенлерини бильмектемиз. Озьлерине нисбет эткен ша- 
хысларнынъ тили ябанджыдыр. Албуки, бу (Къуран) ап-ачыкъ бир 
арапчадыр». (эн-Нахль, 103) 

Айны заманда, Къурани Керим бу тильдеки устюнлигинен, джа- 
хилие шаирлерине мейдан окъуйджакъ къадар, илери бир севиедедир. 
Затен, Исра суресининъ 88-инджи аетинде бойле дениле: 


I015" 


«Де ки: Ант олсун, бу Къурангъа бир бенъзегенни ортагъа къой- 
макъ узьре, инсу джин бир ерге кельселер, бир-бирилерине дестек ол- 
салар да, онъа бенъзегенни ортагъа кетирип олмазлар». (эль-Исра, 88) 

Бунынънен берабер, Расулюллах -салляллаху алейхи ве селлем-нинъ 
Бахиранен корюшмеси эснасында, янларында пек чокъ Къурейшли муш- 
рик бар эди. Әгер де шаркъиятчыларнынъ бу фикирлеринде азачыкъ акъ- 
икъат пайы олса эди, пейгъамберликнинъ ильк куньлеринден итибарен, 
аятларыны Аллаһнынъ Расули -салляллаху алейхи ве селлем-ни инкяр ве 
Онъа душманлыкъкъа адагъан мушриклернинъ, бу адисени илери суре- 
рек, итираз этювлери иджап этер эди. Албуки, Къурейшли мушриклер бу 
хусуста бир сёз биле сёйлемегенлер. Чюнки, бу идданынъ ич бир аслы ве 
акъикъаты олмагъаныны чок яхшы билине эди. 


Хильфуль фудуль 

Арам айларда япылгъан дженклерге араплар арасында «Фиджар 
Дженклери» дениле эди. Фиджар дженклери дёрт дефа олгъан эди. Къурейш 
ве Кинане къабилелеринен, Хевазин арасында мейдангъа кельген дёртюн- 
джи Фиджар дженкинде Пейгъамбер -салляллаху алейхи ве селлем- де бу¬ 
лу нгъан эди. 


О, эр заман ялынъыз Хакънынъ, акълынынъ ве мазлумнынъ янын¬ 
да ер алгъандыр. Бу муаребеге, йигирми яшларында экенде, эмджеле- 

ринен берабер иштирак эткен, факъат ич кимсенинъ къаныны тёкмеген. 
Ялынъыз душман сафларыңдай атылгъан окъларны топлагъан ве эмдже- 
лерине берген. (Ибн-иХишам, I, 198; Ибн-и Сад, I, 126-128). 

Бу дженктен къайткъан сонъ, арам айлардан бири Зилькъаде айында, 
йеменли Зубейд къабилесинден бир адам, сатмакъ макъсадынен, Меккеге 
тиджарет малы кетирген эди. Къурейш илери кельгенлеринден Ас бии 
Ваиль бу малны о адамдан сатын алды, анджакъ парасыны бермеди. Бу 
адам Абдуддар, Махзум, Джумах, Сехм ве Адий б. Къаб огъуллары киби 
Меккенинъ илери кельген аилелерининъ буюклерине мураджат этип, яр¬ 
дым этмелерини истеди. Факъат олар, бу мазлумгъа ярдым этеджек ерде, 
Ас бии Ваильни къорчалап, адамны азарладылар. 

Чаресизлик ичинде къалгъан адам, Къурейшнинъ илери кельгенлери- 
нинъ Кябенинъ чевресинде отургъан бир вакъытта, Эбу Къубейс дагъына 
чыкъаракъ, багъыра-багъыра шиир окъуды, огърагъан зулум ве акъсыз- 
лыкъны илян этерек, ярдым истеди. Ярдым ичюн биринджи арекет эткен 
зат Пейгъамбер Эфендимизнинъ эмджеси Зубейр олды. Къурейшнинъ 
илери кельгенлеринен бирликте, Абдуллах бии Джуданнынъ эвинде то- 
пландылар. 

Абдуллах оларгъа софра азырлады. Сонъра «Ким олса-олсун, Меккеде 
зулумгъа огърагъан кимселернинъ акъкъыны алгъангъа къадар, залымгъа 
къаршы мазлумны къорчаламакъ» акъкъында ахтлаштылар. Денъизлерде 
бир къыл парчасыны ыслатаджакъ къадар сув булунгъадже ве Хира ве 
Себир дагълары еринде тургъанджа, бу ахтларына садыкъ оладжакълары- 
на емин эттилер. 

Хильфуль-фудуль джемиети, ильк оларакъ, Ас бии Ваильден 
Зубейдли адамнынъ акъкъыны алмакънен арекетке башлады. Даа сонъра 
да Меккеде зулумгъа ве акъсызлыкъкъа огърагъан пек чокъ кимсенинъ 
ярдымына къошты, адалетни тиклемек ичюн, гъайрет этти. (Ибн-и Кесир, 
элъ-Бидае, II, 295-296; Ибн-и Сад, I, 128-129). 

Расулюллах -салляллаху алейхи ве селлем-нинъ джахилие девринде 
бегенип, къатылгъан бир джемиет «Хильфуль-фудуль»дир. Чюнки, бу, бир 
адалет джемиети эди. Зулум ве акъсызлыкъкъа мани олмакъ ичюн къурул- 
гъан эди. Бу джемиет акъкъында нубувветтен сонъ, бойле буюрдылар: 

- 

«Абдуллах бин Джуданынъ эвинде эмджелеримнен. бирликте 
Хилъфулъ-фудулъде азыр булундым. О меджлистен о къадар мемнюн 
олдым ки, онынъ ерине манъа къызыл девелер (арап ичюн дюньяда энъ 
къыйметли шей) берильсе, о къадар севинмез эдим. О анълаишагъа шим- 
ди чагъырылсам, кене иджабет этер эдим». (Ибн-и Кесир, эль-Бидае, н, 295). 


Расулюллах Эфендимизнинъ тиджарий аяты 

Меккелилер аятларыны тиджаретнен огърашаракъ кечире эдилер. 
Тиджарет керванлары иле къомшу мемлекетлерден кетирген малларыны 
Меккеде откерильген аджылыкъ ярмалыкъларында сатар, Меккеде етиш- 
тирильген малларны да къомшу мемлекетлерге алып барып, сата эдилер. 

Аллаһнынъ Расули -салляллаху алейхи ве селлем-, яшлыгъын- 
да эмджелеринен берабер тиджарет керванларына къатылгъан, Сурие 
ве Йеменге ёлджулыкъ эткен эди. Пейгъамбер Эфендимиз даа сонъра, 
Азрети Хатидженинъ малларыны Йеменнинъ «Джуреш» базарына эки 
кере тиджарет сефери япкъан ве эр сефер ичюн онъа уджрет оларакъ, би¬ 
рер ЯШ Ве Эркек деве берИЛЬГеН ЭДИ. (Хаким, III, 200/4834). 

Варлыкъ Нуры, Азрети Хатидженинъ керваныны Тихамедеки 
«Хубаше» базарына да алып баргъан эди. Бу ёлджулыкъкъа Азрети 
Хатидженинъ хизметчиси Мейсеренен чыкъкъан эдилер, о ерден Тихаме 
къумашы кетирип, Хаким бин Хизамгъа саттылар ве бол къазанч эльде 
эттилер. 

Аллаһнынъ Расули -салляллаху алейхи ве селлем-: 

«Мен Хатиджеден даа хайырлы бир ортакъ корьмедим», - деп, оны 
макътап, япкъан ишининъ къаршылыгъыны зиядесинен бергенини ифаде 
ЭТКен. (Халебий, I, 221, Айний, X, 104). 


Эмджеси Эбу Талиб, бир кунь Пейгъамбер Эфендимизге: 



«Эй, къардашымнынъ огълу! Мен факъыр бир адамым. Къытлыкъ 
ве къургъакълыкъ бизде не сермия, не де тиджарет быракъты! Бир тид¬ 
жарет керваны Шамгъа кетмеге азырлана. Хатидже бинт-и Хувейлид де 
бу керваннен бирликте малларыны алып кетеджек бир адам къыдыра 
экен. Онынъ, сен киби, эмин, темиз ве вефакяр бир инсангъа чокъ их- 
тияджы бар. Сени тиджаретине векиль япмасы ичюн озюнен лаф этсек, 
яхшы олур. Садакъатынънынъ себеби иле, Сени башкъасындан устюн 

тутаджагъыны тюшюнем. Аелында Шам тарафларгъа кетменъни де исте- 
мейим. Еудийлерден бир зарар келювинден къоркъам. Анджакъ, башкъа 
чаремиз де ёкъ,» - деди. 

Варлыкъ Нуры иле эмджесининъ арасында олып кечкен субет, Азре- 
ти Хатиджеге етишкенинен: 

« -Мен Мухаммеднинъ буны истейджегини бильмей эдим!» - деди. 
Аман Алемлернинъ Эфендисине хабер ёллайып, башкъаларына берге- 
нинден даа зияде уджрет къаршылыгъанда тиджарет мальшы Шамгъа 
алып кетмесини теклиф этти. 

Зира, Азрети Хатидже, Эфендимиз -салляллаху алейхи ве селлем- 
нинъ сонъ дередже ишанылгъан, догъру сёзлю ве гузель ахлякъ саиби 
бир инсан олгъаныны ЧОКЪ ЯХШЫ биле ЭДИ. (Ибн-и Хишам, I, 203; Ибн-и Сад, I, 
129; Ибн-и Кесир, элъ-Бидае, II, 297). 

Хидает нуры Эфендимиз -салляллаху алейхи ве селлем-, 
Хатидженинъ ярдымджысы Мейсере иле бирликте ёлгъа чыкъты. Азрети 
Хатидже Мейсереге: 

«Мухаммедге ич бир хусуста итираз этме! Сёйлегенлерининъ ич би- 
рине къаршы чыкъма!» - деп, тенбиеде булунды. 

Ёлда мал юклю девелерден экиси ёрулып, артта къалгъанынен, 
Мейсере девелернинъ вазиетинден къоркъты. Чапаракъ Фахри Кяинат 
Эфендимизнинъ янына барып, вазиеттен хабер берди. Сервер-и Алем 
Эфендимиз эллерини девелернинъ аякълары узерине къойып, сыйпагъ- 
ан сонъ, девелер чапмагъа башладылар ве бокюререк, керваннынъ огюне 
кечтилер. 

Кервандакилер буны корьгенлеринен, Эфендимизнинъ хизметине ве 
оны къорчаланмасына чокъ дикъкъат косьтердилер. (Диярбекрий, 1,262). 

Султануль-Энбия -алейхи экмелют-техая- Эфендимиз, аяты боюн- 
джа тиджарий мунасебетлердеки ортакъларына ве дигер инсанларгъа 
нисбетен сонъ дередже дюрюст даврангъандыр. Бир кимсеге сёз берген- 
де, оны не фияткъа олса-олсун, ерине кетиргендир. Ибн-и Аббас -радиал- 
лаху анхума-, Эфендимизнинъ аятыны энъ индже нокъталарына къадар 
бильген бир киши оларакъ, бойле деген: 

- 

«Расулюллах -салляллаху алейхи ве селлем- бир шей сойлегенинде, 
ОНЫ муакъкъакъ япар ЭДИ.» (Бухари, Шехадат, 28). 

Саиб бии Эбис-Саиб -радиаллаху анх- да бойле анълатмакътадыр: 

«Аллаһ Расулининъ янына бардым. Асхаб-ы Кирам мени макъта- 
магъа ве акъкъымда гузель шейлер айтмагъа башладылар. Расулюллах 
-салляллаху алейхи ве селлем-: 

«Мен оны сизден даа яхшы таныйым!» - буюрды. 

Мен де бунынъ узерине: 

«Догъру сёйлединъ! Анам, бабам санъа феда олсун. Сен меним 
ортагъым эдинъ, эм де не яхшы ортакъ эдинъ! Не къаршы къояр эдинъ, 
не де мунакъаша этер эдинъ!» - дедим.» (Эбу Давуд, Эдеб, 17/4836; Ибн-и Мадже, 
Тиджарет, 63). 

Онъа эль-Эмин ве эс-Садыкъ сыфатларыны бердирген пек чокъ ади- 
се ве мисаллерден бирини Абдуллах бин Эбиль-Хамса -радиаллаху анх- 
бойле анълата: 

«Пейгъамберликтен эвель Расулюллах -салляллаху алейхи ве сел¬ 
лем- иле бир алыш-вериш япкъан эдим. Онъа борджландым, бираз бекле- 
се, аман кетиреджегиме сёз берип, о ерден айырылдым. Факъат берген 
сёзюмни унуткъаным. Анджакъ учь кунь сонъ, берген сёзюмни хатырлап, 
анълашкъан еримизге бардым, оны о ерде беклеген вазиетте корьдим. 

Эминлик ве садакъатнынъ аддине барылмаз уфкъынынъ зирвесинде 
олгъан Расули зи-шан -салляллаху алейхи ве селлем-, мени азарламайып, 
садедже: 

«Эй, деликъанлы! Манъа захмет бердинъ! Учь куньдир мында сет 
беклейим,» - деди. (Эбу Давуд, Эдеб, 82/4996). 

Онынъ даа нубуввет кельмеден эвель косьтергени бу ве бунъа бенъ- 
зеген ульвий хусусиетлер, бир-биринден гузель, ибретли ве икметлидир. 
Затен, булар анджакъ бир пейгъамбер намзетинде корюне билир эди. 

Аллаһ Тааля тилесе эди, Хабиб-и Эдибине балалыгъындан итибарен 
рызыкъ пешинде къошмадан, бир аят яшата билир эди. Факъат икмет-и 
иляхий, Аллаһ Расулининъ озь эль эмегинен рызкъыны къазанаракъ, ая- 
тыны девам эттирмесини ве умметине орьнек олмасыны истегендир. 

Бунынъ ичюн, Пейгъамбер -салляллаху алейхи ве селлем- де: 

«Ич бир кимсе асла озь къазанчындан даа хайырлы бир рызыкъ аша- 
магъандыр», буюргъанлар. (Бухари, Бую, 15; Энбия, 37). 

Айрыджа, инсанларгъа ребер оладжакъ бир шахсиет кечимини, этра- 
фындакилернинъ береджек бахшыш ве эдиелерге багълы къалынджа, да- 
васыньшъ инсанлар назарында ич бир тюрлю къыймети олмаз. 

Затен, Аллаһ бутюн пейгъамберлерине: 


(_$ у>г\ ё)1 у?\ у» а!1р 

«Бунъа къаршы сизден ич бир уджрет истемейим. Меним эд- 
жримни береджек анджакъ алемлернинъ Раббидир», демелерини 
әмир эткен. (эш-Шуара, 109, 127, 145, 164, 180; Юнус, 72; Худ, 29). 

Шаир бойле дер: 

Кимсенинъ лютфине олма талиб, 

Бедели - джевхер-и урриеттир. 

Хабиб-и Экрем -салляллаху алейхи ве селлем- исе, озь къазанчынен 
аятыны девам эттиргени ичюн, инсанларнынъ энъ урь ве энъ сербести эди. 


Рахип Настуранынъ Тесбити 

Азрети Пейгъамбернинъ ичинде булунгъан тиджарет керваны, Шам 
топракъларындан Бусрагъа кельген эди. Салляллаху алейхи ве селлем 
Эфендимиз Бусра базарында рахип Настуранынъ монастыры якъынла- 
рында бир зейтун тереги астында къонакъладьшар. Настура Мейсерени 
таный эди. Онъа: 

«Эй, Мейсере! Шу терекнинъ алтындаки зат кимдир?» - деп сорады. 
Мейсере: 

«Бу Къурейш къабилесинден бир заттыр!» -деди. 

Рахип: 

«Козьлеринде бираз къырмызылыкъ бармы?» - деп сорады. 
Мейсере: 

- 

«Эбет, козьлеринде девамлы къырмызылыкъ булуныр!» - деди. 
Настура: 

«Иште О, пейгъамберлернинъ сонъкисидир! Кешке мен онынъ пейгъ- 
амбер оларакъ ёлланыладжакъ замангъа етише бильсе эдим!» - деди. (Ибн- 
и Сад, I, 130-156; Ибн-и Кесир, эль-Быдайе, II, 297-298). 

Керван Меккеге къайтмакъ узьре Бусрадан чыкъты. Мейсере, 
сыджакъ шиддетленген вакъытларда, эки мелекнинъ Пейгъамбер 
Эфендимизни кунештен кольгелендиргенине корьди. Нетиджеде буюк 
бир кярнен Меккеге къайттылар. (Ибн-и Сад, I, 130, 156-157) 

Азрети Хатидже иле эвлилиги 

Мейсере, Шам ёлджулыгъы эснасында корьгени алельхусус вакъиа- 
ларнен, Пейгъамбер Эфендимизнинъ сурет ве алларыны, къайтып кель- 
генде Азрети Хатиджеге тафсилятлы бир шекильде анълатты. Бунынъ 
узерине Хатидже валидемиз де Алемлернинъ Эфендиси иле эвленмеге 
истеди. 

Азрети Хатидженинъ аркъадашы Нефисе бинт-и Умеййе, бу эвлили- 
гининъ насыл олгъаныны бойле анълатыр: 

«Хатидже бинт-и Хувейлид беджерикли, гъайретли, сагълам ха- 
рактерли ве шерефли бир ханымдыр. Къавмининъ эркеклери онынънен 
эвленмек ичюн джан атар эди. Лякин Азрети Хатидже, Фахри Кяинат 
-салляллаху алейхи ве селлем- Эфендимизнинъ характер ве шахсиети- 
не хайран эди. Азрети Мухаммед -алейхисселям- Шам тиджаретинден 
къайткъан сонъ Хатидже, озюнен эвленмек истейип истемейджегини 
анъламакъ макъсадынен мени Онъа йиберди: 

«Эй Мухаммед! Сен не ичюн эвленмейсинъ?» деп сорадым. 

«Мадди имкяным ёкъ экенде насыл эвлене билирим?» деди. 

«Әгер имкянынъ олса мал, шереф ве гузеллик саиби бир къадыннен 
эвленирсинъми?» деп сорадым. 

«Ким бу къадын?» деди. 

«Хатидже!» дедим. 

«Санъа коре бу мумкюнми?» деди. 

- 

«О ерини манъа быракъ!» дедим. 

«О алда, мен де сенинъ дегенини янарым!» деди. 

Аман кетип вазиетни Хатиджеге бильдирдим.» (Ибн-и Сад, 1,131) 

Азрети Хатидже, Нефисе Хатуннынъ мудждеси узерине Расули Экрем 
-салляллаху алейхи ве селлем- Эфендимизге эвленме теклифинде булунды. 
Алемлернинъ Эфендиси бу вазиетни эмджеси Эбу Талибге хабер берди. Эбу 
Талиб, Азрети Хатидженинъ эмджеси Амр бин Эседге кетти ве къудалыкъ 
этти. 

Эбу Талиб ве Азрети Хатидженинъ эмдже огълу Варакъа бин 
Невфель, къаршылыкълы никях хутбеси окъудылар. Даа сонъра Амр, 
аякъкъа турый: 

«Эй Къурейш джемааты! Шаат олунъыз ки мен Хатидже бинт-и 
Хувейлидни Мухаммед бин Абдуллахкъа никяхладым!» деди. (Диярбекри, 
I, 264; Якуби, П, 20) 

Расулюллах -салляллаху алейхи ве селлем- Азрети Хатиджеге мехир 
оларакъ 20 дане ЯШ деве берди. (Ибн-и Хишам, I, 206; Ибн-и Әсир, Усдуль- гъабе, I, 23) 

Варлык Нуры, эвленгенинде 25 ятларында эди. Шерефли ханымы 
Азрети Хатидже, малы ве джаны иле Онъа янъы бир кучь къайнагъы 
олды. Бахытлы къадын Азрети Хатидже, Варлыкъ Нурындан он беш яш 
буюк, балалы-чагъалы ве тул бир къадын эди. 

Шерефли бир къорантагъа менсюп олгъан Азрети Хатиджеге, юксек 
ахлякъы себебинден, Ислямдан эвель «Афифе» ве «Тахире», Ислямдан 
сонъра да, «Хатиджетуль-Кубра» денильген эди. (Ибн-и Сад, VIII, 14-15.) 

Аллаһ Расули -салляллаху алейхи ве селлем-: «(Ахиретнинъ) энъ 
хайырлы къадыны Мерьем бинти Имрандыр. (Дюньянынъ) энъ хайыр- 
лы къадыны исе, Хатидже бинти Хувейлиддир», деп буюргъан. (Бухари, 
Менакибуль-Энсар, 20; Муслим, Фезаилюс-Сахабе, 69). 

Расулюллах -салляллаху алейхи ве селлем-нинъ бу эвлилигинден, 
онынъ нефсаний арзу-истеклерине мейиль берген бир инсан олмагъаны- 
ны, атта оларгъа ичде дегер бермегени анълашыла. Ойле олса эди, Аллаһ 
Расулининъ озюнден буюк, тул бир къадыннен дегиль, даа яш бир кимсе- 
нен эвленмеси керек олыр эди. Анджакъ, Аллаһнынъ Расули эвленеджек 

- 

къадында яшлыкъ, гузеллик киби фаний шейлер ерине, шереф, фазилет 
ве ахлякъ киби ульвий сыфатлар арагъан. 

Аллаһ Расулининъ бирден зияде эвленюви ве бунынъ 
икметлери 

Расулюллах -салляллаху алейхи ве селлем- элли беш яшларындан 
сонъ бирден чокъ къадыннен эвленгендир. Онынъ эр бир эвлилигининъ 
пек чокъ себеп ве икметлери бар. Дженабы Хакънынъ: 



«Ант олсын ки, Расулюллах, сиз ичюн, Аллаһкъа ве ахирет ку- 
нюне къавушмакъны умют эткенлер ве Аллаһны чокъ зикр эткенлер 
ичюн, гузель бир орьнектир.» (эль-Ахзаб, 21.) деп такъдим эткен бир ин¬ 
сан акъкъында, су-и-занда булунмакъ ве атта ифтиралар атмакъ, джаил- 
ликтен башкъа, фена ниет ве динден узакъ булунмакънынъ аляметидир. 

Зира Раббимиз, бизге Севимли Пейгъамберимизни эр бир хусуста 
орьнек косьтергендир. Буларнынъ энъ башында кельгени ве энъ муими 
аиле аятыдыр. Биз бу ерде Пейгъамберимизнинъ эвлилик аятынынъ бутюн 
сааларыны ве дигер бутюн ханымларыны анълатаджакъ дегильмиз. Бу, бир 
инсан оларакъ бизим кучюмизнинъ устюнде оладжагъы киби, сатырлары- 
мыз да бунынъ ичюн етмез. Ялынъыз бу эвлиликлернинъ белли башлы ва- 
сыфларыны сайсакъ етерли ве догъру бир къанаатке эришермиз. 

- Расулюллах -салляллаху алейхи ве селлем- яшлыкъ девринен алякъ- 
алы иффет ве намустан башкъа бир шей билинмемектедир. Бу, Мекке хал- 
къы тарафындан къоюлгъан «Эль-Эмин» 65 исминде къолай анълашыла 
билир. Кене мушриклер, Пейгъамбер олгъаныны сойлегенинден итиба- 
рен, вефат эткенге къадар, ич бир вакъыт Аллаһ Расули акъкъында бойле 
чиркин бир ифтирада булунмагъанлар. Пейгъамбер Эфендимиз, Мекке 
деври боюнджа бир кере эвленген. Азрети Хатидже анамызнен олгъан бу 
эвлилик вакътында Пейгъамберимиз 25 яшында, Азрети Хатидже анамыз 
да 40 яшында, тул ве эвлят саиби эди. 25 йыл девам эткен бу эвлилик 


65 Эль-Эмин - ишанчлы, эмниетли, эмин киши. Пейгъамбер эфендимизнинъ лакъабы. 

аяты боюнджа Аллаһ Расули башкъа бир къадыннен эвленмеди. Албуки, 
арапларнынъ урф-адетлеринде башкъа къадынларнен эвленмесине изин 
бар эди. 

- Пейгъамберимизнинъ экинджи эвлилиги Хатидже анамызнынъ ве- 
фатындан сонъ, кене ихтияр ве тул бир къадын олгъан Азрети Севденен 
олды. Азрети Севденинъ къоджасы, Хабешистан иджретинден сонъ, о ерде 
вефат эткен ве Азрети Севде ялынъыз къалгъан эди. Акърабалары да му- 
сульман олгъаны ичюн, онъа баскъы япа эдилер. Пейгъамбер Эфендимиз, 
ялынъыз къалгъан бу мухтереме ханымны къувандырмакъ макъсадынен 
онынънен эвленген. 

- Мединеге иджретнен яп-янъы бир девир башламакъта эди. О, -сал- 
ляллаху алейхи ве селлем- бир Пейгъамбер олмакънен берабер, янъы къу- 
рулгъан девлетнинъ башы ве къоманданы эди. Девирлерге ве эр чешит ин- 
санларгъа даветини энъ гузель шекильде етиштирмеси керек олгъан бир 
тербиеджи эди. Бу васыфларнынъ эвлиликлерине де тесир эткени, чокъ 
къолай бир шекильде фаркъ этилир. Онынъ эвлиликлери диний, ичтима- 
ий, икътисадий ве ахлякъий бир чокъ себеп ве икметлерге эсаслана эди. 

- Пейгъамберимизнинъ къадынлары арасында ялынъыз Азрети 
Айше яш ве бакире эди. Яшы кучюк олгъанына бакъмадан, чокъ зе- 
кий ве анълайышлы олгъан Айше анамыз саесинде, къадынларгъа аит 
фыкъхий къаиделер огрениледжек, Пейгъамберимизнинъ вефатындан 
тахминен элли-алтмыш йыл кечкенге къадар бу фыкъхий меселелер би- 
ринджи агъыздан асхаб-ы кирамгъа, оларнынъ къадын ве къызларына, 
атта торунларына етиштириледжек эди. Салляллаху алейхи ве селлем 
Эфендимиз: «Динимизнинъ учте бирини Айшенинъ эвинден огренинъ!» 
(Дейлемий, II, 165/2828) буюраракъ, бу акъикъаткъа ишарет эткен. Чюнки, 
Пейгъамбермизден энъ чокъ хадис ривает эткен (муксирун) 7 адам- 
дан бири Азрети Айше, 2210 хадис ривает эткендир. Булардан 194-и эм 
Бухари, эм де Муслим тарафыңдай бирликте (Муттефекъун алейх ола- 
ракъ) икяе этильген. 

Айрыджа, Расулюллах -салляллаху алейхи ве селлем-, саесинде, 
бу эвлилик весилесинен, достлукълары чокъ эвеллерден башлангъан, 
Азрети Эбу Бекирнен бир акърабалыкъ багъы да къураджакъ эди. 

- Тыпкъы бу ёлнен, Пейгъамберимиз Азрети Умернинъ къызы 
Азрети Хафса иле эвлилигинде де, бу акърабалыкъ багъыны козьде тут- 

къан эди. Азрети Омер, къоджасы Бедирде яраланып шеит олгъан Хафса 
валидемизни, сырасынен Азрети Эбу Бекир ве Азрети Османнен никях- 
ламакъ истеген, факъат оларнынъ бу теклифи къаршылыкъсыз къалды- 
рылгъаны ичюн, ынджынгъан эди. Ниает, иджретнинъ учюнджи йылын- 
да Пейгъамберимиз Азрети Хафсанен эвленди. Ве бу эвлилик эски до- 
стларнынъ арасыны да тюзельтти. 

- Пейгъамбер Эфендимизнинъ Азрети Зейнепнен эвлилиге исе, 
энъ чокъ тартышылгъан ве пек чокъ икметлери олгъан бир эвлиликтир. 
Чюнки, Пейгъамберимиз, аласьшынъ къызы Зейнепни, онынъ чокъ гонъ- 
ли олмагъанына рагъмен, азат къулы Зеиднен эвлендирген ве, бойледже, 
«зенгин-факъыр, асиль-къул» айырувыны йыкъып, инсанларнынъ бир 
таракънынъ тишлери киби олгъаныны, энъ якъын инсанлар вастасынен 
косьтерген. Даа сонъра бу эвлилик, Зейнеп валидемизнинъ ве сой-сопла- 
рынынъ исрарлы къаршы чыкъмаларынен даянылмайджакъ алгъа кельген 
эди. Къоджасы Зейд, айырылмакъ ичюн Аллаһ Расулине япкъан мураджа- 
аты нетиджесиз къалгъан эди. Анджакъ, Зейд бу алгъа даянамайып, со- 
нъунда Зейнептен айырылгъан эди. 

Даа сонъра куньлернинъ биринде назиль олгъан аетлерде (эль-Ахзаб, 
37) аласынынъ къызы Зейнепнен Пейгъамбер Эфендимизнинъ эвленюви 
әмир этильген. Бойлеликнен Пейгъамберимиз, джахилие деврининъ «эв- 
лятлыкънынъ къадынынен эвленмек ясагьы»ны, бу татбикъатнен ортадан 
къалдыргъан ве «озь эвлят»нен «эвлятлыкънынъ» бир-биринден фаркъ- 
лы олгъаныны ортагъа къойгъан. 

Бу адисе акъкъында «Азрети Пейгъамбер Зейнепнинъ гузеллигине 
мефтун олып, онынънен эвленгендир» шеклинде эмиш-демишлер шу ху- 
сусларны корьмезден кельмектедир: 

а) Зейнеп, Пейгъамберимизнинъ аласынынъ къызыдыр. 
Балалыгьындан берли оны дефаларджа корьген. 

б) Пейгъамберимиз, Зейд иле эвлендирмеден эвель эвлилик теклиф 
этсе, Зейнеп валидемиз буны севе-севе къабул этер эди ве эвленмесине де, 
ич бир маниа ёкъ эди. Аксине, Варлыкъ Нуры, оны башкъа бирисинен эвлен- 
дирди ве Зейднинъ айрылма талапларыны да дефаларджа ред эткен эди. 

Къыскъасы, Ислям укъукъынынъ базы къаиделери, Пейгъамбер 
-салляллаху алейхи ве селлем-нинъ уйгъуламасына бинаен къурулмасы 

ичюн ве бу къаиделер акъкъында диний бир делиль олмасы ичун бутюн 
бу вакъиалар олмасы керек экен. 

- Хайбердеки Еудий буюгининъ къызы Сафие валидемизнен эвли- 
лиги исе, еудийлернен мевджут мунасебетлерни, бир акърабалыкъ багъы 
къураракъ тюзельтмек ичюндир. Яни сиясий бир гъаеге багълыдыр. 

- Бир къабиле буюгининъ къызы олгъан Джувейрие -радиаллаху 
анха- нен эвлилиги де бинълернен дженк эсирининъ бир анда урриетке 
къавушмасына ве бу весиле иле хидаетлерине себеп олгъандыр. 

- Аллаһ Расулининъ Эбу Суфьяннынъ къызы Умму Хабибенен эвлили- 
гинде исе, бу дертли мумине ичюн бир лютфтир. Зира, Умму Хабибенинъ 
къоджасы Хабешистанда динден дёнген ве озю де чокъ къыйын шартлар 
алтында къалгъаны алда, динини къорчалагъан ве о заман Меккенинъ лиде- 
ри олгъан бабасы Эбу Суфьянгьа мураджаат этмеген эди. Пейгьамбер -сал- 
ляллаху алейхи ве селлем- Эфендимиз оны имаесине алып, онынънен эв- 
ленген ве бу шекильде оны имаесиз къалувдан къуртаргъан. Айны вакъытта 
бу эвлилик себебинден, Мекке мушриклеринен мусульманлар арасындаки 
душманлыкъ да азалгъан эди. 

Расули Экрем, ялынъыз шехветий арзуларыны къандырмакъ ичюн 
эвленген олса эди, Мединеде мухаджир ве энсарларнынъ етишкен ве чокъ 
дюльбер къызлары бар эди. Эр мусульман, къызыны Пейгъамберге бер- 
мекни шереф саяр, къызлар да «Пейгьамбер зевджеси» ве «мусульман- 
ларнынъ анасы» олмагъа джанларыны берир эди. Факъат Расули Экрем 
бу ёлгъа ич мураджаат этмеген эди. 

Иште, бутюн бу ве бунъа бенъзеген бир чокъ диний, ахлякъий, 
ичтимаий ве сиясий себеплерден ве Ислям укъукъында къадынларны 
алякъадар эткен хусусларда етерли дереджеде бильгили, теджрибели, 
пишкин инсанларгъа олгъан ихтиядж себебинен, Аллаһ Расули Дженабы 
Хакънынъ изини ве эмиринен, бирден зияде къадынгъа эвленгендир. 

Зира, базы фыкхий меселелерде ялынъыз бир къадыннынъ къанаа- 
ты етерли олмай. Бутюн икълим, тарих ве заманларны ичине аладжакъ 
олгъан Ислямнынъ, хусусан, къадын ве аиленен багълы укъукъ къаиде- 
лери бир инсандан там оларакъ бизге келип етамаз эди. Бунынъ устюне о 
къадыннынъ Пейгьамбер -салляллаху алейхи ве селлем- Эфендимизден 
эвель вефат этмейджеги хусусында да, кимсе кефиллик бералмаз эди. Бу 

ал исе, Ислямда къадын укъукъынынъ там манасынен мейдангъа келип 
оламайджагъыны косьтере эди. 

Пек чокъ меселе бар ки, къадынлар буны эркектен сорамагъа ута- 
ныр; факъат айны меселени бир апайгъа раатлыкънен сорар. Бу себепнен 
Ислям джемиетининъ эр вакъыт етишкен, бильгили, мусульман кьадын- 
ларгъа ихтияджы бар. Аджеба Пейгъамбер -салаллаһу алейхи ве селлем- 
нен бирликте яшагъан, меселелерни догъру Ондай огренген ве Онынъ 
ильтифатлы назарларына мухатаб олгъан зевджелеринден даа бильгили 
бир къадын олурмы? 

Бутюн булардан башкъа, бу къадынларнынъ зухд ве такъва 66 аятлары 
бизге ве балаларымызгъа энъ гузель орьнектир. 

«Расулюллах -салляллаху алейхи ве селлем-нинъ чокъ эвлилиги 
шимдики инсанлар ичюн бир орьнек олурмы?» шеклинде бир суаль бе- 
рильсе, бунъа бойле джевап бер иле билир: 

Пейгъамбер Эфендимизнинъ озь шахсынен алякъалы базы дав- 
ранышлары, умметине мисаль дегильдир. Чюнки О, бир диннинъ ильк 
темсильджиси, къуруджусы, уйгъулайджы ве Аллаһнынъ эльчиси ола- 
ракъ чокъ фаркълы бир мертебеде эди. Бу себептен, башкъа инсанлар- 
дан фаркълы бир шекильде ялынъыз, озюне хас оларакъ, эр гедже техед- 
жудке турмасы фарз къьшынгъан. Бир къач кунь ифтар этмейип, ораза 
тутмасына (савм-ы висал) изин берильген, О ве къорантасынынъ зекят 
къабул этмеси ясакълангъан эди. Бутюнлей диний, ичтимаий ве сиясий 
себеплерден япкъаны 4-тен зияде эвлиликлер де, Ислям алимлерининъ 
бераберликте къабул эткенлерине коре, умметине орьнек дегильдир. 

Теаддуд-и зевджат 67 акъкъында динимизнинъ укюмине кельгенде: 

Эвеля шуны ифаде этмек керек ки, чокъ эвлиликни Ислям башлат- 
магъан, анджакъ мевджут низамгъа, белли сынъырлар къойгъан ве тю- 
зельткендир. Ислямдан эвель, эвлиликте сайы оларакъ сынъырлав ёкъ эди. 
Ислям буны әсас къаиде оларакъ «дёрт»нен сынъырлагъан. Адалетнинъ 
темин этильмейджегинден сакъынгъангъа исе, «бир» къадыннен эвлен- 
мекнинъ даа яхшы олгъаныны бильдирген. 

66 Зухд - алчакъ гонъюллилик, я да дуньядан вазгечмек, дунья нийметлерине эмиет бер- 
мемек. Такъва — Аллах къоркъусы. 

67 Теаддуд-и зевджат - бирден чокъ къадыннен эвленмек. 

Экинджиси, дёрт къадыннен эвленмек, бутюн муминлер ичюн бир 
«әмир» дегиль, базы алларда танылгъан бир рухсеттир. 68 Бу рухсет, дженк, 
хасталыкъ, сакъатлыкъ, узун заманлы айрылыкълар, имае ве башкъа бир 
чокъ себеп нетиджесинде къоранталарнынъ парчаланмамасы, къадын- 
ларнынъ саипсиз ве хамийсиз къалмамасы ичюн тадбикъ этильмекте- 
дир. Меселя, бала догъурмагъан я да физик-биологик оларакъ догъура- 
майджакъ бир къадыннен эвленген бир киши, о къадыннен айрылмайып, 
экинджи бир къадын даа ала билир. Бойле заруретлер девам этмесинен, 
къоранталар чокълаша биле, амма бу сайы «дёрт»нен сынъырлангъандыр. 
Бойледже, бир къорантанынъ йыкъылувьшдан чыкъаджакъ маддий ве ма- 
невий зарарлар энъ азгъа тюшюрильген. 

Акъикъатен дженк корьген бир мемлекетте, бирден чокъ эвлилик- 
ни тешвикъ этмек, азалгъан сайыны чокълаштырмакъ ве фаишеликнинъ 
огюни къапатмакъ ичюн, бир зарурет алына келе билир. Бунынъ мисал- 
лери кечмиште корюльгени киби келеджекте де ортагъа чыкъа билир. 
Инсан огълу яшагъан вакъытча онынъ саадет ве селяметини темин эт- 
мекнен мукеллеф олгъан Ислямда, бу шекильде кечиджи себеплернинъ 
ортагъа чыкъышынен, кечиджи укюмлернинъ тадбикъ имкяны, бу «рух- 
сат»лар ёлунен ачылгъандыр. Бу къаиденинъ аятны раатлаткъан ве та- 
биий шекильде девам этмесине себеп олгъан тесири, ялынъыз эвлилик 
ичюн дегиль, эр саада кечерлидир. 

Иште бу кейфиет, Ислямнынъ эр вакъыт ве эр ерде аятий заруретлер- 
ни къаршылай биледжек бир васыфта олгьаныны косьтермектедир. 

Бирден чокъ (дёртке къадар) эвленген эркеклерге де къадынлары 
арасында «адалетни темин этмек» вазифеси юкленгендир. Акс алда, 
Аллаһнынъ азабындан хабердар этильгенлердир. Чюнки, аети керимеде: 

Эльмалылы Мухаммед Хамди Эфенди бу хусусны бойле ачыкълар: «Бирден чокъ къа- 
дьшнен эвленмеге келиндже: Бунынъ әсас итибарынен ялынъыз бир рухсет олгъаны ве 
мубах къылынгъаны корюнмектедир. Акъсызлыкъ этиледжек олса исе мекрух олад- 
жагъы хусусунда да сойленеджек бир сёз ёкътыр. Бунынънен берабер ает, бирден чокъ 
къадыннен эвленменинъ базен мендуб ве атта ваджип олгьаныны бильдирмектен де 
узакъ дегильдир. Буны да истер эркеклер ве истер къадынлар ичюн фухуш ве зина 
къоркъусынынъ оладжагъы алларда арамакъ керек.» (Хакъ Дини Къуран Дили, II, 
1290). 

«Әгер (велиси олгъанынъыз мал саиби) етимлеринъизиинъ акъ- 
ларына риает эталмамакътан къоркъсанъыз (оларнен эвленменъиз 
де), бегенгенинъиз башкъа къадынлардан экишер, учер, дёртер ханым 
никяхланъыз. (Амма эгер) акъсызлыкъ япмакътан къоркъсанъыз, бир 
дане алынъыз; я да саип олгъан (джариелеринъиз)нен къанаатленинъ- 
из. Бу, адалеттен айырылмаманъыз ичюн энъ уйгъуныдыр», буюргьан- 
дыр. (эн-Ниса, 3) 

Башкъа бир аети керимеде де: 


^ ^ / ^ ^ ^ Ъ & ' л о Л 0 ' Л° ' 

«Не къадар узерине тюшип огърашсанъыз да, къадынлар ара¬ 
сында адиль давранмагъа кучь етиштиралмазсынъыз; бунынъ ичюн 
бирисине тамамен къапылып да, дигерини унутылгъан оларакъ 
быракъманъ. Эгер араны тюзельтир, гунахтан сакъыныр исенъиз, 
Аллаһ шубесиз, чокъ багъышлайыджы ве мерхаметлидир», буюр- 
гъандыр. (эн-Ниса, 129) 

Пейгъамбер Эфендимиз де: 

«Бир эркекнинъ никяхында эки къадын. олып да, араларында адалет- 
ли олмаса, къыямет кунюнде бир тарафы фельдж оларакъ тирильти- 
лир», буюргъан. (Ибн-и Мадже, Никях, 47) 

Бунен берабер, эркекнинъ бирден чокъ эвленмек акъкъыны кьулла- 
нувы, къадыннынъ никях эснасында огге сюреджек шартнен сынъырлан- 
дыра билир. Бу да къадынларнынъ бир акъкъыдыр 69 . Яратыштаки иляхий 
гъаени дикъкъаткъа алмадан, ялынъыз тюз бир мантыкънен бакъылса, 
къадыннынъ да бирден чокъ къоджасы олгъаны макъул корюльсе биле, 
бу догъру дегильдир. Чюнки, бу такъдирде догъаджакъ баланынъ сою 


69 Хайреддин Къараман, Мукъаесели Ислам Укъукъы, Истанбул, 1996,1, 290. 

ихтиляфлы олур. Кимге нисбет этильмеси лязим олгъаны билинемез. Бу 
себептен «фуджур» денильген бу эвлиликке, ич бир дин ве диний олмагъ- 
ан ич бир укъукъ системасы иджазет бермегендир, Ислямиет де изин бер- 
мез. Буйдан да гъайры, Ислям, бу сой тайин этювдеки инджеликлер се- 
бебинен, къадын къоджасындан айрылгъанда, янъы бир эвлилик япмадан 
огюне, бир муддет беклеме меджбуриетини къояр. Бугуньки инсан кьа- 
нунларнынъ итибаргъа алмагъаны бу акъикъат да Ислям шериатынынъ 
инсан вакъиасыны энъ догъру бир шекильде дегерлендирип, укюмге 
багъламасынынъ бир нетиджесидир. 

Бутюн бу шартлар козь огюнде тутулса, Ислям, аятнынъ эр саасыны 
ве эр тюрлю вазиетни тюшюнип, «теаддуд-и зевджат»къа изин бергени- 
нинъ икмети анълашыла билир. Керчектен о, ялынъыз сагълам олгъанлар- 
нынъ дегиль, къарт ве кучсизлернинъ де, динидир. Ислям, ялынъыз тынч 
заманларнынъ дегиль, истисналы ве къыйын заманларнынъ да динидир. 
О, ялынъыз раат заманларнынъ дегиль, сыкъынтыларынен бирликте зор 
заманларнынъ да, динидир. О, ялынъыз эркекнинъ дегиль, козетильме- 
си зарур бутюн акълары ве ихтияджларыны къорчалаяракъ къадыннынъ 
да, динидир. Аиленинъ себепсиз ерде йыкъылмасына, бала-чагъанынъ 
ёкъсуллукъ ве фелякетке огърамасына козь юммайджакъ къадар шахс ве 
джемиетни тюшюнген, инсанлыкънынъ иффетини ве шерефини къорча- 
лагъан екяне диндир. 

Пейгъамберимизнинъ Зейд бин Харисени азат 70 этип 

эвлятлыкъкъа алувы 

Зейд бин Харисе, секиз яшында экенде Бени Къайн атлы аскерлери 
тарафындан япылгъан баскъында къачырылып, Укъаз панайырына кети- 
рильген эди. Хаким бин Хизам оны, аласы Азрети Хатидже ичюн дёрт юз 
дирхемге сатын алды. Алемлернинъ Эфендиси Зейдни корьгенинен: 

«Бу къул меним олса эди муакъкъакъ оны азат этер эдим!» Буюрды 
Азрети Хатидже: 

«О заманъ сенинъ олсун!» - деди. 

Пейгъамбер Эфендимиз де оны аман азат этти. (Ибн-и Хишам, I, 266; 
Ибн-и Сад, III, 40) 

70 Азат этмек - урь быракъмакъ, къуллыкътан урриетке чыкъармакъ. 

- 

Зейднинъ бабасы огълунынъ гъайб олгъанына зияде кедерленген ве 
оны къыдырмагъа чыкъкъан эди. Зейднинъ Меккеде олгъаныны хаджы- 
лардан бильгенинен, аман къардашынен берабер келип, Алемлернинъ 
Эфендисини тапты. Зейднинъ беделини теклиф этип фият хусусында ин¬ 
сафлы олмасыны истеди. Эфендимиз: 

«Бундан башкъа ёлу оламазмы?» - буюрды. 

«Недир о?» - дедилер. 

Фахри Кяинат-салляллаху алейхи ве селлем-: 

«Оны чагъырынъ ве сечювде сербест быракъынъ! Әгер сизни сечсе, 
ич бир бедель одеменъизге керекмей! Әгер мени сечсе, Валлахи, меннен 
къалмакъ истеген кишини быракъмам!» буюрды. 

«Сен бизге нисбетен чокъ инсафлы даврандынъ, буюк лютюф ве их¬ 
санда булундынъ!» Деп, мемнюниетлерини косьтердилер. 

Зейд исе: 

«Валлахи, эй, Әмин! Мен сенден башкъа кимсени сечмем! Сен, мен 
ичюн ана ве баба макъамындасынъ. Мен анджакъ сенинъ янында кьалы- 
рым,» - деди. 

Баба ве эмджесининъ ялварувларындан сонъ да: 

«Мен, бу заттан ойле шейлер корьдим ки, ич бир вакъыт кимсени 
Онъа денъиштирмем. Ондан ич бир вакъыт айырылмайджам!» - деди. 

Варлыкъ Нуры Зейднинъ садакъатыны корьген сонъ, элинден тутып, 
Кябеге алып барды ве: 

«Эй инсанлар! Шаат олунъыз, ки Зейд меним огълумдыр, мен онъа 
варисим, о да манъа варис оладжакъ 71 » - деп оны эвлятлыкъкъа алды. 

Зейднинъ бабасы ве эмджеси буны корьген вакъытларында, гонъюль 
раатлыгъы ичерисинде мемлекетлерине къайттылар. (Ибн-и Хишам, I, Ибн-и 
Сад, III, 42). 

Зейднинъ къардашы Джебеле бин Харрисе -радиаллаху анх- бойле 
анълата: 

71 О куньден сонъ Зейдге, Зейд бин Мухаммед деп айтылмагъа башланды. Бу ал Ахзаб 
суресининъ 5 ве 40-нджы аетинден эвлятлыкъ муэссисеси ёкъ этилгенге къадар девам 



этти. 

«Пейгъамбер -салляллаху алейхи ве селлем-ге келип: 

«Эй, Аллаһнынъ Расули къардашым Зейдни меннен берабер елла», 
дедим. 

«Иште, озю бу ерде. Әгер сеннен кетеджек олса, мен маниа олмам», 
буюрды. 

Анджакъ Зейд: 

«Эй, Аллаһнынъ Расули! Мен сенден башкъа кимсени сечмем,»- 
деди. 

Даа сонъра къардашым Зейднинъ корюшлери менимкинден даа 
ДОГЪру ОЛГЪаНЫНЫ КОрЬДИМ Ве аНЪЛаДЫМ.» (Тирмизи, Менакиб, 39/3815). 

Эфендимизнинъ Азрети Алини янына алувы. 

Эбу Талибнинъ маддий вазиети зайыф, къоранта азалары баягъы 
чокъ эди. Бу себептен, сыкъынты ичинде эди. Пейгъамбер Эфендимиз 
эмджеси Азрети Аббаскъа барып: 

« Эмджеджигим! Билесинъ ки, къардашынь Эбу Талибнинъ къо- 
рантасы чокъ къалабалыкъ. Инсанлар къытлыкъ ве ачлыкъ ичинделер, 
къыйналып шуралар. Айды, Эбу Талибнинъ янына кетейик ве онен лаф 
этейик. Огъланларындан бирини мен яныма алайым, бирисини де сен ал! 
Бойледже онынъ юкюни аз да олса енгиллештирейик!» - деди. 

Аббас -радиаллаху анх- бу алидженап теклифни къабул этти ве берабер 
Эбу Талибнинъ янына бардылар. Бу теклифке джевап оларакъ о: 

«Акъильни манъа быракъыныз, о бирлеринден истегенинъизни 
озюнъизге ала билирсинъиз!» - деди. 

Бунынъ узерине Мухаммед -алейхисселям- Алини, эмджеси Аббас 
да, Джаферни алды. 

Азрети Али пейгъамберлик берильгенге къадар, Варлыкъ Нурынынъ 
ЯНЫНДа еТНШТИ. (Ибн-и Хишам, 1,264). 


Пейгъамберимизнинъ эвлятлары 

Фахри Кяинат -салляллаху алейхи ве селлем-нинъ АзретиХатиджеден 
Къасым, Абдуллах, Зейнеп, Рукъийе, Умму Гульсум ве Фатиме дюньягъа 

- 

кельди. Биринджи огълунынъ Къасым олгъаны ичюн, Пейгъамбер 
Эфендимиз -алейхи-с саляту ве-с селям- ге «Эбуль-Къасым» 72 лагъабы 
берильгендир. 

Къасым эки яшында экенде вефат этти. 

Расулюллах -салляллаху алейхи ве селлем-нинъ башкъа огълу 
Абдуллахкъа, Ислям девринде дюньягъа кельгени ичюн, Тайиб ве Тахир 
де деп айтылгъан эди. (Ибн-и Сад, 1,133). О вефат эткенден сонъ, Къурейш 
мушриклеринден Ас бии Ваил, Пейгъамбер Эфендимиз акъкъында: 

«Быракъынъыз оны! О, эбтер, несли девам этмейджек бир адамдыр. 
Ольгенден сонъ, ады анъылмаз. Сиз де артыкъ ондай къуртулур ве раат- 
лыкъкъа къавушырсынъыз,» - деди. 

Бунынъ узерине Аллаһу Тааля Кевсер суресини эндирди: 


^4*^1 уь О^ОО 01 ^ ОХ;^ ,у ^53! -°Ь с-1 01 


(Расулим!) Шубесиз, биз санъа Кевсерни 73 бердик. Шимди сен 
Раббинъе къуллыкъ эт ве къурбан чал. Шубесиз санъа богъуз эткен, 
асыл сонъу кесик олгъандыр,. (эль-Кевсер, 1-3) (Ибн-и Сад, III, 7; Вахиди, с. 494). 

Аллаһ Расулининъ огълу кучюк яшта вефат эткен сонъ, Азрети 
Хатидже -радиаллаху анха-: 

«Эй, Аллаһнынъ Расули! Баламнынъ сюти ташты. Кешке Аллаһ 
онынъ омюрини, сют деврини тамамлагъангъа къадар узатса эди!» - деди. 
Бунынъ узерине Пейгъамбер -салляллаху алейхи ве селлем-: 

«О сют деврини дженнетте тамамлайджакъ!» буюрды. 

Азрети Хатидже валидемиз: 

«Я Расуляллах! Шает буны (кесен кес оларакъ) бильсе эдим, бала- 
нынъ олюми назарымда енгиллешир эди!?» - деди. 

72 Эбу-ль Къасым - Къасымнынъ бабасы. Пейгъамберимизнинъ лакъабы. 

73 Кевсернинъ келиме манасы, чокълукъ, пек чокъ шей, эр шейнинъ чокъу демектир. 
Кевсер келимеси - пейгъамберлик, Къуран, Ислам, хайыр, бахт, шефаат, намаз ве 
Пейгъамбер Эфендимиз -салляллаху алейхи ве селлем-нинъ муджизелери оларакъ теф- 
сир этильгендир. Сахих риваетлерге коре Кевсер - Азрети Пейгъамбернинъ дженнет- 
теки хавузыдыр. Къыямет куню бу хавузнынъ янында Азрети Мухаммеднинъ уммети 
топланаджакъ. (Бухари, Тефсир, 108) 

- 

Фахри ЬСяинат -салляллаху алейхи ве селлем-: 

«Истесенъ, Аллаһкъа дуа этешш де, санъа онынъ сесини эшитти- 
рейим», - буюрды. 

Анджакъ Хатиджетуль-Кубра -радиаллаху анха-, теслимиет ве са- 
дыкълыкъ васфыны бир даа косьтерип: 

«Ёкъ, я Расулюллах! Мен Аллаһ ве Расулини тасдикъ этем (инанам),» 
- ДеДИ. (Ибн-и Мадже, Дженаиз, 27) 

Аллаһ Расулининъ дёрт къызы бар эди. Энъ буюклери Азрети Зейнеп 
эди. О догъулгъанда Фахри Кяинат -алейхисселям- отуз яшында эди. Даа 
СОНЪ Азрети РукъиЙе ДОГЬулды (Диярбекри, I, 273-274) 

Рукъийеден сонъ Азрети Умму Гульсюм, ондай сонъ да Азрети 
Фатиме догъулды. Расулюллах -салляллаху алейхи ве селлем- бу вакъ- 
ытта отуз беш яшында эди ве Кябе янъыдан инша этильмекте эди. (Ибн-и 
Сад, VIII, 19-26) 

Сонъ оларакъ, хиджрий секизинджи йылда Марие валидемизден 
Эфендимизнинъ огълу Ибрахим дюньягъа кельди. Ибрахимге эбе анай- 
лыкъ япкъан Умму Рафининъ къоджасы Эбу Рафий, догъумны Аллаһ 
Расулине муджделеди. Бу хаберден чокъ севинген Расулюллах -салляллаху 
алейхи ве селлем- онъа бахшышлар берди. Янындакилерге де: 

«Бу гедже бир огълум догъулды, онъа атам Ибрахимнинъ адыны 
бердим,» - буюрды. (Муслим, Федаил, 62) 

Ибрахим, он еди я да он секиз ай яшагъан сонъ, вефат этти. (Асри 
Чубукъчы, ДИА, «Ибрахим» мд. XXI, 273-274) 


Кябеде хакемлик 


Меккеде бир сель кечкен эди. Бу сельден Кябе баягъы зарар корьген 
эди. Бунынъ узерине къабилелер оны тамирлемек ичюн омуз-омузгъа ча¬ 
лыштылар. 


Кябени, темелине къадар йыкъып, янъыдан къурмагъа къарар берди- 
лер. Бу сырада, бир гемининъ шиддетли фыртынадан, Меккенинъ якъын- 
ларындаки Шуайбе лиманында, къарагъа чарпып парчалангъаны хабери- 
ни алдылар. Геми йымшакъ тюз таш, кересте ве темир киби иншаат маль- 

земеси ташый эди. Барып гемидеки тахталарны сатын алдылар. Кябени 
йыкъув ве къурув ишлерини къуранен чекип пайлаштылар. 

Къурейшлилер Кябенинъ озьлерине тюшкен тарафларыны йыкъып, янъ- 
ыдан япмагъа башлайджакъ вакъытларында, Эбу Вехб бин Амр турды ве: 

«Эй Къурейш джемааты! Кябенинъ къуруджылыгъына, къазанчла- 
рынъызнынъ темиз ве элял олмагъаныны къарыштырманъ! Онъа не арам 
ёлдан къазанылгъан мал, не фаиз парасы, не де бирисинден акъсыз ола- 
ракъ алынгъан пара къошулмасын!»- деди. (Ибн-и Хишам, П, 210; Ибн-и Кесир, 
эль-Бидае, II, 305). 

Къурейшлилер, Кябени йыкъсалар азапкъа огърайджакъларындан 
къоркъкъанлары ичюн, къарарсыз бир алда эдилер. Араплар арасында 
мевджут олгъан Кябеге нисбетен тазим ве урьмет, Ибрахим -алейхиссе- 
лям-нынъ шериатындан муафаза этилип келинген бир мукъаддес эманет 
эди. Къурейш джематынынъ буюклеринден Велид бин Мугъире: 

«Сизнинъ Кябени йыкъувдаки гъаенъиз недир? Яхшылыкьмы, ёкъса 
яманлыкъмы?» - деп сорады. 

«Эльбетте яхшылыкъ!» - дедилер. 

Велид: 

«Эй, къавмым! Сиз Кябени йыкъмакънен оны янъыдан къурмакъ ис- 
темейсинъизми? Аллаһ Тааля тюзельтиджилерни эляк этмез!» - деди ве 
Кябени йыкъмагъа энъ эвель о башлады. Дигерлери де онъа уйдылар! 
(Абдурразакъ, V, 319). 

Кябенинъ диварларыны бир сыра таш, бир сыра да ахшап багълама 
киришлеринен оререк юксельттилер. Варлыкъ Нуры да Кябенинъ тами- 
рине эмджеси Аббас иле берабер иштирак этти. Сыра Хаджер-и Эсведни 
ерине къоймагъа кельгенде, эр къабиле бу шерефли вазифени озю япмакъ 
истегени ичюн, араларында къавгъа чыкты. Араларында серт тартышма- 
лар ве чекишмелер башлады. Меселе асед ве ихтираскъа чевирильди. Аз 
къалды къан тёкюледжек эди. Абдуддар огъуллары, ичи къан толу бир ча- 
накъ кетирдилер, ольгенге къадар дёгюшмек узьре Адий бин Къаб огъул¬ 
лары иле анълашма яптылар ве дженклешмеге азырландылар. Еминлерини 
къуветлендирмек ичюн, эллерини къан толу чанакъкъа батырдылар. 
Къурейшлилернинъ бу аллары дёрт я да беш гедже девам этти. 

Ниает, Къурейшлилернинъ энъ къарты олгъан Эбу Умейе юксек сесле: 

«Эй, къавмым! Биз ялынъыз хайыр истемектемиз, яманлыкъ исте- 
меймиз. Сиз бу хусуста къызгъанчлыкъ ярышына кирменъиз. Быракъынъ 
къавгъаны! Мадем ки, бу меселени озьара чёземедик, Харемнинъ 74 къа- 
пысындан ильк киреджек затны арамызда хакем тайин этейик. Укюмине 
де разы олайыкъ!» - диерек, элинен Месджид-и Харамнынъ Бени Шейбе 
къапусыны косьтерди. 

Ве о анда Алемлернинъ Эфендиси, Харемниниъ къапусында корюн- 
ди. Эр кесни татлы бир кулюмсеме къаплады. Кельген Мухаммеду-ль 
Әмин эди. 

Чюнки, Пейгъамбер Эфендимиз Къурейшлер арасында яшагъандан 
берли, кечкен эр бир кунь, Онъа олгъан севгилери, урьмет ве сайгъыла- 
ры даа да артты. Атта, бир деве сояджакъ олсалар биле, Сервер-и Алем 
Эфендимизни арар эдилер. О да келип, ишлерининъ берекети ичюн олар- 
гъа дуа этер ЭДИ. (Абдурраззакъ, V, 319; Ибн-и Кесир, эль-Бидае, П, 304) 

Бу себептен, Къурейшлилер оны корер-корьмез: 

«Иште, эль-Эмин! Арамызда Онынъ хакем олмасына разымыз!» - де- 
дилер. 

Онъа меселени анълаттылар. О да, эр къабиледен бир киши сеч- 
ти ве усьтюндеки эльбисесини чыкъарып, ерге серди. Сонъра Хаджер-и 
Эсведни ридасынынъ устюне къойдырып, сечкен адамларнынъ эр бирине 
бир уджуны туттырды. Мубарек ташны бирликте котердилер. Варлыкъ 
Нуры да оны озь эллеринен ерине ерлештирди. Бойледже, къабилелер 
арасында чыкъа биледжек дженкке маниа олды. (Ибн-и Хишам, 1, 209-214: 
Абдурраззакъ, V, 319) 

Онынъ бу ферасетли давранувы, ахлякъынынъ эришильмейджек 
мукеммеллиги ве бунынъ киби юксек хусусиетлер, Оны «Султану-ль- 
Энбия» дереджесине юксельтеджек нубувветнинъ, даа билинмеген 
аляметлери эди. Бельки, Меккеде догьуп-буюген Мухаммед Мустафа - 
салляллаху алейхи ве селлем-нинъ небий оладжагъы даа билинмей эди, 
амма, тевхидден айырылмагъан базы юксек дереджели къуллар тарафын- 




74 Харем къапысы - Месджид-и Харамнынъ къапысы. 

дан Ахырзаман Небисининъ келеджеги бильмекте ве вакътынынъ якъын- 
лашкъаны да, ис этильмекте эди. Къусс бин Саиде булардан бири эди. 

Къусс бин Саиденинъ хитабы 

Къусс бин Саиде, Ийад къабилесининъ буюги олып, Иса -алейхиссе- 
лям-нынъ дининде, бир танърыгъа инангъан, шаир бир инсан эди. Онынъ 
мешур Укъаз ярмалыкъында, араларында Азрети Пейгъамбер -саллялла- 
ху алейхи ве селлем- де булунгъан бир джемааткъа япкъаны, пейгъамбер- 
лер ёлланмасыны анълаткъан шу хитабы чокъ ибретлидир: 

«Эй, инсанлар! 

Келинъиз, динъленъиз, акъылынъызда тутынъыз; ибрет алынъыз! 

Яшагъан олер, ольген чюрюр, оладжакъ олур. Ягъмур ягъар, отлар 
осер; балалар догъар, аналарнынъ-бабаларнынъ ерини тутар. Сонъра 
эписи ёкъ олып кетер. Вакъиаларнынъ арды кесильмез; эписи бир-бири- 
ни такъып этер. 

Дикъкъат этинъ, айткъанларыма къулакъ асынъ! Коктен хабер бар; 
ерде ибрет алынаджакъ шейлер бар! Ер юзю яйылгъан бир тёшек, кокюзю 
юксек бир таван. Йылдызлар юрер, денъизлер токътар. Кельген къалмаз, 
кеткен кельмез. Аджеба, кеткенлер о ерде мемнюн олгъанлары ичюнми 
къалалар, ёкъса алы къонулып да, юкъугъа далалар?.. 

Емин этем, Аллаһнынъ къатында бир дин бар ки, шимди кутькен ди- 
нимизден даа севимлидир (Ислям динине ишарет этмекте). 

Ве Аллаһнынъ келеджек бир Пейгъамбери бардыр ки, кельмеси пек 
якъындыр. Онынъ кольгеси башынъыз устюне тюшти. Не гузель о ким- 
сеге ки, Онъа иман этип де, О да онъа хидает эйлее! Вай о бахтсызгъа ки, 
Онъа исьян мухалефет эйлее! 

Языкълар олсын омюрлерини гъафлет ичинде кечирген умметлерге! 

Эй, инсанлар! 

Гъафлеттен сакъынынъ! Эр шей кечиджидир, анджакъ Дженабы Хакъ 
бакъыйдыр 75 . Бирдир, ортагъы ве ярдымджысы ёкътыр. Табыньшаджакъ 
одыр. О догъмагъан ве догъурмагъан. 

Эвель келип-кечкенлерден бизлер ичюн ибрет чокътыр. 


75 Бакъый - къалыджы. 

Эй, Ийад къабилеси! Къана, бабаларынъыз ве деделеринъиз? Къана, 
донатылгъан кашанелер ве таштан эвлер япкъан Ад ве Семуд? Къана, 
дюнья варлыгъына гьурурланып да къавмине «Мен сизнинъ энъ буюк 
Раббинизим» деген Фираун ве Немруд? 

Бу ер, оларны дегирменинде чекти, тоз япты. Кемиклери биле чюрип 
дагъылды. Эвлери де йыкъылып, изсиз къалды. Мемлекетлерини шим- 
ди копеклер шенълендирмекте. Сакъын олар киби гъафлетте олманъ. 
Оларнынъ ёлуна тюшменъ. Эр шей фаний, анджакъ Дженабы Хакъ бакь- 
ыйдыр. 

Олюм озенининъ киреджек ерлери бар, амма чыкъаджакъ ери ёкъ- 
тыр!.. Кучюк-буюк, эр кес кочюп кете. Эр кеске олгъан манъа да оладжакъ.» 
(Бейхакъий, Китабу-з-Зухд, II, 264; Ибн-и Кесир, эль-Бидае, II, 234-241; Хейсеми, IX , 418) 

Къусс бин Саиде бу гузель сёзлерни сёйлегенде, баас эткен сонъ 
пейгъамбер Азрети Мухаммед Мустафа -салааллааху алейхи ве селлем- 
нинъ о ерде булунгъанындан хабери ёкъ эди. Бир муддет сонъ да вефат 
этти. Анджакъ къабилеси, пейгъамберлик кельгенде, келип Аллаһнынъ 
Расулине иман эттилер. 

Расулюллах -салляллаху алейхи ве селлем- оларгъа: 

«Къусс бин Саиденинъ, Укъаз ярмалыгъында деве узеринде: 
«Яшагъан олюр, ольген чюрюр, оладжакъ олур!» диерек хутбе окъугъаны 
ич де хатырымдан чыкъмаз. Бу хутбени окъуйджакъ кимсе бармы?» - 
буюрдылар. 

Эйет, о хутбени къабилелеринден аман эр кеснинъ окъуя биледжеги- 
ни сёйледилер. Алемлернинъ Эфендиси бунъа чокъ севинди. 

О ерде булунгъан Эбу Бекир -радиаллаху анх- да: 

«Я Расулюллах, о куню мен де о ерде эдим, сёйлегенлерининъ эписи 
эзберимдедир,» - деди ве хутбени башындан сонъуна къадар окъуды. 

Артындан Ийад къабилесинден бириси турып, Къусс бин Саиденинъ 
шиирлерини окъуды. Бу шиирлерде Пейгъамберимизнинъ сою олгъан 
Хашимогъулларындан буюк бир пейгъамбернинъ чыкъаджагъыны 
ачыкъча сёйлемекте ЭДИ. (Ибн-и Кесир, эль- Бидае, п, 234-241) 

Расули Кибрия -салляллаху алейхи ве селлем- Эфендимиз, Къусс 
бин Саиде акъкъында бойле буюргъанлар: 


«Аллаһу Тааля Къусс бин Саидеге рахмет этсин! О къыямет щтю 
айры бируммет оларакъ тирилътеджектир!» (Ибн-и Кесир, эль-Бидае, н, 239) 

Хира магъарасында инзивагъа 76 чекилюв 

Нубуввет-и Мухаммедиенинъ 77 мейдангъа кельмеси якъынлашкъан 
сайын, Расулюллах -салляллаху алейхи ве селлем- сыкъ-сыкъ инзивагъа 
чекилир ве тефеккюр дерьясына далар эди. Вакъты-вакътынен эвинден 
чыкъар, Меккеден узакълашыр, сессиз ве сакин ерлерге догъру кетер 
эди. Бу эснада расткельген тереклер ве ташлар: «эс-Селяму аллейке, я, 
РасулАллаһ!», диерек оны селямлар эдилер. Фахри Кяинат -алейхи экме- 
лю-т тахийят- Эфендимиз аман этрафкъа бакъар, факъат терек ве таштан 
башкъа бир шей корьмез эди. (Ибн-и Сад, I, 157) Нитеким Расулюллах -сал¬ 
ляллаху алейхи ве селлем-: «Мен Меккеде бир таш билем ки, пейгъамбер 
оларакъ ёлланылмадан эвель манъа селям берди. Онынъ ерини шимди де 
билем»- буюргъанлар. (Муслим, Фезаиль, 2) 

Али -радиаллаху анх- та да шойле анълата: 

«Пейгъамбер Эфендимиз иле бирликте Меккеде эдим. Берабер 
Меккенинъ базы ерлерине кеттик. Дагъларнынъ ве тереклернинъ арасын- 
дан кече эдик. Расулюллах -алейхисселям-нен къаршылашкъан бутюн 
дагълар ве тереклер: 

«эс-Селяму аллейке, я РасулАллаһ» дей эдилер. (Тирмизий, Менакиб, 
6/3626). 

Варлыкъ Нуры Рамазан айларында Хира магъарасында 78 бир ай 
итикъафкъа 79 чекилир эди. Бу эснада онъа кельген факъыр ве мискин- 

Инзива - инсанлардан узакъ, ялынъыз къалмакъ. 

Нубуввети Мухаммедне - Азрети Мухаммеднинъ пейгъамберлиги. 

Хира - Расулюллаһ -салляллаху алейхи ве селлем-ге ильк вахий кельген къобанынъ 
исми. Хира дагъы Меккенинъ шимал-и шаркъында 5 километр узакълыкътадыр. 
Джебели Нур исминен билинир. Фахри Кяинат Эфендимизнинъ аятында муим бир 
ер туткъан Хира къобасы, дагънынъ энъ юксек ерининъ бир къач метр ашасындадыр. 
Бу къоба, асылында усть-устюне йыгьылгъан къая блоклары арасында къалгъан 
тунель киби бир бошлукътан ибареттир. Къобанынъ агъызындан Кябе корюне эди. 
Юксеклиги, бир адамнынъ башы тавангъа тиймеден, аякъта тура биледжек къадар, 
кенълиги исе, ерге узана биледжек къадар эди. Бу къоба, Кябени сейир эткен ве 
чевреге аким бир мевкъийде олгъанындан, тюшюнджеге далмакъ ичюн пек гузель 
бир мекян эди. Пейгъамбер Эфендимизден эвель де Меккедеки ханифлер (тек 
Аллаһкъа табынгъанлар) вакъты-вакътынен Хира дагъына чекиле эдилер. Азрети 
Пейгъамбернинъ къартбабасы Абдулмутталиб де булардан бири эди. О, Аллаһнынъ 
барлыгъына, джеза ве мукяфат ери оларакъ ахиретнинъ акъ олгънына инангъан, базы 
вакъытлар Хира дагъындаки магъарагъа чекилип, озюни ибадетке берген эди. (Фуат 
Гюнел, ДИА, «Хира» мд., XVIII, 121-122). 

Итикъаф - Рамазан айынынъ сонъ 10 кунюнде, месджитке къапанып чокъ-чокъ ибадет 
этмек. 

лернинъ къарынларыны тойдырыр, ихтияджларыны къаршылар эди. 
Итикъафтан чыкъкъанда эвине кельмеден эвель, ЬСябени еди я да даа чокъ 
дефа таваф этер эди. (Ибн-и Хишам, 1,253-254). 

Къавмынынъ путларгъа табынгъаныны корьгенинен, олардан узакъ- 
лашмакъны, ялынъызлыкъ ве теналыкъны даа чокъ истер эди. Онынъ бу 
ибадети - тефеккюр этмек ве атасы Ибрахим -алейхисселям- киби, ко- 
клернинъ ве ернинъ укюмдарлыгъындан ибрет алмакъ ве Кябени сейир 
этмектен ибарет эди. (Айний, 1,61; ххгу128) 

Расулюллах -алейхиссаляту весселям- Хирагъа кеткенде ашайд- 
жакъларыны янына алыр эди. Ашы биткенинен, Азрети Хатидженинъ 
янына барыр, ашайджакъ бир шейлер алыр, текрар магъарагъа дёнер эди. 
(Муслим, Иман, 252) 

Хирагъа базан да Азрети Хатидженен берабер де бара эди. (Ибн-и 
Хишам, 1, 254) 

Фахри ЬСяинат -алейхи эфдалюссаляват- Эфендимиз ялынъыз къал- 
гьанда, ышыкълар корер, сеслер эшитир эди. Буларнынъ джин ве кя- 
хинликке алякъалы шейлер олгъаныны зан этерек къоркъар эди. Азрети 
Хатиджеге: 

«- Эй, Хатидже! Кяхин оладжам деп къоркъам. Валлахи, шу путлар- 
дан ве кяхинлерден нефрет эткеним къадар, ич бир шейден нефрет эт- 
мем!»- дер эди, о да: 

«- Эй, эмджемнинъ огълу! 80 Ойле деме! Аллаһ Сени ич бир заман 
кяхин япмаз!..» -диерек, Ону теселли эте эди. (Ибн-и Сад1,195) 

Расулюллах -салляллаху алейхи ве селлем-нинъ инзивагъа чекилип, 
Рабби иле берабер олгъаны Хира, урлукънынъ топракъ астындаки мадже- 
расына бенъзей. Бу ер, инсаниетке эбедиен сыр оларакъ къаладжакъ, бир 
яратылыш мекяныдыр. Иманнынъ урлукълары бу ерде сачылгъан, инса¬ 
ниетке эбедий бир нур олгъан Къурани Керим кене бу ерде инсаниетке 
эдие этильмеге башлангъандыр. 

Азрети Пейгъамбер -салляллаху алейхи ве селлем-ни о къобагъа ёл- 
лагъан себеплер - инсанларнынъ сапыкълыкъ, зулум ве ашшалыкъларын- 

80 «Эмджемнинъ огълу», «Къардашымнынъ огълу» киби табирлер араплар арасында 
кениш къулланылгъан хитап тарзларыдыр. Акърабалыкътан мейдангъа кельген бир 
багъны чокъу заман ифаде этмез эди. 

- 

дан Онынъ гонълюне акс эткен аджылар ве бутюн алемни ичине алгъан 
мерхамети эди. Акъикъатте исе, инсаниетке эбедий бир нур Къураннынъ, 
Аллаһ къатындан Мухаммеднинъ темиз къальби вастасынен инсан анъ- 
лайышына чевирильмеси ичюн бир азырлыкъ саифеси эди. Бу вазиет, юк- 
сек джерьяннынъ топракъламасына бенъзер ки, Аллаһ иле Онынъ Хабиби 
арасында гизли бир сыр оларакъ къалмасы, козьлерден узакъ бир къобада 
мейдангъа кельмеси керек эди. Сырадан къуллар ичюн зорлугъына даян- 
макъ имкянсыз олгъан вахийнинъ агъыр юкюни ташымакъ хусусында, 
яратылышындаки истидатны ачыкъкъа чыкъарув мевсими эди. Тыпкъы 
хам демирнинъ ичиндеки истидат иле челиклешмеси киби... 

Бу сырнынъ худудыны анъламагъа тырышкъан тюшюндже ве оны 
анълатмагъа тырышкъан сёзлернинъ, дагъылып, парчаланмайджагъыны 
тасавур этмек мумкюн дегильдир. 

Расули зи-шан -алейхиссаляту весселям-нынъ Хирада инсанлар- 
дан узакъ турмасы ве даа сонъки девирлерде низамлы оларакъ япкъаны 
итикъафларындан шуны анълаймыз ки, бир мусульман не къадар ибадет 
этсе этсин, базан инсанлардан узакъкъа чекилерек, нефсини эсапкъа че- 
кип, кяинаттаки иляхий къудретнинъ акъышларыны тюшюнмеден там 
манасы иле олгъунлыкъкъа иришемез. Бу эр муминнинъ япмасы керек 
олгъан вазифедир. Инсанларгъа ребер оладжакъ кимселер исе, бойле те- 
феккюр, эеджанланма, дуйгъуланма ве мухасебеге даа да чокъ мухтад- 
ждыр. Къуран ильк аетинден сонъ аетине къадар инсан огълуна тефек- 
кюр тербиеси яптыраракъ, тюшюнджесининъ меркезине Раббине къул 
олмагъа бильмекни ерлештиргендир. Иманны бир лезет алына кетирир, 
бундан сонъ къул эр заман ве эр ерде Аллаһнынъ разылыгъыны арамагъа 
гъайрет этер. Нетиджеде де Иляхий азамет ве къудрет акъышларынынъ 
къальпте пейда олувы иле къул Аллаһкъа якъынлашаракъ, Онъа къавуш- 
магъа наиль олур. 

Мусульман ичюн энъ муим хусусиетлерден бири де мухаббетуллах- 
тыр. 81 Имандан башкъа Аллаһ севгисини къазана бильмекнинъ екяне ёлу, 

81 Расулуллаһ -салляллаху алейхи ве селлем- дуаларында Аллаһ Таалянынъ 
мухаббетини талап ве нияз этерек: 

1_ж -^ ДА- 

;А' т— ; суэ Аһ СУ, А А'- 

«Аллаһым! Сенден севгиньни, сени севгенлернинь севгисини ве сенинъ севгинъе 
етшитиреджек амеллерни талап этем! Аллаһым! Сенинъ севгиньни манъа нефсимден, 

Аллаһнынъ лютф ве ихсанларыны девамлы оларакъ тюшюнмек, Онынъ 
азамет ве къудретини тефеккюр этмек, къальб ве тиль иле Оны бол-бол 
зикр этмектир. 82 Булар исе, дюнья мешгъулиетлеринден там манасынен 
къалбни муафаза этип, ялынъыз къалмакъ ве узлетке чекильмек иле мум- 
кюн олур. 

Бу ерде шуны да ифаде этмек лязимдир ки, инсанлардан узакъ тур- 
макътан макъсат, инсанлардан узакълашмакъ, джемиеттен къачаракъ, 
дагъларны ве къобаларда яшамакъ дегильдир. Бу шекильде яшамакъ, 
Пейгъамбер -салляллаху алейхи ве селлем-нинъ ве асхабнынъ яшайышы- 
на терстир. Расуллуллах-салляллаху алейхи ве селлем-: 

«Инсанлар арасында яшап, оларнынъ сыкъынтыларына къатлангъан 
мусульман, инсанлардан узакъ турып, сыкънтыларына къатланмагъан му- 
сульмандан даа хайырлыдыр.» - буюргъан. (Тирмизий Къыямет, 55) 

Шахсен озю де, къоюн бакъмасы, Фиджар дженки ве Хильфу-ль 
Фудульде иштирак этюви, тиджарий аяты ве Кябенинъ янъыдан къуру- 
лышында фиилен чалышувы киби пек чокъ ишлеринен аятнынъ ичин- 
де олгъандыр. Джемиетининъ бутюн яхшы ишлеринде иштирак эткен, 
яманлыкъларындан исе, узакъ тургъандыр. Ич бир заман яманлыкъкъа 
якълашмагъ айдыр. 

Инсанлардан узакълашмакъ, ялынъыз къалмакъ ве дюнья ишлерин- 
ден чекильмектен макъсат - озь алыны тюзельтмектир. Шифа булмакъ 
ичюн алынгъан илядж, вакътында ве керекли микъдарда олмалыдыр. Акс 
алда файда ерине, зарар береджеги беллидир. (Бути, с. 79-82). 

Балалыкъ ве яшлыкъ деврининъ талили 

Аллаһу Тааля алемлерге рахмет оларакъ эндиреджек Хабибини, 
инсанлыкъ такъвимининъ ильк япрагъындан итибарен, энъ шерефли 

аилемден, малымдан ве сувукъ сувдан даа севгили яп!» буюрмакъта эди. (Тирмизи, 
Деават, 72) 

82 Ибн-и Аббас -радиаллаху анх- \*/\ а1л II р\ \^>\ С «Эй иман эткенлер! Аллаһны 
чокъча зикр этинъ!» (Эль-Ахзаб, 41) аети керимесининъ тефсиринде шойле деген- 
дир: 

«Аллаһ Тааля къулларына фарз къылгъаны эр фарзгъа белли бир худут къойгъандыр. 
Бу хусуста бир узюри олгъанларнынъ да узюрлерини къабул эткендир. Анджакъ зикр 
(Аллаһны анъмакъ) бунынъ тышындадыр. Аллаһ Тааля онынъ ичюн сонъунда бара 
биледжек бир худут да таин этмегендир. Акъылыны гъайып этмектенлерден башкъа, 
зикирни терк эткен ич бир кимсенинъ узюрини къабул этмез. Инсанларгъа эр ал ве ва- 
зиетлеринде Озюни анъмаларыны әмир эткендир.» (Табери, XXII, 22; Къуртуби, XIV, 
197) 

ве энъ темиз сойлардан сюзерек, варлыкъ алемине кетиргендир. Бу ис¬ 
тисналы несеби, башкъаларындан пек чокъ джиэттен устюн къыларакъ, 
Хабибининъ бутюн аталарыны озь заманларынынъ урьметке ляйыкъ 
шахслары япкъан. Шаир буны бойле тильге кетире: 

Гуль олгъаннынъ аслы гульдир, 

Пейгъамбернинъ несли гульдир. 

Ильки инсан ве ильки пейгъамбер Азрети Адем -алейхисселям-дан 
итибарен, бутюн пейгъамберлерден, Онъа иман этип, келеджегини муд- 
жделегенлери хусусында ант алынгъан ве келеджегини хабер берген пек 
чокъ хадисе мейдангъа кельгендир. 

Бойледже, Аллаһ Тааля, инсанлыкъкъа йибереджек пейгъамберини 
бутюн аляметлеринен инсанларгъа танытты ве къулларынынъ Онъа иман 
этмесини къолайлаштырды. 

Аллаһ, Оны ана-бабасындан оксюз ве етим къалдырмасынен тербие- 
сини озю япкъан ве энъ гузель бир шекильде тербие эткендир. Зайыфлыкъ 
ве кучьсюзликнинъ энъ илери дередже олгъан бу етимлик алыны Онъа 
косьтеререк, келеджекте озюне эманет этиледжек инсанларгъа нисбетен 
мерхамет, шефкъат ве ярдымда энъ юксек нокътагъа юксельмесини му- 
рад эткен. 

Хабибининъ «джахилие»нинъ эр тюрлю яманлыкъ ве чиркинлигин- 
ден муафаза этерек, аят саифесине энъ уфакъ бир леке биле къондыр- 
магъан ве юдже ахлякъны Онынъ устюнде косьтерген. 

Инсанлар Оны сыдкъ, эманет, ихляс, мерхамет, инфакъ 83 , ахтке вефа 
киби, ахлякъий васыфларынен; зекя, фетанет киби устюнликлеринен та- 
ныгъан, эр тюрлю ишлеринде онъа ишангъанлар. Аллаһу Тааля, эйи ве 
гузель эр шейни, бутюн устюнликлерни онда топлагъан, душманлары 
биле онынъ гузель ахлякъыны инкяр этип олмагъанлар. Атта вахий ве 
пейгъамберлик кельмеден эвель, онъа «эль-Эмин» исмини берген эдилер. 
Къурейшнинъ илери кельгенлери арасында ойле юксек бир дереджеге 
саип олгъан ки, бизге буны энъ ачыкъ шекильде Кябедеки хакемлиги 
косьтермектедир. Расулюллах -салляллаху алейхи ве селлем- сёйлегенде 
сёзюнинъ догърулыгъындан озюнен бир иш япылгьанда, ахлякъынынъ 

83 Инфакъ — Аллах ёлунда малыны ве джаныны арджламакъ. 

- 

гузеллигинден, ярдым истегенде ве онъа итимад этильгенде, самимиет- 
нинъ устюнлигинден асла шубе этмез эдилер. 

Аллаһу Тааля Оны табиат итибарынен, энъ мукеммель бир инсан 
оларакъ яраткъан ве яшаткъан. Зира, о, бутюн инсанлар ичюн энъ гу- 
зель бир орьнек оладжакъ ве оларны хидает ёлуна алып бараджакъ эди. 
Чюнки инсанлар, шурет ве мевкъиден даа зияде инсанынъ табиатына та- 
аджипленир ве мефтун олурлар. Дахийлерни такъдирлерлер факъат, юк- 
сек табиатлы олгъан инсанларнынъ артындан кетерлер. 


❖ 

НУБУВВЕТНИНЪ МЕККЕ ДЕВРИ 


Вахийнинъ Башлангъычы: Садыкъ Тюшлер 

Алемлернинъ бар олмасына себепчи Пейгъамбер Эфендимиз, темиз 
бир генчлик ве ульвий бир аиле аятынен сергилеген мустесна мукеммел- 
ликлернинъ артындан къыркъ яшында экенде, пейгъамберлик рутбесине 
наиль олды. Къыркъ яшына алты ай къалгъанда, иляхий къудрет, Онъа 
Меккедеки Хира магъарасыны мукъаддес бир мектеп оларакъ ачты. 

Гизли джерьян эткен иляхий дерслерни алгъаны, бу талим дерсхане- 
синде, китап, дефтер ве къалемге итиядж дуймадан, Рабби иле озю ара¬ 
сында эбедий бир сыр олгъан дерслерни алды. Вахийге азырланды. 

Бу азырлыкънынъ ильк алты айлыкъ саифеси, акъыл черчевемизге 
сыгъа бильген джеэти иле «руя-и-садыкьа 84 »лар суретинен кечкендир. Яни 
Расулюллах -салляллаху алейхи ве селлем-, гедже не корер исе, о, куньдюз 
айнен керчекленир эди. Азрети Айше -радиаллаху анха- шойле буюрмакъ- 
та: 

«Небий Экрем Эфендимизге кельген вахий, юкъуда руя-и салиха 
(садыкъа) шеклинде башлагъандыр. Корьген эр тюш, сабах айдынлыгъы 
киби ачыкъ-сечик керчеклешир ЭДИ.» (Бухари, Бедуль - Вахий, 3) 

Пейгъамберлик чокъ буюк ве агъыр бир вазифе олгъаны ичюн, бу 
вазифеге башламадан эвель, Пейгъамбер Эфендимизнинъ азырланмасы 
ичюн Джебраиль -алейхисселям- онъа эвеля тюшлеринде кельмеге баш¬ 
лады. 

Алькъаме бин Къайстан ривает олгьанына коре, пейгьамберлерге эн- 
дирильген хаберлер, әмир ве ясакълар, башта тюш оларакъ бериле эди, даа 
сонъра да вахий оларакъ эндирильди. (Ибн-и Кесир, эль-Бидае, III, 55) 

Бу себепле пейгъамберлернинъ вахий алма елларыңдай бири де 
тюштир. Бунъа Ибрахим -алейхисселям-нынъ сёзю делильдир, аети ке- 
римеде: 




84 Руя-и садыкъа - Садыкъ, керчек тюш. 

1ЫЛ I ^»1иЛ ^ <_^)1 

«...Явруджыгъым! Тюшюмде сени богъазлагъанымны корем; 
бир ТЮШЮН, не дерсинъ?...» (эс-Саффат, 102). 

Бунынънен бирликте, пейгъамберлернинъ козьлери юкълар, къаль- 
ПЛерИ ИСе ЮКЪЛамаЗ. (Бухари, Менакиб, 24) 

Бунынъ ичюн оларнынъ тюште де вахий алмаларьша ич мани ёкь- 

тыр. 

Азрети Пейгъамбер -салляллаху алейхи ве селлем- даа сонъралары 
садыкъ тюш акъкъында: 

«(Садыкъ тюшлер) Пейгъамберликнинъ къыркъ алтыда биридир...» 
деп буюргъанлар. (Бухари, Табир, 26, Муслим, Руя, 6) 

Керчектен бу алты айлыкъ девир, йигирми учь йыл пейгъамберлик¬ 
нинъ къыркъ алтыда бирине мусавийдир. 

ПЕЙГЪАМБЕРЛИКНИНЪ ИЛЬК УЧЬ ЙЫЛЫ: 
ГИЗЛИ ЛАВЕТ ЛЕВРИ 


Ильк вахий ве вахийнинъ кесильмеси 

Аллаһнынъ Расули -салляллаху алейхи ве селлем- къыркъ яшында 

эди. 

Вахийни алмакъ ичюн корьгени алты айлыкъ азырлыкъ деври бит- 
кен эди. 

Мубарек Рамазан айнынъ 17. куню эди. (Ибн-и Сад, 1, 194) Расули 
Экрем эфендимиз, адет узьре Хира къобасында эди. Джебраиль -алейхис- 
селям- кельди ве Азрети Пейгъамберге: 

«- Окъу!» деди. 

Пейгъамбер Эфендимиз: 

«- Мен окъумагъа бильмем!» деди. 

Бунынъ узере Джебраиль, Азрети Пейгъамберни -салляллаху алейхи 
ве селлем- такъаты кесильгендже сыкъты. Ве текрар: 

«- Окъу!» деди. 

Фахри Алем Эфендимиз: 

«- Мен окъумагъа бильмем!» деп джевап берди. 

Джебраиль -алейхисселям-, экинджи кере Азрети Пейгъамберни 
такъаты кесильгендже сыкъты. Ве текрар: 

«- Окъу!» деди. 

Азрети Пейгъамберни -салляллаху алейхи ве селлем-: 

«- Мен окъумагъа бильмем! (не окъуйым?)» деди. 

Джебраиль -алейхисселям-, Варлыкъ Нурыны учюнджи кере сыкъ- 
къан сонъ быракъты ве иляхий вахийни Онъа бильдирди. 


Бойлеликнен: 

^ I _^\ . ,_з1р ^ 01^3^1 (3^- . З-^ - ц-^Ь 1^51 

.,й (У ^ 011Ы р>.$ьр> 

«Яраткъан Раббинънинъ адынен окъу! О, инсанны бир алякъ 
(эмбрион)дан яратты. Окъу! Инсангъа бильмегенлерини бильдир- 
ген, къалемнен (язмакъны) огреткен Раббинъ энъ буюк керем саи- 
бидир.» (Алякъ, 1-5) иляхий әмир иле Аллаһ Расулининъ шахсында бутюн 
инсанлыкъкъа Раббинъ энъ буюк лютфи олгъан Къурани Керим энмеге 
башлады. 


Азрети Пейгъамбер -салляллаху алейхи ве селлем-, сема кьапыла- 
рындан ер юзюне рахмет ве шифа оларакъ энмеге башлагъан Къурани 
Мубинден ильк оларакъ бу аети керимелерни ачыкълады. Джебраиль 
-алейхисселям- айырылып кеткендже юреги титреерек эвге дёнди ве 
Азрети Хатидженинъ янына кельди: 

«-Мени сарып ортюнъиз: мени сарып ортюнъиз! Буюрды. Бир муд- 
дет раатлангъандан сонъ, вакъый олгъан бу алны, инсанлыкъкъа нумюне 
олгъан Хатиджет-и Кубра анамызгъа анълатты. Эндишели шекильде: 

«ЯХатидже! Шимди манъа ким инаныр?» деди. 

О мубарек зевдже, Варлыкъ Нуры Эфендисине: 

«-Аллаһкъа емин этеримки, Аллаһ -джелле джелялюху- ич бир за¬ 
ман сени утандырмаз, чюнки сен, акърабаны имае этерсинъ. Озь ишини 
корьмектен аджиз олгъанларгъа ярдым этерсинъ. Факъыргъа ифакъ (на- 
факъа бермек) этерсинъ, кимсенинъ япамаяджагъы къадар эйиликте бу- 
лунырсынъ. Мусафирге икрам этерсинъ. Хакъ ёлунда мейдангъа кельген 
адиселерде (халкъкъа) ярдым этерсинъ. Эй Аллаһнынъ эльчиси! Сени мен 
къабул этип, тасдикъ эйлерим. Бу Аллаһ ёлуна эвель мени давет эт!» дие- 
ерек ильк тасдикъ эткени ве дестек бергени олды. 


Яни Азрети Хатидже Онъа лисаны ал иле: 



«-Хайыр анджакъ хайыр кетирир! Ихсаннынъ къаршылыгъы ихсан- 
дан башкъа не олабилир!» демекте эди. 

Бойледже о, Расулюллах -салляллаху алейхи ве селлем-нинъ тер-те- 
миз кечкен аятынынъ, айдынлыкъ бир истикъбальнинъ мудждеджиси ве 
себеби оларакъ дегерлендирмекте эди. Нитеким Дженабы Хакъ буюрыр: 

«Яхшылыкънынъ къаршылыгъы яхшылыкътан башкъа бир 
шейдирми?...» (эр-Рахман: 60) 

Буйдан сонъра Азрети Хатидже -радиаллаху анха-, Расули Экрем - 
салляллаху алейхи ве селлем-ни алып эмджесининъ огълу Варакъа бии 
Невфельге алып кетти. 

Варакъа бии Невфель, джахилие девринде путкъа тапмагъан надир 
ве алчакъгонъюлли бир христиан эди. Ибранидже билир Инджильден 
язылар яза эди. Баягъы ихтиярлангъанындан себеп козьлери кёр олды. 
Азрети Хатидже онъа: 

«-Эй эмджемнинъ огълу! Динъле, бакъ, къардашынъны огълу иелер 
сёйлей?» - деди. 

Бунынъ узерине Варакъа меракънен: 

«- Не бар къардашымнынъ огълу?» - деп сорагъанда, Расулюллах - 
салляллаху алейхи ве селлем- корьген шейлерден онъа хабер берди. 

Анълатылгъан шейлерден ахыр заманнынъ энъ юдже акъикъатыны 
къаврагъан Варакъанынынъ юзю башта тебессюмле парылдады, сонъра 
терен тюшюнджелерге даларакъ дургъунлашты ве: 

«-Бу корьгенинъ шей, Аллаһ Талянынъ Мусагъа ёллагъан Намус-и 
Экбер (Джебраиль) дир. Ах кешке сенинъ давет куньлеринъде генч олса 
эдим! Къавминъ сенинъ юртунъдан чыкъараджагъы вакъыт кешке аятта 
олса эдим!» - деди. 

Аллаһ Расули -салляллаху алейхи ве селлем- айретнен: 

«-Олар мени юртумдан чыкъараджакълармы?» -деп сорады. О да: 

- 













***** АЗРЕТИ МУХАММЕД МУСТАФА 


«-Эбет! Зира сенинъ кетирдигинъ киби бир дин кетирген эр пейгъам- 
бер душманлыкъкъа огърап юртундан чыкъарылды. Шает сенинъ давет 
куньлеринъе етишсем, санъа чокъ ярдымым олур,» -джевабыны берди. 

Бу субеттен чокъ кечмеден Варакъа вефат этти. Вахийде фетрет 
деврине кирди (яни бир муддет кесильди). (Бухари, Бедуль-Вахий, 1; Энбия, 21; 
Тефсир, 96; Муслим, Иман, 252) 

Аллаһ Тааля даа сонъра назиль эйлеген аетлерде Расулине хитабен 
шойле бу юра: 

Иште, бойледже, санъа да эмиримизнен Къуранны вахий эттик. 
Сен китап недир, иман недир бильмез эдинъ. Факъат биз оны, къул- 
ларымыздан истегенимизни кендиси иле догъру ёлгъа ириштирди- 
гимиз бир нур къылдыкъ. Шубееиз ки, сен догъру бир ёлны косьтер- 
мектесинъ. (эш-Шура, 52) 

Биз Нухкъа ве ондай сонъки пегъамберлерге вахий эткенимиз 
киби, санъа да вахий эттик... (эн-Ниса,1бЗ) 


Расулюллах -салляллаху алейхи ве селлем-ге кельген ильк вахий- 
нинъ ильк келимесининъ «Окъу!» олмасы мунасебетинен буны эхл-и хал 
ве эхл-и къальб шойле тефсир эткендир: 

«Окъу! Эр шейни окъу! Аллаһнынъ китабыны окъу! Аллаһнынъ ает- 
лерини окъу! Кяинат китабьшы окъу! Даима окъу! Аллаһнынъ аетлери- 
ни окъу! Кяинат китабыны окъу! Даима окъу! Хидаетке эрмек, янълыш 
ёлдан узакълашмакъ ичюн окъу! Иманынъны бутюнлемек ичюн окъу! 
Аллаһ адынен окъу! Яраткъан Раббининъ адынен окъу! Инсанны бир 
къан пыхтысындан яраткъан, факъат онъа эй шейни окъумакъ, айдын- 
латмакъ, анъламакъ ве анълагъаныны яшатмакъ имкяныны берген юдже 

- 

Раббинъ адынен окъу! Инсангъа окъума ниетини эдие этип энъ буюк лют- 
фни косьтерген Аллаһнынъ адынен окъу! Огренмек ичюн окъу! Къудрет 
къалемининъ бу алемге сызгъан эр сатырыны окъу! Инсангъа бильмеге- 
нини огреткен Аллаһнынъ адынен окъу!» 

Бу себептен Мевляна Азретлери дюньявий китаплар окъума деви- 
ри ичюн «хам эдим», кяинатнынъ эсрарыны окъума деври ичюн «пиш- 
тим», иляхий эсрарнынъ якъыджылыгъындан къаврулма деври ичюн де 
«яндым» ифаделерини къулланаракъ кечирген маневий басамакъларны 
ифаде эткендир. 

Аеттеки «окъу» эмири чокъ муимдир. Анджакъ онынъ Аллаһнынъ 
адынен олмасы да айны дереджеде бир эмиет ташымакъта ве «окъу» эми- 
рине таби оларакъ насыл оладжагъыны бильдирмектедир. 

Ильк назыль олгъан бу аети керимелерден шу нетиджелерни чыкъ- 
армамыз мумкюн: 

- Эр ишке Аллаһнынъ адынен башламалымыз. 

- Бир къан пыхтысындан яратылгъан ве энъ гузель шекильни алгъан 
инсан аджиз олгъаныны ич бир вакъыт унутмамалыдыр. 



«Къалемнен язы язманы ве инсангъа бильмегенини огреткен» 

(эль - Алякъ, 4-5) аетлеринде заманда инсаннынъ бильдиги эр шейнинъ 
Дженабы Хакъ тарафындан огретильгенине ишарет этильмекте. 

- Бу себептен инсаногълу Раббининъ юджелигини даима хатырда 
тутмалы, ич бир вакъыт Онъа къаршы исьянкяр олмамалы. 

Ильк вахийден сонъра Аллаһ Расулининъ арды сыра келеджек ол¬ 
гъан дигер вахийлерге эйидже азыр олмасы ичюн, вахий бир муддет ке- 
сильди. Чюнки вахийнинъ анълашылмасы о къадар буюк бир вазифе эди 
ки, оны къолайлыкънен узерине алмакънынъ имкяны ёкъ эди. Бу себеп¬ 
тен Дженабы Хакъ да: 

«Догърусы биз Санъа (ташынмасы) агьыр бир сёз вахий этед- 
жекмиз»,- деп буюра (эль-Музземмиль, 5) 

Бу себепнен Аллаһнынъ Расули (с.а.в.) садыкъ руяларнынъ артындан 
бирден бирге вахий мелегини къаршысында корьгенде шашты. Азрети 
Хатидженинъ теселли бермеси ве Варакъанынъ да догъруламасынен 
гонълюне раатлыкъ кельген эди. 

Артыкъ О, вахийнинъ янъыдан башламасыны сабырсызлыкънен 
арзу эте эди. Вакъыты вакътынен ильк вахийнинъ кельгени Хира дагъы- 
на чыкъа, беклей эди. 

Бу вахий кельмеген куньлерде, онъа теселли берген ялынъыз Азрети 
Хатидже олды. Бунынъ ичюндирки Азрети Пейгъамбер -салляллаху 
алейхи ве селлем- онынъ рухий деренлик, инджелик ве зерафетини ич 
бир заман унутмады. Азрети Хатидженинъ вефатындан сонъра бир къур- 
бан кесиледжек олса, бир къысмыны онынъ акърабаларына ёллар эди. О, 
Варлыкъ Нурынынъ эр шейинен унутылмаз буюк бир хатырасы эди. 


Расулюллахнынъ аяты, кечкен пейгъамберлерге биле насип олмагъ- 
ан, хаял биле этильмеген шереф теджеллилер иле толудыр. Аллаһ Джелле 
Джелялюху «Хабибим» деп тек онъа хитап этти. Мирадж пейгъамберлер 
арасында ялынъыз онъа насип олды. 

Онынъ руханиети, Месджиди Акъсада бутюн пейгъамберлерге 
имамлыгъынен сабит олды. Муса -алейхисселям-даки <<^у 1)У> сыры 
онда «^1 Ди» оларакъ теджелли этти. 85 

85 «л) I) - Мени асла коремезсинъ!» (эль-Араф, 143). Муса -алейхисселям- Сина да- 

гъында Аллаһ иле къонушмагъа бир азырлыкъ девирине таби тутулды. Кендисине отуз 
кунь ораза туттурылды, бунъа он кунь иляве этилерек къыркъ кунь оларакъ тамамлан- 
ды. Бу ал нефсаний аяттан айырыларакъ, Аллаһ иле япыладжакъ къонушмагъа бир 
азырлыкъ девири эди. Аллаһ Муса -алейхисселям- иле тиль я да сес киби маддий бир 
вастанен дегиль, эзельдеки келям сыфаты иле къонушты. Азрети Мусанынъ янында 
шаат оларакъ кетирильген етмиш киши ве атта Джебраиль -алейхисселям- бу къо- 
нушманы дуймадылар ве ис этмедилер. Муса -алейхисселям- бу иляхий айдынлыкъ 
къаршысында эсини джойды. Дюньядамы, ахирреттеми олгъаныны унутаракъ вакъыт 
ве мекяннынъ тышына чыкъты. Аллаһнынъ затыны корьмек ичюн буюк бир ашкъ, эед- 
жан ве теслимиет иле кендисинде шиддетли бир арзу уянды. Къаршысында Аллаһтан: 
«Лен терани» фермани иляхиси белли олды. Муса -алейхисселям- гъайры ирадий ола¬ 
ракъ исрарнен девам эткендже, Аллаһ дагъгъа назар этмесини, шает о еринде турып 
олса, кендисини кореджегини бильдирди. Риваетлерге коре сайысыз перделернинъ 
аркъасындан Аллаһтан бир нур, сызынты алында дагъгъа тесир этти. Дагъ патлады. 

Аллаһкъа къавушмакъ аны олгъан намаз, умметке кучюк бир ми- 
радж оларакъ икрам этильди. Айрыджа намаз башта элли вакъыт оларакъ 
әмир әтиле. Расулюллах -салляллаху алейхи ве селлем-нинъ ялварувы не- 
тиджесинде намаз, уммет-и Мухаммедке беш вакъыт оларакъ фарз къы- 
лынды. 

Етим ве умми олгъан Варлыкъ Нуры, кимседен бир илим огренмеген 
алда бутюн инсанларгъа рехбер ве гизлилик алемининъ акъикъатларына 
терджиман ве Хакъ мектебининъ оджасы оларакъ кельди. Зия Пашанынъ 
дегени киби: 

Бир мектепке олды ки мудавим 

Аллаһ эди затына муаллим 

Азрети Муса бир такъым укюмлер кетирген эди. Азрети Дауд, 
Аллаһкъа дуа эйлемек ве гузель макъамынен мумтаз олды. Азрети Иса, 
инсанларгъа джумертлик ахлякъыны ве дюньяда зухд ичинде яшамакъ- 
ны огретмек ичюн ёллангъан эди. Ислям пейгъамбери Азрети Мухаммед 
Мустафа -салляллаху алейхи ве селлем- исе буларнынъ эписини кетирди. 
Укюмлерни кетирди. Нефсини темизлеп, айдынлыкъ бир къальб-и селим 
ве бир къальб-и муниб иле Аллаһкъа дуа этмекни огретти. Энъ гузель ах- 

Бу дешеттен Муса -алейхисселям- байылды. Айынгъанда да, сынъырларны ашкъаны 
ичюн Аллаһны анъды ве тевбе этти. 

Бу Къуран икяесининъ эки мантыкъий нетиджеси бар. Булардан бириси Аллаһнынъ 
затынынъ корюнеджеги бир мекяннынъ мевджут олмамасыдыр. Бу кейфиет дагънынъ, 
зерренинъ зерреси бир корюнюшке даянамайып йыкъылып кетмесинен сабиттир. Ал¬ 
лаһ зат итибарынен гъаиб, сыфат теджеллилери итибарынен корюнгендир. Бу себепнен 
Къурани Керимде муминлер васыф этилиркен дефаларджа «юминуне биль-гъайби» 

- «олар гъайыпкъа иман этерлер» Аллаһнынъ сёзю кечмектедир. 

Экинджи акъикъат исе, Аллаһнынъ затыны корьмек инсан идракининъ тышындадаыр. 

Бу ал да Муса -алейхисселям-нынъ байылып къалмасынен сабиттир. Бунынъ ичюн, бу 
алемде Аллаһнынъ затыны корьмек мумкюн дегиль. Бир тарафтан бу корюнюшнинъ 
шиддетинден, дигер тарафтан да инсан ве джинлернинъ идракларынынъ етерли олма- 
масы себебинендир. 

«^ 1 )' - Бирлештирильген эки яй арасы я да даа аз (месафеде)» (эн-Неджм, 

9): Азрети Пейгъамбер -салляллаху алейхи ве селлем-, Джебраиль -алейхисселям- да 
дахиль олмакъ узьре ич бир махлюкъ сынъырыны кечип оламагъан Сидретуль Мун- 
теханынынъ обир тарафына кечирильди. Аетте инсан идракине «бирлештирильген 
эки яй арасы я да даа аз» месафе оларакъ бильдирильген кейфиетинен къулларджа 
анълашылмасы имкянсыз ве къапалы бир къавушма мейдангъа кельди. 

Бу анълаткъанларымыз, Азрети Муса иле Азрети Пейгъамбер -салляллаху алейхи ве 
селлем-нинъ корьгенлери шу эки теджеллининъ бизим идракъымызнынъ севиесине 
тюшюрилеьген ифаделерден ибареттир. 

- 














АЗРЕТИ МУХАММЕД МУСТАФА Щ 


лякъны огретти ве яшайышнен бу ахлякъкъа нумюне олды. Дюньянынъ 
алдатыджы эгленджилерине алданмамакъны тевсие этти. Къыскъасы, бу- 
тюн пейгъамберлернинъ эмирлерини ве вазифелерини, шахсиетинде, эсе- 
ринде ве амеллеринде топлады. Сой ве әдеп юджелиги, гузеллик ве кемал 
сеадети эп Онда топлангъан эди. 

Шубесиз, Онынъ къыркъ яшына кирмеси, инсанлыкъ тарихининъ 
денъишюв нокъталарындан бири олды. 

Къыркъ йыл къою джаиль бир джемиет ичинде яшады. Ортагъа къо- 
яджакъ мукеммелликлернинъ чокъусы, халкъынынъ даа эвель бильме- 
ген шейлери эди. Бир девлет адамы, бир ваазджы, бир хатип оларакъ ич 
билинмей эди. Буюк бир командир олгъанындан сёз этмек анда турсун, 
сырадаки аскер оларакъ да билинмей эди. 

Кечкен миллетлернинъ ве пейгъамберлернинъ тарихини, къыямет 
кунюни, дженнет ве джеэннемни анълаткъаны дуюлмай эди. Ялынъыз 
озь шахсына аит юксек бир аятнынъ ве юксек бир ахлякънынъ ичинде 
яшай эди. Лякин иляхий бир әмир иле Хира къобасындан къайткъанынен 
бутюнлей денъишкен эди. 


Вахийнинъ Акъикъаты ве Келиш Шекиллери. 


Вахий сурьатлы ишарет, китап, рисалет, ильхам ве гизли лаф этме 
киби чешитли маналаргъа келир. Аллаһ Таалянынъ истеген шейлерини 
пейгъамберлерине арзу эткени киби бильдирмесидир. Дженабы Хакъ 
шойле буюра: 


Л 

«Аллаһ бир инсаннен, анджакъ вахий ёлунен я да перде артын- 
дан къонушыр, яхут бир эльчи ёллап, изнинен онъа истегенини ва¬ 
хий этер. О, юджедир, акимдир.»(эш-шура:51) 



Айше -радиаллаху анха-нынъ ривает эткенине коре Расулюллах -сал- 
ляллаху алейхи ве селлем-ге: 

«-Эй, Аллаһын Расули! Санъа вахий насыл келе?» деп сорагъанда 
шойле буюрды: 

«-0 базан чынъравукъ сесни анъдыргъан бир сес киби келир, вахий- 
нинъ манъа энъ агъыр келъген. шекли будыр. Аллаһ Таалянынъ дегенини 
къаврап эзберлегенимде мелек менден айырыла. Базан да мелек манъа 
бир инсан шеклинде келир. Менимнен къонушыр, сёйледигини аман къав- 
рарым.» (Бухари, Бедуль вахий, 1/2; Муслим,Фезуль, 87) 

Ислям алимлери чешитли риваетлерден арекетнен, вахийнинъ келюв 
шекиллерини шойле тертип эткенлердир: 

1. Вахий базан юкъуда корюльген ве корюльгени киби керчеклешкен 
руялар шекилинде келир. 

2. Вахий этиледжек сёзни кетирген мелек корюнмеден, Пейгъамбер 
-алейһисселям-нынъ къальбине ерлештирилир. 

3. Вахий мелеги инсан суретине киререк, вахий этиледжек шейни 
бильдирир. Джебраиль хадиси киби 86 . 

Абдуллах бии Аббас -радиаллаху анхума-нынъ анълаткъан шу рива- 
етте вахийнинъ бу тарзы ичюн гузель бир мисальдир: 

«Бабам Аббаснен бирликте Расулюллах -алейһисселям-нынъ янында 
эдим. 

Аллаһ Расули -алейхисселям-нынъ янында бир адам булунмакъта ве 
эфендимиз онен фысылдашмакъта эди. Бу себепле бабамнен лаф этмеди. 
Янындан чыкъкъанымызда бабам: 

«Огълум! Аллаһ Расули менден ал хатыр сорамагъаныны корьдинъ- 
ми? -деди мен де: «Бабачыгъым! Янында бир адам бар эди, онен къонуша 
эди,» -дедим. 

Бунынъ узерине аман Расулюллах -алейһисселям-нынъ янына къайт- 
тыкъ. 

Бабам: 

86 Бир кунь Азрети Пейгъамбер -салляллаху алейхи ве селлем- Эфендимиз Месджитте 
экенде Джебраиль -алейхисселям- инсан шекилинде янына келерек, Иман, Ислам, Их¬ 
сан ве къыямет аляметлери акъкъында суаллер сорады. Бойледже асхаб-ы кирамгъа 
динлерини огретти. Иште, бу вакъиани анълаткъан хадиске «Джибриль хадиси» дей- 
лер. (Бухари, Иман, 37; Муслим, Иман, 1, 5) 

- 

«-Я Расулюллах! Абдуллахкъа шойле деген эдим, о да, Сизнинъ 
янынъыздаки бир адамнен фысылдашкъанынъызны сёйледи. Акъикъатен 
янынъызда бир кимсе бар эдими?» -деди. 

Расулюллах -салляллаху алейхи ве селлем- манъа хитабен: 

«-Эй Абдуллах! Сен оны корьдинъми?» -деп сорады. 

Мен: 


«-Эбет! Корьдим,» -дедим. 

Расулюллах Эфендимиз: 

«-0 Джебраиль эди. Бу себептен сенинънен алякъадар оламадым,» 
-буюрды. (Ахмед, 1, 293-294: Хейсеми, IX, 276) 

4. Вахий базан да дешетли бир чынъравукъ сеси киби келе эди. Вахий 
алы кечкенинен, Пейгъамбер эфендимиз мелекнинъ айткъан шейлерини 
эйидже огрене эди. 

5. Джебраиль -алейһисселям- эки кере вахийни аслы суретинен ко- 
рюнип кетирген эди. Булардан биринджиси вахийнинъ кесильмесинден 
сонъ Хира къобасындан энеркен, экинджиси исе мирадж геджесинде си- 
дретуль-мунтехада вакъый олды. 

6. Аллаһ Таалянынъ мираджда олгъаны киби арада вахий мелеги 
олмадан иляхий къабул ве икрамда булунаракъ, Расулюллах -салляллаху 
алейхи ве селлем-ге догърудан вахий этмесидир. 

7. Джебраиль -алейһисселям- Аллаһ Расулине юкъу алында экен ва¬ 
хий кетирмесидир. Базы муфессирлер Кевсер суресининъ бу шекильде 
инзал буюрылгъаныны ифаде этерлер. 

Асхабы кирамдан базыларынынъ анълаткъанларына коре, вахийнинъ 
эндирилюви әсасында Пейгъамбер эфендимизге агъыр бир сыкъынты алы 
пейда олур, юзю гуль киби пемпелешир, козьлерини къапатыр, башыны 
огге эгерди. Асхабы да башларыны оглерине эгерлерди. Эфендимизнинъ 
джемалине бакъмагъа къадир олмаздылар. 



Базан да вахий энгени заман, юзюнинъ әтрафында ары увултысы 
киби бир сес эшитилир эди. Расулюллах -салляллаху алейхи ве селлем- о 
эснада тез-тез нефес ала эди. Энъ сувукъ куньлерде биле манълайында 

ИНДЖИ данелери киби терлер тёкюле ЭДИ. (Бухари, Бедуль-вахий, 1/2; Умре, 10; 
Муслим, Фезаиль, 87; Худуд, 13; Тирмизий, Тефсир, 23/3173; Ахмед,V, 327) 

Вахий кятиплеринден Зейд бин Сабитнинъ 87 бильдиргенине коре, 
кельген вахийнинъ агъырлыгъы энген аетлердеки укюмлернинъ агъыр- 
лыгъынен бир олур эди. Яни энген вахий, дженнет ве яхшы хабер кетире 
олса Джебраиль -алейһисселям- бир инсан суретинде келир ве бу вахий 
Пейгъамбер эфендимизге агъырлыкъ этмезди. Азап ве къоркъутма кетир- 
ген аетлер олгъан вакъыт да дешет сачкъан бир чанъравукъ сеси киби 
келе эди. 

Вахий, Расулюллах деве узеринде экенде кельгени вакъыт, айван ва- 
хийнынъ агъырлыгъына даянмайып, аякълары букюлир ве ерге чёкер эди. 
Бу себептен Пейгъамбер эфендимиз «Адба» исимли девесининъ узерин¬ 
де булунгъан вакъытта Маиде суресининъ учюнджи аети назиль олмагъа 
башлагъанджа Адбанынъ аякълары къырыладжакъ киби олгъанындан 
Аллаһнынъ Расули узеринден тюшкен ЭДИ. (Ахмед, II, 176; VI, 445; Ибн-и Сад, 
1,197; Тебери, Тефсир, VI, 106) 

Зейд бин Сабит -радиаллаху анх- дерки: 

«Расулюллах -салляллаху алейхи ве селлем-нинъ янында отура эдим. 
Бу вакъытта Аллаһ Расули вахий алмагъа башлады. Тизи меним тизим 
узеринде эди. Валлахи Расулюллах -салляллаху алейхи ве селлем-нинъ 
тизинден даа агъыр бир шей ис этмедим. Санъки тизим эзиледжек эди.» 
(Ахмед, V, 190-191) 

Къурани Хакимнинъ иляхий бир китап олгъанына инанмагъан шар- 
къыятчылар, вахийнинъ Расулюллах -салляллаху алейхи ве селлем-нинъ 
тюшюнджелерге далувы ве айдынланувы нетиджесинде къальбинде догъ- 
гьан ильхамлар олгъаныны сёйлеп бир такъым янъылыш иддиада булун- 


87 


Зейд бин Сабит -радиаллаху анх- Расулюллах -салляллаху алейхи ве селлем-нинъ 
вахий кятиплеринден эди. Расули Экрем эфендимиз Мединеге хиджрет эткенде Зейд 
он бир яшында бир етим бала эди. Даа кучюк яшта он бир суре эзберлеген эди. Аллаһ 
Расули онъа сурьяний ве ибраний тиллерини огренмесини әмир этти. Ода къыркъ 
куньге бармадан эки тильни огренди ве Пейгъамбер -алейхисселям-нынъ сурьянидже 
ве ибранидже язышмаларыны такъип этти. Онынъ япкъан энъ шерефли хызметлерден 
бири де, эки сахабинен бирликте Къурани Керимни топлап бир арагъа кетирмелеридир. 
Хиджретнинъ 45-джи сенесинде Мединеде вефат этти. Докъсан эки хадис ривает 




этти. 

гъан эдилер. Оларнынъ бу фикирлери къальплериндеки гъафлет, янълыш 
анълайыш ве душманлыкъларынынъ мейвасыдыр 

Расулюллах -салляллаху алейхи ве селлем-нинъ ильк вахий кельген 
вакъытта мелекни корьгенинен къоркъмасы, вахийнинъ мустешриклер- 
нинъ тюшюнгенлери киби галлюцинация олгъан ич ве шахсий бир месе- 
ле олмагъаныны ортагъа къоймакъта. Зира Пейгъамберни вахий алмасы 
къальбинен ве нефсинен алякъалы олмагъан тыш бир акъикъатны къабул 
этмесидир. Джебраиль -алейһисселям-нынъ Аллаһ Расулини учь дефа 
сыкъмасы, эр дефасында «Окъу» деп айтмасы вахийнинъ ичтен дегиль, 
тыштан яни Аллаһ Таалядан кельгенини исбат этмектедир. 

Вахийнинъ бир муддет кесильмеси де, иляхий вахийнинъ 
Пейгъамберимизнинъ узундан узун тюшюнмеси нетиджесинде рухунда 
мейдана кельген бир адисе олгъаны къатий суретте ред эте. 

Бунынънен бирликте Фахри ЬСяинат -салляллаху алейхи ве селлем- 
кендине вахий кельмесини беклемей эди. Аети керимеде шойле буюры- 
ла: 



«Сен, бу Китапнынъ санъа вахий олунаджагъыны умют этмей 
эдинъ. (Бу) анджакъ Раббинъден бир рахмет (оларакъ кельген)дир. О 
алда, сакъын кяфирлерге тарафдар олма!» (эль-Къасас, 86) 

Аети Керимнен Хадиси шерифлер арасындаки ашкяр услюп фаркъы 
да Къурани Керимнинъ вахийнинъ махсулы олгъанынынъ энъ къатий де- 
лилидир. 

Базан ойле адиселер ола эдики, Азрети Пейгъамбер -салляллаху алей¬ 
хи ве селлем- о анда джевап бермек меджбуриетинде олмасына рагъмен, 
вахийнинъ кельмеси о джевапны кечиктире эди. Меселя, ифкъ адисеси 88 
ве еудийлернинъ сорагъан базы суаллерде олгъаны киби. Алемлернинъ 
Эфендиси бойле суаллернинъ джевабыны, анджакъ кендисине вахий 


88 Ифкъ адисеси - Пейгъамбер эфендимизнинъ апайы, Азрети Аише анамыз акъкъында 
еудийлернинъ бевтан уйдырып онынъ намусыны лекелемеге тырышувлары. 

ёлунен бильдирильгени вакъыт бере эди. Әгер иддиа этильген шекиль- 
де, Къурани Керим, Пейгъамбер Эфендимизнинъ кенди тюшюнджелери- 
нинъ махсулы олса эди, бойле бир сыкъынтыгъа тюшмеден бу суаллерге 
аман джевап бермеси мумкюн олур эди. 

Базан да вахий Аллаһ Расулининъ истемегени бир тарзда келе эди. 
Назиль олгъан вахий базан онынъ фикирининъ хаталы олгъаны бильдире 
эди. Базан да онынъ мейиль этмеген бир шейни әмир эте, ве бу эмирни 
ерине кетирмекте бир микъдар беклейджек олса шиддетли бир тенбие 
келе эди. 

Бир кунь Расулюллах -салляллаху алейхи ве селлем-, Къурейшнинъ 
буюклерине Ислямны анълаткъанда, янына даа эвель мусульман ол¬ 
гъан кёр Абдуллах ибн Умми Мектум кельди. Пейгъамберимизден кен- 
дисине бильдирильген акъикъатлардан базы шейлер огренмек истеге- 
нини бильдирди. Факъат Аллаһ Расули -салляллаху алейхи ве селлем- 
Къурейшлилернинъ илери кельгенлеринен лаф эткени ичюн онынънен 
алякъадар оламады. Анджакъ Умми Мектум истегини исрарнен текрар 
эткени ичюн Пейгъамберимиз юзюни бираз экшитти. Бу себепле шойле 
бир тенбие бериджи ает эндирильди. 

«Озюни (санъа) мухтадж корьмегенге сен ёнельмектесинъ. 
Албуки, онынъ темизленип, арынувындан сен месуль дегильсинъ. 
Факъат чапышаракъ ве (Аллаһтан) къоркъаракъ санъа кельгеннен 
де алякъадар олмайсынъ. Ёкъ! Шубесиз, бу (Къуран аетлери) бир 
тенбиедир; истеген ондан огют алыр.» (Абесе, 5-12) 

Азрети Пейгъамбер -салляллаху алейхи ве селлем-ге эмирлер базан 
муджмелъ 89 оларакъ келе эди. Аллаһ Тааля тарафындан ачыкълайыджы 
бир бильги кельмедиги муджмелъ мевзуларны Расулюллах -салляллаху 


89 Муджмель - манасы белли олмагъан, беян этильмегендже макъсады анълашылмагъан 
ифаделер. 

алейхи ве селлем- озь башына анълатмаз эди. Мисаль оларакъ шу аети 
керимелерни зикр этебилирмиз: 


^ ъ* I0 !^ у о1 ^ ь* а!1 

<ил в 


«Коклерде ве ердекилернинъ эписи Аллаһнынъдыр. 
Ичинъиздекилерни ачыкъкъа урсанъыз да, гизлесенъиз де, Аллаһ 
ондан СИЗНИ эсапкъа чекеджек...» (эль-Бакъара, 284) 


Бу аети кериме энгенинен, асхаб гъайри ирадий оларакъ кьальпле- 
ринден кечкенлерден эсапкъа чекиледжегини зан этип, ве шойле суаль 
сорагъандыр: 


«-Я Расулюллах, бу аетке насыл даянаджакъмыз?» -дедилер. 

Азрети Пейгъамбер -салляллаху алейхи ве селлем- джевабен: 

«-Не о! Екъса эхли китап киби «эшиттик амма исъян эттик» де- 
мек истейсинъизми? Сиз: «эшиттик ве итаат эттик. Эй Раббимиз, биз- 
лерни багъышлалшнъны истермиз, дёнюш санъадыр!» демелисинъиз!» 
Буюрдылар. (Муслим, Иман, 200; Ахмед I, 233; Вахиди, с. 97) 


Аетнинъ манасы муджмель олгъаны ичюн, Пейгъамберимиз бир ай- 
дынлыкъ кетирмеди. Аджизлик ичинде къаларакъ сахабиден Аллаһкъа 
теслим олып тевеккюль этмелерини әмир этти. Бир муддет сонъра ашагъ- 
ыдаки аети кериме назиль оларакъ къапалы олгъан мананы шойле изах 
этти: 

«Аллаһ эр шахсны анджакъ кучю етеджек ольчюде мукеллеф 90 
япар. Эр кеснинъ къазангъан (хайыры) озюне, япаджакъ (шерри) де 
озюне. Раббимиз! Унутсакъ я да хата япсакъ, бизни месулиетли этме. 
Эй, Раббимиз! Бизден эвелькилерине юклегенинъ киби, бизге де агъ- 
ыр бир юк юклеме. Эй, Раббимиз! Бизге кучюмиз етмеген ишлерни 
де юклеме! Бизни афу эт! Бизни багъышла! Бизни аджы! Сен бизим 
мевлямызсынъ. Кяфирлер топлулыгъына къаршы бизге ярдым эт!» 
(эль-Бакъара, 286) 

Асхаб, бу ает энген сонъ къальблеринден кечкенлерден «кучлери ет- 
кени нисбетке» месулиетли оладжакъларыны анъладылар. 

Варлыкъ Нуры -салляллаху алейхи ве селлем-нинъ ает муджмель 
олунджа ачыкълайыджы бир кесин делиль кельгенге къадар ич бир изахта 
булунмамасы, бир Пейгъамберлик акъикъаты олып, Къурани Керимнинъ 
иляхий менбалы олмасынынъ итираз этильмез бир делильдир. Акси 
такъдирде я бойле бир бильги берильмез ве я берильген бильгиге кенди 
фикрине коре бир ачыкълама кетирмеси мумкюндир. Бойле бир алнынъ 
мейдана кельмемеси Къурани Керимнинъ бир муджизе олгъанынынъ ис¬ 
батыдыр. 

Къурани Керимнинъ берген гизли хаберлер де онынъ иляхий вахий 
махсулу олгъанынынъ ап-ачыкъ бир делильдир. 

Къурани Керим эвельки девирге аит ичине алгъан бильгилерни акь- 
икъаткъа уйгъун бир шекильде анълатыр. Бу бильгилер хусусында миля- 
дий единджи асырнынъ Меккесинде илим намына бир муэссисе я да ме- 
дениеттен хабери олгъан инсан биле ёкъ эди. Бутюн тарихий бильгилер, 
тиджаретчилернинъ зытлыкъларнен толу бирер эфсане алында кетирген, 
бир къач фарсий маалий икяелеринден ибарет эди. Албуки Къурандаки 
кечмишке аит бильгилер, бир бутюнлик ичинде олып, ич бир акъылы ве 
кескин ферасетке саип инсаннынъ ортагъа къояджакъ бильгилер дегиль- 
дир. 

О алда акъыллы инсан тюшюнсин! Джаиль бир джемиетин ичинден 
чыкъкъан уммий бир инсан, иляхий бир менбадан алмадан Къураннынъ 
маналарына къайнакълыкъ этмеси мумкюн мы? Эльбетте ки асла!.. 

90 Мукеллеф олмакъ - месуль олмакъ, пишкинлик яшына иришмек. 

- 

Бу да косьтере ки, Расулюллаһ -салляллаху алейхи ве селлем-нинъ 
бильдирген бутюн хаберлер, Аллаһ къатындан вахий этильгендир. 

Къуран, истикбальге аит гъайби хаберлер берген, булар да вакъыт 
кельгенде Къураннынъ бильдирген вазиетте мейдангъа кельген ве кель- 
меге девам этмектедир. Къуран эр вакъыт огде кете, илим ве фен исе 
Онынъ аркъасындан келе. 

Къызыл денъиз далгъаларында богъулмакъ узьре экенде меджбур 
къалып имана тутунмакъ истеген Фираунгъа Аллаһ Тааля: 



«Шимди ми (иман этесинъ)?! Албуки сен, буйдан эвель (омюр 
боюнджа) исьян эткен, даима фесатчылардан олгъан эдинъ! (Яни бир 
беля кельгенде тербиели олып, къуртулгъан сонъ да текрар эски исьянына 
девам эткен эдинъ! Шимди де ойле япаджагъынъ ичюн, артыкъ сенинъ 
имангъа ёнелменъ кечерли дегильдир!)» (Юнус, 91) буюрды. Еис 91 алында- 
ки иманыны къабул этмеген ве шойле девам эткекндир: 





«(Эй Фираун!) Биз де бугунь сени (джансыз бир) беден оларакъ 
(юксек бир ерге атып, бозулмакътан) къуртараджакъмыз ки, аркъанъ- 
дан келеджек олгъанларгъа бир ибрет олманъ ичюн!.. (Бунынънен 
берабер) инсанлардан бир чокъ кимсе бизим аетлеримизден джидден 
хаберсиздир.» (Юнус, 92) 

Тефсир алими Замахшери бу аети керимени шу шекильде тефсир 

эте: 

«Сени денъиз кенарында бир кошеге атаджакъмыз. Джесединъни 
там ве нокъсансыз, бозулмагъан бир алда, чыплакъ ве урбасыз оларакъ, 
сенден асырлар сонъра келеджек олгъанларгъа бир ибрет оларакъ сакъ- 
лап къаладжакъмыз.» (Замахшери, III, 24) 


91 Еис - умютсизлик алы. 

Сонъ йылларда япылгъан кешифлерде Фирауннынъ бу джеседи, 
ялыда седждеге къапангъан вазиетте тапылгъандыр. Бу, онынъ олюм- 
ден огюндеки сонъ алыдыр. Сонъ дакъкъада къаршылашкъан къоркъунч 
сананынъ тесиринен иман этмеге истеген, анжакъ еис алында олгъаны 
ичюн онынъ иманы къабул этильмегендир. Иште о вазиетте, такърибен 
учь бинъ йыл джесед чюрюмейип къалды ве аети керимеде буюрылгъаны 
киби инсанларгьа ибрет олмасы ичюн бугунь ортагъа чыкъкъандыр. Шу 
ань бу джесед, Британия музейинде сергиленмекте олып, инсанлар ичюн 
бир ибрет манзарасыдыр. Бу акъикъат, Дженабы Хакънынъ Къурани 
Керимде бильдирдиги къыяметке къадар девам этеджек олгъан муджизе- 
лерден бир данесидир. 

Анджакъ Къурани Керимнинъ әсас гъаеси, тевхидни ерлештирип 
инсанларны догъру ёлгъа чагъырмакъ олгъаны ичюн ильмий керчеклер 
онда экинджи дередже меселелеридир. Унутмамакъ керек ки: 

«Дым ве къуру не бар исе эписи мубин (ап-ачыкъ) бир китапта¬ 
дыр.» (эль-Энам, 59) иляхи беянына коре эр тюрлю акъикъат онда сакъ- 
лыдыр. Къураннынъ иджазы керегиндже олгъан бу ал, адиселернинъ 
акъышы ве бешери илимлердеки теракъкъият нисбетинде айдынланып 
анълашыла билир. Әгер де ойле олмаса эди, Къуран китапханелер толды- 
раджакъ бир аджимге эришир эди. 

Дигер тарафтан кяинатта сакълы олгъан ве адетуллах 92 кереги ол¬ 
гъан керчеклер ве оларгъа даир къанунлар ачыкъ-айдын беян этильген 
олса эди, Къуран аджмининъ кенъишлемеси бир тарафкъа, инсанлыкъ 
асырлар бою, кенди заманында даа кешф этилип исбат этильмеген биль- 
гилерни изаатламагъа ве къабул этмеге кучь етирмейджеклери ичюн, 
Къурангьа иман девам этмез эди. Меселя бир тек мисаль бермеге керек 
олса, телевизор бугунь бильгенимиз шекильде о заман ифаде этильген 
олса эди, теливизор фиилен кешф этилип сабит олмагъанджа инсанлар- 
нынъ бунъа акъылы ятмаз ве ред этер эдилер. Бутюн акъикъатларны ичи- 
не алгъан Къураннынъ буларнынъ буюк бир къысмы муджмель ве гизли 
ифаделернен беян этильмесининъ икмети будыр. 

92 Адетуллах - Аллахнынъ бутюн махлюкъат ичюн къойгъан табиат къанунлары. 

- 

Нитеким Къуран, эльге алгъаны бутюн мевзуларны тевхид гьаеси- 
не къураракъ такъдим эте. Фенний акъикъатларгъа темас этмеси де бу 
джумледендир. Бу кейфиет, Къурани Керимнинъ къыяметке къадар бу¬ 
тюн заман ве мекянларда девам этеджек айыры бир муджизе олып, онынъ 
ихтишамы эр ань ве эр кешф иле бир кере даа исбат этильмектедир 93 . 

Бир такъым шаркъыятчылар, Пейгъаберимизнинъ вахий эснасын- 
да кечирдиги алларны, эпилепсия (сара) хасталыгъы олгъаныны иддиа 
эткендирлер 94 . Бу иддиагъа къыскъаджа шу шекильде джевап бермек мум- 
кюн: 


- Сара хастасы, кендисине кельген невбеттен сонъра буюк бир ал- 
сызлыкъ ве агъыры ис эдерек, сонъ дередже аджы ве издырап ичинде бу- 
рулып къалыр, рух алы бозулыр. Албуки Расулюллаһ -салляллаху алейхи 
ве селлем- бахис этильген сыкъынтыларны яшамагъаны киби эки вахий 
арасындаки вакъытны бир фетрет къабул этерек вахийнинъ кельгенини 
сагъынып беклер, онынъ келиши иле пек севинир эди. 

- Вахий эснасында мейдангъа кельген бу аллар, эр вахий келишинде 
корюльмез эди, базан Азрети Пейгъамбернинъ нормаль алы девам этер 
эди. 


- Тыббен де малюм олгъаны узьре «сара»гъа тутылгъан кимсе, тю- 
шюнме ве идракъ этмек кучюни тамамен джойып әтрафында олып бит- 
кенини фаркъ этмедиги ве бойледже шууру бутюни иле къапалы олгъаны 
алда, Азрети Пейгъамбер алгъаны вахий иле бешериетке хукъукъ, ахлякъ, 

93 Бу хусустаки мисаллер ичюн бакъынъыз, Осман Нури Топбаш, Рахмет Эсинтилери, 
Стамбул 2001, с. 184-238. 

94 Вахий кельгени эснада Пейгъамбер эфендимизнинъ ахвалында корюнген ве юкъарыда 
тафсиль этильген денъишмелер себебинен базы шаркъыятчылар буны бир эпилепсия 
(сара) хасталыгъы оларакъ анълагъанлар ве бу елларда чешит тюрлю иддиаларда бу- 
лунгъанлар. Ниает бу иддиаларыны Азрети Пейгъамбернинъ -хаша- бир акъыл хаста¬ 
сы олгъаны дереджесине къадар еткизгенлер. Буны «Франсыз Миллий Тиббиет Акаде- 
миясына» тасдыкъ эттиребильмек ичюн, меселени о ерде бир ильмий дава суретинде 
эльге алынмасыны темин эткенлер. Бурада заманнынъ энъ сечильген экимлеринден 
тешкиль олунгъан бир эйет, 1842 йылында бу иддиаларны инджелеген ве тиббий се- 
беплер боюнджа бунынъ асыл да мумкюн олмагъаны акъкъында узун ве изаатлы бир 
рапорт яйынлагъандыр. Адисенинъ тафсилятыны меракъ эткенлер, Профессор Доктор 
Феридун Нафиз Узлук тарафындан терджиме этилип «Рапорт» адынен яйынлангъан 
эсерге бакъмалары мумкюн. Бу эсер 1996 йылында «Себиль» яйын эви тарафындан 
Истанбулда басылгъандыр. 

- 

ибадет, къысса, вааз киби пек чокъ хусуснынъ энъ мукеммель нумюнеле- 
рини ичине алгъан Къуран аетлерини теблигъ этмекте эди. 

- Сара хастасы шиддет иле къалтрар, анджакъ бу ал вахий эснасында 
корюльмей эди. 

- Саралы, невбет эснасында сачма-сапан сёзлер айтар. Анджакъ 
Азрети Пейгъамберде бойле бир дурум ич корюльмегендир. Онынъ му- 
барек агъызындан тёкюльген келимелер инсанлыкънынъ эшиттиги энъ 
эдебий, энъ темиз ве энъ маналы сёзлердир. 

Бунынъ иле бирликте ич бир вуджутнынъ, алты бинъден арткъач ает- 
нинъ инзалине керек олгъан узун бир суре сара къасылмасына даянып 
оламайджагъы да тыббен ачыкълангъандыр. 

Бутюн бу иддиалар, я макъсатлы япылгъандыр, яхут Расулаллаһ 
-салляллаху алейхи ве селлем-нинъ акъикъатыны анъламаманынъ бир 
нетиджесидир ки, ич бир мантыкълы тарафы ёкътыр. 


Нубюввет ве Рисалет 

Аллаһ Тааля къулларына, кенди ичлеринден сайлап пейгъамберлик 
вазифеси бергени февкъульаде кимселер вастасынен хитаб этмекни му- 
рад этти. Бу адетуллах, аети керимеде шойле бильдириле: 


.. .<2Д11р ^ УЛ»*) у У* Д111р Дд у 


«Даа эвель санъа анълаткъанымыз пейгъамберлернен, анълат- 
магъанымыз башкъа пейгъамберлерге де (вахий эттик)...» (Ниса, 164) 






«Анд олсын ки, Биз сенден огюне озь къавимлерине нидже 
пейгъамберлер джибердик те оларгъа (инсанларгъа) ачыкъ делил- 
лер кетирдилер...» (Рум,47) 

Бу себептен Аллаһ Тааля ильк инсан иле башлап эр девирде пейгъ- 
амберлерини, неби я да расуль сыфатынен инсанларгъа бир рахмет ола- 
ракъ джибергендир. 

- 

Нубюввет - акъыл саиби къулларнынъ дюнья ве ахирет ишлерини 
низамгъа къоймакъ ичюн Аллаһ иле къуллары арасында япылгъан эльчи- 
лик демектир. 

Расуль - кендине вахий олунгъан ве алгъаны вахийни башкъасына 
теблигъ этмекнен вазифели олгъан кимседир. Неби исе озьлеринден эвель 
расуль сыфатынен кельген бир пейгъамбернинъ шериатыны теблигъ ве 
иджра этмеге вазифели оларакъ джиберильген кишидир. О алда эр расуль 
небидир, факъат эр неби расуль дегильдир. Небининъ, расульден даа уму- 
мий олгъаныны ифаде эткен базы хадислер де накъиль этильмектедир. 
Бунынънен берабер, Къурани Керимеде бу келимелернинъ бири-бири- 
нинъ ерине къулланылмакътадыр. 

«Аллаһ Тааля къулларынен не ичюн догърудан дегиль де пейгъам- 
берлер вастасынен лаф эте?» деген бир суаль акъылгъа келеджек олса, 
шойле джевап бермек мумкюн: 

Инсанларнынъ къудрет ве къабилиетлери фаркълыдыр. Чюнки аят 
функциалары фаркъльщыр. Әгер бутюн инсанлар чокъ къабилиетли ол- 
салар эди, базы ишлерни кимсе япмагъа истемез эди. Энъ суфлисинден 95 
энъ улъвисине 96 къадар бутюн захири ве дюньявий функциаларнынъ эда 
этильмеси, инсанларнынъ къабилиет итибары иле фаркълы яратылмасы- 
ны керекли къылгъандыр. 

Инсанлыкъ тарихининъ энъ буюк лидерлери, муаллим ве тербиед- 
жилери, пейгъамберлердир. Зира топлумларны хидаетке кетирип айдын- 
латаджакъ, оларгъа ёл косьтереджек, инсанлардан зуур этеджек ярамай- 
лыкъ ве эзиетлерге къатланаджакъ кимселернинъ, устюн къабилиетлер ве 
сонъсуз бир чыдав иле донатылгъан олмалары керек. Аркъасына такьад- 
жагъы инсанларнынъ хайранлыкъ дуяджагьы васыфлары ве табиатлары 
олмаз исе, бир пейгъамбернинъ инсанларны тесир астына алып догъру 
ёлгъа алып бармасы мумкюн олмаз эди. 

Бу себептендир ки пейгъамберлернинъ де фытратен устюн васыфлар 
иле донатылгъаны корюлир. Анджакъ, олар бу табий сермаелерни къулла- 
наракъ кенди беджериклиги иле пейгъамбер оламазлар. Пейгъамберлик, 
бойле ляйыкъ шахыслар ичинден иляхий тайин иле сайланып вазифелен- 





95 Суфлий - алчакъ. 

96 Ульвий - юксек. 

дирильгенлерге махсустыр. Дигер бир ифаде иле нубюввет ве рисалет 
кесбий дегильдир. Яни тырышып ве гъайрет этип къазанылмаз. Аллаһ 
Тааля къуллары арасында истегенини бу вазифеге сайлар. Аети керимеде 
шойле буюрыла: 


Л 



«Аллаһ, пейгъамберликни кимге береджегини энъ яхшы биль- 
гендир...» (эль-Энам, 124) 

Иляхий бир вахийнинъ сырадан бир инсаннен я да эр анги бириси- 
нен джибермеси де ярашыкълы дегильдир. Зира инсанларнынъ тамамы, 
иляхий теблигъаты анълама ве иджра этмек хусусында кифает ве дирает 
итибары иле эшит дегильдирлер. Бу себептендир ки олар, нубюввет ве 
рисалетнинъ агъыр юкюни ташымагъа мукеллеф къылынмагъанлар. 

Буйдан да гъайры, Аллаһнынъ эр инсангъа хитаб этип яни вахий 
джиберип әмир ве ясакъларыны бильдирмеси, дюньянынъ яратылмасын- 
даки имтиан макъсадына терстир. Эмирлерни ве ясакъларны догъруджа 
Аллаһ Таалядан алгъан инсан, эр шейнинъ акъикъатыны там оларакъ 
идракъ этмек сурети иле бу эмирлерге меджбурен уяр. Бу исе инсаннынъ 
ираде, ихтияр ве гъайретини тайин этмеге маниа оладжакъ ве мукяфат ве 
джезаларны мантыкъсыз къыладжакътыр. 

Пейгъамберлернинъ сыфатлары 

Бутюн пейгъамберлерде муштерек базы сыфатлар мевджуттыр. 
Булар; сыдкъ, эманет, фетанет, исмет ве теблигыщр. Пейгъамберлерге 
иман, бу хусусиетлер черчевесинде тамамланыр. 

Сыдкъ: пейгъамберлернинъ, иляхий укюмлерни, әмир ве ясакълар¬ 
ны инсанларгъа теблигъде ве бергенлери эр тюрлю хаберде догъру сёз- 
лю, садыкъ олмаларыдыр. Олар сёз ве фииллеринде даима догърулыкъ 
узериндедирлер. Сёз ве фииллери бир-бирилерининъ кузьгюси кибидир. 
Оларнынъ ялан айтмалары мумкюн дегильдир. Аллаһ -джелле джелялю- 
һу- пейгъамберлерини садакъатлери себебинден макътагъандыр: 

«Китапта Ибрахим акъкъында анълаткъанларымызны да ха- 
тырла! Шубесиз о, сыддыкъ (озю ве сёзю дос-догъры) бир пейгъамбер 
ЭДИ.» (Мерьем, 41; айрыджа бакъынъыз Мерьем, 54, 56; Юсуф, 46) 

Аллаһ Тааля, пейгъамберлернинъ бир ань биле сыдыкътан айрылма- 
ларынынъ мумюон олмагъаньшы шу шекильде бильдирмектедир: 




«Әгер (пейгъамбер, меселя) Бизге атыф иле базы сёзлер уйдур- 
гъан олса эди, эльбетте Биз оны къуветнен якъалар эдик. Сонъра да 
ИЧ ШубеСИЗ ОНЫНЪ шахтамарЫНЫ КЪОПарЬф ЭДИК.» (Хакъкъа, 44-46) 

Оларнынъ догърулыкълары кендилерине иман этмегенлер тарафын- 
дан биле тасдикъ этильген бир юксекликтедир. Иште бунынъ сайысыз 
мисаллеринден бир къачы: 

Аллаһ Расули -салляллаху алейхи ве селлем-, даветини ильк ачыкь- 
лагъаны куньлерде Сафа тёпесинде юксек бир къаянынъ устюнден 
Курейшлилерге шойле сесленди: 

«-Эй Курейш джемааты! Мен сизге, шу дагънынъ этегинде яхут шу 
вадиде душман атлы аскерлер бар; аман сизге уджюм этеджек, малла- 
рынъызны гъасып этеджек десем манъа инанырсызмы?» 

Олар ич тюшюнмеден: 

«-Эльбетте инанырмыз! Чюнки шимдиге къадар сени догъру оларакъ 
бильдик. Сенинъ ялан айткъанынъны ич эшитмедик!» дедилер. (Бухари, 
Тефсир, 26) 

Бизанс 97 императоры Хераклий, пейгъамбер -салляллаху алейхи ве 
селлем- эфендимиз акъкъында малюмат теминлемек ичюн даа иман эт- 
меген Эбу Суфьянгъа сорагъан суаллерден бири оларакъ: 

«-Ич сёзюнде турмагъаны олды мы?» деп сорады. 

О сыралар, Азрети Пейгъамберге -салляллаху алейхи ве селлем- 
къаршы олмасына рагъмен Эбу Суфьяннынъ бердиги джевап: 





97 Бизанс - Византия. 

«-Ёкъ, олмады! О бергени эр сёзни мутлакъа тутар!» ифадесинден 
ибарет ОЛДЫ. (Бухари, Бедуль-Вахий, 1, 5-6; Муслим, Джихад, 74) 

Мекке мушриклеринден Убей бин Халеф де, Ислямнынъ энъ къатты 
душманларындан бири эди. Хиджреттен эвель алемлернинъ эфендиси- 
не: 

«-Бир ат бакъам; онъа энъ яхшы шейлер ашатам. Бир кунь онъа ми- 
нип сени ольдюреджем.» деп айтар эди. 

Расулюллах -салляллаху алейхи ве селлем- де бир дефасында онъа: 

«-Иншаллаһ мен сени ольдюреджем!» шеклинде джевап бер ди. 

Ухуд харби куню бу ахмакъ мушрик, Азрети пейгъамбер -саллялла¬ 
ху алейхи ве селлем-ни къыдырып шойле айта эди: 

«-Әгер бугунь о къуртулса, меним ишим биткен демектир!» 

Бу тюшюндженен пейгъамбер эфендимизге атылмакъ ичюн якъыны- 
на къадар кельди. Сахабеи кирам да, о адам даа узакъта олгъанда онынъ 
башыны учуртмакъ истедилер. Расулюллах -салляллаху алейхи ве сел¬ 
лем-: 

«-Токъунманъыз кельсин!» буюрды. 

Убей бин Халеф якълашынджа Фахр-ы кяинат эфендимиз, сахабеден 
бирисининъ элинден мызрагъыны алды. Бу сефер Убей тери къачмагъа 
башлады. Анджакъ пейгъаберлер султаны: 

«-Къайда къачасынъ эй яланджы?» деп мызрагъыны атты. Мызракъ 
Убейнинъ бойнуна енгиль шекильде тийип кечти, факъат о, бу къадар- 
чыкънен биле атындан тюштю; бир къач кере юварланды ве джан-алямет 
чапып озь тарафына къачты. Бир яндай къача, бир яндай да козьлери юва- 
ларындан чыкъаджакъ бир алда къычыра эди: 

«-Емин этерим ки, Мухаммед мени ольдюрди!...» 

Янына келип ярасына бакъкъан мушриклер: 

«-Бу эмиетсиз бир сыдырма!» дедилер. 

Факъат о сакинлешмеди ве шойле деди: 

- 













АЗРЕТИ МУХАММЕД МУСТАФА Ц§ 


«-Мухаммед манъа Меккеде олгъанда: «Мен сени кесинликле оль- 
дюреджем!» деген эди. Емин этерим ки, эгер манъа бир тукюрюк биле 
атса, мен кене олерим!..» 

Аркъасындан багъырмагъа девам этти. Сеси, санки бир окюзнинъ 
богъурмасы киби чыкъа эди. 

Эбу Суфьян: 

«-Шу уфакъ ярачыкъ ичюн о къадар бакъырылырмы?» деп оны айы- 
плагъанда, Убей, онъа шойле деди: 

«-Сен билесинъ ми, бу сыйрыкъны ким япты? Бу Мухаммеднинъ 
ачкъан бир ярадыр. Лат ве Уззагъа емин этерим ки, бу ярадан дуйгъа- 
ным аджыны бутюн Хиджаз халкъына дагъытсалар, эписи де ёкъ олур. 
Мухаммед манъа Меккеде: «Мен сени кесинликнен олъдюреджем!» деген 
эди. Мен тап о вакъыт онынъ къолундан оледжегимни ве ондан къуртула- 
майджагъымны анълагъан эдим.» 

Ниает бир пейгъамбер душманы олгъан Убей, Меккеге барып етме- 
ден бир кунь огюне ёлда ОЛЬДИ. (Ибн-и Исхакъ, с. 89; Ибн-и Сад, II, 46; Хаким, II, 


357) 


Бу адисе, не къадар ибретлернен толу. Азрети пейгъамбер -саллял- 
лаху алейхи ве селлем-ни якъындан таныгъан яман бир мушрик биле, 
онынъ сёзюнинъ не къадар къуветли ве хакъ олгъанына инанмакътадыр. 

Эбу Мейсере айта ки: 

«Аллаһнынъ Расули -салляллаху алейхи ве селлем- бир кунь 
Эбу Джехиль ве аркъадашларынынъ янындан кече эди. Олар Азрети 
Пейгъамберни корьгенинен: 

«-Эй Мухаммед, валлаһи биз сени яланджы саймаймыз; сен бизим 
къатымызда садыкъ ве догъру бир кишисинъ. Лякин биз, сенинъ кетир- 
ген шейни ялан коремиз» дедилер. Бунынъ узерине аети кериме назиль 



олды: 

«Оларнынъ айткъанлары сенинъ джаныны агъыргаджагъыны 
эльбетте билемиз; догърусы олар сени яланджы саймайлар, факъат 
залымлар Аллаһнынъ аетлерини билип-турып инкяр этелер.» (эль- 
Энам, 33)» (Вахиди, с. 219) 

Мухаммед Мустафа -салляллаху алейхи ве селлем-нинъ арифсиз ве 
сёзсиз бир шекильде садедже бети биле садакъатнынъ джисим булгъан 
алы эди. Ойле ки, еудийлернинъ билинген алимлеринден Абдуллаһ ибн 
Селям, онынъ гуль юзюни корьгенинен: 

«-Бу бет яланджы бети оламаз!» деп иман эткен эди. (Тирмизи, Къияме, 

42; Ахмед, V, 451) 

Пейгъамберлик кельмезден эвельки аятында биле, инсанларгъа 
шакъа ниетинен де олса ялан айтмагъан бир инсаннынъ, Аллаһкъа нис- 
бет иле ялан сёйлемеси имкянсыздыр. Зира Пейгъамбер эфендимиз ялан 
айтмакъны мунафыкьлыкъ 98 алямети сайгъан ве умметини яландай шид- 
дет иле мен эткендир. (Бухари, Иман, 24; Муслим, Иман, 107) 

Бир хадислеринде шойле буюргъандырлар: 

«Къул ялан айтмагъа ве ялан айтма ниетини ташымагъа девам 
эткенинен юрегине къара бир нокъта урулыр. Сонъра бу нокъта бала- 
банлашыр ве юрегин тамамы снмсия олур. Бу кимсе ниаетинде Аллаһ 
къатында «яланджылар» арасына къыйд этилир» (Муватта, Келям, 18) 

Нуфей бии Харис -радиаллаху анх- шойле накъиль эте. Бир кунь 
Пейгъамбер -салляллаху алейхи ве селлем-: 

«-Буюк гуняхларнынъ энъ агъыр олгъаныны сизге хабер берейим 
ми?» деп учь кере сорады. Биз де: 

«-Эбет, я Расулаллаһ!» дедик. Расули Экрем эфендимиз: 

«-Аллаһкъа ширк къошмакъ, ана бабагъа итаатсызлыкъ этмек» бу- 
юргъандан сонъра, яслангъаны ерден догъурылып отурды ве: 

«-Яхшы динъленъиз, бир де ялан айтмакъ ве яланджы шаатлыкъ яп- 
макъ» деп буюрды. Бу сёзни о къадар текрарлады ки даа чокъ кедерлен- 
месини истемегенимиз ичюн лаф этмемесини арзу эттик. (Бухари, Эдеб, 6; 
Муслим, Иман, 143) 




98 Мунафыкъ - эки юзьлю адам. 













-АЗРЕТИ МУХАММЕД МУСТАФА 

Къурани Керимде садакъатнынъ эмиетине даир шойле буюрылыр: 


Л 



«Аллаһ бойле буюраджакътыр: Бу, догъру инсанларгъа догъ- 
рулыкълары файда береджек куньдир. Оларгъа ичинде эбедий къа- 
ладжакълары, земининден нрмакълар акъкъан дженнетлер бардыр. 
Аллаһ олардан разы олгъандыр, олар да Ондан разы олгъандырлар. 
Иште, буюк къуртулыш ве къазанч будыр.» (Маиде, 119) 

Эманет: Бутюн пейгъамберлер сонъ дередже эмин, ишанчлы, дю- 
рюст ве мумтаз шахсиетлердир. Бешериетнинъ энъ эмин кимселери- 
дир. Эхли иман олмагъанлар биле оларгъа бир ишанч ичиндедирлер. 
Пейгъамберлернинъ эманет сыфаты, оларнынъ эр хусуста эмин ве ишан¬ 
члы олмаларынен бирликте, даа зияде вахий узеринде эмин олмаларыны, 
Аллаһнынъ әмир ве ясакъларыны инсанларгъа денъиштирмеден, артты¬ 
рып эксильмеден теблигъ этмелерини ифаде этер. 

Аллаһ Тааля пейгъамберлик шереф ве вазифесини хаинлерге дегиль, 
анджакъ эр джеиттен эмин олгъан садыкъ къулларына берер. Аети кери- 
меде пейгъамберлернинъ умметлерине: 



«Сизге Раббимнинъ вахий эткенини теблигъ этем ве мен сизлер 
ИЧЮН ЭМИН бир наСИатЧЫМ.» (Араф, 68) 



«Шубесиз мен, сизге джиберильген эмин бир пейгъамберим.» бу- 

юргъанлары бильдирилир. (Шуара, 107, 125, 143, 162, 178; Духан, 18) 

Нитеким, Азрети Пейгъамбер -салляллаху алейхи ве селлем- акъкъын- 
да айтылгъан «Мухаммедуль-Эмин» табири мушриклернинъ де тиллерин- 
ден тюшмез эди ве олар эманетлерини кенди яндашларына дегиль, Расули 
Экрем эфендимизге теслим этер эди. Атта хиджрет этеджеги вакъыт биле, 

Азрети Пейгъамбернинъ янында мушриклернинъ бир такъым эманетлери 
бар эди. Ве олюм телюкесине рагъмен Азрети Алини Меккеде къалдырып 
оларны саиплерине теслим эттиргендир. 

Эль-Эмин васфы, Пейгъамбер -салляллаху алейхи ве селлем- эфен- 
димизнинъ экинджи ады киби олгъандыр. Нитеким Варлыкъ Нуры 25 
яшына кельгенде Меккеде садедже эль-Эмин (энъ эмниетли киши) ады 
иле чагъырыла эди. (Ибн-и Сад, 1,121,156) Кябе хакемлиги эснасында Онынъ 
кельгенини корьгенлер «эль-Эмин келе» деп севинген ве эр хусуста кен- 
дисине итимат эдерек онынънен истишаре эткенлердир. Огъурда джаны- 
ны, малыны ве эр шейини феда эткен асхабы кирам къадар, Онынъ джа- 
нына къаст эткен хасымлары да Пейгъамбер эфендимизнинъ эминлиги 
акъкъында бир шей сёйлемегендирлер. 

Пейгъамбер эмин олгъаны киби оларгъа вахий кетирген Джебраиль 
-алейхисселям- да эминдир. Нитеким Дженабы Хакъ: 



«О, кендисине итаат этильген, эмин бир эльчидир.» буюрмакъта- 
дыр (Теквир, 21) Бойледже вахий, семадаки Эмин вастасынен ер юзюндеки 
Эминге йиберильген эди. 

Фетанет: Пейгъамберлер, инсанлар ичинде эр тарафтан бильхасса 
акъыл, зекя ве ферасет джиэтинден энъ устюн дереджедедир. Олар, къу- 
ветли бир афыза, юксек бир мантыкъ ве инандырма къабилиетине саи- 
плердир. 

Фетанет, къуру бир акъыл ве мантыкъ дегиль, деханынъ да отесинде 
бир идракъ севиесидир. Къальбке багьлы акъыл, ферасет ве басиретнинъ 
ифадесидир. Эр пейгъамбернинъ, вазифесини эксиксиз ве мукеммель бир 
шекильде ерине кетирип олмасы ичюн, бойле устюн бир зекягъа саип ол- 
масы керек. Акс такъдирде, джиберильдиги кимселерге къуветли делиль 
кетирип оламаз, оларны икъна этамаз яхут инандырамаз. 

Пейгъамберлер, энъ къапалы ве мушкуль меселелерни биле къолай- 
лыкънен чезерлер. Мевзуларны изаатлагъанда, имкянсыз бир къолайлыкъ- 
нен къонуштыкълары ичюн идракъ севиелери фаркълы фаркълы олгъан 
мухатаплары, оларны анъламакъта зорлукъ чекмезлер. 















***** АЗРЕТИ МУХАММЕД МУСТАФА Щ 


Бу сыфат, бутюн пейгъамберлерде фаркълы фаркълы корюнгендир, 
Азрети Пейгъамбер -салляллаху алейхи ве селлем-нинъ исе бутюн аяты 
бу сыфатнынъ юджелигинен кечкендир. Буйдан огюне айтып кечкенимиз 
киби Кябе тамир этильгенде Хаджер-и Эсведни ерине къойма меселе- 
синде догъгъан буюк ихтиляфны, о эснада Харем къапысында корюн- 
ген Алемлернинъ Эфендиси, бенъзерсиз бир басирет ве ферасет мисали 
сергилейип чезген, къабилелер арасында чыкъмасы мухтемель олгъан 
дженкке маниа олгъандыр. 

Кене онынъ Ислям ёлунда яптыгъы мухаребелерде косьтерген ди- 
раети, барыш анълашмаларында ортагъа къойгъан ферасети, Меккенинъ 
къан тёкмей фетих этильмеси ве хидаетлерге весиле олмасы, Хунейнде ве 
Таифте татбикъ эткени тактика ве косьтерген адалети, ич бир бешернинъ 
улашамайджагъы, мертебесине эришильмез бир фетанет эсеридир. 

Бир мусульман да, пейгъамбердеки фетанет сыфатындан иссе алып, 
акъыл ниметини энъ файдалы бир шекильде къулланмалыдыр. Кимге, 
нени, не заман ве насыл сёйледжегини ве не шекильде давранаджагъы- 
ны яхшы бильмелидир. Меселя, Джафер-и Тайяр -радиаллаху анх-нынъ, 
Хабешистан Неджашисине Ислям акъкъында бильги бергенде такиб эт- 
тиги индже услюб, бир мусульманнынъ фирасетини косьтермеси бакъ- 
ымындан пек ибретлидир. Христиан олгъан Неджаши, Джафер-и Тайяр 
-радиаллаху анх-нынъ Къурани Керимден бир къач ает окъумасыны та- 
леб эткенде о, ильк башта инкярджыларгъа мейдан окъугъан Кяфирун су- 
ресини дегильде, ичинде Азрети Иса ве анасындан макътав ве итибар иле 
бахис этильген Мерьем суресини окъуды. Азрети Джафернинъ тилявет 
эттиги аети джелилелерни хушу ичинде динълеген Неджаши, козьлери 
яшланып: 


«-Шубесиз шу динълегенлерим иле Исанынъ кетиргени, эписи бир 
нур менбасындан фышкъыра!» деди ве бир муддет сонъра Ислям иле ше- 
рефленди. (Ибн-и Хишам, I, 358-360) 



Теблигъ: Пейгъамберлер иляхи эмирлерни дос-догъру оларакъ, әмир 
этильгенлери шекильде инсанларгъа бильдирирлер. Оларнынъ теблигъ- 
леринде, кендилеринден не бир иляве не де эксиклик бардыр. Теблигъ, 
пейгъамберлернинъ муштерек сыфатларындан ве энъ эмиетли вазифеле- 
риндендир. Аети керимеде шойле буюрыла: 

«Эй расуль! Раббинъден санъа эндирильгени геблигъ эт. Әгер 
буны япмаэ исен Онынъ рисалет вазифесини ерине кетирмеген олур- 
СЫНЪ...» (Маиде, 67) 

Пейгъамберлер, теблигъ вазифелерини ерине кетиргенде, чешит 
тюрлю сыкъынтыларнен къаршылашкъандырлар. Факъат ич бир заман 
даваларындан тавиз 99 бермегендирлер. Аятлары бу хусуста ибретли ади- 
селернен толудыр. Пейгъамбер эфендимз, Ислямгъа давет эткенде энъ 
якъынларындан башлагъан, заман ве мекянгъа коре арекет эткен, муха- 
табнынъ рух алыны ве анълайыш севиесини козь огюнде туткъан, те- 
дриджиликке' 00 риает эткен, тапкъан эр фырсатны къуллангъан, даима 
къолайлаштырып асла зорлаштырмагъан, эр вакъыт мужделеген, ич не- 
фрет эттирмегендир. 

Бутюн омюрини Ислямны теблигъ этмеге адагъан Варлыкъ Нуры, 
веда хутбесинде де асхабына хитабен: «Теблигъ вазифеми яптым мы?» 
деп сорагъан, олардан мусбет джеваб алгъанынен, «Аллаһым шаат ол!» 
деп, вазифесини япкъан олмакънынъ лезетини яшагъандыр. 

Бутюн муминлер де Аллаһ Расулининъ бу теблигъ усулларына къаби- 
лиетлери микъдарынджа саип олмалары керек. Зира Ислямны теблигъ, му- 
сульманлар узеринде фарз укюмюндедир. (Али Имран, 3/104,110) 

Расулюллах -салляллаху алейхи ве селлем- эфендимиз шойле буюр- 
макътадыр: 

«Сизден эр ким бир ярамайлыкъ корьсе, оны къолынен тюзелътсин, 
кучю етмез исе тилинен тюзелътсин, бунъа да кучю етмез исе юрегинен 
бугъзетсин т \ Бу исе иманнынъ энъ зайыф алыдыр.» (Муслим, Иман, 78) 

Бир джемиетте маруфны 102 әмир эткен, мункерден 103 мен эткен ким- 
селер олмаз исе, чиркин ишлер заманнен адет алына келир ве аятта нор¬ 
маль къаршыланмагъа башлар. Мани олунмагъан ярамайлыкъ, бир муд- 

99 Тавиз - Арткъа адым атмакъ, ёлундан къайтмакъ, йымшакъ давранмакъ. 

100 Тедриджилик - Бир шейни ашыкъмайып сырасынен, мертебе-мертебе, басамакъ-ба- 
самакъ япмакътыр. 

101 Бугъз этмек - бегенмемек, дарылмакъ, джан агъыртувы. 

102 Маъруф - Билинген, әмир этильген гузель шей. 

103 Мункер - чиркин олгъан, ясакъ этильген шей 

- 

дет сонъра истенир исе де мани олунмасы мумкюн олмагъан бир алгъа 
келир. Хакъ иле батыл бирбиринен къарышаракъ акъикъат ортадан ёкъ 
олур ве инсанлар Аллаһны унутырлар. Бунынъ нетиджеси де о джемиет- 
нинъ тамамен эляк олмасыдыр. Бу аджы акъибеттен къуртулмакъ ичюн 
теблигъ фаалиетине эмиет бермек керек. 

Исмет: Пейгъамберлер, гизли ве ашикяр эр тюрлю масиет ве гюнах 
ишлемектен узакътыр. Бу васыфлары себебинен, олар, пейгъамберликле- 
ринден огюне де сонъра да ширк батакълыгъына тюшмектен къорчалан- 
гъанлардыр. Кене Аллаһтан алгъанлары вахийни инсанларгъа теблигъ эт- 
кенде унутмалары ве хата этмелери мумкюн дегильдир. 

Пейгъамберлер исмет сыфатына саип олмасалар эди, бергенле- 
ри хаберлернинъ догърулыгъына ишанмаз эдилер. Бу ал исе оларнынъ, 
Аллаһнынъ худжети олма хусусиетлерине кольге тюшюрир эди. 

Эхли суннетке коре пейгъамберлер асла гюнях ишлемезлер. 
Янъыларакъ, бир такъым икметлерге бинаен «зелле» ишлемелери мум¬ 
кюн исе де хаталары узеринде быракъылмазлар, аман ает иле тюзельти- 
лир ве икъаз этилирлер. 

Бу «зелле» дегенимиз гъайр-ы иради бешери хаталар; пейгъамбер- 
лернинъ аджзиетни татмалары ве инсан олгъанлары хатырланаракъ кен- 
дилерине иляхлыкъ изафе этильмемеси ичюндир. 

Зира олар, мисаль алынмасы мумкюн оладжакъ давранышлар сер- 
гилемек дурумындалар. Акс алда инсанлар, «Пейгъамберлернинъ әмир 
эткенлери бизим такъатымызнынъ устюндедир» деп иляхий әмир ве не- 
хийлерни ерине кетирмемек ичюн пек чокъ себеп уйдурыр эдилер. Бу 
акъикъатны козь огюнде тутмайып, пейгъаберлернинъ мелеклерден ол- 
масыны керек олгьаныны тюшюнген гъафиллер де чыкъкъан ве буларгъа 
аети кериме шойле джевап берген: 


' ' * *' » 



«(Эй Расулим! Оларгъа) Шуны сёйле: Әгер ер юзюнде ерлешкен, 
кезип юрьген (инсан дегиль де) мелеклер олса эдилер, эльбетте олар¬ 
гъа коктен, пейгъамбер оларакъ, бир мелек ёллар эдик.» (Исра, 95) 

«Биз оларны (пейгъамберлерни), аш ашамаз бирер (джансыз) 
джееет оларакъ яратмадыкъ. Олар (бу дюньяда) эбедий де дегиллер.» 

(Энбия, 8) 

Дигер тарафтан пейгъамберлер, умметлерининъ айны хатагъа тюш- 
мемеси ве хата эттиклери такъдирде насыл арекет этеджеклерини кось- 
термек бакъымындан да мисаль алмакъ зорундадырлар. 

Меселя Нух -алейһисселям- 950 сенелик сабырлы муджаделеден 
сонъра къавми хидаетке кельмегендже: 



«Раббине: (Я Рабби) магълюп олдым; артыкъ манъа ярдым эт!» 
деп СЫГЪЫНДЫ» (Къамер, 10) 

Бу дуасынынъ нетиджесинде къавми сувда богъулып эляк олды. 
Къавми киби инанмагъан огълу ичюн де бабалыкъ мераметинен шойле 
дуа этти: 



«Эй Раббим! Шубесиз огълум да къорантамдандыр.» деди. (Худ, 
45) 

Нух къавмине беддуа этип огълуна дуа эткени ичюн, Аллаһ онъа: 



«(Эй Нух,) Мен санъа джаиллерден олмаманъны тевсие этерим!» 

буюрды. (Худ, 46) 

Нух -алейһисселям-нынъ бу зеллеси, къыяметке къадар келеджек 
бутюн умметлерге бир мисаль олгъандыр. 

«Хатасыз олмакъ» сыфаты садедже Дженабы Хакъкъа махсустыр. 
Къуллар ичюн хатадан узакъ къалмакъ мумкюн дегильдир. Анджакъ 

мусульман, хаталары энъ азгъа тюшюрме гъайрети ичинде олмалыдыр. 
Бунынъ ичюн Къурани Керимде пек чокъ ерде зикир, яни къальбин 
Дженабы Хакъ иле берабер олмасы әмир этильмектедир. Юрек «Аллаһ» 
дегенде бир акъсызлыкъ япып оламаз, янълыш бир давранышта булуна- 
маз. Зира Аллаһ Тааля шойле буюрур: 


0_^ил у « ^ ■ - д һ « ^ ; ■ -''« а!1! I^>ЛЛ5” I у ^ 


«Аллаһны унутып да Аллаһнынъ да озь-озьлерини унуттыргъа- 
ны кимселер киби олманъыз; олар ёлдан чыкъкъан фасыкъ кимее- 
лердир.» (Хашр, 19) 

Кене бу хусуста гъафлетке тюшкенлер ичюн Аллаһ Тааля: 

а!Л уГЬ уу Ху 

У ' О ' ' ' ' ' ' ' ' ' ' 

«...Юреклери, Аллаһны зикир этмек хусусында къатты олгъан- 
ларгъа языкълар олсун; иште булар апачыкъ далялеттедирлер.» бу- 

юрмакътадыр. (Зумер, 39/22) 

Пейгъамберлернинъ бу беш сыфатларындан (сыдкъ, эманет, фетанет, 
теблигъ, исмет) башкъа, тек Азрети Пейгъамбер -салляллаху алейхи ве 
селлем-де олгъан учь буюк сыфат даа бардыр, шунлардыр: 

1. Расули Мудждеба -алейхи экмелют техая- Эфендимиз - 
Хабибуллахтыр, бутюн пейгъамберлерден даа фазилетлидир ве О, ин- 
санлыкънынъ энъ шерефлисидир. Шаир Неджип Фазыл, Оны къысаджа 
шойле анълатыр: 

Ытрыны 104 сюзген эзель, 

Бал Сенсин варлыкъ петек... 

2. Бутюн инсанларгьа ве джинлерге йиберильди. Яни Расулюс-секъ- 
алейн 105 дир. Кетирген дини къыяметке къадар девам этеджек. Башкъа 
пейгъамберлер исе кечиджи бир заман ичюн я да тек бир къавимге йибе- 
рильгенлер. Ве башкъа пейгъамберлерин муджизелери тек яшангъан за- 

104 Ытыр - къокъу. 

105 Расулю-с сакъалейн - эки алемнинъ пейгъамбери; эм инсанларгьа эм джинлерге 
пейгъамбер оларакъ йиберильгени ичюн Пейгъамберимиз бу аднен анъылды. 


ж 














ПЕЙГЪАМБЕРЛИКНИНЪ ИЛЬК УЧЬ ЙЫЛЫ:ГИЗЛИ ДАВЕТ ДЕВРИ — 


майларында исе, Азрети Пейгъамбер -саллаллаһу алейхи ве селлем-нинъ 
муджизелери бутюн заманларны ичине алыр. Ве Онынъ энъ буюк муджи- 
зеси Къурани Керим къыяметке къадар бозулмадан девам этеджектир. 

3. Хатему-ль Энбия - пейгъамберлерин сонъуджысы. Буйдан айры 
оларакъ Азрети Пейгъамбер -салляллаху алейхи ве селлем-ге къыямет 
куню ичюн макъам-ы махмуд 106 ве шефаат-ы узма 101 берильгендир. Бу 
себепнен о мерхамет пейгъамбери, махшерде умметин гунахкярларына 
шефаат этеджек ве бу шефааты да къабул оладжакътыр. (Бухари, Тевхид, 36) 

Бир инсанны севип онынъ шахсиет ве табиатына айранлыкъ дуйма- 
нынъ ве оны такълид этмеге чалышмакъ, фытрий бир темаюльдир. Бу 
бакъымдан инсан огълы ичюн, энъ мукеммель орьнеклерни тапып олар- 
нынъ изинден кетебильмек, пек муим бир меселедир. Бу себепнен лютуф 
ве кереми сонъсуз олгъан Аллаһ, инсан огълына садедже китаплар де- 
гиль, бир де о китапларнынъ джанлы ифаделерни яни пейгъамберлерини 
йибергендир. Ойле орьнек шахсиетлер ки, диний, илмий ве ахлякъый дав- 
ранышлар итибарынен эр тарафтан мукеммельдирлер. Нитеким о пейгъ¬ 
амберлерин эр бири, инсанлыкъ тарихинде белли бир орьнек давранышы 
зирвелештиререк инсанларгъа мустесна хызметлерде булунгъанлардыр. 

Меселя пейгъамберлер ичинде Азрети Нух -алейһисселям-нынъ 
аятына бакъылгъанында, онджеликле; имангъа давет, зорлыкъларгьа та- 
хаммуль,сабыр ве нетиджеде де куфрге ве куфур эрбабына къаршы шид- 
детли бир душманлыкъ козге чарпар. 

Азрети Ибрахим -алейхисселям-нынъ аяты, ширкке къаршы аман- 
сыз бир муджаделе ве путперестликни ёкъ этме огърында кечти, айрыджа 
Немруднынъ атешлерини гуль бахчелерге чевирген Аллаһкъа теслими- 
ет т , тевеккюль' 09 ве итимад 110 хусусында мустесна бир нумюне олгъан- 
дыр. 

106 Макъам-ы махмуд - Пейгъамберимизге Аллах тарафындан ваде этильген юдже 
макъам, махтавлы макъам. 

107 Шефаат-ы узма - Пейгъамберимизнинъ къыямет куню гунахкяр мусульманлар ичюн 
япаджагъы шефааттыр, гюнахларнынъ багъышланмасы ичюн дуа. 

108 Теслимиет - Аллахнынъ эмирине теслим олмакъ, бойсунмакъ. 

109 Тевеккюль - Аллахкъа ишанып таянмакъ. 

110 Итимад - Аллахкъа таянмакъ. 

Азрети Муса -алейхисселям-нынъ аяты, залым Фираун ве якъын- 
лары иле муджаделе алында кечкен ве о, даа сонъ кетирген шериатнен 
муминлер ичюн ичтимаи бир низам тесис эткендир. 

Азрети Иса -алейхисселям-нынъ, теблигъатынынъ фарикъ васфы, 
инсанларгъа къаршы шефкъат ве мерхаметнен толу бир къалбий йым- 
шакълыгъыдыр. Инсанларгъа аф этиджилик ве алчакъ гонъюллилик киби 
юдже аллар бу пейгъамберде диккъат чекер. 

Азрети Сулейман -алейхисселям-нынъ тиллерге дестан олгъан о 
козь къамаштырджы салтанатына рагъмен, тевазу ве шукюр иле къаль- 
бий тавырыны муафаза этерек Раббе къуллукъта юджельмеси айранлыкъ 
бериджидир. 

Азрети Эйюб -алейхисселям-нынъ аятында беляларгъа къаршы са- 
брын ве эр алда Аллаһкъа шукюр корюнмектедир. 

Азрети Юнус -алейхисселям-нынъ аяты, Аллаһкъа ёнелип багълан- 
манынъ ве къусурындан пешманлыкъ косьтерип тевбеге сарылманынъ 
кямиль бир мисалидир. 

Азрети Юсуф -алейхисселям-, эсарет алында экенде дахи Аллаһкъа 
багълылыкъ ве даветининъ зирвесини яшагъандыр. О, сервет, шан-шурет 
ве шехвет саиби гузель бир къадыннынъ «Айда, кель манъа!» деп, неф- 
ске хош кельген бир теклифте булунгъан заманда биле буюк бир иффет 
сергилегендир. 

Азрети Давуд -алейхисселям-нынъ аяты, иляхи азамет къаршысын- 
да ибрет сайфелеринен толудыр. Онынъ да Аллаһ къоркъусы ичинде, 
козьяшы тёкюп хамд-у сенасы ве зикр этиши, нияз алында Аллаһкъа ёне- 
лиши пек ибретлидир. 

Азрети Якъуб -алейхисселям-нынъ яшайышы исе, инсаннынъ ко- 
зюнде дюнья къараргъанда биле умютсизликке тюшмейип, гузель сабыр- 
нен Аллаһкъа багъланмакъ ве Онынъ рахметинден умют кесмемек керек 
олгъанына даир буюк бир мисальдир. 

Азрети Адем -алейхисселям- ве Хавва анамызнен башлангъан ин- 
санлыкъ къорантасы, диний хузур ве саадет иклиминде яшамакъ узьре; 
бугунь Меккеде Кябенинъ ерини ильк ибадетхане эткен эдилер. Аятий 
ве ичтимаий кереклилик себебинен этрафкъа яйылгъан Адем огъуллары, 
заман заман пейгъамберлернен иршад олынып диний аятларыны девам 

- 

эттиргенлер ве бу суретнен иляхий акъикъатларгъа садыкъ къалгъанлар- 
дыр. Чюнки иляхий акъикъатлар, Азрети Адем -алейһисселям-дан ити- 
барен заман заман бир такъым дин бозуджылары ве джаиллер тарафын- 
дан бозулгъандыр. Анджакъ Дженабы Хакъ пейгъамберлер йиберерек бу 
бозулманы тюзельтип, динни янъы баштан тирильткендир. Бу суретнен 
инсанлыкъ, алемий, фердий ве ичтимаий фелякетлерден къуртарылгъан- 
дыр. 

Ниает, дюнья кунюнинъ экинди вакътына бенъзеген аср-ы саадет 111 
кельди ве Пейгъамбер Эфендимиз -салляллаху алейхи ве селлем-нен 
диний аят ильк башлагъаны ерде, сонъ бир кемал зирвеси косьтерди. 
Артыкъ зирве тешкиль эткен Азрети Мухаммеднинъ кемалындан сонъ 
бир кемал тасаввуры имкянсыздыр. Зира пейгъамберлер йиберип Аллаһ 
Динни джанландыргъан ве разы олгъаны динни Ислям оларакъ бельги- 
легендир. 


Пейгъамберимизнинъ Инсан Олышы 

Аллаһ Тааля, инсанларгъа кенди джынысларындан, араларында 
яшагъан ве аятыны бутюн инджеликлеринен бильгенлери пейгъамбер 
йиберди. Юдже Раббимиз мушриклернинъ муджизе истемелери къаршы- 
сында Азрети Пейгъамбер -салляллаху алейхи ве селлем-ге шойле деме- 
сини вахий эткендир: 


.V ^ 1^д а!)1 I ^ 01 VI & 51I ^ 01 

0^ОиД^ ^ 015" ^ 

' * V 

.V ^ 15Х *ИЛ 


«...Де ки: Раббимни тензих этерим. Мен, садедже инсан олгъан 
бир эльчийим. Инсанларнынъ, «Аллаһ, пейгъамбер оларакъ бир ин¬ 
санны ёлладымы?» демелери, озьлерине хидает ребери кельген сонъ 
бунъа инанмаларына маниа олгъандыр. Шуны сёйле: Әгер ер юзюн- 


111 Аср-ы Саадет - сеадет аеры, Пейгъамберимизнинъ яшагъан асыры. 

де ерлешкен кезип юрьген мелеклер олса эди, эльбетте оларгъа кок- 
тен, пейгъамбер оларакъ, бир мелек ёллар эдик.» (эль-Исра, 93-95) 

Расулюллах -салляллаху алейхи ве селлем- Аллаһ Таалянынъ изи- 
ни олмадан, озь ирадесинен муджизе керчеклештирип оламайджагъыны, 
зира кендисининъ де олар киби бир инсан олгъаныны бильдиргендир. 

Дженабы Хакъ бир чокъ аети керимеде: 


д^-1 ^ 4_!1 ^11 1)11«Д ^ 


«Де ки: Мен, ялынъыз сиз киби бир бешерим. (Шу бар ки) манъа 
Иляхынъызнынъ, садедже бир Илях олгъаны вахий олунмакъта, 
Артыкъ эр ким Раббине къавушмакъны умют эте исе, яхшы иш яп¬ 
сын ве Раббине ибадетте ич бир шейни ортакъ къошмасын.» (эль-Кехф, 
110) буюраракъ бу акикъатны беян эткендир: 

Фахри Кяинат -салляллаху алейхи ве селлем- Эфендимиз де бир ха- 
диси шерифлеринде инсан олгъаныны шойле бильдиргендир: 

«Мен де сиз киби бир инсаным. Сиз даваларынъызнен манъа келе- 
синъиз. Базынъыз делилъ оларакъ, башкъасындан даа икъна этиджи 
олмасы себебинен, мен, онынъ лехине укюм бере билирим. Кимин лехи- 
не, къардашынынъ акъкъындан бир шей укюм эткен олсам (бильсин 
ки), онынъ ичюн джеэннемден бир атеш парчасы кескенимдир.» (Бухари, 
Шехадат, 27; Мезалим, 16; Муслим, Акдие, 5) 

Пейгъамберлер садедже вахий теблигъ этмек ичюн дегиль айны за¬ 
манда онъа уйгун бир аят тарзы ортагъа къоймакъ, эр адисе къаршысында 
орьнек бир шахсиет олмакъ ве фиилий бир ольчю олмагъа йиберильген- 
лер. Бу исе бир инсан топлулыгъы ичинде керчеклештириледжеги ичюн, 
бу вазифени садедже бир инсан япар. Әгер бир эльчи оларакъ бир мелек 
гоньдерильсе эди, онынъ япаджагъы тек шей вахийни инсанларгъа те¬ 
блигъ этмек олур эди. Чюнки мелек инсанларнен берабер яшап оларнынъ 
фикир, амель ве муамелятыны тюзельтмек ичюн оларнынъ аятларына ве 
меселелерине ортакъ оламаз эди. 



Тарих боюнджа, бир инсаннынъ Аллаһнынъ Расули оламайджагъы 
акъкъында бир къанаат мевджут олакельгендир. Олар садедже инсан ол¬ 
гъаны, аш ашагъаны, ханымы ве балалары олгъаны ичюн озьлерине йибе- 

рильген пейгъамберни ред эткенлердир. Базылары да, озь пейгъамберле- 
рининъ инсан олмагъанына инанмагъа башладылар. Пейгъамберлерини 
аддинден чокъ юджельтип иляхлыкъ изафе эткенлер ве заманнен ширкке 
тюштилер. Кимиси пейгъамберлигини илях къабул эткен, базылары оны 
Аллаһнынъ огълу, базылары да Аллаһнынъ джисимлешкен шекли ола- 
ракъ корьгенлер, тевхидтен айрылып антропоморфик бир инанчкъа бар¬ 
дылар. Христианлыкъта олгъаны киби... 

Къурани Керим ве хадиси шерифлерде Расулюллах -салляллаху 
алейхи ве селлем-нинъ бешер олгъаны узеринде эмиетнен турмасынынъ 
хикметлеринден бири, эвельки инсанларнынъ тюшкен бу хатадан уммети 
Мухаммедни муафаза этмектир. Омер -радиаллаху анх- Расулюллах -сал¬ 
ляллаху алейхи ве селлем-нинъ шойле буюргъаныны ривает эткендир: 

«Христианларнынъ Мерьем огълы Исагъа яптыкълары киби акъ- 
къымда ашыры макътавларда булунмайын. Шу муакъкъакъ ки мен, 
Аллаһнынъ бир къулыман. Меним ичюн: «Аллаһнынъ къулу ве элъчиси» 
айтынъ.» (Бухари, Энбия, 48) 

Башкъа бир хадиси шерифлеринде исе, озюне ашыры сайгъы кось- 
терген кимселерге: 

«Сиз мени акъкъым олмагъан дереджеге юкселътменъиз! Чюнки 
Юдже Аллаһ мени расулъ этмеден эвелъ къул эткендир.» деп тенбиеде 
булунгъандыр. (Хаким, III, 197/4825; Хусейми, IX, 21) 

Пейгъамбер эфендимизнинъ озюнинъ бир бешер ве къул олгъаны 
хусусында сыкъ сыкъ темас этмесининъ бир себеби де, Онынъ къабына 
барылмаз бир тевазусыдыр. Нитеким Азрети Пейгъамбер -салляллаху 
алейхи ве селлем-, пек чокъ кере Дженабы Хакънынъ озюне лютф эткен 
буюк ниметлерни, тахдис-и нимет къабилинден сайгъандан сонъ «V : 
Овунмек ёкъ» деп буюргъанлардыр. (Тирмизи, Менакиб, 1/3615) 

Абдуллах бии Джубейр -радиаллаху анх- анълата: 

«Бир кунь Эфендимиз бир такъым сахабинен ёлда кеткенде, олар- 
дан бириси, Аллаһ Расулюни кунештен ортюнен къапатмакъ истеди. 
Расулюллах -салляллаху алейхи ве селлем- кольгени корьгенде башыны 
котерди, бир кимсенинъ озюне кольгелик япмакъта олгъаныны фаркъ 
этти. Адамгъа: «Быракъ!» деди. Ортюню алып ерге къойды ве: 

«-Мен де сизнинъ киби бир инсаным!» буюрды. (Хусейми, IX, 21) 

- 

Шу да унутылмамалыдыр ки Аллаһ Расули бир бешер олмакънен 
бирликте эр анги бир кимсе киби де дегильдир. Шаирин ифаде эткени 
киби: 


о у а у л о , о у , х ^ ^ ^ 

«Пейгъамбер Эфендимиз бир инсандыр, анджакъ дигер инсанлар 
киби дегильдир. 

Башкъа ташлар арасында якъут не исе Аллаһ Расули де инсанлар 
арасында ойледир.» 

Дигер бир шаир шу акъикъатны ифаде этмекте: 

Тарихи бешерде ёкъ мисли 
Эр тильде яшар онынъ хаялы 
Мирадж-ы кемалидир фелеклер 
Хайран-ы джемалидир мелеклер 
Васфында сёзюн хулясасыны ал 
Инсанда факъат мелектен эфдаль 


Умми Олушы ве Икметлери 

Умми келимеси, анасындан догъгъаны киби саф ве темиз къалгъан, 
окъума ве язма бильмеген, бир инсандан окъутув корьмеген, Меккеде 
яшагъан, эхли китап олмагъан араплар киби маналаргъа кельмектедир. 

Къурани Керимде беян этильгени узьре, Расулюллах -салляллаху 
алейхи ве селлем- умми эди, яни окъума язма бильмез эди. Аети кериме- 
де шойле буюрылыр: 




«Янларындаки Теврат ве Инджильде (сыфатларыны) язылы 
булгъанлары о эльчиге, о уммий Пейгъамберге уйгъанлар (бар я), 
иште, о Пейгъамбер оларгъа эйиликни әмир этер, оларны феналыкъ- 

тан мен этер, оларгъа темиз шейлерни элял, пис шейлерни де арам 
КЪЫЛар...» (эль-Араф, 157) 

Алемлернинъ Эфендисининъ умми олгъаныны о заманки мушри- 
клер де къабул эте эдилер. Нитеким аети керимеде бильдирильгени киби 
олар: 

^ аАр ^ «И 

«Кене олар дедилер ки: (Бу аетлер), онынъ, башкъасына язды¬ 
рып да, озюне саба-акъшам окъунмакъта олгъан, эвелькилерге ант 
масаллардыр.» (Фуркъан, 5) 

Аллаһ Расули -салляллаху алейхи ве селлем-ге умми денмесининъ 
себеплери шойле сыраламакъ мумкюн: 

а) Анасындан догъгъаны ал узере къалгъан, тыштан кельген бильги- 
лернен асыл фытраты ве сафиети бозулмагъан, Аллаһ Тааля тарафындан 
тербие этилип огретильгендир. Аети керимеде шойле буюрылыр: 

о' ' ' / Д °Д / 

«Санъа (Къуранны) окъутаджакъмыз; артыкъ Аллаһнынъ ис- 
тегени истисна, сен ич унутмайджакъсынъ.» (эль-Аля, 6) 

Хадиси шерифте де: 

«Мени раббим тербие этти ве тербиемни пек гузель япты» бую- 
рылгъандыр. (Суюти, 1,12) 

Аллаһ Тааля, Пейгъамбер -алейһисселям-нынъ садрыны учь кере 
маневий амелияттан кечирип (шерх-и садр) къальбиндеки менфиликлер- 
ни атып ерине хузур, сюкюнет, мерхамет, шефкъат, иман ве икмет киби 
юдже ве керекли дуйгъуларны ерлештиргендир. 

б) Эхли китап миллетине дегиль арап миллетине менсюптир. 

в) Меккеде дюньягъа кельгендир. Чюнки Меккенинъ исимлеринден 
бири де Умму-ль Къурадыр. Къарье арапчада кой я да энъ уфакъ бир ер- 
лешме ери демектир. Къарьеүшпъ чокъу да Къурадыр. Умму-ль Къура 
ерлешме ерлерининъ анасы, биринджиси демектир. 

- 



I ^ 

Араплар умумиетнен умми эдилер. Медениеттен узакъ, окъумагъа 
ве язмагъа бильмеген бир къавим эдилер. Аллаһ Тааля оларгъа кенди ич- 
леринден сафиетини бозмагъан, къальби къывамда зирве бир пейгъамбер 
гоньдергендир. Аети керимеде шойле буюрыла: 


у^я уя I у 15" 0! у 4 _< ь 5 \> 5 -!|^ ^ ^ ~ 1 у 


«Чюнки, уммийлерге араларындан, озьлерине аетлерини окъугъ- 
ан, оларны темизлеген, оларгъа Китапны ве икметни огреткен бир 
Пейгъамбер ёллагъан Одыр. Шубесиз, олар эвельден ап-ачыкъ бир 
СапЫКЪЛЫКЪ ИЧИНДе ЭДИЛер.» (эль-Джума, 2) 

Небийи Экрем -салляллаху алейхи ве селлем- бу акъикъатны шойле 
ифаде этер: 

«Биз умми бир джемаатмыз. Не язы язармыз не эсап билермиз!» 
(Муслим, Сыям, 15) 


Уммилик, сырадан инсанлар акъкъында чокъу заман илим азлыгъ- 
ыны ифаде эткен бир сыфат исе, Расулюллах -салляллаху алейхи ве сел¬ 
лем- ичюн там терсине кемал ифаде этер. Илим ве амель джиэтинден ке- 
мали, окъуп язгъанларны дахи аджиз быракъкъан бир пейгъамбернинъ 
айны заманда умми олмасы, Онынъ догърудан догъру Аллаһ тарафындан 
гоньдерильген булунгъаныны исбат эткен харикуляде бир делильдир. 

Аллаһ Тааля шойле буюра: 


0 151 уя уя С—5" Ь* | 

я ' я я , . я я яя я 


«Сен буйдан эвель не бир язы окъур, не де элинънен оны язар 
эдинъ. Ойле олса эди, батылгъа уйгъанлар шубе дуяр эдилер.» (Анкебут, 
48) 



Умми бир инсаннынъ вахий олмадан къальбий ёлунен бутюн беше- 
риетни ве джинлерни аджиз быракъкъан Къуранны мейдангъа кетирме- 
си, Фираун къыссасы, Азрети Мусанынъ анасынынъ къыссасы, Юсуф 
къыссасы киби тарихи акъикъатларны бильмеси мумкюн дегильдир. 

Къурани Керим, кечкен умметлернинъ къыссаларыны кунюмиз та¬ 
рих ильми ве тарих фельсефесине уйгъун оларакъ энъ ибретли бир тарзда 
инсанлыкъкъа бермектедир 112 . 

Дигер тарафтан уммилик, Къураннынъ ахкямынынъ бутюн дю- 
ньяда кечерли олмасынынъ энъ аз шартыдыр. «эд-Даифу эмирур-ракби: 
Керваннынъ реиси, энъ зайыф ве яваш олгъандыр» меселиндже Къуран, 
кетирген эмирлернинъ бутюн инсанларгъа етмеси ве татбикъ этильмеси 
ичюн уммилик севиесини әсас алгъандыр. Яни Ислямны анълап яшамакъ 
ичюн, саде ве орта бир инсан олмакъ етерлидир. Бу себепнен Ислям кунь- 
лик ибадетлернинъ вакъытларыны тайин этмеде кунешнинъ, айлыкъ ве 
сенелик ибадетлерини тайин этмеде исе айнынъ арекетлерини әсас ал¬ 
гъандыр. 

Къуран умми инсанларнынъ севиесине энген олмасына рагъмен ич 
бир заман о ал узьре къалмаларыны да истемеген, оларны уммиликтен 
чыкъарып китабий бир уммет япмакъны макъсад бильгендир. Нитеким 
Ислям, яп-янъы бир медениет къургъан ве бунынъ эсасыны да «эль-Китаб» 
деп исимлендирильген Къурани Керим тешкиль эткендир. 

Хилье-и Саадет 

Хилье - лугъатта сюс, зийнет, юз ве рух зенгинлиги демектир. 
Ыстылада исе, Азрети Пейгъамбер -салляллаху алейхи ве селлем- эфен- 
димизнинъ, инсан келямынынъ имкянлары нисбетинде келимелернен чи- 
зильген ресмидир. 

Нахифи шойле дер: 

«Муакъкъакъ ки бир кимсе, хилье-и шерифени язса ве онъа чокъ 
назар эйлесе, Аллаһ Тааля о кимсени хасталыкъ ве сыкъынтылардан ве 
аний олюмден къорчалар. Шает бир ерге сефер эттиги заман бераберинде 
алып кетсе, сеферинде даима Хакъ Джелле ве Алянынъ къорунмасында 
олыр.» 

Бир чокъ Ислям муэллифи, хилье-и шерифининъ сайысыз фазилетле- 
ри акъкъында тюшюнджелерини ортагъа къойгъанлардыр. Атта, Азрети 

112 Теврат ве Инджильде кечкен вакъиаларнынъ базылары, бугуньки тарих ильми ве ди¬ 
гер илимлернинъ тесбитлерине тере тюшмектедир. Кяинатнынъ яратылышы ве девир- 
лери, инсаннынъ ер юзюне кельме тарихи, Туфан къыссасы киби ... (Бакъынъыз Маиг- 
юе ВисаШе, Мусбет илим тарафтан Теврат, Инджиль ве Къуран, с. 53-82, 157-175) 

- 

Пейгъамбер -салляллаху алейхи ве селлем-ни руяда корьмек ичюн де хи- 
лье-и шерифени теберрукен эзберлеме бир чокъ Ислям улькесинде халя 
мевджуттыр. 

Бунынънен берабер тюшюнмек керек ки, Хабиб-и Экрем 
Эфендимизнинъ «нурун аля нур» 113 олгъан мубарек симасыны сёз- 
нен тасвир эткенде келимелернинъ кифаетсизлиги къадар, инсаннынъ 
Пейгъамберимизнинъ акъикъатыны коребильме ве къаврамакътаки мут- 
лакъ аджзи де эсапкъа къатылмалыдыр. Зира Дженабы Хакънынъ ин¬ 
сан огълына лютф эткен бутюн гузелликлерни шахсында топлагъан о 
эшсиз варлыгъы, нокъсансыз тариф этмек мумюон дегильдир. Нитеким 
Хакъанийнинъ айткъаны киби: 

Келъмегендир билир эшья анны 
Яратылгъанда Онынъ акъраны 114 

Гузеллер Гузели Эфендимизни келимелернен ресмини чизмеге ча- 
лышкъан бу тасвирлер, саадет деврине яшамагъан ве асретнен янгъан 
гонъюллерни бираз да олса раатлатмакътадыр. Эфендимизни анълаткъан, 
дегерли риваетлерни накъиль эткен кимселер, бизге санки дерьядан бир 
тамла такъдим этмектелер. Бу тамлада денъизни корьмеге чалышкъан 
муминлер, Алемлернинъ Эфендисине олгъан муаббетлерини артырып 
Онынъ усве-и хасенесинден 115 истифаде этмеге, гузеллик ве ахлякъынен 
ахлякъланмагъа гъайрет косьтергенлердир. Нитеким Азрети Хасан, огей 
дайысы Хинд бии Эби Халеге, Расулюллах -салляллаху алейхи ве сел- 
лем-нинъ хильесини шу сёзлернен тильге кетиргендир: 

«Дайым Хинд бии Эби Хале, Аллаһ Расулининъ хильесини чокъ гу- 
зель анълата эди. Къальбимнинъ онъа багълы къалмасы ве изинден кете- 
бильмем ичюн, онынъ Аллаһ Расулюнден бир шейлер анълатмасы меним 
ЧОКЪ хошума кете ЭДИ 116 .» (Тирмизи, Шемаиль, с. 10) 

113 «Нур устюне нур» манасына кельмектедир. 

114 Бутюн варлыкълар Онынъ акъ Пейгъамбер олгъаныны билир. Чюнки яратылгъанлар 
арасында Онынъ бенъзери ич бир заман келъмегендир. 

115 Усве-и хасене — гузель орьнек, Пейгъамберимизнинъ муминлер ичюн энъ гузель орь- 
нек олмасыдыр. 

116 Инсаннынъ гонъюли яратылыш оларакъ эп гузельге догъру кетер, онынънен берабер 
олмакъ истер. Бу гузеллик себебинен зиини даима онынънен мешгуль олур, гонъю- 
линде рух ве ахлякъ оларакъ севгенине бенъземе арзусы догъар. Нетиджеде истер ис- 
темез севген шахсыны орьнек алыр. Бу себепнен шемаил-и шериф, Пейгъамберимизге 
олгъан сагъынув, севги ве онынъ ёлуна уйма истегини арттырмагъа весиле оладжагъы 
мухакъкъакътыр. 


Ж 

Гуль юзьлю Эфендимизнинъ шемалини динълемеге тоямагъан 
Азрети Хасан ве Азрети Хусейин, Онынъ мубарек джемалини бабалары 
Али -радиаллаху анх-дан да бир чокъ кере динълегенлер ве бизлерге на- 
къиль эткенлер. 

Аджаба язылгъан шемаил-и шерифлер, Азрети Пейгъамбер -саллял- 
лаху алейхи ве селлем-нинъ акъикъатларынынъ не къадарыны ифаде эте 
билир?! Муакъкъакъ ки шемаили шерифени, эр кес гонълюндеки муаб- 
бет нисбетинде ве келимелернинъ сынъырлы маналары ичинде идракъ 
эте билир. 

Биз де аджзимизге рагъмен риваетлерден гонълюмизге акс эткени 
нисбетинде хилье-и шерифени накъиль этмеге уйгъун корьдик: 

Фаркълы риваетлерден топласакъ шойле буюрылмакътадыр: 

Расули Экрем -салляллаху алейхи ве селлем-, узунгъа якъын орта 
бойлю эди. 

Яратылышы февкъульаде ольчюли олып, гузель бир вуджудкъа саип 

эди. 

Кокюси кениш, эки омузынынъ арасы ачыкъ эди. Эки курек кемиги 
арасында нубуввет муури бар эди. 

Кемиклери ве эклемлери иридже эди. 

Тени гуль киби пемпедже-беяз, нурани ве парлакъ, ипектен йым- 
шакъ эди. Мубарек вуджуды даима темиз эди ве къокъусы фералыкъ 
бере эди. Къокъу сюрюнсин я да сюрюнмесин тени ве териси, энъ гузель 
къокъулардай даа айры бир гузелликте эди. Бир кимсе Онынънен селям- 
лашса, бутюн кунь Онынъ лятиф къокъусундан лезет алыр эди. Санки 
гуль, къокъусыны Ондай алгъан эди. Мубарек эллеринен бир баланынъ 
башыны охшаса, о бала, гузель къокъусынен башкъа балалардан аман 
айырыла эди. 

Терлегенде тени, гуль япракълары узериндеки чыкъ тамлачыкълары- 
ны хатырлатыр эди. 

Сакъалы сыкъ эди. Узаткъанында, бир тутамдан даа фазла узатмаз- 
ды. Вефат эткенлеринде, сачларында ве сакъалларында йигирми къадар 
беяз къыл бар эди. 

- 













-демпьи АЗРЕТИ МУХАММЕД МУСТАФА Щ 

Къашлары ай киби олып эки къашы арасы бирбиринден узакъча ве 
ачыкъ эди. 

Эки къашы арасында бир дамар бар эди. Бир шейге ачувлангъаны 
заман о дамар къабара эди. 

Тишлери инджи данеси киби эди. Эр заман мисвакъ къуллана эди ве 
къулланмамызны бизге тевсие эте эди. 

Кирпиклери узун ве сия эди. Козьлери буюкче эди. Ве там сия эди. 
Козьлеринде санъки къудрет элинен чекильген сюрме бар эди. 

Мустесна рухий кемалынынъ янында вуджудынынъ гузеллиги де 
эшы бенъзери ёкъ эди. 117 

Юзю - гедже, айнынъ он дёрдю киби парылдай эди. Азрети Айше 
-радиаллаху анха- шойле буюра: 

«Расулюллахнынъ юзю о къадар нур сача эди ки, гедже къаранлыгъ- 
ында йипни инеге онынъ юзюнинъ сачтыгъы нурнен кечире эдим.» 

Эки курек кемиги арасында пейгъамберлигини косьтерген бир бенъ 
бар эди. Бир чокъ сахаби о бенъни опкен ве о ашкъ иле яшагъан эди. 
Пейгъамбер вефат эткенде бу бенъ ёкъ олып кетти, бу ал онынъ олюмини 
тасДЫКЪЛады. (Тирмизи, Шемаиль, с. 15; Ибн-и Сад, II, 272) 

Мубарек вуджуды нурдан олгъаны ичюн вефатындан сонъ да ич бир 
денъишмеге огърамады. Азрети Эбу Бекир -радиаллаху анх-, гъамлы, ке- 
дерли ве мазун оларакъ, эм козю эм гонъюли яшлы бир вазиетте Варлыкъ 
Нурына бакъаракъ: 

«Яшайышынъ киби вефатынъ да не къадар гузель я Расулюллах!» 
деди ве мубарек алнындан опьти. 

Къальбининъ йымшакълыгъыны анълатмакъ мумкюн дегиль. 

Бош сёз сёйлемез, эр сёзю икмет ве насиат эди. Лафларында асла 
ошек ве бош сёз олмаз эди. 

Муляйим ве алчакъ гонъюлли эди. Юзюнден тебессюм тюшмез эди. 

117 Хаким, III, 10; Ахмед, I, 89, 96, 117, 127; IV, 309; Ибн сад, I, 376, 412, 420-423; II, 272; 
Ибн Кесир, эль-Бидае, VI, 31-33; Тирмизи, Шемаиль , с. 15. 

- 

Оны апансыз корьген кимсени къоркъу сарар эди. Онынънен якъын- 
лыкъ ве субет ичинде олгъанлар исе, Онъа джан гонъюльден багъланыр 
ве Оны север эди. 

Дереджелерине коре фазилетли инсанларгъа сайгъы косьтере эди. 
Акърабасына да зияде эдиелерде булуна эди. Озь къорантасы ве достла- 
рына гузель даврангъаны киби дигер инсанларгъа да йымшакъ ве лут- 
фнен даврана эди. Ве шу сёзлерни сёйлер эди: 

«Сизден эр биринъиз, озю ичюн истеген шейлерни инангъан мумин 
къардашы ичюн истемегендже акъикъий мумин олмаз!» (Бухари, Иман, 7; 
Муслим, Иман, 71-72) 

Хызметчилерни пек хош тутар эди. Озю не кийип не ашай олса, 
оларгъа да ондай кийдире ве ашата эди. Джумерт, алидженап, шефкъатлы 
ве мераметли, кереги заман джесюр ве керегинде де йымшакъ ола эди. 

Берген сёзюни тутар ве сёйлеген сёзлеринде де садыкъ эди. Ахлякъ 
гузеллиги, акъыл ве зекя джиетинден де бутюн инсанлардан устюн эди ве 
эр тюрлю макътавларгъа ляйыкъ эди. 

Юзю гузель, яшайышы мукеммель, мисли яратылмагъан мубарек 
бир инсан эди. 

Расулюллах -салляллаху алейхи ве селлем-нинъ кедери девамлы, 
тюшюнмеси де девамлы эди. Зарур олмаса лаф этмез эди. Сусмасы узун 
эди. Бир сёзге башласа оны ярым быракъмаз, сонъуна къадар битирир 
эди. Аз сёзнен чокъ маналар ифаде эте эди. Сёзлери дане дане эди. Не ке- 
регинден чокъ не де аз ола эди. Яратылыш оларакъ йымшакъ олгъанына 
рагъмен пек те эйбетли эди. 

Синъирленгени заман еринден турмаз эди. Акъкъа итираз этильме- 
сининъ ве акъикъатнынъ аякъ астына алынмасындан башкъа алларда 
синъирленмез эди. Кимсенинъ анъламагъаны бир акъ аякъ астына алын- 
гьаны заман синъирленир ве акънынъ ерине кельмесине къадар бу ал де- 
вам этер эди. Анджакъ бу акъны ерине кетиргенинен сюкюнетке къавуша 
эди. Озю ичюн ич де синъирленмез эди. Озюни къорчаламаз ве кимсенен 
мунакъаша этмез эди. 

- 

О кимсенинъ эвине изин алмадан кирмез эди. Эвине кельгени заман, 
вакътыны учь къысымгъа боле эди; биринджисини Аллаһкъа ибадетке, 
экинджисини къорантасына, учюнджисини де озюне айыра эди. Озюне 
айыргъаны вакъытта халкънен алякъадар ола эди. Эписининъ гонъюлини 
къазана эди. 

Расулюллах -салляллаху алейхи ве селлем-нинъ эр ал ве арекети 
Аллаһнынъ зикринен эди. 

Белли бир ерде отурмакъ адет олмасын деп, джамининъ эр еринде 
отургъаны олур эди. Ерлерге ве мевкъийлерге мукъаддеслик берильмеси- 
не ич разы олмаз эди. Меджлислерде кибирлиликке ер береджек эр анги 
бир тавыргъа къаршы олур эди. Бир меджлиске къошулгъаны заман, бош 
къалгъан ерге отура эди ве эр кеснинъ бойле япмаларыны арзу эте эди. 

Бириси ондай бир шей истесе, о истек эмиетли я да эмиетсиз олсын 
оны ерине кетирмеден раат этмез эди. Ерине кетирмек мумкюн олмаса, о 
кишиге гузель сёз сёйлеп онынъ гонълюни алмагъа тырыша эди. 

О эр кеснинъ дерт ортагъы эди. Инсанлар къайсы макъам ве мевкиде 
олса олсун, зенгин-фукъаре, алим-джаиль, Онынъ янында инсан олмакъ 
бакъымындан мусавий айны бир муамелеге наиль ола эдилер. Онынъ бу- 
тюн меджлислери йымшакълыкъ, илим, утанма, ихляс, сабыр, Аллаһкъа 
тевеккюль ве эминлик киби фазилетлернинъ девамлы хаким олгъаны 
меджлислер эди. 

Айып ве къусурлары себебинден кимсени яманламаз, догъруламагъа 
керек олса буны, къаршысындакини эзмейджек шекильде индже бир 
ишаретнен япар эди. 

«Мусульман къардашынынъ огърагъаны фелякетни севинчнен къар- 
шылама! Аллаһ Тааля оны, рахметинен фелякеттен къуртарар да сет 
имтиан этер.» деп буюра эдилер. (Тирмизий, Къыямет, 54) 

Ич кимсенинъ айып ве къусурларынен огърашмаз эди, ве арашты- 
рылмасыны да шиддетнен ясакъ эте эди. Чюнки башкъалары акъкъында 
зан юрютмек ве джасуслыкъ япмакъ, иляхий эмирнен ясакъ этильген- 

Севабыны бекледиги меселелер тышында лаф этмез эди. Субет мед- 
жлислери сюкюнет ичинде кече эди. О лаф эткенде әтрафында олгъанлар 
ойле буюленир ве джан къулагъынен динълерди ки, Азрети Омер -ради- 
аллаху анху-нынъ айткъанына коре, башларына бир къуш къонса, учма¬ 
дан саатларджа тура билер эди. Ондан асхабына кечкен әдеп ве утанчакъ- 
лыкъ о дереджеде эди ки, озюнден суаль сорамакъны биле - чокъ кере 
- утаныр эдилер. Чёльден бир бедевий келип Азрети Пейгъамбернен субет 
этсе экен, Онынъ фейз ве руханиетинден файдалансакъ деп беклер эдилер. 
(Ибн-и Сад, I, 121, 365, 422-425; Хайсеми, IX, 13.) 

О къадар ки, эйбетинден чекингенлери ичюн эки сене суаль сорама- 
дан беклегенлер бар эди. Муаббетинден мубарек юзюне бакъып оламаз 
эдилер. Амр бин Ас -радиаллаху анх- шойле айткъандыр: 

«Расулюллах -салляллаху алейхи ве селлем-нен узун заман бирликте 
олдым. Лякин Онынъ янында утангъанымдан ве Онъа къаршы ичимде 
олгъан урьмет дуйгъусындан, башымны котерип де мубарек ве нурлы 
юзини тоя тоя сейир этамадым. Әгер манъа: «-Бизге Расулюллахны тас¬ 
вир эт, Оны анълат.» деп айтсалар, инанынъ анълатып оламам.» (Муслим, 
Иман, 192; Ахмед, IV ,199) 

Онынъ юдже ал ве устюнликлерини анълатмакъ истеген кимсе, 
«Мен, бундан эвель де сонъра да Онынъ бир бенъзерини ич бир вакъыт 
корьмедим.!» деп айтмакътан озюни алып оламаз эди. (Ахмед, 1,96) 

Бир кунь Халид бин Велид -радиаллаху анх-, Араб къабилелеринден 
бирине огърагъан ве къабиле реиси кендисине: 

«- Я Халид! Бизге Аллаһнынъ Расулюнинъ, сурет ве яшайышыны 
тасвир эт!» деп айткъандыр. 

Халид -радиаллаху анх- исе: 

«- Бунъа имкян ёкъ, бунъа келимелер етишмез.» деп айткъанда, къа¬ 
биле реиси: 

«- О алда ич олмаса тасаввур ве идракъынъ къадар анълат!» деди. 


Бунынъ узерине Халид -радиаллаху анх- шу мухтешем джевабыны 
берди: 

«- Йиберильген, йибергеннинъ къадриндже олыр. Йиберген кяинат- 
нынъ Яратыджсы олгъанына коре, йиберильгенининъ шаныны, сен озюн 

хаял ве тасаввур эт! ..» (Мунавий, V, 92; Касталаний, Мевахиб-и Ледуние терджюмеси, 
с. 417) 

Онда олгъан гузеллик, эйбет, нураниет ве летафет о дереджеде эди 
ки, Аллаһнынъ пейгъамбери олгъаныны, айрыджа бир муджизе, делиль, 
ве бурхана ихтиядж ёкъ эди. 

Къыскъаджасы Онынъ ахлякъы Къуран эди. Буны Муаллим Наджий 
не гузель ифаде эткендир: 

Хусни Къуранны корер инсан олар хайран Санъа 

Дест-и къудретиннен язылгъан Хильедир Къуран Санъа 

Мевляна Халиди Багъдадий азретлери, Аллаһ Расулининъ ахлякьы- 
нынъ бутюн махлюкъларнынъ шевкъыны арттыргъаныны шойле ифаде 
этер: 

«О не гузель бир джумертлик ки Онынъ джумертлик фышкъыргъан 
барлыгъы шерефине денъизден - инджи, къатты таштан - якъут ве 
тикенден - гулъ чыкъар. Әгер багъчада Онынъ гузель ахлякъындан сёз 
ачылса, севинчтен агъзыны ачып кульмеген яни ачылмагъан бир гоньдже 
коремезсин.» (Диван, с. 65-66) 

Эр тюрлю гузеллик, Расулюллах -салляллаху алейхи ве селлем-де 
топлангъандыр. Вуджудындан нур сачыла эди. Лякин Аллаһ Расулюни 
бутюн гузеллигининен кимсе корюп оламагъандыр. Чюнки Имам 
Къуртубий шойле айта: 

«Расулюллах -салляллаху алейхи ве селлем-нинъ гузеллиги тамамен 
ачыкъ олмагъандыр. Әгер вуджудынынъ гузелликлери олгъан акъикъаты- 
нен корюнсе эди асхабы онъа бакъмагъа такъат кетирип оламаз эдилер.» 
(Али Ярдым, с. 49) 

Расулюллах -салляллаху алейхи ве селлем-нинъ шаири Хассан бин 
Сабит, онынъ яратылышынынъ эшсизлигине алякъалы шойле айтмакъ- 
тадыр: 

















ПЕЙГЪАМБЕРЛИКНИНЪ ИЛЬК УЧЬ ЙЫЛЫ:ГИЗЛИ ДАВЕТ ДЕВРИ — 

Корьмеди Сенден гузель бирисини ич бир козь, 

Дюньягъа кетирмеди Сенинъ киби бир эвляд ич бир ана 
Айьт ве нокъсандан темизсин я Расулюллах Сен 
Санким арзу эттигин суретте халкъ эткен Сет Худа 


Вахийнинъ текрар башламасы 

Фетрети вахий 118 алты ай девам этти. 

Аллаһ Расули -салляллаху алейхи ве селлем-, вахийнинъ текрар баш- 
ламасыны шойле анълаталар: 

«Мен (бир кунь) кеткенимде бирден бирге коктен бир сес эшиттим. 
Башымны котердим. Бир де бакътым ки, Хирада манъа келъген мелек 
(Джебраилъ), кокнен ер арасында бир курсий узеринде отургъан. Пек зи- 
яде къоркътым. (Эвимге) къайттым: 

« Мени ортюнъиз, мени ортюнъиз!» дедим. 

(Мен, усьтюм ортюли бир алда экенде, Джебраилъ -алейһисселям- 
кельди.) Аллаһ Тааля, (онынъ вастасынен манъа): 




« Эй ортюсине сарылгъан (Пейгъамбер)! Тур, (энди азабнен) къор- 
къыт! Раббини юджельт! (Яни онынъ юджелигини текбирнен сёйле ве 
эркезге бильдир!) Эльбисени темизле! (Яни тышынъы ве ичинъи темиз 
тут; гузель ахлякънен ахлякълан!) Ярамай шейлерден узакъ тур! (эль- 
Муддессир, 1-5) аетлерини эндирди. 

Бунъдан сонъра вахий бир даа кесилъмеди.» (Бухари, Тефсир, 74/4, 5; 
Муслим, Иман, 255-258) 

Аллаһ Тааля бу юра: 






118 Фетрети вахий - вахийнинъ кесильмеси, яни бир мудцет кельмемеси. 













***** АЗРЕТИ МУХАММЕД МУСТАФА Ц§? 


Андолсын ки Биз, тюшюнип ибрет алсынлар деп вахийни бир- 
бири артындан етиштирдик (яни вахийни аралыкъсыз йибердик).» (эль- 
Къасас, 51) 

Вахийнинъ аралыкъсыз девам этмеси де, Къурани Керимнинъ иджа- 
зындандыр 119 . Чюнки бутюн инсанларнынъ бир арагъа келип ве ярдымгъа 
чагъыра биледжеклери эр кезни чагъырып бир аетини биле мейдангъа 
кетиремейджеклери ульвиликтеки аетлернинъ, Аллаһ Расули -салляллаху 
алейхи ве селлем-ге бир-бири ардындан энмеси, Къурани Керимнинъ ва- 
хийге таянгъанынынъ буюк делилидир. Бу, онъа ич бир шекильде беше- 
рий бир мудахале олмагъанынынъ энъ ачыкъ бир делилидир. 

Башкъа тарафтан энъ уфакъ бир шиир китабынынъ биле бинбир ча¬ 
лышма ве гъайрет нетиджесинде - о да бир чокъ нокъсанлыкънен мей¬ 
дангъа кельмекте олгъаны бир акъикъаттыр. Анджакъ иляхий вахийде 
бойле бир хусус ёкътыр, о, ильк шеклинен бакъый къалыр, сайысыз муд- 
жизелер ичине алгъан ве бутюн бешерий нокъсанлыкълардан темиз бир 
сёз оларакъ лютф этильгендир. Бу да, Къурани Керимнинъ хакъ ве юдже 
олгъаныны косьтермек ичюн етерлидир. 

Муддессир Суресининъ энмесинен берабер Аллаһ Расули -саллял¬ 
лаху алейхи ве селлем-, раатланмакъ ичюн яттыгъы ерден аман турды. 
Азрети Хатидже валидемиз -радиаллаху анха-, меселени бильмегени 
ичюн шашырды: 

«-Не ичюн турдынъыз, раатланмадынъыз?» деди. 

Аллаһ Расули -салляллаху алейхи ве селлем-де: 

«Энди раатланма вакыпы кечти!» буюрдылар ве янъы кельген ва¬ 
хийни бильдирдилер. 

Джебраиль -алейһисселям- вахийнинъ кельдиги биринджи кунь- 
лерде Пейгьамбер Эфендимизге абдест алмакъны ве намаз кьылмакъны 
огретти. Аллаһ Тааля, Расулининъ гонълюне хош келеджек бир ибадетни 
әмир этмекнен оны севиндирген ве юзюни кульдюргендир. 


119 Иджаз - муджизе олмакъ, инсанны кучьсюз быракъмакъ. 














ПЕЙГЪАМБЕРЛИКНИНЪ ИЛЬК УЧЬ ЙЫЛЫ:ГИЗЛИ ДАВЕТ ДЕВРИ — 

Алемлернинъ Эфендиси буюк бир севинч ичинде эвине къайтты. 
Аллаһнынъ кендисине олгъан буюк икрамыны апайына хабер берди ве 
онъа да абдест ве намаз къылмакъны огретти. (Ибн Исхакъ, с. 117; Ибн Хишам, 

I, 262-263) 


Биринджи мусульманлар 

Ильк иман эткен инсан Расулюллах -салляллаху алейхи ве селлем- 
дир. Бу хусус аети керимелерде шойле бильдирилир: 


«Пейгъамбер, Рабби тарафындан кендисине эндирильгенге иман 
ЭТТИ...» (эль-Бакъара, 285) 


(3^1 0 ^ I 0*^ у *\у а! Ч1]1 А»р| ф! Сд у>\ ^3 


«Айт ки: Манъа, динни ялынъыз Аллаһкъа адап, ялынъыз Онъа 
къуллыкъ этмем әмир этильди. Ве мен, мусульманларнынъ бирин- 
ДЖИСИ олмакънен әмир ОЛЫНДЫМ.» (эз-Зумер, 11-12) 

Фахри ЬСяинат Эфендимизден сонъра ильк мусульман, урьметли 
апайы Азрети Хатидже -радиаллаху анха- эди. 

Алемлернинъ Эфендиси, къавмининъ акъарет, алай ве эзиетлерин- 
ден сонъ кедерли бир алда эвине къайткъанда, Аллаһ Тааля Онынъ ке- 
дерини Азрети Хатидженинъ теселли ве тешвикъ этиджи сёзлеринен ен- 
гиллештирген, иляхий ярдымынен вазифесини къолайштыргъандыр. (Ибн 
Хишам, I, 259) 

Азрети Хатидже -радиаллаху анха- иман эткенде Эфендимизнинъ 
къызлары Азрети Рукъийе, Умму Гульсум ве Фатыма да мусульман 
олгъанлардыр. (Ибн-и Сад, VIII, 36) 

Азрети Али -керремаллаһу веджхех- Расулюллах -салляллаху алей¬ 
хи ве селлем-нен Азрети Хатидженинъ намаз къылгъанларыны корьген: 

«-Недир бу?» деп сорагъан эди. 

Аллаһ Расули -салляллаху алейхи ве селлем-: 

- 













АЗРЕТИ МУХАММЕД МУСТАФА Ц§? 


«Бу Аллаһнынъ кендиси ичюн сайлагъаны диндир. Мен сени тек ол- 
гъан Аллаһкъа иман ве ибадет этмеге, ич бир файда ве зарары олмагъан 
Лат ве Уззаны 120 инкяргъа давет этем !» буюрды. 

Азрети Али - радиаллаху анх 

«— Мен бу динни шимдиге къадар ич эшитмедим ! Бабам Эбу Талибке 
сорамадан бир иш япып оламам !» деди. 

Фахри Кяинат Эфендимиз, теблигъ фаалиетлерини гизлиден гизлиге 
девам эттирдиги ичюн: 

«Эй Али! Әгер мусульман олмайджакъ исенъ санъа айткъаным бу 
мевзуны сакълы тут, ачыкъкъа чыкъарма!» буюрды. 

Азрети Али, о гедже бекледи. Аллаһ Тааля онынъ юрегине Ислям му- 
хаббетини багъышлады. Саба олгъанда Пейгъамбер -салляллаху алейхи 
ве селлем-нинъ янына кетти ве Ислям дини акъкъында суаллер сорады. 
Алгъаны джеваплар узерине аман мусульман олды. Бабасындан чекинип, 
мусульманлыгъыны бир вакъыт сакълы тутты. Азрети Али, бу сырада он 
ЯШЫНДа ЭДИ. (Ибн Исхакъ, с.118; Ибн-и Сад, III, 21) 

Пейгъамбер -салляллаху алейхи ве селлем- Эфендимиз намаз къыл- 
макъ истегининде, Азрети Али -радиаллаху анх-нен берабер Мекке вади- 
лерине догъру чыкъып кетерлер ве инсанлардан сакълы оларакъ, намаз- 
ларыны о ерлерде къыла эдилер, акъшам олгъанда да къайта эдилер. 

Эбу Талибнинъ, огълу ве севгили егенининъ сакълы сакълы намаз 
къылгъанларыны анълагъаны вакъыт, Пейгъамбер Эфендимиз, чокъ сев- 
диги эмджесини де Ислямгъа давет этти. Эбу Талиб шойле джеваб бер- 
ди: 

«-Эй къардашымнынъ огълу! Меним аталарымнынъ дининден ай- 
рылмагъа кучюм етмейджек! Лякин Сен, йиберильген шей узерине девам 
эт! Валлахи, мен аятта олгъаным вакътынджа Санъа кимсе зарар берип 
олмайджакъ!» 

Азрети Алиге де : 

120 Лат, Менат, Узза - Къурейшлилернинъ Аллахтан башкъа табынгъанлары путлар. 

ПЕЙГЪАМБЕРЛИКНИНЪ ИЛЬК УЧЬ ЙЫЛЫ:ГИЗЛИ ДАВЕТ ДЕВРИ — 

«- Эвлядым ! О, сени анджакъ хайыр ве яхшылыкъкъа давет этер. 
Сен, Онынъ ёлуна сым-сыкъ сарыл. Ондан ич айрылма!» деди. (ИбнХишам, 

I, 265) 

Абдуллах бии Месуд 121 -радиаллаху анх-, Меккеге тиджарет ичюн 
кельгенинде Варлыкъ Нуры, Азрети Хатидже ве Азрети Алини бир ара¬ 
да Кябени таваф эткенлерини корьгенини анълата, бу эснада Азрети 
Хатидженинъ тесеттюрге чокъ дикъкъат эткенини къайд этмектедир. 
(Зехебий, Сийер, I, 463) 

Уфейф эль-Киндий, тиджарет ичюн Меккеге кельген ве Аббас -ра¬ 
диаллаху анх-нынъ эвине мусафир олгъандыр. Пейгъамбер Эфендимиз, 
Азрети Хатидже ве Азрети Алининъ Кябеде намаз къылгъанларыны 
корьгенинде, Аббас -радиаллаху анх-дан олар акъкъында сорады. Азрети 
Аббас олар акъкъында бильги бергенден сонъ: 

«— Валлахи мен бу дюньяда бу динге инангъан шу учь кишиден баш- 
къа кимсе бильмейим!» деди. 

Уфейф -радиаллаху анх- Ислямны къабул эткенинден сонъра эп 
шойле айта эди. 

«- Ах! Не ола эди, о заман иман этсе эдим экинджи эркек мумин 
мен олса эдим! Оларнынъ дёртюнджилери олмакъны, не къадар арзу этер 
ЭДИм!» (Ибн-и Сад, VIII, 18; Ибн-и Хаджер, э ль-Исабе, II, 487) 

Зейд бин Харисе -радиаллаху анх-, Азрети Алиден сонъра мусульман 
олгъан, намаз къылгъан, Расулюллах -салляллаху алейхи ве селлем-нинъ 
янындан ве хызметлеринден ич айрылмагъандыр, Таифли башыбош ким- 
селернинъ Пейгъамбер Эфендимизге аттыкълары ташларгъа кенди вуд- 

121 Абдуллах бин Месуд -радиаллаху анх- биринджи мусульманлардан. Лагъабы Эбу 
Абдуррахман. Мусульман олгъаны куньден башлап Азрети Пейгъамбернинъ янындан 
аыйрлмагъан ве Онъа хызметтен зевкъ алгъандыр. Ибн Месуд зайыф, арыкъ бир киши 
эди. Татлы бир сеси, севимли бир бети бар эди. Мусульман олгъанында мусульманлар- 
нынъ сайысы чокъ аз эди. Мушриклер онъа Меккеде раатлыкъ бермедилер. О, Меди- 
неге хиджрет этип Муаз бин Джебелнинъ янына сыгъынды. Азрети Пейгъамбернинъ 
хиджретинден сонъра, Мединеде ерлешти. Бутюн дженклерде иштирак этти. Азрети 
Пейгъамбер, онынъ Къуран окъугъаныны динълемектен зевкъ ала эди. 

Тефсир, хадис ве фыкъых сааларында терен ильминен пек чокъ алим етиштиргендир. 

Даа чокъ Куфели алимлер, онынъ ривает ве корюшлери истикъаметинде фыкъхий фет- 
валар ортагъа къойгъанлардыр. 848 хадис ривает этгендир. Азрети Осман заманында 
Куфе къадылыгъындан Мединеге къайткъан ве къыскъа бир вакъыт сонъра, алтмыш 
яшларында вефат эткендир. 

- 














АЗРЕТИ МУХАММЕД МУСТАФА 


жудыны къойып, къанлар ичинде къаладжакъ къадар федакяр ве Онынъ 
севгисине наиль олгъан бир инсан эди. 

Аллаһ Расулининъ Азрети Зейдке олгъан мухаббетинен алякъалы 
Омер -радиаллаху анх- нынъ шу шаатлыгъы не къадар манидардыр: 

Азрети Омер, Зейднинъ огълу Усамеге учь бин беш юз дирхем айыр- 
гъан эди, огълу Абдуллахкъа ондай беш юз дирхем даа аз берген эди. Ибн 
Омер бабасына бунынъ себебини сораракъ: 

«- Усамени менден не ичюн устюн тутасын? О менден даа чокъ 
дженклерде иштирак этмеди де!» деди. 

Азрети Омер, эшсиз адалети янында, зенгин бир гонъюльге ве устюн 
бир алчакъ гонъюллиликке саиб олгъаныны косьтерген шу буюк джеваб- 
ны берди: 

«- Огълум! Расулюллах -салляллаху алейхи ве селлем- онынъ ба- 
басыны сенинъ бабанъдан даа чокъ севе эди. Усамеге де сенден даа чокъ 
муаббети бар эди. Иште бу себепнен, Расулюллахнынъ севдигини озь сев- 
дигимден устюн тутам.» (Тирмизий, Менакъыб, 39) 

Бу, ве даа пек чокъ мисальде корюльгени киби асхаб-ы кирам, 
Расулюллах -салляллаху алейхи ве селлем-нинъ севдиклерини кенди сев- 
диклерине устюн тута эдилер. (Хейсемий, VI, 174; Ибн-и Сад, IV , 30) 

Азрети ЭбуБекир, нубувветтен эвель де Пейгъамбер Эфендимизнинъ 
досту эди. Балалыгъындан берли онынъ догърулыгъыны, эминлигини ве 
гузель ахлякъыны биле эди. Юдже ахлякъы себебинен инсанларгъа биле 
ялан айтмагъан бир кимсенинъ, Дженабы Аллаһкъа къаршы ялан айтма- 
сынынъ имкянсыз олгъанына инана эди. Бу себебтен Аллаһ Расули -сал¬ 
ляллаху алейхи ве селлем- оны Ислямгъа давет эткенинде ич беклемеден 
КЪабул ЭТТИ. (Ибн-и Кесир, эль-Бидае, III ,78) 

Варлыкъ Нуры бу хусустаки Хадиси шерифлеринде: 

«Аллаһ мени сизге Пейгъамбер оларакъ йибергенинде сиз башта 
манъа «Сен яланджысын» дединъиз. Лякин Эбу Бекир «О, догъру айта» 
деди ве эм джаны эм де малынен манъа сонъ дередже ярдымджы олды.» 
буюргъанлардыр. (Бухари, Асхабун-Небий, 5) 

Расулюллах -салляллаху алейхи ве селлем-ни ич бир шей Азрети 
Эбу Бекирнинъ мусульман олушы къадар севиндирмегендир. Азрети Эбу 

ПЕЙГЪАМБЕРЛИКНИНЪ ИЛЬК УЧЬ ЙЫЛЫ:ГИЗЛИ ДАВЕТ ДЕВРИ ихятгАз — 

Бекир мусульман олгъаны заман, ич чекинмеден мусульманлыгъыны 
ачыкълагъандыр ве башкъа инсанларны да, Аллаһ Таалягъа ве Расулине 
ИМаНГЪа Давет ЭТМеге башлагъандыр. (Ибн-и Кесир, эль-Бидае, III, 80-81) 

Пейгъамбер Эфендимизнинъ аятында Азрети Эбу Бекирнинъ ери 
чокъ муимдир. Бир даванынъ керчеклешмеси шу учь шарткъа багълы- 
дыр: 

1. Аким бир фикир 

2. О фикир әтрафында топлангъан инсанлар 

3. Малий имкян 

Аким фикир, Ислямнынъ озю эди ки, вахийнен сабиттир. Азрети Эбу 
Бекир, башкъа эки шартта роль ойнагъандыр. Яни Ислямнынъ әтрафында 
топланма онынънен башлагъан ве о мубарек инсаннынъ буюк байлыгъы, 
чешитли хызметлеринден башкъа, мусульман олгъан ыргъатларнынъ са- 
тын алып азад этмек киби даванынъ малий тарафында да ишлеткендир. 

Бу эки хусусны бираз ачыкълайджакъ олсакъ; Азрети Эбу Бекирнен 
Пейгъамбер Эфендимизнинъ яшлыгъына узангъан аркъадашлыкълары 
бар эди. Бу аркъадашлыкъ Пейгъамберлик вазифеси берильген сонъ до- 
стлукъкъа айлангъандыр. 

Азрети Эбу Бекир, биринджи иман эткенлерден олманынъ янында, 
иманнынъ шек ве шубе тюшюрмейип «Сыддыкъ» сыфатына ляйыкъ 
корюльгендир. Даа сонъраки заманларда Ислямнынъ олгъунлашмасы ве 
кенъишлемеси ичюн маддий-маневий ич бир федакярлыкътан къачын- 
магъан ве бутюн серветини бу ульвий ёлгъа аджымадан бергендир. 

Севгининъ шарты, ашкъын къануны, севильген кишиге дуюлгъан 
мухаббет ве о ашкъ себебинен о кишининъ севдиги шейлерни де севмек, 
онынъ арзусыны кенди арзусындан устюн тутмакъ ве севгили ичюн эр 
шейни феда эте бильмектир. Иште Азрети Эбу Бекирнинъ аятында бу- 
нынъ айры айры мисаллери бардыр. 

Бир кунь гонъюллернинъ султаны Эфендимизнинъ раатсызлангъа- 
ныны эшиткен Азрети Эбу Бекир, кедерден кендиси де ятакъкъа тюшкен 
эди. 

Бу айнийлешме себебинден Аллаһ Расули -салляллаху алейхи ве 


селлем- де : 

«Эбу Бекир мендендир, мен де Эбу Бекирденим. Эбу Бекир дюньяда 
ве ахиретте къардашымдыр.» (Дейлемий, I, 437) буюраракъ маневий але- 
миндеки бераберлиги ве юректен юрекке кечкен ал акъышыны косьтер- 
гендир. 

Кене Азрети Эбу Бекирнинъ бу алы къаршысында, Эфендимиз олюм 
тёшегинде экенде: 


«Бутюн къапылар къапансын; ялынъыз Эбу Бекирнинъки къалсын!» 
(Бухари, Асхаб-ы Небий, 3) ильтифатынен, къаршылыкълы къальбий алякъа- 
ны не гузель ифаде буюргъанлардыр. 

Билял эль-Хабеший ве анасы да, Аллаһ Расулининъ инсанларны 
Ислямгъа сакълы даветке башлагъаны ильк куньлерде мусульман олды- 
лар. Азрети Билял мусульманлыгъыны ачыкълагъан ильк еди кишиден 
бири эди. Дининден къайтмасы ичюн япылгъан энъ агъыр ишкендже- 
лерге чыдар эди. Инкяргъа зорлангъанджа: «Эхад! Эхад!: Аллаһ Бирдир! 
Аллаһ Бирдир !«дер эди. 

Азрети Эбу Бекир, Билял -радиаллаху анх- ве анасынынъ акъчасыны 
берип оларны азад ЭТТИ. (Ибн-и Сад, Ш, 232; Хаким, Ш, 319) 

О, бу арекетинен Пейгъамберимизнинъ ильтифатына наиль олгъан, 
мерхамет ве джумертликнен абиделешкен эди. Мевляна бу адисени тас¬ 
вир этип шойле анълатыр: 

«Билял-ы Хабешининъ мусульман олгъаны ичюн къоркъунч бир 
ишкендже япылгъаныны эшиткен Азрети Эбу Бекир Сыддыкъ, Азрети 
Мустафанынъ хузуруна чыкъты ве вефалы Билялнынъ алыны арз этти.» 

«Деди ки: О мубарек инсан, Сенинъ ашкъына тюшкен, Сенинъ му- 
хаббетине тутулгъандыр. Бунынъ ичюн залым инсанлар о мелек яраты¬ 
лышлы инсангъа зулум этелер. Къабаатсыз олгъаны алда онъа эзиет эте¬ 
лер. О буюк дефинени ширк ве исьян топрагъына коммек истейлер.» 


«Якъыджы кунешке къаршы сыджакъ къумларгъа яткъыза, чыплакъ 
беденини тикенли пытакъларнен ура эдилер.» 

«Лякин о, тенинден чешме киби къанлар акъкъаны алда: «Аллаһ 
бирдир, Аллаһ бирдир.» деп айта, Хакъкъа седждеден вазгечмей.» 



«Азрети Эбу Бекирнинъ мерхамет ве шефкъатындан вуджудынынъ 
эр парчасы кедер ве гъамнен толу бир тиль алына кельген эди. Билялнынъ 

алыны Азрети Пейгъамберге буюк бир узюнтю ичинде узун узун анълат- 
макъта эди. 

«Энъ сонъунда гонълюндеки ниети белли олды: «Я Расулюллах! Оны 
сатын алмакъ истейим. Бутюн байлыгъымны бермеге азырым. Дженабы 
Аллаһкъа гонъюль берген, Онынъ ве Расулининъ хызметчиси олгъан, 
бунынъ ичюн де душманларнынъ зулумына огърагъан, ишкенджелерге 
маруз къалгъан о мубарек инсанны о алдан къуртармадан бу джаныма 
дюньяда раатлыкъ ёкътыр.» деди. 

«Азрети Мустафа -салляллаху алейхи ве селлем-, бундан пек мем- 
нюн олдылар ве: «Эй Аллаһнынъ ве Расулининъ мерхаметли досту! Бу 
тиджаретте мен санъа ортагъым...» буюрдылар. 

«Азрети Эбу Бекир, вакъыт джоймадан Билялнынъ саибининъ эвине 
кетти. Билял япылгъан ишкенджелерден эснини джойгъан бир алда эди. 
Азрети Эбу Бекир, Азрети Билялнынъ саиби олгъан мерхаметсиз инсан- 
гъа аджы сёзлер айтты. Деди ки: Эй кирли! Эй ачувындан козьлери къа- 
раргъан, мерхаметтен насипсиз инсан! Бу Аллаһ достуны насыл урасын? 

Эй инсафсыз! Бу не кин, бу не яман ниет?» 

«Эй мерхамет фукъарасы! Кендини инсанмы беллейсин? Эй инсан- 
лыкъ махрумы, нефрет этильген киши! Сенинъ корюнюшюн инсан, амма 
инсанлыгъын юзь къарасысын!..» 

«Бу сёзлерден сонъра Эбу Бекир -радиаллаху анх-, адамнынъ ач ко- 
зюни дюньялыкъ малнен толдырды. Ойле ки бу алда Билялнынъ эфенди- 
си шашырды ве Эбу Бекирнинъ алыны тааджубнен сейир этти.» 

Онынъ бу тааджубыны фаркъ эткен Сыддыкъ-ы Экбер Хазретлери, 
о насипсизге шойле айтты: Эй ахмакъ! Сен бала киби бир джевизге къар- 
шылыкъ манъа къыймет берилемеген бир инджи бердин, лякин хаберинъ 
ёкъ! Бильмийсин ки Билял, эки дюньягъа дегер. Мен онынъ рухына бакъ- 
ам сен исе тюсюне...» 

«Әгер сен сатышта текаран даа бастырса эдинъ, оны алмакъ ичюн 
даа чокъуны берер эдим. Даа да бастырса эдин менде не олса берер, хатта 
борджкъа кирер эдим. Кене де бу алыш бериште мен кярлы чыкъар эдим. 

Эй насибсиз киши! Шуны яхшы биль ки, муджевхернинъ къыйметини 
анджакъ сарраф билер.» 

- 

Мевляна, бу икяесинен мерхамет ве шефкъат толу бир бакъышыны 
косьтермекнен берабер, бир инсан-ы кямильге къыймет берменинъ мум- 
кюн олмагъаныны, яни дюньявий къыйметлернинъ, инсаннынъ маневий 
япысынынъ къаршысында къыйметсиз олгъаныны не гузель ифаде этер. 

Азрети Эбу Бекир бу ульвий арекетинен Расулюллах -салляллаху 
алейхи ве селлем-ге олгъан зирведеки мухаббетини бир кере даа ортагъа 
къойгъандыр. Чюнки Аллаһ Расулине олгъан худутсыз мухаббетнинъ ми- 
саллеринден бир къач данеси шулардыр: 

Онынъ кетирдиги Къурани Керимни ве Ислямий укюмлерни сев- 

мек, 

Умметине шефкъат ве мерхамет косьтермек, оларнынъ файдасына 
ишлер япмакъ, 

Дюньягъа къыймет бермемек, фукъареликке азыр ве разы олмакъ, 

Онъа къавушмакъны истемек, 

Оны чокъча анъмакъ. 


Халид бин Саид -радиаллаху анх-нынъ Ислямгъа кирмесине корь- 
гени къоркъулы бир руя себеб олгъандыр. Бир гедже юкъуда, буюк бир 
атеш чукъурынынъ четинде тургъаныны ве бабасынынъ оны атешнинъ 
ичине итерип тюшюрмек истер киби арекет эттигини, Расулюллах -сал¬ 
ляллаху алейхи ве селлем-нинъ исе оны аман белинден тутып атешнинъ 
ичине тюшмектен къуртаргъаныны корьди! Къоркъунен уянгъанында 
озь озюне: 


«Аллаһкъа емин этерим ки бу акъ бир руядыр!» деди ве Азрети Эбу 
Бекирнинъ делялетинен Пейгъамбер Эфендимизниъ янына барып му- 
сульман олды. 

Бабасы мусульман олгъаныны эшиткенинде онъа эзиет этти ве: 

«— Эй алчакъ! Чыкъ кет! Валлахи, сенинъ рызкъыны да кеседжем!» 
деди. 


Халид: 



«- Сен меним насибимге энгель олсанда, Аллаһ муакъкъакъ мени 
рызыкъландыраджакътыр !» деди. 

Азрети Халид, Хабеш мемлекетине хиджрет эткенге къадар, 
Расулюллах -салляллаху алейхи ве селлем-нинъ янындан ич айырылма- 
ДЫ. (Хаким, Ш, 277-280) 

Даа сонъра Халиднинъ апайы Умейне Хатун, къардашы Амр ве 
онынъ апайы Фатыма Хатун да Ислямны къабул эттилер. 

Теблигънинъ сыкълы оларакъ девам эттиги бу куньлерде Эбу Бекир 
-радиаллаху анх-нынъ тешвикъ ве ярдымынен Эбу Фукейхе, Азрети 
Осман, Зубейр бин Аввам, Абдуррахман бин Авф, Сад бин Эби 
Вакъкъас, Талха бин Убедуллах -радиаллаху анхум эджмаин- иман ни- 
метинен севиндирильген олдылар. (Ибн Хишам, 1,268) 

Азрети Осман, Пейгъамберимизге башындан кечкен адисени шойле 
анълатты: 

«Эй Аллаһнынъ Расули! Шамда олгъанымызда, юкъунен уяныкь- 
лыкъ арасында олгъанымызда бир кереден: 

«Эй юкъуда олгъанлар! Уянынъ! Чюнки, Ахмед Меккеде мейдан- 
гъа чыкъты!» деген бир сес эшиттик. Меккеге къайткъанымызда сизинъ 
пейгъамбер олгъанынызны хабер алдыкъ.» (Ибн-и Сад, Ш, 255) 

Талха бин Убейдуллах Хазретлери де шойле анълатты: 

«Буера базарында олгъаным вакъыт бир рахиб инсанларгъа: 

«- Ичинизде Харем халкъындан бир кимсе бармы?» деп сорай эди. 

«-Аман! Мен барым.» дедим. 

Рахиб: 

«- Ахмед корюндими ?» деп сорады. 

Мен: 

«-Анги Ахмед? Дедим. 

Рахиб: 

«-Ахмед бин Абдуллах бин Абдульмутталиб! О, Меккеде мейдангъа 
чыкъаджакътыр, пейгъамберлернинъ сонъунджысыдыр. Харемден чыкъ- 
ып, хурмалыкъ, ташлыкъ ве топрагъы къуры бир ерге хиджрет этеджек- 
тир. Онъа тез барманъны санъа тевсие этерим!» деди. 

- 

Рахибнинъ айткъанлары юрегимге тесир этти. Ондан аман айыры- 
лып Меккеге кельдим: 

«-Янъы бир адисе олдымы?» деп сорадым. 

«-Эбет, бар! Абдуллахнынъ огълу Мухаммед эль-Эмин пейгъамбер 
олгъаныны иддиа эте. Эбу Бекир онъа уйды» дедилер. (Ибн-и Сад, Ш, 215) 

Эбу Убейде бин Джеррах, Эбу Селеме, Эркам бин Эби эль-Эркам, 
Осман бин Мазун, Әсма бинт-и Эби Бекир, Хаббаб бин Эрет, Абдуллах 
бин Месуд, Абдуллах бин Джахш, Джафер, апайы Әсма бинт-и Умейс, Эбу 
Хузейфе, Амир бин Фухейре....- радиаллаху анхум эджмаин-, ильк мусуль- 
ман олма шерефине наиль олгъан кимселерден базыларыдыр. 

Даруль-Эркам: Ильк мусльманларнынъ 

маариф ве тасили 

Расулюллах -салляллаху алейхи ве селлем-, ильк учь сене Ислямны 
сакълы бир шекильде теблигъ эткен, даветини къабул этмегенлерден бу 
мевзуны сакълы тутмаларыны истегендир. Нубувветнинъ ильк сенесин- 
де Эркам бин эбу эль-Эркам -радиаллаху анх- мусульман олгъанындан 
сонъра асхаб-ы кирам онынъ эвинде сакълы сакълы топланмагъа башла¬ 
дылар. 

«Даруль-Ислям» деп билинген «Даруль-Эркам», Меккеде «Сафа» 
тепесининъ янындадыр. Пейгъамбер -алейһисселям- Къурейш мушри- 
клеринден сакъынып бу мубарек эвде ола эди, янына кельгенлерге анда 
Исямны анълата, Къурани Керимни окъур ве огрете эди. Анда, берабер- 
дже намаз къыла эди. Бир чокъ инсан Ислямнен мында танышкъандыр. 

Азрети Омер нубувветнинъ алтынджы йылында мусульман олгъан- 
гъа къадар бу эв, Ислямнынъ теблигъ этилип огретильмесинде буюк хыз- 
метлер эткендир. 

Эркам -радиаллаху анх- Даруль-Эркамны даа сонъра вакъф 122 эткен¬ 
дир. Вакъфиеси шойледир: 

«Бисмиллахиррахманиррахим, Бу, Эркамнынъ Сафадан бираз огде- 
ки эви акъкъында яптыгъы ахд ве васиетидир ки, онынъ арсасы Харем- 


122 Вакъф - токъталмакъ, бир шейни бильмек. Аллах ёлында масраф этильмек узьре 
адангъан бир (ташынмаз) мал. 

и Шерифтен 123 сайылгъанындан о да харемленгендир, токъунылмаздыр: 
Сатылмаз ве мирас оларакъ алынмаз. Хишам бии Ас ве онынъ азадлы 
къулы бунъа шааттыр.» (Ибн-и Сад, Ш, 242-244; Хаким, Ш, 574-575/6129) 

Бугунь Дарулъ-Эркам - «эркамнынъ эви», Сауди Арабистан 
Къыраллыгъы тарафындан йыкъылып Харем-и Шериф топрагъына къо- 
шулгъан, яни аелына къайткъандыр. 

Пейгъамбер -салляллаху алейхи ве селлем- Эфендимиз, нубуввет- 
нинъ ильк учь йылыны сакълы даветнен кечиргендир. Даветнинъ сакълы 
япылмасы Варлыкъ Нурынынъ, эр анги бир эзиет ве къыйынчылыкьлар- 
нен къаршы къаршыгъа кельмек къоркъусындан дегиль, дин ичюн бойле 
япмакънынъ даа догъру олгъанындандыр. Чюнки даа янъы иман эткен 
чокъу фукъаре мусульманларны техликеге атып оларнынъ элякине себеб 
олмакъ, диннинъ ёкъ олмасына ёл ачар эди. 

Дарулъ-Эркам вакъыасындан чыкъарыладжакъ олгъан бир къач не- 
тидже бардыр: 

а. Керек олгъанда сыкълылыкъ бир даванынъ әсасы олмакъ керек. 

б. Маариф ве тасиль, эр анги бир ичтимаий, диний ве сиясий ади- 
сенинъ керчеклешмесинде биринджи заруреттир. Фертлернинъ, кейфи- 
ет къазанмасы тарафындан, даванынъ мантыгъы ве ахлякъынен теджхиз 
этильмелери керек. 

Бунъа коре Ислямнынъ яйылмасында къыяметке къадар тутуладжакъ 
ёл ве такъип этиледжек усуль, Пейгъамбер -салляллаху алейхи ве селлем- 
нинъ бу татбикъатынынъ ышыгъында япылмасы керектир. Ислямнынъ 
янъыдан филизленмеси я да улашмагъаны ерлерде яйылмасы ичюн япы- 
ладжакъ арекетлерде, бу маариф ве тасиль фаалиетлерининъ биринджи 
дереджеде дикъкъатке алынмасы лязим келер. 


❖ 





123 Харем-и Шериф - Месджиди Харам. (Харем больгеси) 













ПЕЙГЪАМБЕРЛИКНИНЪ 
ЛЁРЛЮНЛЖИ СЕНЕСИ 


Әмир алгъан шейни ачыкъла: Энъ Якъынларны Инзар Эт 

Учь йыл сюрьген гизлилик девирден сонъ, яни пейгъамберликнинъ 
4 йылында Аллаһ Тааля шойле буюргъандыр: 



«(Эй Расулим! Артыкъ) Санъа әмир этильгени ачыкъла! 
Мушриклерден юзь чевир. Сеннен алай эткенлерге къаршы Биз 
Санъа етермиз!» (эльХиджр, 94-95) 

Бу аети керимеде теблигънинъ артыкъ ачыкътан япылмасы әмир 
этильген эди. 

Бир башкъа аети керимеде бу хусус даа ачыкъ, атта икъаз этиджи 
махиетте шойле ифаде этильмектедир: 



«Эй Расуль! Санъа эндирильгени теблигъ эт! Әгер буны япмаз 
исенъ, пейгъамберлигини япмагъан олырсынъ! Аллаһ сени инсан- 
лардан къорчалайджакътыр. Шубесиз ки Аллаһ, кяфир топлулыкъ- 
ны хидаетке, догъру ёлгъа эриштирмез» (Маиде, 67) 

Артыкъ Аллаһ Расули -салляллаху алейхи ве селлем-, Аллаһ 
Таалянынъ буюргъаны киби: 















ПЕЙГЪАМБЕРЛИКНИНЪ ДЁРДЮНДЖИ СЕНЕСИ 


* у 1 Л ^ 

II1^; ^ I а!л ^ ^ ^ 

у чЛЗ 1_> I у*\з ^ ^ А1 а31 

у Л у у * & ' Л л & ' ' 

0в411^15 ^^ 

«Де ки: Эй, инсанлар! Акъикъатен мен сизинъ эпинъизге, ко- 
клернинъ ве ернинъ саиби олгъан Аллаһнынъ эльчисийим. Ондан 
башкъа танъры ёкътыр, О, тирильтир ве ольдюрир. Ойле исе, 
Аллаһкъа ве уммий пейгъамбер олгъан Расулине -ки о, Аллаһкъа 
ве онынъ сёзлерине инаныр- иман этинъ ве онъа уйынъ ки, догъ- 
ру ёлны тапарсынъыз.» (эль-Араф, 158) деп инсанларны ачыкътан ачыкъ 
Ислямгъа давет этмеге башлайджакъ эди. 

Лякин бу ишке не ерден ве не япып башлайджагъыны бильмей тур- 
гьанда, башкъа бир вахий кельди: 

«(Эвель) Энъ якъын акърабанъны тенбиеле. Санъа уйгъан му- 
минлерге (мерхамет) къанатынъны кер. Әгер санъа къаршы кель- 
селер, де ки: «Мен сизнинъ япкъанларынъыздан, муакъкъакъ ки, 
узакъым.» Сен, О мутлакъ гъалип ве бол мерхамет саибине ишанып 
таян. О ки, (гедже намазгъа) къалкъкъан заманынъда, сени корь- 
мекте.» (Шуара, 214-218) 

Азрети Пейгъамбер -салляллаху алейхи ве селлем-, эмири иляхи 
керектирдиги киби эвельдже якъын акърабаларыны давет этти. Оларгъа 
икрам этти. Сонъ да шойле сёйледи: 

«- Эй Абдул Мутталиб огъуллары! Мен сизге дюньянынъ ве ахирет- 
нинъ энъ хайырлы динини кетирдим. Манъа Къуран вахий олунды ки, о 
Къуран иле сизни ве онынъ етиштиги эр кесни икъаз этейим деп. Манъа 
бу иште Ким ярдым этеджектир?» 

- 














***** АЗРЕТИ МУХАММЕД МУСТАФА Щ 


Бу сёзлерге ич кимсе эмиет бермеди. Эр кес сусты. О заман даа ку- 
чюк бала олгъан, анджакъ иман къафилесинде биринджилер олма шере- 
фине наиль олгъан Азрети Али турып: 

«- Эй Аллаһынъ Расули! Санъа мен ярдымджы олурым!» деди. 

О ерде олгъанларнынъ алайлы кулюмсемелери къаршысында, Аллаһ 
Расулининъ джиханы айдынлаткъан кулюмсемеси Азрети Алиге айла- 
НЫП, ОНЫНЪ башыны сыйпады. (Ахмед, I, 111, 159; Хейсемий, VIII, 302-303) 

Акърабалары биринджиден къабул этмеге янашмадылар, амма Аллаһ 
Расулининъ азмы къырылмады. Чюнки онъа Аллаһ Тааля буюра эди ки: 




«Йа син. Икмет толы Къуран акъкъы иле емин этерим ки шубе- 
сиз Сен, пейгъамберлерденсинъ! Дос-догъры ёл узьресинъ!» (йа Син, 
1-4) 


«...Сени инсанларгъа Пейгъамбер оларакъ йибердик! Шаат 
оларакъ да Аллаһ етер!» (эн-Ниса, 79) 


0"У I ^ ^ ^1Д! Яз15" I 


«Биз сени бутюн инсанларгъа, анджакъ мужделейиджи ве инзар 
этиджи оларакъ йибердик; Факъат инсанларнынъ чокъусы буны 
бильмезлер.» (Себе, 28) 

«Де ки: «Эй инсанлар! Муакъкъакъ ки мен, коклернинъ ве ер- 
нинъ саиби Аллаһнынъ эпинъиз ичюн йиберген пейгъамберим!..» 

(эль-Араф, 158) 

- 














ПЕЙГЪАМБЕРЛИКНИНЪ ДЁРДЮНДЖИ СЕНЕСИ - 

Аети керимеде де беян этильдиги киби Аллаһ Расули -салляллаху 
алейхи ве селлем-, дигер пейгъамберлерден фаркълы оларакъ бутюн ин- 
санларгъа йиберильген эди. Буны бир Хадиси шерифлеринде шойле ифа- 
де этмектедир: 

«Манъа, менден эвельки пейгъамберлерден бирисине берильмеген 5 
хусусиет берильди: 

1. Бир айлыкъ месафеде олгъан душманнынъ къальбине къоркъы сал- 
макънен ярдым этилъдим. 

2. Манъа ер юзю месджит ве темиз къылынды. Бунынъ ичюн умме- 
тимден эр кимсе, намаз вакъты кельгенде, оны аман къылсын! 

3. Гъанимет алмакъ манъа элял къылынды. Менден эвель ич бир 
пейгъамберге элял къылынмагъан эди. 

4. Манъа гиефаат изини берильди. 

5. Менден эвельки пейгъамберлер, садедже озь миллетлерине йибе¬ 
рильген эдилер. Мен исе, бутюн инсанлыкъкъа пейгъамбер оларакъ йибе- 
рильдим.» 124 (Бухари, Тееммум, 1) 

Аллаһ Расули -салляллаху алейхи ве селлем-, ильк яптыгъы даветте, 
о сырада бир бала олгъан Азрети Алиден башкъа ич бир кимседен къабул 
корьмеди. 

Эртеси куню акърабаларны эвине текрар давет этти. Оларгъа икрам 
этти, сонъ да оларгъа шойле буюрды: 

«-Эй Абдульмутталиб огъуллары! Валлахи араплар ичинде дюнья 
ве ахиретинъиз ичюн меним кетирдигим шейден даа хайырлысыны озь 
къавмине кетирген ич бир йигит бильмейим! 

Эй Абдульмутталиб огъуллары! Мен хусуси оларакъ сизге, умуми 
оларакъ да бутюн инсанларгъа пейгъамбер йиберильдим. Сиз бу хусу- 
ста даа эвель корьмегенинъиз муджизелерден базыларыны коръген ола- 
сынъыз. Бу вазифемде манъа ярдымджы ве къардаш олмайы, бойледже 

124 Дигер бир риваетте, Аллаһ Расули учь хусускъа даа ишарет этти: 

1. Манъа джевамиу келим олма (аз сёз иле чокъ мана берме) хусусиети берильди. 

2. Пейгъамберлик меним иле сонъа эрди ве муурьленди, менден сонъ ич бир пейгъам¬ 
бер кельмейджектир. 

3. Юкъладыгъым бир эснада, манъа ернинъ хазинелерининъ анахтарлары кетирильди 
ве огюме къоюлды. (Муслим, Месаджид, 5-6). 

- 















АЗРЕТИ МУХАММЕД МУСТАФА Щ 


дженнетни къазанмакъны Ким къабул этер? Ким бу ёлда къардашым ве 
аркъадашым олмакъ узьре манъа бейат этер?» 

Сервери Алем Эфендимизин бу даветине де акърабаларындан кимсе 
иджабет этмедиги киби, даа чокъ, кулюшерек алай эттилер. Бир мюддет 
СОНЪ да дагъылып кеттилер. (Ахмед, I, 159; Ибн-и Сад, I, 187; Хейсемий, VIII, 302; 
Ибн Әсир, эль-Кямиль, II, 63; Белязурий, I, 119) 

Инсаннынъ ичинде булунгъаны акъраба чевреси, онынъ анълат- 
къанларыны, узакътакилерге бакъкъанда даа тез анъламакътадыр. Бир 
де давети къабул эткенлернинъ акърабаларыны эсапкъа къатаджакъ ол- 
сакъ, Ислям дининъ джемиетке бу ёлдан даа къолай келеджеги белли- 
дир. Амма, даветчининъ акърабалары озюне инанмаз иселер, онъа аркъа 
чыкъмаз иселер, дигер инсанларнынъ иман этип ишанмасы даа зор олад- 
жакътыр. Бу себепле Фахри ЬСяинат Эфендимиз -салляллаху алейхи ве 
селлем-, теблигъ фаалиетлерине якъын акърабаларындан башлагъандыр. 

Дигер тарафтан бу вазифенинъ муваффакъиети ичюн якъынларнынъ 
ярдымларына да ихтиядж бардыр. Бу акъикъат аети керимеде шойле беян 
этильмектедир: 



«Эй Шуайб! Айткъанларынынъ чогъусыны дуймаймыз ве сени 
арамызда керчектен зайыф коремиз. Әгер акърабаларынъ олмаса 
эди сени ташларнен атып ольдюрир эдик... дедилер.» (Худ, 91) 

Лут -алейһисселям- да къавмынынъ сапыкълыгъы къаршысында ча- 
ресиз къалгъанында, озюне ярдым береджек якъынларынынъ ёкьлыгъы- 
ны дуяракъ шойле деген эди: 



«...Кешке сизге етеджек бир къуветим олеа я да сагълам бир 
къалеге сыгъынсам.» (Худ, 80) 

Ислям акърабаларны къорчаламагъа айры бир эмиет бермектедир. 
Бу себепле киши, инсанларнынъ иман киби юдже бир ниймет иле ше- 
рефленмесини истей олса, эр шейден эвель озь аилесини ве акърабасыны 
тюшюнир. Нитеким Аллаһ Тааля шойле буюрмакътадыр: 


/ / ^ х / 


«...Акърабалар да Аллаһнынъ хукмюне коре бир бирлерине, ди- 
гер муминлерден ве мухаджирлерден даа якъындыр...» (эль-Ахзаб, 6) 


Сафа тепесинде Къурейш къавмини Ислямгъа давет 

этмеси. (Пейгъамберлигининъ 4. йылы) 

Даветке энъ якъынларындан башламасы әмир этильген Варлыкъ 
Нуры, бир кунь Сафа тепесине чыкъаракъ, Къурейш къабилесине сес- 
ленди. Олар да бу сесленишке джевап оларакъ Сафа тепеси әтрафына 
топландылар. Расулюллах -салляллаху алейхи ве селлем-, юксек бир къа- 
янынъ устюнден оларгъа шойле хитап этти: 

«- Эй Къурейш джемааты! Мен сизге, шу дагъын этегинде я да шу 
вадиде душман атлары бар, сизге тезден салдыраджакътыр, малынъызны 
э линизден аладжакътыр десем, манъа инаныр эдинъиз ми?» 

Олар да ич тюшюнмеден : 

«- Эбет инанырмыз! Чюнки шимдигедже сени ич ялан сёз сёйлегени- 
ни эшитмедик!» дедилер. 125 

О ерге кельген эркеснинъ тасдыкъыны алгъан Аллаһ Расули -саллялла¬ 
ху алейхи ве селлем-, оларгъа шу иляхий акъикъатны бильдирди: 

125 Бу ерде Расулиллах -салляллаху алейхи ве селлем- теблигъ ичюн биринджиден 
шахсиет теспити япмакъта эди. Чюнки инс айлар башта характерге хайран олур, 
сонъ да о инсангъа итаат этерлер. Кунюмизде Ислам динини теблигъ эткен, яйгъан 
кимселер, озь характерлеринен эль-Эмин ве Эс-Садыкъ олгъан, джемаат козюнде 
догъру ве ишанылгъан инсанлар олмалары керектир. Ясин суресинде сёзю кечкен 
Хабиб эль- Наджар, теблигьде булунгъан салих кимселернинъ шахсиетлерини шойле 
теспит этмекте: о ^ «(Эй къавмым!) Сизден эр анги бир уджрет 

истемеген бу кимселерге таби олунъыз! Чюнки олар догъру ёлгъа, хидаетке эрген 
кимселердир.» (Ясин, 21) Ает-и керимеде айны вакъытта теблигънинъ садедже Аллаһ 
ризасы ичюн япылмасы кереклиги, теблигъджининъ ильк башта озю догъру ёлда ол- 
масы кереклиги бильдириле. 

- 

«- О алда мен шамди сизге, алдынъызда, шиддетли бир азаб куню 
олгъаньшы, Аллаһкъа инанмагъанларнынъ о аджджы азабкъа огърайд- 
жакъларыны хабер берем. Мен сизни о агъыр азаптан къуртармакъ 
ичюн йиберильдим. 

- Эй Къурейшлилер! Сизге къаршы меним алым, душман корьген бир 
кишининъ къорантасына зарар береджек деп къоркъкъан, озьлерине ха¬ 
бер этмеси ичюн чапкъан бир кишининъ алы кибидир. 

Эй Къурейш джемааты! Сиз юкъугъа далгъанынъыз киби оледжек- 
синиз. Юкъудан уянгъаны киби тириледжексиниз. Къабирден турып 
Аллаһнынъ огюне барып, дюнъяда яптыгъынъыз эр арекетинъиз ичюн 
эсап береджегинъиз акътыр. Сонъунда хайыр ишлернинъ ве ибадетле- 
ринъизнинъ мукяфатыны, яман ишлернинъ де джезасьшы ве шиддетли 
азабыны кореджексинъиз! Мукяфат - эбедий бир дженнет; джезалар 
да - девамлы бир джеэннемдир.» (Бухари, Тефсир, 26; Ахмед, 1, 281-307; Ибн-и 
Сад, 1,200) 

Аллаһ Расули -салляллаху алейхи ве селлем-нинъ бу сёзюне къаршы, 
о ерде олгъанлар тарафындан бир къаршы чыкъма корюльмеди, садедже 
эмджеси Эбу Лехеб: 

«- Айда шу! Эллеринъ къ уру сын! Бизни бу ерге бунынъ ичюн мы 
чагъырдынъ?» деп мунасебетсиз ве якъышыкъсыз сёзлер сарф этти. 
Акъарети иле буюк пейгъамбернинъ къальбини къырды. 

Эбу Лехебнинъ бу арекети узьре Теббет суреси энди: 


| о / / о* \ ' \ I й \ к'' 0 ^ 

«Эбу Леһебнинъ эки эли къурусын! Къуруды да. Малы ве къа- 
зангъанлары онъа файда бермеди. О алевли бир атеште янаджакъ. 
Одун ташыйыджы оларакъ ве бойнунда хурма лифинден букюльген 
бир йип олгъаны алда, къадыны да (атешке киреджек).» (Теббет, 1-5) 
(Бухари, Тефсир, 26/2; 34/2; 111/1, 2; Муслим, Иман, 355) 













ПЕЙГЪАМБЕРЛИКНИНЪ ДЁРДЮНДЖИ СЕНЕСИ иттъь - 

Аетте Эбу Лехебнинъ ханымы да зикредильгендир. Чюнки о да, акъ- 
айы киби Аллаһ Расулине -салляллаху алейхи ве селлем-ге пек чокъ эзи- 
етлер бермекте, кечеджеги ёлларгъа тикен коймакъта эди. 

Бу суре, сойдан якъын олмакънынъ да пек чокъ къыймет бермеге- 
нини косьтермектедир. Муим олгъан рухий якъынлыктыр, такъвадыр. 
Рухнынъ миллиети ёкътыр. Ыркъ, джесетке ант бир кейфиеттир. Джесет 
исе топракъта ёкъ олып кетеджектир. Инсан кямиль манасы иле рухтан 
ибареттир. Онынъ мукеррем васфы да будыр. Ёкъса инсан, дегишик къу- 
машлардан эльбисе киймекнен къыймет къазанмаз! 

Расулюллахнынъ -салляллаху алейхи ве селлем- гъайретлери не- 
тиджесинде алалары Азрети Сафие ве Азрети Атике, Азрети Аббаснынъ 
азадлы къулы Эбу Рафи, Эбу Зерр ве къардашы Амр б. Абесе мусульман 
олдылар. 

Эбу Зерр -радиаллаху анх- джахилие девринде путларгъа тапмаз эди. 
Озю хидаетке наиль олышыны шойле анълатыр: 

«Мен Гъыфар къабилесинден бир кимсейим. «Меккеде бир киши 
пейда олды, озюни пейгъамбер олгъаныны айта экен» деп бир хабер ал- 
гъан сонъ, Аллаһ Тааля даа о заман гонълюме Ислямнынъ мухаббетини 
къойды. Къардашым Унейске: 

«-Меккеге кет ве коклерден хабер кетирдигини сёйлеген о адам иле 
лаф эт. Онъынъ акъкъында манъа хабер кетир!» дедим. 

Къардашым Унейс, Меккеге кетти, Расулюллахны -салляллаху алей¬ 
хи ве селлем- динъледи ве янъыма кельди. Онъа: 

«-Не яптынъ? Не хаберлер кетирдинъ?» деп сорадым. 

«-Меккеде сенинъ дининде бир адамгъа растладым ки озюни 
Аллаһнынъ йибергенини айта.» деди. 

«-Пеки инсанлар онынъ акъкъында иелер айталар?» деп сорадым. 

«-Шаир, кяин, сиирбаз киби шейлер айталар!» деди. 

Къардашым шаир бир кимсе эди ве шиирден пек яхшы анълар эди. О 
Азрети Мухаммед акъкъында шойле деди: 

«- Мен кяинлернинъ сёзюни билерим. Онынъ сёзлери, кяинкилерине 
ич бенъземез. Онынъ сёзлерини шиирнинъ эр тюрлюси иле къыясладым, 

-АЗРЕТИ МУХАММЕД МУСТАФА 

Валлахи онъа шиир демеге кимсенинъ тили бармаз. О муакъкъакъ догъ- 
ры сёйлемектедир. Онъа ифтира эткенлер исе яланджылардыр! О садед- 
же хайырны, яхшылыкъны ве ахлякъий фазилетни әмир эте, яманлыкъны 
ве шерни де ясакъ этмектедир.» 

Къардашымнынъ анълаткъанларына бакъаракъ татмин оламайын- 
джа, аман сувымны ве ашымны алдым ве ёлгъа чыкътым. Меккеге кель- 
дим, Расулюллахны -салляллаху алейхи ве селлем- танымай эдим, баш- 
къасына сорамайы да тартына эдим. Месджид-и Харамда Земзем къуюсы 
къатында беклеп тура эдим. Земзем сувындан ичип ачлыгъымны ве сув- 
сызлыгъымны гидере эдим. О эснада яныма Азрети Али кельди ве: 

«- Эр алда сиз бу ерде ябанджысынъыз!?» деп сорады. 

Онъа: 

«- Эбет!» дедим. 

«- Ойле исе кель, бизге мусафир ол!» деди. 

Али -радиаллаху анх- иле берабер кеттим. Меккели инсанларнынъ 
эстирдиклери яман аваларындан хавыфланаракъ келиш себебимни дахи 
сорамады. Сабах олгъан сонъ, Расулюллахны -салляллаху алейхи ве сел¬ 
лем- тапмакъ ичюн текрар Месджид-и Харамгъа кеттим. Акъшамгъа къа- 
дар бекледим, амма хабер аламадым. Али манъа текрар огьрады ве: 

«- Сиз але даа кетеджек еринъизни бильмединъиз ми?» деп сорады. 

Мен: 

«Ёкъ!» дедим. 

Али -радиаллаху анх-: 

«- О заман келинъ кене бизге мусафир олынъ!» деди. 

Эвлерине кельдигимизде: 

«- Сенинъ алынъ недир? Бу шэерге не ичюн кельдинъ?» деп сора¬ 
ды. 

Гизли тутаджагъынъа ве манъа ёл косьтереджегинъе ондан сёз ал- 


гъан сонъ: 













ПЕЙГЪАМБЕРЛИКНИНЪ ДЁРДЮНДЖИ СЕНЕСИ 


«- Бизге улаштыгъы къадарлыкъ, бу ерлерде бир киши чыкъты озю- 
ни пейгъамбер илян этти! Онынъ иле корюшип лаф этм ек ичюн кельдим» 
дедим. 

«- Келип пек яхшы эткенсинъ! Бу зат Аллаһнынъ Расулидир, акъ 
пейгъамбердир. Сабах мени такъип эт, кирдигим эвге сен де кир! Мен 
сенинъ ичюн теликели бир шей корьсем, аякъкъабымны тюзельткен киби 
дуваргъа айланырым, сен де кечер кетерсинъ.» деди. 

Нихает Пейгъамберимизнинъ янына бардыкъ. «Эсселяму алейке я 
Расулюллах!» оны биринджи кере Ислям селямы иле мен селямладым. 

«- Эй Мухаммед! Сен инсанларны неге давет этесинъ?» деп сора¬ 
дым. 

Расулюллах -салляллаху алейхи ве селлем-: 

«Бир олгъан ве ич бир шериги, ортагъы олмагъан Аллаһкъа имангъа, 
нутларны терк этмеге ве меним де Расулюллах олгъаныма шеадет эт- 
меге давет эте эдим.» деди. 

Манъа Ислямны анълатынджа мен аман мусульман олдым. 
Расулюллах -салляллаху алейхи ве селлем- мусульман олмама пек севин- 
ди ве месрур бир юзь иле кулюмсиреди. 

«- Эй Эбу Зерр! Шимди бу ишни меккели инсанлардан гизли тут ве 
мемлекетине къайт!» буюрды. 

«- Я Расулаллах! Мен динимни ачыкъламакъ истейим.» деди. 

Расулаллх -салляллаху алейхи ве селлем-: 

«Мен Мекке инсанларнынъ санъа зарар береджеклеринден къор- 
къам /» буюрды. 

«- Я Расулаллах! Мени ольдюреджеклерини бильсем дахи буны му- 
акъкъакъ япаджакъман.» дедим. 

Расули Экрем эфендимиз сусты. 

Къурейш Месджид-и Харамгъа топландыкълары заман, о ерге ба¬ 
рып юксек сеснен: 

«- Эй Къурейш джемааты! Эшхеду энъ ля иляхе илляллах ве эшхеду 
энне Мухаммеден абдуху ве расулюху» деп бакъырдым. Мушриклер: 

-АЗРЕТИ МУХАММЕД МУСТАФА 

«- Адам шашмалады! Адам шашмалады! Турынъ ве шу сабиий 126 
устюне худжум этинъ» деп турдылар ве мени ольдюресие дёгдюлер. О 
эснада Аллаһ Расулининъ эмджеси Аббас етишип устюме къапанды ве 
оларгъа: 

«- Языкълар олсынъ сизге! Эй Къурейш джемааты! Сизлер туджджар 
инсанларсынъыз. Тиджарет ёлынъыз да Гъыфар къабилесинден кечмек- 
тедир. Ёкъса тиджарет ёлынъызнынъ кесильмесини ми истейсинъиз!?» 
деп бакъырынджа башымдай дагъылдылар. 

Эртеси кунь сабахтан Месджид-и Харамгъа бардым ве айны шей- 
лер текрар олды. Мени ольдю заннетип быракъып кеттилер. Турый 
Аллаһнынъ Расули къатына бардым. Расулюллах алымны коргендже: 

«Мен сени бу иштен. токътатмадым мы?» деп сорады. 

Мен: 

«Бу гонълюмнинъ бир арзусы эди. Мен де ерине кетирдим.» дедим. 

Бир муддет заман Пейгъамберин янында къалдым. Даа сонъ: 

«- Эй Аллаһнынъ Расули! Сен манъа не япмамны әмир этесинъ!?» 
деп сорадым. 

Расулюллах -салляллаху алейхи ве селлем-: 

«Санъа эмирим кельгенде Ислямны къавмине анълатырсынъ! 
Ортагъа чыкътыгъымызны хабер алынджа яныма келъ!» буюрды» 
(Бухари, Менакиб эль-Энсар, 33; Ахмед, V, 174; Хаким, Ш, 382-385; Ибн-и Сад, IV, 220- 
225) 

Фахр-ы Кяинат Эфендимиз бундан сонъ инсанларны Ислямгъа да- 
ветке девам этти. Аджылыкъ мевсиминде, Укъаз, Медженне, Зуль Меджаз 
киби ярмалыкъларында инсанларнынъ топлы олдыкълары заманларда 
янъларына барып, раст кетирдиги эр кеске, эфенди-ыргъат, зайыф-къу- 
ветли, зенгин-факъыр демеден Ислямны теблигъ эте, оларны Аллаһнынъ 
бирлигине иман этмеге давет ве тешвикъ эте эди. (Ибн-и Сад, 1,216-217) 

Пейгъамберликнинъ бу сафхаларында энген аетлер, умумиетнен 
къыяметнинъ дешетини хабер бермекте эди: 





126 Меккели инсанлар о заманларда, мусульман олгъан кимселерге, «динден чыкъкъан» 
манасында «Сабиий» дей эдилер. 

«Раббинънинъ азабы мытлакъа юзь береджек. Онъа мани олад- 
жакъ ич бир шей ёкъ. О куню кок салланып чалкъаланыр. Дагълар 
юргенден юрер. Яланлагъанларнынъ вай алына о кунь! ки, олар 
далгъан сапыкълыкълары ичинде ойнап тургъанлардыр. О куню 
джеэннем атешине итекленип атылырлар да, «Иште, яланлап тур- 
гъан атешинъиз будыр!» денилир.» (эт-Тур, 7-14) 

Расули Экрем эфендимиз -салляллаху алейхи ве селлем- пейгъам- 
берлигини илян этмеси ве даветке ачыкътан башламасы артындан муш- 
риклернинъ ве путларнынъ алейхинде аети керимелер назиль олмагъа 
башлады: 




Сиз ве Аллаһтан гъайры табынгъан шейлеринъиз джеэннем 
якъарлыгъысынъыз, сиз о ерге киреджексинъиз. (эль-Энбия, 98) 

«Де ки: Мен де, анджакъ сиз киби бир инсаным. Манъа иляхынъ- 
ызнынъ тек бир илях олгъаны вахий олунмакъта. Артыкъ Онъа ёне- 
линъ, Ондай магъфирет истенъ. Ортакъ къошкъанларнынъ алына 
вай!» (Фуссылет, 6) 

Варлыкъ Нуры мушриклернинъ тапмакъта олдыкълары путлар¬ 
нынъ айыпламагъа башлагъаны, имансызлыкъ ве шашкъынлыкъ узьре 
олюп кеткен аталарынынъ джеэннемде олгъанларыны сёйлеген заман, 
Къурейш мушриклери пейгъамбер эфендимизни ред ве инкяр эттилер. 
Онъа къаршы душманлыкъ беслемек ху су сында бирлештилер. Анджакъ 

АЗРЕТИ МУХАММЕД МУСТАФА Щ 


Эбу Талиб Аллаһ Расулини къорчаламагъа девам эттиги ичюн, онъа ич 
бир шей япамадылар. (Ибн-и Сад, 1,199) 

Эбу Джехиль, Эбу Лехеб, Велид б. Мугъире, Умеййе б. Халеф, Ас 
б. Ваиль, Надр б. Харис, Укъбе б. Эби Муайт, Утбе б. Рабиа киби къавий 
мушриклер, Варлыкъ Нуры Пейгъамберимизге къаршы душманлыкъта 
ашыры кетип эбедий хусрангьа тюштюлер ве бахтсыз олдылар. 


Теблигънинъ Эмиети ве услюби 

Теблигъ, Ислям динининъ эсасларыны анълатаракъ оларны яймакъ, 
инсанларнынъ бу эмирлерге уйып яшамаларыны теминлемектир. Энъ ме- 
шур табирийле теблигъ - «эмри биль маруф ве нехйи аниль мункер: Эйи 
ве гузель олгъан шейни әмир этмек, фена ве чиркин олгъан шейни мен 
этмек» деп билинмектедир. 

Аллаһ Тааля, аети керимелерде, теблигъни бутюн муминлерге бир 
вазифе оларакъ әмир этмектедир: 

«Сизден хайыргъа чагъыргъан, эйиликни әмир этип, феналыкъ- 
ны мен эткен бир топлулыкъ булунсын. Иште, олар къуртулышкъа 
иришкенлердир.» (Ал-и Имран, 104) 

«Сиз, инсанларнынъ эйилиги ичюн ортагъа чыкъарылгъан энъ 
хайырлы умметсинъиз; эйиликни әмир этер, феналыкътан сакъын- 
дырырсынъыз...» (Ал-и Имран, 110) 

Пейгъамбер Эфендимиз хадиси шерифлеринде теблигънинъ эмиети- 
не даир шойле буюргъанлардыр: 

«Бизден бир шей эшитип, оны айнен башкъаларьша улаштыргъан 
кимсенинъ Аллаһ юзюни акъ этсин! Кендисине билъги улаштырьшгъан 

ПЕЙГЪАМБЕРЛИКНИНЪ ДЁРДЮНДЖИ СЕНЕСИ - 

нидже кимселер бардыр ки о билъгини, биззат эшшпкенден даа эйи анъ- 
лар ве татбикъ этер.» (Тирмизи, Илим, 7) 

«Аллаһкъа емин. эшерим ки, эгер Аллаһ, сенинъ вастанънен бир тек 
кишини хидаетке къавуштурса, бу сенинъ ичюн (энъ къыйметли дюнья 
нимети сайылгъан) къызыл девелерге саип олманъдан даа хайырлыдыр.» 
(Бухари, Асхабун-Неби, 9) 

«Хидаетке давет эткен кимсеге, кендисине таби олгъанларнынъ се- 
вабы къадар севап берилир. Бу оларньшъ севанларындан да бир шей экс- 
илътмез.» (Муслим, Илим, 16) 

Энес -радиаллаху анх- Ислям теблигъджилерининъ ахиретте наиль 
оладжакълары юксек мертебелери анълаткъан бир хадиси шерифни шой- 
ле накъиль этер: 

«Расулюллах -салляллаху алейхи ве селлем- бир кунь шойле буюр- 
дылар: 

«—Сизге бир къысым инсанлардан хабер берейим ми? Олар не пейгъ- 
амбер не де шехиттирлер. Анджакъ къыямет кунюнде пейгъамберлер 
ве шехитлер, оларнынъ Аллаһ къатындаки макъамларына гъыпта этер- 
лер 127 . Нурдан минберлер узерине отургъанлардыр ве эр кес оларны та¬ 
ныр. » 

Асхабы кирам: 

«-Олар кимлердир я Расулюллах?» деп сорадылар. 

Аллаһ Расули: 

«-Олар къулларыны Аллаһкъа, Аллаһны да къулларына севдирген 
кимселердир. Ер юзюнде насиат этерек теблигъджилер оларакъ дола- 
шырлар.» буюрды. 

Мен: 

«-Эй Аллаһнынъ Расули! Аллаһны къулларына севдирмени анъла- 
дыкъ. Амма къулларыны Аллаһкъа севдирмек насыл олур?» дедим. 

Буюрды ки: 

127 Бу ифадеден макъсат, теблигъле мешгъуль олгъан кимселернинъ къыйметини биль- 
дирмек. Ёкъса оларнынъ пейгъамбер ве шехитлерден устюн олгъанларыны косьтер- 
мез. Зира пейгъамберлер ве шехитлер де затен аятларыны теблигъ огъруна феда эткен 
кимселердир. 

«-Инсанларгъа Аллаһнынъ севгени шейлерни әмир этерлер, севмеге- 
ни шейлерден де сакъындырырлар. Инсанлар да бунъа итаат этиндже 
Аллаһ -аЗЗв ве джелле- ОЛарны север.» (Али эль-Муттакъи, III, 685-686; Бейхаки, 
Шуабулъ-иман, I, 367) 

Шаирлер, Аллаһ ашыгъы олгъан бойле теблигъджилернинъ рух ал- 
ларыны шойле тиле кетирирлер: 

Истерим севсин бутюн халкъ-ы джихан джананымы, 

Севмеген къалмасын алемде ич султанымы. 

Кешке севгеними севсе бутюн халкъ-ы джихан, 

Гедже, кунъдюз сёзюмиз къыссаи джанан олса. 

Теблигъ вазифесини хакъкъынен ифа эткен кимсенинъ къазанчы, 
дюньянынъ энъ къыйметли хазинелеринден даа устюн экенде, бу вазифе- 
нинъ ихмали бутюн бир джемиетни элякке сюрюклейджек къадар вахим 
нетиджелерге алып барар. 

Аллаһ Расулюнинъ бу хусустаки икъазы, сонъ дередже дикъкъаткъа 
шаяндыр: 

«Манъа аят бахш эткен Аллаһкъа емин этерим ки сиз, я эйиликни 
әмир этер, яманлыкътан токътатырсынъыз, я да Аллаһ кенди къатын- 
дан усьтюнизге бир азап йиберир де о заман дуа этерсинъиз факъат ду- 
анъыз къабул этилъмез.» (Тирмизи, Фитен, 9) 

Эбза эль-Хузаи -радиаллаху анх- анълата: 

«Бир кунь Расулюллах -салляллаху алейхи ве селлем- минбере чыкъ- 
арак бир къонушма япты. Мусульманлардан базы джемаатларны хайыр- 
нен анъгъан сонъ шуларны сёйледи: 

«-Базыларына не ола ки къомшуларьша меселелерни анълатмай, 
билъмедиклерини огретмей, оларны анълайышлы алгъа кетирмейлер. 
Оларгъа маруфу әмир этмей, оларны мункерден (дининъ хош корьмеген- 
ден) сакъындырмайлар? Бир такъым кимселерге де не ола ки билъмеген- 
лерини къомшуларындан сорап огренмей, анълайышлы олмагъа чалыш- 
майлар? Аллаһкъа емин этерим ки билъги саиби олгъанлар я къомшула- 
рына огретир, оларны анълайышлы алгъа кетирир, маруфу әмир этер, 
мункерден сакъындырырлар; дигер тарафтан билъмегенлер де къомшу¬ 
ларындан сорап огренир, дини меселелерни идракъ этмеге чалышырлар я 
да оларны (эр экисини де) дюньяда джезаландырырым.» 

Расулюллах -салляллаху алейхи ве селлем- бу къонушманы япкъан 
сонъ минберден энип эвине кирди. Базылары: 

«-Ойле санъамыз ки (Йеменли) Эшарилерни къаст этти, чюнки олар 
факих, динни эйи бильген кимселердир, къомшулары исе къаба, серт та- 
биатлы, сув башларында кочебе аяты яшагъан кимселердир» дедилер. 

Эшарилер вазиеттен хабердар олунджа Аллаһ Расули -салляллаху 
алейхи ве селлем-ге кельдилер ве: 

«—Я Расулюллах! Сен бир къавми хайырла, бизни исе шернен анъ- 
гъансынъ. Бизим анги алымыз себебинен бойле олды?» дедилер. 

Алемлернинъ Эфендиси ич бир шей сёйлемеди, садедже эвельки 
сёзлерини текрарлады. Эшарилер къаст этильгенинъ кендилери олып ол- 
магъаныны анълаямадылар. Там оларакъ огренмек ичюн буны Небийи 
Экрем Эфендимизге бир къач дефа даа сорадылар. Расулюллах -алейхис- 
селям- исе эр дефасында айны сёзлерини текрарлай эди. Бунынъ узьре 
Эшарилер: 

«-Ойле исе бизге бир сене вакъыт бер!» дедилер. 

Расулюллах -салляллаху алейхи ве селлем- де къомшуларыны огре- 
тип оларгъа дини меселелерни огретмелери ичюн кендилерине бир сене 
муддет таныды ве сонъ шу аетлерни окъуды: 

«Исраил огъулларындан кяфир олгъанлар, Давуд ве Мерьем 
огълу Иса тилинен лянетленгендирлер. Бунынъ себеби, сёз динъле- 
медилер ве сынъырны аштылар. Олар япкъан феналыкъларындан 
бир-бирини вазгечирмеге чалышмаз эдилер. Ант олсун, япкъанлары 
не фенадыр!» (эль-Маиде, 78-79) (Али эль-Муттаки, III, 684/8457; Хейсеми, I, 164) 

Варлыкъ Нуры -салляллаху алейхи ве селлем-, Аллаһнынъ лютфи 
саесинде улашкъаны къальбий кемал иле, бешериетни хидаетке эрдирме 
истеги ичинде ап ачыкъ динни теблигъ этмеге девам эткен, кендисине 
тевди этильген бу иляхий эманетни ерине кетирме шууры, Оны зирвеле- 
рин зирвеси алына кетиргендир. Вазифесини иджра этмеге мани олад- 

жакъ бутюн дюньявий теклифлерни ред эткен, Аллаһкъа къуллыкъны эр 
шейнинъ устюнде корьгендир. 

Салляллаху алейхи ве селлем Эфендимиз, Ислямны эр кеснинъ се- 
виесине коре, мухатапнынъ анълайджагъы бир шекильде изах этер, бир 
кишининъ биле хидаети кендисине буюк лезет ве севинч берир эди. 
Нитеким Хайбернинъ фетхи сырасында, къулларгъа дахи Ислямны узун- 
узун анълатмакътан лезет дуйгъан ве онынъ хидаетине весиле олгъан 
ЭДИ. (Ибн-и Хишам, III, 398) 

Кене он куньлюк мешакъкъатлы Таиф ёлджулыгъында садедже хри¬ 
стиан бир къул олгъан Адцаснынъ хидаетине весиле олгъан эди. Бунынъ 
узьре Таифте яшагъаны бутюн аджы адиселерни унуткъан эди. 

Аллаһ Расули, бутюн инсанларнынъ Ислям кунешинен айдынлана- 
бильмеси ичюн бутюн кучюни сарф эте, теблигъ хусусында быкъмакь- 
усанмакъ бильмей эди. Онынъ теблигъ хусусындаки хассасиетини кось- 
терген бир адисени Темим бии Усейд -радиаллаху анх- шойле анълатыр: 

«Расулюллах -салляллаху алейхи ве селлем- хутбе окъуркен янына 
бардым ве: 

«-Я Расулюллах! Динини бильмеген бир гъарип кельди, сорап огрен- 
мек истей.» дедим. 

Аллаһ Расули манъа дёнюп бакъты. Хутбени токътатып яныма кель¬ 
ди. Аман Онъа отурмасы ичюн аякълары демирден бир шей кетирдилер. 
Узьре отурды ве Аллаһ Таалянынъ кендисине огреткени базы шейлерни 
манъа анълатты. Сонъ текрар хутбесине къайтып сёзюни тамамлады.» 
(Муслим, Джума, 60) 

Асхабы кирам да, акъикъатларны теблигъ ве корьген янълыш- 
ларны тюзельтме хусусында чокъ титиз эдилер. Олар арасында Аллаһ 
Расулининъ суннетине тере арекет эткенлерни тенбиелеме вазифеси 
белли шахысларнен сынъырлы дегиль эди. Эр бири ери ве заманы кель- 
гендже узьре тюшкен вазифени ерине кетирир, не къыйметке олса олсун 
догъруны ифаде эткен чекинмез, Фахри Кяинат Эфендимизнинъ сунне¬ 
тине мухалиф бир вазиетни къабул этамаз эдилер. Онынъ хадислерине 
итираз эткенлернен, асла бир ерде оламайджакъларыны сёйлерлер 128 , ха- 

128 Шафии, Рисале, Ист. 1985, с. 193; Суюти, Мифтах , Бейрут 1987, с. 48. 

диси шерифке тере озь корюшюни сойлегенлернен де, бундан бир даа 
айны ерде отурамайджакъларыны ифаде этип о ерни терк этер эдилер. 
(Муватта, Бую, 33; Ибн-и Мадже, Мукъаддиме, 2) 

Суфьян Севри теблигънинъ эмиетине даир шойле буюргъандыр: 

«Хорасангъа кетип теблигьде булунманъ; сенинъ ичюн Меккеде 
яшамакътан даа къазанчлыдыр.» 

Теблигъ бу къадар муим олунджа бу вазифени лайыгъынен ифа этед- 
жек шахсиетлернинъ етиштирильмеси де бунъа мувазий оларакъ эмиет 
къазанмакътадыр. Гонъюль эхли бир теблигъджининъ къыйметини, шу 
адиседе ачыкъ бир шекильде корьмек мумюондир: 

Азрети Омер -радиаллаху анх- бир кунь достларынен бирликте от- 
ура эди. Олардан, (Аллаһтан) бир шейлер истемелерини риджа этти. О 
ердекилерден бир къысмы: 

«-Шу хане толусы парам олсын да Аллаһ ёлунда инфакъ этейим!..» 
деп ниет этти. 

Бир къысмы: 

«-Шу хане толусы алтынларым олсын да Аллаһ ичюн масрафлай- 
ым!..» деп талап этти. 

Базылары да: 

«-Шу хане толусы мюджевхерлерге саип олайым да оларны Аллаһ 
ёлунда сарф этейим!..» деп теменни этти. 

Анджакъ Азрети Омер: 

«-Даа, даа фазласыны истейин!» дейиндже олар: 

«-Аллаһ Таалядан даа не истейик ки?!» дедилер. 

Бунынъ узьре Омер -радиаллаху анх-: 

«-Мен исе, шу ханенинъ Эбу Убейде бии Джеррах, Муаз бии Джебель 
ве Хузейфе эль-Емани киби (мустесна ве эр тарафтан кямиль) кимселер 
иле толу олмасыны ве буларнынъ Аллаһкъа итаат ёлунда, яни динни яйма 
хызметинде чалышмаларыны истер эдим...» деди. (Бухари, Тарихус-Сагъир, I, 
54) 

Шефкъат ве мерхаметнинъ екяне къайнагъы олгъан Юдже Раббимиз, 
къулларынынъ Хакъ динге давет ичюн тесирли услюбни шойле косьтер- 
мекте: 




«(Эй Расулим! Инсанларны) Раббининъ ёлуна икмет ве гузель на- 
сиатнен давет эт ве (керек олса) оларнен энъ гузель услюбнен муджа- 
деле ЭТ...» (эн-Нахл, 125) 

«Эхл-и китаптан, зулум эткенлер истисна, энъ гузель ёлнен ку- 
решинъ ве денъ ки: Бизге эндирильгенге де, сизге эндирильгенге де, 
иман эттик. Бизим Танърымыз да, сизинъ Танъырынъыз да - бир- 
дир ве биз Онъа теслим олдыкъ.» (эль-Анкебут, 46) 

«(Инсанларны) Аллаһкъа чагъыргъан, яхшы иш япкъан ве 
«Мен мусульманларданым», дегенден кимнинъ сёзю даа гузель? 
Яхшылыкънен яманлыкъ бир олмаз. Сен энъ гузель бир шекильде 
(яманлыкънынъ) огюни ал. О вакъытта сеннен арасында душман- 
лыкъ олгъан кимсе санки джандан бир дост олур.» (Фуссилет, 33-34) 

«(Расулим!) де ки: «Иште, бу, меним ёлумдыр. Мен Аллаһкъа 
чагъырам, мен ве манъа уйгъанлар айдын бир ёл узериндемиз. 
Аллаһны (ортакълардан) узакъ тутарым! Ве мен ортакъ къошкъан- 
лардан дегилим»» (Юсуф, 108) 

Тевсие этильген бу иляхи услюпнинъ татбикъ нетиджесинде тарихте 
нидже тикенлешкен рухлар гульге дёнди ве зиндан киби синелер нургъа 
гъаркъ олгъандыр. 

Аллаһ Муса ве Харун -алейхимесселам-ны Фираун киби акъикъатен 
азгъан ве догъру ёлдан сапкъан бир инсангъа йибергенде, йымшакъ бир 
услюп къулланмаларыны тевсие эткен ве шойле буюргъандыр: 




«Онъа йымшакъ сёз сёйленъ. Бельки, о акъылыны башына то- 
плар я да Аллаһтан сакъыныр.» (Таха, 44) 

Бу аети керимеде теблигъ методынынъ эки әсасы корюлир: 

1. Акъикъатны мухатапкъа теблигъ эткенде, онынъ гьурурыны ин- 
джитмеден, йымшакъ бир услюп къулланмакъ: 

Нитеким Фираун, Муса -алейхисселям-нынъ муджизелери къар- 
шысында пек чокъ дефа имангъа темаюль этти исе де, Хаман ве әтрафы 
онъа мани олдылар. Кендиси де гъурургъа ве кибирге къапыларакъ иман 
этмеди. 

Аллаһ, Муса -алейхисселям-гъа «лейин лисан» 129 къулланмасы- 
ны әмир буюраракъ бизлерге бир теблигъ методы икрам этмектедир: 
Къальблер йымшатыладжакъ, ондай сонъ теблигъ этиледжектир. 130 

129 Лейин лисан - йымшакъ тиль. 

130 Аллаһ Расули, хиджретнинъ 7-нджи сенесинде Хайбер фетхинден сонъра къургъакъ- 
лыкъ ве къытлыкъкъа тюшкен Мекке халкъына алтын, арпа ве хурма йиберерек ярдым 
эткен эди. Эбу Суфьян буларнынъ эписини алып Къурейшлилернинъ факъирлерине 
дагъытты ве: 

«-Аллаһ къардашымнынъ огълуны хайырнен мукяфатландырсын! Чюнки О, акъраба- 
лыкъ акъкъыны ерине кетирди!» деп мемнюниет косьтерди. (Якуби, II, 56) 

Расюлуллах -салляллаху алейхи ве селлем-нинъ бу алидженап арекети Меккелилер- 
нинъ къальплерини йымшатты ве бир муддет сонъра Мекке Фетхинде къальплери 
йымшатылгъан мушриклер колайджа мусульман олдылар. 

Пейгъамберлер ве Аллаһ достларынынъ аятында ич бир заман мунакъа- 
ша ёкътыр. Ал иле теблигъ бардыр. 

Аллаһ Таалянынъ теблигънен вазифелендиргени пейгъамберлер 
гонъюль япмагъа кельдиклеринден, инсанларгъа эп гонъюль пенджере- 
синден бакъкъанлар, әтрафларына даима муаббет ве шефкъат яйгъанлар 
ве ниджелерининъ хидаетине весиле олгъанлардыр. Әгер олар, бу гузель 
ве фирасетли давранышларнынъ аксине арекет этсе эдилер, нетиджеде, 
арада учурум олгъан инсанларнен багъ тамамен къопар ве ниает бу киби 
кимселерге Хакъны теблигъ этме имкяны зайи олур эди. Бу да, иляхи му- 
радкъа тере тюшерди. Зира Аллаһ, къулларынынъ тюшкени батакьлык- 
ътан къуртулмаларыны истемектедир. Бунынъ ичюн Аллаһ Тааля, инсан- 
лыкъ тарихы боюнджа, бинълердже пейгъамбер йиберген ве энъ гузель 
услюпнен гонъюллерни темизлемелерини оларгъа әмир буюргьандыр. 
Кене айны гъаеге багълы оларакъ инсанларгъа лютф этильген эхлюллах 131 
да, инсанларын маневий тербиесинде бу небеви услюпны девам эттирген- 
лер. 

Гузель ахлякънен донатылмагъан къаба, къырыджы ве серт бир 
услюп иле япылгъан хызметлерден хайыр кельмез. Бильхасса инсан- 
гъа хитаб эткен маариф, иршад ве теблигъ киби хызметлерде, бу хусус 
чокъ даа эмиет арз этмектедир. Нитеким аети керимеде Фахри Кяинат 
Эфендимизге ве Онынъ шахсында бутюн умметке хитабен: 

«Аллаһтан бир рахмет иле оларгъа муляйим даврандынъ! Әгер 
сен къаба, къатты юрекли олса эдинъ, ич шубесиз, этрафынъдан дар- 
къап кетер эдилер...» буюрылгъандыр. (Ал-и Имран, 159) 

2. Анги вазиетте олгъанларына бакъмадан, теблигъни бутюн инсан¬ 
ларгъа япмакъ: 

Фираун, иман этмеге янашмагъан бир залым ве бедбахт олгъаны 
киби айны заманда Муса -алейхисселям-ны ёкъ этмек огъруна бинълер¬ 
дже явруларны ольдюрген бир джаний эди. Бойле олгъаны алда иляхи 
теблигъге мухатап олды. 


131 Эхлюллах - яшайышыны Аллахкъа адагъан ве Онынъ ёлундан асла айрылмагъан ин- 
санлар. 

Пейгъамбер Эфендимиз -салляллаху алейхи ве селлем- де, Эбу 
Джехильге дефаларджа теблигьде булунгъандыр. Эбу Джехиль исе, 
Пейгъамберимизнинъ апачыкъ нюбювветини виджданен къабул эткени 
алда нефисиине магълюбиети ве кибирлиги себебинен буны къабул эт- 
меди. Лякин Аллаһ Расулюнинъ бу устюн давранышы, Омер бии Хаттаб, 
Эбу Суфьян, Хинд ве Вахши киби башлангычта Ислям душманы олгъан 
нидже кимселернинъ хидаетине весиле олгъандыр. 

Иште бу бакъыш тарзы, эм Ислямий хызметлерде, эм бутюн беше- 
рий мунасебетлерде гузеллик, йымшакълыкъ ве зарафет имкяныны бе- 
рер. Иште тасаввуф эхлининъ арекетлеринде энъ олгъун ве фейизли тю- 
шюндженинъ темель бакъыш ачысы да будыр. 

Варлыкъ Нурынынъ ибретлер иле толу йигирми учь сенелик теблигъ 
аятыны талиль эткенимизде бир теблигъджининъ ёлуны айдынлаткъан 
шу хусусларны корермиз: 

Аллаһ Расули теблигъге энъ якъынларындан башлагъан эди. Зира 
Аллаһ шойле буюрмакътадыр: 


«(Эвель) якъын акърабаларыны инзар эт, (ахирет азабынен къор- 

КЪЫт!)» (эш-Шуара, 214) 

' „ ** * , .* , 

I ^ I уы»\ 

" * - 

«Эй, инангъанлар! Озюнъизни ве аиленъизни, якъарлыгъы ин- 
санлар ве ташлар олгъан атештен къорчаланъ. Онынъ башында ад- 
жымагъан, кучлю, Аллаһнынъ эмирлерине къаршы кельмеген ве 
әмир этильгенлерини япкъан мелеклер бардыр.» (эт-Тахрим, 6) 

-Расулюллах -салляллаху алейхи ве селлем- Ислямгъа давет эткенде, 
тедриджий олмагъа риает эткен, яни баситтен зоргъа догьру къадемели 
оларакъ илерлегендир. 

Аллаһ Таалянынъ ильк эмири Д'«Окьу!» (эль-Алякъ, 1) аети эди. 

- 

о 


Сонъ Эфендимизге рисалет вазифеси бсрильген, ^ ^ «Тур ве икъаз 
эт!» (эль-Муддессир, 2) буюрулгъан, бундан сонъ: 



«(Эвель) якъын акърабаларыны инзар эт, (ахирет азабынен уяр!)» 
(эш-Шуара, 214) иляхий әмир кельгендир. 

Бундан сонъ вазифенинъ сынъыры бутюн шеэрни къушатаджакъ 
шекильде кенишлетип: 



«Раббинъ, оларгъа аетлеримизни окъугъан бир пейгъамберни 
мемлекетлернинъ баш меркезине ёлламагъандже, о мемлекетлерни 
эляк этиджи дегильдир. Затен, биз анджакъ халкъы залым мемле¬ 
кетлерни ЭЛЯК эткендирмиз.» буюрылды. (эль-Къасас, 59) 

Бир сонъки басамакънен, чевре виляетлерини де къапсайджакъ ше¬ 
кильде даветнинъ сынъыры кенишледи: 



«Бу Къуран, эвельки китапларны тасдикъ эткен, Мекке ве әтра¬ 
фында яшагъанларны тенбиелемек ичюн санъа эндиргенимиз муба- 
рек бир китаптыр...» (эль-Энам, 92) 

Нихаетинде вазифенинъ худутлары бутюн инсанлыкъны ичине алад- 
жакъ шекильде илян этильди: 



«(Эй Мухаммед!) Биз Сени анджакъ алемлерге рахмет оларакъ 
йибердик.» (эль-Энбия, 107) 

«Биз сени бутюн инсанларгъа анджакъ мужделейиджи ве тенби- 
еджи оларакъ ёлладыкъ; факъат инсанларнынъ чокъу буны биль- 
мезлер.» (Себе, 28) 

Фахри Кяинат -алейхи экмелю тахийят- Эфендимиз, мухатаплары 
хусусында тедриджиликке риает эткени киби теблигъ этеджеги укюмлер- 
ни анълаткъаны вакъыт да айны усулны къуллангъандыр. Намаз ве ораз- 
анынъ әмир этильмеси, ички ве фаизчиликнинъ ясакъланмасы киби пек 
чокъ хусус бунъа бирер мисаль тешкиль этер. 

Варлыкъ Нуры, иман, ибадет ве ахлякъынен асхабыны мукеммель 
бир севиеге кетиргендир. Буны аний бир денъишювнен дегиль, ис этиль- 
меген, адым-адым япылгъан бир теракъкъинен юксек бир севиеге чыкь- 
аргъандыр. Меселя Муаз бии Джебельни Йеменге йибергени вакъыт, 
онъа япкъаны тевсиелер буны ачыкъча косьтермектедир: 

«Муакъкъакъ ки сен халкъы христиан олгъан бир мемлекетке кете- 
син. Оларны, Аллаһтан башкъа илях олмагъанына ве меним Аллаһнынъ 
Расули олгъаныма шаатлыкъ этмеге давет эт. Шает бунъа итаат 
этселер, Аллаһнынъ кендилерине бир кунъде беш вакъыт намазны фарз 
къылгъаныны билъдир. Буны къабул этип итаат этселер, зенгинлерин- 
ден алынып факъирлерине берилъмек узьре, кендилерине зекятнынъ фарз 
къылынгъаныны хабер бер. Бунъа да итаат эттиклери такъдирде, мал- 
ларынынъ энъ къыйметлилерини алмагъа тырышма! Мазлумнынъ къар- 
гъъпиыны алмакътан сакъын, чюнки онынъ беддуасы иле Аллаһ арасын¬ 
да перде ёкътыр.» (Бухари, Зекят, 41, 63; Муслим, Иман, 29-31) 

-Варлыкъ Нуры Эфендимиз теблигъ ве талим ичюн мухатапынынъ 
заман, мекян ве рух алына бакъаракъ энъ келишкен аньны къыдыра эди. 

Ибн Месуд -радиаллаху анх- инсанларгъа джумаакъшамы куньлери 
вааз этер эди. 

Бир кимсе онъа: 

«-Эбу Абдуррахман! Кешке бизге эр кунь вааз этсен!» деди. 

Ибн Месуд онъа шу сёзлерни сёйледи: 

- 

«-Сизни усандырмайым деп эр кунь вааз этмейим. Чюнки Расулюллах 
-салляллаху алейхи ве селлем-, биз быкъып усанмайыкъ деп, динълемеге 
ИСТеКЛИ ОЛГЪаНЫМЫЗ КуНЬЛерде бизге вааз ЭТер ЭДИ.» (Бухари, Илим, 11,12) 

Мекке фетхи вакъытында Аббас -радиаллаху анх-, мусульман ол- 
магъа къабул эткен Эбу Суфьянны кетирди ве Аллаһ Расулине шойле 
деди: 

«-Я Расулюллах! Эбу Суфьян ильтифатны севген бир кимседир. 
(Онынъ шерефленеджеги) бир шей япсанъыз! 

Бунынъ узьре Аллаһ Расули -салляллаху алейхи ве селлем-: 

«—Догъру сёйледин! (Шеэрге киреркен илян этинъ): Ким Эбу 
Суфьяннынъ эвине кирсе эминликтедир, ким къапысыны къапар (эвинден 
тышары чыкъмаса) эминликтедир.» буюрды. (Эбу Давуд, Харадж, 24-25/3021) 

Варлыкъ Нуры заман-заман озюне сору сорагъан кимселерге, бу ки- 
шилерин вазиетлерине коре джевап берген, шахыскъа коре усуллар такь- 
ип эткендир. 

«-Амеллернинъ энъ фазилетлиси ангисидир?» деп сорагъан кимсе¬ 
лерге вазиетлерине коре шу фаркълы джевапларны бергендир: 

«—Амеллернинъ энъ фазилетлиси, Аллаһкъа иман, Аллаһ ёлунда 
джихад ве хаджджы мебрурдыр!» (Бухари, Хадждж, 4) 

«—Вакътында къылынгъан намаздыр!» (Бухари, Мевакъыт, 5) 

«—Зикруллахтыр!» (Муватта, Къуран, 24) 

«-Аллаһ ичюн севмектир!» (Эбу Давуд, Суннет, 2) 

«—Хиджреттир!» (Несаи, Бейат, 14) 

«—Ана ве бабагъа хызметтир!» (Ибн-и Әсир, Усдулъ-гъабе, IV, 330) 

-Пейгъамбер эфендимиз эр хусуста къолайлаштырмакъны ве мужде- 
лемекни аятынынъ әсасы къабул эткен, теблигъ эснасында да бунъа буюк 
дереджеде риает эткен. 

Хадиси шерифте шойле буюрыла: 

«Къолайлаштырынъыз, зорлаштырманъыз. 

Муджделенъиз, нефретлендирменъиз». (Бухари; Илим, 11, Әдеп, 80). 

- 

Бу хусуста Аллаһ да: 



«Аллаһ сизге къолайлыкъ тилер, зорлукъ истемез» (эль-Бакъара, 

185). 


< 



«...Рахметим эр шейни къаплагъан ве сарып алгъандыр.» -бу- 

юрмакъта. (эль-Араф, 156). 

Фахри ЬСяинат -салляллаху алейхи ве селлем- бу аетни тефсир эткен- 
де бойле буюргъан: 

«Аллаһ махлюкъатны яраткъаны вакъыт, озюнинъ янында аршы- 
нынъ устюнде булунгъан китабына шуны язды: «Керчектен Рахметим, 
гъадабымдан гъалиптир!» деп язгъандыр.» буюрдылар. (Бухари, Тевхид, 15, 
22, 28, 55; Муслим, Тевбе, 14-16). 

Эбу Хурейре -радиаллаху анх- шойле бир адисе накъиль эте: 

Бедевий 132 араплардан бири Месджиди Небевийде кучюк абдестни 
бозды. Сахабилер оны аман азарламагъа башладылар. Бунынъ узерине 
Азрети Пейгъамбер: 

«-Адамны кенди алына быракьынъ. Абдест бозгъан ерине бир къоп- 
къа сув тёкюнъ. Сиз къолайлыкъ косьтермек ичюн ёлландьшъыз, агъыр- 
лыкъ чыкъармакъ ичюн дегилъ, » -буюрды. (Бухари, Вуду, 58; Әдеп, 80) 

-Аллаһ Расули -салляллаху алейхи ве селлем- теблигъ эткенде ин- 
санларны иляхий азаптан сакъынмагъа чагъыра эди, оларны ахиретке 
азырланмагъа тешвикъ эте эди. 

Варлыкъ Нуры даветке ильк башлагъанда Хашим огъулларына шой¬ 
ле хитап этти: 

«Мен сизни «Ля иляһе илляллаһу вахдеһу ля шерике леһ - Аллаһтан 
башкъа ич бир илях ёкътыр! О, бирдир! Онынъ ортагъы ёкътыр!» дие- 
рек шеадет кетирмеге давет этем. Мен де Онынъ къулу ве Расулим. Буны 


132 Бедевий - чёльде кочебе оларакъ яшагъан арапларгъа берильген ад. 

бойледже къабул ве икърар эткенинъиз такъдирде, сизинъ Дженнетке 
киредженъизге кефилъ олурым. 

Сиз Къыямет куню яхшы амеллеринъизнен келъмез де дюнъяны бо- 
юнларынъызгъа юкленген алда келъсенъиз, мен сизден юзь чевиририм! О 
заман сиз манъа: «ЯМухаммед!» дерсинъиз. Мен исе, шойле дерим.» 

Аллаһ Расули «Шойле дерим» сёзюни айткъаны вакъыт, юзюни 
олардан башкъа тарафкъа чевирди ве бу арекетни эки дефа текрар этти. 
(Ибн-и Исхакъ, с. 128: Якъубий, II, 27) 

-Пейгъамбер Эфендимиз теблигъ хусусларны тек сёзлеринде дегиль, 
озь аятында тадбикъ этип арекетлеринен де инсанларгьа косьтере эди. 

Ислямнынъ яшанаракъ теблигъ этильмеси догъру ёл косьтермек- 
нинъ энъ гузель шекилидир. Асхабы Кирам дюньянынъ энъ чет коше- 
лерине къадар иман садасыны дуюрмакъ ве инсанларны хидаетке къа- 
вуштырмакъ ичюн кендилерини Ислямгъа багъышладылар. Бугунь айны 
джошкъунлыкъ ве эеджаннен Ислямнынъ гузелликлерини дюньягъа сер- 
гилемек энъ гузель бир федакярлыкътыр. 

Ислямны яшаяракъ ве анълатаракъ теблигъ этмек, имкян нисбетинде 
эр муминнинъ узерине иляхий бир вазифедир. Бугунь, имкянларнынъ ке- 
нишлемеси ве къутьлевий хабер васталарыны чокълашмасы себебинден бу 
вазифенинъ месулиети де баягъы агъырлашты. Дюньянынъ чет кошесинде 
яшап да Ислямдан хабери олмагъанлар бир тарафта турсын, янымызда бу- 
лунып да амеллеринде ихмаллыкъ япкъан кимселер ахиретте якъамызгъа 
япышаджакъ ве эсап сораджакътыр. 

Бу хусуста Эбу Хурейре Хазретлери дейки: 

«Шуны дуя эдик. 

Къыямет кунюнде бир адам танымагъаны бир адамнынъ якъасына 
япышаракъ даваджы оладжакъ. 

Адам дейджекки: 


«Менден не истейсинъиз? Бири-биримизни танымаймыз да! 
Дигери де шу джевапны береджек: 



«-Дюньяда мени хата ве фена ишлер узеринде корер де тенбиелемез, 
догъру ёлгъа чагъырмаз ЭДИНЪ.» (Руданий, джемулъ-феваид, V, 384) 

Ислям теблигъи ве миссионерлик 

Ислямда теблигъ ве иршад 133 нынъ гъаеси хакъ динни инсанларгъа 
яймакъ ичюн гъайрет косьтермектир. (эль-Маиде, 67) Макъсат инсанларны 
зорлап ве эр тюрлю елларны къулланаракъ мусульман япмакъ дегильдир. 
(эль-Бакъара, 256; Ясин, 17) 

Христиан миссионерлиги исе, инсанларны эр тюрлю ёлларнен хри¬ 
стиан этмекни ве вафтиз этильмесини макъсат эткендир. (Матвей Инджили: 
28, 19-20. ) Миссионерлернинъ орьнек алгъанлары Павел, мектюбинде 
арекет тарзларыны шойле тильге кетире: 

«Мен урим, кимсенинъ къулу дегилим. Амма даа чокъ инсан кьа- 
занмакъ ичюн эр кеснинъ къулу олдым. Еудийлерни къазанмакъ ичюн 
еудий киби даврандым. Озюм шериаткъа таби олмагъаным алда, шериат- 
чыларны къазанмакъ ичюн оларгъа шериаткъа багълы олгъан инсан киби 
даврандым. Иса Месихнинъ къанунларына багълы олгъаныма рагъмен 
къанунсызларны къазанмакъ ичюн къанунсыз кимсе киби даврандым. 
Зайыфларны къазанмакъ ичюн зайыф олдым. Не япып та олса базыла- 

рЫНЫ КЪуртармаКЪ ИЧЮН Эр Кеснен Эр ШеЙ ОЛДЫМ.» (Коринфлилерге мектюп, 
1,9:19-22. ) 

Корюльгени киби Павел гъаесине улашмакъ ичюн ич бир къаиде 
ве сынъыр танымадан эр тюрлю вастаны къулланмакъны шериаткъа уй- 
гъун таный. Ислямда исе шериат гъаелерине вармакъ ичюн харам ёллар¬ 
нен кетильмеси ясакълангъандыр. Башындан берли денъиштирильген 
Христианлыкънынъ къуллангъаны бу янълыш усул, яни топлумгъа гъаени 
яймакъ ерине оларны не япып та олса христианлаштырув гъайрети дин- 
нинъ озюнинъ бозулып гъайып олмасына, диннинъ эр кеткен ерде денъ- 
ишик шекиллерге кирмесине ве дин менсюпларынынъ вакъты-вакътынен 
фыркъалар алына кельмесине себеп олгъандыр. 

Христианлаштырмакъ ичюн япылгъан чалышмаларда миссионер- 
нинъ, факъыр инсанларгъа, ичтимаий ве сиясий джиэттен агъыр вазиетте 
олгъан кимселерге, ярдымгъа мухтадж олгъанларгъа, азынлыкъ, дженк, 
табиий афаттан зарар корьгенлерге якълашып, бу инсанларнынъ мадий 
ве рухий къыйынджылыкъларындан файдаланып, санъки иманларыны 
сатып алмагъа чалышалар. 




133 Иршад - догъру ёлгъа чагъырмакъ. 

Дигер тарафтан миссионерликнинъ империализмнен ян-янаша ол- 
гъаны ичюн, гъаенинъ диний олмакътан чокъ сиясий олгъаны белли 
ола. Миссионерлер козь огюне алдыкълары улькеге ерлешмек суретинен 
мектеплер, ябанджы тиль курслары ве бенъзер тербие фаалиетлери ады 
астында инсанларны христианлаштырмагъа чалышмакъталар. 

Павелнынъ бу усульшы туткъан кунюмюздеки миссионерлер «такъ- 
ие» япмакъта, яни «керчек кимликлерини сакълаяракъ давет эттиклери 
инсанларынынъ козюне гузель корюнмек ичюн арекет этерлер. Меселя 
сайлагъанлары мусульманларнынъ козюне кирмек ичюн Къурандан ает- 
лер окъурлар, мусульман урбалар киердер, «папаз» ерине «оджа», «кили- 
се» ерине «джами» киби Ислямий терминлерини къулланмакъ киби усул- 
лардан файдаланмакъталар. Атта инсанларны динлеринден дёндюрмек ве 
кендилерине чекмек ичюн, христианлыкьнынъ пек чокъ эмиринден ваз- 
гечмек ёлуна киредер. (Шинаси Куньдюз, с. 5-28) 

Миссионерлернинъ бу къадар исрарнен чалышмаларына къаршы 
мусульманларнынъ да озьлерининъ ве эвлятларынынъ тербиесине эмиет 
бермелери, Ислямны энъ гузель шекильде огренип, татбикъ этмелери ве 
дигер инсанларгъа яймакъ ичюн чалышмалары зарурдыр. Мусульманлар, 
Христианларнынъ озь динлерини яймакъ ичюн бойле гъайрет сарф этюв- 
леринден орьнек алып, Хакъ олгъан Ислям динини яшаяракъ теблигъ эт- 
меге гъайрет косьтермелилер. Чюнки Ислям нийметининъ теблигъ месу- 
лиетини унутмамакъ керек. Мерхум шаиримиз Мехмет Акиф мусульман¬ 
ларнынъ бу хусустаки зайыфлыгъына ишарет этерек шойле демектедир: 

«Миссионерлер гедже-куньдюз ерни девретмеделер, 

Улема вахий-и иляхийни ми бильмем, беклер? 


Эбу Лехеб иле къарысынынъ Азрети Пейгъамберге 
къаршы япкъан арекетлери 

Варлыкъ Нуры эфендимизнинъ эви, эки эбедиет фукъареси Эбу 
Лехеб иле Укъбе бин Муайтнынъ эвлери арасында эди. Булар, эр тюр- 
лю писликни кетирип Аллаһ Расули -салляллаху алейхи ве селлем-нинъ 
къапысынынъ огюне ата эдилер. Фахри Кяинат эфендимизнинъ назик ве 
темиз гонъюли, къомшуларнынъ бу чиркин муамелесинден ынджыныр: 



«- Эй Абдименаф огъуллары! Бу насыл къомшулыкъ» дер, къапысы¬ 
нынъ огюни писликлерден темизлер эди. (Ибн-и Сад, 1,201) 















ПЕЙГЪАМБЕРЛИКНИНЪ ДЁРДЮНДЖИ СЕНЕСИ - 

Эбу Лехеб бир кунь кене айны гъарезлигини япаджакъ олгъанда Азрети 
Хамза оны корьди. Писликни элинден алып башынынъ узерине тёкъти. Эбу 
Лехеб бир тарафтан писликлерини темизлеркен, дигер тарафтан да Азрети 
Хамзаны акъаретлей эди. (Ибн-и Әсир, эль-Кямиль, II, 70.) 

Эбу Лехебнинъ къарысы Умму Джемиль де Аллаһ Расулине эзи- 
ет этювде къоджасындан артта къалмаз, эр гедже тикенли терек далла- 
рыны буюк бир оба япар, гедже аягъына батмасы ичюн Расули Экрем 
Эфендимизнинъ кечеджек ёлларгъа атар эди. Расулюллах -салляллаху 
алейхи ве селлем-исе йипек узерине баскъан киби оларнынъ узерине ба¬ 
сып кечер ЭДИ. (Ибн-и Хишам, I, 376; Къуртубий, XX, 240) 

Оларнынъ бу зулумлары себебинден «Теббет» суреси назиль олгъан 
эди. Умму Джемиль буны дуйгъанынен, элине буюкдже бир таш аларакъ 
Пейгъамбер Эфендимизи арамагъа чыкъты. Аллаһнынъ Расули о вакъытта 
Азрети Эбу Бекирнен бирликте Кябеде булуна эдилер. 

Эбу Бекир -радиаллаху анх- онынъ кельгенини корьгенинен Варлыкъ 
Нурына: 

«-Я Расулюллах! Бу Умму Джемильдир. Ярамаз бир къадын. Сизни 
корип бир феналыкъ этмесе эди, деп къоркъам. Кешке бу къадын бир за¬ 
рар бермектен турып кеткен олсанъыз!» -деди. 

Фахри Кяинат эфендимиз! 

«О мени коремез!» -буюрды. 

Акъыкъаттан де Умму Джемиль янларына кельген вакъытта Аллаһ 
Расулини корьмеди. Эбу Бекир -радиаллаху анх-нынъ янында бираз 
къавгъа ЭТТИ ве ЧЫКЪЫП кетти. (Ибн-и Хишам, I, 378-379; Къуртуби. XX, 234 ) 

Пейгъамберлик кельмеден эвель Расули Экрем эфендимизнинъ къыз- 
лары Азрети Умму Гульсум Эбу Лехебнинъ огъулларындан Утейбе иле, 
Азрети Рукъие де Утбе иле нишанълангъан, амма даа эвленмеген эдилер. 
Теббет суреси назиль олгъанджа умму Джемиль огъулларына: 

«-Рукъие ве Умму Гульсум динден чыкътылар. Олардан айыры- 
лынъ!»- деди. 




Эбу Лехеб де: 













-ижмнъо АЗРЕТИ МУХАММЕД МУСТАФА 

«Мухаммеднинъ къызларындан айырылмасанъыз башым башынъ- 
ызгъа харам олсун!» - деп емин этти. 

Бунынъ узерине Варлыкъ Нурынынъ янына кельген Утейбе: 

«Мен сенинъ дининъни танымайым. Къызынъдан да айырылдым. 
Артыкъ не сен манъа кель, не де мен санъа келейим»- дегениден сонъра 
Алемлернинъ Эфендисининъ кольмегини чекип йыртты. 

Расулюллах -салляллаху алейхи ве селлем- Утейбенинъ япкъан бу 
тербиесизлигине: 

«-Аллаһым! Копеклеринден бир копекни онъа мусаллат эт!» - деп 
дуа этти. 

Бир муддет сонъра Уттейбе бир тиджарет керваны ёлгъа чыкъты. 
Зеркъа деген ерде къонакъладылар. О гедже бир арслан келип чевреле- 
ринде долашмагъа башлагъанджа Утейбе: 

«- Вай анам! Валлахи Мухамеднинъ дегени киби бу мени ашайд- 
жакъ! Кендиси Меккеде мен шамда олсам да меним къатилим Ибни Эби 
Кебшедир!» - деди. 

Арслан о гедже чеврелеринде долашкъан сонъ артына ден¬ 
ди. Аркъадашлары Утейбени орталарына алып юкъладылар. Арслан 
кене кельди. Араларындан кечти. Яваш-яваш ве къокълая-къокълая 
Утейбенинъ янына къадар барды ве башына япышты. Олюм техликесине 
тюшкен Утейбе: 

«Мен сизге Мухаммед инсанларынъ энъ догъру сёзлюсидир демеген 
эдимми?» - деди ве джан берди. 

Огълунынъ башына кельген фаджиадан хабердар олгъан Эбу Лехеб: 

«Мен сизге Мухаммединъ огълума япкъан дуасындан къоркъам 
демеген ЭДИММИ?» - деди. (Ибн-и Сад, VII, 36-37, Бейхаки, Деляиль, II, 338-339, 
Хейсемий, VI, 19) 

Варлыкъ Нуры бу девирде Эбу Лехеб киби даа нидже мушриклер- 
нинъ пек чокъ эзиетлеринен къаршылашкъан эди. Оларнынъ эписине са¬ 
быр ве къанаат косьтерип теблигъине девам этти. 













ПЕЙГЪАМБЕРЛИКНИНЪ ДЁРДЮНДЖИ СЕНЕСИ 


Меккелилернинъ узлашма гъайретлери 

(Пейгъамберликнинъ 4-джы йылы) 

Расулюллах -салляллаху алейхи ве селлем-нинъ эр тюрлю маниалар- 
гъа бакъмадан Ислямгъа теблигъ этмеси мушриклерни чокъ раатсызлай 
эди. Мусульманларгъа атеш этмеге башладылар. Чюнки янъы кельген 
дин оларнынъ менфаатларына зарар кетире эди. Аман Эбу Талибге чапып 
кельдилер. Вазиетни анълатып торунына мани олмасына риджа эттилер. 
Эбу Талиб оларны незакетнен къаршылады. Азрети Пейгъамберге де ич 
бир шей сёйлемеди. 

Бойледже ич бир шейнинъ денъишмегенини корьген мушриклер те- 
крар Эбу Талибге кельдилер ве: 

«Эй Эбу Талиб! Артыкъ сабырларымыз къалмады! Къардашынънынъ 
огълу бизим динимизни ве иляхларымызны ямандай. Бизни де ахмакъ- 
лыкънен къабатлай. Әгер торунынъ шу япкъан ишлеринден вазгечмесе эм 
санъа, эм торнуна къаршы чыкъаджакъмыз. Я Оны бу иштен токътат, я да 
оны къорчаламакътан вазгеч! Биз онынъ чаресине озюмиз бакъармыз. . 
!»- дедилер. 

Эбу Талиб бу сезлерни динълеген сонъ, Аллаһ Расули -салляллаху 
алейхи ве селлем-ге мушриклернинъ ниетлерини йымшакълыкънен анъ- 
латты. Оны къорчаламакътан вазгечмейджегини сёйледи, анджакъ муш- 
риклерге къаршы кельмек истемегенини де косьтерди: 

«Мени де, кендини де къорчала!»- деди. 

Аллаһ Расули -салляллаху алейхи ве селлем-нинъ джаны агъырды. 
Чюнки эмджесининъ сёзлери, керек олгъанда оны къорчаламакътан ваз- 
гечеджеги манасына келе эди. Мубарек козьлери яшланды. Зира мусуль- 
манлар даа зайыф эдилер. Зенгинлик ве къуветке къул олгъан азгъын 
Къурейш мушриклерине къаршы тураджакъ кучьлери ёкъ эди. 

Бу эснада, Расулининъ тюшкен зорлукъкъа даянып олмасы ичюн 
Аллаһ шойле буюрды: 

<и]1 у Ы ^ 













АЗРЕТИ МУХАММЕД МУСТАФА Щ 


«Раббинънинъ исмини зикр эт! Эр шейни ташлап бутюн бар- 
лыгъынънен Онъа ёнел! О (Аллаһ ки), кунь догъушнынъ да, кунь 
батышнынъ да Раббидир. Ондан башкъа илях ёкътыр. Ойле исе 
ялынъыз онынъ имаесине еыгъын!» (эль-Муземмиль, 8-9) 

Бунынъ узерине Аллаһ Расули -салляллаху алейхи ве селлем-нинъ 
къайгъысы дагъылды. Сарсылмаз бир иман ве устюн бир федакярлыкъ- 
нен эмджеси Эбу Талибге шу мешур сёзлерни сёйледи: 

«Эй эмдже! Аллаһкъа емин этерим ки, бу адамлар бир элиме 
Кунешни, бир элиме де Айны къойсалар мен кене бу давадан вазгечмем!» 

Бу сезлернинъ артындан козьлери яшлы алда о ерде айрылды. 

Бойле бир джевап беклемеген Эбу Талиб, сарсылды. Иман этмеген ол- 
сада Азрети Пейгъамберни эвляды киби севе эди. Бабасы Абдулмутталиб 
вефат этмеден аз эвель огъланларыны топлагъан ве Азрети Пейгъамберни 
ангиси кенди имаесине аладжагъыны сорагъан. О заман Эбу Талиб: 

«Бабаджыгъым! Билесинъ, зенгин дегилим факъат йымшакъ къальп- 
ли ве шефкъат саибийим. Къардашымнынъ огълуна бакъмакъны джаны- 
ма миннет билирим. Бу хусуста санъа сез берерим; Оны манъа эманет 
эт!..» деп риджа эткен эди. 

Бу себептен Алемлернинъ эфендисининъ бойле кедерли бир ше- 
кильде янындан айырылмасына Эбу Талибнинъ мерхаметли юреги дая- 
намады, Онынъ артындан бакъырды: 

«Эй къардашымнынъ огълу! Кель, истегенинъни сёйле! Емин эте- 
римки, ич бир шей къаршысында Сени оларгъа теслим этмем!» (Ибн-и 
Хишам, I, 276-278; Ибн-и Кесир, эль Бидае, III, 96-97) 

Мушриклер арзуларына етишемейиндже Велид бии Мугъиренинъ 
огълу Умарени Эбу Талибге кетирдилер ве: 

«Бу Умаре, Къурейш генчлерининъ энъ кучьлю ве энъ гузелидир. Сен 
буны ал, акъылы ве къуветинден файдалан! Сенинъ эвлядынъ олсун. Баба 
ве аталарынынъ динине къаршы чыкъкъан, къавмини больген ве сенинъ 
фикирлерини эмиетке алмагъан шу торунынъы бизге теслим эт те Оны 
ольдюрейик!?» диерек хиянет бир теклиф яптьшар. 

Эбу Талиб: 

- 














ПЕЙГЪАМБЕРЛИКНИНЪ ДЁРДЮНДЖИ СЕНЕСИ ихятяь - 

«Валлахи сиз манъа не ярамай бир шей теклиф этесинъиз! Сиз 
манъа огълунъызны береджексинъиз, мен оны сизнинъ ичюн беслейдже- 
гим. Мен де огълумны сизге береджем, сиз исе оны ольдюреджексинъиз, 
ойлеми? Бойле бир шей кесинликнен олмаз!»- джевабыны берди. (Ибн-и 
Хишам, I, 279; Ибн-и Сад, I, 202) 

Мушриклер Эбу Талибке: 

«-Мухаммедле хабер ёлла, кельсин де Онъа инсафлы теклифлерде 
булунайыкъ.» дедилер. 

Эмджеси хабер ёллагъанынен Расули Экрем -салляллаху алейхи ве 
селлем- аман кельди. Ахнес бин Шерик: 

«-Сен бизни ве иляхларымызны яманъламаны ташла, биз де Сени ве 
иляхынъны раатсызламаны ташлармыз?» - деди. 

Расулюллах Эфендимиз башыны къалдырып семагъа бакъты ве: 

«-Шу кунешни коресинъизми?» - деп сорады. 

«-Эбет, коремиз» - дегенлеринде Аллаһ Расули Ислямнынъ рухыны 
ве вазиетини энъ гузель шекильде ортагъа къойгъан шу джевапны бер¬ 
ди: 

«-Мен сизни бу кунешнинъ ышыкъларындан файдаланманъызгъа 
мани олсам мумкюнми?» 

Эбу Талиб: 

«Аллаһкъа эмин этеримки къардашымнынъ огълу бизге ич бир вакъ- 
ыт ялан сёйлемгендир!» - деди. 

Насипсиз мушриклер ачувнен къалкъаракъ Алемлернинъ 
Эфендисининъ къатындан айырылдылар. (Ибн-и Исхакъ, с. 136: Ибн-и Кесир, 
эль-Бидае , III, 92; Ибн-и Сад, I, 202-203) 

Ибн-и Аббас -радиаллаху анх-нынъ ривает эткенине коре, буйдан 
сонъра Къурейшнинъ илери кельгенлери Кябенинъ Хиджринде топла- 
наракъ, Пейгъамбер Эфендимизни корер-корьмез эписи бирден уджум 
этеджек ве ольдюреджеклери акъкъында Лат, Менат, Узза, Наиле ве Исаф 
путларын адына емин эттилер. Эр кес кенди пайына тюшеджек къан бе- 
делини одейджек эди. 

- 














АЗРЕТИ МУХАММЕД МУСТАФА Ц§ 


Бундан хабер алгъан къызы Фатиме -радиаллаху анха- агълаяракъ 
Расулюллах -саллаһу алейхи ве селлем-нинъ янына кельди. Къавмининъ 
япкъан гъарезни анълашмасы акъкъында бабасына хабер берди. Аллаһ 
Расули сув истеп абдест алды. Сонъра догъру Месджиди Харамгъа кетти. 
Пейгъамберимизни корьгенлеринен: 

«Иште бу О! » - дедилер. 

Пейгъамбер эфендимизни корьгенлеринен, башларыны биле котерип 
онъа бакъамадылар. Эфендимиз янларына келип къаршыларында турды. 
Сонъра ерден бир авуч топракъ алып: 

«- Юзюнъиз къара олсун!»- буюраракъ оларгъа къаршы септи. 

О сепильген топракъ данелери мушриклерден кимге токъунгъан 
олса эр бири Бедир дженки куню кяфир оларакъ ольдюрюлип джеэннем 
чукъуры киби бир къуюгъа ташланылды. (Ахмед, I, 303) 

Бу адисенинъ артындан Эбу Талип, Хашим огъуллары иле Муталлиб 
огъулларыны чагъырды. Олардан къоранталарынынъ шерефи адына Азрети 
Пейгъамбер -салляллаху алейхи ве селлем-ни Къурейшилилерден къорча- 
ламаларыны риджа этти. Эбу Лехебден гъайры эпси къабул эттилер. (Ибн-и 
Хишам, I, 281; Ибн-и Әсир, эль-Кямыль, II, 65) 

Эбу Талибке япкъан мураджатларындан файда бермегенини корьген 
мушриклер, бу сефер догърудан догъругъа Аллаһ Расули -салляллаху 
алейхи ве селлем- эфендимизге мураджат этерек: 

«Сен, союнъ темиз мевкъийинъ юксек бирисинъ! Шимдиге къадар 
араплар арасында кимсенинъ япмагъаныны япа, айтмагъаныны айта- 
сынъ. Арамызгъа айрылыкъ кетирдинъ. Бизни бири-биримизге душман 
эттинъ. Бойле арекет этмектен макъсадынъ недир? 

Зенгин олмакъ ичюн бойле япа олсанъ, санъа истегенинъ къадар мал 
берейик. Къабилелер арасында сенден зенгин кимсе олмасын! 

Реислик япмакъ истей олсанъ, аман сени кендимизге баш этейик; 
Меккенинъ акими ол! 



Шает гузель бир къадыннен эвленмек истесенъ, санъа Къурейшнинъ 
энъ гузель къадынларындан къайсы бирини истесенъ, берейик! 

Әгер джинлернинъ, шайтанларнынъ шеррине ограгъан олсанъ, таби- 
плерге алып барайыкъ. Сени къуртармакъ ичюн бутюн федакярлыкьлар- 
гъа къатланайыкъ. 

Не истесенъ япмагъа азырмыз. Етерки, кель бу давадан вазгеч!» - 
дедилер. 

Заваллы мушриклер, инсаннынъ энъ буюк алдатыджылары олгъа- 
ны мал-мульк, реислик ве къадын иле Азрети Пейгъамбер -салляллаху 
алейхи ве селлем-ни давасындан вазгечтирирмиз деп зан этмекте эдилер. 
Бу юкъарыда теклиф этильген, инсанны ёлдан ураджакъ шейлерге «ёкъ» 
джевабыны бермек чокъ къыйын эди. Чюнки зенгинлик, шурет ве шех- 
вет инсан огълунынъ эр заман къул олгъан нефсининъ учь буюк тузагъ- 
ыдыр. 

Анджакъ, Аллаһ Расулининъ нурлы аятында бу ве бенъзери алда- 
тыджы, кечиджи шейлернинъ ич де ери ёкъ эди: 

«Мен сизден ич бир шей истемейим. Не мал, не мулък, не салтанат 
ве не де реислик! Меним тек истегеним шудыр: Путларгъа тапмакътан 
вазгечинъиз, ялынъыз бир олгъан Аллаһкъа ибадет этинъиз!» (Ибн-и Кесир, 
элъ-Бидае, III, 99-100) 

Мушриклер исе нефислерине къул олгъанлары ичюн Онынъ ульвий 
давасыны бир тюрлю анълап оламай эдилер, Оны путларгъа тапар деп 
умют эте эдилер. Бунынъ узерине Азрети Пейгъамбер -салляллаху алей¬ 
хи ве селлем- де кендисини шойле такъдим эте эди: 



«(Раеулим!) Де ки: Манъа Раббимден ап-ачыкъ делиллер кельге- 
нинен, Аллаһны быракъып, о табынгъан шейлерге къуллыкъ этмем 
манъа ясакъланды ве манъа алемлернинъ Раббине теслим олмам 
әмир ЭТИЛЬДИ.» (эль-Мумин, 66) 


Л 

«Де ки: «Манъа, садедже Аллаһкъа къуллыкъ этюв ве Онъа 
ортакъ къошмамам әмир олунды. Мен ялынъыз Онъа чагъырам ве 
дёнюш де, ялынъыз Онъадыр.» (эр-Рад, 36) 

«Манъа бу шеэрнн (Меккени) токъунылмаз япкъан Раббиме 
къуллыкъ этмем әмир этильди. Эр шей де, затен Онъа аиттир. Манъа 
мусульманлардан олып Къуран окъумам әмир этильди. Артыкъ ким 
догъру ёлгъа кельсе, ялынъыз озю ичюн кельгендир; ким де сапса, 
онъа де ки: Мен, садедже тенбиеджилерденим.» (эн-Немль, 91-92) 

«Де кн: Шубеснз, Раббим мени догъру ёлгъа, дос-догъру динге, 
Аллаһны бирлеген Ибрахимнинъ динине ириштирди. О, Аллаһкъа 
ортакъ къошкъанлардан дегиль эди. Де ки: Шубеснз, меним намазым, 
къурбаным, аятым ве олюмим - эписи алемлернинъ Рабби Аллаһ 
ичюндир. Онынъ ортагъы ёкътыр. Манъа садедже бу әмир олунды ве 
мен мусульманларнынъ илькисийим. Де ки: Аллаһ эр шейнинъ Рабби 
олып турып, мен ондан башкъа Раб къыдыраджагъыммы?..» (эль-Энам, 
161-164) 

«(Расулим!) де ки: «Иште, бу, меним ёлумдыр. Мен Аллаһкъа 
чагъырам...» (Юсуф, 108) 

(Расулим!) Де ки: Бунъа къаршылыкъ мен сизден бир акъ ис- 
темейим. Ве мен олгъанындан башкъа тюрлю корюнгенлерден де 
дегилим. (Сад, 86) 

Расулюллах -салляллаху алейхи ве селлем-нинъ бу къатий арекетле- 
ри къаршысында мушриклер ич олмаса путларны яманламакъ меселеси- 
ни чёзмек истедилер. Азрети Пейгъамберден путларны айыпламамасыны 
талап эттилер. Бунынъ узерине Аллаһ шойле буюрды. 



О алда, (акъикъатны) ялан сайгъанларгъа боюн этме! Олар ис- 
терлер ки, сен йымшакъ даврансанъ да, олар да санъа йымшакъ 
даврансынлар. (Мушриклернинъ Расулюллахтан тевхид курешинде 
йымшакъ давранувы меселесиндеки истеклерине ишарет этильмекте). 
(эль-Къалем, 8-9) 



О вакъытта, ич шубесиз, санъа аятнынъ ве олюмнинъ сыкъын- 
тыларыны къат-къат таттырыр эдик; сонъра бизге ниебетен озюнъ 
ичюн бир ярдымджы да тапалмаз эдинъ. (эль-Исра, 75) 

Яни, тевхид меселесинде йымшакъ давранмакъ бойле вакъытта биле 
ясакълангъандыр. Чюнки бу диннинъ даа там къурулмадан бозулмасына 
себепчи олур, бу исе мушриклернинъ чиркин макъсатларындан бири эди. 
Анджакъ истедиклерине наиль олмадыкъча озь талапларыны джаиль- 
дже буютерек, путларнынъ вазиетлерини къуртармагъа чалыша эдилер. 
Бунынъ ичюн шу кулюнчли теклифни япмакъ къарарына кельдилер: 


«-Сен бизим путларымызгъа табын; бизде сенинъ Аллаһынъа къул- 
лукъ этерик. Бойледже, арамыздаки зытлыкъ чезильген олур.» - дедилер. 













-демпьи АЗРЕТИ МУХАММЕД МУСТАФА 

Бу мантыкъкъа уймагъан, хаталы ёлгъа Къурани Керим шойле дже- 
вап берди: 

(Расулим!) Де ки: Эй, кяфирлер! Мен сиз табынаяткъанларынъ- 
ызгъа табынмам. Сиз де меним табынгъаныма табынмайсынъыз. 
Мен де сизнинъ табынгъанларынъызгъа асла табынаджакъ деги- 
лим. Эбет, сиз де меним табынгъанымгъа табынмакъта дегильсинъ- 
из. Сизнинъ дининъиз - сизге, меним диним де - манъа. (эль-Кяфирун, 
1-6) (Ибн-и Хишам, I, 386) 

Расули Экрем Эфендимиз -салляллаху алейхи ве селлем-нинъ 
юдже даветине башта факъыр, къул ве зайыф кимселер иман эттилер. 
Бунынънен берабер Азрети Эбу Бекир киби, зенгинлерден иман эткенлер 
олгъан олса да, сайылары пек аз эди. 

Расулюллах -салляллаху алейхи ве селлем-нинъ мушриклер тара¬ 
фыңдай япылгъан мал-мульк ве макъам киби теклифлерни ред этмеси 
Онынъ зенгинлик я да реберлир эльде этмек ичюн чалышмагъаныны 
ачыкъча косьтермектедир. Зира Варлыкъ Нурынынъ куньлюк яшайышы 
да, элинде эр тюрлю имкян булунмасына бакъмадан, факъырларнынъ 
аяты киби эди. 

Аллаһ Расули -салляллаху алейхи ве селлем- Къурейшлилернинъ 
башлыкъ я да укюмдар олма теклифини къабул этерек, бу къуветни даа 
сонъ Ислямны яймакъ ичюн алет оларакъ къулланмасы мумкюн эди. 
Лякин Варлыкъ Нуры Пейгъамберимиз бойле бир сиясетке киришмеге ве 
буны даветине васта япмагъа асла разы олмады. Чюнки Ислям, эр тюрлю 
гъае ве вастаны къулланма хусусында садакъат ве шереф къаиделерини 
муафаза эткендир. Бу себепле мусульманлар бир чокъ ал ве вазиетлерде 
федакярлыкъ ве джихаткъа меджбур къалырлар. Чюнки такъип эттикле- 
ри ёл кендисинде ич бир эгрилик булунмагъан сырат-ы мустакъимдир 134 . 


134 Сырат-ы Мустакъим - дос-догъру ёл, Ислям. 

Къурани Керимнинъ муджизелери ве динълегенлер 

узериндеки тесири 

Аллаһ Тааля китабыны энъ сонъ ве энъ мукеммель бир суретте арап- 
ча эндирмеге мурат эткени ичюн, бу тильнен къонушкъан инсанларгъа 
Къураннынъ эндирильмесинден асырларджа эвель башламакъ узере бир 
къонушма гузеллиги, белягъат (сёз гузеллигини) ве эдебият мейили бер- 
ген, олар чешитли ярышмаларнен бу саада фаалиет косьтериркен тилле- 
рининъ келишип кенишлемесини сакълагъандыр ве нетиджеде бу лисан 
ираде-и иляхиени ифаде эте биледжек бир зенгинлик ве мукеммеллик 
къазангъ айдыр. 

Асырларджа девам эткен бу фаалиет сонъунда араплар арасында эр 
кеснинъ япып оламайджагъы сёз сёйлемек энъ макъбул бир меслек алына 
кельген ве шаирлернен хатиплер козь къамаштырыджы бир мевкъийге 
юксельген алда тура эдилер. Буйдан да башкъа Пейгъамбер -алейхиссе- 
лямдан- садыр олгъан муджизенинъ энъ юксеги Къурани Керимдир. 

Инсанны дигер джанлылардан айыргъан энъ муим хусусиетлер акъ- 
ьш, идракъ, анълав ве анълатув олгъаны ичюн энъ сонъ ве энъ мукеммель 
китап Къурани Керимнинъ муджизеси де акъыл, беян ве илим саасында 
керчеклешкендир. Бу себептен Аллаһ шойле буюра: 



«Рахман (Аллаһ) Къуранны огретти. Инсанны яратты. Онъа 
беян этмекни огретти.» (эр-Рахман, 1-4) 

Иджаз, Лугъатта бир кимсени аджыз къалдырмакъ я да километ- 
рлердже огюне кечип кетмек манасына келир. Термин оларакъ исе 
Къураннынъ, юдже Аллаһ тарафындан кельмеси себебинен, белягъаты, 
къанун къоймасы ве гъайбий хаберлери бермеси итибарынен бир бенъзе- 
рини кетирмектен бутюн инсанларнынъ аджиз олгъаныны ифаде этер. 

Къураннынъ севиесине улашылмайджакъ иджазы акъкъында тиль- 
шынаслар ве алимлер сайысыз эсерлер язгъанлардыр. Бу эсерлернен 
чокъ индже фикирлер ортагъа къойгъанлар. Булардан аз бир парча дикъ- 
къатинъизге сунмакъ истеймиз. 
















-1ЙЯАЗРЕТИ МУХАММЕД МУСТАФА 

Аллаһ Расули -салляллаху алейхи ве селлем- пейгъамбер олгъаныны 
бильдиргендже кяфирлер: 

«Онъа Рабинъден (башкъаджа) муджизелер эндирильмели де- 
гиль эдими?», дерлер... дедилер. 

Аллаһ Тааля оларгъа шойле джевап берди: 

«Де ки: Муджизелер анджакъ Аллаһ къатындадыр. Мен исе, са- 
дедже ап-ачыкъ бир тенбиеджийим. Озьлерине окъуяткъан Китапны 
санъа эндирмемиз оларгъа етмейми? Эльбетте, иман эткен бир къавм 
ичюн онда рахмет ве ибрет бар...» (эль-Анкебут, 50-51) 


Къураннынъ иджазы шу хусусларда ачыкъкъа чыкъкъандыр - бе- 
лягъат услюбы, ичине алгъан мевзуларнынъ зенгинлиги, кетирген эсас- 
ларнынъ инсанлыкъны татмин этмеси, гъайыптан хабер бермеси, даима 
актуаллигини муафаза этмеси ве къанун къойма саасындаки устюнлиги. 


Къураннынъ муджизе олувынынъ энъ муим тарафыны белягъат ве 
услюби тешкиль этер. Белягъат - мундериджеге, макъсаткъа, мевзугъа 
коре, яни алнынъ керектиргени шекильде энъ уйгъун сёзни сёйлемекте- 
дир. Къурани Керим эльге алгъаны бутюн хусусларда буны энъ гузель 
бир тарзда керчеклештиргендир. 



Къурани Керим, тилининъ догъру, тюзгюн, ачыкъ олмасы бакъымын- 
дан да шахэсердир. Сайлагъаны келимелерде, къургъаны джумлелерде ве 
буларнынъ ифаде эткени маналарда, энъ уфакъ эксиклик булмасы мум- 
кюн дегильдир. 

Къураннынъ манасы киби дикциясы 135 да Аллаһкъа аиттир. Оны ха- 
диси къудсиден 136 айыргъан энъ әсаслы фаркъ будыр. Бунынъ ичюндир 
ки Къураннынъ текстинде бир келимени, кене арапча олгъан бир башкъа 
келименен денъиштирмек эгер къастен олса динден чыкъарыр, янълыш- 
ма иле олса мананынъ белли дереджеде денъишмеси себеби иле чокъ за¬ 
ман ибадетни бозар. 

Бу алда Къураннынъ оригиналы дегиль де эр анги бир терджимеси- 
нен ибадет этменинъ мумюон олмайджагъы не къадар ачыкътыр. 

Къуран услюбында мана ве сёз мусавийлиги бардыр. О, анълатмакъ 
истегени эр мананы, энъ гузель ве кучлю бир сёзнен ифаде этер. Бойледже 
сёз ве мана арасындаки мусавийлиги, ялынъыз «иляхий Келям» сыфаты- 
нынъ саибине махсус тарзнен къурар. Бу меселеде, энъ кучлю әдәбиятчы¬ 
лар биле сонъсуз бир аджизлик ичиндедирлер. 

Бу хусуста Ибн-и Атийе -рахметуллахи алейх- шойле дегендир; 

«Къуран ойле бир китаптыр ки, ондай бир келиме чыкъарылса, 
онынъ ерине башкъа бир келиме къоймакъ ичюн бутюн Арап тили иид- 
же къарыштырылса, ондай даа мунасип бир келиме тапмасы мумкюн де- 
гильдир » 137 

Къурани Керим, икяе, насиат, тарих, къанун къоюджылыкъ, мунакъ- 
аша, муназара, ахирет, дженнет, ве джеэннем киби мевзуларны, къор- 
къутыджы ве мужделейиджи аетлерни, маналарынынъ шиддетине коре 
айры-айры услюп бутюнлюги ичинде, темиз эдебий аэнкни муафаза эте- 
рек ифаде этмектедир. Бу да, онынъ иляхий бир келям олгъаныны кось- 
термектедир. 

Къурани Керим, фаркълы заманларда ве мекянларда яшагъан, иль- 
мий севиелери чокъ фаркълы олгъан бутюн инсанларгъа, севиелерине 
коре хитап этер. Фаркълы севиеден пек чокъ кимсенинъ булунгъаны бир 
меджлисте Къуран аетлери окъулгъанда, о ерде булунгъанларынынъ эр 
бири, кенди идракине коре, Къураннынъ тюзгюнлиги бозулмадан фаркъ- 

135 Дикция - къонушылгъан тильде келименинъ сечильмеси, сёйленмеси (теляффуз) ве 
тюшюндженинъ къолайлыкъла ифаде этильмеси. Фесахат, белягъат, талякъат ве на- 
тикъа келимелерининъ ифаде эткени маналарнынъ бутюни. 

136 Къудси Хадис - манасы Аллаха аит олгъан пейгъамбер сёзю. 

137 Зерканий, Менахиль эль-Ирфан, II, 325. Мухаммед Абдуллах Дираз, эн-Небеуль-азим, 
с. 112; Ата , Азаметуль-Къуран, с. 85. 

лы-фаркълы шейлерни къаврар. Бу вазиет да, кене къулнынъ такъат ве 
кучюнинъ узериндедир. 

Къыскъаджа сёйлесек, эр пейгъамбернинъ муджизеси озь деврине 
аиттир. Азрети Пейгъамбер -салляллаху алейхи ве селлем- бутюн беше- 
риетке Пейгъамбер оларакъ йиберильгени ичюн онынъ муджизеси бутюн 
асырларнынъ, заман ве мекяннынъ муджизеси оларакъ къыяметке къадар 
девам этеджектир. 

Къурани Керим чокъ кере Аллаһнынъ барлыгъы ве къудретини ис- 
батламакъ узере ильмий акъикъатларгъа дикъкъат чеккендир. Бинъ дёрт 
юз йылдан берли фен саасында корюльген баш айландырыджы теракъ- 
къият ве кешифлер Онынъ ич бир укмюни яланламагъан, аксине даима 
догъру олгъаныны косьтерген ве бойледже бир муджизе олгъандыр. 

Бугунь дюнья миллетлери энъ махир алимлерини топлаяракъ бирер 
энциклопедия вуджуткъа кетирип бу энциклопедияларнен бир-бирине 
къаршы ифтихар этерлер. Инглизлернинъ Вгйапшсасы, Франсызларнынъ 
Ьагошзесы бу джумледендир. Бу энциклопедияларыны догьруламакъ я да 
текмиллештирмек ичюн эр йыл янъы ве иляве бир джылт чыкъарырлар. 
Бу янъы китапта, кечкен заман муддетинде олгъаны базы араштырмалар 
себебинен бир такъым эски беянларыны догъруларлар я да о беянлар- 
гъа илявелер япарлар. Фенний кешфиятларнынъ акъыл алмаз бир севие- 
ге улашкъаны бу заманымызда дахи, энъ сечильген алимлерден тешкиль 
эткен илим эйетлерининъ вуджуткъа кетиргени шу мешур энциклопеди- 
ялар биле, сенеден сенеге яланламаларгъа огърар ве догъруланмакъ их- 
тияджы дуяр да, Къурани Керимнинъ токъунгъаны сайысыз фенний акъ- 
икъат узеринде бойле бир шейнинъ ортагъа чыкъмагъаны, Къураннынъ 
иляхий бир асылгъа багълы олгъанына, яни Аллаһнынъ сёзю олгъаныны 
косьтерген энъ инандырыджы делильдир. 

Расулюллах -салляллаху алейхи ве селлем- Къураннынъ муджизе 
олгъаныны ве бу хусусиетининъ эбедий девам этеджегини косьтерген бир 
хадиси шерифинде шойле буюрмакътадыр: 

«Къурани Керим, ортагъа чыкъаджакъ эр тюрлю фитнеге къаршы 
инсанны селяметке алып баргъан, эвелъки топлумларнынъ хаберлерини, 
сонъракшернинъ ахвалыны, инсанлар арасында мейдангъа келеджек ади- 
селернинъ укюмлерини ичине алгъан, хакъ иле батылны айыргъан, бош сёз 
олмагъан, кендисини терк эткенни Аллаһнынъ эляк эткени, онынъ ты- 

шында хидает арагъанны Аллаһнынъ сапыкълыкъкъа тюшюргени, Хакъ 
Тааляньшъ сап-сагълам йипи, Зикр-и Хакими ве Сыраты Мустакъими 
олгъан, кендисине багълы олгъанларны ич бир заман азгъынлыкъкъа 
тюшюрмегени, оны сёйлеген дилер янълышмагъаныны, алимлернинъ 
кендисине тоямагъаны, чокъ текрар себеб иле тазелигини асла гъайып 
этмегени, инсанларньшъ шашырткъан муджизевий хусусиетлери асла 
сонъуна эришмегени, джинлернинъ, оны динъледиклери заман: 

Ы 


«...Керчектен, биз догъру ёлгъа къавуштыргъан Къуранны 

динъледик...»(эль-Джин, 1) демектен кендилерини аламадыкълары, кенди- 
синен къонушкъанларнынъ догъру еёйлегени, онынънен укюм бергенлер- 
нинъ догъру укюм берип адилъ даврангъаны, оны татбикъ эткенлернинъ 
севап корьдиги, онъа чагъыргъаннынъ Сыраты Мустакъимни булгъаны иля- 
хий бир келямдыр. (Тирмизи, Федаилюль-Къуран, 14; Дарими, Федаилюль-Къуран, 1) 

Къурани Керим эр тарафтан буюк бир муджизедир. Иште бу бакъ- 
ымдан Къурани Керим, о куньки белягъат ве эдебиятта юксек севиеге 
улашкъан араплардан ве къыяметке къадар келеджек инсанлардан кенди¬ 
сине бенъзеген бир сёзни ортагъа къоймаларыны асырлардан берли ис- 
темектедир. Бу хусуста Къурани Керимде ильк оларакъ Тур суресининъ 
34 аети керимесинде: 

// * // ' 0 ' у 

«(Мушриклернинъ, Къураннынъ Аллаһ келямы олмагъаны иддала- 
рында) Әгер догъру иеелер онъа бенъзеген бир сёз кетирсинлер.» (эт- 
Тур, 34) 

Бу иляхий хитаптан мушриклер аджыз къалынджа, Аллаһ, оларнынъ 
аджизликлерини даа бираз бир шекильде ифаде этерек шу аетни йибер- 
ди! 

«Ёкъса!» Оны (Къураннынъ) озк» уйдурды, дейлерми? Де ки! 
Әгер догъру исенъиз, Аллаһтан башкъа чагъыра бильгенлеринъиз- 
ни (ярдымгъа) чагъырынъ да, сиз де онынъ киби уйдурылгъан он 
еуре кетиринъ». (Худ, 13) 




' '- л ' !<г оГЛЛ ' * 


«Әгер къулумызгъа эндиргенимизден эр анги бир шубеге тюш- 
сенъиз, айби онъа бенъзеген бир еуре кетиринъ, эгер идданъызда 
догъру олсанъыз, Аллаһтан гъайыры шаатларынъызны (ярдымджы- 
ларынъызны) да чагъырынъ.» (Бакъара, 23 айырыджа бакъынъыз Юнус, 38) 

Сонъ оларакъ Исра суресининъ 88 аети Керимесинде: 


01Цц». ^ '/ь 01 ^ ^у\ ^ ^ 

«Де ки: Ант олсын ки, бу Къурангъа бир бенъзегенни ортагъа 
къоймакъ узьре, инсанлар ве джинлер бир ерге кельселер, бир-бир- 
лерине ярдым этселер де, онъа бенъзерини ортагъа кетиремезлер.» 

буюрды. 

Мушриклер бу даветке джевап бермек ерине, яланламакъны, фитне 
чыкъармакъны ве ифтира атмакъны къулландылар. 


УУ 


1* 0 



VI Цць 01 


«...Бу (Къуран), олса-олеа (сиирбазлардан огренилип) накъиль 
этильген бир тылсымдыр.» (эль-Муддессир, 24) 



1* 0 


«...Эскиден берли девам этип кельген бир тылсымдыр...» (эль- 


Къамер, 2) 

«...Бу (Къуран), олса-олса онынъ (Мухаммеднинъ) уйдургъан бир 

ЯЛаНДЫр...» (эль-Фуркъан, 4) 


«...Бу (Къуран) эскилернинъ масалларыдыр...» (эль-Энам, 25) 
киби акъикъаткъа уймагъан, айрыджа кендилерининъ къарасызлыкъла- 
рыны косьтерген бир такъым манасыз сёзлернен мешгуль олдылар. 

Къурани Керимнинъ бир суресине бенъзеген бир шей ортагъа кетир- 
мек хусусында бутюн душманларына къаршы вакъий олгъан бу меселе, 
шу кунюмюзге къадар бутюн инанмагъанларнынъ хусран ве аджизлиги 
иле нетиджеленген ве ойле де девам этеджектир. Христианлар, арапларгъа 
арапча огретеджек дереджеде илим ве эдебийлик саиби папазлар етиш- 
тиргенлердир. Булардан ич бири шу Къураний иддиагъа къаршы эр анги 
бир тешеббюсте булунмакъ джурьатини косьтермегендир. Асырлардан 
берли Ислямнынъ нурыны сёндюрмек ичюн эсапсыз мал ве джан масраф- 
лары япылгъан, бир чокъ мешакъатларгъа къатлангъан имансыз ве дин- 
сиз алемининъ, о къадар замет ве мешакъат ерине бу ёлгъа, -Къурангъа 
бенъзеген бир суре кетирмеге- тырышмалары керек олмазмы эди? Иште 
бу тарихий керчек, бу Къураний иддианынъ азаметини ве онынъ къаршы- 
сындаки душман кучьлерининъ аджизлигини косьтермекте дегильми? 

Бу хусуста бир одагъа къапанып айларджа чалышкъан чокъ мешур 
ве маир эдиплер чыкъкъан, анджакъ чокъ гъайрет этмелерине рагъмен 
бир ает биле язамагъанлардыр. Нитеким Къурани Керимнинъ сурелерине 
къаршылыкъ язмакъ истеген Мусейлемет-уль Кеззаб ве онынъ кибилери, 
яптыкълары иле февкъульаде кулюнч вазиетке тюштюлер. Яздыкълары 
шей де комедиядан башкъа бир шей дегиль эди, бунынънен анджакъ ах- 
макълыкъларыны ортагъа къойдыларр. Чюнки Къуран, садедже ачыкъ- 
лыкъ ве белягъат муджизеси дегиль, айны заманда бутюн асырлары, 
ичиндеки акъикъатлары иле бирликте чеврелеген муджизе китабыдыр. 
Бойле олунджа, не вакъыт ве не ерде оледжегинден биле хабери олмагъ- 
ан, аджыз бир инсаннынъ, эльбетте ки эшсиз ве ульвий акъикъатларны 
ичинде топлагъан муджизелер иле толу бир ает ортагъа къоймасы имкян- 

сыздыр. Нитеким бешерий киришмелернен язылгъан бугуньки Теврат ве 
Инджильлернинъ алы корюнмекте. Бу китаплар аслындан узакълашкъан, 
ве бир зытлыкъ меджмуалары алына кельгендир... 

Къуранны, кунюмизге къадар тесиринден ич бир шей гъайып этме- 
ден кельген бир муджизе китап олгъаныны косьтерген энъ буюк ве инкяр 
этильмез делиль, теджрибедир. Ильк эндирильмеге башлагъаны куньден 
заманымызгъа къадар, 15 асырдыр Къураннен акъикъатен мунакъаша 
этмеге кучю еткен киши чыкъмагъандыр. Амма мунакъаша этмеге ты- 
рышкъанлар исе бутюн инсанлыкънынъ узурында резиль оларакъ къы- 
яметке къадар кендилеринден айырылмайджакъ бир айыпны озьлерине 
алдылар 138 . 

Къурани Керим не шиир не де несирдир. Бильакис, эм шиирнинъ эм 
де несирнинъ хусусиетлерини топлагъан бир услюби ве бу услюбке аким 
дешетли бир аэнк ве бир ич нагъмеси бардыр. Инсан не заман Къуран 
окъуса, бу ич мелодиясынынъ тесирини рухынынъ та деренликлеринде 
ис этер. 

Къураннынъ назмында энъ уфакъ келиме ве джумлелерини еринден 
денъиштирмек я да эр анги бир денъишиклик япмакъ, аэнкни ве манасы¬ 
ны бозар. 

Къурани Керим бу хусусиети иле инсанларнынъ гонъюллерине фев- 
къульаде кучлю тесир уяндыргъан, Араплар, оны Расулюллах -саллялла- 
ху алейхи ве селлем-нинъ гузель тиллеринден динълеп джемаатларнен 
имангъа кельгенлердир. Бутюн мушриклер, бир онъа бенъзери ортагъа 
чыкъарамамалары себеби иле Къураннынъ мана ве белягъатыны вид- 
жданларынен къабул эткенлер. Олар Къуранны, садедже бир етимге бой- 
сунмакъ истемегенлери ичюн редд эттилер. 

Ибн-и Аббастан ривает этильгенине коре мушриклернинъ даийле- 
ринден Велид бии Мугъире бир кунь Пейгъамбер -алейхисселям-нынъ 
янына келип кендисине Къуран окъумасыны талаб эткен эди. Варлыкъ 
Нуры онъа: 

138 Бути, Саид Рамазан, Мин Реваи-иль Къуран, с. 126, 129, 130. 

«Муакъкъакъ ки, Аллаһ адалетни, яхшылыкъны, акърабагъа 
ярдым этмекни әмир этер. Чиркин ишлерни, яманлыкъны ве 
Алаһнынъ сынъырындан ашувны да ясакълар. О, тюшюнип тутар- 
сынъыз деп, сизге огют бермекте.» (эн-Нахль, 90) аетини окъуду. 

Велид: 

«-Буны манъа бир даа окъу!» деди. 

Пейгъамберимиз аетни текрар окъугъанджа, Велид: 

«-Валлахи, бу сёзде ойле татлылыкъ, ойле бир гузеллик ве парлакъ- 
лыкъ бар ки, даллары бол емишли, тамыры сувлы, ем-ешиль бир терекке 
бенъземекте. Буны инсан келимеси иле ифаде этмек мумкюн дегильдир. 
Ич шубесиз бу сёз эр шейге устюн келир. Онъа исе ич бир шей гъалип 
келемез, мухалифлерини мутлакъа магълюбиетке огъратыр!» демектен 
озюни аламады. 

Айретлер ичинде къалгъан Велид, турый Азрети Эбу Бекирнинъ эви- 
не кетти ве онъа Къурани Керим акъкъында бир такъым суаллер сорады. 
Сонъра Къурейшлилернинъ янына келерек: 

«-Эбу Кебшенинъ огълунынъ сёйлегени шейлер, догьрусы айретке 
ляйыкътыр! Валлахи о не шиир не тылсым не де бир делининъ сачмала- 
масыдыр! Онынъ сёйлегени ич шубесиз Аллаһ келямыдыр!.» деди. 

Онынъ бу сёзлери Эбу Джехильге улашкъанда: 

«-Валлахи Велид дининден дёнеджек исе бутюн Къурейш те динин- 
ден дёнер!» деди ве аман онынъ янына кетип: 

«Эй эмдже, къавминъ санъа бермек ичюн мал топламакъта. 
Мухаммедке баргъан ве ондай бир шейлер истегенсинъ.» деди. 

Велид: 

«-Къурейш мени яхшы билир, оларнынъ энъ зенгини меним.» деди. 


Эбу Джехиль: 

«-0 алда Мухаммед акъкъында ойле бир шей сёйле ки сенинъ оны 
инкяр эткенини ве ондай хошланмагъанынъны къавминъ бильсин.» 
деди. 

Велид: 

«-Не сёйлейим? Валлахи, ичинъизде шищти, реджезпи 139 ве къасиде- 
ни менден даа эйи бильген кимсе ёкьтыр. Онынъ сёйледиклери буларнынъ 
ич бирине бенъземемекте. Валлахи, Мухаммедтен аз эвель ойле бир сёз 
динъледим ки не инсан сёзю не де джин сёзюне бенъземемекте эди. Онынъ 
мухтешем бир татлылыгъы ве хошлыгъы бар!» деди. 

Эбу Джехиль исрар этерек: 

«-Къавминъ, Онынъ алейхине бир шей сёйлемегенинъ муддетче сен- 
ден разы оламаз» деди. 

Ода: 

«-Мени ялынъыз къалдыр, бираз тюшюнейим.» деди. 

Сонъра да: 

«-Бу накъиль этильген бир тылсымдыр.» деп сачмалады. (Хаким, II, 
550/3872; Табери, Тефсир, XXIX, 195-196; Вахиди, с. 468) 

Онынъ бу алы, Къурани Керимде бутюн джанлылыгъы иле шойле 
тасвир этилир. 


* \ \ ,(' » * ' ' 0 ' " * ® л,' 

«Зира, о, тюшюнди-ташынды, ольчеди, бичти. Джаны чыкъсын, 
не шекильде ольчеди-бичти! Сонъ джаны чыкъсын, текрар (ольче- 
ди-бичти); насыл ольчеди-бичти исе! Сонъ бакъты. Сонъ къашла- 
рыны чатты, юзюни экшитти. Энъ сонъунда кибрини енъалмайып, 
аркъа чевирди де: Бу (Къуран), олса-олса (сиирбазлардан огренилип) 

139 Реджез - арап шиир ольчюлеринден бирисининъ адыдыр. Сурьат ве сакинликнинъ, 
ургъулы ве ритмик бир шекильде бир арагъа кельмеси, тюрлю алетлернен алып ба- 
рылмасына имкян берип; эм гъам ве кедер эм де севинч алларыны тильге кетирмеси- 
не имкян таныгъан реджезнинъ 15 фаркълы тюрю бар. (Тарих-уль Мевлеви, Эдебият 
лугъаты, с. 120, «реджез» маддеси) 

накъиль этильген бир тылсымдыр. Бу, инсан сёзюнден башкъа бир 
шей дегиль». (эль-Муддессир, 18-25) 

Халкъны Къуран динълемеге бермеген зорба Мушриклерден Эбу 
Суфьян, Эбу Джехиль ве Ахнес бин Шерик, геджелери Кябеде Къуран 
окъугъан Азрети Пейгъамбер -салляллаху алейхи ве селлем-ни учь гедже 
бир-бирлеринден хаберсиз, гизлидже, зевкъле динълегенлер, тесадуфен 
къаршы-къаршыгъа кельгенлеринде де кендилерини айыплагъан ве бир- 
бирлерине шойле дегенлер: 

«-Аман кимсе фаркъ этмесин!.. Халкъ бизним бу алымыздан хабер- 
дар олур исе, сонъ дередже резиль олурмыз. Бундан сонъра да ич кимсе- 
ге, бу хусуста сёз кечиремемиз!..» диерек яптыкъларыны къынадыкътан 
сонъра бир даа бойле бир давранышта булунмайджакъларына даир ара¬ 
ларында ахтлашкъанлар. (Ибн-и Хишам, 1,337-338) 

Бир чокъ инсан, Къураннынъ озюнде мевджут олгъан бу тесир са- 
есинде мусульман олгъандыр. Буларнынъ арасында Азрети Омернинъ, 
эништесининъ къапусына баргъанында бутюн гъадаплы алына бакь- 
мадан Къуран къыраатыны эшитмеси иле къальбининъ насыл йымшап 
денъишкени чокъ билинген тарихий бир керчектир, ки Азрети Умернинъ 
табиатынынъ сертлиги иле билинир. 

Булардан бири де Джубейр бин Мутим -радиаллаху анх-дыр. О да 
Расули Экрем -салляллаху алейхи ве селлем- Эфендимизден «Тур» суре- 
сини динълегендже къальби титреди ве ис эткенлерини: 

«-Санки юрегим чатлайджакъ сандым!» шеклинде ифаде эткендир 
(Амед, IV, 83, 85) 

Кендиси адисени шойле анълатыр: 

«Расулюллах -салляллаху алейхи ве селлем-ни акъшам намазында 
«Тур» суресини окъугъанда динълеген эдим. 




«Аджеба, олар ич бир яратыджы олмадан яратылдылармы? 
Ёкъса, озьлери яратыджылармы? Ёкъса, коклерни ве ерни олар 

яраттылармы? Ёкъ! Олар бир тюрлю анълап инанмазлар. Яхут 
Раббинънинъ хазинелери оларнынъ янындамы? Я да эр шейге аким 
олгъан олармы?» (эт-Тур, 35-37) аетине кельдикче юрегим эйджандан не- 
реде исе учаджакъ эди» (Бухари, Тефсир 52) 

Мухаммед -салляллаху алейхи ве селлем-нинъ пейгъамберлигининъ 
башларьшда, шиир мусабакъасында шиири биринджи сайланып Кябенинъ 
дуварында асылы олгъан Имри-уль Къайснынъ къыз къардашы аятта эди. 
Кендисине Къурани Керимден бир къач ает окъудылар. Буны динълеген ве 
белягъатнынъ не демек олгъаныны бильген бу къадын: 

«-Бу бир инсан сезю оламаз. Әгер ер юзюнде бойле бир сёз бар исе 
къардашымнынъ шиири Кябенинъ дуварында асылы турмасы догъру 
дегильдир. Оны эндирип о ерге бу сёзни асмакъ керек» демек меджбу- 
риетинде къалды ве къардашынынъ къасидесини кенди эллери иле Кябе 
дуварындан эндирди. Ондай башкъа асувлы тургъан шиирлерге ич кимсе 
бир шей айтмагъан сонъ, олар да бирер-бирер эндирильди. (Ахмед Джевдет 
Паша, I, 83.) 

Акъылы сагълам инсаннынъ Къуранны садедже динълемеси биле 
онынъ Хакъ келямы олгъаныны анъламасына етерлидир. Бу себепле 
Эфендимиз, биззат Къуранны инсанларгъа эшиттирмек иле вазифели 
эди. Аети Керимеде: 


... а!Л 


«Ве эгер мушриклерден бири сенден амаилыкъ истесе, 
Аллаһнынъ келямыны эшитип динълегенге къадар, онъа амаилыкъ 
бер, (мусульман олмаса) оны ишанч ичинде булунаджакъ бир ерге 
етиштир...» (эт-Тевбе, 6) 


Демек Къуран садасынынъ къулакъларгъа улашмасы, иман нуры- 
нынъ къальбке ерлешмесине весиле олмакътадыр. 



Къураннынъ ифадесиндеки бу аэнк ве нагъме, ондаки сес низамын- 
дан, яни келимелернинъ, арифлернинъ, сукун ве арекелернинъ, узун ве 
къыскъа эджаларнынъ энъ уйгъун, тарзда тизилиш услюбинден къай- 
накълангъандыр. Къуран битмек ве тюкенмек бильмеген бир аэнк иле то- 

лудыр. Манасы анъламагъанлар биле бу эшсиз сада къаршысында хош- 
ланырлар 140 . 


Мушриклернинъ Къурангъа Къаршы Тавырлары 

Ислям мушриклернинъ бир чокъ нефсаний истеклерине сонъ бере, 
акъикъаттан, адалеттен, къыямет ве янъыдан тирилип эсап бермектен ве 
джезадан бахс этмекте эди. Кяфирлер бу вазиеттен чокъ раатсыз олдылар. 
Буйдан гъайры Ислям мушриклернинъ табынгъаны иляхларны къабул эт- 
мей эди. Буйдан башкъа, Варлыкъ Нурынынъ кетиргени «Буюк Хабер» 
иле Мекке сарсылмагъа башлагъан эди. Небе Суресининъ ильк аетлери, 
бу дешетли манзараны шойле тасвир этер: 


^ -Ё.^ ^ - Ёэ » 1 V Р 


«Бир-бирилеринден нени сорап туралар? Акъкъында ихтиляф- 
къа тюшкенлери буюк хаберними?» (эн-Небе, 1-3) 

Инсан, Хакъкъа ве акъикъаткъа мейилли яратылгъаны ичюн, билин- 
меген шейлерге разылыкъ косьтермез. Даима малюмгъа чапар. Бу бакъ- 
ымдан бильмегени ве билемейджеги шейлер оны чокъ кедерлендирир. 
Эвельден берли олюм меселеси бешериетни чокъ мешгьуль эткендир. 

Бешер тюшюнджесинен къавранмасы мумкюн олмагъан бу истикъ- 
баль акъкъында тюшюнджелерни анджакъ вахийнинъ къудрети чезе би- 
лир. Бутюн пейгъамберлернинъ бильхасса Расули Экрем Эфендимизнинъ 
бергени бу истикъбаль хабери, тешеккюрлернен, миннетлернен къаршы- 
ланмасы керек экенде, айыплы бир такъым кимселер тарафындан къаба- 
атлар, акъаретлер ве аджыларнен къаршылангъандыр. Къурейш, Расули 
Экрем -салляллаху алейхи ве селлем-нинъ хабер бердиги ахирет мевзу- 
сы узеринде озьлерине хас бир фикирде инатлыкънен тургъанлардыр. 
Ахирет хаберини айрет ве тааджипнен къаршылагъанлардыр. 

Къурани Керим ахиреттен, «небеи азым - буюк хабер» деп бахс эт¬ 
кендир. Бунынъ себеби ве икмети пек ачыкътыр. Чюнки инсанлар -аят 


140 Бунынъ ичюн ки Къурани Керимнинъ окъунмасы биле айры бир илим оларакъ мей- 
дангъа кельди ве о он айры усул узьре окъунды ки буларгъа «Къыраат-и Ашере» де- 
нильмекте. Эр къыраат усульшынъ да эр мезхепнинъ имамы олгъаны киби, «Къыраат 
имамы» да бар. Бизим мемлекетимизде «Асым Къыраты» яйгъындыр. 

- 

шартлары не олур исе олсун- олюм къаршысында муштерек бир азап 
ичиндедирлер. Бутюн аят ёлларынынъ айлана-айлана олюм уфукъла- 
рындан гъайыб олуш хусусиети имансыз гонъюллерни теренден-теренге 
сызлатыр. Яшагъанлар ичюн олюмден эмиетли адисе олмагъаны ичюн 
бунъа даир хабернинъ де энъ эмиетли хаберлер олмасы керек. Буны ляй- 
ыкълыкънен къаврамагъанлар, кечиджи ниметлерни быракъкъанлардыр, 
яланджы истикъбальден керчек ве эбедий истикъбальге ёнельгенлердир. 
Олюмден ибрет алынмайып яшангъан аят, къаранлыкъ бир мусибет але- 
минден фаркъсыздыр. Саадет йылдызы, анджакъ гузель яшангъан бир 
аятнынъ сонъында кельген олюмле догъар. Буйдан долайдырки Ислям 
дини, олюмни эр ань хатырламакъны ве онъа къаршы азырлыкълы ол- 
макъны акъыл ве мантыкъ къабулы сайып тевсие эткендир. 

Къураннынъ, ахирет ве олюм киби авеслерге къаршы беянларындан 
раатсыз олгъан кяфирлер, Пейгъамбер Эфендимизден оны хошларына 
кетеджек шекильде денъиштирмесини истедилер. Варлыкъ нурына келе- 
рек: 

«-Бизге, ичинде Лат ве Уззагъа ибадетини терк этмемизни әмир эт- 
меген бир Къуран кетир. Әгер Аллаһ санъа бойле бир Къуран эндирмесе, 
Сен бойле бир Къуран озюнден сёйле, я да Аллаһынъдан санъа кельге- 
нини бу шекильде денъиштир; азаб аети ерине рахмет аети къой, харам- 
нынъ ерине элялны, элялнынъ ерине арамны къой!» дедилер. 

Бу кимселер акъкъында шу аети кериме назиль олды: 


д ^ й д 0 ' 0 0 дА< А “' * У , ° * д°«/ , 


«Оларгъа аетлеримиз ачыкъ-ачыкъ окъулгъан вакъытта (оль- 
генден еонъ), бизге къавушмакъны беклемегенлер: Я буйдан баш- 
къа бир Къуран кетир, я да буны денъиштир! дедилер. Де ки: Оны 
озьлюгимден денъиштирмем, мен ичюн оладжакъ шей дегиль. Мен, 
манъа вахий олунгъандан башкъасына уймам. Чюнки, Раббиме 

- 

исьян этсем, эльбетте буюк куннинъ азабындап къоркъарым.» (Юнус, 
15) (Вахидий, с. 270, Алюси, XI, 85) 

Мушриклер не япаджакъларьшы шашыргъан эдилер. 
Мусульманларгъа япылгъан эзиетлер куньден-куньге артмакъта, Меккеде 
аят, зорлугъына даянылмаз бир алгъа кельген эди. Бунынъ узерине башкъа 
мусульманлар киби Азрети Эбу Бекир де хиджрет этмек узьре Расулюллах 
-салляллаху алейхи ве селлем- Эфендимизден изин истеген ве кендисине 
изин берилиндже, Хабешистангъа догъру ёлгъа чыкъкъан эди. 

Бир эки кунь кеткен сонъ Къаре къабилесининъ реиси Ибн-и Дегине 
иле къаршылашты. 

О дедики: 

«-Эй, Эбу Бекир! Сенинъ киби бир зат не юртындан чыкъар не де 
чыкъарылыр. Валлахи, сен Къавмининъ ве къабиленинъ зийнетисин! 
Эйилик этерсинъ, акърабаларынъны имае этерсинъ, ишлерини япмагъа 
кучьлери етмегенлернинъ юкюню ташырсын! Кери къайт, сен меним 
имаемдесинъ» деди. 

Азрети Эбу Бекир де Ибн-и Дегине иле бирликте Меккеге къайтты. 
Меккеге кирдиклери заман, Ибн-и Дегине имаесини бутюн Къурейшлилерге 
илян этти. 

Бунъа къаршылыкъ Къурейшлилер Ибн-и Дегинеге шу шартны иле- 
ри сюрдюлер: 

«-Эбу Бекирге сёйле, Раббине ибадетини эвининъ ичинде япсьш! 
Эвинде истегени къадар намаз къылсын, Къуран окъусын, факъат эвин- 
ден башкъа ерде ачыкътан намаз къылып Къуран окъуяракъ бизни раат- 
сыз этмесин! Чюнки биз, къадынларымызны ве балаларымызны мефтюн 
этер деп эндишеленмектемиз» дедилер. 

Ибн-и Дегине мушриклернинъ бу истеклерини Азрети Эбу Бекирге 
сёйледи. О да мувафакъат эйледи Эвининъ огюнде бир намазгях 141 япты. 
О ерде намаз къылып Къуран окъумагъа башлады. Иымшакъ къальбли 
ве юфкъа юрекли бир зат олгъаны ичюн Къурани Керимни окъугъанда 
кедерленир, козь яшларыны тутамаз эди. О Къурани Керим окъугъанда 
мушриклернинъ балалары ве къадынлары башына топланып айретлик- 


141 Намазгях - Намаз къылынгъан ер. 

нен динълей эдилер. Бу ал Къурейш мушриклерини къоркъутты. Бунынъ 
узерине Ибн-и Дегинеге мураджаат этип Азрети Эбу Бекирнинъ бойле 
япмамасыны я да узеринде олгъан имаесини токътатмасыны истедилер. 

Ода: 

«-Эй Эбу Бекир, я эвинъде отурып сесини чыкъарма я да меним има- 
емден чыкъкъаныны илян эт» деди. 

Бунынъ узьре Азрети Эбу Бекир Сыддыкъ шу теслимиет толу дже- 
вабны берди: 

«-Мени имаенъден чыкъар. Манъа Аллаһнынъ имаеси етер.» (Бухари, 
Менакъыб-уль Әнсар, 45; Ибн-и Хишам, I, 395-396) 

Арап джемиети, эдебиятны севгени ичюн темиз ве эдебий бир къо- 
нушмадан чокъ тесирленир ве онъа чокъ буюк истек косьтере эдилер. 
Ойлеки ялынъызджа бир бейит, базыларыны коклерге чыкъаргъанда ба- 
зыларыныда ернинъ тюбине кечирмек ичюн етерли ола эди. Мушриклер 
озьлерини биле сиирлеген Къуран услюбининъ чокъ тесирли олмасыны 
дикъкъаткъа алып ве инсанларнынъ Къуран сеси эшитмемеси ичюн ша- 
мата япа эдилер, я да оны окъумагъа ясакълай эдилер. Дженабы Аллаһ 
буны шойле бильдирир: 




«Инкяр эткенлер: Бу Къуранны динълеменъиз, окъулгъаны 
заман да гурюльти япынъ. Бельки устюн келирсинъиз, дедилер.» 

(Фуссылет, 26) 



Варлыкъ Нуры къавмининъ япкъаны яманлыкъларгьа бакъмайып, 
кенеде оларгъа Ислямны анълатмагъа ве хайыргъа давет этмеге девам эте 
эдилер. Мушриклер исе араплардан Хадж, Умре я да башкъа бир макъсат- 
нен Меккеге кельгенлерни шеэрнинъ тышында къаршылап, Пейгъамбер 
эфендимизге якълашмамаларыны ве Онынъ айткъанларыны динълеме- 
мелери ичюн оларны тенбилей эдилер. Аллаһ Расулине дели ве сиирбаз 
киби, озьлерининъ биле инанмадыкълары, бир чокъ ифтиралар атып, 
оларны къоркъута эдилер. 

Туфейл бин Амр 142 Меккеге кельгени заман, Къурейшнинъ буюкле- 
ринден базылары онынъ янына барып: 

«-Эй Туфейл! Сен шаирсинъ ве къавминъ арасында сайгъы корь- 
ген бир адамсынъ. Мемлекетимизге кельдинъ амма, арамызда чыкъкъан 
шу адамгъа дикъкъат эт! Онынъ вазиети бизни сыкъынтыгъа тюшюр- 
ди. Джемиетимизни ве ишимизни дарма дагъын этти. Сёзю сиир киби 
тесирли олып инсаннынъ бабасы, къардашы ве апайынен арасыны ача. 
Башымызгъа кельген бу алынынъ, сенинъ ве къавмининъ башына да 
кельмесинден къоркъамыз. Онынънен асла лаф этме ве ондан ич бир шей 
динълеме!» - деп насиатта булундылар. 

Бу телькъинлернинъ тесиринде къалгъан Туфейл озь-озюне, 
Расулюллах -салляллаху алейхи ве селлем-ден бир шей динълемемеге ве 
ондан ич лаф этмемеге къарар бер ди. Атта, Месджиди Харамгъа баргъан- 
да, Варлыкъ Нурынынъ айткъанларыны эшитмемек ичюн къулакъларына 
памукъ тыкъады: 

«-Языкьлар олсын манъа! Мен акъыллы ве шаир бир кишийим. 
Сёзнинъ гузелини де чиркининиде яхшы билирим. О алда шу адамнынъ 
айткъаныны динълемемде не яманлыкъ ола билир? Гузель исе къабул 
этерим, чиркин исе къабул этмем» - деди ве о ерде бекледи. Расуллуллах 
-салляллаху алейхи ве селлем- о ерден айырылып эвине кеткенде о да 
аркъасындан кетти ве: 

«-Я Мухаммед! Къавминъ манъа Сенинъ акъкъынъда бойле-бойле 
деди. Мени о къадар къоркъуттыларки сёзюнъни эшитмейим деп къу- 
лакъларыма памукъ биле тыкъадым. Сонъра Аллаһнынъ ярдымындан 
сёзюнъни динълемеге муваффакъ олдым. Сен шу даваны манъа бир анъ- 
латса!»- деди. 

Туфейл девамында шойле дер: 

142 Туфейл бин Амр эд-Девси - радиаллаху анх-; шерефли, акъыллы, шаир ве мусафир- 
первер бир зат эди. Къапысы, кельген эр кеске ачыкъ эди. Ачларны тойдурыр, озюне 
сыгъынгъан кишини къорчалар ве ярдым истегенге де ярдым этер эди. Пейгъамбер- 
ликнинъ 10-нджы йылында мусульман олгъан сонъ, Расулюллах -салляллаху алейхи ве 
селлем- Мединеге хиджрет эткенге къадар, Девс къабилесини Исламгъа давет эткен- 
дир. Емаме дженкинде, буюк бир къараманлыкъ косьтердиктен сонъра о ерде шехид 
олгъандыр. 

- 

«- Расулюллах -салляллаху алейхи ве селлем- манъа Ислямны анълат- 
ты, Къуран окъуды. Валлахи мен ич бир вакъыт Къурандан даа да гузель 
бир сёз, Ислямдан даа гузель бир дин эшитмеген эдим! Аман мусульман 
олып Аллаһтан башкъа ич бир Илях олмагъанына шаатлыкъ эттим!» 

Туфейл -радиаллаху анх-, Пейгъамбер Эфендимизнинъ янында бир 
къач кунь къалдыкътан сонъра изин истеди ве теблигъ ниетинен къаби- 
лесине къайтты. Инсанларгъа делиль оларакъ къулланабиледжеги бир ке- 
рамети олмасы ичюн Расули Экрем Эфендимизден Аллаһа дуа этмесини 
истеди. Аллаһ Расулюнинъ дуасы берекетинден, башта эки козюнинъ ара¬ 
сында ышыкъ киби бир нур пейда олды. Сонърада озь истегинен бу нур, 
юзюнден айырылып асасынынъ уджуна кечти. Бу шекильде къавмининъ 
янына къайтып шахит олып ольгендже теблигъ ве джихатнен мешгъуль 
ОЛДЫ. (Ибн-и Хишам, I, 407-408; Ибн-и Сад, IV, 237-238) 

Туфейл -радиаллаху анх-нынъ даветине ильк иджабет эткен киши, 
энъ чокъ хадис ривает эткен намлы сахаби Эбу Хурейре Азретлери ол- 
гьандыр. (Ибн-и Хаджер, эль-Исабе , II, 226). 

Къурани Керим къаршысында бу къадар ярамай даврансалар биле 
мушриклер вижданларынен баш-баша къалгъанлары вакъыт акъикъаткъа 
теслим ола эдилер, Къуранны сакълы сакълы динълей эдилер. Бу сефер 
де башкъа бир маначыкъ тапып: 




Бу Къуран эки шеэрден бир буюк адамгъа эндирильсе олмаз 
ЭДИМИ? (эз-Зухруф, 31) 



Азрети Пейгъамбер -салляллаху алейхи ве селлем-ни акъ Пейгъамбер 
ве Къурани Керимни де акъ китаб оларакъ вижданларынен къабул этти- 
клери алда нефислери тасдикъ этмелерине мани ола эди. Къураннынъ 
Аллаһнынъ китабы олгъаныны къабул этелер, факъат -Аллаһ къору- 
сун- Аллаһнынъ ирадесинде ве такъдиринде янълышлыкъ коре эдилер. 
Къуранны я Меккенынъ зенгинлеринден Велид бин Мугъиреге, я да 
Таифнынъ зенгинлеринден Амр бин Умейрге эндирильмеси керек эди, 
дейлер. Велид бин Мугъире шойле деген эди: 

«-Къурейшнынъ буюгу ве эфендиси олгъан мен, я да Сакъифнинъ 
буюгу Амр бин Умейр тургъанда, Къуран Мухаммедге энеджек ми?!..» 
(Ибн-и Хишам, I, 385) 

Албуки Аллаһ къатында къыймет, зенгинлик я да сойлулукънен де- 
гиль, такъванендыр. Къалдыки, Азрети Мухаммед, сой тарафтанда олар- 
нынъ энъ шерефлиси эди. Ялынъыз анадан ве бабадан оксюз къалгъан 
эди, зенгин де дегиль эди. 


Расулюллахкъа ве Къурангъа къаршы сучламалар 

Расулюллах -салляллаху алейхи ве селлем-ге къаршы не япсалар да 
кучьсюз къалгъан мушриклер, бу кереси де онынъ умми олгъаныны яни 
окъума язма бильмегенини биле-биле, Къуранны христиан бир къулдан 
огренгенини айтаджакъ къадар ахмакълаштылар. Ич тюшюнмез эдилер 
ки, бойле юдже бир диннинъ темелини къурабиледжек бир къул, бу ше- 
рефни башкъасына къаптырыр эди ми? Эм де о вакъыткъаджа христиан 
оларакъ къалыр эди ми? 

Бу ерсиз сучламанынъ джевабыны Къурани Керим шойле берген- 

дир: 




, 0 / ' 


«Шубесиз, биз оларнынъ: «Къуранны онъа бир инсан огрете», 
дегенлерини бильмектемиз. Озьлерине нисбет эткен шахысларнынъ 
тили ябанджыдыр. Албуки, бу (Къуран) ап-ачыкъ бир арапчадыр.» 

(эн-Нахль, 103) 

-- „ ^ - о* 

"Уу у у» уИ (Л—у 

«Сен бундан эвель не бир язы окъур, не де элинънен оны язар 
эдинъ. Ойле олса эди, батылгъа уйгъанлар шубе дуяр эдилер.» (аль- 
Анкебут, 48) 

Айрыджа Аллаһ Тааля, мушриклернинъ сучламаларынынъ тесирин- 
де къалмамасы ичюн Расулине де шойле буюра эди: 

- 

«(Расулим!) Сен огют бер. Раббининъ лютфи иле сен не бир кя- 
хинсинъ, не де бир дели. Ёкъса, олар: (О,) бир шаирдир; онынъ заман 
фелякетлерине огъравыны беклемектемиз дейлерми? Де ки: Бекленъ. 
Мен де сизнен берабер беклегенлерденим.» (эт-Тур, 29-31) 

«Ёкъса, «Оны уйдурды»мы демектелер. Де ки: Әгер мен оны 
уйдургъан исем, Аллаһ тарафыңдай манъа келеджек шейни узакъ- 
лаштырмагъа кучюнъиз етмез. О, сизнинъ Къурань акъкъында яп- 
къан ифтираларынъызны даа яхшы билир. Меннен сизнинъ аранъ- 
ызда шаат оларакъ О етер. О, багъышлайыджы, мерхаметлидир. 
Аетлеримиз оларгъа ачыкъча окъулгъан вакъытта, акъикъат озь- 
лерине кельгенде, оны инкяр эткенлер: «Бу, ап-ачыкъ бир тылсым¬ 
дыр», дедилер.» (эль-Ахкяф, 7-8) 

Мушриклер, догьру ёлгъа кирмеге истемегенлери ичюн Аллаһ 
Расулине ве Къурангъа къаршы чешит тюрлю сучламалар тапмакътан че- 
кинмез эдилер. Факъат акъикъатны да биле эдилер. Меселя Къурейшнинъ 
буюклери, мусульманлыкънынъ Мекке тышына ташып яйылмасындан 
раатсызлыкъкъа къапьшып Велид бии Мугъиренинъ янында топлангъан 
эдилер. Араларында: 

«-Меккеге кельген къабилелерге Мухаммед акъкъында не айтай- 
ыкъ?» дедилер. 

Велид, Азрети Пейгъамбер -салляллаху алейхи ве селлем-нен ко- 
рюшкен, Ондан Къурани Керим динълеген эди. Шойле деди: 



«- Мен шиирнинъ эр тюрлюсини билирим. Меним Ондан динълеге- 
ним шиир дегиль эди. Шиирден даа устюн бир сёз эди. О сёзлер, уйдурма 

да дегильди. Чюнки ойле бенъзерсиз белягъат, юксек эдебият ве гузель 
аэнкни, мен даа эвель ич бир сёзде эшитмедим. Кахин сёзлерине исе ич 
бенъземез эди. Дели сёзю де дегиль... Мен Онда делиликнен алякъалы 
ич бир алямет биле корьмедим. Биз Онъа сиирбаз да айталмамыз, чюнки 
окъып уфлемей, тююм багъламай, онынъ ичюн сиирбазларгъа бенъзеген 
бир тарафы да ёкъ!» 

Бу сёзлерден сонъра Велид, озь бозукъ ниетлерине илля бир чыкъыш 
ёлу тапмакъ ичюн де шу ачыкъламада булунды: 

«- Анджакъ О, къардашны къардаштан айыра. Акъраба арасына 
айрылыкъ урлугъыны эке. Бу себептен сёзю де сиир ве джадылыкътан 
башкъа бир шей дегильдир!» (Ибн-и Джевзи, VIII, 403-404; Хаким, П, 550; Вахиди, 
с 468) 

Къурани Керим акъкъындаки сучламаларында мувафакъиетке къа- 
занмагъан мушриклер, бу кере де Азрети Пейгъамбер -салляллаху алейхи 
ве селлем-нинъ мубарек шахсыны нишан алдылар. 

Аллаһ Расули -салляллаху алейхи ве селлем-нинъ огълу Къасымнынъ, 
эки яшында олгъанда вефат эткенини фырсат билип Ас бии Ваильнинъ 
агъзындан Онъа «эбтер» дедилер. Яни сою кесик, несли биткен, тюкен- 
ген деп устюнден куле эдилер. Бойле этип инсанларнынъ козюнден тю- 
шюрип, Онынъ, гонъюллердеки тесирини ёкъ этмек истедилер. 

Анджакъ буйда да мувафакъ олмадылар. Кевсер суреси, юзлерине 
бир шамар киби урды: 




«(Расулим!) Шубесиз, биз санъа Кевсерни бердик. Шимди сен 
Раббинъе къуллыкъ эт ве къурбан чал. Аслы сонъу кесильген, шубе¬ 
сиз санъа богъуз кутюджидир.» (эль-Кевсер, 1-3) 


Бу аеттен анълашылгъанына коре, Аллаһ Расули -салляллаху алей¬ 
хи ве селлем-ге къайсы вакъытта ве не ерде олса олсун, кин ве душман- 
лыкъ япкъанларнынъ ортакъ сыфаты «эбтерликтир». Онъа бедевий деме- 
ге къалкъышкъан ахлякъсызлар, О юдже инсангъа озь алчакълыгъыны 
ёнетмеге чалышкъан ахмакълар, кетиргени динге бир «чёль къануну» 
















АЗРЕТИ МУХАММЕД МУСТАФА Щ 


деген заваллы инсанлар, эп насипсиз, несильсиз ве сою кесильген киши- 
лердир. 

Аллаһ Расулини -салляллаху алейхи ве селлем-ни чекемегенлер, 
огдеки пейгъамберлерде олгъаны киби, кибирли идареджилер ве шыма- 
рыкъ зенгинлер тайфасыдыр. Аллаһ Тааля буюрыр: 


I^15 ^ 0^ ^ УУ* ^ у* УУ у Ь»^ 

у Уу х сУ 


«Биз анги улькеге бир тенбиеджи ёллагъан олеакъ, мытлакъа 
о ернинъ Варлыкълы ве къопайчоралары: Биз сизге ёлланылгъан 
шейни инкяр этмектемиз, дегендирлер. Ве дедилер ки: Биз мал ве 
эвлят тарафыңдай даа зенгинмиз, биз азапкъа огъратыладжакъ да 
дегильмиз.» (Себе, 34-35) 

«(Раеулим!) Чокъ емин эткен, менфур, даима къуеур къыдырып, 
тенкъит эткен, токътамадан лаф ташыгъан, яхшылыкъкъа эп мани 
олгъан, теджавузкяр, гуняхкъа татынгъан, къаба ве серт, бутюн бу¬ 
лардан сонъ, бир де сойсызлыкънен тамгъалангъан кимселерден ич 
бирине, малы ве огъуллары бардыр деп, сакъын боюн этме. Онъа 
аетлеримиз окъулгъан вакъытта о: «Эвелькилернинъ масаллары!», 
дер.» (эль-Къалем, 10-15) 


Озю акъкъында Теббет суреси энген Эбу Лехеб: 


«-Мени башкъаларынен бир туткъан дин, олмаз олсун!..» деп айта 

эди. 


Азрети Пейгъамбер -салляллаху алейхи ве селлем-нинъ ве 
Ислямнынъ энъ буюк душманларындан олгъан Эбу Джехиль де шойле 


аита эди: 

«-Мухаммеднинъ айткъанларыны догъру олгъаныны билемиз! 
Факъат шимдиге къадар Онынъ къабилеси не япкъан олса, биз де яптыкъ, 
олардан аркъада къалмадыкъ. Шимди исе олар: «Ичимизде бир пейгъ- 
амбер бар!» деп макътаналар. Биз арамыздан насыл онынъ киби бир 
пейгъамбер чыкъарабилирмиз? Бу мумкюн дегиль!.. Онынъ ичюн мен, 
Мухаммеднинъ пейгъамберлигини асла къабул этемем!..» (Ибн-иКесир, элъ- 
Бидае, III, 113) 

Бойле деген Эбу Джехиль, душманлыгъы себебинен бир кересинде 
шойле деди: 

«-Әгер Онынъ намаз къылгъаныны корьсем, башына басаджакъ- 
ман!» 

Даа сонъ Хареми Шерифте Аллаһ Расули -салляллаху алейхи ве 
селлем-ни намаз къылгъанда корьди. Сёзюни ерине кетирмек ичюн аман 
арекетке кечти амма, бирден юзю сарарды, буюк бир къоркъугъа къапыл- 
ды ве элине алгъан ташны тутамаз олды. 

Аркъагъа айланып къачмагъа башлады. Не олгъаныны сорадылар. 
Теляш ве къоркъу ичинде: 

«-Онъа якълашкъаным вакъыт бирден огюме къоркъунч бир деве 
чыкъты. Ёкъ! Валлахи онынъ киби къоркъунч бир деве шимдигедже асла 
КОрЬМеДНМ. Аз КЪаЛСа О МеНИ ЮТаДЖаКЪ ЭДН!» ДеДИ. (Ибн-и Хишам, 1,318; Ибн- 
и Кесир, эль-Бидае, III, 92-93) 

Чюнки Аллаһ Тааля, къулу ве Расули Азрети Мухаммед Мустафа - 
салляллаху алейхи ве селлем-ни ве Онынънен ёллагъан динини къорча- 
лай, оларны даима устюн къыла эди. 

Вазиет бойле олгъанда мушриклер Аллаһ Расулюни чекемей эдилер, 
Къураннынъ акъикъатине узакъ тура эдилер. Санки иляхий керчеклерден 
къача эдилер. 

Аллаһ Тааля буюра: 

Бойле экен, оларгъа не ола ки, санки арсландан урькип, къач- 
къан кийик эшеклер киби (аля) огюттен юзь чевирелер? (эль-Муддесир, 
49-51) 

Шаир, кяфирлерни акъикъатны билип турып имангъа якълашма- 
дыкъларыны ве бунынъ бир насип меселеси олгъаныны не гузель ифаде 
этер: 

Хидает Сенден олмаса дирает нейлесин Я Раб! 

Арапча бильседе бу джаильге ает нейлесин Я Раб! 

Анджакъ бу юзь чевирмелер, базы вакъытлар иляхий имтиан кереги 
оларакъ Аллаһ Расулине ве муминлерге нисбетен даянылмаз эзиетлер ве 
ишкенджелер шеклинде корюне эди. 

Ишкендже деври 

Эбу Талибке яптыкълары теклифлерден бир нетидже аламагъан, 
Аллаһ Расули -салляллаху алейхи ве селлем-ден де ич бир къаршылыкъ 
корьмеген мушриклер, чарени, къоркъутмада булмакъ истедилер. Ильк 
вакъытлар, къабилеси ве къорантасы къалабалыкъ олгъанларгъа токъ- 
унамадылар. Чюнки мусульманлар устюндеки бу залымджа давраныш, 
даа умумий дегиль эди. 

Бу сырада мушриклернинъ ишкенджелерине огърагъанлар, даа зи- 
яде кимсесиз, къул ве джариелер эди. Оларгъа япылмагъан ишкендже 
къалмагъан эди санки... 

Азрети Хаббаб 143 , къор атешлер устюне яткъызылгъан, атеш, беде- 
нинден ириген ягълардан сёнгенге къадар коксюне бастырылып бекле- 
тильген эди. 

Хаббаб -радиаллаху анх-, демирджи эди; базы мушриклерден де 
аладжагъы бар эди. Истегени вакъыт онъа: 

143 Хаббаб бин Эрет -радиаллаһу анһ- мусульманларнынъ алтынджысыдыр. Мушриклер 
тарафындан агъыр ишкенджелерге таби тутулгьан джефалы мусульманлардандыр. 
Корьгени ишкенджелернинъ излерини вефат эткенге къадар сыртында ташыды. Озю 
Мединеге хиджрет эткен сонъ Бедирден итибарен бутюн дженклерге къатылды. Ра- 
сулюллах -салляллаху алейхи ве селлем-ден 32 хадис ривает этти. Етмиш ятларында 
олгъанда 37/657 сенесинде Куфеде вефат этти. 

«-Башта Мухаммедни инкяр эт, сонъ аладжагъынъны берерик!» деп 
айта эдилер. 

Ода, фани дюнья менфаатыны бир кенаргъа быракъып: 

«-Мен Оны асла инкяр этмем! Мен Онынънен бераберим!..» деп, 
эбедий саадетини терджих эте эди. 

Чеккени бу чилелерден бирини озю шойле анълатыр: 

«-Бир кунь аладжагъымны истемек ичюн Ас бин Ваильге кеткен 
эдим: 

«-Мухаммедни инкяр этмегендже параны бермейджегим» деди. 

Мен де: 

«-Сен ольгенге къадар, хатта янъыдан тирильгенге къадар 
Мухаммедни асла инкяр этмейджегим» дедим. 

«-Яни мен шимди оледжегим, сонъ бир даа тирильтиледжегим ойле 
ми?» деди. 

Мен: 

«-Эбет» джевабыны бердим. 

Ас бин Ваиль: 

«-Ойле исе янъыдан тирильтильгеним вакъыт малларым олур да, о 
вакъыт мен де санъа боруджумы одерим» деди. 

Бунынъ узерине шу аетлер назиль олды: 

(Расулим!) Аетлеримизни инкяр эткен ве: «Муакъкъакъ сурет- 
те манъа мал ве эвлят бериледжек», деген адамны корьдинъми? О 
гъайбны бильдими, ёкъса, Аллаһнынъ къатындан бир сёз алдымы? 
Къатиен ёкъ! Биз онынъ сёйлегенини язаджакъмыз ве азабыны узат- 
тыкъча узатаджакъмыз. Онынъ дегенине биз варис олурмыз, (малы 

ве эвляды бизге къалыр); озю де бизге яп-янгъыз келир. (Мерьем, 77-80) 
(Бухари, Тефсир 19/3; Муслим, Мунафикъин, 35-36; Тирмизи, Тефсир, 19/3162) 

Хаббаб -радиаллаху анх-нынъ саибеси Умму Энмар да онъа иш- 
кендже этмек мевзусына обирлеринден аркъада къалмаз, атеште къыз- 
дыргъан демирнен Азрети Хаббабнынъ башыны тамгъалар эди. Хаббаб 
-радиаллаху анх-, Пейгъамбер -алейхисселям-гъа келип Умму Энмарны 
шикает этти. Расулюллах -салляллаху алейхи ве селлем-: 

«Аллаһым! Хаббабкъа ярдым эт!» деп дуа эттиктен сонъ Умму 
Энмар башындан бир дертке огърады ве копеклер киби улумагъа башла¬ 
ды. Онъа башыны атешнен тамгълатмасыны тевсие эттилер. Бунынъ узе- 
рине Хаббаб -радиаллаху анх- демирни алып, атеште къыздырып онынъ- 
нен Умму Энмарнынъ башыны тамгъалады. (Ибн-и Әсир, Усдуль-Гъабе, II, 115) 

Азрети Билял 144 де энъ аджымасыз ишкенджелерге маруз къалгъан- 
лардан бири эди. Сахаби Умейе бин Халеф, Билялгъа акъылгъа кельмейд- 
жек ишкенджелер япа эди. Къызгъын къумларгъа яткъызып, устюне буюк 
ташлар къояр эди, базы вакъытларда да Мекке сокъакъларында сюреклер 
эди. Биляли Хабеши -радиаллаху анх-ны бир кунь бир гедже сувсыз бы- 
ракътыкътан сонъ, онъа темизден бир кольмек кийдирип, шиддетли сыд- 
жакънынъ астында къызгъын къумлар узеринде тутар, беденининъ ягъы 
иригенджеге къадар беклетир эди. 

144 Билял бин Ребах -радиаллаһу анһ- Хабеш (Эфиопия) асыллы олгъаны ичюн Биляли 
Хабеши деп нам къазанды. Меккеде мусульман олгъаныны ачыкъча айткъан ильк еди 
кишиден бири эди. Анасы Хамаме де мусульман эди. Бу себептен эр экиси де Ислам- 
нынъ ильк йылларында чокъ эзиет корьдилер. Хиджретнинъ биринджи йылында ильк 
сефер эзанны окъумасындан танынъгъан Билялы Хабеши -радиаллаһу анһ-, эвде ве 
ёлджулыкъта эр вакъыт Пейгъамберимизнинъ муэззинлигини япты. Расулюллах -сал¬ 
ляллаху алейхи ве селлем-нен берабер бутюн дженклерге къатылды. Меккенинъ фетх 
этильген куню, Кябенинъ дамына чыкъып фетх эзаныны окъуды. Аллаһ Расулюнинъ 
абдест сувуны азырлап, шахсий ихтияджларыны къаршылап, дженклерде геджелери 
Оны къорчалап, куньдюзлери кольгелеп, дигер девлет ишлерининъ япылмасында яр¬ 
дым эте эди. Расулюллах -салляллаху алейхи ве селлем- вефат эткен сонъ бир даа эзан 
окъумады. Азрети Омернинъ халифелиги вакъытында Меккеден айырылып Сирияда- 
ки дженклерге къатылды. О ерде Билял -радиаллаху анх-нынъ эзан окъумасы ичюн 
халифеге мураджаат эттилер. Халифенинъ истеги узерине Билял бир кере эзан окъу¬ 
ды. Расулюллах -салляллаху алейхи ве селлем-нинъ яшагъаны куньлерни хатырлагъан 
мусульманлар козь яшына богъулдылар. Билляли Хабеши Пейгъамбер Эфендимизден 
къыркъ дёрт хадис ривает этти. Бу Расулюллахкъа ашыкъ олгъан сахаби, алтмыш 
яшында Дамашкъта вефат этти. 

Мушриклер Билял -радиаллаху анх-къа эр тюрлю ишкенджени япса¬ 
лар да истедиклери шейни сёйлетемедилер, о даима: 

«-Эхад, Эхад, Эхад (Аллаһ бир, Аллаһ бир, Аллаһ бир)!» деп айта 
ЭДИ. (Ахмад, I, 404; Ибн-и Сад, III, 233; Белязури, I, 186) 

Мусульманларнынъ башларына кельгенлер ялынъыз эзиетлер де- 
гиль эди. Аммар -радиаллаһу анх-нынъ бабасы Азрети Ясир 145 мушри- 
клернинъ сёйлетмек истедиклери шейлерни сёйлемеди ве оларнынъ иш- 
кенджелеринен шехид олды. 

Анасы Азрети Сумейе де, вахшийдже ишкенджелерге маруз къал- 
гъан сонъ бир аягъы бир девеге, дигер аягъы да дигер девеге багъланып 
аджымасызджа парчаланды, къоркъунчлы бир шекильде шехид этильди. 

Бойлеликнен Ясирнинъ къорантасы -радиаллаху анхум- Ислямнынъ 
ИЛЬК шехитлери олдылар. (Ибн-и Хаджер, эль-Исабе, III, 648; Земахшери, П1, 164) 

Расулюллах -салляллаху алейхи ве селлем- бир кунь, ишкендже 
япылгъанда оларгъа растлады: 

«-Сабыр этинъиз эй Ясир къорантасы, ич шубесиз сизинъ макъа- 
мынъыз дженнеттир!» буюргъан эди. (Хаким, III, 432,438) 

Азрети Аммар 146 да, нижде ишкендже ве эзиетлер корьди. 

Къурейш мушриклери, Аммарны бир кунь тутып, башыны къую- 
нынъ ичине батырып: 

«-Мухаммедке акъарет этип, Лат ве Уззаны макътагъанджагъа къа- 
дар сени быракъмайджакъмыз!» дедилер ве сонъунда буны сёйлеттилер. 

Аллаһ Расулине: 

«-Я Расулюллах! Аммар кяфир олгъан!» деп хабер берильди. 

Пейгъамберимиз -салляллаху алейхи ве селлем- Эфендимиз: 

145 Ясир бин Амир, Иеменден келип Меккеге ерлешкен ве Эбу Хузейфенинъ къулу Су¬ 
мейе Хатунла эвленген бир зат эди. Бу къадындан, Аммар ве Абдуллах адында эки 
огълу дюньягъа кельди. (Ибн-и Сад, IV, 136, VIII, 264) Ясир къорантасы топлуджа 
мусульман олгъан эдилер. Оларны дининден дёндюрмек ичюн чешит тюрлю ишкен- 
джелер япылгъан эди. 

146 Аллаһ Расули -салляллаху алейхи ве селлем-: «Дженнет учь кишиге - Али, Аммар ве 
Сельмангъа къавушмакъны арзу этер.», «Аммар, даима озюне арз этильген шейнинъ 
энъ догрусыны сайлар.» буюрып бу гузель сахабесининъ фазилетини беян эткен эди. 
(Тирмизи, Менакъыб, 32, 34; Ибн-и Мадже, Мукъаддиме, 11). 

«-Ёкъ! Аммар, тепеден тырнакъкъа къадар иманнен тонудыр! Иман 
онынъ әтине ве къанына кечкендир!» буюрды. 

О сырада Аммар -радиаллаху анх- Пейгъамбер Эфендимизнинъ яны¬ 
на кельди, агълай эди... 

Алемлерин Эфендиси онынъ козьяшларыны эллеринен сильгенде: 

«-Санъа не олды?» деп сорады. 

Аммар -радиаллаху анх-: 

«-Я Расулюллах! Мен санъа акъарет этмегендже, путларнынъ да 
Сенинъ дининъден даа да яхшы олгъаныны сёйлемегендже быракъма- 
дылар!» деди. 

Расулюллах -салляллаху алейхи ве селлем-: 

«-Сен буларны сёйлегенде къальбинъ насыл эди?» деп сорады. 

Аммар: 

«-Къальбим Аллаһкъа ве Расулине иманнынъ раатлыгъы ичинде, ди¬ 
ниме багълылыгъым да демирден даа да сагълам эди!» деди. 

Бунынъ узерине Расулюллах -саллалаху алейхи ве селлем- бир та¬ 
рафтан онынъ козьяшларыны силип дигер тарафтан да: 

«-Эй Аммар! Әгер олар бир даа бу сёйледиклерини текрарлатмакъ 
ичюн сени зорласалар, текрар сёйле!» буюра эди. 

Бу олай узерине шу аети кериме назиль олды: 

«Тиллеринъиз уйдургъан ялангъа базанып: «Бу элялдыр, шу 
да арамдыр», деменъиз, чюнки, Аллаһкъа нисбетен ялан уйдургъан 
олмакътасынъыз. Шубесиз, Аллаһкъа нисбетен ялан уйдургъанлар 
къуртулышкъа иришалмазлар.» (эн-Нахль, 106) (Ибн-и Сад, III, 249; Ибн-и 



Әсир, элъ-Кямилъ, II, 67; Хейсеми, IX, 295; Вахиди, с. 288-289) 

Бу адисе имангъа тере бир сёзнинъ анджакъ бойле олюм телюкеси 
олгъаны вакъыт айтылабиледжегине, буньшъ тышында исе джаиз ол- 
магъанына дини бир делильдир. 

Азрети Сухейб 147 -радиаллаху анх-ны да байылынджагъа къадар ко- 
текледилер. 

Зиннире Хатун исе мушриклер тарафындан бинъ-бир тюрлю эзиет 
ве ишкендже корьген бир ханым къул эди. Эбу Джехильнинъ япкъаны 
эзиетлерден сонъ кёр олгъан эди. 

Эбу Джехиль: 

«- Корьдинъ ми? Лат ве Узза сенинъ козюни кёр этти!» деди. 

Зиннире Хатун: 

«-Ёкъ! Валлахи, меним козюмни кёр эткен олар дегильдир. Лат ве 
Узза, не файда не де зарар беребилир. Меним Раббим, козюмни къайта- 
рып бермеге къадирдир!» деди. 

Сабах олгъанда, Аллаһ Таалянынъ, Зиннире Хатуннынъ козьлери- 
НИ къайтарып бергенини корьдилер. (Ибн-и Хишам, I, 340-341; Ибн-и Әсир, эль- 
Кямиль, II, 69; Усдуль-гъабе, VII, 123) 

Мусульманларнынъ даа ниджелери бойле сыкъынты ве къыйынчы- 
лыкъ ичинде эдилер. Амр бии Фухейре, Эбу Фукейхе, Микъдад бии Амр, 
Умму Убейс, Нехдие Хатун ве къызы, Любейне Хатун киби Пейгъамбер 
-салляллаху алейхи ве селлем- Эфендимизнинъ гузель асхабы, акъыл- 
гъа кельмейджек ишкенджелер чектилер. Мушриклер оларны, урбасыз 

147 Сухейб бин Синан -радиаллаһу анһ-, Сухейби Румий деп нам къазангъандыр. Кучюк 
яшта, башта Румларгъа сонърада Арапларгъа әсир тюшти. Меккеде Ибн-и Джеданынъ 
досту оларакъ булунгъанда Аммар бин Ясир -радиаллаху анх-тан Исламны огренип 
аман мусульман олды. Бутюн мал барлыгъыны мушриклерге берип бинъ бир захмет- 
нен Мединеге хиджрет эттң. Акъкъында: 

ДИ ^ ДИ Л а к'чЧ1 Су Суз 

«Инсанлардан ойлеси бар ки, Аллаһнынъ ризасыны алмакъ ичюн, озюни ве ма- 
лыны феда этер. Аллаһ да къулларына шефкъатлыдыр». (эль-Бакъара, 207) 

Аллаһ Расули -салляллаху алейхи ве селлем- оны корьгенде: 

« Эбу Яхъя! Чокъ къазанчлы ве берекетли бир алыш-вериш яптынъ!»- буюрды. (Ха¬ 
ким, III, 450-452). Окъ атмада буюк бир уста олгъан Сухейб -радиаллаһу анһ-, Азрети 
Пейгъамбернен берабер бутюн дженклерге къатылды. Орта бойлу, къырмызы тенли, 
чокъ джумерт бир инсан эди. Бутюн омюрини Ислам ёлунда буюк федакярлыкъларнен 
кечирген Сухейби Румий -радиаллаһу анһ-, хиджретнинъ 38 йылында 73 яшында ол¬ 
гъанда вефат этти ве Мединедеки Баки къабристанына дефн этильди. 

- 

оларакъ аякъларындан зынджырнен багълап сюйреклеп, сыджакънынъ 
энъ шиддетли олгъаны саатларда чёльге чыкъарып, узерине буюк къая 
парчаларыны къойып, шуурларыны гъайып этип не сёйледиклерини 
билемез ала кельгене къадар ишкендженинъ эр тюрлюсини япа эдилер. 
Богъазларыны сыкъа эдилер ве ольдюклерини тюшюнгене къадар бы- 
ракъмаз эдилер. (Ибн-и Мадже, Мукъаддиме, 11; Ахмед, I, 404) 

Бу вазиетте, башта Азрети Пейгъамбер -салляллаху алейхи ве сел- 
лем- олмакъ узере бутюн муминлер кедерлене эдилер. Анджакъ о анда 
эллеринден бир шей кельмей эди 148 . Ялынъыз алы вакъты еринде олгъан 
иман абидеси Азрети Эбу Бекир -радиаллаху анх-, ичлеринде Азрети 
Билялнынъ де булунгъаны еди мусульман къулны саиплеринден сатын 
алып азат эдерек, оларнынъ аджымасыз ишкенджелерден къуртарды. 

Мушриклернинъ ишкенджелери куньден куньге арта, зайыф ве ким- 
сесиз муминлерден сонъра Аллаһ Русулы ве янында булунгъан Эбу Бекир, 
Зубейр бии Аввам, Азрети Осман, Мусаб бии Умейр киби барлыкълы ин- 
санлар да эзиет ве ишкенджелерден насиплерини ала эдилер. 

Мушриклер, Меккенинъ аякъ такъымы ве ашагъыларны къышкъыр- 
тып Пейгъамбер -салляллаху алейхи ве селлем- Эфендимизге салдырма 
эте эдилер. Онъа шаирлик, сиирбазлыкъ ве делилик... киби, ич кимсе- 
нинъ инанмайджагъы ялан ве ифтираларнен эзиет эте эдилер. (Ибн-и 
Хишам, I, 309-310) 

Абдуллах бии Амр -радиаллаху анх-нынъ озь козюнен корюп анъ- 
латкъанына коре, бир кунь Расули Экрем -салляллаху алейхи ве селлем- 
Кябенинъ Хиджр къысымында намаз къылгъанда Укбе бии Эби Муайт 
кельди, Варлыкъ Нурыны богъмакъ ичюн урбасыны бойнуна сарып шид- 
детле чекмеге башлады. Азрети Эбу Бекир етишип омузындан тутып оны 
узакълаштырды ве: 

148 Мехмет Акиф, Пейгъамбер Эфендимиз мусульманларгъа эзиет берильмесинден буюк 
бир кедер дуйгъаныны ифаде этип шойле дер: 

Ич сыкьылмайсынъызмы Азрети Пейгъамберден 
Ки узакътаки бир муминни ынджытса тикен 
Къальби пакинде дуюр экен о мусибеттен аджджы 
Сизден эльбетте олур Рух-у Неби даваджи. 

Бу себептен бир муминни эр анги бир шекильде джан агъыртмакънынъ Расулулла- 
һкъа аджджы бергенини тюшюнип арекет этмели, акъсызлыкъ япмакъ, ошек айтмакъ, 
къальп къырмакъ киби эр тюрлю къырыджы давраныштан узакъ турмалыдыр. 


Ж 














ПЕЙГЪАМБЕРЛИКНИНЪ ДЁРДЮНДЖИ СЕНЕСИ 


«-Раббинъизден апачыкъ делиллернен кельген бир кишини «Раббим 
Аллаһ» дегени ичюн ольдюреджексинъизми?» деди. (Бухари, Тефсир, 40) 

Кене бойле бир адисени Ибн-и Месуд -радиаллаху анх- шойле анъ- 
латыр: 

«Бир кунь Расулюллах -салляллаху алейхи ве селлем- Кябеде намаз 
къыла эди. Эбу Джехиль ве аркъадашлары да о ерде эдилер. Бир кунь огю- 
не бир деве союлгъан эди. Эбу Джехиль аркъадашларына: 

«-Фаланджа къорантанынъ сойгъаны девенинъ ишкембесини ким 
кетирип, седждеге баргъаны вакъыт Мухамеднинъ омузларына къояр?» 
деди. 

Анда олгъанларнынъ энъ бахытсызы сычрап турды ве ишкембени 
алып Аллаһ Расули седждеге къапангъанынен, онынъ эки омузы ара¬ 
сына къойды. Бунъа эписи кульдилер, атта кейфлеринден бирбирлери- 
нинъ устюне эгильмеге башладылар. Мен узакъча бир ерде аякъта турый 
оларгъа бакъа эдим. Әгер де мени къорчалайджакъ бир кимсе олса эди, о 
ишкембени аман аркъасындан алып атар эдим. Расулюллах -салляллаху 
алейхи ве селлем- седждеде эди, башыны котерип оламай эди. Бу арада 
бир кимсе барып Азрети Фатмагъа хабер берди. О, даа уфакъ бир къыз- 
чыкъ эди. Келип ишкембени мухтерем бабасынынъ аркъасындан ерге 
атты. Сонъра оларгъа айланып агъыр сёзлер сёйледи. Мушриклер, Фатма 
-радиаллаху анха-гъа бир шей джевап бермедилер. Варлыкъ нуры нама- 
зыны тамамлагъандже сесини юксельтти: 

«-Аллаһым, Кьурейшни Санъа авале этем!» деди ве буны учь кере 
текрарлады. 

Мушриклер, Расули Экрем эфендимизнинъ дуасыны эшиткенле- 
ринен кульмеге токътадылар. Онынъ дуасындан къоркъугъа тюштилер. 
(Чюнки олар, Варлыкъ Нурынынъ дуаларынынъ айны суретте керчеклеш- 
кенлерини пек чокъ кере теджрибе эткен эдилер). Сонъра Аллаһ Расули: 

«-Эй Аллаһым, Эбу Джехильни, Утбени, Шейбени, Велидни, Умейе 
бин Халефни, Утбе бин Эби Муайтны Санъа авале этем!» деп адларыны 
сайды. 


Мухаммедни хакъ иле джиберген Аллаһкъа емин этерим ки, 
Расулюллахнынъ анъгъаны бу адамларнынъ эписини, Бедир куню ерде 
серилип яткъанларыны корьдим. Даа сонъра исе Бедир къуюсына сюй- 

рекленип атьшдылар» (Бухари, Салят, 109; Джихад, 98; Джизье, 21; Муслим, Джихад, 
107) 

Бутюн буларгъа ве дигер залымджа тавырларгъа рагъмен Аллаһ 
Расули -салляллаху алейхи ве селлем-, тевхид давасында мушриклернен 
ич бир шекиль ве суретте узлашувгъа янашмады; дининден тавиз берме- 
ди. Эм де асхабы кирамдан сорай эдилер: 

«-Ичинъизден ким барып Кябеде мушриклерге Къуран окъур?» 

Бу теклифке джан гонъюльден «Мен, эй Расулаллаһ» деген Абдуллах 
бии Месуд, Кябеде мушриклерге Къуран окъугъан ве бу себептен о част- 
сыз залымлар тарафындан пек котекленген эди. 

Аркъадашлары: 

«-Затен биз сенинъ бу алгъа огъраманъдан къоркъкъан эдик!» деди- 

лер. 

О: 

«-Шу анда меним назарымда олардан даа зайыф вазиетте олгъан ич 
кимсе ёкътыр! Истерсенъиз мен ярын да кетер, оларгъа текрар Къуран 
динълетебилирим!» деди. 

Аркъадашлары: 

«-Ёкъ! Оларгъа бегенмедиклери шейни динълеттин. Санъа бу къада- 
ры етер!» дедилер. (Ибн-и Хишам, 1, 336-337) 

Эбу Джехиль, не заман зенгин ве кучлю бир кимсенинъ мусульман 
олгъаныны эшитсе аман барып онъа акъарет этер: 

«-Сен бабанынъ динини ташладынъ я! Албуки, о сенден даа хайыр- 
лы эди. Демек сен онынъ фикрини ич саймадынъ, шерефини тюшюрдинъ, 
ойле ми? Ант олсын ки биз де сенинъ корюшине къыймет бермейджек- 
миз ве онынъ янълышлыгъыны ортагъа къояджакъмыз. Итибарынъны 
ёкъ этеджекмиз!» деп техдитлерде булуныр эди. 

Әгер мусульман олгъан киши, тиджаретнен огърашкъан бириси исе 
онъа: 


«-Валлахи, сенинъ тиджаретини кесаткъа огъратаджакъмыз, серве- 
тинъи батыраджакъмыз!» дер эди. Мусульман олгъан зайыф ве факъыр 

бир кимсе исе оны котеклер эди, алдатыджы сёзлернен алдатмагъа ве 
Ислямдан саптырмагъа тырыша эди. 

Бир дефасында Ибн-и Аббас -радиаллаху анх-къа: 

«-Расулюллах -салляллаху алейхи ве селлем- ве асхабы мушриклер- 
ден, динълерини быракъаджакъ къадар ишкендже корер эдилер ми?» деп 
суаль берильген эди. 

«-Эбет, Валлахи мушриклер якъаладыкълары бир кимсени о къадар 
котеклер, ач ве сувсыз быракъаракъ ишкендже этер эдилер ки, таякънынъ 
шиддетинден отурамаз алгъа келир, онъа истедиклери эр шейни сёйлетир 
эдилер. Онъа: 

«-Аллаһтан башкъа, Лат ве Узза да иляхмы?» деп сорарлар, о да: 

«-Эбет!» дерди. 

Хатта янларындан гечмекте олгъан Джуаль къуртына косьтерип: 

«-Шу Джуаль да, Аллаһтан башкъа иляхмы?» деп сорарлар, о да 
япылгъан агъыр ишкенджеден къуртулмакъ ичюн: 

«Эбет!» дер эди. 

Айылып эси башына кельгенде исе, тевхидке къайтыр эди.» деди. 
(Ибн-и Хишам, I, 339-343; Ибн-и Сад, III, 233; Ибн-и Кесир, эль -Бидае, III, 108) 

Бутюн бу зулым нумайышлары -накъиль эттиклеримиз ве накъиль 
этип оламагъанларымызнен бирликте- эйидже тюшюнип «Ислям» ний- 
метининъ бинълердже инсанынъ нидже эзиетлерге къатланмасы саесин- 
де бизге къадар келип еткенини ве асла тавиз берильмегенини анълама- 
лы, онынъ къыйметини такъдир этмелимиз. 

Аллаһ Тааля тилеген олса Ислямнынъ инкишаф этип яйылмасыны 
къолайлаштырыр ве мусульманларгъа ич бир мешакъкъат чектирмеге 
билирди. Лякин о заман бу ёлгъа башыны адагъанларнынъ самимилиги 
ортагъа чыкъмаз, сабит олмаз эди. Эльбетте о вакъыт, мумин иле муна- 
фыкъ, садыкъ иле яланджы бирбиринден фаркъ этильмез эди. Нитеким 
Аллаһ Тааля: 


, й й/'' о , / >Од ^ ^ / -* э ^ * оЛ 0 ' л & 

«Әлиф. Лям. Мим. Инсанлар, имтиандан кечирильмеден, тек 
«Иман эттик» деп айтмаларынен быракъыладжакъларыны мы зан- 
нетилер? Ант олсын ки Биз олардан эвелькилерни де имтиан эттик, 
эльбетте Аллаһ, садыкъ олгъанларны да яланджы олгъанларны да 
ортагъа чыкъараджакътыр.» (Анкебут, 1-3) 



«Ёкъеа Аллаһ ичинъизден джихад эткенлерни ве сабыр эткен- 
лерни ортагъа чыкъармадан дженнетке кетеджегинъизни ми зан эт- 
ТИНЪИЗ?» (Али Имран, 142) 



«Ёкъеа сиз, озюнъизден огюне келип кечкенлернинъ алы (огъ- 
радыкълары къыйынчлыкълар) башынъызгъа кельмеден дженнетке 
киреджегинъизни ми зан эттинъиз? Оларгъа ойле ёкъсуллыкълар, 
ойле сыкъынтылар токъунды ве ойле сарсылдылар ки, атта пейгъ- 
амбер ве бераберинде иман эткенлер: «Аллаһнынъ ярдымы не за¬ 
ман?» деп айта эдилер. Бакъ иште! Керчектен Аллаһнынъ ярдымы 
якъындыр.» (Бакъара, 214) 

Бу бир суннетуллахтыр. Бутюн пейгъамберлер ве садыкъ къуллар 
эп зорлукъ чеккен, къыйынчлыкъларгъа огърагъан, атта бир къысмы да 
шехид этильгендир. Бу себептен бир мусульманнынъ, къыйынчлыкъ ве 
зорлыкъларнен къаршылашкъанда умютсизликке къапылмасы догъру 
дегильдир. Бильакис муминлер, Аллаһнынъ эмирини керчеклештирме 
хусусында зарар ве мусибетлерге не къадар чокъ къатлансалар, заферге о 
къадар чабукъ эриширлер. 

Мусульманларгъа Сабыр ве Себат Телькини 

Аллаһ Расули -салляллаху алейхи ве селлем- де бир бешер эди. 
Заман заман кендисине япылгъан агъыр давранышлар, онынъ джаныны 
агъырта, хидаети ичюн бутюн кучюнен огърашкъаны инсанларнынъ чир- 
кин тавырлары, гонъюлини агъырта эди. Базан ойле къыйын аньлар яшай 
эди ки, мутлакъкъа бир теселлиге ихтияджы ола эди. 

Онынъ теселлиси Раббинден келе эди. Аллаһ Тааля, демек мумкюн 
ки, Расулюнинъ махзун олмасыны истемей, оны аети керимелернен де- 
стеклей эди: 



«(Эй Расулим!) Онынъ Санъа къаршы джумертлиги ве ярдымы 
буюктыр.» (эль-Исра, 87) 



«Ким де инкяр этсе, артыкъ онынъ инкяры сенинъ джанынъ- 
ны агъыртмасын. Оларнынъ къайтышы бизгедир. Иште о заман яп- 
къанларыны озьлерине хабер берирмиз. Аллаһ юреклерде олгъаны- 
ны шубесиз пек яхшы билир. Оларны аз бир вакъыт файдаланды- 
рЬфМЫЗ, СОНЪра да агъыр бир азапкъа СурЮКЛерМИЗ!» (Локман, 23-24) 



«(Хабибим!) Оларнынъ еебебинден кедерленме, къураяткъан ту- 
закъларындан толайы, еыкъынты дуйма!» (Немль, 70) 

Аллаһ сабырны тевсие эте эди: 

«(Расулим!) Оларнынъ дегенлерине сабыр эт. Кунешнинъ до- 
гъувындан эвель де, батышындан эвель де, Раббинъни хамд иле тес- 
бих ЭТ.» (Къаф, 39) 

Бу аети керимелернен къарарлылыгъы ве шевкъи къуветлендириль- 
ген Аллаһ Расули -салляллаху алейхи ве селлем- де асхабынынъ аджыла- 
рыны диндире, оларнынъ гонъюль яраларыны сара эди. 

Хаббаб -радиаллаху анх- дер ки: 

Бир кунь Аллаһ Расули Кябенинъ кольгесинде отургъанда, янына 
барып мушриклерден корьгенлеримиз ишкенджелерни шикает шеклинде 
икяе эттик. 

О да бизге шойле буюрды: 

«-Сизден эвельки несиллер арасында, якьаланып бир чукьургъа къо- 
юлгъан, сонъра пычкъынен баштан ашагьы экиге болюнген ве демир та- 
ракъларнен этлери сыдырылгъан ве кене де динлеринден дёнмеген муминлер 
олгъандыр. Аллаһкъа ант олсун ки, Аллаһ Тааля бу динни тамамлайджакъ, 
хаким къыладжакътыр. О дередже ки, бир киши, Аллаһтан ве къойларына 
къашкъырнынъ уджум этмесинден гъайры бир къоркъу дуймаздан, Санадан 
Хадрамевтке барып келеджектир. Факъат сиз сабырсызланасынъыз!..» 
(Бухари, Менакибуль-Энсар, 29) 

Бундан сонъра Аллаһ Расули -салляллаху алейхи ве селлем-, шу 
аети керимени окъуды: 


ЛУ1 ^ <У-, \1Х> 

1у1 оЬл- ^ \у5\ 

Адр Ь* ^ аЛЗ I Адр 



«Инкярджыларнынъ (ферах ичинде) дияр-дияр долашувы сакъ- 
ын сени алдатмасын! Азачыкъ бир менфааттыр о. Сонъра олар¬ 
нынъ бараджакъ ерлери джеэннемдир. О не фена барыладжакъ 
ердир! Факъат Раббилерине къаршы кельмектен сакъынгъанлар 
ичюн Аллаһ тарафындан бир икрам оларакъ тюблеринден озенлер 
акъкъан, эбедий оларакъ къаладжакъ дженнетлери бардыр. Эйи ин- 

санлар ичюн Аллаһ къатындаки (ниметлер) даа хайырлыдыр.» (Али 
Имран, 196-198) 

Мушриклернинъ эзиет ве ишкенджелери девам этип къыйнамалар 
арткъанынен, бу манадаки аети керимелернен Аллаһ Тааля муминлер- 
нинъ гонъюллерини пишкинликке эриштире эди. Бир тарафтан, аджылар 
ве зорлукълар къулларны Раббилерине якълаштыргъан себеплер ола эди, 
дигер тарафтан муминлернинъ Аллаһкъа тевеккуль ве теслимиетлерини 
де ольчеген иляхий бир теразе вазифесини коре эди. Бойле заманларда 
мусульмангъа тюшкен энъ гузель давранышны Къурани Керим шойле 
теспит эте: 



«Раббининъ укмюне сабыр эт!» (Аллаһнынъ укмю кельгендже бе- 
клемесини биль! Бу укмю беклер икен де сакъын) олардан ич бир нан- 
кёрге я да гуняхкяргъа бойсунма! Саба-акъшам Раббининъ исмини 
анъ! Гедженинъ бир къысмында Онъа седжде эт; гедженинъ узун бир 
болюминде де Оны тесбих эт!» (Инсан, 24-26) 

Бу эмирлерге риает эткен муминнинъ гонълю итминана эришедже- 
гинден, онынъ, артыкъ къыйнамаларнынъ ве сабырнынъ аджыларына ко- 
кюсини керип оладжакъ бир къуветке саип оладжагъы муакъкъакътыр. 
Хусусан гедже къьшынгъан техеджуд намазы, къулны Аллаһа якълашты- 
раракъ рухкъа ойле февкъульаде бир къувет ве къудрет къазандыра ки, 
артыкъ онынъ гонълю иман иле къуветлене эди. Нитеким, Аллаһ шойле 
бу юрмакътадыр: 



«Шубесиз гедже турышы эм даа тесирли, эм де сёз бакъымындан 
даа сагъламдыр.» (эль-Музземмиль, 6) 

Техеджуд эмири, догърудан догъру Азрети Пейгъамбер -салляллаху 
алейхи ве селлем-ге махсус исе де, умметине де -такъатлары нисбетинде- 
арзуларына авале этильген бир теклиф маиетиндедир. Нитеким фарз иба- 

детлернинъ тышында олып руханий теракъкъиге себеп олмасы бакъы- 
мындан такъва эхлине тевсие буюрылгъан ибадетлер бу джумледендир. 

Муминлерге эр джиэттен саадет ёлларыны бахшыш эткен Аллаһ, 
Расулине айрыджа шойле буюргъандыр: 



«Эй Расулим!» Де ки: Хакъ кельди, батыл йыкъылып кетти. 
Затен батыл йыкъылмагъа махкюмдир!» (эль-Исра, 81) 

Анджакъ хакъны юджельтмек иле вазифели олгъанлар, бу хусуста 
эллеринден кельгенини япмакъ меджбурлар. Чюнки инсан, имтиан макъ- 
садынен юз юзге келеджеги нидже нидже зорлукълар ичинде яратылгьан- 
дыр. Бунынъ ичюн о, курешмегендже ич бир вакъыт арзу эткени нетиджеге 
эришемез! Нитеким Аллаһ, бу акъикъатнынъ пейгъамберлер ичюн биле 
кечерли олгъаныны аети керимеде шойле беян буюра: 



«Ниает, пейгъамберлер умютлерини кесип де, озьлерининъ 
ялангъа чыкъарылгъанларыны зан эткен вакъытларында, оларгъа 
ярдымымыз келир ве истеген кимсемиз къуртулышкъа ириштири- 
лир. (Факъат) сучлылар топлулыгъындан азабымыз асла керн чеви- 
рильмез». (Юсуф, 110) 

Бу аетлерни эшиткен муминлернинъ гонъюллери, не къадар раат- 
лыкъкъа къавуша ве гъайретлери зияделеше исе, мушриклернинъ кин ве 
нефретлери де о къадар арта эди. Аллаһ Расули -салляллаху алейхи ве 
селлем-ге япкъанлары эзиетлерден ваз гечмек бир тарафкъа, эр кунь янъы 
къыйнама ве ишкендже усуллары тапып чыкъара эдилер. 

Бу иш о къадаргъа барды ки, артыкъ вахийнинъ къайнагъыны къу- 
рутмакъ ичюн алчакъча бир тюшюнджени биле акъылларына кетирди- 


Ф лер. 

Бу вазиетте Варлыкъ Нуры, сабырнынъ зирвесинде Аллаһкъа, Онынъ 
инает ве муафазасына сыгъына эди. Факъат иляхий ваде даа керчеклеш- 
мей эди. Сыкъынтылар битмей ве ниаетке иришмей эди. 

Расулюнинъ ичинде булунгъаны аджы ве кедер толу алларгъа енъ- 
ильмемесини истеген Рабби, оны тенбиеледи: 



«О алда, сакъын санма ки Аллаһ пейгъамберлерине берген сё- 
зюнден вазгечеджек! Чюнки, Аллаһ мутлакъ усьтюндир, кимсенинъ 
япкъаныны янына быракъмаз.» (Ибрахим, 47) 



«О алда (Расулим), пейгъамберлерден азим саиби олгъанлар- 
нынъ сабыр эткени киби, сен де сабыр эт. Олар акъкъында аджеле 
этме, олар ваде этильген азапларны корьген куньлери, санки дю- 
ньяда садедже куньдюзнинъ бир сааты къадар къалгъанларыны 
зан этерлер. Бу, бир теблигъдир. Елдан чыкъкъан топлулыкълардан 
башКЪаСЫ ЭЛЯК ЭТНЛИрмИ ИЧ!» (Ахкъаф, 35) 

Хабешистан Хиджрети 

Расули Экрем -салляллаху алейхи ве селлем- эфендимиз, 
Къурейшлилернинъ инсафсыз эзиетлери къаршысында мусульманларгъа 
хиджрет эмири берди. Чюнки олар, диний вазифелерини урь ве сербест 
бир суретте япамай эдилер. Айрыджа динни яйма вазифелери де бар эди. 

Асхабы Кирам, къайда хиджрет этип оладжакъларыны сорагъанла- 
рында Расули Экрем эфендимиз: 

«-Хабешистангъа! Чюнки анда, халкъына зулум этмеген бир укюм- 
дар бардыр. Эм де о ер бир догърулыкъ улькесидир. Аллаһ Тааля, ичинде 
булунгъан сыкъышпылардан бир къуртулыш ёлы лютюф эткенге къадар 
анда къалынъ!» буюрды. (Ибн-и Хишам, I, 343; Ибн-и Сад, I, 203-204) 

Бу ильк хиджрет, Мекке деврининъ 5. йылынынъ Реджеб айында 
япылды. Ильк къафиле он эки эркек иле беш къадындан мутешеккиль 
олып он еди киши эди. Ичлеринде Осман бии Аффан, апайы Азрети 
Рукъийе, Зубейр бии Аввам, Мусаб бии Умейр, Абдуррахман бии Авф, 
Эбу Селеме, Умму Селеме, Осман бии Мазун, Ибн-и Месуд -радиаллаху 
анхум- киби асхабнынъ огде кельгенлери де бар эди. 

Меккеден гизлидже чыкъкъан мухаджирлер 149 Шуайбе портына бар- 
гъанларында, Аллаһ Тааля лютфундан оларгъа эки тиджарет гемиси джи- 
берди. Мухаджирлер оларнен ярым алтынгъа анълашып Хабешистангъа 
кечтилер. Къурейшлилер, якъаламакъ ичюн мухаджирлернинъ пешине 
тюшкен олсалар биле мувафакъ оламадылар. Ялыгъа баргъанларында, 
гемилер чокътан денъизге чыкъкъан эдилер. (Ибн-и Сад, 1,204) 

Расулюллах -салляллаху алейхи ве селлем-, Хабешистангъа хиджрет 
эткен Азрети Осман ве къызы Рукъыйеден бир муддет хабер алып ола- 
мады. Фахры Кяинат Эфендимиз заман заман тышары чыкъар, о тараф- 


149 Мухаджир - хиджрет эткен киши. 

лардан кельгенлерден эвлятларынынъ хаберини сорар эди. Къурейштен 
бир къадын Хабеш диярындан кельди. Варлыкъ Нуры къызы ве киевини 
ондан да сорады. О да: 

«-Эй Эбу-ль Къасым мен оларны корьдим!» деди. 

Аллаһ Расули -салляллаху алейхи ве селлем-: 

«Насыл эдилер, яхшы эдилер ми?» деп сорады. 

Къадын: 

«-Осман, Рукъыйени бир аткъа миндирген алып кете эди, озю де ар- 
къасындан юрип кете эди.» деди. 

Бунынъ узерине Фахры Кяинат Эфендимиз: 

«Аллаһ яр ве ярдымджылары олсун! Шубесиз Осман бин Аффан, 
Лут -алейхисселямдан,- сонъра къорантасынен берабер Аллаһ ичюн хид- 
жрет эткен илък инсан олды.» буюрды. (Али эль-Муттакъи, XIII, 63/36259) 

Ильк мухаджирлер Хабешистанда учь ай къалып олдылар. Чюнки 
мусульманлар арасында, мушриклернинъ де артыкъ иман эткенлерине 
даир бир хабер яйылды. Бунынъ узерине хиджрет къафилеси къайтты. 
Отуз учь эркек, алты къадындан мейдангъа кельген отуз докъуз киши- 
лик бир къафиле нубювветнинъ бешинджи йылында Шевваль айында 
Меккеге якълашкъанларында мушриклернинъ мусульман олгъанлары 
акъкъындаки хабернинъ темельсиз олгъаныны огрендилер. Хабеш ульке- 
сине гери къайтмакъ оларгъа чокъ агъыр кельди. Къорчалавсыз оларакъ 
Меккеге кирмектен де къоркътылар. Анджакъ мушрик олгъан акъраба ве 
достларынынъ къорчалувынен я да гизлидже Меккеге кирип олдылар. 
(Ибни Хишам, II, 3-8; Ибни Сад, I, 206; Хейсеми, VI, 33) 


Гъараник Меселеси 

Аллаһ Расули -салляллаху алейхи ве селлем-, янъы энген «Неджм 
(йылдыз) Суреси»ни Харем-и Шерифте о ерде олгъанларгъа юксек 
сеснен окъуды. Суренинъ сонъунда седжде аети кельгенинен, Азрети 
Пейгъамбер -салляллаху алейхи ве селлем-, Аллаһкъа седждеге къапан- 
ды. Онынънен берабер олгъан мусульман-мушрик, инс-джин эр кес сед¬ 
ждеге бардылар. (Бухари, Тефсир, 53/4) 

Анджакъ мушриклер, суренинъ ичинде кечкен путларынынъ исим- 
леринден толайы Аллаһкъа дегиль, кенди путларына седжде эте эдилер. 

Иште сонърадан уйдурылгъан ве «Гъараник меселеси» деп ортагъа 
чыкъарылгъан резиль иддиагъа темель япылмагъа истенильген адисе 
бундан ибареттир. 


Меккели мушриклернинъ Ислям динине киргени акъкъындаки ха¬ 
бернинъ себеби, мусульманларнен мушриклерге ант олгъан айры айры 
эки седжденинъ айны вакъытта япылмасыдыр. 



Ишнинъ темели садедже бундан ибарет олмасына рагъмен сонъра- 
лары «Гъараник Меселеси» денильген бир ифтира ортагъа атылгъандыр. 















ПЕЙГЪАМБЕРЛИКНИНЪ БЕШИНДЖИ СЕНЕСИ ахттл. 


Санки шейтан, аетлернинъ арасына «путларнынъ шефаатининъ умют 
этиледжеги» манасында бир фысылты иляве этти, мушриклер де бунъа 
мемнюн олып седждеге баргъанлар. Факъат янълышлыкъ сонърадан анъ- 
лашылгъандыр!.. 

Бу адисени садедже, Ислям душманлыгъы кутькен базы шаркъыят- 
чылар киби бир такъым кимселер акъикъат зан эткендирлер. Ойса энъ 
буюк тефсир, хадис, сийер ве Ислям тарихи алимлери эм ривает тара- 
фындан, эм де иддианынъ Ислям акъидесинен мунасебети тарафындан 
бу уйдурылгъан адисени теткъикъ ве кесин бир шекильде яланлагъан- 
лардыр. 

Биринджиден, Аллаһ Расули -салляллаху алейхи ве селлем- иляхий 
вахийни инсанларгъа теблигъ этме вазифесинде гъафлеттен, янъылмадан 
муафаза этильгендир. Шейтаннынъ пейгъамберлернинъ рисалет вазифе- 
лерине киришмеси асла мумкюн дегильдир. Аллаһ Тааля шейтаннынъ, 
мумин къуллар узеринде биле бир кучьюнинъ олмагъаныны бильдиргени 
такъдирде (Хиджр, 42), шейтаннынъ Варлыкъ Нурынынъ теблигъине ки¬ 
ришмеси тюшюнильмез. 

Пейгъамбер Эфендимиз рисалетинде эр тюрлю унутма, гъафлет, гу- 
нях ве хатадан узакъ олгъаны киби, онынъ кетиргени Къурани Керим де 
иляхий муафаза астындадыр. Аети керимелерде буюрылыр: 



Ай!? 1 ^у> "У ^ <0 А; V 


«Онъа (Къурани Керимге) не огюнден, не де артындан батыл 
якълашмаз. О, бутюн кяинатнынъ макътагъаны бир икмет саиби та¬ 
рафындан парча-парча эндирильгендир.» (Фуссилет, 42) 




«Ич шубе ёкъ ки, Къуранны Биз эндирдик, эльбетте оны кене де 
биз корчалайджакъмыз.» (Хиджр, 9) 

- 

Гъараник иддиасы кечкен ривает сенед тарафындан мердут 150 тыр. Бу 
хусус иле алякъалы оларакъ Ибн-и Хузейме: 

«Гъараник адисеси, зындыкъларнынъ яланларындандыр» дегендир 
(Исмаил Джеррахогълу, ДИА, «Гъараник» мад. , XIII, 363) 

Сахих хадислерни ривает эткен ич бир китапнынъ буны накъиль 
этмемеси, ич бир ишанчлы равининъ буны сахих 151 ве муттасыл 152 бир 
сенетнен ривает этмемеси, чюрюклигини косьтермеге етерлидир. (Къады 
Ияд, II, 132) 

Гъараник иддиасы акълен де мумкюн дегильдир. Чюнки Гъараникте 
бир ширк иддиасы бардыр. Албуки Ислям дини ильк айдан итибарен 
келимеи тевхидни теблигъ эткендир. Ислямнынъ темель ташы олгъан 
тевхид инанджынынъ къаршысында бу киби иддиаларнынъ акъылгъа 
сыгъаджакъ ич бир тарафы ёкътыр. Мевзу бахс этильген Неджм суресин- 
де баштан сонъуна къадар ширк ве Аллаһкъа ортакъ къошулув тенкъид 
этильмектедир, путларнынъ къуры исимлерден ибарет олгъаны, муш- 
риклернинъ сырф зан ве авеслерине уйгъанлары бильдирильмектедир. 
Бойле бир суре ичинде мушриклернинъ бегенип седжде этеджеклери бир 
сёзнинъ къарыштырылмасы мумкюн дегильдир. 

Бу бевтангъа энъ гузель джеваб биззат бу суренинъ башында бериль- 
мектедир: 




«Аркъадашынъыз (Мухаммед) сапмады ве батылгъа инанмады; 
о арзусына коре де лаф этмез. О (бильдиргенлери) вахий этильгенден 
башкъа шей дегиль.» (эн-Неджм, 2-4) 

Ислям алимлери тарафындан, бу меселенинъ, мусульманларгъа 
къаршы кинли бир душманлыкънынъ эсери оларакъ ортагъа чыкъар- 
тылгъаны, пек чокъ джеэттен исбат этильгендир. Он учь сенелик Мекке 
деври, ширкни ёкъ этмек ве юреклердеки инанчны пекиштирмекнен кеч- 

150 Мердут - ред этильген. 

151 Сахих - догъру. 

152 Муттасыл - кесиксиз, аралыкъсыз, бирлешкен. 

- 

кендир. Чюнки тевхид инанджы, юректе Аллаһтан башкъа эр анги бир 
варлыкънынъ ортакълыгъыны къабул этмез. 

Экинджи Хабешистан Хиджрети 

Меккели мушриклер, кельген мухаджирлернинъ Хабешистанда 
яхшы къабул этильгенлерини эшиткенлеринен, буюк бир эндише дуйды- 
лар ве япкъанлары ишкенджелерни даа да артырдылар. 

Велид б. Мугъиренинъ имаесинде раат бир аят кечирген Осман бии 
Мазун -радиаллаху анх-, Расулюллах -салляллаху алейхи ве селлем- ве 
асхабынынъ къыйнамаларгъа огърагъанларыны, базыларынынъ атешнен 
куйдюрилип, къамчынен урылгъаныны корьгенинен тюшюнджеге дал- 
ды: 

«Валлахи, аркъадашларымнынъ ве Пейгъамбер къорантасынынъ 
Аллаһ ёлунда огърагъанлары чешит тюрлю ишкенджелерге меним огъ- 
рамайышым, бир мушрикнинъ къорчалувында аманлыкъ ичерисинде 
яшайышым, буюк бир нукъсанлыкътыр! Аллаһнынъ къорчалувы даа ше- 
рефли ве даа эминлидир!» деп Велиднинъ янына кетти: 

«-Эй эмджемнинъ огълы! Сен мени имаеге алдынъ! Гузель суретте 
имае эттинъ ве сёзюнъни ерине кетирдинъ! Шимди сенинъ имаенъден 
чыкъып Расулюллах -салляллаху алейхи ве селлем-нинъ янына кетме- 
ге истейим. О ве асхабы меним ичюн энъ яхшы бир мисальдир. Мени 
Къурейшлилернинъ янына алып барып узеримдеки имаенъден вазгечке- 
НИНЪНИ бильдир!» деди. (Ибн-и Исхакъ, с. 158; Хейсеми, VI, 34) 

Ишкенджелернинъ даа да артмасы себебинен мусульманлар кене шу 
сене экинджи кере Хабешистангъа хиджрет этмеге меджбур олдылар. 
Бу сефер докъсан киши эдилер. Етмиш едиси эркек, он учю къадын эди. 
Башлары Азрети Алининъ буюк къардашы Джафери Тайяр 153 -радиалла¬ 
ху анх- эди. 

153 Джафер бин Эби Талиб —радиаллаху анх- Азрети Пейгъамбернинъ эмджесининъ 
огълудыр. Азрети Джафер, Расулулах -саллаллаһу алейхи ве селлем- даа Эркъамнынъ 
эвине кирип Исламны яймагъа башламадан эвель мусульман олгъан эди. Омюр аркъа- 
дашы Әсма бинт-и Умейс иле бирликте Экинджи Хабешистан хиджретинде иштирак 
этти. (Ибн-и Сад, IV, 34) 

Джафер бин Эбу Талиб ве аркъадашлары хиджретнинъ единджи йылында Хабеши- 
стандан Мединеге къайттылар. Бу сырада Варлыкъ Нуру хайбер гъазвесинде булуна 
эди. Хайбер гьаниметлеринден Хабешистандан кельгенлерге де пай берильди. (Буха- 
ри, Мегази, 38) 

***** АЗРЕТИ МУХАММЕД МУСТАФА Ц§? 


Лейля Хатун шойле тарифлер: 

«Мусульман олгъанымыз ичюн Омер бизге чокъ ачувланыр эди. 
Хабешистангъа хиджрет этмек ичюн ёлгъа чыкъмагъа азырлангьаны- 
мызда, мен девенинъ устюнде икен кельди ве: 

«-Къайда кетесинъ эй Умму Абдуллах?» деп суаль берди. 

«-Динимиз хусусында бизге эзиет эттинъиз, биз де ишкендже корь- 
мейджегимиз бир ерге кетемиз» дедим. 

«-Аллаһ сизнен берабер олсун!» деди. 

Акъайым Амир кельгенинен, Омер бии Хаттабнынъ бу йымшакъ 
арекетини онъа икяе эттим. 

О: 

«-Гъалиба сен онынъ мусульман оладжагъыны умют этесинъ. 
Валлахи Хаттабнынъ аты мусульман олур да о кене мусульман олмаз.» 
деди. 

Омерден о вакъыткъа къадар корюльген сертлик ве къатты юрекли- 
лик, мусульманлыгъындан о дередже умют кестирген эди.» (Хейсеми, VI, 
23-24) 

Фахр-ы Кяинат -салляллаху алейхи ве селлем- Эфендимизнинъ зев- 
джеси Азрети Умму Селеме -радиаллаху анха- дегендир ки: 

Биз Хабешистангъа аякъ баскъанымыз айдан итибарен, Неджашиден 
пек чокъ икрам ве ильтифат корьдик. Бизни даима къорчалады. Раатлыкъ 
ве аманлыкъ ичерисинде Аллаһу Таалягъа ибадет эттик. (Ахмед, 1,201-202) 

Хабешистан мухаджирлеринден Умму Хабибе -радиаллаху анха- ва- 
лидемиз о куньлерге аит анълаткъаны шу хатыра да мусульманларнынъ, 

Азрети Джафер, хиджретнинъ секизинджи йылында мейдангъа кельген Муте джен- 
кинде иштирак этти ве бу дженкте шехид олды. Ибн-и Омер дер ки: 

«Джафер -радиаллаху анх-ны шехидлер арасында къыдырдыкъ. Вуджудында докьсан- 
дан зияде мызракъ, окъ ве къылыч ярасы бар эди». (Бухари, Мегъази, 44) 

Азрети Джафернинъ эки къолу кесильген сонъ Расулюллах -саллаллаһу алейхи ве сел¬ 
лем-, онъа эки къанат бахшыш этильгенини хабер берип: 

«Джаферни дженнетте мелеклернен берабер учкъаныны корьдым»,- буюргъандыр. 
(Тирмизи, Менакъыб, 29/3763) Бундан сонъра Джаферге -радиаллаху анх- «Тайяр» 
лагъабы такъылгъандыр. 

ПЕЙГЪАМБЕРЛИКНИНЪ БЕШИНДЖИ СЕНЕСИ ахттл, - 

корьмегенлери алда Расулюллах -салляллаху алейхи ве селлем-ге не къа- 
дар терен бир севги дуйгъанларыны косьтермектедир: 

Неджашининъ Эбрехе адында бир джариеси бар эди. Расулюллах 
-салляллаху алейхи ве селлем- иле никяхым Хабешистанда къыйылып 
Мединеге кельме азырлыкъларым япылгъанда манъа: 

«-Сенден риджам, Расулюллах -салляллаху алейхи ве селлем-ге се- 
лямымы айтманъ ве динине киргенимни бильдирменъдир» деди. 

Эбрехе манъа чокъ лютюфкяр давранды, ёл азырлыгъымны япты. 
Яныма эр не вакъыт кирсе: 

«-Сакъын риджамны унутма! Аллаһ Расулине мутлакъа селямымны 
сёйле!» деп айта эди. 

Мединеге Расулюллахнынъ янына кельгенимнен Эбрехенинъ манъа 
япкъанларыны анълатып селямыны сёйледим. Аллаһ Расули тебессюм 
этти ве: 

«-Ве алейхасселям ве рахметуллахи ве берекятух» деп селямыны 
алды. (Ибн-и Сад, VIII, 98) 

ПЕЙГЪАМБЕРЛИКНИНЪ 
АЛТЫНДЖЫ СЕНЕСИ 


Къурейшнинъ Неджашиден Мухаджирлерни Кери 
Истемеси 

Биринджи Хабешистан хиджретине пек къулакъ асмагъан Къурейш 
мушриклери, мухаджирлерге япылгъан бу яхшы къаршыламадан хабер- 
дар олгъанынен теляшке къапылдылар. Ислямнынъ этрафкъа яйылмасы 
алында буны токътатып оламайджакъларыны тюшюне эдилер. Хабеш 
укюмдарындан мусульманларны кери истемек хусусында бир къараргъа 
келип, аман Абдуллах бин Рабиа ве Амр бин Асны чешитли эдиелернен 
елладылар. 

Эбу Талиб, Къурейшлилернинъ Неджашиге эльчи ве эдиелер джи- 
бергенлеринден хабердар олгъанынен, мухаджирлерни мушриклернинъ 
айнеджилигинден къорчаламагъа тешвикъ ичюн Неджашиге, оны макь- 
Тагъан бир ШНИр ЯЗЫП ДЖИберДИ. (Ибн-и Хишам, 1,356) 

Амр ве аркъадашы, Неджаши иле корюшмеден эвель, ярдымджыла- 
рына чешитли эдиелер берип оларны озь тарафларына чектилер. Мушрик 
эйет даа сонъра Неджашиге эдиелерини такъдим эттилер ве шойле деди- 
лер: 

«-Эй укюмдар! Бизден бир такъым акълы эрмеген яшлар сенинъ 
мемлекетинъе келип сыгъындылар. Олар аталарынынъ динини терк эт- 
кенлери киби сенинъ дининъе де кирмедилер. Олар янъы бир дин ортагъа 
чыкъардылар. Акърабалары оларны къайтарып кетирмемиз ичюн бизни 
санъа елладылар. Чюнки къавми, буларны эр кезден даа яхшы таныр ве 
къабаатларыны эр кезден даа яхшы билирлер.» 

Олар, Неджашининъ Джафер ве аркъадашларыны динълемесинден 
къоркъа эдилер. Истей эдилер ки, Неджаши муакеме этмейип мухаджир¬ 
лерни оларгъа теслим этсин. 

Укюмдарнынъ везирлери де: 

ПЕЙГЪАМБЕРЛИКНИНЪ АЛТЫНДЖЫ СЕНЕСИ ахтъл, - 

«-Эфендим! Бу адамлар догъру айталар. Къавимлери оларны даа 
яхшы билирлер. Сен оларны бу адамларгъа теслим эт ки мемлекетлерине 
алып кетсинлер!» дедилер. 

Неджаши ачувланды ве: 

«-Асла! Мен оларны динълемеден аман теслим этеджек дегилим! 
Мени башкъаларына терджих эдерек мемлекетиме сыгъынгъан бу дже- 
мааткъа яманлыкъ япаджакъ дегилим» деди ве хабер берип мухаджир- 
лерни янына чагъыртты. 

Неджаши кенди дин адамларыны да чагъырды. Олар, Неджашининъ 
чевресинде, китапларыны ачыкъ бир вазиетте отурдылар. 

Мухаджирлер кельгенинен Неджаши эр эки тарафны да, узурында 
юзь-юзьге кетирди. Тарихий бир эеджан яшанды. Мусульманларнынъ 
сёзджюси Азрети Джафер -радиаллаху анх- эди. 

Неджаши, мухаджирлернинъ башкъаны Джафери Тайяргъа чевриль- 
ди: 

«-Къурейшлилер эльчи джибердилер, Меккеге къайтманъызны ис- 
тейлер?» деди. 

Джафер укюмдаргъа: 

«-Эй укюмдар, соранъыз булардан! Къулмыз мы, бизлерни кери ис- 
тейлер?» деди. 

Неджаши Амр бин Аскъа бакъты. О да джеваплады: 

«-Ёкъ, эписи урьлер!» 

Къонушма шойле девам этти: 

«-Соранъыз булардан! Биз борчлу кимселермизми ёкъсам, бизлерни 
истейлер?» 

«-Ёкъ ич бирисининъ кимсеге борджу ёкъ!» 

«-Соранъыз булардан! Биз къатильмиз ми бизлерни къысас ичюн 
чагъыралар?» 

«-Ойле дегиль, бойле бир истегимиз де ёкъ!» 

«-О алда бизлерни не деп кери истейлер?» 

АЗРЕТИ МУХАММЕД МУСТАФА Щ 


О заман Амр шойле деди: 

«-Булар, деделеримизнинъ дининден айрылдылар. Иляхларымызгъа 
акъарет этелер. Яшларымызнынъ инанчларыны боздылар. 
Халкъымызнынъ арасына тефрикъа, болюджилик сокътулар. Бутюн 
Мекке халкъы экиге болюнди.» 

Неджаши: 

«-Сиз не меним диниме не де озь къавминъизнинъ динине кирмеге- 
нинъизге коре, сизинъ къабул эткенинъиз бу дин насыл бир диндир?» деп 
сорады. 

Джафери Тайяр сёзге башлады: 

«-Эй әмир! Биз джаиль бир къавим эдик. Таштан, агъачтан япылгъан 
путларгъа илях деп табына эдик. Ольген айванларнынъ этлерини ашар, 
къыз балаларымызны тири тири комер эдик. Къумар 154 ойнар, фаизджи- 
лик япар эдик. Зинаны ве бир апайнынъ биркъач акъайнен мунасебеттеки 
иффетсизликни хош корер эдик. Акърабаларымызгъа нисбетен вазифеле- 
римизни бильмез эдик. Къомшуларымызнынъ акъларыны танымаз эдик. 
Кучлюлер зайыфларны әзер; зенгинлер фукъаренинъ аркъасынен къаза- 
ныр эди. Арамызда акъ-укъукъ недир, билинмез эди. 

Аллаһ Тааля бизлерге мерхамет этти, бизим тюзельмемизни тиле- 
ди ве ичимизден бир пейгъамбер ёллады. О пейгъамбер, асалетли, сою 
ве къабилеси темиздир. Озюни эль-Эмин (ишанчлы) деп исимлендирген 
эдик. О бизлерни Аллаһнынъ бирлигине чагъырды. Онъа ибадет этмек- 
ни огретти. Деделеримизнинъ путларындан къуртарды. Бутюн ахлякъ- 
сызлыкълардан узакълаштырды. Къан тёкмекни, къумар ойнамакъны, 
ичкини, фаизни, яланджылыкъны, етимлернинъ малларына токъун- 
макъны ясакълады. Бизге эп эйиликлерни огретти. Догърулыкъны, сёз- 
де турмакъны, къомшу ве акърабагъа яхшы давранмакъны, къадынлар- 
нынъ шерефини, къыз балаларынынъ аятыны къуртармамызны әмир 
этти. Бизни вахшийликтен къуртарды. Меденийликке къавуштырды. Эйи 
бир инсан олмамызны теминледи. Онынъ ёлундан юремиз. Бу себептен 
Къурейшлилернинъ душманлыгъыны къазандыкъ. Чешитли ишкендже- 
лерге огърадыкъ. Факъат ишкенджелер даянылмаз алгъа кельгенинен, 

154 Къымар - къымар оюнлары, шанскъа багълы оюнлар. Меселя; казино оюнлары, кар¬ 
та, домино, нарды киби. 

ПЕЙГЪАМБЕРЛИКНИНЪ АЛТЫНДЖЫ СЕНЕСИ ахтъл, - 

динимизден де къайтмакъ истемегенимиз ичюн Пейгъамберимизден 
рухсет алып укюмдарлар арасында сизни сайладыкъ ве мемлекетинъизге 
кельдик. Юртынъызда зулумгъа огьрамайджагъымызны умют этип къор- 
чалувынъызгъа сыгъындыкъ!..» 

Джафер -радиаллаху анх-нынъ айткъанларыны дикъкъат иле динъ- 
леген Неджаши: 

«Аллаһ тарафындан Пейгъамберинъизге джиберильген вахийден эз- 
беринъде бир шей бар мы?» деп сорады. 

Джафер -радиаллаху анх-: 

«-Эльбетте» деди ве Мерьем суресининъ ильк аетлеринден, Яхъя ве 
Иса -алейхимусселям-нынъ догъумларынен алякъалы аетлерни окьугъа- 
нынен Неджаши ве адамлары тесирленип агъладылар. 

Неджаши деди ки: 

«-Аллаһкъа емин этерим ки, бу сёзлер Азрети Муса ве Азрети Исагъа 
энген вахийнинъ менбаындандыр.» деди ве Къурейш эльчилерине чеври- 
лип: 

«-Мен бу мухаджирлерни сизлерге теслим этип оламам!» деп те- 
клифлерини къабул этмеди. 

Эльчилер Неджашининъ янындан айрылгъанлары вакъыт, Амр: 

«-Аллаһа емин этерим ки Неджашиге, буларнынъ Иса бин 
Мерьемнинъ бир къул олгъанына инангъанларыны хабер береджем ве 
оларнынъ тамырларыны къурутаджам!» деди. 

Эртеси кунь, Неджашининъ узурына чыкъып: 

«-Эй укюмдар! Олар Иса бин Мерьем акъкъында пек агъыр бир сёз 
сёйлейлер! Истерсенъ янынъа чагъыр да, онынъ акъкъында нелер айт¬ 
къанларыны сора.» деди. 

Неджаши мусульманларны текрар янына чагъырды ве оларгъа: 

«-Мерьем огълу Иса акъкъында не тюшюнесинъиз, айтынъыз бакъ- 
айыкъ.» деди. 





Джафери Тайяр Азретлери: 













АЗРЕТИ МУХАММЕД МУСТАФА Щ 


«-Биз оны, Пейгъамберимизнинъ огреткени киби билемиз. Аллаһ 
Расули онынъ акъкъында шойле буюра: 

«Иса Аллаһнынъ къулы, Расули, Рухы ве эр шейни ташлап озюни 
Аллаһкъа адагъан Азрети Мерьемге бершьген Келимесидир.» дегенинен 
Неджаши ерден бир чоп аларакъ: 

«-Аллаһа емин этем ки Иса бии Мерьем де сенинъ айткьанларын- 
дан башкъа бир шей дегильдир! Сизнинъ айткъанларынъызнен, Азрети 
Исанынъ акъикъаты арасында, шу къадар бир фаркъ биле ёкътыр!» 
деди. 


Неджаши буны айткъанынен этрафындаки везирлери мырылдан- 
магъа башладылар. Неджаши оларгъа: 

«-Валлахи сиз мырылдасанъыз биле акъикъат будыр!» деди. 

Мухаджирлерге де: 

«-Барынъыз! Сизлер, меним мемлекетимде аманлыкътасынъыз! 
Сизге тиль узаткъан кимсе джезаландырыладжакъ. Дагъ къадар алтын 
берселер биле мен сизден бирине эзиет этмек истемем. Кетиргенлери 
эдиелерни де шу эки адамгъа къайтарып беринъ! Меним оларгъа ихти- 
яджым ёкъ! Әгер пейгъамбернинъ янында олса эдим онынъ аякъларына 
сув тёкер, онъа хызмет этер эдим!..» (Ибн-и Хишам, I, 356-361; Ахмед, I, 202-203, 
Хейсеми, VI, 25-27) 

Башкъа бир риваетте бильдирильгенине коре Неджаши шуларны да 
сёйлегендир: 

«Мен шехадет этем ки Мухаммед Аллаһнынъ Расулидир. О Азрети 
Исанынъ мужделегени заттыр. Әгер мен шу салтанатнынъ башында ол- 
маса эдим ве инсанларнынъ ишлерини устюме алгъан олмаса эдим онынъ 
аякъкъапларыны ташымакъ узьре янына кетер эдим.» (Эбу Давуд, Дженаиз, 
55-57/3205) 



Азрети Джафер -радиаллаху анх-, Неджашиге бергени джеваплар 
иле Ислям теблигъджилерине, къайда ве насыл лаф этмелери керек ол- 
гъаны хусусында гузель бир мисаль тешкиль этер. Бу усулгъа эр заман 
риает этмек керек. Къурани Керим окъумасы истенильген вакъыт, эр 
анги бир ерни дегиль де, о ал ве вазиетке уйгъун аетлерни, яни Мерьем 
суресининъ Азрети Иса иле алякъалы къысмыны окъуп джевап берме- 

си такъдирге шаяндыр. Айны шекильде мушриклернинъ, оларны керн 
къайтармакъ ичюн огге сюргенлери баханелерге акъыллы ве мантыкълы 
джеваплар берип, кендилерине кельген диннинъ акъ, укъукъ ве гузель ах- 
лякъны әмир эткенини сёйлемеси дикъкъат чекиджидир. 

Пейгъамбер эфендимизнинъ мухаджир къафилесине рейс оларакъ 
Джафер -радиаллаху анх-ны сайламасында да буюк икметлер бардыр. 
Аллаһ Расули -салляллаху алейхи ве селлем- бу арекетинен, идареджи 
оларакъ тайин этиледжек кимселернинъ, булунаджакълары ерге ве исти- 
датларына коре вазифе берильмеси керек олгъаныны бизлерге огрете. 

Экинджи Хабешистан иджретине иштирак эткен мухаджирлернинъ 
бир къысмы, Мединеге хиджреттен сонъра, бир къысмы да Худейбие 
анълашмасы эснасында къайттылар. Азрети Джафернинъ реислигинде 
олгъан къафиле исе Хайбер фетхинде 155 Мединеге кельдилер ве Расули 
Экрем -салляллаху алейхи ве селлем-ни къувандырдылар. 

Азрети Хамзанынъ Мусульман Олмасы 

Аллаһ Расули -салляллаху алейхи ве селлем-, мушриклерге Кябеде 
Къурани Керим окъумакъ ичюн садедже асхабыны ёлламаз эди. Заман 
заман озю де барып Аллаһнынъ аетлерини оларгъа окъур эди. Бойле бир 
кетишинде Эбу Джехиль, Азрети Пейгъамбер -салляллаху алейхи ве 
селлем-ге пек чокъ акъарет этти. Әтрафында топлангъан мушриклерге 
де кучь ве къуветини косьтермек истерджесине, даа да пек уджюм этмек 
узьре эди ки, бир къадын, чапып барып шу сырада авдан янъы къайткъан 
Азрети Хамзагъа хабер берди: 

«Эй йигитлер йигити! Торунынъа Кябеде акъарет этелер, къоркъам 
ки онъа эзиет этип бир феналыкъ япаджакълар!..» деди. 

Азрети Хамза аман Кябеге ашыкъып барды ве мельун Эбу Джехильге 
мани олды. Элиндеки яйнен о пис адамнынъ башына ойле бир урды ки, 
Эбу Джехильнинъ башындан къанлар акъмагъа башлады. Бойле бир шей- 
нинъ оладжагъыны тюшюнмеген иман душманы, шашкъын бир вазиетте 
ве джанындан къоркъып о ерден къачып кетти. Буны корьген дигер муш- 
риклер де яваш яваш дагъылдылар. Чюнки эписи Хамзанынъ кучюни пек 

155 Хайбер фетхи - хиджретнинъ 8-джи йылында керчеклешкен фетих. 

яхшы биле эдилер. Ондан, Къурейшнинъ бутюн пельванлары чекинир ве 
къаршысына чыкъмагъа джесюрликлери етмез эди. 

Буйдан сонъра Азрети Хамза, Алемлернинъ Эфендиси олгъан то¬ 
руны Мухаммед Мустафа -салляллаху алейхи ве селлем-нинъ янына ке- 
лип: 


«-Иште интикъамынъны алдым я Мухаммед; энди раат ол!» деди. 
Расули Экрем де, эмджесининъ бу арекетине джевабен: 

«-Эй эмдже! Мен асыл сенинъ мусулъман олманъ иле къуванаджам!» 
дегенинен, Азрети Хамзанынъ гонълюндеки гъафлет перделери коте- 
рильди, о йигитлер йигити, акъикъатны анълап тебессюм иле торунына 
бакъты ве Онынъ юдже нурыны сейир эте-эте: 

деп келимеи шехадет кетирди. 

Азрети Хамза -радиаллаху анх-, Пейгъамберимизден эки яш буюк 

ЭДИ Ве ОНЫНЪ ЭМ ЭМДЖеСН ЭМ де СЮТ КЪардаШЫ ЭДИ. (Ибн-и Хишам, I, 312-313; 
Хаким, III, 213; Ибн-и Кесир, эль-Бидае, III, 84) 

Аллаһ Расули: «Эй эмдже мен асыл сенинъ мусулъман олманъ иле 
севинеджегим!» демек иле, шахсий интикъамыиыиъ алынмасы иле де- 
гиль, асыл онынъ хидаетине къуванаджагъыиы бильдирип, дюнья ерине 
ахиретни терджих эткенини косьтергендир. 

Бу адиседен, Ислямны юджельткен хызметлерни шахсий менфаатла- 
рымызгъа терджих этмемиз ве бу хусустаки хызметлер ичюн севинмемиз 
керек олгъаныны огренмектемиз. 

Азрети Хамзанынъ мусулъман олгъаны кунь Эбу Бекир -радиаллаху 
анх- Варлыкъ Нурына, эп берабер Месджиди Харамгъа барып андакилер- 
ни Ислямгъа давет этмеси ичюн исрар этти. Аллаһ Расули исе: 

«-Эй Эбу Бекир! Даа сайымыз пек аз!» - буюрдылар. 

Азрети Эбу Бекир даа чокъ исрар эткенде, Пейгъамбер Эфендимиз 
асхабынен бирликте Даруль Эркъамдан чыкъып Месджиди Харама кет- 

- 

тилер. Кябеге кельгенде, Эбу Бекир -радиаллаху анх- инсанларны Аллаһа 
ве Расулине имангъа давет этмеге башлагъанында, мушриклер Азрети 
Эбу Бекир ве мусульманлар узерине юрюп оларны котеклемеге башлады¬ 
лар. Атта фасыкъ Утбе, Эбу Бекир -радиаллаху анх-нынъ устюне чыкъып 
таптады ве юзюни демир табанлы аякъкъабынен тепти. Эр тарафы къан 
ичинде къалды. Къабилеси Теймогъуллары, Азрети Эбу Бекирни мушри- 
клернинъ элинден зор къуртардылар. 

Теймогъуллары оны байгъын бир алда эвине кетирдилер. Оледжегини 
тюшюнип аман Месджиди Харамгъа кирдилер ве: 

«- Әгер Эбу Бекир оледжек олса, Валлахи биз де Утбени ольдюрир- 
миз!» дедилер. 

Азрети Эбу Бекир акъшам озюне кельди ве башта бинъбир заметнен 
шуны сорады: 

«- Расулюллах -салляллаху алейхи ве селлем- насыл, яхшы мы?» 

Анасы Уммуль Хайр девамлы: 

«-Бир шей ашасан, ичсен!» деп исрар эте эди. 

Эбу Бекир -радиаллаху анх- оны дуймагъан киби: 

«Расулюллах не япа, не алдадыр?» деп сорай эди. 

Уммуль Хайр: 

«- Балам! Достунъ акъкъында бир шей бильмейим.» деди. 

Азрети Эбу Бекир анасыны Расулюллах акъкъында бильги алмакъ 
ичюн, мусульман бир ханым олгъан Умму Джемильге 156 ёллады. Умму 
Джемиль келип, Азрети Эбу Бекирни бойле перишан бир алда корьген 
озюни тутамадан ферьят этти: 

«- Аллаһкъа емин этерим ки санъа буны япкъанлар муакъкъакъ фа¬ 
сыкъ ве кяфирдирлер! Оларнынъ санъа япкъанларыны Аллаһ янларына 
быракъмасын.» деди. 

Даа сонъ Эбу Бекирнинъ суали узьре, Аллаһ Расулюнинъ Даруль 
Еркъамда селяметте олгъаныны бильдирди. Азрети Эбу Бекир: 


156 


Бу ханым, Умму Джемиль бинт-и Хаттаб олып, мусульман бир къадын эди. Эбу Лехеб- 
нинъ ханымынынъ ады да Умму Джемильдир. Бири- биринен къарыштырылмамасы 
керек. 

«- Аллаһа емин олсун ки, Расулюллахны корьмеден не ашар не иче- 
рим!» деди. 

Орталыкъ сакинлешип эр кес эвлерине кеткенлери заман, анасы ве 
Умму Джемиль къолларынынъ астындан тутып Эбу Бекир -радиаллаху 
анх-ны Варлыкъ Нурынынъ янына кетирдилер. 

Азрети Эбу Бекир, Фахри Кяинат -салляллаху алейхи ве селлем- 
ни корер корьмез тизлерине къапанды. Къыйметли достунынъ бу алы 
Алемлернинъ Султаны Эфендимизни сонъ дередже кедерлендирди. 
Азрети Эбу Бекир: 

«- Анам бабам санъа феда олсун, меним ич бир сыкъынтым ёкъ я 
РасулАллаһ! О фасыкъ мени азчыкъ хырпалады, о къадар» деди ве Аллаһ 
Расули -салляллаху алейхи ве селлем- ден анасынынъ хидаети ичюн дуа 
этмесини истеди. 

Варлыкъ Нурынынъ дуасы берекетинен, Эбу Бекир -радиаллаху анх- 
НЫНЪ анасы да иман ЭТТИ. (Ибн-и Әсир, Усду-ль Гъабе, VII, 326; Ибн-и Кесир, эль- 
Бидае, III, 81) 

Мусульманларнынъ сайысынынъ хызнен чокъалмасы ве Азрети 
Хамза -радиаллаху анх- киби батырларнынъ Ислямгъа кирмеси узерине 
теляша къапылан мушриклер, бир топланты япып: 

«- Мухаммеднинъ вазиети джиддилешти, ишлеримизни къарыш- 
тырды. Сиирде, кеанетте, шиирде энъ алимимизни Онъа ёллайыкъ да 
Онынънен къонушсын!» айттылар. 

Утбе бии Ребианы Варлыкъ Нурына ёлладылар. Утбе, мушриклер- 
нинъ даа эвель япылгъан теклифлерни, фазласынен текрар этип узун узун 
къонушты. Сёзлерни битиргенджеге къадар Аллаһ Расули оны сессиздже 
динъледи. 

«- Эбуль Ввлид! Айтаджакъларынъ битти ми?» деп сорады. 

Утбе: 

«- Эбет!» айтмасынен Расулюллах -салляллаху алейхи ве селлем-: 

«- Шимди де сен мени динъле!» буюрды. 

Бисмиллях чекип Фуссилет Суресини окъумагъа башлады. Седжде 
аети олгъан 37-джи аетини окъуп седжде эттиктен сонъ: 

«- Эбуль- Велид! Окъугъанларымны динълединъ. Артыкъ иште сен, 
иште о!» буюрды. 

Утбе турып аркъадашларынынъ янына кельгенде, олар: 

«- Валлахи Эбуль Велид башкъа бир юзнен келе. Алы башкъаджа 
олды?!» дедилер. 

Янларына кельгенде эеджаннен Утбеге: 

«- Не олды, анълат?» дедилер. 

Утбе: 

«Валлахи, ойле бир сёз динъледим ки бу замана къадар ич эшитме- 
дим. О не шиир, не сиир, не де кеханеттир! Мухаммед: 

«Әгер юз чевирселер оларгъа сёйле ки: Ад ве Семуц (къавым- 
ларнынъ) башына кельген йылдырымгъа ошагъан бир йылдырым- 
нен сизни икъаз этем.» (Фуссилет, 13) айткъанда, даа чокъ окъумасын деп 
элимнен агъзыны тутып, акърабалыгъымыз акъкъы ичюн емин эттим. 
Мухаммеднинъ айткъаны эр шейнинъ мейдангъа кельгенини бильгеним 
ичюн бизге азабын келеджегинден къоркътым. 

Эй Къурейш джемааты! Келинъ мени динъленъ! Оны озю ишинен 
баш-башкъа къалдырынъ, арадан чекилинъ! Әгер оны башкъа Араплар 
ольдюрселер, сиз де башкъасынынъ элинен Ондан къуртулырсынъыз. 
Арапларгъа аким олса, Онынъ акимиети сизинъ акимиетиниз, Онынъ 
къудрет ве шерефи сизинъ къудрет ве шерефинъиз демектир. Бойледже 
Мухаммед саесинде инсанларнынъ энъ саадетлиси олурсынъыз!» деди. 

Къурейшлилер: 

«- Эй Эбуль Велид! О сени де тилинен сиирледи!» дегендже, Утбе: 

«- Меним фикирим будыр. Сиз насыл истесенъиз ойле япынъ! 
Къаршылыгъыны берди. (Ибн-и Хишам, I, 313-314; Ибн-и Кесир, элъ-Бидае, III. 111- 


112) 

Азрети Омернинъ мусульман олмасы 

Азрети Омер, Аллаһ Расулинден он учь яш кучюктир. Сою, докъу- 
зынджы бабада Пейгъамбер Эфендимизнен бирлешир. 

Мушриклер, Дару-н Недведе топлангъанлар ве Азрети Пейгъамберни 
ольдюрмек ичюн Омерни сечип елладылар. Омер де, Алемлернинъ 
Эфендисини ольдюрмек истегинен ёлгъа чыкъты. Ёлда Нуайм бин 
Абдуллах -радиАллаһу анх-къа раст кельди. 

Нуайм: 

«- Эй Омер! Къайда кетесин?» деп сорады. 

О: 

«- Аталарынынъ динини быракъып янъы бир дин кетирген 
Мухаммедни ольдюрмеге кетем.» деди. 

Нуайм -радиаллаху анх-: 

«- Эй Омер! Валлахи нефсин сени алдатты! Сен Оны ольдюргенде 
Абди Менаф Огъулларынынъ сени сагъ быракьаджагъыны мы тюшюне- 
синъ?! Сен эвель озь аилене бакъсанъ даа яхшы этерсинъ!..» деди. 

Азрети Омер: 

«Кимни айтасын?» деп сорады. 

Нуайм -радиаллаху анх-: 

«- Эништенъ Саид бин Зейд ве къардашынъ Фатыманы айтам! 
Валлахи экиси де мусульман олдылар.» деди. 

Нуайм, онынъ ярамай ве чиркин амелини корюндже, вазиетни Аллаһ 
Расулине бильдирмек ичюн заман къазанмакъ тюшюнджесинен, Омерни, 
къардашы ве эништесининъ эвине чевирди. Янъы хабер алгъан Омер, 
чокъ гъадапланды ве къардашининъ эвине кетти. 

О арада, къардашы ве эништесининъ янларында Хаббаб -радиалла¬ 
ху анх- бар эди ве Къурани Керим окъуй эди. Омернинъ кельгенини корь- 
диклери заман, Хаббабны эвде бир одагъа сакъладылар. Фатыма Хатун да 
аман Къурани Керим саифелерини сакълады. 

Омер эвге киргенде: 

- 

«- Не эди о эшиткеним сёзлер?» деп сорады. 

Эништеси ве къыз къардашы: 

«- Сен янълыш дуйдунъ, мьшда ойле бир шей ёкъ!» дедилер. 

Омер: 

«- Хайыр! Валлахи экинъизнинъ де Мухаммедке таби олгъанынъ- 
ызны огрендим!» деди ве ачувнен эништесининъ узерине кетти. Оны ур- 
магъа башлады. Арагъа кирген къардашы Фатыманы да урды. Бунынъ 
узерине Фатыма: 

«- Я Омер! Не япарсан яп! Истесенъ бизни ольдюр. Биз мусульман- 
лыкътан асла вазгечмемиз!..» деди. 

Юзюнде индже бир чизги алында къанлар сюзюле эди. 

Къардашындан бойле бир джевап беклемеген Омер шашырды. 
Къызкъардашынынъ юзюндеки къанларны корьгенде де япкъанына пиш- 
ман олып: 

«- Шу окъугъанларынъызны бир кетиринъ!» деди. 

Къызкъардашы: 

«- Биз сенинъ о сайфелерге бир шей япмакътан къоркъамыз!» деди. 

Омер: 

«- Къоркъма!» деди ве оны окъугъан сонъ къайтараджагъына танъ- 
рылар адына емин этти. 

Бунынъ узерине, Фатыма Хатун, онынъ мусульман оладжагъыны 
умют этип: 

«- Эй къардашым! Сен путкъа табынгъанынъ муддетче темиз де- 
гильсин! Амма Къуран язьшы сайфеге темиз олгъандан башкъасы элли- 
нен токъунамаз!» деди. 

Омер турый ювунды, Фатыма Хатун онъа сайфелери берди. Сонъ 
аети керимелерини 157 окъумагъа башлады: 

157 Башкъа бир риваетке коре, Азрети Умер, Хадид суресининъ ильк аетлери окъугъан 
эди. (Бейхаки, Деляиль, II, 217) 

- 

«Та. һа. Биз Къуранны санъа, кучьлик чекерсинъ деп дегиль, ан- 
джакъ Аллаһтан къоркъкъанларгъа бир огют олсун, деп эндирдик. 
(Къуран) ерни ве юдже коклерни яраткъан Аллаһ тарафындан пеш- 
пешине эндирильгендир. Рахман, Аршкъа истива эткендир. Коклерде, 
ерде ве экиси арасында олгъан шейлернен, топракънынъ алтын¬ 
да олгъанлар - эп Онынъдыр. Әгер сен, сёзни ачыкъ сёйлер исенъ, 
билесинъ ки, О, гизлини де, гизлининъ гизлисини де билир. Аллаһ 
- озюнден башкъа илях олмагъандыр. Энъ гузель исимлер Онъа мах¬ 
сустыр. (Расулим!) Муса (вакъиасынынъ) хабери санъа келип етти- 
ми? О вакъытта, о бир атеш корьген ве аилесине: Бекленъ! Эминим 
ки, бир атеш корьдим. Бельки, ондай сизге бир мешале кетиририм я 
да атешнинъ янында бир ребер тапарым, деген эди. О ерге баргъан- 
да онъа (тарафымыздан): Эй, Муса! деп сесленильди: Муакъкъакъ 
ки, мен, эбет мен сенинъ Раббинъим! Аман папучларынъны чыкъар! 
Чюнки, сен мукъаддес вадий Тувадасынъ! Мен сени сечтим. Шимди 
вахий этильгенге къулакъ бер. Муакъкъакъ ки, мен, ялынъыз мен 
Аллаһым. Менден башкъа илях ёкътыр. Манъа къуллыкъ эт; мени 
анъмакъ ичюн намаз къыл. Къыямет куню мытлакъа келеджек. Эр 
кес пешинден чапкъан шейининъ къаршылыгъыны булсын, деп 
аман-аман, оны (озюмден) гизлейджем. Онъа инанмагъан ве нефси- 

нинъ истеклерине уйгъан кимселер сакъын сени ондан (къыяметке 
инанувдан) вазгечтирмесин; сонъунда махв олурсынъ!» (Таха, 1-16) 

Бу аетлерни окъугъан Омер шашып къалды: 

«- Бу сёзлер не къадар гузель! Не къадар дегерли!» айтмакътан озю- 
ни аламады. 

Къураннынъ фесахат ве белягъаты оны сонъ дередже тесирледи. Бу 
сёзлер, бир инсаннынъ асла сёйлейемейджеги акъикъат ве икметлернен 
толудыр. Бир ань терен терен тюшюнджелерге далды. 

Азрети Омернинъ сёзлерни эшиткен Хаббаб -радиаллаху анх-, сакъ- 
лангъан ерден чыкъып: 

«-Эй Омер! Валлахи Расулюллахнынъ дуасы санъа насиб оладжакъ. 
Варлыкъ Нуры кечкен кунь: 

«Я Рабби! Ислямны Эбуль-Хакем бинХишамяда Омер бинХаттабнен 
кучълендир!» деп дуа этти. Эй Омер! Артыкъ Аллаһтан къоркъ!» деди. 

Азрети Омер, Хаббабкъа: 

«- Эй Хаббаб! Сен мени Мухаммеднинъ булунгъан ерге алыпкет де 
мусульман олайым!» деди. 

Аман ёлгъа чыкътылар. Бу сеферки адымлар, иман, ашкъ ве эеджан 
ичерисинде Расулюллахнынъ акъикъатыны идракъ этебильменинъ му- 
хаббет ве истегинен толы эди. 

О, Эркамнынъ эвине баргъанда оны Азрети Хамза къаршылады. 
Белинде къылыджы азыр вазиетте эди. Чюнки Нуайм -радиаллаху анх-, 
оларгъа даа эвельки хаберни берди. Ондан сонъ Омернен не олгъаныны 
кимсе бильмей эди. 

Варлыкъ Нуры да турып догъру Омернинъ янына барды. Оны къар¬ 
шылады ве не ичюн кельгенини сорады. Азрети Омер джевабыны бир 
джумленен берди: 

«Мусульман олмагъа кельдим, я РасулАллаһ!» 

Бунынъ узерине Аллаһ Расули -салляллаху алейхи ве селлем-, 
Аллаһкъа шукюр этерек: 

- 

буюрды. Бутюн асхаб юксек сеснен текбир кетирмеге башлады. 
Бойледже Аллаһ Расули -салляллаху алейхи ве селлем-нинъ бир дуасы 
даа джевабыны алды. 

Азрети Омер къонушмагъа башлагъанында къальби мутмаин бир 
шекильде ильк сёйлегени сёз келимеи шехадет олды: 

Пейгъамбер эфендимизнинъ дуасы, Омер бии Хаттабкъа насиб олды. 
Эбу Джехиль исе, тюшкен бахтсызлыкъ чукъурында эляк олып кетеджек 
ЭДИ. (Ибн-и Хишам, I, 365-368) 

Азрети Омернинъ Аллаһ Расулюнинъ янында келиме-и шахадет ке- 
тирип Ислямгъа кирмесинден сонъ, онынъ теклифинен бутюн мусуль- 
манлар топлу оларакъ Эркъамнынъ эвинден чыкътылар. Текбирлер кети- 
рип ЬСябеге догъры юрьмеге башладылар... 

Бу вазиет мушриклерни къоркъутты. О заман Аллаһ Расули Азрети 
Омерге, хакъ иле батылны айыргъаны ичюн «Фарукъ» сыфатыны берди. 
(Диярбекри, I, 296) 

Азрети Омер о куньлерни шойле анълатыр: 

«Мусульман олып да эза ве джефа чекмеген, муджаделе этмеген 
кимсе ёкъты. Амма манъа кимсе токъунмаз эди. Озь озюме дедим ки: 

«Мусульманлар чешитли мусибетлерге огърагъаны вакъыт, мен се- 
ляметте къалмакъ истемем!» 

Ислямгъа киргеним гедже тюшюндим, Мекке мушриклеринден, 
Расулюллах -салляллаху алейхи ве селлем-ге къаршы душманлыкъта 
энъ огде олгъан ким исе, барып онъа мусульман олгъанымны айтмагъа 
къарар бердим. Сабах олгъанда Эбу Джехильнинъ къапысыны чалдым. 
Къапыгъа чыкъты: 

«- Хошкельдин эй Омер! Не хабер кетирдинъ?» деди. 

Мен: 

«- Аллаһ ве Расулине иман этип Онынъ кетирген бутюн шейлерни 
тасдикъ эткенимни санъа хабер бермеге кельдим!» дегенде, манъа лянет 
ЭТИП КЪаПЫНЫ ЮЗЮМе КЪапаТТЫ.» (Ибн-и Хишам, 1,371) 

Даа сонъ Азрети Омер, Къурейшнинъ азылы мушриклеринден дай- 
ысы Велид бии Мугъиреге ве акъикъат душманы олгъан башкъа эки 
мушрикке даа кетип бу гузель хаберни берди, факъат олардан ич бири 
онъа бир шей япмагъа джесарет этамадылар, къапыны юзюне чарпкъан, 
эвлерине чекинген эдилер. 

Абдуллах ибн Месуд -радиаллаху анх- шойле дер: 

«- Азрети Омернинъ мусульман олмасы бир фетих, хиджрети бир 
ярдым, халифелиги де бир рахмет эди! Омер -радиаллаху анх- мусуль¬ 
ман олгъангъа къадар Кябенинъ янында ачыкътан намаз къыламаз эдик. 
О мусульман олунджа Къурейшли мушриклернен муджаделе этти, олар 
да бизни сербест быракътылар. (Хейсеми, IX, 62-63) 

Азрети Омер, Хиджретке къадар Ислям огърунда муджаделе этти ве 
пек чокъ сыкъынтыгъа маруз къалды. 


❖ 













НУБУВВЕТНИНЪ 7-9-джи СЕНЕЛЕРИ: 
БОЙКОТ ЙЫЛЛАРЫ 


Мушриклернинъ мусульманларны ёкъ этюв сиясети: учь 
йыл сюрген бойкот 

Ислям, бутюн энгеллемелерге рагъмен кунь кечтикче келишме къайд 
эте ве бу вазиет мушриклернинъ кин ве аседлерининъ артмасына себеп 
ола эди. Бу алгъа даянмагъан мушриклер, Варлыкъ Нурыны ольдюрмек 
ху су сында анълаштылар: 

«- Оны гизли я да ачыкътан, муакъкъакъ ольдюреджекмиз!» деп 
емин эттилер. 

Эбу Талиб, Къурейш мушриклерининъ бу джинаетни ишлемеге азим- 
ли олгъаныны корьгендже, Аллаһ Расулюнинъ аяты акъкъында эндишеге 
тюшти. Хашим ве Мутталиб огъулларыны топлап, Фахри Кяинат -саллял- 
лаху алейхи ве селлем- Эфендимизнинъ янында булунмаларыны ве оны эр 
тюрлю телюкелерден къорчаламасыны әмир этти. 

Мухаррем айынынъ догъдугъы гедже, Эбу Талиб башларында ол- 
макъ узьре, Аллаһ Расули, бутюн Хашим ве Мутталиб огъуллары Эбу 
Талибнинъ мааллесинде топландылар. Садедже Эбу Лехеб оларгъа къа- 
тылмады, мушриклернинъ сафында ер алмагъа девам этти. 

Бунынъ узерине мушриклер, Ислямны даа чокъ яйылып къуветлен- 
меден эвель ёкъ этебильмек ичюн хаиндже бир тедбир тюшюндилер: 
Иктисадий ве ичтимаий бир бойкот ве баскъынен бу диннинъ тазе ку- 
тюджилерни буналтып ёнельдиклерини нурлы истикъаметтен -гуя- кери 
чевирмек!.. Бу макъсаднен, Эбу Джехильнинъ башкъанлыгъында Хайф- 
и Бени Кинанеде топлангъан къаранлыкъ къальплер, мусульманлар ве 
оларны къорчалагъан Хашимогъулларынен эр тюрлю алыш-веришни 
кесмектен, къыз алып-бермек киби медений мунасебетлерге къадар, бу¬ 
тюн бешерий мунасебетлерни къопардылар. Буны бир ахтнаменен де тас- 
дыкълап ЬСябе дуварына астылар. 

Бу саифени Мансур бин Икриме язгъан эди. Саифенинъ язылгъан 
куню Аллаһ Расули дуа этти ве Мансурнынъ эли къуруды. Бунынъ узери- 
не мушриклер араларында: 

«Хашим огъулларына зулум эткенимиз ичюн Мансур мусибетке 
огърады!» демеге башладылар. (Ибн-и Хишам, I, 372-373; Ибн-и Сад, I, 208-209; 
Бухари, Хадж, 45) 

Бу бойкот узерине, эвельдже Меккенинъ фаркълы мааллелеринде 
дагъыныкъ бир суретте яшагъан мусульманлар, араларындаки алякьа- 
ны даа къолайлаштырмакъ ичюн, Азрети Пейгъамбернинъ эмджеси Эбу 
Талибнинъ мааллесине кочьтилер. Расулюллах -салляллаху алейхи ве 
селлем- де Эркъамнынъ эвинден чыкъып бу мааллеге ерлешти. 

Эбу Талиб, эр анги бир ярамайлыкъ я да суикъасткъа къаршы бутюн 
тедбирлерни алгъан эди. Пейгъамбер Эфендимиз акъшам бир ятакъкъа 
ятар, гедже инсанлар юкъугъа далдыкътан сонъ Эбу Талиб, огъулларын- 
дан бирисини, Аллаһ Расулюнинъ ятагъына яттырыр, Эфендимизни де 
ОИЫИЪ ерине ёлларды. (Ибн-и Кесир, э ль-Бидае, III, 132) 

Буюк бир махрумиет деври башлады. Эбу Джехиль ве онынъ адамла- 
ры, гедже куньдюз мусульманларнынъ мааллесини козете эдилер ве анда 
къачакъ эрзакъ кирмесине дахи мани олмагъа чалыша эдилер. 

Чаршы ве базарларнынъ мусульманлар тарафына кеткен ёлларыны 
кестилер. Сатылмакъ ичюн кельген ашларны, мусульманларгъа быракъ- 
майып оларны озюне сатын ала эдилер. Мусульманлар садедже хадж 
мевсимлерде Эбу Талиб мааллесинден тышары чыкъа биле эдилер. Бу 
эснада муминлерден бири бала-чагъасы ичюн азчыкъ ашайджагъыны 
алмакъ ичюн эр анги бир сатыджынынъ янына барса, Эбу Лехеб аман 
эрзакъ юклерининъ башына турар: 

«- Эй туджджарлар! Фиятларны Мухаммеднинъ асхабына ойле юк- 
сельтинъиз ки, олар сизден бир шей аламасынлар! Сиз меним зенгин ве 
сёзюни ерине кетирген бир кимсе олгъанымны билирсинъиз. Бойле яп- 
къанынъыз такъдирде сизге бир зарар кельмейджегине мен кефилим!» 
дей эди. 

Мусульманлар ачлыкътан агълагъан балалары ичюн ашамагъа бир 
шей аламадан къайта эдилер. Туджджарлар эртеси сабах Эбу Лехебнинъ 

янына бара, о да къалгъан малларыны юксек фиатнен алыр эди. (Сухейли, 
II, 127-128) 

Бу яман вазиет къаршысында Расулюллах -салляллаху алейхи ве 
селлем- ве Азрети Хатидже валидемиз, бутюн серветлерини мусульман- 
ларгъа дагъыттылар. (Якъуби, II, 31) 

Мушриклер маалле ёлларыны къапатмакъ ичюн япылгъан бутюн 
гъайретлерге рагъмен, базы Меккелилер сакълыджа акърабаларына яр¬ 
дым эте эдилер. Хаким бин Хизам бир керваннен Шамдан богъдай кетир- 
ген эди. Бир девенинъ узерине богъдай юклеп сакълыджа маалле ёлуна 
кетирди ве девесинден тюшип оны мусульманларгъа догъру къувалады. 
Олар да девенинъ узериндеки богъдайны алдылар. Бир башкъа гедже де- 
веге ун юклейип маалленинъ ичине салды. 

Хишам бин Амр да айны шекильде мусульманларгъа ярдым эткен 
адамлардан эди. Хишамнынъ бир къач деве ююо аш йибергенини огрен- 
ген мушриклер, оны серт бир шекильде къоркъуттылар. Бунъа рагъмен 
Хишам акърабаларына ярдым этмеге девам этмесинен, мушриклер онъа 
агъыр сёзлер сёйлейип оны урмагъа башладылар. 

Эбу Суфьян арагьа кирип ольдюрюльмесине мани олды ве: 

«-Быракъынъыз адамны! Акърабаларына яхшылыкъ япты! Биз де 
кешке, онынъ япкъаны киби япабильсек!.. Не гузель оладжакъ эди!» деп, 
Хишамны къуртарды. 

Бу девирде мусульманлар пек чокъ къыйынлыкъ чектилер. Базы ке¬ 
редер терек япракъларынен къарынларыны тойдырмакъ зорунда къалды- 
лар. Бала-чагъа ачлыкътан эпей зайыфлагьан эди. Оларнынъ ферьятлары, 
маалленинъ тышарысында биле дуюла эди. 

Мушриклернинъ бу яптыкълдарындан макъсад, Азрети Пейгъамбер 
-салляллаху алейхи ве селлем-ни озьлерине теслим эткенджеге къадар 
мусульманларны ач быракъмакъ ве бу шекильде, Аллаһнынъ Расулюни 
ольдюрмек ичюн фырсат къазанмакъ эди. Амма Эбу Талибнинъ тедбир 
алмасынен Хашимогьулларынен бирлешкен мусульманлар, Варлыкъ 
Нурыны къорумакъ ичюн къанларыны сонъ тамласына къадар акъыт- 
магъа къарарлы эдилер. 

Салляллаху алейхи ве селлем эфендимиз Меккелилернинъ ишкендже 
ве эзиетлерни чокъ агъырлашынджа, мубарек эллерини ачты ве: 

«- Я Рабби! Шу залым къавмге, Юсуф -алейхисселям-нынъ зама¬ 
нында киби еди сене къытлыкъ азабы берип манъа ярдым эйле!» деп, 
Къурейш мушриклерини къаргъады. 

Бунынъ узерине, ягъмурлар кесильди. Къурейшли мушриклерни 
ойле бир кургъакълыкъ ве къытлыкъ якъалады ки эр шейни тамырындан 
къурутты! Бир чокълары ачлыкътан ольдюлер! Ашайджакъ бир шей тап- 
майынджа, ольген айванларнынъ этлерини, терилерини... ашамагъа баш¬ 
ладылар. Олардан бири семагъа бакъкъанында, ачлыкъ себебинен орта- 
лыкъны думан къаплагъан киби коре эди! Аллаһ Тааля Къурани Керимде 
бу адиседен шойле бахс этер: 




«Шимди сен, кокнинъ инсанларны сараджакъ ачыкъ бир думан 
чыкъараджакъ кунни козьле. Бу, элем бериджи бир азаптыр.» (эд- 
Духан, 10-11) 


Бу къургъакълыкъ сонъ дередже шиддетленгендже Эбу Суфьян 
Варлыкъ Нуры Эфендимизге кельди: 

«- Эй Мухаммед! Сен рахмет олып йиберильгенинъни айтасынъ, 
Аллаһкъа итаатны, акърабагъа ярдым этмекни әмир этесинъ. Къавминъ 
исе къытлыкътан ёкъ олмакъ узьредир! Олардан бу фелякет кетсин деп 
Аллаһкъа дуа эт! Әгер Сенинъ дуанъ весилесинен Аллаһ бу беляны узе- 
римизден алса, Аллаһкъа иман этермиз!» деди ве емин этип сёз берди. 


Бунынъ узерине Фахри Кяинат -салляллаху алейхи ве селлем- 
Эфендимиз дуа этти. Ягъмур ягъды. Къытлыкъ ниаетке эрди. 


Рааткъа эрген мушриклер исе текрар ширкке девам эттилер. (Бухари, 
30, 44; Муслим, Мунафикъин, 40; Ахмед, I, 431, 441) 


Аллаһ куфюрнинъ бу психологиясы акъкъында шойле буюра: 


» / л До-' ^ 9 .. * - о ? ' о 0 х 7 ✓✓ . ; ' ? I ' . ' 

О I 15" е ^^ 5*д5" ^ ^1 о ^5" 

«Инсангъа бир зарар кельген вакъытта, ян ятаракъ, отураракъ, 
я да аякъта тураракъ (о зарарнынъ ёкъ олувы ичюн) бизге дуа этер; 
Факъат биз оны сыкъынтысындан къуртаргъанымызнен, санки 
озюне токъунгъан бир сыкъынтыдан отьрю, бизге дуа этмеген киби 
кечип кетер. Иште, бойледже, адден ашкъанларгъа япаяткъан шей- 
лери гузель косьтерильди.» (Юнус, 12) 


Бойкотнынъ битмеси 


Бинъ-бир аджынен кечкен учь сененинъ ичинде, Аллаһ Тааля бир 
агъач къуртуны, мушриклернинъ Кябеге аскъанлары анълашма саифеси- 
не йиберди. Къурт «Бисмике Аллаһумме: Сенинъ исминен башларым эй 
Аллаһым» джумлесинден башкъа, зулум ифаде эткен бутюн языны аша¬ 
ды. Расулюллах -салляллаху алейхи ве селлем-, озюне вахийнен хабер 
этильген бу вазиетни Эбу Талибке накъиль этти. Эбу Талиб бу хаберни 
къардашларына бильдирди ве : 

«-Энъ гузель эльбиселеринъизни кийип Къурейшлилернинъ янына 
кетинъыз! Озьлери фаркъ этмеден эвель саифелерининъ акъибетлерини 
оларгъа хабер беринъиз!» деди. 

Эбу Талиб ве къардашлары мушриклерге бу хаберни бергенлеринде 
аман бир адам йиберип саифени кетирттилер ве оны Варлыкъ Нурынынъ 
айткъаны шекильде корьдилер. Къурейшлилернинъ эллери янларына 
тюшти! Эбу Талиб буйдан къувет ве джесарет булып: 

«-Артыкъ, зулум эткенинъиз, акърабанен алякъаны кесип ярамай- 
лыкъ эткенинъизни сиз де анъладынъыз, дегиль ми?!» деди. 


Мушриклерден ич бири Эбу Талибке джевап берамады. Садедже: 

«-Бу сиирден башкъа бир шей дегильдир!» дедилер ве зулумларына 
девам эттилер. 

Къурейшнинъ илери кельгенлеринден базылары исе Хашим огъул- 
ларына къаршы яптыкълары шейлерден бирбирлерини айыпладылар: 



«-Къардашларымызгъа къаршы бу япкъанымыз зулумдан башкъа 
бир шей дегильдир!» дедилер. 

Нубувветнинъ онунджы сенесине келинген эди ки, Къурейшлилерден 
бир-къач киши бойкотны токътатмакъ ичюн арекетке кечти. Хишам бии 
Амр, Зухейр бин Эби Умейеге: 

«-Эй Зухейр! Дайыларынъ бир шей алып сатмакътан, эвленмектен 
махрум этилип тарлыкъ ве ёкълукъ ичинде къывраныркен, сенинъ исте- 
генини ашап ичменъе, кийинип къушанманъа гонъюлинъ насыл разы ола? 
Валлахи Эбу Джехильни, озь дайыларына къаршы бойле бир анълашмагъа 
давет этсе эдинъ, ич бир заман иджабет этмезди.» деди. 

Хишам, Зухейрни икъна эттиктен сонъ Мутим бин Адий, Эбу- 
ль Бахтери ве Зема бин Эсведи де тек тек янына чекти. Бу беш киши 
Меккенинъ юкъарысындаки Хаджун мевкъиинде гедже топланып не яп¬ 
малары керек олгъаны акъкъында къонуштылар. Анълашманы бозгъан- 
гъа къадар арекет этеджеклерине де емин эттилер. 

Сабах олгъанда Месджид-и Харамгъа кеттилер. Зухейр узеринде 
къыйметли бир эльбисе олгъаны алда Кябени таваф этти ве: 

«-Эй Меккелилер! Бизлер истегенимиз киби ашап ичейик, кийинип 
къушанайыкъ да, Хашим ве Мутталиб огъуллары алыш-вериштен мах¬ 
рум къалып эляк олсунлар, бу оладжакъ шей ми?! Аллаһкъа емин этерим 
ки акърабалыкъ багъларыны кескен шу залым анълашма саифеси йыр- 
тылгъанына къадар отурмайджагъым!» деди. 

Эбу Джехиль итираз этсе де дигер дёрт аркъадашы анълаштыкъла- 
ры шекильде Зухейрни дестеклейиндже мусбет бир ава эсти. Мутим ту- 
рып Кябенинъ ичинде асылы олгъан саифени йыртты. Бунынъ узерине 
Адий бин Къайс, Зема, Эбу-ль Бахтери ве Зухейр силяхланып Хашим ве 
Мутталиб огъулларынынъ янына кеттилер, оларны Эбу Талиб маалле- 
синден чыкъарып эвлерине кетмелерине ёл ачтылар. Бойледже мусуль- 
манлар, учь йыллыкъ къыйын бир муасарадан Аллаһнынъ лютфунен 
къуртулгъан эдилер. Эбу Талиб, бойкотны токътаткъанларны бир ши- 
ирнен макътады. Мушриклер де Варлыкъ Нурынынъ Ислямны теблигъ 
этмесине мани оламайджакъларьшы анъладылар ве умютлерини джой- 
ДЫЛар. (Ибн-и Хишам, I, 397-406; Ибн-и Сад, I, 210-211) 

Пейгъамберликнинъ секизинджи сенесинде, Иранлылар Румларны 
енъдилер. Румларнынъ шеэрлерини якъып йыкътылар, Истамбулгъа къа- 

- 

дар кеттилер ве Бизанс императорыны буюк пара одемеге меджбур бы- 
ракътылар. 

Иранлылар путперест олгъанлары ичюн арап мушриклер оларнынъ 
тарафыны тута эдилер ве гъалибиетлерине чокъ севиндилер. Христиан 
олгъан Румларнынъ енъилюви исе Фахри Кяинат Эфендимизни чокъ ке- 
дерлендирди. Бунынъ узерине Аллаһ Тааля да бу хусуста шу аетлерни 
эндирди: 

> ✓ V 

һУхА 

«Әлиф. Лям. Мим. Румлар, (араплар булунгъан больгеге) энъ 
якъын бир ерде магълюбиетке огърадылар. Албуки, олар, бу магълю- 
биетлеринден сонъ, бир къач йыл ичинде гъалип келеджеклер. Энъ 
сонъунда әмир Аллаһнынъдыр. О куню муминлер де Аллаһнынъ яр- 
дымынен севинеджеклер. Аллаһ тилегенине ярдым этер. О, мутлакъ 
кучь саибидир, чокъ мерхаметлидир.» (эр-Рум, 1-5) 

Аллаһ Расули -салляллаху алейхи ве селлем- : 

«-Муакъкъакъ ки Фарисилер (иранлылар) магълюб оладжакълар- 
дыр\ » буюрды. (Ахмед, I, 276) 

Бу иляхий хаберни огренген Эбу Бекир -радиаллаху анх-, мушри- 
клерден Убей бии Халефнен Румларнынъ Фарслыларны учь сене ичинде 
енъеджегине даир он деве къаршылыгъында бахске кирди. 158 

Азрети Эбу Бекир бу бахсны Варлыкъ Нурына хабер эткенде О: 

«-Аеттеки «бид» келимеси учь иле докъуз арасындаки сайыларны 
ифаде этер. Сен аман кет, девелерин сайысыны артыр, муддетни де 
узат!» буюрды. 

Азрети Эбу Бекир кетти ве муддетни докъуз сенеге, девелерин сайы¬ 
сыны да юзге чыкъарды. 



I ^ .1-Р Дхг 

158 Бу адисе бахске кирменинъ ясакъланмасындан эвель олды. 

Румлар бирден бирге Иранлыларны агъыр бир енъилювге огъратты- 
лар. Буны хабер алынджа Эбу Бекир -радиаллаху анх- Убейден юз деве 
алып Пейгъамбер эфендимизге кетирди. Аллаһ Расули -салляллаху алей- 
хи ве селлем-: 

«-Буларны факъирлерге дагъыт!» деди. 

О да факъирлерге дагъытты. 

Къурани Керимнинъ бу муджизесини корьген Меккели мушриклер- 
ден бир ЧОКЪ кимсе мусульман олдылар. (Тирмизий, Тефсир, 30/3194; Куртуби, 
XIV, 3) 

Шакъкъ-ы Къамер: Айнынъ экиге ярылмасы муджизеси 

Аллаһ, догъру ёлгъа давет ичюн вазифелендирген пегъамберлерини, 
инсанларны инандырмакъ ичюн ве къаршылашаджакълары имансызлыкъ 
инадыны къырабильмек ичюн аджайип кучь саиби къылды. Айрыджа 
пейгъамберлерине, инсанларнынъ озьлерине табиий олмалары ичюн бир 
такъым инсан кучюнинъ тышында олгъан лютуфлар да берди ки, булар- 
гъа «муджизе» денилир. 

Муджизелер, эр пейгъамберге, кенди девирлеринде айрет уяндыр- 
гъан къудрет ве къуветке даялы оларакъ лютф этильгендир. Меселя, 
Азрети Муса девринде сиирбазлыкъ пек яйгъын эди. Бу себепле Онъа 
бунынънен багълы бир муджизе берильди: Аса ве беяз эль 159 ... 

Азрети Иса девринде де тиб ильми теракъкъият къайд эткен эди. 
Табиплер, халкънынъ козюнде чокъ устюн бир мевкъи къазангъан эди- 
лер. Бунынъ ичюн Онъа да энъ маир табиплерни биле аджизликке тю- 
шюрген бир муджизе эдие этильди: Олюлерни тирильтмек киби... 

Пейгъамбер -алейхиссаляту весселям-нынъ нубуввети исе, къыя- 
метке къадар бутюн заман ве мекянларны къаврагъаны ичюн, О, эвель- 
ки пейгъамберлернинъ эписининъ кучь, икътидар ве муджизелерине 
саип олып эписининъ устюндедир. Бу джиеттен Онынъ муджизелери, 
заманынынъ энъ тесирли иши олгъан белягъат ве фесахатнен къалмай- 
ып чешитли сааларда да керчеклешкендир. Булардан бири де, юкъары- 

159 Беяз эль - Азрети Мусагъа берильген докъуз муджизеден биридир. (эль-Араф, 108; 
эль-Исра, 101; Таха, 22; эш-Шуара, 33; эн-Немль, 12; эль-Касас, 32). О, элини чыкъар- 
гьаны заман эр тараф айдынланыр, санки кунеш чыкъкъан дайын олур эди. 

- 

да изах этильген залым мушриклернинъ бойкотлары себебинен ёргъун 
алгъа кельген мумин гонъюллерге бир тазелик, кяфирлерге исе къаршы 
Ислямнынъ къудрет уфукъларыны косьтермек ичюн керчеклешкен «ин- 
шикъакъы къамер» муджизесидир. 

Расулюллах -салляллаху алейхи ве селлем-нинъ бу буюк муджизеси, 
бойкот йылларында, яни Мекке деврининъ докъузынджы сенесинде мей- 
дангъа кельгендир. 

Бир гедже Аллаһ Расули -салляллаху алейхи ве селлем-, Раббине дуа 
этти ве ай да экиге болюнди, бу муджизе эр тарафтан корюльди. Ай экиге 
айрылгъанында бир парчасы Эбу Къубейс Дагъы тарафында, дигер пар¬ 
часы Къуайкъыан Дагъы тарафында корюнди. Буны корьген мушриклер, 
кене имангъа кельмедилер. Атта Эбу Джехиль «Сиирбазлыкътыр!» деп 
бу муджизени де инкяр этти. 

Бу муджизени корьген мушриклер, Азрети Пейгъамбер -салляллаху 
алейхи ве селлем- акъкъында: 

“-Бизни сиирлединъ, амма эркесни сиирлемез!” дедилер. 

Бунынъ узерине, Мекке тышындаки узакъ ерлерден кельген керван- 
ларгъа да бойле бир адисе соралды. Олар да айнынъ ярылгъаныны корь- 
диклерини сёйледилер. Бу адисенинъ артындан шу аети кериме энди: 


Д ^ о Л *'' Д о Д *а ° ^ ' й , * * V 

I у> I уи <Ы 1*^1 (1)Ц ^ 



«Къыямет якълашты ве ай ярылды. Олар бир муджизе корь- 
селер, аман юзь чевирир ве: «Эскиден берли девам этип кельген 
бир ТЫЛСЫМДЫр», дерлер.» (эль-Къамер, 1-2) (Вахиди, с. 418; Тирмизи, Тефсир, 
54/3286) 

Бутюн Мекке халкъы, айнынъ экиге болюнгени акъкъында иттифакъ 
этти. Къальбинде иман олгъанлар, тасдикъ этти. Килитли къальплер исе, 
«Не буюк сиирбаз!» дедилер. 

Нитеким мешур астрономия алими Франсыз астроном Лефранчоис 
де Лаланде, айнынъ кечмиш арекетлерини инджелеркен «Айнынъ 
Ярылмасы» муджизесининъ догърулыгъыны къабул этмек зорунда къал- 
гъандыр. (Зекаи Конрапа, с. 110) 













НУБУВВЕТНИНЪ 7-9-джи СЕНЕЛЕРИ: БОЙКОТ ЙЫЛЛАРЫ — 

Аллаһнынъ, пейгъамберлерге берген муджизелернинъ икметлерини 
бир-къач мадде иле хуляса этсек: 

-Инсанларгъа тесир этмек ве оларны инандырмакъ. 

-Иман эткенлернинъ иманларыны къуветлендирмек ве дертлерине 
къаршы теселли этмек. 

-Пейгъамберимизнинъ пейгъамберлигини исбат этмек. 

-Инанмагъанларны аджизликке, муминлери айретке тюшюрмек. 

Къурани Керимнинъ эр бир аети, муминлернинъ иманыны, инан- 
магъанларнынъ да инкярыны арттыра. Муджизе де Раббининъ хидает 
бермейджеги кимселернинъ инкярыны арттырыр . 160 

«Айнынъ ярылмасы» Пейгъамбер Эфендимизнинъ буюк бир муджи- 
зесидир. Пейгъамберимиз, ахир заман пейгъамбери олгъаны ичюн Онынъ 
дюньягъа кельмеси, къыяметнинъ аляметлеринден биридир. Аетте: 

«Къыямет якълашты ве ай ярылды.» (эль-Къамер, 1) буюрылгъан- 

дыр. 


Пейгъамберимизнинъ Эр Алда Теблигъге Девам Этмеси 

Варлыкъ Нуры, къавмининъ бутюн эзиет ве джефаларына рагъмен 
хакъкъа даветтен бир ань олсун токътамаз эди. Эр фырсатта инсанларны 
хидаетке чагъыра, мухатабынынъ алына коре муамеле эте эди. 

Къурейшлилернинъ энъ кучлюлеринден ве ич енъильмеген пельван 
олгъан Рукане, бир кунь Мекке вадилеринден бирисинде Расулюллах - 
салляллаху алейхи ве селлем-нен кьаршылашты. Варлыкъ Нуры онъа: 

160 Аллаһ хидает бермез. Бу ифаде, Къураңи Керимде 26 кере кече: 

«...Аллаһ, залым кимселерни догъру ёлгъа эрдирмез!» (эль-Бакъара, 258) 

«...Аллаһ, кяфирлерни догъру ёлгъа эрдирмез]» (эль-Бакъара, 264) 

«...Аллаһ, гюняхкяр кимселерни догъру ёлгъа эрдирмез!» (эль-Маиде, 108) аетлери, 
бунынъ бирер мисалидир. 

- 














***** АЗРЕТИ МУХАММЕД МУСТАФА Ц§? 


«-Эй Рукане! Сен даа Аллаһтан къоркъмайджакъ ве Ислямны къа- 
бул этмейип тиренип тураджакъсынъмы? Кель мусульман ол!» деп, оны 
Ислямгъа давет этти. 

Рукане: 

«-Я Мухаммед! Сен мени куреште енъсен, санъа иман этерим!» 
деди. 

Расули Экрем -салляллаху алейхи ве селлем-: 

«-Мен енъсем, айткъларымнынъ хакъ олгъаныны къабул этерсинъ- 
ми?» деп сорады. 

Рукане: 

«-Сен мени енъсен мен я Ислямны къабул этерим, я да шу къойла- 
рым Сенинъ олур! Мен Сени енъсем Сен шу пейгъамберлик ишинъден 
вазгечерсинъ!» деди. 

Курешке башладылар. Фахри Кяинат -салляллаху алейхи ве селлем- 
оны тутар тутмаз ерге йыкътырды! Рукане озюни къорчаламагъа кучю 
етмеди. 

«-Я Мухаммед! Бир даа курешейик!» деди. 

Расулюллах -салляллаху алейхи ве селлем- текрар курешти ве оны 
бир даа енъди. 

Рукане: 

«-Эй эмджемнинъ огълу! Айды бир даа курешейик?» деди. 
Учюнджи кереси де енъильген Рукане кене де иман этмеди. 

Варлыкъ Нуры, Руканенинъ иман этмегенине ве бу арада сёйлегени 
базы сёзлеринден кедерленди. Онъа: 

«-Ал кет къоюнларынъы!» буюрды. 

Бунынъ узерине Рукане: 

«Валлахи Сен, менден даа хайырлы ве даа шерефлисинъ!» деди. 

Рукане -радыяллаху анх- йыллар сонъ Меккенинъ фетхинде мусуль¬ 
ман олгъан, Мединеге кетип о ерге ерлешкендир. (Ибн-и Хишам, 1,418, ибн -и 
Әсир, Усд-улъ Гъабе , II, 236) 

- 














НУБУВВЕТНИНЪ 7-9-джи СЕНЕЛЕРИ: БОЙКОТ ЙЫЛЛАРЫ — 

Бир кересиндеде Эзд-и Шенуэ къабилесинден Дымад бин Салебе, 
умре япмакъ ичюн Меккеге кельген эди. Дымад, экимликни севе эди, 
акъыл хасталарына окъуп уфлеген ве илим къазанмагъа тырышкъан бир 
киши эди. Мушриклернинъ «Мухаммед делидир!» дедиклерини эшит- 
кенде озь озюне: 

«-Мен барып шу затны корейим. Бельки Аллаһ Онъа меним весилем- 
нен шифа берир» деп мушриклернинъ меджлисинден турды. Варлыкъ 
Нурына келип: 

«- Я Мухаммед! Мен делиликни тедавий этерим. Истесенъ сени де 
тедавий этейим. Бельки Аллаһ Санъа шифа берир!» деди. 

Аллаһ Расули Дымадкъа шу джевапны берди: 

«-Хамд Аллаһкъа махсустыр. Биз Онъа хамд этип, ярдымны ве 
багъышланмакъны да Ондан тилермиз. Нефислеримизнинъ шерринден 
Аллаһкъа сыгъьшырмыз. Аллаһ кимни догъру ёлгъа эрдирген олса оны 
кимсе саптырмаз, кимни де догъру ёлдан чыкъарса оны кимсе догъру ёл¬ 
гъа эрдирмез. Мен шаатлыкъ этерим ки Аллаһтан башкъа ич бир илях 
ёкътыр. О бирдир, тектир. Онынъ эши ве ортагъы ёкътыр. Кене де ша¬ 
атлыкъ этерим ки Мухаммед Онынъ къулу ве Расулидир!» 

Расули Экрем -салляллаху алейхи ве селлем-нинъ сёзлерини Дымад 
пек бегенди ве: 

«Мен ич бир вакъыт, бундан даа гузель сёз эшитмедим! Сен шу сёз- 
леринъни бир даа текрар этерсинъми?» деди. 

Фахри Кяинат Эфендимиз сёзлерини текрарлады. Дымад бу инджи 
киби гузель сёзлерни эки кере даа текрар эттирдиктен сонъра: 

«-Валлахи мен кяхинлернинъ, сиирбазларнынъ, шаирлернинъ, эр 
тюрлю инсаннынъ сёзюни динъледим. Амма сенинъ шу сёйледиклеринъ 
киби ич бир сёз эшитмедим. Булар белягъат ве фесахат дерьясынынъ энъ 
къыйметли инджилеридир. Элинъни бер де санъа бейат этейим!» деди ве 
мусульман олды. 

Расулюллах -салляллаху алейхи ве селлем-: 

«-Къавмининъ адына да бейат этерсинъми?» деп сорады. 

Дымад: 

- 













АЗРЕТИ МУХАММЕД МУСТАФА Щ 


«-Къавмим адына да бейат этем!» деди. (Муслим, Джума, 46; Ахмед, I, 302; 
Ибн-и Сад, IV, 241) 

Варлыкъ Нуры, Дымад -радиаллаху анх-ны мусульман олмагъа икна 
эткен сонъ, аман къавмининъ адына да ондан бейат алды. Бойледже оны, 
къавмине Ислямны теблигъ этмек ичюн эльчи ве оджа оларакъ вазифе- 
лендирди. 


❖ 
















ПЕЙГЪАМБЕРЛИКНИНЪ 
ОНУНЛЖЫ СЕНЕСИ 


Кедер сенеси: Азрети Хатидже ве Эбу Талибнинъ вефаты 

Мушриклерининъ муасарасындан сагъ-селямет чыкъкъан Аллаһ 
Расули -салляллаху алейхи ве селлем-нинъ ве мусульманларнынъ севин- 
чи узун сюрьмеди. Чюнки бойкотнынъ битишинден аман сонъра, оны ве 
муминлернинъ къоруюджысы, оларны федакяр бир шекильде къоругъан 
эмджеси Эбу Талиб вефат этти. 

Азрети Пейгъамбер -салляллаху алейхи ве селлем-, оны иман этмеси 
ичюн заман-заман чокъ исрар эте эди. Эбу Талиб де, бу исрар къаршы- 
сында торунына: 

«-Мен сенинъ акъикъатынъы билем. Лякин санъа иман этсем, 
Къурейшнинъ къадынлары мени айыпларлар» деп айта эди. 

Азрети Пейгъамбернинъ пейгъамберлигини виджданынен къабул 
эте эди, амма нефисине уяракъ оны ред эте эди. Аллаһ Расули -салляллаху 
алейхи ве селлем-, оны иманлы оларакъ рухуны Раббине теслим этмеси 
ичюн олюм тёшегинде олгъанда: 

«-Эй эмдже! Не олурсынъ, бир келиме сёйле ки, Аллаһ санъа сонъсуз 
саадет берсин!» деп исрар эте эди. 

О сырада о ерге кельген Эбу Джехиль, бунъа мани олды. Чюнки Эбу 
Талибке эр вакъыт келимеи шехадетни телькъин эткен Азрети Пейгъамбер 
-салляллаху алейхи ве селлем-ге къаршы Эбу Джехиль: 

- Сен аталарынынъ дининденсинъ! - телькъинини япа эди. 

Сонъунда Эбу Талибнинъ, Расулюллах -салляллаху алейхи ве сел- 
лем-ге сонъ сёзю: 

«Мен эски дин (Абдулмутталибнинъ дини) узьре олем. Къурейш 
меним ичюн, олюмден къоркъты да дини денъиштирди деп айтмайд- 

-АЗРЕТИ МУХАММЕД МУСТАФА 

жакъ олсалар эди, сенинъ сёзлеринъни къабул этер эдим!..» олды (Бухари, 
Дженаиз, 81; Ибн-и Сад, I, 122-123). 

Бу сёзлер узерине Азрети Пейгъамбер -салляллаху алейхи ве селлем- 


«-Менде сенинъ ичюн эр вакъыт истигъфар этеджегим!» буюрды, 
факъат эмджесининъ эвинден кедерли оларакъ айырылгъан эди. 

Расулюллах -салляллаху алейхи ве селлем-нинъ чокъ кедерленип 
эмджеси ичюн «сенинъ ичюн эр вакъыт истигъфарда булунаджагъым!» 
деп айтмасындан сонъ аети керимеде шойле буюрылды: 


X 

«• 


«(Раеулим!) Сен севгенинъни хидаетке ириштиралмазсынъ; 
факъат Аллаһ истегенине хидает берир...» (эль-Къасас, 56) (Муслим, Иман, 
41-42) 

Хидает - къулны «сыраты мустакъым»ге илеткен иляхий нурдыр. 
Кимнинъ гонъюли хидаетке истекли ве хакъкъа мейилли олса, анджакъ 
онъа насиб олур. Аети керимеде буюрылыр: 


«...озюне ёнельгенни де хидаетке ириштирир.» (эр-Рад, 27) 

Бу хусуста башкъаларынынъ гъайрети, ялынъыз весиле олмакътыр. 
Акси алда башкъа бир кимсенинъ -пейгъамбер де олса- гъайретинен хи- 
даетнинъ насиб олмасы эр вакъыт мумкюн дегильдир. Бойледже -Азрети 
Пейгъамбернинъ о къадар гъайретине рагъмен- Эбу Талиб, Акъикъатны 
бильгени алда нефисине енъилип Хакъкъа мейиль этмемеси узерине онъа 
хидает насиб олмагъан эди. 

Эбу Талибнинъ кедерли вефатындан даа учь кунь кечмеген эди ки, 
Аллаһ Расулининъ, дёрт ортагъы, буюк дестеги, джан ёлдашы Сейидет- 
ун Ниса (къадынларнынъ эфендиси) Хатидже анамыз -радиаллаху анха- 
вефат этти. Аджы устюне бир аджы даа юкленди. Расули Экрем -саллял- 

ПЕЙГЪАМБЕРЛИКНИНЪ ОНУНДЖЫ СЕНЕСИ ахтъл. 


лаху алейхи ве селлем-, чокъ севгени мубарек апайыны, къабри шерифи- 
не озь эллеринен эндирдилер. Гонъюли къасеветли ве кедерли, козьлери 
яш толгъан эди. 

Азрети Хатидже анамыз Пейгъамберимиз ичюн Ислям давасында 
садыкъ бир мушавир, дерт ортагъы ве сакинлик къайнагъы эди. Онынъ 
вефаты Аллаһ Расулине: 

«-Шу уммет устюне кельген эки буюк белядан ангисине даа чокъ ке- 
дерленеджегимни билемейим.» (Якуби, II, 35; Табери, Тарих , II, 229) айттырад- 
жакъ къадар агъыр кельген эди. 

Бу эки гъамлы адисе себебинен Мекке деврининъ онунджы сенесине 
«Кедер сенеси» деп айтылды. 

Эмджеси ве апайынынъ вефатындан сонъ тевеккюль ве теслимиети- 
нинъ ялынъыз Аллаһкъа олмасы ичюн, Азрети Пейгъамбер Эфендимизге 
корюнген ич бир сыгъанакъ къалмады. Онынъ гонъюль дюньясы бой- 
ледже Хакъ Таалягъа аданды. Чюнки балалыгъында да ана, баба ве деде 
имаесинден махрум быракъылып Аллаһнынъ тербиесинде етиштириль- 
ген эди. 

Хатидже анамыз чокъ фазилетли бир инсан эди. Вахий мелеги бир 
кунь Расули Экрем эфендимизге келип: 

«-Я Расулюллах! Хатидже элинде бир савут ашнен санъа келе. Янынъа 
кельгени вакъыт, онъа Раббинден ве менден селям айт! Оны, гурюльти, 
шамата ве ёргъунлыкъ олмагъан дженнетте, инджиден япылгъан бир са- 
райнен мужделе!» буюрды. (Бухари, Менакъыбуль-Әнсар, 20) 

Азрети Хатидже -радиаллаху анха- бу иляхий селямгъа шойле къар- 
шылыкъ берди: 

«- О (шаны юдже Аллаһ) Селямнынъ озюдир, селям Ондадыр, селям 
олсун! Эй Аллаһнынъ Расули, Аллаһнынъ селямы, рахмети ве берекети 
Сенинъде узерине олсун». 

Аллаһ Расули -салляллаху алейхи ве селлем- аяты боюнджа бу му¬ 
барек апайыны унутмады. Онъа къаршы вефанынъ энъ гузель орьнегини 
косьтерди. Айше -радиаллаху анха- шойле анълата: 

АЗРЕТИ МУХАММЕД МУСТАФА Щ 


«Пейгъамбер -алейхисселям-нынъ апайларындан ич бирисине, 
Хатиджеге олгъаны къадар гъыпта этмедим. Даасы, оны ич коремеген 
эдим. Факъат Расули Экрем -саллалаху алейхи ве селлем- оны сыкъ- 
сыкъ анъар эди. Бир къоюн сойып этини парчалагъанда, чокъ вакъыт 
Хатидженинъ достларына ёллар эди. Бир кересинде (даянамайып) Аллаһ 
Расулине: 

«-Санки дюньяда Хатиджеден башкъа къадын къалмады!» дедим. 
Пейгъамбер -саллаһу алейхи ве селлем-: 

«-О шойле шойле эди» деп гузель сыфатларыны сайды ве: 

«- Балаларым да ондан олды!» буюрды. 

Ичимден: 

«-Бир даа Хатидже акъкъында ярамай сёз сёйлемеджегим.» дедим.» 
(Бухари, Менакъыбуль-Энсар, 20; Эдеб 73: Муслим, Фезаилюс-сахабе 74-76) 

Бир кунь Хатидженинъ къыз къардашы Хале бинти Хувейлид, 
Расулюллах -салляллаху алейхи ве селлем-нинъ янына кирмек ичюн изин 
истеген эди. Расули Экрем, Хатидженинъ сесини хатырлады ве: 

«-Аллаһым, бу (Хатидженинъ къардашы) Хале бинти Хувейлид!» 
деп эеджанланды. 

Бу манзараны корьген Айше -радиаллаху анха- даянамады. 

«-Къартлыкътан агъзынынъ тишлери тёкюльген ве бир вакъытлар 
олюп кеткен Къурейшли бир къартынъ несини анъып турасынъ? Аллаһ 
Санъа ОИЫНЪ ерине Даа Да ХаЙЫрЛЫСЫНЫ берДИ.» ДеДИ (Бухари, Менакъибуль- 
Энсар, 20) 

Азрети Айше «даа да хайырлы» сёзюнен озюни къаст эте эди. Онынъ 
бу сёзюни догъру булмагъан Аллаһ Расули шу джевапны берди: 

«Екъ, Аллаһ Тааля манъа ондан даа да хайырлысыны бермеди. Халкъ 
Манъа инанмагъанда о инанды. Эр кес, Манъа яланджы деп айткъанда 
о догъру сёйлегеними къабул этти. Кимсе манъа бир шей бермегенде о 
мени мальшен дестекледи ве Аллаһ Манъа ондан балалар ихсан этти.» 
(Ибн-и Ханбель, VI, 118). 

- 














ПЕЙГЪАМБЕРЛИКНИНЪ ОНУНДЖЫ СЕНЕСИ - 

Таиф ёлджулыгъы 

Эмджеси ве апайынынъ вефатларынынъ артындан, Азрети 
Пейгъамбер -салляллаху алейхи ве селлем-ге япылгъан баскъылар пек 
артты. О Султануль-Энбиягъа къаршы япылгъан душманджа уджюм- 
лер вахшийет дереджесине улашты. Ойле ки, Расули Экрем -салляллаху 
алейхи ве селлем-нинъ такъатыны зорламагъа башлады. Бунынъ узерине 
Аллаһ Расули янына Зейд -радиАллаһу анх-ны алып Меккенинъ тахми- 
нен 120 км. узагъындаки Таиф шеэрине кетти. О ерде он кунь къалды. 

Таифлилерге Ислямны анълатты. Оларны тевхидке давет этти. 
Буюклеринден корюшип, путкъа тапмакътан вазгечип бир Аллаһкъа 
къуллыкъ япмаларыны телькъин этти. Таиф буюклерининъ янына барып, 
къонушмагъаны киши къалмады. 

Факъат бу давет, Къурейшлилер киби путперест бир къавим олгъан, 
Таифлилернинъ арасында да къоркъунч бир фыртына къопмасына себеп 
олды. Нефислерине къул оларакъ яшадыкълары ичюн ич бири Ислямгъа 
янашамады. Бунынъда устюне Азрети Пейгъамбер -салляллаху алейхи 
ве селлем-ге эзиет ве ишкендже этмекни де къачырмадылар. 

Башта онъа кульдюлер. Сонъра ашаламагъа башладылар. Артындан 
да ёлунынъ узерине эки сыра олып къул ве ыргьатлары тизерек акъарет эт- 
тирди ве таш аттырдылар. Бойледже шеэрден чыкъкъанына къадар Аллаһ 
Расули -салляллаху алейхи ве селлем-ге эзиетлерге девам эттилер. Атта 
къулларыны артындан ёллайып бир муддет даа да таш ягъмурына тутты- 
лар. О Пейгьамберлер Султанынынъ аякълары къан ичинде къалып, аякъ- 
къаплары къан толгъан эди. Оны, атылгьан ташлардан къорумакъ истеген 
Зейд -радиаллаху анх- да яралангьан эди. О, эм Аллаһ Расулини атылгьан 
ташларгъа къаршы озь беденинен къорчаламагъа тырыша, эм: 

«- Эй Таиф халкъы! Ташлагьанынъыз кишининъ бир пейгъамбер ол- 
гьаныны билесинъизми?!» деп айта эди. 

Озьлерини зор-замет Меккелилерге махсус олгъан бир багъчагъа, 
бир хурма терегининъ тюбюне аттылар. Ерлер кедерли, коклер кедерли 
эди. Мелеклер кедерли эди. Джебраиль кедерли эди. Микаиль, Исрафиль, 
Азраиль кедерли эди. 

Башта Джебраиль олмакъ узьре мелеклер, Аллаһ Таалядан изин алып 
Расулюллах -салляллаху алейхи ве селлем- нинъ янына кельдилер! 

- 














АЗРЕТИ МУХАММЕД МУСТАФА 


«- Я РасулАллаһ! Истесенъ, бу къавми эляк этейик!» дедилер. 

О рахмет къайнагъы ве мерхамет Пейгъамбери, огърагъаны бу 
чиркин арекет къаршысында биле беддуа этмейип эллерини котерип 
Аллаһкъа шойле дуа этти: 

«Аллаһым! Къуветимнинъ зайыфлагъаныны, чаресизлигимни, халкъ 
козюнде ашагъы тюимемни Санъа арз этем. Эй мерхаметлилернинъ энъ 
мерхаметлиси! Әгер манъа нисбетен гъадаплы дегиль исенъ, чеккеним 
зорлукъ ве беляларгъа даянырым! Аллаһым, Сен къавмиме хидает бер! 
Олар бильмейлер! Иляхи, Сен разы олгъанынъа къадар иште афунъы ти- 
лейим...» (Ибн-и Хишам II, 29-30;Хейсеми, VI, 35; Бухари, Бедул-Халкъ, 7) 

Расулюллахнынъ раатлангъаны багънынъ саиби Рабиа огъуллары, 
Алемлернинъ Эфендисининъ вазиетини корюп оны аджыды ве онъа къул- 
лары Аддаснен бир табакъ юзюм ёлладылар. Аддас табакъны Варлыкъ 
Нурына узатты: 

«- Буюрынъыз, ашанъыз!» деди. 

Азрети Пейгъамбер -салляллаху алейхи ве селлем- де: 

«Бисмиллях» дейип ашамагъа башлады. 

Бу сёз Аддаснынъ дикъкъатыны чекти. Шимдиге къадар ич кимсе- 
ден бойле бир сёз эшитмеген эди, Меракъланып ве тааджипленип: 

«- Бу сёзни, бу ерде яшагъанлар не билир, не де сёйлерлер!» деп мы- 
рылданды. 

Артындан кене тааджипленип: 

«- Сиз башкъа бир инсансынъыз! Бу ернинъ инсанларына бенъзе- 
мейсинъиз! Кимсинъиз?» деди. 

Аллаһ Расули -салляллаху алейхи ве селлем-де: 

«- Сен нерелисин, къайсы динденсинъ?» деп сорады. 

Аддас: 

«- Ниновалыйым, христианым!» деди. 

Расули Экрем Эфендимиз: 

«- Демек сен салих къул, Юнус пейгъамбернинъ мемлекетинден- 
синъ!» деди. 

- 














ПЕЙГЪАМБЕРЛИКНИНЪ ОНУНДЖЫ СЕНЕСИ - 

Аддаснынъ шашкъынлыгъы даа да пек артты: 

«- Сен Юнусны не ерден билесинъ?» деди. 

Варлыкъ Нуры: 

«- Юнус меним къардашымдыр. О, бир пейгъамбер эди. Мен де бир 
пейгъамберим!» буюрды. 

Бу сёзлер узерине Аддаснынъ гонъюль алеминден иман пынар- 
лары фышкъырмагъа башлады ве шевкънен еринден къалкъып Азрети 
Пейгъамбер -салляллаху алейхи ве селлем-нинъ элине ве аягъына къапа- 
нып келимеи шехадет кетирди. (Ибн Хишам, п, 30; Якъуби, н, 36). 

Эфендилери Аддасны бу давранышы себебинен айыпладыкълары 
вакъыт, шу джевабыны берди: 

«Мен озюмни бильдим билели, дюньяда Ондан даа да хайырлы бир 
инсан корьмедим! О манъа ойле бир сёз сёйледи ки, оны анджакъ бир 
пейгъамбер билип олур ЭДИ» (Ибн -и Хишам, II, 31) 

Не саадет ки Аддас, Аллаһ Расулининъ аятында энъ къыйын шарт¬ 
ларда иман этип, Оны теселли эткен бир мумин юреги олма шерефини 
къазанды. Алемлернинъ Эфендиси онынъ мусульман олмасына пек се- 
винди. 

Бугунь Аддаснынъ Ислямгъа киргени ерде онынъ адына япылгъан 
бир джами бар. 

Бензерсиз бир Мерхамет ве Рахманий Теселлилер 

Азрети Айше -радиаллаху анх- анамыз буюрырлар: 

«-Ухуд дженкинден даа да чокъ зорлангъанынъ бир кунь олды мы я 
Расулюллах?» 

Шойле буюрдылар: 

«-Эбет, сенинъ къавминъден чокъ яманлыкъ корьдим. Бу яманлыкъ- 
ларнынъ энъ яманы, оларнынъ манъа Акъабе Куню 161 япкъанларыдыр. 

161 Акъабе Куню - Аллаһ Расулининъ Минада, Акъабе денильген ерде турый, инсанлар- 
ны Ислямгъа давет эткени куньдир. О кунь инсанларнынъ бир къысмы Расулюллах 
-саллаллаһу алейхи ве селлем-нинъ даветине уйдылар ве Исламны къабул эттилер, 
амма башкъа бир къысмы онъа эзиет эттилер. Иште бу кунь Акъабе Куню деп нам 
къазанды. 

- 















АЗРЕТИ МУХАММЕД МУСТАФА |Ц 


Айрыджа Таифли Абдукъулялнынъ огълы Ибн-и Абдиялилъге сыгъынмакъ 
истеген эдим де мени къабул этмеген эди. (Аксине мени къулларына 
ташлар аттырып, эр тарафымы къанлар ичинде быракъып, япмадыкъ эзи- 
ет быракъмагъан эди). Менде аркъагъа айланып терен кедерлер ичинде 
юрип кете эдим. Къарн-ус Сеалиб деген ерге баргъангъа къадар озюме 
келямадым. О ерде башымы котерип бакькъаным вакъыт, бир булут- 
нынъ мени кольгелегенини корьдим. Дикъкъатлы бакъкъанджа, булут- 
нынъ ичинде Джебраилъ -алейхисселям-ны фаркъ эттим. Манъа; 

«-Аллаһ Тааля къавмининъ Санъа не айткъаныны ве Сени имае этмени 
насыл къабул этмегенини дуйгъандыр. Оларгъа истегинъни япманъ ичюн де 
санъа Дагълар Мелегини ёллагъандыр», деп сесленди. 

Бунынъ узерине Дагълар Мелеги манъа сесленип селям берди. Сонъра 
да: 

«-Эй Мухаммед! Къавмининъ Санъа не айткъаныны Аллаһ эшитти. 
Мен Дагълар Мелегийим. Не әмир этсенъ оны япмам ичюн Аллаһ Тааля 
мени санъа ёллады. Не япмамны истейсинъ? Әгер истесенъ шу эки дагъ- 
ны оларнынъ башына йыкъайым!» деди. 

О вакъыт; 

«-Екъ, мен Аллаһтан, оларнынъ сойларындан ялынъызджа Аллаһкъа 
ибадет этеджек ве Онъа ич бир шейни ортакъ къошмайджакъ кимсе- 
лер чыкъармасыны тилерим!» дедим. (Бухари, Бедуль-халькъ, 7 Муслим, Джихад, 
111 ) 

Шаир, Аллаһ Таалянынъ Хабибине олгъан севгисини не гузель ифа- 
де этер; 

Сен ол махбубсынъ ки Хакъ Тааля рехгюзарында 
Этер дюнья ве мафиханы къурбан я РасулАллаһ! 

« Сен ойле бир севгилисинъ ки Аллаһ, Сенинъ ёлуна, 
дюньяны ве ичиндеки эр шейни къурбан этер! Я Расулюллах!» 

Таиф ёлджулыгъы пек чокъ ибретлернен толудыр: 

ПЕЙГЪАМБЕРЛИКНИНЪ ОНУНДЖЫ СЕНЕСИ ахтъл, - 

-Эвеля,теблигънинъчокъмуимолгъаныныкосьтере.Пейгъамберимиз, 
кедер йылы олмасына бакъмайып теблигъине ара бермеди, бунъа сабыр 
ве себатнен девам этти. 

-Таифлилер Оны таш ягъмуруна туттылар, амма кене де Расулюллах 
-салляллаху алейхи ве селлем- оларгъа беддуа этмегендир. Бу, эм Аллаһ 
Расулюнинъ мерхаметини косьтере эм де теблигъджининъ мерхаметли 
олмасы керек олгъанына ишареттир. 

-Теблигъджи хатаны озюнде бильмели, инсанларнынъ хидаети ичюн 
дуа этмели ве умютсизликке тюшмемели. Расулюллах -салляллаху алей¬ 
хи ве селлем- бир хата къаршысында, озюне изафе этип: 

«-Манъа не ола ки, сизни бойле корем!» 162 буюра эдилер. Тыпкъы 
Азрети Сулейманнынъ Худхуд къушынынъ топлантыда олмагъаныны 
фаркъ эткени вакъыт: 


. . . ^ 

«...Худхудны не ичюн коралмайым?..» (Немль, 20) деп айтмасы да, 
бу теблигъ услюб ве усулындандыр. 

-Таиф ёлджулыгъындан сонъра, Аддаснынъ иманы чокъ муимдир. 
Чюнки Расулюллах -алейхисселям- энъ сыкъынтылы анында бунынънен 
раатлыкъ корьди. Бу адисе косьтере ки, энъ буюк сыкъынтылар ичинде 
олсакъ биле бир кишининъ иманы бизни раатлатмалы. 

-Теблигъджи озь яшайышынен орьнек олмалыдыр. 

-Ислямны теблигъ эткен киши, инсанларнен лаф этмекни бильмели, 
медениетли олмалы, Пейгъамбер Эфендимизнинъ Аддаскъа давраны- 
шында олгъаны киби не ерде ве кимге не айтаджагъыны бильмелидир. 

Джинлернинъ Варлыкъ Нурындан Къуран Динълейип 

Иман Этишлери 

Аддастан башкъа кимсенинъ иман этмегени Таифтен къайткъанда 
Аллаһ Расули -салляллаху алейхи ве селлем- ни, геджени кечирген ерде 
Къуран окъугъанда джинлерден бир джемаат оны динъледи. Эписи де 


162 Бакъынъыз, Муслим, Салят, 119; Эбу Давуд, Хатем, 4; Әдеп, 14. 














АЗРЕТИ МУХАММЕД МУСТАФА Ц§? 


акъикъатны анълайып Расулюллах -салляллаху алейхи ве селлем- ге 
иман эттилер. Къавимлерининъ янына теблигъ вазифесинен къайттылар. 
(Ибн-и Сад, I, 212). 

Ибн-и Аббас -радиАллаһу анхума- шойле деген эди: 

Расулюллах -салляллаху алейхи ве селлем- бир такъым асхабынен 
Укъаз панайырына кетмек ниетинен ёлгъа чыкъкъан эди. 

О вакъыт, шейтанларнынъ коктен кельген хаберлерни алмалары 
ясакъ олунгъан эди. 163 (Бунынъ ичюн, девамлы оларакъ коктен хабер ке- 
тирген) шейтанларнынъ узерине атешлер ёлланылды. 164 Бойледже шей- 
танлар къавимлерине (эли бош ве хаберсиз) къайттылар. 

Къавимлери: 

«-Не бар, не ичюн (бош) къайттынъыз?» деп сорадылар. 

Олар: 

«-Бизнен семави хаберлер арасына маниа къоюлду, узеримизге атеш¬ 
лер ёлланылды. (Биз де къачып кельдик)» дедилер. 

Къавимлери: 

«-Бу, янъы чыкъкъан бир шей себебинен олмалы, ернинъ шаркъыны 
ве гъарбыны кезинъиз, (бу маниа акъкъында бир хабер кетиринъиз.)» де¬ 
дилер. 

Джинлер (дюньянынъ эр ерини арамакъ ичюн такъымлар алында ёл¬ 
гъа чыкътылар. Булардан) Тихаме Тарафына кеткен бир такъым, (Укъаз 
панайырына кеткенде (Нахледе) асхабынен берабер сабах намазыны 
къылмакъта олгъан Азрети Пейгъамбер -салляллаху алейхи ве селлем-ге 
растлады. Къурани Керимнинъ окъунгъаныны эшиткенде турып къулакъ 
къабарттылар; 

163 «Джинлер кокке юкселип вахийни динълей эдилер. Бир тек келиме эшитселер, онъа 
докъсан докъуз келиме озьлеринден къоша эдилер. О тек келиме догъру, къошулгъан 
келимелер исе ялан эди. Расулюллах -салляллаху алейхи ве селлем- пейгъамбер ола¬ 
ракъ ёллангъан сонъ, джинлернинъ коклердеки ерлерге чыкъмалары ясакъланды. Бун- 
дан эвель, Джинлерге бильги алмакъ ясакъ дегиль эди.» (Тирмизи, Тефсир, 72/3324). 

164 Шихаб - алев, атеш шулеси демектир. Хусусан коктен йылдыз таймасы киби корюн- 
ген алевге айтылыр. Шихабларнынъ кокташлары олгъаныны кунюмизнинъ муфессир- 
лери къайд этелер. 

- 















ПЕЙГЪАМБЕРЛИКНИНЪ ОНУНДЖЫ СЕНЕСИ ахтъл. 


«-Бизним коктен хаберлер алмамызгъа мани олгъан шей иште бу¬ 
дыр!» деп къайттылар. 

Къавимлерине шойле дедилер: 

«-Эй къавмимиз, керчектен биз, догъру ёлгъа алып баргъан, аджай- 
ип гузель бир Къуран динъледик ве онъа иман эттик. Артыкъ кимсени 
Раббимизге асла ортакъ къошмайджакъмыз.» 

Бунынъ узерине Аллаһ, Небийи Экремине Джин суресини эндирип 
джинлернинъ Къуран динълегенлерини ве къавимлерине сёйлегенлери 
сёзлерини хабер берди: 



«(Расулим!) Де ки: Джинлерден бир топлулыкънынъ (мен окъугъан 
Къуран н ы) динълеп де, бойле сёйлегенлери манъа вахий олунгъандыр: 
Акъикъатен, биз догъру ёлгъа къавуштыргъан алельхусус гузель бир 
Къуран динъледик де, онъа иман эттик. (Артыкъ) кимсени Раббимизге 
асла ортакъ къошмайджакъмыз.» (эль-Джин, 1-2) (Бухари, Тефсир, 72; Эзан, 105; 
Муслим, Салят, 149, Тирмизи, Тефсир, 72/3324) 

Аллаһ Тааля Ахкяф суресинде бу адисени шу шекильде анълата; 

й"''' в ' т У . й ' . * . 0 . -«'V ^ „ о . 



«Хатыранъдамы, джинлерден бир топуны, Къуранны динълев- 
лери ичюн, санъа ёнельткен эдик. Къуранны динълемеге азыр олгъа- 

нынен, (бир-бирлерине) «Сусынъ» дегенлер. Къураннынъ окъулывы 
биткенинен, тенбиеджилер оларакъ, къавмларына дёнген эдилер. 
Эй, къавмымыз! дедилер, догърусы, биз Мусадан сонъ эндирильген, 
озюнден эвелькисини догърулагъан, хакъкъа ве догъру ёлгъа къа- 
вуштырыджы бир китап динъледик. Эй, къавмымыз! Аллаһнынъ 
даветчисине уйынъ. Онъа иман этинъ ки, Аллаһ да сизнинъ гунях- 
ларынъызны къысмен багъышласын ве сизни аджджы бир азаптан 
къорчаласын. Аллаһнынъ даветчисине уймагъан кимсе ер юзюн- 
де Аллаһны аджиз быракъаджакъ дегильдир. Озю ичюн Аллаһтан 
башкъа достлар да булунмаз. Иште, олар, ап-ачыкъ бир сапыкълыкъ 
ИЧИНДеДИрлер.» (эль-Ахкяф, 29-32) 

Аети керимелерде, джинлернинъ кок хаберлерини динълемектен 
мани этильдиклери акъкъында шойле буюрыла: 


Алд; иг . 1 ^ у>- с-аЬ» у и1 ^ 

(*-$0 (*-& Г 1 Ә, Су “Ыэ' 


«Догърусы, биз (джинлер), кокни ёкъладыкъ, факъат оны 
серт бекчилернен, алев деметлеринен толдурылгъан алда таптыкъ. 
Албуки, (даа эвель) биз онынъ базы къысымларында (хабер) динъ- 
лемек ичюн отураджакъ ерлер (тапый) отура эдик; факъат шимди 
ким динълемек истесе, озюни козеткен бир алев демети тапмакъта. 
Бильмеймиз, ер юзюндекилерине яманлыкъ мурат этильдими, ёкъ- 
са, Рабблери оларгъа бир хайыр тиледими?» (эль-Джин, 8-Ю) 165 

165 Мевляна Азретлери бу адисени, меджаз мисаллернен не гузель анълата: 

«Шейтанлар кок юзюне чыкьып эсрар-ы семавиеге къулакъ бере эдилер.» 

«О сырлардан аз бир микъдарины къырслагъанда, аман коктен шихаплар келир, олар- 
ны семадан сюрер эди.» 

«Ве дерди ки: Бир пейгъамбер йиберилъди. Онынъ булундыгъы ерге кетинъ ее не ис- 
терсенъиз Ондан алынъ.» 

«Әгер къыйметли инджи къыдыра олсанъыз, « Эвлерге къапыларындан киринъиз!» 
«О къапынынъ алкъасыны ур ве къапы огюнде тур. Зира санъа ве сенинъ кибилерге 
кокке догъру ёл ёкътыр.» 

«Эм сизинъ ичюн ойлеузакъ ёлларгъа кетмеге керек ёкътыр. Биз сырларнынъ сырымы 
топракътан яратылгъан кулумызгъа бердик.» 

«Әгер хаин дегиль исенъиз, Аллаһнынъ Халифеси олгъан О затнынъ хузурына келинъиз. 
Бош къамыш киби олсанъыз биле, Онынъ субети иле шекер къамышы киби олурсынъыз.» 

Расулюллах -салляллаху алейхи ве селлем-нинъ Таиф ёлджулыгъын- 
дан корюнген къазанчы садедже Аддас -радиаллаху анх-нынъ иман эт- 
меси эди. Лякин акъикъатта Аллаһ Тааля Онъа пек чокъ лютуфларда бу- 
лунды. Меселя Пейгъамберимизге эки алемнинъ султанлыгъыны берди. 
Ильк оларакъ даа Меккеге къайтмадан джинлер Ондай Къуран динъледи 
ве озь алемлеринде теблигъ этмеге башладылар. Буйдан къыскъа бир 
муддет сонъ да Аллаһ Тааля, Хабибини сема алемининъ султаны япты ве 
Мираджны лютуф этти. 


Расулюллах -салляллаху алейхи ве селлем- Таиф къайтышы Нахледен 
Меккеге догъру кельгенде, Хира дагъынынъ янында, Меккели бирисине 
расткельди. Оны башта Ахнес бин Шерикке, даа сонъ да Сухейль бин 
Амр ве Мутим бин Адийге йиберди. Оларгъа: 

«—Мухаммед «Раббимнинъ манъа бергени рисалет вазифесини те¬ 
блигъ этип ерине кетиринджеге къадар, мени къорчалав астына алыр- 
сынъ мы?» деп сорады.» демесини истеди. 

Дигер экиси къабул этмеди анджакъ Мутим, мусбет джевап берди. 
Варлыкъ Нуры, о гедже Мутимнинъ эвинде къалды. Сабах олгъанда 
Мутим огъулларыны ве къавмини янына чагъырып: 

«-Силяларынъызны къушанынъыз ве Бейтуллахнынъ къатында бу¬ 
лу нынъыз!» деди. 

Месджид-и Харамгъа кеткенлери заманда къавмине бакъып: 

«-Эй Къурейш джемаати! Мухаммедни къорчалавыма алдым! Онъа 
кимсе токъунмасын!» деп сесленди. 

* «Эвлерге къапыларындан кириньиз.» (эль-Бакъара, 189): Джахилие девринде ве 
Исламнынъ ильк йылларында киши хадж я да умре ичюн ихрамгъа киргени вакъыт 
багъ-багъчасына ве эвине къапысындан кирмез эди. Шеэрде яшагъанлар исе дамдан 
бир делик ачар, о ерден кирер чыкъар эди. Бедевий исе чадырнынъ къапысындан кир¬ 
мез, чадырны аркъасындан йыртар, о ерден кирер эди. Ихрамдан чыкъкъангъа къадар 
бойле япар ве буны эйилик ве таат оларакъ билир эди. Аллаһ Тааля Бакъара Суреси- 
нинъ 189-нджи аетини йиберип, эвлерге аркъаларындан кирменинъ эйилик ве итаат 
олмагъаныны бильдирди. (Вахиди, с. 56-57) 

Даа сонъ бу ает, «бир ишни усулына коре япмакъ» манасында кулланылмагъа башлады. 
Азрети Мевляна да: «Аллаһны тапмакъ ичюн Онынъ къапысы сайылгъан эхлюллахкъа 
мураджаат этинъиз» деп тасаввуфий тефсирини япты. 

- 

Варлыкъ Нуры ЬСябени таваф этип эки рекят намаз къыларакъ эвине 
къайткъанына къадар Мутим ве огъуллары Оны муафаза эттилер. (Ибн-и 
Сад, I, 212; Ибн-и Кесир, элъ-Бидае, III, 182) 

Арадан сенелер кечти. Иман шерефине наиль оламагъан Мутим, 
Бедирде мусульманларгъа къаршы дженк этти ве ольдюрильди. 
Душман есирлерине не япыладжагъы акъкъында тартышылгъаны 
вакъыт, Расулюллах -салляллаху алейхи ве селлем-, Мутимнинъ огълу 
Джубейрге: 

«-Шает Мутим аятта ольт да менден эсирлерин багъышланмасы- 
ны истесе эди, фыдье алмадан эписини быракъыр эдим.» буюраракъ онъа 
олгъан вефасыны косьтерди. (Бухари, Хумус, 16; Ибн-и Хишам, I, 404-406) 

Ислямны теблигъ эткенде озюне къолайлыкъ косьтерген бир муш- 
рикке биле узангъан бу вефа дуйгъусы, не юдже бир ахлякънынъ сыфа- 
тыдыр!.. 

Мухтелиф Къабилелернен корюшмеси ве Оларны 

Ислямгъа Давети 

Таиф дёнюши Аллаһ Расули -салляллаху алейхи ве селлем-, бир муд- 
дет халкътан узакъ яшады. Сонъ текрар даветине девам этти. Мушриклер 
пек серт ве къатты давранмагъа башлагъанлары вакъыт, Аллаһ Тааля 
Пейгъамбер Эфендимизге Арап къабилелеринен корюшип оларгъа 
Ислямны анълатмасыны әмир этти. 

Бунынъ узерине Варлыкъ Нуры, хадж заманы Меккеге кельгенлерге 
ве Укъаз, Медженне, Зульмеджаз киби панайырларгъа къатылгъанларгъа 
хитаб этип Къураны Керим аетлерини окъуп, оларны Ислямгъа давет эте 
эди. 

Расулюллах -салляллаху алейхи ве селлем- бу буюк панайырларда то- 
плангъан Бени Амир, Мухариб, Фезара, Гассан, Мюрре, Ханифе, Сюлейм, 
Абс, Бени Наср, Бени Бекка, Кинде, Кельб, Харисе, Узре, Худариме... киби 
къабилелернинъ къонакъ ерлерине кетип, оларны Ислямгъа давет эте эди. 
Пейгъамберлигини тасдикъ этмелерини ве пейгъамберлик вазифесини ери- 
не кетирмеге ярдым этмелерини олардан истей эди. (Ибн-и Сад, 1,216-217; Ахмед, 
1П, 322, 492; Ибн-и Кесир, Ш, 183-190) 

Джабир 166 -радиаллаху анх- шойле анълата: 

«Аллаһ Расули хадж мевсиминде вакфе еринде хаджыларгъа сесле- 

нип: 


«Мени къавмине алып бараджакъ бир кимсе ёкъмы? Къурейш, 
Раббимнинъ сёзю Къуранны теблигъ этмемге мани олдылар.» дей эди. 
(Эбу Давуд, Суннет, 19-20/4734) 

Лякин олардан даветини къабул этеджек, озюни къорчалап ярдым 
этеджек бир кимсе чыкъмай эди. Аксине, кимиси Пейгъамберимизге су- 
рет асып, къаба ве къатты даврана эди; базьшары де «Сени къавмин даа 
яхшы билир! Олар санъа не ичюн таби олмайлар?» деп Аллаһ Расули - 
салляллаху алейхи ве селлем- иле тартыша эдилер. Варлыкъ Нуры исе 
керек олгъан джевапларны берип оларны Хакъ ёлуна даветке девам эте 
ЭДИ. (Ахмед, Ш, 322; Ибн-и Сад, I, 216) 

Мудардан я да Йеменден бир кимсе, хаджгъа я да панайырларгъа 
кельмек узьре ёлгъа чыкъкъанда, къавми онъа: 

«-Сакъын ол! Къурейшлилернинъ генджи сени дининъден дёндюр- 
месин!» деп тенбилей эдилер. (Хаким, П, 681/4251) 

166 Джабир бин Абдуллах -радиаллаху анх-, хиджреттен 16 сене эвель Мединеде догъды. 
Бабасы Абдуллах бин Амр, Ухуц дженкинде шехид олгъан ильк сахабидир. Бабасы аят- 
та экен 9 къыз къардашына бакмакъ ичюн дженклерге къатыламагъан эди. Бабасынынъ 
вефатындан сонра Аллаһ Расули иле бирликте 19 дженкке къошулды. Джабир -ради¬ 
аллаху анх-, Экинджи Акъабе Бейатына иштирак эткен эйетнинъ энъ кучюк азасы эди. 
Пейгъамбер Эфендимиз Джабирни чокъ севе эди. Вакты-вакътынен оны девесининъ 
аркъасына миндирип, асталангъаны вакъыт зияретине кетер эди. Бабасы шехид тюш- 
кени заман, артында чокъ бордж къалдыргъан эди, Джабир бу борджларны къайтарув- 
да зорлукъ чекти. Чокъу борджлар еудийлрге эди. Олар да борджларыны аман истей 
эдилер. Бунынънен берабер о йыл махсул да аз эди. Расулюллах -салляллаху алейхи 
ве селлем- топлангъан хурмаларны топлатты. Мубарек элине ольчекни алып эр кеске 
борджларыны бермеге башлады. Аллаһ Расулининъ бир муджизеси оларакъ Джабир- 
нинъ бутюн борджлары берильген сонъ хурма ич эксильмеген эди. 

Азрети Джабир, энъ чокъ хадис ривает еткен еди сахабиден, «Муксирун»дан бири 
эди. 1540 хадис ривает эткен эди. Асхабы Кирамдан олгъан Абдуллах бин Унейснинъ 
шойле бир хадис ривает эткенини эшитти, «узеринде мазлум акъкъы булунгъан кимсе 
дженнетке киремез». Бу хадисни Пейгъамбер Эфендимизден дуйгъан ильк агъыздан 
эшитмеге истеди. Анджакъ бу сахаби Шамгъа ерлешкен эди. Джабир бир деве сатын 
алып Мединеден ёлгъа чыкъты. Бир ай сюрген узун бир ёлджулыкътан сонъра Шам¬ 
гъа барды ве хадисни Абдуллах бин Унейстен огренди. Аятынынъ сонъларына догъру 
козьлери кёр олды. 78/697 сенесинде 94 яшында Мединеде вефат этти. Мединеде энъ 
сонъ вефат эткен сахаби эди. 

- 

Расулюллах -салляллаху алейхи ве селлем- бир кунь Минада, Шейбан 
бии Салебе Огъулларынынъ янына барды. Озюнинъ Аллаһнынъ Расули 
олгъаныны бильдирди. Къабиле буюклеринден Мефрукъ бин Амр: 

«-Эй Къурейшли къардаш! Сен инсанларны нелерге давет этесинъ 
я?» деп сорады. 

Расулюллах -салляллаху алейхи ве селлем- келип янларына отурды. 
Эбу Бекир -радиаллаху анх- да аякъкъа турып Варлыкъ Нурыны ельбисе- 
синен кольгелий эди. Аллаһ Расули, Мефрукъкъа: 

«—Мен сизни Аллаһтан башкьа ич бир илях олмагъанына, Аллаһнынъ 
ортакъсыз ве бир тек олгъанына, меним де Аллаһнынъ Расули олгъаны- 
ма шаатлыкъ этменъизни, Аллаһ тарафындан манъа әмир олунгъан 
шейлерни ерине кетиринджегине къадар мени муафаза этменъизни ве 
манъа ярдьшджы олманъыз ичюн сизни давет этем. Чюнки Къурейш, 
Аллаһнынъ эмирине къаршы келъди, Аллаһнынъ Расулини яланлады, ба- 
тылны тутын акъикъаттан юзь чевирди. Аллаһ эр шейден буюк ве эр 
тюрлю хамдкъа (макътавгъа) ляйыкътыр!» деп буюрды. 

Мефрукъ: 

«-Эй Къурейшли къардаш! Сен башкъа нелерге давет этесинъ?» деп 
сорады. 

Варлыкъ Нуры Әнам Суресинден шу аетлери окъуды: 

«Де ки: Келинъ, Раббинъизнинъ сизге нелерни арам эткенини 
окъуйым: Онъа ич бир шейни ортакъ къошманъ, ана-бабагъа ях- 
шылыкъ япынъ, факъырлыкъ къоркъусынен балаларынъызны 
ольдюрменъ -сизнинъ де, оларнынъ да рызкъыны биз берирмиз- ; 
феналыкъларнынъ ашкярына да, гизлисине де якълашманъ ве 
Аллаһ ясакълагъан джанны хакъсыз ерде къыйманъ! Иште, булар 
- Аллаһнынъ сизге әмир эткенлеридир. Умют этилир ки, тюшюнип 
анъларсынъыз. Пишкинлик чагъына кельгенге къадар, етимнинъ 
малына, садедже энъ яхшы тутумнен якълашынъ; ольчю ве чекини 
адалетнен япынъ. Биз эр кеске анджакъ кучюнинъ еткени къадары- 
ны юклермиз. Сёз сёйлеген вакътынъызда, якьынларыньыз дахи 
олса, адалетли олунъ, Аллаһкъа берген сёзюнъизни тутынъ. Иште, 
Аллаһ сизге эйидже тюшюнирсинъиз деп, буларны әмир этти. Шу- 
бесиз, бу - меним дос-догъру ёлумдыр. Бунъа уйынъ. (Башкъа ёл- 
ларгъа уйманъ). Зира, о ёллар сизни Аллаһнынъ ёлундан айырыр. 
Иште, сакъынувынъыз ичюн Аллаһ сизге буларны әмир этти.» (эль- 
Энъам, 151-153) 

Мефрукъ: 

«-Эй Къурейшли къардаш! Сен даа нелерге давет этесин? Валлахи 
булар инсан сёзю дегильдир! Әгер инсанларнынъ келямындан олса эди 
биз оны чокъ эйи таныр эдик!» деди. 

Бу дефа Фахри Кяинат -салляллаху алейхи ве селлем-: 

« Муакъкъакъ ки, Аллаһ адалетни, яхшылыкъны, акърабагъа 
ярдым этмекни әмир этер, чиркин ишлерни, яманлыкъны ве адден 
ашувны да ясакълар. О, тюшюнип тутарсынъыз деп, сизге огют бер- 
мекте.» (эн-Нахл, 90) аетини окъуду. 

Мефрукъ: 

«-Эй Къурейшли къардаш! Валлахи Сен мени энъ устюн ахлякъкъа 
ве энъ гузель амеллерге давет эттинъ! Санъа яланджы деген къавим иф¬ 
тира эткен демектир!» деди. 

- 

Къабиленинъ буюклеринден Хани ве Мусенна да бойле джевап бер- 
дилер. Лякин къавимлеринен корюшип къонушмадан бу теклифни къа- 
бул этмейджеклерини, айрыджа Кисра ве Фарсларнен анълашма яптыкъ- 
ларыны, оларнынъ бу иштен мемнюн олмайджагъыны сёйледилер. 

Нетиджеде видҗданларынен къабул эткенлери алда менфаатлары- 
нынъ кесиледжеги ве башларына бир зарар келеджеги къоркъусы иле 
Варлыкъ Нурынынъ теклифини ред ЭТТИЛер. (Ибн-н Әсир, Усдулъ-Гъабе, V, 250- 
251; Ибн-и Кесир, элъ-Бидае, Ш, 187-189) 

Тарыкъ бии Абдуллах шойле анълатыр: 

«Расулюллах -алейхисселям-ны Зульмеджаз Панайырында, узерин- 
де къырмызы бир эльбисе иле корьген эдим: 

«-Эй инсанлар! «Ля иляхе шляллах» денъиз де къуртулынъыз!» деп 
юксек сеснен хитап эте эди. 

Бир адам да элиндеки ташнен оны такъип эте де: 

«-Инсанлар! Сакъын Онъа итаат этменъ, чюнки О яланджыдыр.» 
деп бакъыра эди. 

Аткъан ташларнен Небийи Экрем Эфендимизнинъ аякъларыны къа- 
наткъан эди. 

О ерде булунгъан кимселерге: 

«-Бу киши кимдир?» деп сорадым. 

«-Абдуль Мутталиб Огъулларындан бир яштыр.» дедилер. 

«-Онынъ артына тюшип таш аткъан ким?» дедим. 

«—О да эмджеси Эбу Лехебдир.» дедилер. (Хаким, П, 668; Ибн-и Әсир, 
Усдулъ-Гъабе, III, 71) 

Варлыкъ Нурынынъ Ислямны теблигъ огъруна къатлангъаны ме- 
шакъкъатларгъа мисаль оларакъ бир адисени де Мудрик эль-Езди шойле 
накъиль этмектедир: 

«Бабамнен бирликте хадж япа эдим. Минада къонакълагъанымызда 
бир топлулыкънен къаршылаштым. Бабамгъа: 

«-Бу джемаат не ичюн топлангъан экен?» деп сорадым. 

Бабам: 

- 

«-Къавмининъ динини терк эткен шу киши ичюн!» деди. 

Ишарет эткени тарафкъа бакъкъанда Расулюллах -салляллаху алей- 
хи ве селлем-ни корьдим: 

«-Эй инсанлар! «Ля иляхе илляллах» денъиз де къуртулынъыз!» деп 
сеслене эди. 


Инсанлардан кими Онынъ юзюне тюкюре, кими башына топракъ 
сача, кими де Оны сёге эди. Уйлеге къадар бу ал девам этти. О эснада 
якъасы ачылгъан бир къыз, бир къап сув ве элинде мендиль иле кель- 
ди. Агълай эди. Варлыкъ Нуры къапны алып сувдан ичти, элини юзюни 
ювды. Башыны къалдырып: 

«-Эвлядым, якъаны баш ортюнъле орть! Бабанъ акъкъында ту- 
закъкъа тюшюрюлип ольдюрюледжек ве знллетке огърайджакъ деп 
къоркъма!» буюрды. 

Бу кельгеннинъ ким олгъаныны сорадым: 

«-Къызы Зейнеб!» дедилер. (Ибн-и Әсир, Усдуль-Гъабе, V, 130; Хейсеми, VI, 

21 ) 


Азрети Зейнеб, Азрети Фатыма ве Варлыкъ Нурынынъ дигер къыз- 
лары, чоджукълыкъларыны ве генчликлерини Ислямнынъ энъ зайыф, 
мусульманларнынъ энъ чокъ эзильген бир девирде кечирдилер. Варлыкъ 
Нурынынъ ве мусульманларнынъ чеккени аджыларгъа энъ аз олар къадар 
Азрети Зейнеб ве къардашлары да ортакъ олдылар. Бабалары эвден чыкъ- 
ып Ислямны теблигъ эткенде олар, я къоркъу ичинде меракънен къапыда 
беклер я да мухтерем бабаларыны адым адым такъип этерек Оны муафа- 
за этмеге чалыша эдилер. 

Пейгъамбер Эфендимизнинъ бу мухтерем къызлары, аналары Азрети 
Хатидже вефат эткенинде де бабаларына ярдым эттилер, Онынъ чилеле- 
рине ортакъ олдылар. Чеккени эзиетлер къаршысында кедерленип козья- 
шы тёктюлер. Фатыма къаныны сильди, Зейнеб аркъасындан сув алып 
кетип элини юзюни ювды, йылларджа къоркъу толу бир аят яшадылар. 


Варлыкъ Нурынынъ Укъаз панайырында Ислямгъа давет эткени пек 
чокъ къабиледен бири де Амир бин Сасаа Огъуллары эди. Оларгъа: 


«—Мен Аллаһньшъ Расулим! Әгер сизинъ янынъызгъа кельсем, 
Раббимнинъ эмирлерини халкъкъа улаштыргъангъа къадар, пейгъам- 

берлик вазифемни ерине кетиринджеге къадар мени къорчаларсызмы? 
Ичинъизден ич кимсени зорламайджагъым!» буюрды. 

«-Биз, Сени не янымыздан къувармыз не де Санъа иман этермиз. 
Садедже вазифени ерине кетиргенге къадар муафаза этермиз!» дедилер. 

Бу сырада Бейхара исминде о къабиледен бир адам чыкъып кельди. 
Эфендимизнинъ ким олгъаныны бильген сонъ Бейхара, озь озюне: 

«-Валлахи, шу адамы Къурейшлилерден алып олсам, Онынъ са- 
есинде бутюн Арапларгъа устюн келир эдим» деп мырылданды. Сонъ 
Расулюллах -салляллаху алейхи ве селлем-ге: 

«-Әгер биз Санъа бейат этер, Аллаһ да Сени душманларынъа гъалип 
япса, Сенден сонъ реислик бизге къалыр мы?» деп сорады. 

Варлыкъ Нуры: 

«~Иш Аллаһкъа аиттир! Аллаһ оны тилегенине берир!» деп буюр¬ 
ды. 

Бейхара: 

«-Демек, коксюмиз Сенинъ огърунда бутюн Арапларын окъларына 
нишан оладжакъ, Аллаһ Сени музаффер къылгъаны заман да реислик 
башкъасына бериледжек ха?! Бу бизим ишимизге кельмез!» деп, къав- 
мине дёнюп: 

«-Шу панайырдан, сизнинъ къазангъанынъыздан даа яман бир шей- 
нен къайткъан кимсе бильмейим. Бутюн Арап къабилелерини къаршынъ- 
ызгъа аладжакъсынъыз ха? Оны, озь къавми сизден даа эйи билир. Әгер 
къавми Онда бир хайыр корьсе эди, эр кесден эвель Онъа саип чыкъар 
эди...» деп бакъырып чагъырды. Даа сонъ, Пейгъамбер Эфендимизге дё¬ 
нюп: 


«-Аман тур ве кет бу ерден!» деди. 

Аллаһ Расули янларындан турып девесине мингенинде, Бейхара 
девенинъ коксюне бирден тюртти. Деве сычрап тураяткъанда Севгили 
Пейгъамберимизни ерге тюшюрди. 



Дубаа бинти Амир исминде мусульман бир къадын Эфендимизге 
япылгъан бу акъаретни корьгенинен: 















ПЕЙГЪАМБЕРЛИКНИНЪ ОНУНДЖЫ СЕНЕСИ ахтъл, - 

«-Эй Амир къорантасы! Козюнъизнинъ огюнде Аллаһнынъ Расулине 
япылгъан шу эзиетни корюп де ичинъизден Оны хатырым ичюн къорча- 
лайджакъ кимсе ёкъмы?» деди. 

Эмдже огъулларындан учь киши аман къалкъып мельун Бейхаранынъ 
узерине юрьдилер. 

Бу вакъиадан сонъ Расулюллах -салляллаху алейхи ве селлем- булар 
акъкъында: 

«Эй Аллаһым! Буларгъа берекетини ихсан эт!» деп дуа этти. 

Бу дуа берекети иле Аллаһ Тааля оларгъа иман насиб этти ве сонъун- 
да шехидлик мертебесине наиль олдылар. 

Бу къабиленинъ хадж мевсимлерине къатыламагъан пек къарт бир 
реислери бар эди. Юртларына дёндюклери заман олгъанларыны онъа анъ- 
латтылар. Ихтияр, аман эллерини башынынъ узьре къойды ве: 

«-Эй Амир огъуллары! Къачыргъанынъыз бу фырсатны насыл те- 
ляфи этеджексинъиз? Нефсим къудрет элинде булунгъан Аллаһкъа ант 
олсун ки Исмаил огъулларындан ич бириси шимдиге къадар ялан ерге 
пейгъамбер олгъаныны сёйлемегендир! Эльбетте ки, Онынъ сёйлегени 
акъ ве керчектир! Сизнинъ о догьру корюшинъиз о эснада не ерде эди?» 
деп ОЛарны айыплады. (Ибн-и Хишам, II, 33-34; Ибн-и Кесир, элъ-Бидае, III, 1 84; Ибн- 
и Хаджер, эль -Исабе, IV, 353) 

Эфендимиз -салляллаху алейхи ве селлем-, корюп олгъаны бутюн 
яман муамелелерге рагъмен, ап ачыкъ динни инсанларгъа теблигъ этмек- 
тен асла вазгечмеди ве панайыргъа кельген дигер къабилелерге де акъ- 
икъатны ачыкълай эди. 

Пейгъамберимизнинъ Азрети Севде Иле Эвлилиги 

Севде анамыз Секран бин Амрнынъ никяхлысы эди. Мусульманлар 
ишкенджеге огърагъан сонъ Хабешистангъа хиджрет эттилер. Секран 
бир муддет сонъ вефат этти. Азрети Севде, Ислям хусусында вефакяр ве 
федакяр эди ве Аллаһ Расули -салляллаху алейхи ве селлем-нинъ такъди- 
рини къазанды. Оны бу мушкуль алдан къуртармакъ ичюн Пейгъамбер 
Эфендимиз онынъ иле эвленди. 

- 

Аллаһ Расулининъ Азрети Севде валидемизнен эвленмесине, Осман 
бин Мазуннынъ апайы Хавле Хатун весиле олды. 

Хавле Хатун, эвленме меселесини Азрети Севденинъ бабасына 
бильдиргенде, о: 

«-Догърусы Мухаммед пек шерефли бир къоджа олур!» деп эвлен- 
мелерине разы олды. 

Факъат Севде Хатун вефат эткен къоджасындан беш я да алты кучюк 
баласы олгъаны ичюн Пейгъамбер Эфендимиз иле эвленмеге джесарет 
этип оламай эди. 

Варлыкъ Нуры -салляллаху алейхи ве селлем- онынъ къарарсыз 
къалгъаныны корюндже: 

«-Сенынъ менимнен эвленмене мани олгъан недир?» деп сорады. 

Азрети Севде: 

«-Валлахи, я Расулаллаһ! Манъа Сенден даа севгили кимсе ёкъ, ме¬ 
ним Сенинъ иле эвленмеге не мани ола билир? Факъат шу кучюк бала¬ 
ларым, сабах акъшам Сенинъ башында багъырып чагъыраракъ раатсыз- 
лыкъ бермелеринден къоркъарым. Ёкъса мен бу ишни Сени мемнюн ве 
месрур этмек ичюн севе севе къабул этерим» деди. (Ибн-и Сад, VIII, 53-57; 
Ахмед, I, 318-319; VI, 211; Хейсеми, IV, 270) 

Бу эвлилик Пейгъамберликнинъ онунджы сенеси Рамазан айында 
олды. 

Севде валидемиз Варлыкъ Нурына буюк бир эмиет косьтере эди, 
хызметинде къусур этмез эди. О, Эфендимизнинъ ялынъыз къалгъаны 
бир сырада озюне аркъадаш олгъан, Аллаһ Расулининъ бакъымгъа ве ана 
шефкъатына мухтадж олгъан кучюк къызларына да буюк бир шефкъат ве 
мераметнен бакъкъан, оларны севгинен буюткендир. 

Акъабе корюшмеси 

Бир гедже вакъыты эди... 

Кябени зияретке кельген алты кишилик Мединели бир топлу- 
лыкъ, Акъабе мевкъиинде Алемлернинъ Эфендиси, энбиялар Сервери 
Расулюллах -салляллаху алейхи ве селлем-ге раст кельдилер. Онынъ джи- 
анларны айдынлаткъан нурына бакъып «Бу не гузель бир инсан!» деп ара¬ 
ларында сёйлештилер. Гонъюллерине тариф этемейджеклери бир лезет 
берген ве ичлериндеки муаббет филизлерини ешерткен рахмет дамлала- 
ры акъмагъа башлады. О сырада янларына якълашкъан Варлыкъ Нуры 
да, Пейгъамберлик вазифеси керектиргени ичюн эр кесни олдыгъы киби 
оларны да Ислямгьа давет этмек ичюн сесленди: 

«-Бираз отурсанъыз да субет этсек!» деди. 

Мединели алты кишилик бу бахтлы группа, бегенгенлери бу киши 
иле лаф этмекни джанларына миннет бильдилер. Аман Пейгъамбер 
Эфендимизнинъ әтрафына, ышыкънынъ әтрафында кобелеклер мисали 
топландылар. 

Аллаһ Расули -салляллаху алейхи ве селлем-, оларгъа къурани 
Керимден аетлер окъуп Ислямны теблигъ этти. Эки джианда да саадетли 
олмагъа истей иселер, бу иман даветине джевап бермелери керек олгъа- 
ныны сёйледи. 

Мединелилер, якъында бир пейгъамбер келеджегини даа эвельки 
яшагъан аталарындан эшиткен эдилер, айрыджа къомшулары олгъан еу- 
дийлерден де сыкъ сыкъ дуйгъан эдилер. Пейгъамбер Эфендимизнинъ 
даветини эшиткендже, бири-бирлерине: 

«-Аркъадашлар! Валлахи бу, еудийлернинъ бизни къоркъуткъан 
пейгъамбердир! Сакъын, еудийлер Онъа иман этмекте бизни кечмесин- 
лер!» дедилер. 

- 

Расули Экремнинъ баштан берли хайран олгъанлары, айдан гузель 
бетине бир даа бакътылар ве анълаткъан акъикъатларны анълап иляхий 
даветке «эбет» дедилер. Келимеи шехадет кетирдилер: 

Пейгъамбер Эфендимиз оларгъа, эгер мусульманларнен Мединеге 
кельселер ярдымджы олып оламайджакъларыны сорады. 

Мединенинъ бу ильк мусульманлары исе, Эвс ве Хазредж кьабиле- 
лери арасында пек чокъ дженклер олгъаныны, араларындаки душман- 
лыгъынынъ сонъ дереджеге улашкъаныны, бу сене келеджек олса, кен- 
дилерине там манасынен ярдым эталмайджакъларыны сёйлеп бир йыл 
вакъыт истедилер. Мединелилерни Ислямгъа давет этме сёзюни берип 
келеджек сене хадж мевсиминде текрар кельмеге ваде эттилер. 

Бу кучюк иман къафилеси, мемлекетлерине бам-башкъа бир иеше 
ве севинч ичинде къайттылар. Джехалет кирлеринден арынгъан, узерле- 
риндеки къасеветнинъ агъырлыгъы дагъылгъан ве бир къуш киби хафиф- 
леген эдилер. Мединеге бардыклары заман, Кяинатнынъ Эфендиси эки 
джиан Кунешини анълатмагъа ве оларны Ислямгъа давет этмеге башла¬ 
дылар. Мединеде, ичинде Азрети Пейгъамбер -салляллаху алейхи ве сел- 
лем-нинъ бахс этильмегени тек бир эв биле къалмады. (Ибн-и Хишам, II, 38; 
Ибн-и Сад, I, 219; Хейсеми, VI, 40) 


Учюнджю Шерхи Садр (кокюснинъ ярылмасы): 

Мираджгъа Азырлыкъ 

Исра ве Мирадж геджесинде, Фахри ЬСяинат -салляллаху алейхи ве 
селлем-нинъ Аллаһ Тааля иле корюшмектен эвель, темиз пейгъамбер 
юреги учюнджи кере иляхий теджрибелерге азырланаракъ кокюслери 
иман ве икметле толдурылгъандыр. (Бухари, Салят, 1; Муслим, Иман, 263) 

Варлыкъ Нуры бу адисени шойле анълатыр: 



«Мен Кябенинъ Хатим къысымында ята эдим. Юкъу иле уяныкъ- 
лыкъ арасында манъа бири келъди, шу ерден шу ерге къадар (кокюсюми) 
ярды. (Буны сёйлегенде богъазындан, кокюсюнинъ къыл биткен ерге къа¬ 
дар олгъан къысымыны косьтерди). Къальбимни чыкъарды. Сонъ иман 
ве икмет иле толу алтын бир къаб кетирильди. Къалъбим (чыкъарылып 

Земзем сувы иле) ювылды. Сонъ ичериси иман ве икметнен толдырылып 
текрар ерине къоюлды ...» (Бухари, Бедуль-Халькъ, 6; Энбия, 22, 43; Муслим, Иман, 


264) 


Махбубнынъ Хабибине Олгъан Эшсиз Икрамы: Мирадж 

Исра адисеси, хиджреттен 18 ай эвель олды. 

Исра ве Мирадж оларакъ билинген бу иляхий эдие, козьден бутюн 
бешерий перделернинъ алынмасынен, идракъларнынъ тышында ве та- 
мамен иляхий ольчюлер иле керчеклешкен бир лютфтир. Меселя, бизим 
анълагъанымыз манада мекян ве заман ёкъ олды, мильярдларджа инсан 
омрюне сыгъмайджакъ къадар узун бир ёлджулыкъ, бир саниеден даа аз 
бир заман ичинде олгъан. Аллаһ Тааля буюрыр: 



«Бир гедже онъа аетлеримизден бир къысмыны косьтерейик 
деп, (Муһаммед) къулыны Месджид-и Харамдан, этрафыны мубарек 
къылдыгъымыз Месджид-и Акъсагъа алып баргъан Аллаһ, нукъсан 
сыфатлардан узакътыр; О, акъикъатен эшитиджидир, корюджидир.» 

(эль-Исра, 1) 

Аети кериме, ифаде эткени муим ве шашыладжакъ ишлернинъ эмие- 
тине дикъкъат чекмек узьре тензихнен, ОБ^ (субхане) сёзюнен башлагъ- 
андыр. Тефсир 167 алимлерининъ беянына коре ОБ^, Аллаһнынъ, нукъсан 
сыфатлардан узакъ олгъаныны там бир шекильде ифаде этер. 

Айрыджа Аллаһнынъ юдже санааты къаршысында, айрет ифадеси 
оларакъ да къулланылмакътадыр. Айны заманда Аллаһны анъма хусу- 
сында муим бир тесбихаттыр. 

Къыскъаджан бу келиме; 

1. Акъылларгъа айрет берген Исра адисесини юджельтме ве догъ- 
рулама; къальблернинъ темизленмесине земин азырламадыр. Бу келиме, 

167 Тефсир - Къурани Керимнинъ изааты ве кениш ачыкъланувы. 

инсанларны Аллаһны махлюкъаткъа бенъзетме ве джысым шеклинде тю- 
шюнмеден де къорчалар. 

2. Мираджны мумкюн корьмегенлерге къаршы, Аллаһнынъ аджиз- 
лик ве бенъзери эр тюрлю нукъсан сыфатлардан узакъ олгъаны акъикъа- 
тыны ифаде этер. 

Аетнинъ девамында, геджеге дикъкъат чекильмектедир. Чюнки 
Исра, бир гедже ёлджулыгъыдыр. Вахий бир чокъ вакъыт гедже кель- 
гендир. Нитеким нафиле ибадетлерде де техеджуд намазы энъ фазилетли 
ибадеттир. 

Месджиди Акъса ве этрафынынъ мубарек олмасы шойле изах әти¬ 
ле: 

1. Дин ве дюнья берекетинен берекетлендирильген. әтрафында ешил- 
ликлер ве ырмакълар бар. 

2. Пек чокъ пейгъамбер о ерде яшагъан ве бу себеп иле де вахийнинъ 
эниш мекяны олгъан. 

3. Исра адисеси себебинен де айрыджа берекетли къылынгъан. 

Бу ёлджулыкъта Аллаһ, къулу ве Расули Мухаммед Мустафа -сал- 
ляллаху алейхи ве селлем-ге аджайып адиселер косьтергендир. 

Аллаһ Расули -салляллаху алейхи ве селлем-, о гедже Месджиди 
Аксада бутюн пейгъамберлерге имам олып намаз къылдырды. (Ибн-и Сад, 
1,214) 

Эбу Хурейре -радиаллаху анх-ден ривает этильгенине коре, Исра 
геджеси Расули Экрем -салляллаху алейхи ве селлем-ге, биринде шарап 
дигеринде сют булунгъан эки чанакъ кетирильди. Азрети Пейгъамбер - 
салляллаху алейхи ве селлем- шойле бир бакътыкътан сонъ сют чанагъы- 
ны алды. Бунынъ узьре Джебраиль: 

«-Сени, инсаннынъ яратылыш гъаесине уйгъун олгъангъа ёнельткен 
Аллаһкъа хамд олсун. Шает ички толу чанакъны алса эдинъ, умметнинъ 
сапыклыкъкъа тюшер ЭДИ.» деди. (Муслим, Иман, 272; Эшрибе, 92. Айрыджа бк. 
Бухари, Тефсир, 17/3, Эшрибе, 1, 12; Несаи, Эшрибе, 41) 

Расулюллах -салляллаху алейхи ве селлем- бойледже бутюн умме- 
тини темсиль эте эди. Сют инсаннынъ фытратыны, шарап исе дюньягъа 
багълылыкъны темсиль этмекте эди. 

Аллаһ аети керимеде: 



«... О, арзусына коре де лаф этмез!» (эн-Неджм, 3) буюраракъ Варлыкъ 
Нуры Эфендимизнинъ озь арзусына уяракъ къонушмагъаныны ве озюн- 
ден бир шей япмагъаныны бильдиргендир. Асыл иш корюджи Аллаһтыр 
ве Пейгъамберимиз де Онъа там манасынен теслим олгъандыр. Бу ерде 
Аллаһ Тааля, сютю терджих эттиререк Хабибини энъ фазилетли олгъан- 
гъа ёнетти. 

Исра адисесинен Месджиди Харамдан Месджиди Аксагъа алып ба- 
рылгъан Пейгъамбер -алейхисселям-гъа, бу ерден семагъа юксельме, яни 
Мирадж шерефи багъыш этильди. Керчектен Месджиди Аксагъа бар- 
гъан Азрети Пейгъамбер бу ерден Азрети Джебраильнинъ реберлигин- 
де «Сидретуль-Мунтеха 1б8 »гъа къадар чыкъты. ЬСяинатнынъ Эфендиси 
Сертаджы Энбия 169 -салляллаху алейхи ве селлем- бу адисени шойле анъ- 
латырлар: 

«—Мен Кябенинъ Хатим къысымында юкъу иле уяныкълыкъ ара¬ 
сында эдим... Яныма эшектен бунж, къатырдан кучюк беяз бир айван 
кетирилъди. Бу Буракъ эди. Огюндеки аягъыны козънинъ корьгени энъ 
сонъки нокътагъа къоюп ёл ала эди. Мен онынъ узьре миндирильген эдим. 
Бойледже Джибриль -алейхисселям- мени алып кетти. Дюнья семасына 
къадар кельдик. Къапынынъ ачылмасыны истеди. 

«—Келъген ким?» денилъди. 

«-Джебраиль!» деди. 

«—Берабериндеки ким?» денилъди. 

«—Мухаммед -алейхиссаляту весселям-» деди. 

«~Онъа Мирадж давети йиберилъдими?» денилъди. 


168 Сидрет-уль Мунтеха - Маддий дюньянынъ сонъу. Махлюкъат алемининъ худуды. 

169 Сертадж-ы Энбия - Пейгъамберлер таджы. 

«—Эбет!» деди. 

«—Хош кельгенлер! Бу келиш не эйи келиштир!» денильди ве къапы 
ачылды. 

Къапыдан кечкенде, о ерде Азрети Адем -алейхисселям-ны корьдим. 

«~Бу бабанъыз Адем! Селям бер Онъа!» деди. 

Мен де селям бердим. Селямымны алды . Сонъ манъа: 

«—Салих эвляд, хош келъдинъ, салих пейгъамбер, хош кельдинъ!» 
деди. 

Сонъ Азрети Джебраилъ мени юкселътти ве экинджи семагъа келъ- 
дик. Бу ерде Азрети Яхъя ве Азрети Иса -алейхимесселям- иле къаршы- 
лаштым. Олар тизе огъуллары эди. Сонъ Джебраилъ мени учюнджи 
семагъа чыкъарды ве о ерде Азрети Юсуф -алейхисселям-нен къаршы- 
лаштыкъ. Дёрдюнджи къат семада Азрети Идрис -алейхисселям- иле, 
бешинджи къат семада Харун -алейхисселям- иле, алтынджы къат се¬ 
мада исе Азрети Муса -алейхисселям- иле къаршылаштыкъ. 

«-Салих къардаш хош келъдинъ, салих пейгъамбер, хош кельдинъ!» 
деди. 

Мен оны кечкендже, агълады. Онъа: 

«-Не ичюн агълайсынъ?» денильди. 

«— Чюнки, менден сонъ бир деликъанлы пейгъамбер олды, Онынъ 
умметинден дженнетке кетеджеклер, меним умметимден дженнетке 
кетеджеклерден даа чокъ!» деди 170 . 

Сонъ мени единджи семагъа чыкъарды ве Ибрахим -алейхисселям- 
иле къаршылаштыкъ. 

Джебраилъ -алейхисселям-: 

«~Бу бабанъ Ибрахимдир, онъа селям бер!» деди. 

Мен селям бердим. О да селямымы алды. Сонъ: 

«-Салих огълум хош келъдинъ, салих пейгъамбер, хош келъдинъ!» 
деди. 


170 Азрети Мусанынъ агъламасы куньджиликтен дегиль эди. Къазанып оламагъаны кемал 
алына кедерлене эди. 

Даа сонъ манъа: 

«-Я Мухаммед! Умметинъе менден селям сёйле ве оларгъа джен- 
нетнинъ топрагъы чокъ гузелъ, сувы татлы, еры чокъ кениш ве тюм- 
тюз олгъаньты билъдир. Сёйле де дженнетке чокъ терек отуртсынлар. 
Дженнетнинъ тереклери де «Субханаллаһи велъ-хамду лилляхи ве ля иля- 
хе иллаллаһу валлаһу экбер» демектен ибареттир.» деди. 

Сонъ Сидретулъ-Мунтехагъа чыкъарылдым. Бунынъ мейвалары 
(Йеменнинъ) Хеджер тестилери киби ири эди, япракълары да филъ къу- 
лакълары киби эди. 

Джебраилъ -алейхисселям- манъа: 

«—Иште бу Сидретулъ-Мунтехадыр!» деди.» (Бухари, Бедуль-Халькъ, 6; 
Энбия, 22, 43; Менакъыбуль-Энсар, 42; Муслим, Иман, 264; Тирмизи, Тефсир, 94; Деават 
58; Несаи, Салат, 1; Ахмед, V, 418) 

О ерде Джебраиль -алейхисселям- шойле деди: 

«-Эй Аллаһнынъ Расули! Бу ерден отеге ялынъыз кетеджексин!» 

Расулюллах -салляллаху алейхи ве селлем- сорады: 

«—Не ичюн эй Джибриль?» 

О да джевапнен: 


«-Аллаһ манъа бу ерге къадар кельмеге изин берди. Әгер бу ерден 
илерге бир адым атсам, янар куль олурым!..» деди. (Рази, XXVIII, 251) 

Артыкъ буйдан сонъки ёлджулыкъкъа Аллаһ Расули -салляллаху 
алейхи ве селлем- ялынъыз девам этти. Кендисине табиат устю шейлер 
лютф этильди. Аллаһнынъ джемалини корьди. 


Бу ёлджулыкътаки табиат устю вакъиаларны ифаде этмек, хаял от- 
еси бир акъикъатны, инсан идракъынынъ черчевесине сыгъдырабиль- 
мек заруретинден догьмакътадыр. Керчекте асылыны Аллаһ иле Онынъ 
Пейгъамбери арасында эбедий бир сыр оларакъ, тамамен гьайб алеми- 
нинъ шартлары ичинде керчеклешкендир. Бунынънен бирликте, Аллаһ 
иле Онынъ юдже Пейгъамбери арасындаки бу сырлар, вахийге инангъан- 
ларгъа Раббининъ сонъсуз къудрет, юджелик ве салтанатыны косьтерир. 
Айрыджа, иляхий бир макъсат оларакъ, Азрети Пейгъамбер -салляллаху 
алейхи ве селлем- Эфендимизнинъ Таифте корьгени зулум нетиджесинде 

къальбини толдыргъан гъам ве кедер ерине севинч ве къуванчнен денъ- 
иштирмектир. Анджакъ, заман ве мекяннынъ тышында керчеклешкен бу 
вакъиалар, инсан акъылы ичюн къавранмасы имкянсыз шейлердир. 

Бойледже, Варлыкъ Нуры Азрети Пейгъамбер -салляллаху алейхи 
ве селлем-, бутюн пейгъамберлерге берильген лютуфларны ашкъан ве 
Мираджда Аллаһнынъ затына замансыз ве мекянсыз бир алемде 

«(Мухаммед Мустафа иле Раббининъ) аралары, эки яй арасы къа- 
дар, атта даа да якъын олды.» (эн-Неджм, 9) деп билинген бир якъ- 
ынлыкъта булунды. Бу якъынлыкънынъ бир зерресини корьген Азрети 
Муса 171 , улюль-азм пейгъамбери олмасына рагъмен тюшюп байылгъаны 
хатырланырса, Пейгъамбер Эфендимизнинъ Аллаһ къатындаки мевкъийи 
иле кучюнинъ дереджеси аз-чокъ къаврана билир. 

Аллаһ Тааля, Мираджны, Къурани Керимде шойле беян буюрыр: 



«Энмекте олгъан йылдызгъа ант олсун .» 172 (эн-Неджм, 1) 

Суренинъ бу шекильде бир антнен башламасы, кяфирлернинъ япад- 
жакълары итиразларгъа къаршы Мираджнынъ акъикъатыны исбат этмек 
ичюндир. Нитеким бу хусус, антнынъ артындан кельген аети керимелер- 
ле де шойле ачыкъланыр: 



171 Азрети Муса, Аллахтан корюльмесини истеген эди. Аллах «Шу дагъгъа корюнеджем, 
эгер о еринде къалса сен де мени къорерсинъ» деди ве дагъгъа корюнди. Дагъ Аллах- 
нынъ азамети къаршысында йыкъылып дагъылмагъа башлады. Азрети Муса бу корь- 
генлерине даянамады ве эсини джойды. 

172 Аллахнынъ ант эткен йылдыз келимеси акъкъында тефсир алимлери бир чокъ изаат- 
ларда булундылар, буларнынъ энъ муими оларакъ да, «йылдыз»дан макъсат Азрети 
Пейгъамбер -салляллаху алейхи ве селлем-, я да Къурани Керимден къысым-къысым 
энген аетлер олгъаныны сёйледилер. Бу алда «йылдыз» иле ант этменинъ манасы шой¬ 
ле ифаде этильмекте: 

а. Мираджгъа чыкъып кельген Мухаммед Мустафагъа емин олсун! 

б. Къураннынъ энюви эснасында эр энген къысымнынъ келишине емин олсун! 

«Аркъадашынъыз (Мухаммед) сапмады ве батылгъа инанмады; 
о арзусына коре де лаф этмез. О (бильдиргенлери) вахий этильгенден 
башкъа шей дегиль. Чюнки, оны кучьлю-къуветли ве усьтюн яра¬ 
тылышлы бири (олгъан Джебраиль, Раббининъ эмири узьре) огретти. 
Сонъра энъ юксек уфукъта (Сидретуль-Мунтехада) олгъанда, асыл 
шеклинен ДОГЪруЛДЫ.» (эн-Неджм, 2-7) 

Аетте кечкен истива сёзю, къаплама, къушатма ве догърулма мана- 
ларына келир. Тефсир алимлерининъ чокъу, бу аетте Джебраиль -алей- 
хисселям- акъкъында сёз этильгенини сёйлемекнен бирликте базылары 
Азрети Пейгъамбер -салляллаху алейхи ве селлем- акъкъында олгъаныны 
сёйлерлер. Буны дикъкъаткъа алсакъ, истива, Аллаһ Расулюнинъ къадри 
ве къыйметининъ, рутбе ве макъамынынъ юксеклигини ифаде этмекте- 
дир. Яни Аллаһ Расули -салляллаху алейхи ве селлем-, ильк башта энъ 
юксек уфукъта догърулды: 


1о 

«Сонъра якъынлашты, деркен, даа да якъынлашты. (Яни, Варлыкъ 
Нуры, булунгъаны ер ве макъамдан даа юкъары чыкъарылды.)» (эн-Неджм, 
8 ) 

Бойледже Пейгъамбер, Мираджда энъ юксек уфукъта ялынъыз ис¬ 
тива иле къалмайып Аллаһкъа догъру якълашты. Артындан иляхий ку- 
чюнинъ тесири артты, артты, артты ве Азрети Пейгъамбер -салляллаху 
алейхи ве селлем-, бир аньда энъ юксек уфукънынъ обир тарафына кеч- 
ти: 


«(Мухаммед Мустафа иле Раббининъ) аралары, эки яй арасы къа- 
дар, атта даа якъын олды.» (эн-Неджм, 9) 

Аети керимедеки: «Эки яй арасы атта даа аз ме- 

сафе», керчекни инсан идракъына уйдурмакъ ичюн къулланылгъан бир 
ошатма ифадесидир. Шойле ки: 

- 

Ислямдан эвель Араплар, бир иттифакъ къурмакъ узьре анълашад- 
жакълары заман эки яй чыкъарыр, бирини дигерининъ узерине къояракъ 
экисининъ «къаб»ыны бирлештирирлер, сонъ да экисини берабер чекип 
оларнен бир окъ атар эдилер. Бу, олардан бирининъ разы оладжагъы шей- 
ге дигерлерининъ де разы оладжагъыны, бирисини ачувландыргъан шей- 
ни дигерлерини де ачувландыраджагъыны ифаде эткен бир бераберлик, 
бутюнлик анълашмасы эди. 

Бунъа коре «къабе къавсейн», эм маддий эм де маневий якъынлыкъ- 
ны ичине алгъан ве инсан акъылыны ашкъан юдже бир акъикъаттыр. Яни 
Мухаммед Мустафа -салляллаху алейхи ве селлем-, бу нокътада Раббине 
о къадар якъынлашты ки, оларнынъ арасында бутюн эр шей къалдырыл- 
ды. Ве догърудан догъру: 



«Аллаһ о аньда къулуна вахийни бильдирди.» (эн-Неджм, 10) 

Бу вахийнинъ не олгъаны шойле ифаде этильгендир. 

1. Намаз: Мираджда энъ муим хусус, беш вакъыт намазнынъ фарз 
къылынмасыдыр. Азрети Пейгъамбер -салляллаху алейхи ве селлем-, 
Муса -алейхисселям-нынъ тевсиелеринен Аллаһкъа мураджаат эткен ве 
башта элли вакъыт оларакъ фарз къылынгъан намаз, беш вакъыткъа аз- 
лаштырылды. Бунынъ иле бирликте Аллаһ, бирге он беререк, беш вакъ- 
ытны къылгъангъа элли вакъытнынъ севабыны береджегини бильдирди. 
Даа сонъ Аллаһ шойле буюрды: 

«Эр ким бир хайыр ишлемек истер ве оны япмазса, о кимсеге (бу эйи 
ниетинден долайы) бир севаб язылыр, япкъаны такъдирдге исе он севаб 
язылыр. 

Эр ким де, бир яманлыкъ япмакъ истер, анджакъ оны япмаса, кен- 
дисине гутях язылмаз. Шает о феналыкъны япса, бир гунях язылыр!» 
(Муслим, Иман, 259) 

Бу хусустаки узун хадиси шерифте беян олунгъаны узьре Аллаһ 
Тааля, башта намазны элли вакъыт оларакъ әмир эткен, Расули Экремнинъ 
бир къач мураджааты иле беш вакъыткъа тюшюргендир. Бунынъ манасы 
шудыр, инсанлар узериндеки Аллаһкъа къаршы бордж оларакъ намаз- 

нынъ элли вакъыт къылынмасы керек, анджакъ Аллаһнынъ лютф ве кере- 
ми кереги, бирге он нисбетинде азлаштырылды. Аллаһнынъ шу беянына 
бакъсакъ: 




ь» I 


«Мен джинлерни ве инсанларны анджакъ манъа ибадет этсин- 
лер деп яраттым.» (эз-Зарият, 56), инсаннынъ асыл иши ибадеттир, анджакъ 
иляхий мерамет кереги бу сайы, энъ зайыф инсан дикъкъаткъа алынаракъ 
азалтылгъандыр. Анджакъ беш вакъыт усьтюне де изин берильди, атта 
керекли олгъаны да ифаде этильгендир. Текмиль муминлер фарз олгъан 
бу беш вакъыткъа къошма оларакъ Къушлукъ ве Эввабин 173 намазларыны 
къыларлар ве хусусан гедже Техеджуд 174 намазына турарлар. Бутюн булар 
бу вакъианынъ табиий бир нетиджесидир. Анджакъ бу киби ибадетлер- 
нинъ, инсанларнынъ такъатлары ете биледжегини ве о зевкъкъе улаша 
биледжегини косьтермек ичюн, намаз эмири башта элли вакъыттан баш- 
латылып сонъунда Пейгъамбер -алейхисселям-нынъ мураджааты иле 
бешке эндирильгендир. 

2. Аллаһ Расули -салляллаху алейхи ве селлем-ге хитапнен: 

«Пейгъамберлерден ич бири Сенден эвель дженнетке кирмейджек, 
умметлерден ич бири де, Сеннинъ умметинден эвель дженнетке кирмейд- 
ЖеКТНр!» Деп буюрЫЛГЪаНДЫр. (Рази, XXVIII, 248) 

3. Бакъара Суресининъ сонъ эки аети керимеси вахий этильгендир. 

Муслимде ривает этильген бир хадиси шерифте буюрылыр: 

«Расулюллах -салляллаху алейхи ве селлем-ге (Мираджда) учь шей 
берильди: Беш вакъыт намаз, Бакъара Суресининъ сонъу (эки аети) ве 
умметинден ширкке тюшмегенлерге буюк гуняхларынынъ афу этильгени 
хабери...» (Муслим, Иман, 279) 


173 


174 


Къушлукъ (Духа) намазы - Сабах намазы вакъытынынъ битмесинден 50 дакъикъа 
сонъра башлап уйле намазына 50 дакъикъа къалгъангъа къадар къылынгъан суннет 
намаздыр. 2-12 рекат оларакъ къылына биле. Эввабин намазы - акъшам намазындан 
сонъра 2-6 рекят оларакъ къылынгъан нафиле намаз. 

Техеджджуд намазы - гедженинъ сонъ учьте биринде къылынгъан 2-8 рекятлыкъ бир 




намаз. 

Бунынъ иле бирликте Мирадждаки вахийнинъ тафсилят ве кейфие- 
тини анджакъ Аллаһ ве Пейгъамбери билир. 

Бу ерде ачыкъ олгъан, Аллаһ Расули -салляллаху алейхи ве селлем- 
нинъ Мирадждаки корьгенлери бир хаял оларакъ дегиль, къальб ве вид- 
жданынынъ да тасдикъ эткени бир акъикъат оларакъ корьгени кейфиет- 
тир. Яни: 




«(Мухаммед Мустафанынъ) къозьлеринен корьгенини къальби 
ялаиламады. (Эй инкярджылар!) Онынъ корьгенлери акъкъында 
шимди онынънен тартышаджакъсынъызмы?» (эн-Неджм, 11-12) 

Аллаһ Расули, Мирадж геджеси Раббинен корюшип сайысыз ибрет- 
ли адиселер корьген сонъ, ич бир къулнынъ улашамайджагъы о хусусий 
макъамдан къайткъанда, Джебраиль -алейхисселям-ны быракъкъаны 
ерде (Сидретуль-Мунтехада) бир дефа даа асыл суретинде корьди. Аетте 
буюрылыр: 

«Ант олсун (Мухаммед Мустафа), оны (Джебраильии) Сидретуль- 
Мунтеханынъ янында бир кере даа корьген эди.» (эн-Неджм, 13-14) 

Аетте Аллаһ Расули -салляллаху алейхи ве селлем-нинъ макъам ити- 
барынен Джебраиль -алейхисселям-дан даа илериде олгъанына ишарет 
этильгендир. Нитеким Джебраиль -алейхисселям-, Мирадж геджесинде 
кендисининъ: «Бир пармакъ уджу даа якълашса эдим, муакъкъакъ янар 
эдим!» дегени макъамда къалгъан ве Пейгъамбер Эфендимиз даа илериге 
кеткендир. Бу акъикъат, Аллаһ Расулюнинъ дёнюште текрар Джебраильге 
растламасы иле даа ачыкъ бир шекильде анълашылмакътадыр. 


«Дженнетуль-Мева да онынъ янындадыр. Сидрени къаплагъан 


къапламыш ЭДИ.» (эн-Неджм, 15-16) 

Фахри Кяинат -алейхи экмелют-тахийят- Эфендимизге соралды: 

«—Я Расулюллах! Сидрени къаплагъан не корьдинъ?» 

Буюрдьшар ки: 

«-Алтындан перванелернинь оны буюргъаньты ве эр япрагъында 
бир мелекнинъ отурып Аллаһны тесбих эткенини корьдим.» (Табери, XXVII, 
75; Муслим, Иман, 279) 

Бу итибар иле Ибн-и Аббаснынъ риваетлерине коре: 

Аллаһ Тааля, Мусаны келям (онынънен лаф этти), Ибрахимни до- 
стлукъ ве Мухаммед Мустафаны да руетуллах (Аллаһны, кейфиети биз- 
лер тарафындан билинемейджек бир суретте корьмек) шерефини лютф 
ЭТТИ. (Табери, XXVII, 64) 

Козьнинъ Махбуптан (севгилиден) башкъа бир ерге къоймамасы 
эдепнинъ энъ усть нокътасыдыр. Акъикъатен: 




«(Мухаммед Мустафанынъ) къозю о ерден не къайды ве не де 
сынъырны ашты. Ант олсун, о Раббининъ энъ буюк аетлеринден бир 
КЪЫСЫМЫНЫ корьди.» (эн-Неджм, 17-18) 

Бу аетлерден де анълашылгъаны киби Азрети Пейгъамбер -саллял- 
лаху алейхи ве селлем-, Джебраиль -алейхисселям- дахи ич бир махлюкъ- 
нынъ худутны ашамагъаны Сидретуль Мунтеханынъ обир тарафына ке- 
чирильди. Аетте, инсан акълына «бирлештирильген эки яй арасы я да даа 
аз» месафе оларакъ бильдирильген кейфиетинен къулларджа къавранма- 
сы мумкюн олмагъан, гизли бир корюшме олды. 

Бу корюшмеде Пейгъамберлер Султаны, сёзлернинъ худутына 
сыгъмайджакъ дереджеде юдже ве буюк акъикъатлар, яни Раббининъ 
Рабблыкъ аетлеринден, мульк ве салтанатынынъ буюклигинден, анджакъ 
корьмекнен улашылабиледжек энъ буюк аетлерни корьди. Бу ерде тефсир 
алимлерининъ беяны: «Азрети Пейгъамбер -салляллаху алейхи ве сел¬ 
лем-, къальби иле Аллаһны корьди.» шеклиндедир. (Табери, XXVII, 63) 


Ибн-и Аббас -радиаллаху анх-дан кельген риваетке коре Варлыкъ 
Нуры: 
















-АЗРЕТИ МУХАММЕД МУСТАФА 

«Мен, ЮджеРаббимни коръдим!» буюргъандыр. (Ахмед, 1,285;Хейсеми, 

I, 78) 

Бир башкъа риваетте Пейгъамбер Эфендимиз «Раббинъни корьдинъ- 
ми?» суалине джевапнен: 

«Бир нур корьдил)!» буюргъанлардыр. (Муслим, Иман, 292) 

Энъ догърусыны Аллаһ билир. 175 

Азрети Пейгъамбер -салляллаху алейхи ве селлем-ден, Исра ве 
Мираджла алякъалы бир чокъ хабер накъиль этильгендир. Олардан бир 
къачы шулардыр: 

Аллаһ Расули, Мираджда бир топлулыкъ корьди, оларнынъ дудакъ- 
лары деве дудагъы кибидир. Бир такъым вазифелилер де оларнынъ ду- 
дакъларыны кесип агъызларына таш къоя. 

«-Эй Джибриль! Булар кимлердир?» деп сорады. 

Джебраиль -алейхисселям-: 

«-Булар, етимлернинъ малларыны акъсызлыкъла ашагъанлар!» 
ДеДИ. (Табери, XV, 18-19) 

Сонъ Расулюллах -салляллаху алейхи ве селлем-, башкъа бир джема- 
аткъа растлады. Олар да бакъырдан тырнакъларла юзьлерини ве къокюс- 
лерини тырмалай эдилер: 

«-Эй Джебраиль! Булар кимлердир?» деп сорады. 

Джебраиль -алейхисселям-: 

«-Булар, (ошек айтмакънен) инсанларнынъ этлерини ашагъанлар ве 
оларнынъ шереф ве намусларынен ойнагъанлардыр.» джевабыны берди. 
(Эбу Давуд, Эдеб, 35/4878) 

Даа сонъ Азрети Пейгъамбер -салляллаху алейхи ве селлем- 
Эфендимиз о ерде; зинакярларны - леш ашагъан бедбахтлар оларакъ; 
фаиз ашагъанларны - къарынлары эйидже шишкен ве шейтан чарпкъан 
резиль бир вазиетте; зина этип чоджукъларыны ольдюрген къадынларны 


175 Мирадж иле алякъалы аети керимелернинъ изахында Эльмалылы Хамди Языр эфен- 
дининъ «ХакьДини Къуран Дили» адлы тефсиринден истифаде этильгендир. 

да, бир къысмыны кокюслеринден, бир къысымыны баш ашагъы асылы 
бир алда корьди. (Табери, XV, 18-19) 

Бу себепле Варлыкъ Нуры Эфендимиз: 

«Әгер меним бшьгенимни сизлер де бильген олса эдинъиз, Муакъкъакъ 
ки, пек аз кулер ве чокъ агълар эдинъиз!» буюргъандыр. (Бухари, Тефсир, 
5/12) 

Расулюллах -салляллаху алейхи ве селлем- шойле буюргъанлардыр: 

«Мирадж геджесинде дженнетнинъ къапысы узеринде шу ибаре- 
нинъ язылы олгъаныны корьдим: 

«Садакъагъа он мисилънен, бордж берювге исе он секиз мисилънен 
мукяфат бертеджектир.» 

Мен: 

«~Эй Джибриль! Бордж берильген шей не ичюн садакъадан даа 
устюн ола?» деп сорадым. 

«—Чюнки, тиленджи янында пара олгъаны алда садакъа истер. 
Бордж истеген исе, ихтияджы себебинен истемекте.» джевабыны бер- 
ди .» (Ибн-и Мадже, Садакъат, 19) 

Варлыкъ Нуры дигер бир хадиси шерифлеринде шойле буюргъан¬ 
лардыр: 

«(Мирадж эснасында) дженнетнинъ къапысьшда турып ичери бак¬ 
тым. Чокъусы факирлер эди. Зенгинлер де (эсап бермек ичюн) апс этиль- 
ген эдилер. Булардан джеэннемлик олгъанларньшъ атешке атылмалары 
әмир этилъген эди. 

Джеэннемнинъ къапысында да турдым. О ерге киргенлернинъ чокъу 
къадьш эдилер.» (Бухари, Рикъак, 51; Муслим, Зюхд, 93) 

Джеэннемликлернинъ чокъусы къадын олмасы, оларнынъ, саип ол- 
гьанлары аджеледжи ве эйджанлы фытратлары себебинен корьдиклери 
эйиликлерге къаршы чокъча нанкёрлюк этмелери ве кенди япкъанла- 
ры эйиликлерни де башкъа къакъмалары себебиндендир. Пейгъамбер 
Эфендимиз бу хадиси шерифлеринен ханымлары, джеэннемге тюшмеме- 
лери ичюн икъаз этмектедир. 

Мирадж весилесинен шу акъикъаткъа да ишарет этильмелидир ки, 
инсанлар, заман бакъымындан садедже мазининъ хатыралары иле толу 
олгъанлары алда, пейгъамберлер, -Аллаһнынъ дилегени ольчюде- эм мази, 
эм ал, эм де истикъбаль бильгилери иле донангъанлардыр. Расулюллах 
-салляллаху алейхи ве селлем-нинъ махшер ахвалындан хабер берюви 
ве бу хаберлерни «корьдим, дуйдым...» киби олгъан бир суретте ифаде 
буюрмасы, иште бу керчекнинъ бир тезахюридир. Бунынъ иле алякъалы 
бир мисаль де Ашереи Мубешшереден 176 олгъан Абдуррахман бии Авф 
Азретлери акъкъындадыр. Хадиси шерифте буюрылыр: 

«-О гедже (Мирадж геджесинде) Абдуррахман бин Авфны корьдим. 
Дженнетке, отургъаны еринде сюйрекленип кире эди. Онъа дедим ки: 

«—Не ичюн бу къадар агъыр келесинъ?» 

Деди ки: 

«-Я Расулюллах! Малымнынъ эсабы себебинен, чоджукълары биле 
къартайтаджакъ къадар агъыр сыкъынтылар кечирдим. Ойле ки, бир 
даа сизни коремейджегимни зан эттим ...» (Мухаммед Парса, Фаслуль-Хытаб, 
с. 403) 

Абдуррахман бин Авф, бу адисени Мирадждан сонъ дуйгъанын- 
да, аман Азрети Аише -радиаллаху анха-нынъ янына кетип, Азрети 
Пейгъамберден бойле бир хадис бар мы деп сорады. Аише -радиаллаху 
анха-, бу хадиснинъ олгъаныны сёйлегендже, Абдуррахман Азретлери, о 
сырада Шамдан янъы кельген керваныны олгъаны киби деръал инфакъ 
эйледи. 

Керчектен Мираджта Аллаһ Расули -салляллаху алейхи ве селлем- 
, сайыламайджакъ къадар чокъ аетлер корьгендир. Нитеким бир хадиси 
шерифлеринде шойле буюрырлар: 

«-(О гедже) кокке юкселыпилъдим. Ойле бир макъамгъа чыкътым 
ки, о ерде къалемлернинъ гъыджыртыларыны дуя эдим. (Яни ойле бир 
макъам ве севиеге чыкъарылдым ки, кяинатнынъ къадерининъ насыл 
джерьян эткенини корьдим.)» (Бухари, Салят, 1) 

176 Ашере-и Мубешшере - даа дюньяда экенде дженнетнен мужделенген он киши. 

- 

Юкъарыдаки хадиси шерифтен де ачыкъча анълашылмакътадыр ки, 
Аллаһ Расули -салляллаху алейхи ве селлем-, Мираджда мази, ал ве ис- 
тикъбальни бир бири ичинде, айны аньда яшай эди. 

Мирадждан Бир къач Нокъта 

1. Расулюллах -салляллаху алейхи ве селлем- Эфендимиз, бу ёл- 
джулыкъкъа чыкъмадан эвель шакъкъы садыр адисеси олгъандыр. Бу да 
косьтере ки, маневий юкселиш, къальб иле мумкюндир. Ойле бир къальб 
иле ки, ичинде иляхий нурдан башкъа бир шейге ер ёкътыр. 

2. Къальб, къаттылыкътан къуртулунджа, иляхий сырлары гонъюль- 
ни сармагъа башлар. 

3. Исра адисесинде, къулуны мустесна бир шекильде юргизген 
Аллаһнынъ къудрети ве юдже бир салтанаты корюнмектедир. 

4. Дигер бир нокъта да Мираджнынъ, аджы ве кедер юклю бир Таиф 
сеферинден сонъ лютф этильмеси, мешакъкъатлар артындан севинчнинъ 
кельмесидир. 

5. Къурани Керимде бизге бильдирильген фарзлар, Джебраиль ва- 
стасынен йиберильгендир. Намаз исе, Мираджда догьрудан догъру, ва- 
стасыз Аллаһ тарафындан әмир этильгендир. Бу да намазнынъ айры бир 
эмиети олгъаныны косьтерир. 

6. Мираджда Варлыкъ Нурына сема къапыларынынъ ачылмасы, 
Онынъ Пейгъамберлигининъ Мекке, Къурейш, Сакъиф иле махдут ол- 
магъаныны, Онынъ бутюн кяинатнынъ небиси, Алемлернинъ Эфендиси 
олгъаныны косьтермектедир. 

7. Мирадж иле, инсаннынъ текамюлининъ бараджагъы сонъ нокъта 
косьтерильген, яни инсаннынъ юкселишининъ худуты косьтерильген- 
дир. 


Мираджнынъ Акислери 

Варлыкъ Нуры Кяинатнынъ Севинджи Эфендимиз, Исра ве Мирадж 
адисесини Къурейш мушриклерине хабер береджеги заман: 

«-Эй Джебраиль, къавмим мени тасдикъ этмез!» деди. 

Джебраиль -алейхисселям-: 

- 

«-Эбу Бекир Сени тасдикъ этер. О сыддыкътыр.» деди. (Ибн-и Сад, I. 

215) 

Мушриклер, Мирадж адисесини дуйгъанларында, деръал яланла- 
магъа къоюлдылар. Орталыкъкъа бир ошек аким олды. Буны фырсат би- 
лерек, муминлери де бу ёлда весвеселернен иманларындан вазгечирмек 
истедилер. Атта Азрети Эбу Бекирге биле кельдилер. Анджакъ о, Азрети 
Пейгъамбер -салляллаху алейхи ве селлем-ге олгъан кучьлю иман ве са- 
дакъат ичинде: 

«—О не сойлесе догьрудыр! Чюнки Онынъ ялан сёйлемесине имкян 
ве ихтимал ёкътыр! Мен, Онынъ эр кетиргенине шимдиден инанырым...» 
деди. 

Мушриклер: 

«-Сен Оны тасдикъ этесинъ ве бир геджеде Бейтуль-Макъдиске 177 
кетип кельгенине инанасынъмы?» дедилер. 

Азрети Эбу Бекир -радиаллаху анх-: 

«-Эбет! Буйда шашыладжакъ не бар? Валлахи О манъа, гедже я да 
куньдюзнинъ эр анги бир вакъытында кендисине Аллаһтан хабер кельге- 
нини сойлей де мен кене Оны тасдикъ этем.» деди. 

Даа сонъ Эбу Бекир -радиаллаху анх-, о сырада Кябеде булунгъан 
Пейгъамбер Эфендимизнинъ янына кетти. Онынъ мубарек агъызындан 
анълатылгъанларыны динъледи ве: 

«-Садакъта (догъру сёйлединъ), я Расулаллах!..» деди. 

Аллаһ Расули де, Онынъ бу тасдикъинден мемнюн къаларакъ джи- 
анны айдынлаткъан тебессюмнен Азрети Эбу Бекирге: 

«-Я Эбу Бекир, сен «Сыддыкъ»синъ!..» буюрды (Ибн-и Хишам, II, 5) 

О куньден сонъ Эбу Бекир -радиаллаху шх«сыддыкъ» лагъабынен 
мешур олды. 

Бутюн асхабы кирам да Эбу Бекир -радиаллаху анх- киби Аллаһ 
Расули -салляллаху алейхи ве селлем-ни тасдикъ эттилер. 

177 Бейт-уль Макъдис - Иерусалимде булунгъан мукъаддес мабет. 

- 















ПЕЙГЪАМБЕРЛИКНИНЪ ОН БИРИНДЖИ СЕНЕСИ ахтъл, - 

Муминлерни къандырамагъан мушриклер, бу дефа 
Пейгъамберимизнинъ янына келерек акъылларынджа Оны имтиан этме- 
ге къалкътылар. Бейт-и Макъдисни сорадылар. Аллаһ, оны Расулюнинъ 
козьлерининъ огюне кетирди. Аллаһ Расули -алейхиссаляту весселям-, 
айнен джевапладылар. (Бухари, Менакъыбуль Әнсар, 41; Тефсир, 17/3; Муслим, Иман, 
276) 

Бу сефер ёлдаки бир кервандан ве о кервандаки базы хусусиет- 
лерден сорадылар. Керван да, о ань тыпкъы Месджиди Акъса киби 
Расулюллахнынъ козьлерининъ огюне кетирильди. Аллаһ Расули -сал- 
ляллаху алейхи ве селлем- де керекли малюматны, оларнынъ истедикле- 
ринден фазласынен берди. Фазладан оларакъ керваннынъ кунеш догъ- 
гьанда Меккеге киреджегини де бильдирдилер. 

Алгъан джевапларгъа шашкъына дёнген мушриклер, «Бельки сонъ 
сёйлегени догъру чыкъмаз» тюшюнджесинен шафакъ вакъыты юкъла- 
майып, эп бирликте керванны козьлемеге башладылар. Сонъунда керван 
корюнди, лякин къальплери килитли олгъанлар, инатларында девам эте- 
рек: 

«-Бу ап-ачыкъ бир сиирдир!» дедилер. (Ибн-н Хишам, II, 10) 

Аллаһ Тааля: 


-Ъ Ал- 
*'' 


^СгС и~ ^ (*-*“ ^ Ц»*»' 

* / / / / 


«Ильки яратувда аджизлик косьтердикми? Ёкъ, олар янъы бир 
яратув хусуеында шубе ичинделер.» (Къаф, 15) буюрмакътадыр. Эр шей- 
ни ёкътан бар эткен Аллаһнынъ, къулуны Мираджкъа чыкъармасындан 
даа къолай не бардыр ки? Буны къабул этмемек, анджакъ сагълам акъыл- 
дан марумиетини косьтерир. 


Заваллы, ахмакъ ве бедбахт мушриклер, Мирадж адисесине де инан- 
магъанлар, кене Аллаһнынъ Расулини усьтюнден кульдилер. Артыкъ 
Алемлернинъ Эфендиси оларнынъ арасындан айрыладжакъ ве бу нимет, 
япкъанлары яман арекетлер себебинен эллеринден алынаджакъ эди. Зира 
олар, шерефине яратылгъанлары бир Пейгъамберге къаршы акъылгъа 

аялгъа кельмез, акъсызлыклар ве яманлыкълар япкъан, яптыкъларында 
да адни эйидже ашкъан эдилер. 

Керчектен япыладжакъ тек шей къалгъан эди: Аллаһнын, Варлыкъ 
Нурыны оларнынъ арасындан чекип алмасы ве Онынъ къадри ве къый- 
метини биледжек башкъа бир топлулыкъкъа йибермеси!.. 

Затен Аллаһ, Таиф ёлджулыгъындан фазла бир заман кечмеден 
Къурангъа ве Расульге бейат этеджек мумтаз джемиетнинъ ильк группа- 
сыны Севгили Хабибине йиберген эди. 


❖ 

ОН ЭКИНЛЖИ ВЕ ОН УЧЮНЛЖИ СЕНЕЛЕРИ 


Биринджи Акъабе Бейаты 

Алты кишинен Меккеге келип де Акъабеде иман нуры иле шереф- 
ленген Мединелилер, бир сонъки йыл он эки киши оларакъ кельдилер. 
Булушма ерлери кене Акъабе олды. 

Аллаһ Расули -салляллаху алейхи ве селлем-, янъы кельгенлерни де 
тевхидке давет этти. Аркъадашларындан Ислямнынъ юджелигини ве гу- 
зельлигини эшитип дигер алты киши де иман эттилер. 

Акъабе корюшмесинден фаркълы оларакъ, бу сеферки корюшмеде 
Варлыкъ Нурына бейат этильди. Мединелилер, Аллаһ Расули -саллялла¬ 
ху алейхи ве селлем-нинъ элини тутмакъ суретинен ильк бейатларыны 
япып сёз бердилер. Бу бейат себебинен экинджи Акъабе корюшмесине 
«Биринджи Акъабе Бейаты» денильгендир. 

Бу бейатта Мединелилер, Аллаһ Расулине шу мевзуларда сёз берди¬ 
лер: 

1. Аллаһкъа ич бир шекильде ширк къошмамакъ, 

2. Хырсызлыкъ япмамакъ, 

3. Зинагъа (фуушкъа) якълашмамакъ, 

4. Къыз балаларыны тири-тири коммемек, 

5. Кимсеге ифтира, бефтан этмемек, 

6. Аллаһкъа ве Пейгъамберине итааттан айрылмамакъ. (Бухари, 
Менакъыбуль Әнсар, 43) 

Мединелилернинъ бу ильк сёз беришлери, Ислям тарихи ичюн бир 
дёнюм нокътасы олды. Бунынъ иле Хиджаз ве бутюн Арабистанда укюм 
сюрмекте олгъан ширк, зулум ве фена адетлернинъ ортадан къалдырыл- 
масы хусусында ант этильди. 

- 

Мусаб бин умейрнинъ Муаллим Оларакъ Ииберильмеси 

ве Мединенинъ Къуранла Фетихи 

Мединели янъы мусульманлар, бир мектюп язаракъ Ислямны огрен- 
мек ичюн Расулюллах -салляллаху алейхи ве селлем-ден кендилерине 
Къурани Керим окъуйджакъ, Ислямны анълатаджакъ ве намаз къылды- 
раджакъ бир муаллим йибермесини истедилер. Алейхиссаляту весселям 
Эфендимиз де Мусаб -радиаллаху анх-ны йиберди. (Ибн-и Сад, 1,220) 

Азрети Мусаб, чокъ генч яшта хидаетке эрген, аилесининъ кендиси- 
не агъыр зулумлар япмаларына, атта мирасларыңдай марум быракъмала- 
рына рагъмен дининден дёнмеген эди. Чюнки о, факъир ве гъарип къалса 
да, асыл иманнен толу зенгин бир гонъюльге саип эди. Ислямнынъ яйыл- 
масы хусусында пек эйджанлы эди. 178 

Нитеким Мусаб -радиаллаху анх-нынъ Мединеге кетишинен Ислям, 
о ерде эйидже яйылды. Пейгъамбер Эфендимизнинъ теблигъ иле вазифе- 
лендиргени бу генч сахаби, инсанларгъа Аллаһнынъ динини анълатмакъ 
ичюн геджесини куньдюзине къатаракъ чалышмагъа башлады. Мусаб - 
радиаллаху анх-нынъ гъайретлери берекетинен хидаетке ильк бахтияр- 
лардан Эсад бин Зураре эрди, оны эвинде агъырлай ве бутюн чалышма¬ 
ларында ярдым эте эди. 

О, бир кунь Мусабны янына аларакъ Зафер огьулларынынъ багъча- 
сындаки къуюнынъ башына отурды. Абдульэшхел Огьулларынынъ огде 
кельгенлеринден Сад бин Муаз, буны дуюнджа Усейд бин Худайргъа: 

«-Сен ишини эйи бильген ве кимсенинъ ярдымына мухтадж ол- 
магъан бир адамсын. Зайыфларымызнынъ инанчларыны бозмакъ ичюн 

178 Али-радиаллаху анх-анълата: 

«Биз Пейгъамбер -салляллаху алейхи ве селлем- иле бирликте Месджитте отура эдик. 
Мусаб кельди. Усьтюнде кюрк парчаларынен ямалгъан бир хыркъадан башкъа бир шей 
ёкъ эди. Аллаһ Расулы оны корьгенде, Меккедеки ниметлер ичинде яшагъаны алынен 
шимдики алыны тюшюнип агълады. Сонъра да шойле буюрды: 

«Биринъиз саба айры, уйледен сонъра айры гузель эльбисе кийгени, огюне бир табакъ- 
нынъ къоюлып обирининъ къалдырылгъаны, эвлеринъизни Кябенинъ орьтюлъгени киби 
орьтюлерге бурюнгенинъиз заман алынъыз нидже олур!» 

«Эй Аллаһнынъ Расули, табиий ки алымыз о кунь бугунькиден даа эйи олур. Чюнки о 
заман кечинмек сыкъынтымыз олмаз, кендимизни тамамен ибадетке берермиз»- деди- 
лер. 

Расулюллах -салляллаху алейхи ве селлем- шойле буюрды: 

«Аксине, бугунь сиз о кунъден даа хайырлы алдасынъыз». (Тирмизи, Къыямет, 
35/2476) 

мааллемизге кельген шу адамларнынъ янына кет ве оларны икъаз эт ки 
бир даа мааллемизге кельмесинлер. Эсад акърабам олмаса эди, бу ишни 
кендим япар эдим.» деди. 

Усейд аман мызрагъыны аларакъ о ерге кетти ве къызгъын бир ше- 
кильде: 

«-Сиз не ичюн бу ерге кельдинъиз? Шу янындаки ябанджыны, за- 
йыфларымызнынъ инанчларыны бозмасы ичюн кетирдинъми?! Бир 
даа сакъын бойле бир шей япмагъа тырышма! Әгер джанынъызны севе 
исенъиз аман бу ерден кетин!» деди. 

Индже акъылнен арекет эткен Мусаб -радиаллаху анх- онъа: 

«-Бираз отурып сёйледжеклеримни динълерсинъми? Сен акъыллы 
бир кимсесин, сёзлеримни бегенсенъ къабул этерсинъ, бегенмесенъ къа- 
бул этмезсинъ.» деди. 

Усейд: 

«-Догъру бир сёз сёйлединъ!» дедиктен сонъ, мызрагъыны ерге 
саплайып янларына отурды. Мусаб Ислямны анълатып Къурани Керим 
окъуды. 

Усейд, Къурани Керимни динълегени заман, даа къонушмагъа баш- 
ламадан эвель юзюнде Ислямнынъ нуры парылдады ве къальби Ислямгъа 
йымшады. Къурани Керим акъкъында да: 

«-Бу не гузель, не юдже бир сёз! 179 Сиз бу динге кирмек истегенинъ- 
из заман не япарсынъыз?» деди. 

179 Усейд -радиаллаху анх-, Аллахнынъ Келямынынъ гузеллигини аман анълагъан эди ве 
аяты боюнджа буюк бир ашкъ ичинде оны окъумагъа девам этти. Нитеким кендиси 
шойле анълата: 

«Бир гедже Бакъара суресини окъуй эдим. Атым да янбашымда багълы тура эди. Бир 
вакъытта ат шахланмагъа башлады. Окумамны токътаттым; ат сакинлешти. Текрар 
окъумагъа башладым, ат кене шахланды. Атта огълум Яхъянынъ устюне басмасын деп 
яныма алдым. О эснада кокке бакъкъаным заман усьтюмде къандиллерге бенъзеген 
бир шейлер олгъаныны корьдим. Сонъра олар кокке догъру юкселип козьден гъайып 
олдылар. Саба олунджа, башыма кельгенлерни Расулюллах -салляллаху алейхи ве сел- 
лем-ге анълаттым. Манъа деди ки: 

«Окъу эй Усейд, окъу!»... 

Ве сонъра: 

«Эй Усейд! О корьген шейлер не эди, билесинъми?»- деп сорады. 

«Ёкъ»- дедим. 

Аллаһ Расулю -салляллаху алейхи ве селлем-: 

АЗРЕТИ МУХАММЕД МУСТАФА Щ 


Оларнынъ талиматы узьре Усейд -радиаллаху анх- къалкъып гъусуль 
алды, эльбиселерини темизледи ве шехадет кетирди. Сонъ да эки рекят 
намаз къылды ве: 

«-Кериде ойле бир адам быракътым ки о сизге таби олса, къавмин- 
ден ич бир кимсе онъа къаршы чыкъмаз. О, Сад бии Муаздыр! Мен шим- 
ди оны сизге йиберирим!» деди. 

Сад, къызгъын бир шекильде янларына кельди. Ниаетинде о да 
Азрети Усейд киби Мусаб -радиаллаху анх-ны динълеген сонъ мусуль- 
ман олды. Сонъ къабилесининъ янына келерек: 

«-Эй Абдульэшхель Огъуллары! Мени насыл билирсинъиз?» деп со¬ 
рады. Олар: 

«-Сен бизим сеййидимиз (эфендимиз), фикирдже энъ устюнюмиз ве 
реисимизсинъ.» дедилер. Бунынъ узьре Сад -радиаллаху анх-: 

«-Сиз Аллаһкъа ве Расулине иман этинджеге къадар, эркек ве къа- 
дынларынъыз иле къонушмакъ манъа харам олсун.» деди. 

О кунь акъшамгъа къадар бу къабиледен мусульман олмагъан кимсе 
КЪ алмады. (Ибн-и Хишам, II, 43-46; Ибн-и Сад, III, 604-605; Ибн-и Әсир, Усдуль-Гъабе, 
I, 112-113) 

Азрети Мусаб, Селиме огъулларынынъ эшрафындан олгьан Амр бии 
Джемухны да Ислямгъа давет этти. Онъа Юсуф Суресининъ ильк секиз 
аетини окъуды. Амр тюшюнмек ичюн бираз вакъыт истесе де бир тюр- 
лю къарар берамады. Бунынъ узьре Амрнынъ даа онджеден мусульман 
олгьан огълу Муаз, къабилесиндеки мусульман генчлер иле анълаша- 
ракъ, бир гедже бабасынынъ путуны гизлидже якъында булунгъан пис- 
лик чукъурына аттылар. Сабах бу алны корьген Амр дешет ичерисинде 

«Олар, сенинъ Къуран тиляеетинъни динълемеге кельген мелеклер эди. Эгъер сен окъу- 
магъа девам этсе эдинъ, сабагъа къадар сени динълейеджек эдилер. О мелеклер, ин- 
санъларгъа гизли къалмагъанджа, инсанлар да оларны кореджек эдиле»,- буюрды. « 
(Бухари, Фезаилул-Куран, 15) 

Аише -радиаллаху анха- анълата: 

«Усейд бин Худайр -радиаллаху анх- энъ фазилетли кишилерден эди. Эр заман шойле 
дей эди: «Әгер шу учь алдан бириси узеринде даима олса эдим, ич шубесиз дженнетли- 
клерден олур эдим. Къуранны окумакъ яда окъунгъан Къуранны динълемек, Пейгъам- 
беримизнинъ хутбелерини динълемек ве дженазе корьмек. Эбет, не заман бир дженазе 
корьсем онъа япыладжакъ олгъанларны манъа япыладжакъ киби, онынъ кеткен ерге 
мен кетем киби тюшюнем.» (Хаким, III, 326/5260) 

къаларакъ путуны чукъурдан чыкъартты ве темизлеп гузель къокъулар 
суререк ерине къойды. 

Айны адисе бир къач кунь даа текрар этиндже, путнынъ озюни къор- 
чаламасы ичюн бойнуна къылычыны асты. Эртеси куню путуны текрар 
чукъурда корюндже, ибадет эткени джансыз путнынъ ич бир шейге яра- 
магъаныны, кендини къорумакътан дахи аджыз олгъаныны анълады ве 
ширк къаранлыгъындан Ислямнынъ нурлу сабахына уянды. Янълыш 
яшайыштан, Пейгъамбер вастасынен къуртаргъан Аллаһкъа шукюр этти. 
Даа СОНЪ Да КЪаВМИНИ ИсЛЯМГЪа ТеШВИКЪ ЭТТИ. (Ибн-и Хишам, II, 61-63; Зехеби, 
Сийер, I, 182) 

Варлыкъ Нуры, Мусаб -радиаллаху анх- иле бирликте ильк иман 
эткенлерден бири олгъан Абдуллах бин Умми Мектумны да Мединеге 
Къуран огретмеси ИЧЮН йиберген ЭДИ. (Бухари, Менакъыбуль Әнсар, 46) 

Ислямнынъ Мединеде бу шекильде эйи корюльгенини хабер алгъан 
Аллаһ Расули -салляллаху алейхи ве селлем- ве Меккели мусульманлар, 
чокъ къувандылар. Ойле ки о сенеге «Севинч Сенеси» денильди. Чюнки 
артыкъ Медине, Ислямнынъ бешиги олмагъа азыр алгъа келе эди. 

Пейгъамбер Эфендимиз шойле буюргъандыр: 

«Улькелер къылычнен фетих этильди. Лякин Медине Къуран иле фе- 
тих этилъгендир.» (Беззар, Мюснед, № 1180; Рудани, № 3774) 

Экинджи Акъабе Бейаты 

Экинджи Акъабе корюшмесинден бир сене сонъ Мединелилер, кене 
хадж мевсиминде Расулюллах -салляллаху алейхи ве селлем- иле корюш- 
тилер. Бу сефер экиси къадын, етмиш беш киши эдилер. 

Кене Аллаһ Расулине бейат эттилер. Бунъа да «Экинджи Акъабе 
Бейаты» денильди. 

Къафиленинъ башында кельген Мусаб -радиаллаху анх- кенди эвине 
якълашмадан эвель Расулюллах -салляллаху алейхи ве селлем-нинъ яны¬ 
на кетти. Энсарнынъ Ислямны сурьатнен къабул этмелерини хабер берди. 
Алемлернинъ Эфендиси онынъ кетирген хаберлерге къуванды. Азрети 
Мусабнынъ эвель Аллаһ Расули -салляллаху алейхи ве селлем-нинъ яны¬ 
на бармасындан, мушрик анасынынъ хабери олунджа чокъ къызды. 

О исе: 

«-Мен Расулюллах -салляллаху алейхи ве селлем-ден эвель кимсе- 
нинъ янына кетмем.» деди. 

Эфендимизден изин истедиктен сонъ анасынынъ янына барды ве 
оны Ислямгъа давет этти. (Ибн-и Сад, ш, 119) 

Иште асхабнынъ Расулюллахкъа севгиси бойле эди. 

Джабир -радиаллаху анх- дер ки: 

«Азрети Пейгъамбер -салляллаху алейхи ве селлем- Эфендимизнинъ 
кендисини ве мусульманларны имае этеджек бир къабиле къыдырып да 
кимсенинъ Онъа къуджакъ ачмагъаны куньлерде, Аллаһ Тааля бизни 
Есриб (Медине)ден Онъа йиберди де, биз иман эттик ве кендисини имае 
эттик. Бизден бири кетип Аллаһ Расулине иман этер эди, Эфендимиз де 
кендисине Къуран окъур эди. Эвине дёнгени заман бутюн эв халкъы онъа 
уяракъ мусульман олур эдилер. Ислямнынъ ачыкъланмагъаны бир Әнсар 
эви къалмады. Сонъ да бир арагъа келерек къонуштыкъ ве: 

«-Расулюллах -салляллаху алейхи ве селлем-ни даа не замангъа къа- 
дар Мекке дагъларында эзиет ве джефа ичинде быракъаджакъмыз?!» де- 
дик. 

Бунынъ узьре хадж мевсиминде бейат этмек ичюн Онынъ янына бар- 
ДЫКЪ.» (Ахмед, П1, 322; Хаким, II, 681-682) 

Бу бахтлы кишилер, Пейгъамбер Эфендимизле тешрик куньлерин- 
де Акъабе мевкъийинде булушмакъ узьре сёзлештилер. Аллаһ Расули 
Мединелилерге: 

«—Юкълагъанны уятманъ, заманында корюшме ерине келъмегени де 
беклеменъ!» буюрды. 

Гедженинъ учьте бири кечиндже Фахри Кяинат Эфендимиз иле къа- 
рарлаштыкълары Акъабе ерине кетип Оны беклемеге башладылар. Ниает, 
Расулюллах Эфендимиз эмджеси Аббас иле бирликте кельди. Аббас, даа 
мусульман олмаса да Эбу Талиптен сонъ торунынынъ имаесини узерине 
алгъан эди. Мединелилернинъ Аллаһ Расулини давет эткенлери вакъыт 
оларгъа шойле деди: 

- 














ПЕЙГЪАМБЕРЛИКНИНЪ ОН ЭКИНДЖИ ВЕ ОН УЧЮНДЖИ СЕНЕЛЕРИ - 

«-Эй Мединелилер! Бизлер Оны душманлардан къорчаладыкъ. Кене 
де къорчаладжакъмыз. Онынъ арамыздаки ери юксектир. Факъат сиз сев- 
ги ве сайгъынъыздан долайы даа эминликте олмасы ичюн Мединеге да- 
вет этесиз. О да буны истемектедир. Анджакъ Оны душманлардан къор- 
чалап олсанъыз мемлекетинъизе алып кетинъиз. Мен сизден Оны ярдым- 
сыз быракъмайджагъынъызгъа, алдатмайджагъынъызгъа даир, къатты 
бир сёз алмакъ истейим. Чюнки къомшуларынъыз олгъан еудийлер то- 
рунума душмандырлар. Оларнынъ тузакъ къурмайджакъларындан эмин 
дегилим. Бу ишке, анджакъ Арап къабилелерининъ душманлыкъларына 
кокюс кереджек къадар дженк кучюнъиз бар исе киришинъиз. Аранъызда 
эйидже корюшюнъиз ки сонъ бу хусуста ихтиляфкъа тюшменъиз! Шает 
янынъызгъа баргъан сонъ къоркъып Онъа ярдым этамайып, Оны душ- 
манларнынъ элине быракъаджакъ олсанъыз, озюнъизге ишанчынъыз ол- 
маса шимдиден бу даветтен вазгечинъиз! Аранъызда къонушмакъ исте- 
ген барса буюрсын къонушсын, факъат къонушмасыны фазла узатмасын. 
Зира эр тарафта мушриклернинъ джасуслары бар! Бу ерден дагъылгъа- 
нынъыз заман да, бу меселени гизли тутунъыз!» 

Эсад бин Зураре аякъкъа турып, Пейгъамбер Эфендимизнинъ 
Эмджеси Аббаснынъ сёйлегенлерине джевап оларакъ шойле бир къо- 
нушма япты: 

«—Я Расулаллах! Сен бизни эвельден берли инангъан динимизни 
быракъмагъа ве озь дининъе таби олмагъа давет эттинъ. Бу чокъ зор ве 
агъыр бир шей олгъаны алда, биз Сенинъ бу теклифинъни къабул эттик. 
Сен бизни, якъын узакъ бутюн мушрик акъраба ве къомшулар иле алякъ- 
аларымызны кесмеге давет эттинъ! Бу да чокъ зор ве агъыр бир шей ол¬ 
гъаны алда биз Сенинъ бу теклифинъни де къабул эттик! Бизлер Сени, са- 
дедже къавминъ дегиль, эмджелерининъ биле ольдюрмек истегенлерини 
билерек имае этмеге азырмыз ве Сеннинъ бу теклифини де къабул эттик. 

Эй Аллаһнынъ Расули! Биз кендимизни, огъулларымызны ве къадын- 
ларымызны къорчалагъанымыз киби Сени де къорчаладжакъмыз. Әгер 
биз бу ахтымызны бозаджакъ олсакъ, Аллаһнынъ ахтыны бозгъан бед- 
бахт кимселер олайыкъ! Я Расулюллах! Бу санъа къаршы бизим садакъат 
еминимиздир! Ярдымына сыгъыныладжакъ олгъан исе анджакъ Аллаһ 
Таалядыр!» 

Азрети Эсадтан сонъ Абдуллах бин Реваха аякъкъа къалкъаракъ 
Расулюллах -салляллаху алейхи ве селлем-ге: 

«-Я Расулюллах! Раббинъ ве кендинъ ичюн бизге истегенинъ шар¬ 
тны къош!» деди. 

Расулюллах -салляллаху алейхи ве селлем- Эфендимиз шойле буюр- 
ды: 

«—Раббим ичюн шартым, Онъа ибадет этменъиз ве ич бир шейни 
Онъа ширк къошмаманъыздыр. Кенди акъкъымдаки шартым исе, джан- 
ларынъызны ве малларынъызны насыл къорчалай олсанъыз мени де ойле 
къорчаламаньыз!» 

Асхабы кирам сорадылар: 

«-Бойле япарсакъ къаршылыгъында бизге не бар?» 

Азрети Пейгъамбер -салляллаху алейхи ве селлем- джевабен: 

«-Дженнет бар!» буюрунджа, о ердекилер: 

«-Не кярлы бир алыш-вериш! Буйдан не дёнериз, не де дёнюльмеси- 
НИ истериз!» дедилер. (Ибн-и Кесир, Тефсир, II, 406) 

Абдуллах бин Реваха, Муте дженкинде бу кярлы алыш-веришни та- 
мамлагъан, Варлыкъ Нурындан шехид оладжагъы муждесини аларакъ, 
дженкте оледжегини биле-биле буюк бир истек иле муаребеге къатыл- 
гъан, малыны бейтуль малгъа 180 , джаныны да Аллаһкъа адап Дженнети 
Алягъа учкъандыр. Дигер сахабилер де башкъа ерлерде, Аллаһ ёлундаки 
джихад ве гьайретлерине девам этерек бу бейатларына садыкъ къалгъан- 
лар, маневий тиджаретлерини берекетлендиргенлер. 

Мединели мусульманларнынъ япкъанлары бу бейатла алякъалы ола- 
ракъ шу аети кериме назиль олды: 

180 Бейт-уль Мал — девлет хазинеси. 

«Аллаһ муминлерден малларыны ве джанларыны, озьлерине 
(бериледжек) дженнет къаршылыгъында сатын алгъандыр. Чюнки, 
олар Аллаһ ёлунда дженклеширлер, ольдюрирлер, олюрлер. (Бу), 
Тевратта, Инджильде ве Къуранда Аллаһ узерине хакъ бир ваде- 
дир. Аллаһтан даа чокъ сёзюни ерине кетирген ким бар! О алда 
Онынънен япкъан бу алыш-веришинъиз еебебинен севининъ. Иште 
бу, (акъикъатен) буюк къазанчтыр.» (эт-Тевбе, 111) 

Бундан сонъ бир къач киши даа сёз аларакъ къонушты. Оларнынъ 
артындан Пейгъамбер Эфендимиз Мединелилерге хитап этти ве оларгъа 
Къурани Керим окъуяракъ Ислямны анълатты. Сонъ да анги шартлар узь- 
ре бейат этеджеклерини бильдирди. Эвельки мадделерге иляве оларакъ 
шу ху су елар да бу бейатта зикр этильди: 

а. Әмир ве акимиет муминлерден эр кимде олса олсун, онъа къаршы 
чыкъмамакъ, 

б. Аллаһ ёлунда юргени ичюн мушриклер ве кяфирлер тарафындан 
айыпланмакътан къоркъмамакъ, 

в. Саадет ве сыкъынтыда, севинч ве кедерде Аллаһнынъ Расулине 
итаат емек ве Оны озюнден устюн тутмакъ; Онъа ич бир суретте къаршы 
кельмемек. 

Пейгъамбер Эфендимиз: 

«—Ичинъизден манъа он эки накъиб 181 чыкъарынъ ки олар къабилеле- 
рининъ темсилъджиси олсунлар!» буюрды. 

Мединели мусульманлар, докъузы Хазредж къабилесинден, учю де 
Эвс къабилесинден олмакъ узьре он эки накиб чыкъардылар. 

Варлыкъ Нуры темсильджилерге: 

«—Хаварилернинъ Иса бин Меръем ичюн кефиль олгъанлары киби 
сизлер де къавминизнинъ кефиллерисинъиз. Мен де мусулъман олгъан 
къавмимнинъ кефилийим!» буюрды. 

Накиблер: 

«-Эбет!» дедилер. 




181 Накъиб - Векиль. Бир къавим я да къабиленинъ реиси я да векили. 

Варлыкъ Нурынынъ эмджеси Аббас, бир терекнинъ тюбюнде 
Пейгъамберимизнинъ элинден тутуп Мединели мусульманларгъа бирер 
бирер бейат эттирди. 

Бу бейатнен, Аллаһ Расули -салляллаху алейхи ве селлем- давет эти- 
лерек Мединеге хиджрети къарарлаштырылды. Чюнки о сыралар исми 
Есриб олгъан Мединенинъ шартлары, эр бакъымдан Ислямгъа къуджакъ 
ачмагъа азыр алгъа кельген эди. 

Бейат, гедже япылгъаны ичюн, буйдан Меккели мушриклернинъ ха- 
берлери олмады. Беятнынъ япылып тамамлангъаны сырада Акъабенинъ 
узеринден шейтан: 

«-Эй Мина халкъы! Эй Къурейш джемаати! Мухаммед иле янында 
булунгъан ве динлерини денъиштиргенлернинъ сизнен дженк этмек узь- 
ре топланып анълашкъанларындан хабериниз ёкъмы?!» диерек кескин ве 
узун бир ферьят къопарды. 


Расули Экрем -салляллаху алейхи ве селлем-: 

«—Бу сес сизни къоркъутмасын! О, Аллаһнынъ душманы Иблиснинъ 
сесидир! Динъле эй Аллаһнынъ душманы! Сени де енъеджегим!» буюр- 
гъан сонъ мусульманларгъа: 

«-Аман къонакъ ерлеринъизге къайтынъыз!» деди. 

Аббас бии Убаде -радиаллаху анх-: 

«-Сени, хакъ дин ве китап иле йиберген Аллаһкъа емин этерим ки 
истесен Мина халкъыны да къылычтан кечирирмиз!» деди. 

Пейгъамбер Эфендимиз: 

«-Биз даа бунынънен әмир олунмадыкъ! Сизлер шимди ерлеринъизге 
дёнюнъиз!» буюрды. 



Мусульманлар ерлерине дёнюп сабахкъа къадар юкъладылар. Сабах 
Къурейш мушриклеринден базылары янларына келерек Варлыкъ Нуры 
иле анълашма япып япмагъанларыны сорадылар. Ич бир шейден хабе- 
ри олмагъан къафиледеки мушриклер, емин этерек бойле бир шейнинъ 
олмагъаныны сойледилер. Анджакъ Къурейш мушриклери, Акъабе 
Бейатыны араштырмагъа девам эттилер. Бейат хаберининъ догъру олгъа- 
ныны анълайынджа, Медине ёлларыны кестилер, мусульманларны бул- 

макъ ичюн эр тарафкъа группалар йибердилер. Мушриклернинъ такъип- 
чилери ёлда Сад бин Убаде -радиаллаху анх-ны якъаладылар: 

«-Сен Мухаммеднинъ динине кирдинми?» деп сорадылар. 

«-Эбет!» дегендже эки элини бойнуна сыкъып багъладьшар. Дёге 
дёге, узун сачынынъ перчеминден чеке-чеке Меккеге алып кеттилер. 
Онъа зулум ве ишкендже этмеге башладылар. Даа эвель кендилерине яр¬ 
дым эткени ве акъсызлыкътан къоругъаны Джюбейр бин Мутим 182 иле 
Харис бин Харб аман кетип Сад -радиаллаху анх-ны мушриклернинъ 
элинден къуртардылар. 

Әнсар топланып оны къуртармакъны къонушкъанлары бир анда Сад 
-радиаллаху аНХ- ЯНЛарЫНа ЧЫКЪЫП КеЛЬДИ. (Ибн-и Хишам, II, 47-57; Ибн-и Сад, I, 
221-223; Ш, 602-603; Ахмед, III, 322, 461, 462; Хейсеми, VI, 42-44) 

Ибн-и Аббас -радиаллаху анхума- шойле дегендир: 

Расулюллах -салляллаху алейхи ве селлем-, Азрети Эбу Бекир ве 
Азрети Омер мухаджирлердендир. Чюнки олар мушриклерден къачаракъ 
Мединеге хиджрет эткенлердир. Айны шекильде Әнсардан да мухад- 
жирлер бардыр. Олар да Акъабе Геджеси, ширк юрту олгъан Мединеден 
Расулюллах -салляллаху алейхи ве селлем-ге кельгенлер. (Несаи, Бейат, 13) 

Акъабе бейатлары, садедже он эки я да етмиш беш кишининъ де- 
гиль, бутюн мусульманларнынъ Аллаһ иле япкъанлары бир ахттыр. 

Бу дюнья, ахирет аятынынъ сатып алынгъан бир базар. Расулюллах 
-салляллаху алейхи ве селлем- иле япылгъан бу бейаткъа бизим де бутюн 
къальбимиз иле иштиракъ этмемиз ве асхабы кирам мисали «не кярлы 
бир алыш-вериш» демемиз керек. 

Мусаб -радиаллаху анх- Мединеде Ислямнынъ темели олды. Биз де 
гонъюллерде Ислямнынъ темеллерини атмамыз керек. Теблигъджи ке- 

182 Джубейр бин Мутим -радиаллаху анх-, Расулюллах -салляллаху алейхи ве селлем- 
нинъ акърабаларындандыр. Узун муддет Исламны къабул этмеди. Варлыкъ Нуруны 
ольдюрмеге къарар берген эйетте о да бар эди. Бедир дженкинде мушриклернинъ 
арасында эди. Ухуд дженкинде къулу «Вахши»ге Азрети Хамзаны шехид эттирди. Ху- 
дейбие анълашмасындан аман сонъра (628 йылында) иман этти ве чокъ самимий бир 
мусульман олды. Йымшакъ табиатлы ве узакъ корюшли бир сахаби эди. Алтмыш хадис 
ривает этти, 58/678 сенесинде Мединеде вефат этти. 

- 

рек олса эв эв юрюмеси ве алынен орьнек олмалыдыр. Теблигъджининъ 
къальби Аллаһ ве Расулюнинъ муаббетинен толса, Мусаб -радиаллаху 
анх- киби, дюньявий хазларыны Ислям ичюн феда эте билир. 


Мекке Деврининъ Тахлили 

Он учь йыл сюрген Мекке деври боюнджа Меккели мушриклернинъ 
мусульманларгъа къаршы татбикъ эткенлери яманлыкълары шу беш мад- 
деде топламакъ мумкюндир: 

1. Истихза (устюнден кульмек) 

2. Акъарет 

3. Ишкендже ве эзиет 

4. Тиджарий ве медений мунасебетлернинъ кесильмеси 

5. Мусульманларны хиджретке меджбур этеджек дереджеде шиддет 
къулланмакъ. 

Оларнынъ бу вазиетлерини, Аллаһ аети керимелерде шойле бильди- 

рир: 

«Шубесиз, гунахкярлар (дюньяда) иман эткенлерге кулер эди- 
лер. Оларнен расткелишкенде къаш-козь ойнатып, алай эте эдилер. 
Аилелерине къайткъанларында, (алайлары себебинден) кейфлене- 
рек дёне эдилер. Муминлерни корьгенде: «Шубесиз, булар сапкъан», 
дер эдилер.» (эль-Мутаффифин, 29-32) 

Бунъа джевап оларакъ, сюрекли вахийле кучьлендирильген Аллаһ 
Расули -салляллаху алейхи ве селлем-нинъ такъип эткени усул да шойле 
олгъандыр: 

1. Мумин гонъюллерде иман кучюнинъ артмасына гъайрет, 

2. Мешакъкъат ве чилелерге сабыр, 

3. Гузель насиат, 

- 

4. Муджаделеге кери адым атмадан девам, 

5. Аллаһкъа даянмакъ ве онынъ укюмлерине теслим олмакъ. 

Бу усул нетиджесинде, Аллаһ Расули давасында муваффакъ олгъан, 
къаршылашкъан маниаларны мувафакъиетли бир шекильде чезгендир. Бу 
узун чалышманынъ мейвасы оларакъ да муим ве стратегик бир шеэр ол¬ 
гъан Мединенинъ инсанлары иман эткенлердир. Ойле ки, озь истегинен 
Ислямны анълатмакъ ичюн кеткени Таифтен къувулгъан Аллаһ Расули 
-салляллаху алейхи ве селлем-, давет ичюн Мединеде ич олмагъаны алда, 
о ерде Ислям, Аллаһнынъ ярдымынен яйылды ве аз бир вакъытта, башта 
Азрети Пейгъамбер олмакъ узьре бутюн муминлерге къуджакъ ачкъан- 
дыр. 

Бир мутефеккир, Расулюллах -салляллаху алейхи ве селлем-нинъ да- 
васындаки мувафакъиетинден арекет этерек, Онынъ не буюк бир деагъа 
саип олгъаныны шу сёзлеринен косьтергендир: 

«Гъаенинъ буюклиги, эльдеки васталарнынъ кучюклюги ве сонъун- 
да барылгъан нетидженинъ азамети инсан деасынынъ учь буюк ольчюси 
исе, янъы тарихнинъ энъ буюк шахсиетлерини Мухаммед -салляллаху 
алейхи ве селлем- иле къыясламагъа ким джесарет этер?» (А. йе Ьатагйпе, 
ЬҺШоге с1е 1а Тищшё) 

Аллаһ муминлернинъ хиджрет этмелерине, анджакъ аджджы ве 
къыйынчылыкъларнен кечкен он учь сенелик бир девирден сонъ изин 
бергендир. Он учь йыллыкь бир зулумнынъ артындан муминлернинъ 
иманы къуветленген, юреклер джошкъу иле толгъандыр. Яни муминлер, 
иманларынынъ беделини тёлегенлердир. 

Бу девирде, Мединеде тесис этиледжек ве бутюн инсанлыкъкъа 
нумюне оладжакъ Ислям Девлетининъ темеллери атылгъан, къаршыла- 
шаджагъы зорлукъларда заиф тюшмеген, иманлы, сагълам табиатлы ве 
шахсиетли инсанлар етиштирильгендир. Бу инсанлар, бутюн умметке ре- 
берлик этеджек йылдыз инсанлар алына кельгенлердир. 


Меккеде Энген Аетлернинъ Хусусиетлери 


Билингени узьре, ильк назиль олгъан аетлер тевхидке давет, олюм- 
ден сонъ тирильме, муминлерни дженнет иле мужделеме, кяфирлерни ве 
асийлерни джеэннем иле къоркъутма киби иманнен алякъалы хусуслар- 

да эди. Бу мевзуларда делиллер иле инсанларнынъ иманларыны къувет- 
лендирген сонъ, инсанлар арасы алякъаны тертиплеген укюмлер энмеге 
башлады. Чюнки инсанлар янълыш итикъат ве алышкъанлыкъларына 
сыкъы сыкъыгъа багълы олгъанлары ичюн булардан вазгечмелери чокъ 
къолай дегильдир. Бирден, адым адым кетмей инсанларны фена алыш- 
къанлыкълардан къуртармагъа чалышмакъ, нефретке ве узакълашмагъа 
себебиет бер ир. 

Азрети Аише анамыз шойле демектедир: 

«Ильк назиль олгъан суре муфассал сурелерден 183 бири эди. Буйда 
дженнет ве джеэннемден бахс әтиле эди. Хелял ве харамнен алякъалы 
укюмлер исе анджакъ инсанлар Ислямгъа там оларакъ сарылгъан сонъ 
назиль олмагъа башлады. Әгер ильк дефа: 

«-Ички ичмейин!» эмири энсе эди инсанлар: 

«-Биз ичкиликни кесинликнен быракъамамыз!» дер эдилер. 

Кене ильк оларакъ: 

«-Зина этменъ!» эмири кельсе эди инсанлар айны шекильде: 

«-Зина этмекни асла быракъамамыз!» дер эдилер. 

Мен Меккеде оюн ойнагъан бир бала экенде Мухаммед -алейхиссе- 
лям-гъа: 




«Догърусы, къыямет оларгъа ваде этильген асыл сааттыр. Ве 
о саат даа белялы ве даа аджджыдыр.» (эль-Къамер, 46) (киби иман ве 
къыяметле алякъалы) аетлер назиль олгъан эди. (Муамелят иле алякъа¬ 
лы укюмлер ихтива эткен) Бакъара ве Ниса сурелери исе анджакъ мен 
ОИЫИЪ ЯНЫНДа Экенде (МеДИИеде) ЭИГеИДИр.» (Бухари, Федаилуль Къуран, 6) 

Меккеде энген сурелер услюп итибарынен къыскъа олып ширк ве 
путперестликке къаршы кескин ве ачыкъ бир тавыр косьтерди. Чюнки 
Меккели мушриклер эдеби Мусабакъалар япкъан эдебият саиби кимсе- 

183 Муфассал сурелер, Къурани Керимнинъ сонъ болюгидир, Къаф суресинден Нас суре- 
сине къадарки къысымдыр. Къыскъалыгъы себеби иле сыкъ-сыкъ Бесмеле иле айрыл- 
гьаны ичюн бу исим берильгендир. 


ж 

лер эди. Оларгъа тесир этеджек сёз, энъ темиз ве энъ эдебий олмалы эди. 
Нитеким Аллаһ Тааля мушриклернинъ эдебияттаки теракъкъи ве севие- 
лерини ичке саяракъ, зиинлерини алт усть этмек ичюн сёзге башларкен 
алыша кельгенлери усулнынъ аксине Хуруфы Мукъаттаа 184 ны къуллан- 
гьандыр. Бакъара ве Али Имран сурелерден башкъа, башында Хуруфы 
Мукъаттаа булунгъан бутюн сурелер эп Меккеде энгендир. 

Бу хусусиетлери себеби иле ильк аетлернинъ эдебий услюби ойле- 
сине тесирли эди ки, мухатапларынынъ тап къальбине энъе; гузеллиги ве 
акъыджылыгъы динълегенлери сарып ала эди. 

Меккеде назиль олгъан аети керимелернинъ башкъа бир хусусиети 
даа, хитап аетлерининъ чокъу «Эй инсанлар!» шеклинде олмасыдыр. 

Меккий сурелерде мушриклернинъ къанаатларына ве итиятларына зыт 
олгъан пек чокъ хусуснынъ, оларнынъ назарында къабулгъа мазхар ола- 
бильмеси ичюн, итибар эткенлери Кунеш, Ай, йылдызлар, гедже-куньдюз 
ве бенъзери махлюкълар узьре этильген еминлер ер алмакътадыр. Чюнки 
емин этильген бу махлюкълар иле айны заманда Аллаһнынъ къудрети ве 
кяинаттаки къудрет акъышлары сергилене эди. 

Дигер тарафтан, башкъа пейгъамберлер акъкъында къыссаларынынъ 
пек чокъу Мекке девринде назиль олгъандыр. Зира «кечмиштен ибрет 
алма», Меккеде энген аетлернинъ энъ чокъ узеринде тургъаны хусустыр. 
Пейгъамберлернинъ ве кечмиш миллетлернинъ икяелерини анълаткъан, 
бильхасса Адем -алейхисселям- ве Иблис къыссасынынъ зикр этильгени 
сурелер, умумен Меккийдир. Бунынъ тек истиснасы Мединеде назиль ол¬ 
гъан Бакъара суресидир. 

Кечмиш миллетлернинъ башларыңдай кечкен ибретли къыссалар- 
нынъ анълатылмасы, Мекке мушриклерине акъикъатнынъ теблигъ этиль- 
месинде ве оларнынъ итикъатлары тюзельтильмесинде муим бир роль 
ойнагъандыр. Бу аетлерде «тевхид» даима биринджи ерде тутулгъандыр. 

Меккий аетлер, бир теблигъджининъ арекет тарзыны ортагъа къо- 
яр. Онынъ бу давети, дюнья малы ве менфааты ичюн дегиль, садедже 
Аллаһнынъ рызасыны къазанмакъ ичюн япмасы, мукяфатыны да анджакъ 
Аллаһтан беклемеси керек олгъаныны косьтермектедир. Нитеким, Шуара 

184 Хуруфы Мукъаттаа - базы сурелернинъ башларында олгъан (Әлиф Лям Мим) 
киби арифлер. 

- 

Суресинде Нух, Худ, Салих, Лют ве Шуайб -алейхимусселям-нынъ къа- 
вимлерине даима Аллаһкъа итаатны ве такъваны әмир эткен бирер эмин 
эльчи олгъанларыны сойлеп: 

11 ^ 

«Бунъа къаршы сизден ич бир акъ истемейим. Меним эджримни 
береджек анджакъ алемлернинъ Раббидир.» дедиклери накъиль эти- 
лир. (эш-Шуара, 109, 127, 145, 164, 180) 

Къураннынъ экинджи ярысынынъ чокъу Меккеде назиль олгъандыр. 
Меккелилернинъ чокъу кибирли кимселер олгъаны ичюн «*!ю ■- хайыр 
ойле дегиль» лафзынынъ текрары иле оларнынъ вазиети ред этильген ве 
булар къоркъутылгъандыр. Бу себеп иле «келля» сёзю кечкен сурелер- 
нинъ эписи Меккеде энген сурелеридир ве бутюн «келля» лафызлары 
Къурани Керимнинъ экинджи ярысындадыр. 

Айны шекильде седжде аетлерини ичине алгъан сурелер де Меккеде 
назиль олгъандыр. Бу суретле Аллаһтан башкъа шейлерге седжде эткен 
инсанлар, Аллаһкъа седжде этмеге чагъырылдылар. 

Меккеде назиль олгъан бу ильк аетлер, эски адетлернинъ джаильдже 
япылгъан янълыш арекетлер олгъаныны исбатлар. Айны заманда джиан- 
ны къуджакълайджакъ ахлякъий әсасларны ортагъа къояр. 

Меккий аетлер, иман, ахлякъ ве фикир джиэтинден сагълам джемиет- 
нинъ темеллерини аткъандыр. Бу аетлерде ахлякъий әмир ве уюомлер ер 
алмакътадыр. Бойледже муминлер къуветли бир имангъа саип оладжакъ, 
сабыр, себат, азим, гъайрет... ве бенъзери сыфатлар къазанаджакъ ве янъ¬ 
лыш итикъат ве итиятлардан темизленеджек эдилер. 

Меккий аетлерде укъукъий мевзулар ёкътыр. Намаздан башкъа иба- 
детлерге аит укюмлер де ёкътыр. Меселя, Юнус, Рад, Фуркъан, Ясин, 
Хадид сурелери Меккий олып, буларда ахкям аетлери ер алмамакъта. Бу 
сурелерде умумиетнен иман әсаслары, яратма, Аллаһнынъ сыфатлары, 
пейгъамберлернинъ ибрет бериджи икяелери ве къыямет аллары анъла- 
тылмакътадыр. 

- 

Пейгъамберлернинъ Сонъ Чареси: ХИДЖРЕТ 

Хиджретке Изин Берильмеси ве Мединеге Хиджрет 

Экинджи Акъабе бейатындан сонъ мушриклер, мусульманларнынъ 
сыгъынып кендилерини къоруяджакъ бир ерге хиджрет этеджеклерини 
огренгендже, япкъанлары эзиетлери эп арттырдылар. Мусульманлар бу 
даянылмаз ишкенджелер себебинен Меккеде отурамайджакъ алгъа кель- 
диклери ичюн алларыны Пейгъамбер Эфендимизге арз эттилер ве хид¬ 
жрет ичюн изин истедилер. Аллаһ Расули -салляллаху алейхи ве селлем-, 
Аллаһнынъ изини иле мусульманларгъа Медине ёлларыны косьтерди. 
Шойле буюрды: 

«—Бундан бойле сизинъ хиджрет этеджегинъиз шеэрнинъ, эки къа- 
ра ташлыкъ арасында хурмалыкъ бир ер олгъаны манъа косьтерильди.» 
(Бухари, Кефалет, 4) 

Оларгъа Әнсар къардашлары иле къуджакълашмаларыны әмир этти 
ве: 

«-Аллаһ Тааля сизинъ ичюн къардашлар ве раат буладжагъьшъыз 
бир дияр лютф этти!» буюрды. 

Бундан сонъ мусульманлар, ис эттирмеден азырландылар, бирбирле- 
рине ярдым этерек гизлидже хиджрет этмеге башладылар. (Ибн-и Хишам, п, 
76; Ибн-и Сад, I, 226) 

Чюнки мусульманларнынъ даа эвель хиджрет этип де гузель къар- 
шылав корьгенлери Хабешистан, джианны къуджакълайджакъ бир дин 
ичюн меркез олма шартларыны ташымамакъта эди. Медине исе, эм сия- 
сий, эм тиджарий, эм де даа бир чокъ джеэтлеринен Ислямгъа меркез ола 
биледжек васыфта бир шеэр эди. Бунынъ ичюн топлу хиджрет, о мубарек 
ерге насиб оладжакъ эди. 

Нитеким, Медине, мусульманлар ичюн бир барынакъ ве сыгъынакъ 
мекяны алына кельди. Бойледже Меккели мушриклер де къоркъкъан шей- 
лерине огърадылар. Ислям, Мекке тышына чыкъты ве Мединеде буюк 
бир итибар къазанды. Бу, мушриклернинъ, Азрети Пейгъамбер -саллял¬ 
лаху алейхи ве селлем-ни юртундан чыкъармакъ ичюн раатсыз этип тур- 
маларьшынъ озьлери ичюн не къадар буюк зарар ве гъайып олгъаныны 
бир тюрлю анъламамаларындан къайнакълана эди. Акъикъатен бу, олар 
ичюн буюк бир гъайып эди. Факъат ис этамай, къавраямай эдилер. 

- 

Аллаһ Тааля, Расулине буюрды: 


... 


«...Олар да Сенден сонъ, юртларында пек аз къаладжакълар- 
дыр!» (эль-Исра, 76) 

Заваллы мушриклер, о анки кучьлерине ве нефислерине алдана- 
ракъ мусульманларны чекиштирип, устьлеринден кулюп, къоркъутып, 
эмбарго, шиддет ве ишкендже этип мусульманларны кьоркъуткъалары- 
ны сая эдилер, бойледже Меккедеки кучьлерини муафаза эткенлерине 
инана эдилер. Ойса пек якъын заманда нелерге шаат оладжакъ эдилер! 
Кендилерини мутлакъ ве буюк бир магълюбиет ве перишанлыкъ беклей 
эди... 


Чюнки акъын-акъын Мединеге кеткен мусульманлар, олардан 
къоркътукълары ичюн дегиль, Ислямнынъ темеллерини энъ гузель бир 
шекильде къурмакъ ичюн хиджрет эте эдилер. 

Хиджрет, ич бир заман ашалыкъ ве зайыфлыкъ ичерисинде чаресиз- 
дже бир къачыш оларакъ анълашылмамалы. Медине, Мухаджирлер ичюн 
бир хиджрет юрту, дигер къардашлары иле бирлешип топарланаракъ, 
чыкъартылгъан топракъларда Аллаһнынъ динини аким къылмакъ ичюн 
ерлешкен бир меркездир. Мешур шаир Неджип Фазыл бу акъикъатны 
бир шииринде шу шекильде ачыкълай: 

Хиджрет, юрт тышында арангъан дестек 
Дава саибине озь юрту костек 
Меркези тышардан сармакътыр мурад 
Меркезнинъ чевреден фетхидир истек 
Хиджрет, юрт тышында арангъан дестек 

Мухаджирлер, бунынъ ичюн мал-мульк, акъраба нелери барса 
Меккеде быракъа эдилер. Кими гизли, кими ачыкътан ачыкъкъа Медине 
ёлларына къоюла эдилер. 

Азрети Али дер ки: 



«Мухаджирлерден ич кимсе бильмейим ки, гизли оларакъ хиджрет 
эткен олмасын. Омер бии Хаттаб буйдан мустеснадыр. О хиджрет этед- 
жеги заман къылычыны къушанды, яйыны омузына асты, окъларыны 

ве мызрагъыны элине алды ве Кябеге кетти. Къурейш мушриклерининъ 
илери кельгенлери, о сырада Кябенинъ янында отура эдилер. Омер -ради- 
аллаху анх- Кябени еди дефа таваф эттиктен сонъ оларнынъ янына барды 
ве мушриклерге бакъырды: 

«-Иште мен Мединеге кетем! Анасыны агълатмакъ, къадыныны тул, 
балаларыны етим быракъмакъ истегенлер аркъама тюшсин, шу вадининъ 
аркъасында къаршыма чыкъсын!» 

Анджакъ ич кимсе артына тюшюп оны такъип этамады.» (Ибн-и Әсир, 
Усдулъ-Гъабе, ГУ, 152-153) 


Мединелилер, Меккеден кельген къардашларыны къуджакълап къар- 
шылай, оларгъа джан гонъюльден ярдым эте эдилер. Бу юзден Меккели 
мусульманларгъа «Мухаджир», Мединели мусульманларгъа исе ярдым 
эткенлер манасына «Әнсар» денильди. 


Аллаһ Тааля буюрыр: 

Л 




«(Ислям динине кирмек хусусында) огге кечкен ильк мухаджир- 
лер ве энсар иле оларгъа гузелликнен табий олгъанлар бар я, иште, 
Аллаһ олардан разы олгъандыр, олар да Аллаһтан разы олгъандыр- 
лар. Аллаһ оларгъа, ичинде эбедий къаладжакълары, земининден 
ирмакълар акъкъан дженнетлер азырлагъан. Иште, бу буюк къурту- 
лыштыр.» (эт-Тевбе, 100) 

Ислям алимлери, мусульманларнынъ хиджрет этмелерине изин бе- 
рильмесинден шу укюмлерни чыкъардылар: 

Хиджрет Азрети Пейгъамбернинъ дёнеминде фарз эди. Онынъ фар- 
зиети къыямет кунюне къадар бакъыйдыр. 

Меккенинъ фетхи иле сонъа эрген хиджрет, садедже Расулюллах - 
салляллаху алейхи ве селлем- деврине махсустыр. Бир мусульманнынъ 
эзан, джемаат, ораза, намаз ве дигер Ислямий укюмлерни ерине кетире- 

мегени бир ерде къалмагъа девам этмеси джаиз дегильдир. Аллаһнынъ 
шу аети бу хусуста делильдир: 

«Озьлерине языкъ эткен кимселерге мелеклер джанларыны ал- 
гъанда: «Не иште эдинъиз!», дедилер. Олар: «Биз ер юзюнде чаресиз 
эдик», деп джевап бердилер. Мелеклер де: «Аллаһнынъ ери кениш 
дегиль эдими? Хиджрет этсенъиз эди, я!», дедилер. Иште, оларнынъ 
бараджакъ ери джеэннемдир; о ер не фена бир барыладжакъ ер. 
Эркеклер, къадынлар ве балалардан (акъикъатен) аджиз олып, ич 
бир чареге кучю етмегенлер, ич бир ёл тапалмагъанлар истисна¬ 
дыр.» (эн-Ниса, 97-98) 

Бу аетте, Мединеге хиджрет этмейип мушрик бир джемиет ичинде 
къалгъанларнынъ, кендилерине зулум эткенлери бильдирильмектедир. 
Булар раатлыкъларыны, итиятларыны, аилелерини, мал, мульк ве менфа- 
атларыны динлерине устюн тута эдилер. Бу себептен «Биз ер юзюнде за- 
йыф кимселер эдик» шеклинде себеп косьтермелери къабул этильмеди. 
Бунынънен бирликте акъикъатен хиджретке кучю етмеген къарт, зайыф 
эркек, къадын ве бала-чагъанынъ мазеретлери къабул этильгендир. 

Хиджрет адисесинден чыкъарылгъан бир башкъа укюм исе, мусуль- 
манларнынъ мемлекетлери не къадар айры олса биле, дигер мусульман- 
ларгъа мумкюн олгъаны къадар ярдым этмелерининъ фарз олмасыдыр. 
Ислям алимлери, мусульманларнынъ ер юзюнде эранги бир ерде зулум 
корьген, әсир тюшкен я да эзиет корьген къардашларына ярдым этмеге 
кучьлери еткени алда ярдым этмеселер, буюк бир гюнахкъа киреджекле- 
рини сёйлегенлердир. 



Варлыкъ Нуры, Хиджретке буюк эмиет берген, Мекке фетхине къа¬ 
дар бутюн мусульманларнынъ Мединеге хиджрет этмесини истегендир. 

Чюнки Медине тышындаки ерлер имансызлыкъ дияры эди ве мусульман- 
ларнынъ бу ерде инанчларыны огренип яшамалары чокъ зор эди. 

Мушриклернинъ Суикъаст Планы 

Меккенинъ кунь кечтикче бошалгъаныны корьген мушриклер, яваш 
яваш ишнинъ озьлери ичюн не алгъа келеджегини тюшюнмеге башла¬ 
дылар. Аман бир фесат оджагъы олгъан Дарун-Недведе топландылар. 
Топлантыгъа Неджид шеэринден олгъаныны сойлеген бир къарт да къа- 
тьшгъан эди. Бу ихтияр, инсан суретине кирген шайтан эди. 

Не япаджакъларыны узун узун тартыштылар. Пейгъамбер 
Эфендимизни якъалап апис этмек я да Меккеден сюрьгюн этип чыкъар- 
макъ киби бир чокъ теклифлер олды. Теклифлернинъ эписине шейтан 
къаршы чыкъты. Сонъында энъ резиль бир къарарда фикир бирлигине 
бардылар: 

Аллаһ Расули -салляллаху алейхи ве селлем-ни ольдюреджек эди- 
лер. Бу теклифни, деврининъ Фирауны олгъан Эбу Джехиль шойле тиль- 
ге кетирди: 

«-Эр къабиледен бирер силялы генч сайлайыкъ. Онъа бир аньда 
уджюм этсинлер. Эп бирликте урып ольдюрсинлер. Бойледже Ондан 
къуртулайыкъ, рааткъа къавушайыкъ! Яшлар бу шекильде япса, Онынъ 
къаны бутюн къабилелерге дагъылыр! Абди Менаф Огъуллары исе, бу- 
тюн къабилелер иле дженк этмеге кучьлери етмез, диет (компенсация) 
алмагъа разы олурлар. Биз де, Абди Менаф Огъулларына Онынъ диетини 
одермиз!» деди. 

Неджидли бир къарт суретиндеки шейтан -Аллаһ оны лянет этсин-: 

«-Иште еринде сёз, бу адамнынъ сёзюдир! Бундан даа акъыллы бир 
теклиф оламаз.» деди. (Ибн-и Хишам, п, 93-95) 

Бу къарар алынгъаны вакъыт Аллаһ Расули -салляллаху алейхи 
ве селлем-, Меккеде аман-аман ялынъыз къалгъан эди. О, умметине 
тюшкюн бир Пейгъамбер оларакъ башта оларны йиберди, кендиси де 
Мухаджирлерден сонъ кетип, оларны артларындан къорчалайджакъ эди. 
Аллаһнынъ мурады да бойле эди. Атта мукъаддес ёлджулыкъта бирид- 
жик ёлдашы оладжакъ Эбу Бекир -радиаллаху анх-, хиджрет ичюн кенди- 
синден изин истегенинде шойле буюрды: 

«-Сабыр эт! -Бельки Аллаһ санъа хайырлы бир ёл аркъадашы бе- 
рир!» (Ибн-и Хишам, II, 92) 

Бунъа чокъ севинген Азрети Эбу Бекир, хиджрет азырлыгъы олмакъ 
узьре секиз юз дирхемге эки деве сатып алды ве эвинде дёрт ай итинанен 
беследи. (Бухари, Менакъыбуль Әнсар, 45) 

Мушриклер, алгъан къарарны татбикъ ичюн арекетке кечкенлеринде, 
Аллаһ Расули -салляллаху алейхи ве селлем- де Аллаһтан эмирни алды: 



«(Раеулим! Бойле ялвар) Раббим! Киреджек ериме дюрюетлик- 
нен кирмемни теминле; чыкъаджакъ еримден де дюрюстликнен 
чыкъмамны теминле. Манъа тарафынъдан хакъкъы иле ярдым 
этиджи бир къувет бер!» (эль-Исра, 80) 

Бу аети керимеден башкъа, Джебраиль -алейхисселям- да мушри- 
клернинъ бу планыны Азрети Пейгъамберге бильдирди ве: 

«-Бу гедже ятагъына ятмайджакъсын!» деди. (Ибн-и Хишам, II, 95) 

Бунынъ узьре Азрети Пейгъамбер -салляллаху алейхи ве селлем-, 
куньдюзнинъ эр кеснинъ истираат эткени уйле сыджагъында Эбу Бекир - 
радиаллаху анх-нынъ янына барып хиджрет эмирининъ кельгенини биль¬ 
дирди. 

Азрети Эбу Бекир сорады: 

«-Берабермизми эй Аллаһнынъ Расули?!» 

Расулюллах -салляллаху алейхи ве селлем-: 

«-Эбет, берабермиз!» буюрды. 

Азрети Эбу Бекир бу джеваптан ойле мемнюн олды ки, козь яшлары- 
НЫ тутамады. (Ибн-и Хишам, II, 97-98) 

Даа сонъ Пейгъамбер Эфендимиз -салляллаху алейхи ве селлем-, 
Азрети Алини чагъыраракъ хиджрет хаберини берди ве узеринде олгъан 
базы эманетлерни саиплерине теслим этмеси ичюн Оны векиль быракъты. 

Чюнки Меккеде, къыйметли бир эшьясы олгъанлар,оны Расулюллахкъа эма- 
нет эте эдилер. Чюнки 0, эминлик ве сыдыкъ саиби эди. 

Мушриклернинъ планларына тедбир оларакъ да шойле буюрды: 

«—Я Али! Бу гедже меним ятагьымда сен ят! Шу хыркъамны да 
устюне орт; къоркъма! Санъа хошланмайджагъын бир шей исабет эт- 
Мвйджек!» (Ибн-и Хишам, н, 95, 98) 

Бу ерде дикъкъат чеккен бир хусус даа, Азрети Алининъ Расулюллах 
-салляллаху алейхи ве селлем-ге олгъан теслимиетидир. Сахабе-и кирам 
Аллаһ Расулининъ эмирлерине шексиз-шубесиз теслимиет косьтере эди¬ 
лер, Онынъ сёз ве фииллерине эр заман уяр эдилер. Ич бир заман не ичюн 
деп сорамазлар, берильген әмир не исе деръал оны ерине кетире эдилер. 
Суннетлеринден ич бирисини къачырмаз, эписинен амель эте эдилер, 
Онынъ ёлуны терк этселер догъру ёлдан айрыладжагъыны чокъ эйи би- 
лир ве бундан къоркъар эдилер. (Бухари, Хумус, 1; Муслим, Джихад, 52; Эбу Давуд, 
Харадж, 18; Ахмед, I, 10) 

Оларнынъ китаб ве суннетке багълылыгъы, кольгенинъ саибине 
багълылыгъы киби эди. 

Азрети Али -керремаллаһу веджхех- шойле анълата: 

«Расулюллах -салляллаху алейхи ве селлем- Меккеден хиджрет этед- 
жеги заман, берабер Кябеге кеттик. Кяинатнынъ Эфендиси манъа: 

«—Отур!» деди. 

Омузыма басып Кябенинъ устюне чыкъаджакъ олды. Бирден кучюм 
къуветим кетти! Фахры Алем Эфендимиз меним къуветтен тюшкенимни 
корюп, аман омузымдан энди. Кендиси ерге чёкип: 

«-Бас омузларыма!» буюрды. 

Омузларына бастым. Манъа бирден ойле бир кучь къувет кельди ки 
истесем семанынъ уфукъларына улашабиледжегимни тюшюндим! Ниает, 
Бейтуллахнынъ устюне чыкътым. О ерде тунчтан я да бакъырдан бир пут 
бар эди. Расулюллах -салляллаху алейхи ве селлем- манъа: 

«—Оны ашагъы ат эй Али!» буюрды. 

Ашагъы атар атмаз о, бир чанакъ киби къырылды! 

- 













***** АЗРЕТИ МУХАММЕД МУСТАФА Щ 


Аман Кябенинъ узеринден эндим. Эр анги бир кимсе иле кьаршы- 
лашмамакъ ИЧЮН аман О ерден узакълаштыкъ.» (Ахмед, I, 84; Хаким, Ш, 
6/4265) 

О гедже Расулюллах -салляллаху алейхи ве селлем-, даа эвинден 
чыкъмадан мушриклер эвнинъ этрафыны сардылар. Факъат Аллаһкъа 
тевеккуль ве теслимиети сонъсуз олгъан Азрети Пейгъамбер -салляллаху 
алейхи ве селлем-, ич бир къоркъу ве паника косьтермеди. Мубарек эл- 
лерине бир авуч топракъ аларакъ мушриклернинъ юзюне серпти ве Ясин 
Суресининъ шу аети керимелерини окъуп араларындан сюзюлип кечти: 






«Биз оларнынъ боюнларына алкъалар кечирдик. О алкъалар 
ченгелерине къадар таянмакътадыр. Бунынъ ичюн башлары юкъа- 
ры къалкъыкътыр. Оглеринден бир сед ве артларындан бир сед чек- 
тик де, оларны къапаттыкъ, артыкъ коралмазлар!» (Ясин, 8-9) 

Коралмаз эдилер, эльбетте. Чюнки оларнынъ къальп кёрлюги козь- 
лерини кёр эткен эди. Араларындан кечкен зат исе, Фахри ЬСяинат олгъан 
бир Нур эди. Табиий ки, кёр къалплернинъ ве козьлернинъ Нурны корь- 
меси мумкюн дегиль эди. Корьмедилер де. 

Бир кимсе мушриклернинъ янына келип оларгъа: 

«-Сиз бу ерде не беклейсинъиз?» деп сорады. 

Олар: 

«-Мухаммедни беклеймиз!» дедилер. 


Бунынъ узьре о шахыс: 

«-Аллаһ сизни ниетленгенинъизге эрдирмесин! Валлахи Мухаммед 
чокътан чыкъты ве башынъызгъа топракъ сачып кетти!» деди. 



Мушриклер эллеринен башларына токъунгъанлары заман топракъ 
ичинде къалгъанларыны корьдилер. Аман ичери бакътылар. Пейгъамбер 
Эфендимизнинъ тёшегинде бириси уюмакъта олгъаныны корьдилер: 

«-Иште Мухаммед! Ортюсюне бюрюнип юкълай!» дедилер. 

Азрети Али ятакътан къалкъкъанджа аман узьре юрьдилер! Бир де 
не корьсюнлер? Къаршыларындаки киши Али экен! Кенди кендилерине: 

«-Валлахи, адамнынъ бизге сёйлегени догъру экен!» дедилер. 

Къурейш мушриклери, Али -радиаллаху анх-къа: 

«-Эмджанынъ огълу не ерде?» дедилер. 

Азрети Али: 

«-Бильмейим, бу хусуста бир фикрим ёкъ! Эм Онынъ козьджюси де 
дегилим! Сиз Онъа Меккеден чыкъып кетмесини сёйлединъиз! «Бизден 
айрыл, кет!» дединъиз. О да чыкъып кетти.» деди. 

Бунынъ узьре, мушриклер Алини азарладылар ве дёгдюлер; атта 
Месджиди Харамгъа алып кетип бир суре апс эткен сонъ, быракътылар. 
(Ибн-и Хишам, II, 96; Ахмед, I, 348; Якюби, II, 39) 

Къальблери килитли ве акъикъаткъа кёр мушриклер, пейгъамбери- 
мизнинъ эви әтрафында чиркин бир ниет иле беклегенде, Аллаһ Расули 
-салляллаху алейхи ве селлем-, иляхий эминлик ичинде, чокътан Эбу 
Бекир -радиаллаху анх-нынъ эвине баргъан эди. Чюнки мушриклернинъ 
бир планы бар эди, амма Аллаһнынъ да планы бар эди ки, Аллаһнынъ 
истегени шейден башкъа ич бир шей олмаз. Бу хусусны Аллаһ шойле 
бильдирир: 



' 0 \ * ' 


«(Эй Расулим!) Хатырла ки, кяфирлер сени тутып багълавла- 
ры я да ольдирювлери, яхут сени (юртунъдан) чыкъарувлары ичюн 
санъа тузакъ къура эдилер. Олар (санъа) тузакъ къургъанларында, 
Аллаһ да (оларгъа) тузакъ къура эди. Чюнки, Аллаһ тузакъ къур- 
гъанларнынъ ЭНЪ эйисидир.» (эль-Енфал, 30) 


Четин Ёлджулыкъ 

Эвинден чыкъкъан сонъ Азрети Эбу Бекирнинъ ханесине кельген 
Аллаһ Расули -салляллаху алейхи ве селлем-, кендиси ичюн азырлан- 

- 

гъан девенинъ парасыны берди. Бираз эвель мушриклернинъ ортасындан 
оларгъа корюнмеден кечкен Аллаһ Расули -салляллаху алейхи ве селлем-, 
уммете нумюне олмакъ ичюн бу сефер тедбирли арекет этти. Азрети Эбу 
Бекирнен берабер, эвнинъ аркъа тарафындан чыкътылар. Девелери бир 
къач кунь даа бу ерде къаладжакъ эди. 

Кене индже бир тедбир оларакъ Мединенинъ акси истикъаметине 
догъру ёлгъа къоюлдылар. 

Эбу Бекир Эфендимиз, Варлыкъ Нурынынъ де онюнде, де артында 
кете эди. Аллаһ Расули онынъ бу арекетини фаркъ этиндже: 

«—Эй Эбу Бекир, не ичюн бойле япасынъ?» деп сорады. 

Азрети Эбу Бекир: 

«—Я Расулюллах! Сизинъ акъкъынъызда эндише эткеним ичюн бой¬ 
ле кете эдим!» деди. 

Ниает Севр Магъарасына улаштылар. 

Эбу Бекир Азретлери: 

«—Я Расулюллах! Мен магъараны темизлейим, сиз бу ерде беклей- 
ин!» деди ве магъарагъа кирди. Магъаранынъ ичини темизлейип ашерат 
деликлерини къапатктан сонъ: 

«-Келинъиз артыкъ эй Аллаһнынъ Расули!» деди. (Ибн-и Кесир, эль- 
Бидае, III, 222-223) 

Бу сырада мушриклер, Эбу Джехильнинъ башкъанлыгъында Азрети 
Эбу Бекирнинъ эвине кельдилер, къызы Әсмадан бабасы акъкъында 
«бильмейим» джевабыны алынджа, заваллы къызгъа бир токъат урып, 
кеттилер. 

Варлыкъ Нуры ве Онынъ магъара досту къобада бир муддет къалад¬ 
жакъ эдилер. Бойледже, кендилерини Медине елларында арайджакъ ол- 
гъан мушриклерден даа рахат сакъланаджакъ эдилер. Затен Аллаһнынъ 
лютф ве инаети оларнынъ узеринде эди ве къулнынъ тедбири тюкенген 
ерде, иляхий ярдым башлай эди. Нитеким бир такъым мушриклер, из- 
лери такъип этерек, Севр магъарасынынъ агъызына къадар кельген эди¬ 
лер. Анджакъ бакътылар ки, магъаранынъ агъызы ич эль тиймеген киби 
орюмчек агълары иле къаплы эди ве айрыджа бир гогерджин ювасы 

- 

бар эди. Аллаһ Таалянынъ эмиринен магъаранынъ огюнде Пейгъамбер 
Эфендимизнинъ юзюни ортюп косьтермейджек алда бир терек осьти! 
(Ибн-и Сад, I, 229; Ибн-и Кесир, эль-Бидае, III, 223-224) 

Мушриклер, Алемлернинъ Эфендисининъ бу ерде тапмайып кери 
дёндюлер. 

Бу эки азиз ёлджунынъ ярдымджысы, даянагъы, сыгъынагъы ве ба- 
рынагъы, Аллаһу Тааля эди. Бунынъ ичюн магъаранынъ огюне кельген 
мушриклер, бир гогерджин ювасы иле орюмчек агъындан башкъа бир шей 
коралмагъан эдилер. Шаир Ариф Нихат Асьянынъ дегени киби: 

Орюмчек не авада, 

Не сувда, не ерде эди... 

Акъикъатны корьмеген 
Козьлерде эди! 

Анджакъ бутюн булар олып тургъанда, магъаранынъ ичинде Азрети 
Эбу Бекир -радиаллаху анх- назик аньлар яшады. къоркъкъан эди; кенди- 
си ичюн дегиль, Аллаһ Расули -салляллаху алейхи ве селлем- Эфендимиз 
ичюн... 


Зира мушриклер азыджыкъ эгилип бакъсалар, оларны аман коред- 
жек эдилер. Олар магъаранынъ сагъыны солуны долаша ве: 

«-Әгер магъарагъа кирген олса эдилер, гогерджинлернинъ юмурта- 
сы къырылыр, орюмчек агъы да бозулыр эди» дей эдилер. 

Базылары: 

«-Магъаранынъ ичине кирип бакъайыкъ!» дедиклери заман, Умейе 
бин Халеф: 

«-Сизинъ ич акъылынъыз ёкъмы? Магъарада не ишинъиз бар?! 
Узеринде усть-устьке, къат-къат орюмчек агъы булунгъан шу магъарагъа 
мы киреджексинъиз?! Валлахи манъа коре шу орюмчек агъы, Мухаммед 
догъмадан эвельсине аиттир!» деди. 

Эбу Джехиль исе: 


«-Валлахи, ойле занн этем ки, О якъынымыздадыр! Факъат сиири 
иле козьлеримизни багълады, корьмез этти!» деди. (Ибн-и Сад, I, 228; Халеби, 
II, 209) 

Бу эснада эндишеге эткен Азрети Эбу Бекир Сыддыкъ, Расулюллах 
-салляллаху алейхи ве селлем-ге шойле деди: 

«-Мен ольдюрюльсем, олюр кетерим, ниает бир тек кишийим. 
Факъат Санъа бир шей олса, о заман бир уммет эляк олур.» деди. 

Пейгъамберимиз аякъта намаз къыла, Азрети Эбу Бекир де әтрафны 
козьлей эди. Эфендимизге: 

«-Шу къавминъ Сени арап туралар. Валлахи мен кендим ичюн энди- 
шеленмейим. Факъат санъа зарар бермелеринден къоркъам.» деди. 

Расули Экрем Эфендимиз яр-ы гъарына: 

«-Эй Эбу Бекир, къоркъма! ич шубесиз Аллаһ бизим иле!» буюрды. 
(Ибн-и Кесир, эль-Бидае, III, 223-224; Диярбекри, I, 328-329) 


Къурани Керимде бу адисе шойле анълатылмакътадыр: 

Л 

«Әгер сиз онъа (Расулюллахкъа) ярдым этмесенъиз (бу муим 
дегиль); онъа Аллаһ ярдым эткендир. Аелында, кяфирлер оны эки 
адамдан бири оларакъ, (Эбу Бекирнен бирликте Меккеден) чыкъ- 
аргъан эдилер; Аелында, олар магъарада эдилер; о аркъадашына: 
Кедерленме, чюнки, Аллаһ бизнен берабердир, дей эди. Бунынъ узе- 
рине Аллаһ онъа (сукюнет теминлеген) ишанчыны эндирди, оны сиз 
корьмеген бир ордунен деетекледи ве кяфир олгъанларнынъ сёзюни 
алчалтты. Аллаһнынъ сёзю исе, затен юджедир. Чюнки, Аллаһ усь- 
тюндир, икмет саибидир.» (эт-Тевбе, 40) 

Эбу Бекир -радиаллаху анх- дей ки: 

«Магъарада экенде мушриклернинъ аякъларыны коре эдим: 

«-Эй Аллаһнынъ Расули, олар аякъларынынъ ашагъысына бир бакъ- 
аджакъ олса бизни мутлакъа корерлер!» дедим. 

Бунынъ узьре: 

6 *ф* э - 

«Эй Эбу Бекир! Учюнджилери Аллаһ олгъан эки киши акъкъында 
Нв ичюн къоркъасынъ?» - буюрды. (Бухари, Федаилуль Асхаб, 2, Менакъыб, 45; 
Муслим, Федаилус-Сахабе, 1) 

Меккедеки он учь йыллыкъ теблигъ ве иршад мюджаделесинден 
сонъ, Аллаһ Расули -салляллаху алейхи ве селлем-ге экинджи бир магъара 
оларакъ косьтерильген Севр, Хирадан фаркълы оларакъ башкъа бир дерс 
ичюн эди 185 . Иляхий сырлар ве къудрет акъышларыны корьмек, инсан ве 
кяинат китабындаки иляхий икмет ве къудрет акъышларыны окъумакъ 
ичюн эди. Иляхий сырларгъа гъаркъ олма ве къальбий инкишаф эттирме 
дерс ханеси эди. Бу мусафирлик, учь кунь, учь гедже сюрди. Ялынъыз 
дегиль эди. Аркъадашы, пейгъамберлерден сонъ кяинатнынъ энъ устюни 
олгъан Азрети Эбу Бекир эди. Азрети Эбу Бекир, Онынънен магъарада 
учь кунь аркъадашлыкъ япмакъ шереф, иззет ве фазилетине эрген, «эки- 
нинъ экинджиси» олгъан эди. Варлыкъ Нуры, бу азиз аркъадашына: 

«...Кедерли олма; Аллаһ бизим иле берабердир!..» (эт-Тевбе, 40) бу- 
юрмакъла, айны заманда Аллаһ иле берабер олманынъ кейфиетини тель- 
къин эте эди. Бу, гизли зикир талимининъ ильк башлангъычы ве гонъюл- 
лернинъ Аллаһкъа ачыларакъ раатлыкъкъа эрмеси эди. 

Яни Севр магъарасы, къулны сонъсуз сырлар фезасындан, Аллаһкъа 
алып бараджакъ ве темель къальбий талимнинъ башлангъыч мекяны 
оладжакъ ве бу иляхи ёлджулыкънынъ ильк басамагъы оладжакъ эди. 

Азрети Пейгъамбер -салляллаху алейхи ве селлем-нинъ къальб 
алеминдеки сырларны умметине ачмасы, ильк дефа Азрети Эбу Бекир 
-радиаллаху анх- иле бу магъарада башлагъан, къыяметке къадар девам 
этеджек Алтын Сильсиле 186 нинъ ильк алкъасы олгъандыр. Иман, кучю- 
ни Онъа олгъан севгиден алгъандыр. Бутюн ульвий ёлджулыкъларнынъ 

185 Севр - башкъа бир тедрис мекяны эди. Хирада иман атылгъан, Севрде исе кучьленген 
имандан сонъра ихсан ве тасаввуф тухумлары экильген эди. Бу косьтере ки, инсан озь 
къальбини башта шариатны яшамагъа алыштырмасы керек, бундан сонъра да тасавву- 
фий яшайышкъа кучь къазаныр. 

186 Алтын сильсиле - алтын зынджыр. 

темели, Онъа олгъан муаббеттир ве Аллаһнынъ ризасына барманынъ 
тек ёлу, Онъа муаббет иле нокъталангъандыр. Чюнки севгининъ шарты, 
ашкънынъ къануны, севильген кишиге дуюлгъан муаббет ве о ашкътан 
долайы о кишининъ севген шейлерни де севмектир. Муаббетнинъ тазе 
тутулмасы да рабыта иле мумкюндир . 187 Бу иляхи муаббети, хам идракъ- 
ымызнен къаврамакъ мумкюн дегиль. Ашагъыдаки шу адисенинъ, эр 
гонъюльге кенди уфкъу ве кучю ольчюсинде тесир этеджеги къанаатын- 
дамыз: 

Азрети Пейгъамбер -салляллаху алейхи ве селлем-нинъ: 

«—Эбу Бекирнинъ малындан истифаде эткеним къадар башкъа ич 
бир кимсенинъ малындан файдаланмадым...» ифадеси къаршысында, 
Эбу Бекир -радиаллаху анх- козь яшлары ичинде: 

«-Мен ве малым, ялынъызджа Сеннинъ ичюн дегильми я 
Расулюллах?!.» (Ибн-иМадже, Мукъаддиме, п) деп кендисини эр шейинен бе- 
рабер Азрети Пейгъамбер -салляллаху алейхи ве селлем-ге адагъаныны 
косьтергендир. 

Севр магъарасында Аллаһ Расули -салляллаху алейхи ве селлем-, 
бир ара мубарек башларыны Азрети Эбу Бекир -радиаллаху анх-нынъ 
тизлерине къоюп хафиф бир юкъугъа далгъан эдилер. О эснада Эбу 
Бекир -радиаллаху анх-, магъарада кендилерине чокъ якъын бир ерде ку- 
чюк бир делик корьди. Эр анги бир зарарлы ашерат чыкъып да Азрети 
Пейгъамбер -салляллаху алейхи ве селлем-нинъ джаныны аджытмасын 
деп, аман аягъыны Аллаһ Расулини уяндырмадан о деликнинъ усьтюне 
къойды. 

Иляхи бир имтиан оларакъ, керчектен бир муддет сонъ тюшюндже- 
синде акълы чыкъты. Зира бир йылан, Азрети Эбу Бекирнинъ аягъыны 
шиддетли бир шекильде тишледи ве зеэрини акьытты. О буюк сахаби- 
нинъ джаны о къадар янды ки, Расулюллах -салляллаху алейхи ве селлем- 
уянмасын деп ич къыбырдамады, амма козьлеринден тюшкен козьяшла- 
рыны тутамады. Ойле ки, бу дамлалардан бир танеси Аллаһ Расули -сал- 

187 Рабыта акъкъында тафсилятлы малюмат ичюн бакъ Осман Нури ТОПБАШ, Имандан 
Ихсана ТАСАВВУФ, Истанбул 2002, с. 249-257. 

ляллаху алейхи ве селлем-нинъ мубарек бетине тюшти. Бунынъ узьре 
уянгъан Азрети Пейгъамбер -салляллаху алейхи ве селлем-: 

«-Не бар, я Эбу Бекир? Не олды?» деп сорады. 

Азрети Эбу Бекир -радиаллаху анх-: 

«-Бир шей ёкъ, я Расулюллах!» деди, амма Расулюллах -салляллаху 
алейхи ве селлем-нинъ исрары узьре меселени анълатты. (Бейхаки, Делаил, 
II, 477; Ибн-и Кесир, э ль-Бидае, III, 223) 

Аллаһ Расули -салляллаху алейхи ве селлем-, аман мубарек тююо- 
риклерини йылан тишлеген ерге пармакъларынен сюрди. Даа о анда Эбу 
Бекир -радиаллаху анх-нынъ аджысы тынды ве Аллаһтан шифа бериль- 
ди. 

Зайыф бир риваетке коре бу адисе долайысынен Аллаһ Расули -сал¬ 
ляллаху алейхи ве селлем-, йылангъа сорады: 

«—Бу шии не ичюн яптын?» 

Йылан да шойле деди: 


«-Я Расулюллах! Мен йыллардыр Сизни корьменинъ асрети иле шу 
кучюк деликте беклеп тура эдим. Там арзума наиль оладжагъым вакъыт, 
ёлумнынъ къапангъаныны корьдим. Анджакъ муаббетимнинъ шиддети- 
не даянамайып оны тишлемек зорында къалдым.» 

Бу весиленен шаир, Аллаһ Расули -салляллаху алейхи ве селлем-нинъ 
мадде ве мана оларакъ шифа бергенини ве Онъа дост олгъанларнынъ буй¬ 
дан истифаде этеджегини беян этмек узьре шойле дер: 

Досту гер зехр-и мар ичсе олур аб-ы аят, 

Хасмы сув ичсе дёнер эльбетте зехр-и маре сув 

(Әгер Расулюллах -салляллаху алейхи ве селлем-нинъ досту олгъан ким- 
се, йылан зеэри ичсе, о зеэр, кендиси ичюн бир аят сувы олур. 

Анджакъ О Юдже Пейгъамберге душман олгъан кимсе, сув биле 
ичсе, о сув кендисине бир йылан зеэри олур.) 

Бу акъикъатны косьтерген дигер бир мисаль да Азрети Омернинъ 
заманында олгъандыр. Шойле ки: 


Ривает этильгенине коре Бизанс императоры, бир эйи ниет оларакъ 
Азрети Омерге душманларыны ёкъ этмекте файдалы оладжакъ чокъ къу- 

ветли бир зеэр йиберди. Яшайышлары боюнджа араларында интригалар- 
нен кечкен Бизанс императорлары ичюн чокъ табиий олгъан бу зеэрлеме 
ишине Азрети Омер -радиаллаху анх- хош бакъмаз. Оны кетирген эль- 
чининъ огюнде зеэр шишесини элине алыр ве садедже бир бисмиллях 
чекип олгъаны киби оны ичер. Зеэрнинъ ич бир тесири корюльмез 188 . 

Бу адиселер, яни Аллаһнынъ изни иле зеэрнинъ тесиринден къор- 
чаланмакъ, анджакъ Аллаһ Расули -салляллаху алейхи ве селлем-нинъ 
ёлундан кеткен ве Онынънен айнилешкен мустесна къулларгъа аит бир 
кейфиеттир. 

Азрети Омер -радиаллаху анх- халифелиги заманынъда базылары- 
нынъ кендисини Азрети Эбу Бекирден устюн туткъанларыны эшиткен- 
дже: 

«-Валлахи, Эбу Бекирнинъ о геджеси, Омернинъ бутюн къоранта- 
сындан даа хайырлыдыр! Кене Эбу Бекирнинъ о куню, Омернинъ бутюн 
къорантасындан даа хайырлыдыр! Расулюллах -алейхисселям- магъа- 
рагъа кетмек ичюн эвден чыкъкъаны заман, Эбу Бекир Онынъ янында 
ЭДИ.» дегендир. (Хаким, III, 7/4268) 

Бу эснада Азрети Эбу Бекирнинъ къызы Әсма, Севр Магъарасына аш 
кетирир; огълу Абдуллах исе бабасынынъ эмири узьре эр гедже Севр магъ- 
арасында оларнынъ янында кечирир, танъ атмадан янларындан айрылыр, 
геджени санки Меккеде кечирди киби косьтерир эди. Сонъ дередже зеки ве 
къабилиетли бир генч олгъан Абдуллах, куньдюз де Къурейш мушрикле- 
рининъ арасында булуныр, Пейгъамбер Эфендимиз -салляллаху алейхи ве 
селлем- акъкъында сёйленген шейлерни динълер, план ве тузакъларыны 
Варлыкъ Нурына хабер берир эди. 

Азрети Эбу Бекирнинъ азатлысы Амир бии Фухейре де Эбу Бекирге 
аит къойларны, Меккелилернинъ чобанларынен берабер отлар эди. Сабах 
оларнен бирликте чыкъар, акъшам дёнюшинде исе явашлар ве чобанлар- 
дан кериде къалып, гедже къаранлыгъы басынджа, къойларнен бирликте 
Севр магъарасына дёнер эди. Пейгъамберимиз ве азиз досту, ичеджекле- 
ри сютни бу къойлары сагъаракъ алыр эдилер. Сабах эртенден Меккеге 
къайткъан Абдуллахнынъ аякъ излерини де къойларнынъ излеринен си- 


188 Мустафа бин Халил эз-Загърави, Рисалетуль-Бесмеле, с. 42. Бу китап, зеэрни ичкен 
Халид бин Велид -радиаллаху анх- оларакъ кечмектедир. 

лер, бельгисиз алгъа кетирир ЭДИ. (Ибн-и Хишам, П, 99; Бухари, Менакъыбуль 
Әнсар, 45; Хейсеми, VI, 53) 

Учь куньдир Аллаһнынъ Расулини арагъан мушриклер, артыкъ Оны 
булмакътан умют кескен эдилер. Абдуллахтан мушриклернинъ, кендиле- 
ринден умют кескенини хабер алгъан Расулюллах -салляллаху алейхи ве 
селлем-, дёрдюнджи кунь девелерге минерек ёлгъа къоюлдылар. Бу ёл- 
джулыкъ, догъуп буюгени топракълардан бир айрылыш олгъаны ичюн 
Аллаһ Расули -салляллаху алейхи ве селлем-нинъ кедерленмесине себеб 
олды. Чюнки о Мекке-и Мукерремени чокъ севе эди. Нитеким бир де- 
фасында Хазбере мевкъийине келгендже девесини токътатып Меккеге 
айланды ве шойле буюрды: 

«Валлахи сен, Аллаһ къатында белъделернинъ энъ хайырлы ве энъ 
севгили олгъанысын. Чыкъарылгъан олмаса эдим, сенден чыкъмаз эдим. » 
(Ахмед, IV, 305; Тирмизи, Менакъыб, 68/3925) 

Кене бир дефасында Меккеге хитабен: 

«Не гузель бир бельдесинъ, манъа не къадар да севимлисннъ. Шает къавмим мени 
сенден чыкъармаса эди, сенден башкъа бир ерни юрт тутмаз, юва къурмаз 
эдим.» (Тирмизи, Менакъыб, 68/3926) 

Юдже Пейгъамбернинъ бу кедерине, иляхий вахийнен теселли кель- 
ди: 



«(Раеулим!) Къуранны (окъумакъны, теблигъ этмекни ве онъа 
уймакъны) санъа фарз къылгъан Аллаһ, эльбетте сени (кене) дёню- 
леджек ерге дёндюреджек. Де ки: Раббим ким хидаетни кетиргенини 
ве ким ап-ачыкъ бир сапыкълыкъ ичинде олгъаныны энъ яхшы би- 
лиджидир.» (эль-Къасас, 85) 

Бу ифаделер, къайтып дёнеджеклерини мужделей, айны заманда Мекке 
фетхининъ ильк алямети оларакъ Аллаһ Расули -салляллаху алейхи ве сел- 
лем-нинъ гонъюлиндеки кедерни севинчке денъиштире эди. 

Мекке иле Медине арасы 400 километрелик бир ёлдыр. О заманлар 
деве юрюшинен секиз куньде кетиле эди. Ёллар узун, ава сыджакъ, къум- 
лар алев алев эди. Пейгъамберимиз ильк йигирми дёрт саат ич токътама- 
дан ёлларына девам этти. 

Азрети Эбу Бекир тиджарет макъсадынен заман заман Шамгъа ке- 
тип кельгени ичюн пек чокъ киши оны танырды. Бу ёлджулыкълары эс- 
насында да таныгъаны бириси иле къаршылаштыкъча: 

«-Эй Эбу Бекир! Кимдир шу онюндеки зат?» деп Фахри Клинат 
Эфендимизни сорагъанларгъа: 

«-Реберим! Манъа ёл косьтере!» диерек темкин ве тедбири эльден 
быракъмаз, бу сёзю иле де: «О манъа хайыр ёлу косьтере!» демек истер- 
ДИ. (Ибн-и Сад, I, 233-235; Ахмед, Ш, 211) 

Расулюллах -салляллаху алейхи ве селлем-, Эбу Бекир эс-Сыддыкъ 
ве азатлысы Амир бии Фухейре иле бирликте Абдуллах бии Урейкъыт 189 
реберлигинде Къудейд мевкъийинде булунгъан бир чадыргъа бардылар. 
Бу чадыр Умму Мабедке аит эди. Кендиси келип кечкен ёлджуларнынъ сув 
ве ашайджакъ ихтияджларыны къаршыламагъа чалыша эди. Мединенинъ 
мукъаддес ёлджулары да Умму Мабедтен сют истедилер. Чадырда Умму 
Мабеднинъ гъает зайыф бир къою бар эди ки сютю ве ягъы олмакъ шойле 
турсун, сюрюге къатыларакъ отламагъа кетеджек кучю ёкъ эди. Бу себепле 
чадырнынъ бир кошесинде къалгъан эди. Расулюллах -салляллаху алейхи 
ве селлем- къойны сагъмакъ ичюн изин истегенинде Умму Мабед: 

«-Анам бабам сана феда олсун! Шает онда сют тапсанъ сагъ!» 
деди. 

Севгили Пейгъамберимиз, Аллаһ Таалянынъ берекет бермеси ичюн 
дуа эткен сонъ бисмиллях чекерек озь эллернен о кунь о къойдан пек 
чокъ сют сагъды. 

Умму Мабед -радиаллаху анха-нынъ бильдиргенине коре о къой, 
Азрети Омернинъ халифелиги заманында мейдангъа кельген къургъакъ- 
лыкъкъа къадар яшады. 

Умму Мабед: 

189 Абдуллах бин Урейкъыт о эснада мушрик эди, факъат эмин ве ишанчлы бир кимсе 
эди. Сонърадан мусульман олып олмагъаны билинмей. Мусульман олгъаны акъкъын- 
даки риваетлер даа къуветлидир. 


Ж 

«-Ер юзюнде айванлар ашайджакъ бир шей тапалмагъаны вакъыт 
биз оны акъшам сабах сагъар эдик.» дер эди. 

Расулюллах -салляллаху алейхи ве селлем- о ерден айрылгъандан 
сонъ чадыргъа къоджасы Эбу Мабед кельди. Чадырда сют корьгендже 
айретле: 

«—Эй Умму Мабед! Бу сют не ерден кельди? Къойлар узакъта, эписи 
де къысыр, бу ерде исе сагъыладжакъ айван ёкъ! Бу не ал?» деп сорады. 

Ханымы: 

«-Бугунь бизге мубарек бир зат кельди. Шойле шойле гузель аллары 
бар эди» деп о кунь корьгенлерни анълатты. 

Къоджасы: 

«-Аман шу затны манъа тариф эт!» дегенде, Умму Мабед, Варлыкъ 
Нурынынъ шемаилини шойле тариф этти: 

«—О ойле бир кимсе эди ки озю гузель, юзю нураний, ахлякъы гузель 
ве мисальсиз эди. Кендисинде ич бир айып олмайып бильакис сонъ деред- 
же хош эндамлы ве гузель сималы эди. Козюнде сиялыкъ, кирпиклеринде 
чокълукъ, сесинде незакет бар эди. Козюнинъ беязы гъает беяз, къарасы 
гъает къара ве сюрмелийди. Къашларынынъ уджу индже, сачлары къою 
сия эди. Герданы узун ве юксек олып сакъалы сыкъ ве хафиф узун эди. 

Сускъаны заман, раат ве эйбетли олур, къонушкъаны заман да, гу¬ 
зель, кулер юзьлю ве татлы тилли олур эди. Сёзлери санки тизильген ин- 
джи киби олып, агъзындан татлы татлы акъар эди. Сёзю ачыкъ, акъ иле 
батылны гъает эйи айырыр эди. Не аджизлик сайыладжакъ дереджеде аз, 
не де быкътыраджакъ къадар чокъ эди. 

Узакътан корюльгени заман, инсанларнынъ энъ эйбетлиси ве энъ 
гузели, якъынына кельгендже де инсанларнынъ энъ татлысы эди. Орта 
бойлу олып, бою не узун не де къыскъа эди. Санки бир фидаи эди ки 
фидаилар арасында оськен, гузеллиги оларнынъ усьтюне чыкъкъан эди. 
Янында бир такъым аркъадашлары бар эди. Бир шей сёйлегени заман 
дикъкъатнен динълерлер, бергени эмирлерни ерине кетирмек ичюн гъай- 
рет этер эдилер. Хызмет ве урьмет корьген бири эди. Бетинден кулюмсе- 
меси тюшмез эди. Кимсени айыпламаз ве азарламаз эди.» 

Эбу Мабед бу гузель сыфатларны эшиткендже емин этип: 

АЗРЕТИ МУХАММЕД МУСТАФА 


«-Бу зат Къурейш къабилесинде чыкъкъан Пейгъамбердир. Онынъ 
иле берабер олып кендисине аркъадашлыкъ этмекни не къадар истер 
эдим. Кене де бир ёл тапсам буны Муакъкъакъ япаджагъым!» деди. 

О куньлерде Меккеде саиби билинмеген бир сеснинъ, Умму 
Мабеднинъ чадырына кельген мусафирлерни макътагъан шиирлер 
окъугъаны дуюлды. Хатифтен кельген ве бу шиирни дуйгъан Хассан 
бии Сабит де, пейгъамберлери араларыңдай чыкъып кеткен къавмнинъ 
зараргъа огърагъаныны ве О Пейгъамбернинъ Мединеде хидаетни яйып 
Аллаһнынъ келямыны окъугъаныны анълаткъан бир шиир иле джевап 
бергендир. (Ибн-и Сад, I, 230-231; VIII, 289; Хаким, III, 10-11) 

Бу бахтлы къоранта, эп бирликте Ислямгъа киререк сахабилик ше- 
рефине наиль олдылар. 

Пейгъамберимизни бир тюрлю тапамагъан мушриклер, ким тапса 
буюк мукяфатлар ваде эттилер. Бу ваделернен козьлери къамашкъанлар 
да, ёлларгъа тюштю. Суракъа бии Малик булардан бири эди. 

Суракъа, Аллаһ Расули -салляллаху алейхи ве селлем-ге раст кельди. 
Оны корюр корьмез атыны хызландырды. Факъат бирденбире атынынъ 
аякълары къумларгъа комюльмеге башлады. Кендиси де ерге тюшти. 

Не къадар огърашса, къумдан чыкъмагъа ве Пейгъамбер -саллял¬ 
лаху алейхи ве селлем-ге догъру янашмагъа кучю етмеди. Узун бир 
заман огърашкъан сонъ акълы башына кельди; пешман олды. Аллаһ 
Расулюнинъ аффыны тиледи. Азрети Пейгъамбер де дуа этти. Бу дуа бе- 
рекетинен Суракъанынъ аты къумлардан къуртулды. Бу муджизени корь- 
ген Сюракъанынъ, о аньда къальб алеми денъишти ве Расулюллахкъа са- 
мимий бир дост олды. Пейгъамберимизнинъ ерини гизли тутмакъ ичюн 
кери къайтты. О тарафкъа кеткенлерни де кери чевирди. (Муслим, Зюхд, 75) 

Къулакъларында Аллаһ Расулюнинъ муждеси чынълай эди: 

«—Эй Суракъа! Кисранынъ бшезиклерини такъынаджагъынъ, къу- 
шагъыны къушанаджагъынъ ве таджыны киеджегинъ заман кендини 
насыл ис этеджексинъЪ> 

ПЕЙГЪАМБЕРЛИКНИНЪ ОН ЭКИНДЖИ ВЕ ОН УЧЮНДЖИ СЕНЕЛЕРИ 

Иран фетхинде Кисранынъ билезиклери, къушагъы ве таджы 
Мединеге кетирильгени заман, Азрети Омер Суракъаны чагъырып булар¬ 
ны онъа такъты ве: 

«—Эй Суракъа! Эллерини котерип «Аллаһу экбер! Хамд олсын о 
Аллаһкъа ки, буларны мен инсанларнынъ Раббисим! деген Кисра бин 
Хурмуздан чыкъарып Мудлидж огъулларындан Суракъа бин Маликке 
такътырды!» де!» буюрды. (Ибн-и Әсир, Усдулъ-Гъабе, II, 332; Ибн-и Хаджер, эль- 
Исабе, II, 19) 

Пейгъамбер Эфендимиз Гъамим мевкийине кельгенинде, Бурейде 
бин Хусайб ве къавми иле къаршылашты. Оларны Ислямгъа давет этти. 
Бунынъ узьре олар да Аллаһ Расулине теслим олды ве Ислямгъа кир- 
дилер. Варлыкъ Нуры Бурейде -радиаллаху анх-къа о гедже Мерьем 
Суресининъ баш тарафыны огретти. (Ибн-и Сад, IV, 242) 

Бурейде башындаки беяз сарыгъыны чёзерек: 

«-Я Расулюллах! Мусааде буюрсанъыз, байракъдарынъыз олайым!» 
деди. 

Бойледже Къуба коюне къадар Аллаһ Расули -салляллаху алейхи ве 
селлем-ге байракъдарлыкъ япты. 

Бурейдеден сонъ, Шамдан дёнген тиджарет керванына расткельди- 
лер. Ичлеринде Зубейр бин Аввам да бар эди. Зубейр, Расулюллах -сал¬ 
ляллаху алейхи ве селлем-ге ве Азрети Эбу Бекирге беяз машлахлар кий- 
дирди. (Бухари, Менакъыбуль Әнсар, 45) 

Пейгъамберимиз Мединеге догъру адым-адым якълаша эди. 
Мушриклернинъ Варлыкъ Нурыны ольдюрмек ичюн эр кесни ортагъа 
къойдылар. Амма бу ве дигер пек чокъ техликелерге рагъмен, О кене ва- 
зифесини япмагъа девам эте, ёлда къаршылашкъан кимселерге Ислямны 
анълата эди. Асхабы кирамдан Сад эд-Делиль 190 -радиаллаху анх- шойле 
анълатыр: 

«-Хиджрет эснасында Аллаһ Расули, Эбу Бекир иле берабер бизге 
кельди. О сырада Эбу Бекирнинъ бир къызы, янымызда сют анасында 

190 Бу мубарек сахаби, Мединеге кеткен кестирме ёлуны Эфендимизге косьтерип, Рекъу- 
бе ёлу узеринде реберлик япкъаны ичюн, «Делиль» сыфаты иле мешур олды. 

АЗРЕТИ МУХАММЕД МУСТАФА 


эди. Расулюллах -салляллаху алейхи ве селлем- къыскъа ёлдан Мединеге 
бармакъ истеди. Биз кендисине: 

«-Бурасы Рекубенинъ Гаир ёлудыр. Бу ерде Эслем къабилесинден 
Муханан деп билинген эки хырсыз бардыр. Истесен оларнынъ узерине 
биз барайыкъ.» дедик. 

Расулюллах -салляллаху алейхи ве селлем-: 

«-Сен бизни оларнынъ янына алып кет!» деди. 

























ПЕЙГЪАМБЕРЛИКНИНЪ ОН ЭКИНДЖИ ВЕ ОН УЧЮНДЖИ СЕНЕЛЕРИ 

Бунынъ узьре ёлгъа къоюлдыкъ. Рекубе дагъыны ашып энмеге баш- 
лагъанымызда, о эки хырсыздан бири аркъадашына: 

«-Бу зат Йеменлидир.» дей эди 191 . 

Варлыкъ Нуры оларны янына чагъырып Ислямны анълатты ве му- 
сульман олмаларыны истеди. Олар да мусульман олдылар. Аллаһ Расули 
-салляллаху алейхи ве селлем- исимлерини сорады: 

«-Биз Муханан (ашаа корюльген эки кишимиз).» дедилер. 

Расулюллах -салляллаху алейхи ве селлем-: 

«-Билъакис, сиз Мукреман (шерефли эки кимсесинъиз).» буюрды ве 
муждеджи оларакъ оларны огюнден Мединеге кетмелерини әмир этти.» 
(Ахмед, IV, 74) 


Бекленген Мубарек Ёлджу 

Бу сырада Мединелилер, Расулюллахнынъ ёлгъа чыкъкъаныны хабер 
алгъан эдилер. Онынъ ёлуна бакъаракъ асрет иле беклей эдилер, къаршы- 
ламакъ ичюн шеэрнинъ тышына къадар чыкъа ве беклей эдилер. 

Ниает Пейгъамберликнинъ он дёртюнджи сенеси 12 Ребиульэвель 
базар эртеси куню 192 бир сес бутюн мусульманларнынъ къулакъларында 
севинч янкъысы япты: 

«-Бекленген мубарек ёлджу келе!» 

Бу муждели хабер иле текбир сеслери бутюн Мединени чынълат- 
магъа башлады. 

Мусульманлар силяларыны къушандылар. Кими атлы, кими джаяв 
мукъаддес мусафирни къаршыламагъа къоштылар. 

Бекленген мубарек къафиле, иляхий имаенен Медине якъынларын- 
даки Къубагъа улашкъанында, орталыкъ къайнады, джиан севинчке тол- 
ды. 

191 Бу сёз иле Фахри Кяинат Эфендимизнинъ Меккели олгъаны къаст этильди. Чюнки 
Мекке Тихаме больгесинде, Тихаме де Йемен сынырлары ичинде сайыла эди. Бу себеп 
иле Кябеге «эль-Кябетуль-Йеманийе» дейильди. (Ибни Әсир, эн-Нихайе, V, 300) 

192 Милядий 622 сенесининъ сентябрь айына раст келир. 

-АЗРЕТИ МУХАММЕД МУСТАФА Щ 

Тепелерден «Талеаль-бедру алейна» 193 нынъ якъыджы намелери, 
далгъа далгъа семаны оре, гонъюллерни джоштура эди. Тарих, о андан 
итибарен къыяметке къадар мейдангъа келеджек вакъиаларны фихрист- 
лейджек бир хиджрет такъвими башлата эди. 

Къаршыламагъа кельген мусульманларнынъ чокъу, кяинатнынъ бар 
олма себеби, Алемлернинъ Эфендиси, Азрети Мухаммед Мустафаны 
даа эвель корьмедиклери ичюн танымай эдилер. Бир муддет Эбу Бекир 
Сыддыкъ Эфендимизни, Пейгъамберимиз зан эттилер. 

Азрети Пейгъамбер -салляллаху алейхи ве селлем- суса эди. Узерине 
кунеш кельгендже, Эбу Бекир -радиаллаху анх- аман къалкъып Оны ур- 
басынен кольгелемеге башлады. Мусульманлар анджакъ о заман Варлыкъ 
Нурыны таныдылар. (Бухари, Менакъыбуль Әнсар, 45) 

Медине, бу куньден сонъ, Ислямиетнинъ инкишаф ве теракъкъий 
мекяны ве кузьгюси олды. Имансызлыкънынъ къаранлыкъ юзю, бу хид- 
жретнен солды. Месджиди Саадет ве Месджиди Къуба, ульвий бир мана 
къазанып къыяметке къадар бу мубарек хиджретнинъ къудси мекяны ве 
хатырасы оларакъ къалды. 

Әнсар, Мухаджирине мал ве мульклерини арз этерек: «Иште малым; 
ал, ярысы сенинъ!..» деди. Федакярлыкъта инанылмаз бир Ислям къар- 
дашлыгъынынъ темели бойледже атылды. Медине, Ислям тарихиндеки 
ольмез мевкъийге ве ёкъ олмаз итибарына саип олды. Мединеде эзанлар, 
рамазанлар, байрамлар, зекятлар, муаребелер умметке нумюне ве мисаль 
олды. 

Варлыкъ Нуры Къубада булунгъаны эснада Амр бии Авф 
Огъулларындан Кульсум бии Хидмнинъ эвинде мусафир къалды. 
Расулюллах -салляллаху алейхи ве селлем- бу ерден чыкъаракъ Сад бии 
Хайсеменинъ эвине кетер, о ерде мусульманларнен отурур, субет этер 
эди. 

Сад бии Хайсеме -радиаллаху анх- бекяр олгъанындан 
Мухаджирлернинъ бекярлары онынъ эвинде къалдылар. Бу себепле Сад - 
радиаллаху анх-нынъ эвине «Мензилуль-Уззаб: Бекярлар Эви» денильди. 
(Ибн-и Хшиам, II, 110; Ибн-и Сад, I, 233) 


193 Ай узеримизге догъды. 














ПЕЙГЪАМБЕРЛИКНИНЪ ОН ЭКИНДЖИ ВЕ ОН УЧЮНДЖИ СЕНЕЛЕРИ 


Расулюллах -салляллаху алейхи ве селлем- Къубада къалгъаны кунь- 
лерде дженазелерни алып барыр, хасталарны зиярет этер, даветлерге кьа- 
тылыр эди. 

Эбу Саид эль-Худри -радиаллаху анх- асхабнынъ хассасиетини кось- 
терген, о куньлерге аит бир хатыраны шойле накъиль этер: 

«Расулюллах -салляллаху алейхи ве селлем- Мединеге янъы кельге- 
ни вакъыт бизден бири олюм тёшегинде экенде барып кендисине хабер 
берир эдик. О да келир хастанынъ башында турар, истигъфар этер эди. 
Ольгендже де янындакилерле берабер къайтар эди. Базан да дженазе ко- 
мюльгенджеге къадар беклерди. 

Кендисине замет бермектен эндише дуяракъ арамызда шойле къо- 
нуштыкъ: 

«-Хастамыз ольгенджеге къадар Аллаһ Расулине биршей сёйлемей- 
ик. Вефат эткендже кендисине сёйлермиз. Бойледже О, не ёрулыр не де 
заман гъайып этер.» 

Бойле япмагъа башладыкъ. Хастамыз ольгендже кендисине кетер ха¬ 
бер берир эдик, о да келир намазыны къылар, истигъфарда булуныр, кери 
дёнер эди. Базан да дженазе комюльгенге къадар беклер эди. 

Бир муддет бу шекильде яптыкъ. Даа сонъ: 

«-Валлахи бойле де япмайыкъ. Бу да Расулюллахны болдурта. 
Дженаземиз олгъанында оны Расулюллах -салляллаху алейхи ве селлем- 
нинъ эвининъ къапысына алып кетейик, о ерде намаз къылдырсын. Бу, 
Онынъ ичюн даа къолай олур.» дедик ве ойле яптыкъ. 

Хадиснинъ рависи Мухаммед бин Омер дей ки: 

«Бу себептен о ерге «дженазе намазынынъ къылынгъаны ер» анъла- 
мында «мусалля» денди. Дженазелер эп о ерге алып кетиле эди. Аллаһ 
Расулюнинъ вефатындан сонъ да бу адет девам этти. (Ибн-и Сад, 1,257) 

Аллаһ Расули -салляллаху алейхи ве селлем- Къубада экенде, Азрети 
Али -керремаллаһу веджхех- де, кендисине бергени эманетлери ерине 
теслим этип оларгъа етишти. 














АЗРЕТИ МУХАММЕД МУСТАФА Ц§ 


Асхабы кирамнынъ Варлыкъ Нурына ве Онынъ хатыраларына кось- 
тергенлери муаббет, джошкъу ве азаметини пек чокъ риваетте мевджут- 
тыр. Бера бин Азиб 194 -радиаллаху анх-, бабасынынъ эр фырсатта, Аллаһ 
Расулине аит бир хатыраны динълеме арзусыны шойле анълатыр: 

«Эбу Бекир Сыддыкъ -радиаллаху анх-, бабамдан он учь дирхемге 
бир мейва сатын алды ве: 

«-Берагъа сёйле де оны бизим эвге алып барсын.» деди. 

Бабам: 

«-Хайыр! Манъа Расулюллах -салляллаху алейхи ве селлем-нинъ 
Меккеден Мединеге насыл хиджрет эткенини анълатынджагъа къадар 
олмаз.» деди. 

Бунынъ узьре Эбу Бекир -радиаллаху анх- хиджрет ёлджулыгъыны 
узун узун анълатты.» (Бухари, Асхабун-Неби, 2; Ахмед, I, 2) 


Темеллери Таква Иле Атылгъан Месджид: Къуба 

Месджиди 

Хиджрет ёлджулугъынынъ ильк дурагъы олгъан Къубада Аллаһ 
Расули -салляллаху алейхи ве селлем-, Амр бин Авф Огьулларында он 
дёрт гедже мусафир олды. Иште мешур Месджиди Къуба, бу эснада 
япылды. Азрети Пейгъамбер -салляллаху алейхи ве селлем- де, месджид- 
нинъ иншасында биззат чалышты. 

Къуба Месджиди, Ислямда инша этильген ильк месджиддир. 
Хиджрет киби муим бир адисе эснасында бина этильгени ичюн онемли 
бир ерге саиптир. Бу месджид, Къурани Керимде: 

/8 ' , * * * / 

«... (Мединеге хиджретнинъ) Ильк куньден такъва узерине къу- 
рылгъан Месджит» (эт-Тевбе, 108) шеклинде зикр этильгендир. 195 

194 Бера бин Азиб -радиаллаху анх- Әнсардан олып лагъабы Эбу Аммаредир. Хиджрет- 
тен эвель мусульман олды. Ухуд дженкинден башлап бутюн дженклерге къошулды. 
Хиджретнинъ 73- сенесинде Куфеде вефат этти. Учь юзьден чокъ хадис ривает этти. 

195 Азрети Умер даа сонъ, Хиджретни такъвим башлангычы япкъанда бу аети керимедеки 
«ильк куньден» ифадесине даянгъандыр. 


6 Ж Э 

Эбу Хурейре -радиаллаху анх-: 




«Онда темизленмекни севген адамлар бар. Аллаһ да чокъ темиз- 
ленгенлерни север.» (эт-Тевбе, 108) аетининъ де Къуба халкъы акъкъында 
назиль олгъаныны бильдиргендир. (Тирмизи, Тефсир, 9/3099; Эбу Давуд, Тахарет, 
23/44; Ибн-и Мадже, Тахарет, 357) 

Хиджрет эткен ильк мухаджирлер Къубагъа баргъанларында, Амр 
бин Авф Огъулларынынъ хурма къурутма ерини азырлап о ерде на¬ 
маз къылмагъа башладылар. Эбу Хузейфенинъ азатлы къулы Салим, 
Къуранны энъ гузель окъугъан ве бильген кимсе олгъаны ичюн ильк 
Мухаджирлерге о имамлыкъ япа эди. (Ибн-и Сад, ш, 87; IV, 311) 

Варлыкъ Нуры, бу сааны кенишлетерек Къуба Месджидини инша 
этти. Месджид каре шеклинде олып ольчюлери 32X32 метре эди. Аллаһ 
Расули -салляллаху алейхи ве селлем-, Къубалылардан таш кетирмелери- 
ни истеди, олардан бирини алып къыбле тарафына къояракъ, Эбу Бекир 
ве Омер -радиаллаху анхума-нынъ да айны шекильде сыранен таш къой- 
маларыны истеди. 

Месджиднинъ иншасында энъ буюк гьайретни, Аммар бин Ясир 
косьтерди. Бунынъ ичюн онъа «Ислямда ильк месджид бина эткен» де- 
нильгендир. (ИбнХишам, П, 114) 

Абдуллах бин Реваха да эм чалышыр эм шиир сёйлер, бойледже 
муминлернинъ талгъынлыгъыны хафифлетирди. (Кямнл Мирас, Теджрид 
Терджемеси, X, 106) 

Месджиднинъ муеззини асхабы кирамдан Сад эль-Къурази -радиал¬ 
лаху анх- эди. 

Къуба Месджидинде, Мединедеки дигер докъуз месджитте олгъа¬ 
ны киби Ислямны огретме ишлери девам этер.Пейгъамбер Эфендимиз бу 
ерге эр келишлеринде буны контроль эте ЭДИ. (Хамидуллах, Ислям Пейгъамбери, 
П, 771) 


Кяинатнынъ бар олманынъ себеби, эки джианынъ саадет ребе- 
ри Эфендимиз -салляллаху алейхи ве селлем-, Джумаэртеси куньлери 

Къубагъа базан атнен базан да джаяв оларакъ кетип о ерде эки рекят на¬ 
маз КЪЫЛа ЭДИ. (Бухари, Фазлус-Салят 3, 4; Муслим, Хадж, 516) 

Бир хадиси шерифлеринде исе буны мусульманларгъа да тевсие эте- 
рек шойле буюрды: 

«-Ким эвинде гузель бир шекильде абдест алыр, сонъ Къуба 
Месджидине келир ве о ерде намаз къылса онынъ ичюн умре севабы бар¬ 
дыр.» (Ибн-и Мадже, Икъаме, 197; Несаи, Месаджид, 9) 

Азрети Омер -радиаллаху анх-, халифелиги заманында, базарэртеси 
ве джумаакъшамы куньлери бу ерни зиярет этер, Къуба чокъ узакъ меса- 

фелерде олса эди биле девесини о ерге улашмакъ ичюн кене суреджегини 
ифаде ЭТер ЭДИ. (Ибн-и Сад, I, 245) 

Къуба Месджиди, Азрети Осман ве Омер бии Абдульазиз тарафын- 
дан кенъишлетильди. Даа сонъ бир чокъ дефа тамирленди. 1245/1829 йы- 
лында Султан II. Махмуд тарафындан къурулгъан тек минарели ве тюз 
таванлы Месджид, Сауди Арабистан укюмети тарафындан йыкъылып 
къуббели ве чифт минарели оларакъ къурулды. 

Рануна Вадисинде Ильк Джума Намазы 

Ниает Къубада он дёрт куньлик бир мусафирликтен сонъ Аллаһ 
Расули -салляллаху алейхи ве селлем- ве онынънен берабер олгъанлар, 
Мединеге арекет эттилер. Куньлерден джума эди. Уйле вакъты «Рануна» 
вадисине барылгъан, намаз вакъыты киртен эди. Аллаһ Расули -саллял¬ 
лаху алейхи ве селлем- девесинден энди. О сырада, Ислямнынъ кучюни 
косьтерген алямет оларакъ «джума намазы» фарз къылынгъан эди. Оны 
къылдырды ве шу хутбелерни окъуды: 

1. Хутбе: 

«~Эй инсанлар! 

Ольмеден эвель тевбе этинъ; фырсат эльде экенде гузель шилер ши- 
лемеге бакъынъ! Гизли-ачыкъ болджа садакъа бермек ве Аллаһны чокъ 
чокъ зикр этмек иле Раббинъизнен аранъызны тюзельтинъ! Бойле япар- 
санъыз, рызыкъ ве ярдым корер, къачыргъан шейлерни эльде этерсинъ- 
из. 

Билинъиз ки Аллаһ, бу йылынъызнынъ бу айында, бу ерде сизге къы- 
яметке къадар «джума намазы»ны фарз къылгъандыр. Адиль олсун-ол- 
масын, башында бир имам олса меним сагълыгъымда я да менден сонъ 
эр ким кучюк корюп я да инанмайып бу намазны быракъса, онынъ эки 
якъасы бир арагъа келъмесин! Ве Аллаһ, онынъ ишлерини онъдан кетир- 
месин! О кимсенинъ башкъа намазы ёкътыр, къабул олмаз; анджакъ 
тевбе эткенлер бунынъ тышында... Чюнки ким тевбе этсе, Аллаһ онынъ 
тевбесини къабул этер.» (Ибн-и Мадже, Икъаме, 78) 

«Эй инсанлар! 

Сагълыгъынъызда ахиретинъиз ичюн азырлыкъ корюнъиз! 
Муакъкъакъ эр бириниз оледжек ве сюрюсини чобансыз быракъаджакъ- 

- 

тыр. Сонъ Аллаһ, онъа терджимансыз ве вастасыз оларакъ дейджек ки: 
«Меним Расулим келип де сизге эмирлеримни билъдирмедими? Мен санъа 
мал-мульк бердим, пек чокъ эйиликлер ве ихсанлар бердим; сен кендинъ 
ичюн не кетирдинъ?» 

Бу суаль иле къаршылашкъан эр кес, сагъ ве сол тарафкъа бакъад- 
жакъ бир шей корьмейджек, огюне бакъынджа исе джеэннемни коред- 
жек... 

О алда уянынъыз! Кимнинъ ярым хурма иле озюни атештен къорча- 
ламагъа кучю етсе, оны япсын! Ким ки о ярым хурманы тапмаса, баре 
татлы бир сёз сойлеп эйилик этмеге чалышсын! Чюнки бир эйиликке он 
къаттан еди юз къат къадар севаб берилир. 

Аллаһньшъ селямы, рахмети ве берекети узеринъизге олсун!» (Ибн-и 
Хишам, I, 118-119) 

2. Хутбе: 

«—АллаһкъахамдэтеримвеОнданярдымтилерим.Нефислеримизнинъ 
шерринден ве ишлеримизнинъ яманлыгъьшдан Аллаһкъа сыгъынырым. 
Аллаһнынъ догъру ёлгъа къойгъаны кишини кимсе о ёлдан чевиремез; сап- 
тыргъаныны да кимсе догъру ёлгъа кетиремез. 

Шехадет этерим ки, Аллаһтан башкъа илях ёкътыр. О, бирдир; 
ортагъы ёкътыр. Сёзлернинъ энъ гузели Аллаһнынъ китабыдыр. Аллаһ, 
кимнинъ къальбини Къураннен гузеллештирсе ве оны куфюрден сонъ 
Ислямгъа кирсетсе, о да Къуранны башкъа сёзлерден усьтюн тутса, 
иште о кимсе къуртулгъандыр! 

Догърусы Аллаһнынъ китабы, сёзлернинъ энъ гузели ве энъ тесир- 
лисидир. 

Аллаһнынъ севгенини севинъиз! Аллаһнынъ Сёзюнден ве Оны зикр 
этмектен усанманъыз. Аллаһнынъ келямындан къальбинъизге тарлыкъ 
келъмесин! Чюнки Аллаһнынъ келямы, эр шейнинъ энъ юдже олгъаныны 
айырыр. Амеллернинъ хайырлысыны, къулларнынъ энъ сайлавлы олгъан 
пейгъамберлерни, икяелернинъ энъ гузелъ ве ибретлилерни анълатыр 196 . 
Хелял ве харамны ачыкълар. 

196 Къурани Керимнинъ учьте биринден чокъу пейгъамбер икяелеридир. Къуран икяе- 
лерининъ икметлери ичюн бакъынъыз Осман Нури Топбаш, Небилер Сильсилеси, 1, 

Сиз анджакъ Аллаһкъа ибадет этинъиз ве Онъа ич бир шей ортакъ 
къошманъыз! Ондан акъкъы иле сакъынынъыз! Япкъанынъыз эйи ишлер- 
ни тилинъизнен догъруланъыз! Аллаһньшъ келямы иле бирбиринъизни се- 
винъиз! Муакъкъакъ билинъиз ки Аллаһ, ахтынынъ бозулмасына гъадаб 
этер. 

Аллаһнынъ селямы узеринъизге олсун!» (Ахмед Джевдет Паша, Къысас-ы 
Энбия, I, 98) 

Бу хутбелер, Ислямнынъ итикъад, ибадет, ахлякъ, муамелят киби 
мевзуларынен диннинъ умумий бир хулясасы укмюндедир. 

Джума намазынынъ Хиджрет эснасында фарз къылынмасы, мусуль- 
манларнынъ джемаат алына кельмелери керек олгъанына ишарет эте. 

Мединеде Эйджанлы Беклейиш 

Расулюллах -салляллаху алейхи ве селлем-, Къубадан Мединеге аре- 
кет этеджеги заман, дайылары олгъан Неджджар огъулларына хабер йи- 
берди. Олар да силяларыны къушанып кельдилер ве Азрети Пейгъамбер 
-салляллаху алейхи ве селлем- Эфендимизге селям беререк: 

«Эминлик ичинде девелеринъизге мининъиз!» дедилер. (Бухари, 
Менакъибуль Әнсар, 46) 

Джума намазыңдай сонъ Аллаһ Расули -салляллаху алейхи ве сел¬ 
лем-, девеси Къасвагьа минди, Азрети Эбу Бекир, Неджджар огъуллары 
ве дигер мусульманларнен берабер Мединеге кирдилер. 

Эки Джиан Кунеши, Имамуль Энбия 197 -алейхимусселям- 
Эфендимизни мусафир этмек шерефинден марум къаладжакъларыны 
анълагъан Къубалылар, Ондан айрылыш кедери иле: 

«Я Расулюллах! Бизденусангъанынъ ичюнми, ёкъса бизим эвимизден 
даа хайырлы бир ерге кетмек ичюнми бу ерден айрыласынъ?» дедилер. 

Пейгъамберимиз -салляллаху алейхи ве селлем- Азретлери: 

«Манъа Мединеге кетмем әмир этилъди!» буюрып кендилеринден 
разы олгъаныны бильдирди. (Диярбекри, I, 339) 

Истанбул 2004, с. 11-28. 

197 Имам-уль энбия - Пейгъамберлернинъ имамы 

Мединели бутюн муминлер, Аллаһ Расулини мусафир этме арзусы 
ичинде эдилер. Эр кес Оны эвине алып бармагъа джан ата ве бу хусу- 
ста бирбирлери арасында тартышып тура эдилер. Бунынъ узьре Аллаһ 
Расули -салляллаху алейхи ве селлем- девеси Къасваны къаст этип: 

«Айванны быракъынъ, ёлундан чекилинъ; о әмир астындадыр (не ерде 
токътайджагъы онъа бильдирильди)/» буюрды. (Ибн-иХишам, II, 112-113) 

Чюнки, садедже бу шекильде ич бир кимсенинъ гонъюли къырылма- 
дан бу меселе ал этиледжек эди. 

Нитеким мубарек деве, бир эки ерде ятып тургъан сонъ Халид бии 
Зейднинъ (Эбу Эйюб эль-Энсарининъ) эвининъ огюнде токътады ве ерге 
эгилип отурды. Эбу Эйюб, тарифсиз бир севинч ичинде Расулюллах -сал¬ 
ляллаху алейхи ве селлем-ни: 

«Буюрунъыз эй Аллаһнынъ Расули! Эвимни шерефлендиринъиз!» 
диерек эвине давет этти. 

Расулюллах -салляллаху алейхи ве селлем-, Эбу Эйюб -радиалла- 
ху анх-нынъ эвине догъру кельгенде Неджджар огъулларынынъ кучюк 
къызлары даре чалып къаршысына чыкъып: 


1Ау>- Ь 


«-Неджджар огъулларынынъ къызларымыз биз! 

Азрети Мухаммеднинъ къомшусы олмакъ не буюк бир шерефтир!» 
диерек нагъмелер окъудылар. 

Гонъюллер султаны Пейгъамберимиз -салляллаху алейхи ве селлем-, 
оларгъа: 

«—Сёйленъ бакъайым, мени севесинъизми?» деп сорады. 

Олар да: 

«-Эбет я Расулюллах, Сени чокъ севемиз!» дей эдилер. 



Оларнынъ иеше ве севинчлеринен къувангъан Варлыкъ Нуры -сал¬ 
ляллаху алейхи ве селлем- де: 

«—Аллаһ биле я, Валлахи, мен де сизлерни севем! Валлахи, мен де 
сизлерни севем! Валлахи, мен де сизлерни севем!» буюрды. (Ибн-и Мадже, 
Никъах, 21; Диярбекри, I, 341) 

Бера бин Азиб -радиаллаху анх- буюра ки: 

«-Мен, Мединели инсанларнынъ, Расулюллах -салляллаху алейхи ве 
селлем-нинъ келишине севингенлери къадар, башкъа бир шейге къуван- 
гьанларыны корьмедим! Бутюн Мединелилер буюк-кучюк, къадын-эркек 
ёлларгъа ве эвлернинъ дамларына чыкъаракъ ве: 

«-Небиюллах кельди! Я Мухаммед! Я Расулюллах! Я Мухаммед! Я 
Расулюллах!» деп бакъыра эдилер.» (Бухари, Менакъыбуль Әнсар, 45; Муслим, 
Зухд,75) 

Энес бин Малик Азретлери де: 

«-Мен Расулюллахнынъ Мединеге киргени куньден даа гузель, даа 
нурлу бир кунь корьмедим, О кельгенинде бутюн Медине айдынлыгъа 
гъаркъ ОЛДЫ.» дегендир. (Ахмед, III, 122; Тирмизи, Менакъыб, 1/3618) 

Мединели мусульманлар Аллаһ Расули -салляллаху алейхи ве сел- 
лем-нинъ Мединеге келишинден дуйгъан къуванчларындан бир деве 
къурбан эттилер. (Ахмед, III, 301) 

Шаир, мусульманларнынъ Варлыкъ Нурына олгъан муаббетлерини 
не гузель ифаде этер: 

Аман лафзы Сеннинъ исм-и шерифин иле Мусавидыр 

Анынъ ичюн ашыкъын зикри «аман»дыр я Расулюллах 

«Аман» иле «Мухаммед» сёзю эбджед эсабыннен 92ге мусавий- 
дир. Ашыкънынъ «аман!» деп эр айкъырышында аелында Азрети 
Пейгъамберни анъмакъта олгъаныны сёйлемектедир. 

Хиджрет иле Пейгъамберликнинъ Мекке деври къапанып, Медине 
деври башлады. 


❖ 

